# verses

text:
<pb/>Pigoya, tigeba ibanto namuꞌisa aꞌyo kana kina kampa mintawe. Tigeba Kotiti atokaenta kinake ka kinaꞌena pumagiri, Kotiti ka tuntana puma Koti ntama kanta puma miyewe. 


text:
Aposoro kinape poropete kinape Koti igepa marukanta puwaitama, Karaisiti Isu aepa waꞌega aetamagina, taepa maema aeꞌwa ntama kanta puratantine. 


text:
Piya, aꞌyaꞌma pi ntamankama nkayampu Karaisitita uma asaeratagina, Waꞌegawama nkaota mono nama anosama waikena piye. 


text:
Pigoya, naeba Porona mima, to marisa kina tigeka Karaisiti Isu nkigaꞌna yagarawantana puma mintuwe. 


text:
We, tigeti: Mono yuga poma, Koti unatama, awagaenawa namemintanaga tigeba agobaya abewema, napiyuwe. 


text:
Pi kamanaꞌama nkagowapa paipa wasana mirite kananta kinaꞌmiti kampa aborantiye. Ibasa yagaba Awamusaꞌama aota aposorowape poropetewape uwaimegini, aborama uramewe. 


text:
Pi kakanti kamanaꞌama nkagoba mayama waintiye: To marisa kina, tigebe taebe ka tu, ka auꞌena puma mimagi, Karaisiti Isu ntugarasa Koti utaratantintanama nkauꞌwapa kaga maemagi mikune. 


text:
<pb/>Pigoya, pi aogi mono kamana uwaimoma, unatantine. Piya, Koti awagaenawapa aboranamimagina, mono yugawata unatama, pika esegiyenawapa namintemine. 


text:
Piya, aꞌyaꞌma Kotiti atokaeya kinaꞌmi tu amentapinti mintuwagana, Kotiba awagaenawapa aboranamima: To marisa kinaꞌmiti wama Karaisiti nkaogiyenawaka uwaimoma, unatantine. Piya, pi Karaisiti nkaogiyenawampaba atupe awamobe kampa uma aꞌya wantaꞌenawe. Pika uwaimoma, unatantine. 


text:
Eya, Koti paipa aꞌyaꞌwaemaena pumarantana, napiyenawapa aegaꞌma, ainti pukenaena kakantemi, ibaba pi kamanaꞌwapa aꞌyaꞌma kinaꞌmiti aborama uwaimoma, naba punatantine. 


text:
Piya, Kotiba mantari paitanta kinape esegima mpiye kinape, aogi napiyenawapa iyakikenaga monota aiꞌaru pompe kinaꞌmite abakatepi aeꞌenawapa ibaba aogima aboraye. 


text:
Piya, aeba Kotiti ikena kitene. Taeba aeti tamatiti potama, tanipa kampa puma, Koti nkaobi aborakenaga taekuruba kampa pukune. 


text:
Piya, pika napima abiyo. Nauki nakiyenanempaka aꞌyugu tintawama arusasanaga, pipa kampaye. Tigetaka ataena punatapa, pipa tiyoꞌmaekenaenawe. Poroba Epesasi kinaka nunamu untiye 


text:
Pigoya, mantarake marake aꞌyaꞌma kina tamata tamata Koti aboraratantiye. Aboraratantemi tabati narakabima, tige aogima mikibeka nunamubisa maya yuwe: 


text:
Piya, timatiti pigina, Karaisiti tigupi miyaba miyeno. Abuꞌama mabi esegi potagina, esegi pisa puma agu kaoꞌenawapinti esegi piyo. 


text:
Piya puntiri, aꞌyaꞌma Kotiti atokaenta kinaꞌmige kaga Karaisiti nkagu kaoꞌenawapa tabe, eꞌero, inatibe, mabintibe, agasiyema nunamu yuwe. 


text:
Piya, agu kaoꞌenawapa wasana abikenaenaba igasima waima waintiye. Piya puma, Kotiti agu pumaema wainti, piꞌna pumaema wairitano, pabiyama tigeka nunamu yuwe. 


text:
<pb/>Pigoya, Koti nkesegiyenawampa tantabaipinti yogaba piye. Ae esegiyenawatasa aꞌyaꞌma esukenaenarepe napiyenarepe asu agasima, tabena pukena yagara mintiye. 


text:
Piya, aꞌyaꞌma monota aiꞌaru pompe kinaꞌmitaba Karaisiti Isuti atokaema mirite kanama, aꞌyaꞌma yagaba Koti nkage asagayuyaba miyeno. Tagane.<pb/>


text:
Pigoya, naeba Waꞌegawama ntugara igaꞌna yagaramana, maya urimuwe: Koti monota utaritama tibabunti, pika napima aogima miyiyo. 


text:
Piya, tige tumima pasema mima, tigaꞌnagi agoya puwaitama, kuntaenawaipa atama agu kaoꞌena puwaitaiyo. 


text:
Mayaenaba, taeba ka tauꞌena puma, ka Awamusa maema mima, kaꞌenaga agawa puma mintakana Kotiba tababeno. 


text:
Koti ae kaꞌanto aꞌyaꞌma kinaꞌmite tabarempawe. Aeba aꞌyaꞌma kina asuragasima mima, aꞌyaꞌma kinaꞌmite abakatepi mima, yogawa aꞌyaꞌma kinaꞌmite tayara puma miye. 


text:
<pb/>Piya, Karaisiti napimagina aꞌyaꞌma kinaꞌmitepa tayapisaena abikenaena ka ka tamoga, pika awagaenaba maentune. 


text:
Pika mono isaꞌamaba maya iye:<pb/>Aeba inati intipa, uwoma igaꞌna kina akariyobaꞌma paitawaitama ibabute ima, wasana aꞌmuntanaba imintiye, iye. 


text:
Pigoya, pi kamana: Aeba inati intipa, pipa nanaga untiye. Piya, inati abiwapa kampa intana, aeba marupa mabintirakaꞌya tumintemine. 


text:
Piya, mabinti tumintemi ntagarama, to ae manta abobori ima asugasima, aꞌyaꞌmaena pumaema miyenema intine. 


text:
Pigoya, aeba pabiyaki taya pukenaena aꞌmuntanawa tamintiye. Piya, kaꞌisa kinapa aposoro yugara uwaitantana, kaꞌisa kinapa poropete yugara uwaitantana, kaꞌisa ke iꞌma uwaimikena yugara uwaitantana, to kaꞌisaba pasitorowa, tisawa, suma uwaitantiye. 


text:
Piya, Kotiti atokaeyompe kinapa taoꞌmaema, mono yugawapa puma, Karaisiti nkauꞌamaba taepa esegi purataka, Karaisitiba pi aꞌmuntanawapa aboraramintine. 


text:
Piya, pi ntugamaba wairite kanama aꞌyaꞌma taeba kanarasama ka tamatiti puma, Koti ntagaragaba kaga aogima ntapima, monoti anosakana, Karaisiti nkesegiyena pumaerataka ae kanta puma mikunompeka aꞌmuntanawa tamintemine. 


text:
Piya, monota aꞌyugu inamu kanta puma mikune. Piya, kaꞌisa kinaꞌmiba igebinkaobi puma tonarona kamanaꞌwaitasa uma agoꞌena puratakena pewe. Aꞌyugu inamu kanta puma mima kamanaꞌwai abima, esibawama yoni nkaosa aibarara purite nasisa, piyaba aꞌyugu pukune. 


text:
Pipa kampaye. Agu kaoꞌena puwaitama taga kamanapa yeno. We, Karaisiti aeba aiꞌnerene. Monota anosama esegi puma aeti atokaeyano. 


text:
Aeti atokaeyokana aki puratagi, ae auꞌwa mpiyokana kabirataye. Piya, taeba aꞌyaꞌma auꞌama nkaukaꞌiba mima, agu kaoꞌena puma utaratanta yugaba aogi pokana, auꞌama anosama aogima asiyune. Mono abe kinaꞌmiba kasa kina miyewe 


text:
<pb/>Pigoya, Waꞌegawama nkawamutasa ageꞌma kamana esegima uma aborarimuwe: Piya, tigeba to marisa kampa abinta kina pesapa a-piyo. Igeba kampa aogima napima, 


text:
abikenaenawaipa airarikaegasawe. Piya, igeba Kotiti igupa akumpaꞌmagini kampa napinta aiboꞌena puma Kotige mikenaenaba ikaꞌintaesi potama, 


text:
inintanaba kampa punta kupiyona puta nasimagini, iꞌnintanabinti ubaiꞌma aꞌyaꞌma tonarona kamparagaenaba pewe. 


text:
Piya, tigeba paisa timawama ntugaba kasiyo. Paipa tiyobi airarikaema ataenaga abugama, pintanama maema ata puritantiye. Piya, pi paisaenaba kasiyo. 


text:
tigeba kasa kina aboraiyo. Piya, tigeba Koti ae aoga pumaranti kina aota arupu puma taga kasa kina aboraiyo. 


text:
<pb/>Pigoya, tigeba kumpariꞌenaba kasimagiri tiyoꞌmige asi nasi taga kamana uma miyiyo. We, taeba ka tau mintune. 


text:
Piya, timoꞌena puntiripa aogima kabiyiyo. Aꞌyugu aguntaena pukibewe. Aꞌyugu timoꞌena uwa waintakana papa tupasikiye. 


text:
Kuntana piꞌnaba to kakema kuntanaba a-peno. Kampaye. Ibaba aewa nkayapisa aogi yuga puma, kaꞌisaena kampa wainta kinapa iyoꞌmaeyano. 


text:
Tiwamupisaba ata kamana aꞌnkaborano. Kampaye. Wasana iyoꞌmaekena kamanaꞌamana nkaborano. Piya puma, kamanatitasa abe kinaꞌmiti awagaenamana nkaborama iyoꞌmaeyano. 


text:
Tigeba Koti Nkaota Awamusaꞌamapa kuntaenaba a-nkamiyo. Piya, aeba arupu puritakena yagagaba araꞌena puritantiye. Kuntaenaba a-nkamiyo. 


text:
Piya, tigeba aꞌyaꞌmaena tinta tikikenaenabe, ka ibirakenaenabe, timoꞌenabe, tabera ata kamana ukenaenabe, kamana uma akaya ukenaenabe, aꞌyaꞌma to ataenabe, kasiyo. 


text:
Kasimagiri, tiyoꞌmipa kayone puwaitamagiri, agu kaoꞌena puwaitaiyo. Eya, Karaisititi atokaeyaka Kotiba aguntaenaripa asuꞌa purigasisa puma, tiyoꞌmipa pabiya puwaigasiyo.<pb/>


text:
Karaisitiba agu kaoꞌena puratasa puma, tigeba wasana agu kaoꞌena puwaitama miyiyo. Piya, taeka aeꞌwa nkaumawapa meru kasima, Kotiti muta atama iga agunta asu abasantiye. 


text:
<pb/>Piya, Kotiti atokaeya kinaꞌmitaba, tigeba kumiyenabe, aꞌyaꞌma iꞌnintanabe, to wainantanaga abugakenaenabe, tikabitaiyo. Aꞌyugu pika kamanapa aborakiye. 


text:
Piya, aꞌyugu tigeba iꞌni kamanape, aibo kamanape, karana kamanape usanaga, aogima kabima mima Kotiti tiꞌmu potaigina kanarasano. 


text:
We, tigeba ago abintawe. Kumiyena pe kinape, iꞌnintana pe kinape, to wainantanaga abugai kina igeba ama koti nkaegara kinape, igeba Karaisitige Kotige kabiratakenaenawaisipi kampa ubasikibewe. 


text:
<pb/>Aꞌyugu wasana ampa esiba kamana uma iga puritaigiri aegarakibewe. Pika aogima kabiyiyo. Pika kamana akayuye kinaꞌmiti Koti amoꞌenawapa antota aborawaimikiye. 


text:
Eya, paipa tununtanabi mintantawe. Ibaba tigeba aꞌwae puma Waꞌegawamati atokaema eꞌwasaenawata miyewe. Piya, eꞌwasa kina kanta puma nasiyo. 


text:
Pigoya, tununtana pe kinaꞌmi ntugaba a kampa aema yugawe. Piya, igegeba kaga pi ntugaba a-pumagiri arantaꞌenara agowaipa aborawaitaiyo. 


text:
Pigoya, eꞌwasaenamaba aꞌyaꞌmaenama nkagoba aboramagina age atakenaenawe. Aborama age atakana eꞌwasa pukiye. 


text:
Pika mono isapi Kotiba maya iye:<pb/>Ibanto waitamintampe ntagara, karuꞌena kaogama purintapisa asiyegana, Karaisitiba eꞌwasaena kameno, iye. 


text:
<pb/>Piya, nasikenaenaripa aogima kabima nasiyo. Napiyena kampa wainta kinaꞌmi ntasisuba a-puma, abinta kina kanta puma nasiyo. 


text:
<pb/>Tigeba uwaena waini wanipa a-ntama aiboꞌnabopa a-a-piyo. Kampaye. Pintanamaba ata puritaya, tigeba Kotitisa Awamusa maeyigina, aeba pumaeritano. 


text:
Piya, tigeba tiyoꞌmige mono kamana uma, mono inibe, ibasa inibe, kasa inibe tiyoꞌmige uma, tigupi Waꞌegawamati ini uma, tiꞌmu potaiyo. 


text:
Eya, aꞌyaꞌma yagaba tigeba aꞌyaꞌmaenagaba tabarempa Kotiti tiꞌmu potamagiri, Waꞌegare Isu Karaisiti nkagera uma esegi potaiyo. Waya waena pe kinaꞌmi kamanane 


text:
Piya, monota aiꞌaru pompe kinapa Karaisiti nkauꞌwa mintokana, aeba tauꞌikena yagara mintiye. Piya, Karaisitiba mono kinaꞌmi nkaiꞌnewai mintisa puma, waba wayaꞌmi nkaiꞌnewaine. 


text:
Piya, monota aiꞌaru pe kinaꞌmiba Karaisiti nkawamu wasiyesa puma, wayaꞌmitaba, aꞌyaꞌma tiwaegi kamanapa wasiyiyo. 


text:
<pb/>Waba, tigeba wayatipa agu kaoꞌena puwaitaiyo. Karaisitiba monota aiꞌaru pompe kinakaba aeꞌwa nkaumawapa meru kasima, agu kaoꞌena puratantisa puma, wayatipa agu kaoꞌena puwaitaiyo. 


text:
Piya, Karaisiti aeba piya puma mono kinaꞌwapa aeyoba tagasogana wani pasisu puma kamanaꞌamabeba kaꞌmasa pumagina, aota kinaꞌwantana puratantiye. 


text:
Piya, monota aiꞌaru pompe kinaꞌmitepa ae aoriba eꞌwasaenaba aboraratamagina, monoꞌamaba iꞌnintanabe aowapisipasiyenabe to kanaenabeba kampa waima, aota waima kampa ataba penema aboraratama, aeꞌwa mputa nataiyoma puratantine. 


text:
Piya, Karaisiti kabiratasa puma, wamitaba wayatipa agu kaoꞌena puwaitaiyo. Titi kabiyesa pumagiri wayatipa kabiwaitaiyo. 


text:
Piya, kaꞌwainaba aeꞌwa nkaupa kamaba kampa potaye. Kampaye. We, taeba Karaisiti nkaupa mintokana, mono kinaꞌwata kabirataisa puma wasanaba aeꞌwa nkaupa nakena amima aogima kabitaye. Piya pemisa puma wayatipa kabiwaitaiyo. 


text:
<pb/>Pikaba mono isaꞌamaba maya iye: Wasanama ano aba atate wayake wage kabobuma isigeba ka isiꞌena pese, iye. 


text:
Pi esegi kamanapa nae napiyopa mayamawe: Isigeba ka isiꞌena pemesa puma, Karaisitibe monota aiꞌaru pompe kinaꞌmitabe ka tauꞌena puma mikune. 


text:
Pigoya, tigeba ka ka maya piyo: Tigeba titi kabiyesa puma wayatipa agu kaoꞌena puwaitaiyo. Piya pigiripa, wayaꞌmitaba, tiwaegi nkigegaꞌe asagaꞌyuyiyo.<pb/>


text:
Piya, mono isaꞌamaba maya iye: Kaeba kano kaba kamanapa aegarao, iye. Pigoya, pi nkakumparanta kamanapa aeba marupa aogi antotaꞌena wantagane. 


text:
Pi nkantotaꞌenaba mayamawe: Piyama aegarakibempepa, kaeba aogima mintanapa mampara eꞌerota mikibene, iye. 


text:
<pb/>Ibagitaba, araga yagararipa imoꞌena pusanaga tigobipa a-puwaitamagiri, Waꞌegawamantana abima wasikenaenaga kabiwaitaigina anosaiyo. Yoga kinaꞌmike kiya kinaꞌmike kamanane 


text:
<pb/>Kayokaya, tigeba mabisa tabe kinatimpi nkiwamupisa kamanapa wasiyiyo. Tigeba tiyekuru puma aogi arupu puma mima, Karaisititi yoga piyo. 


text:
Aꞌyugu sepena puma wasanami nkiyora tabe yuga pusanaga aogima kabima mimagiri, Karaisiti kayokayaꞌena puma Koti nkabemintanaba tigutasa aegaꞌma miyiyo. 


text:
Eya, tigeba ago abintawe. Wasanamaba aꞌyaꞌmaenaba aogiyenamana pukibipa, pabiya puma Waꞌegawamaba antotaꞌenaba aogiyena amikiye. Kayokaya kinape uwa kinape kaꞌmasa nkika imikiye. 


text:
<pb/>Tabe kinaꞌmitaba, tigeba pabiya puma kayokaya kinatimpi nkiyekuru pukenaena a-puwaitama kayone puwaitaiyo. Tigeba aogima abiyo. Tigebe igebe kaga Waꞌegaripa mantabinti mintiye. Piya, aeba tabe agi wainta kinape uwa kinape kaga antotaꞌena imikiye. Karaisitiba iregutene 


text:
<pb/>Pigoya, ka kamana amato puma ukuwe: Tigeba Waꞌegawamati atokaema esegi puma miyigina, agasiya esegiyenawapa pumaeritano. 


text:
Piya, tigeba aꞌyaꞌma Koti tamemi mpaꞌena kairipa maema piyo. Piya pukibepa, tigeba kanara asima esegi puma, kewama nkagoꞌenawapa aibasanakibewe. 


text:
Eya, wasana ibimanapa kampa kamaenaba pune. Kampaye. Amani paitanta kinaꞌmige, esegiyena pe kinaꞌmige, mampabi tununtanara kabintemi kinaꞌmige, aꞌyaꞌma mantarasa agunta pe kinaꞌmigeba kamaba peno. 


text:
Piya puma, aꞌyaꞌma maꞌena kairi Koti timemipa maema puma, agunta aborakibi ntagaba kanara asima esegi puma pi kinaꞌmigeba kamaena aogima pukibewe. Piya, nagarima asu igaikibeka maꞌena kairipa maema piyo. 


text:
<pb/>Eya, tigeba asimagiri, tikapi tagantana maema amimagiri, arupuyenama nkiꞌana tibira atamagiri, 


text:
asi nasi timatitiꞌena iregutipa maema arakaebiyo. Piya, kewamanta yaku tanta iriyamaba pi iregutapa ampa pagonkosaꞌnama tuꞌma wakiye. 


text:
Koti tauꞌikenaenarasa maꞌena taminokuꞌena maema pumagiri, Awamusaꞌamanta paroya ntoginkapa maema uriyo. Pi paroya ntoginkapa Koti kamanane. 


text:
Piya, asi nasi nunamuba yiyo. Awamusaꞌama nkabemintana aegaꞌma Kotiti esotama nunamu yiyo. Aꞌyaꞌma yagaba tiyogama tiyekita pusanaga aogima kabima mimagiri, aꞌyaꞌma Kotiti atokaeya kinaꞌmikaba esotaiyo. 


text:
Tigeba naekegaba nunamu yiyo. Piya, Kotiba naekuruyenanepa kasima nawamupa aerarayeka, ae aogi kakanti kamanapa uma aborakenaga naeka nunamu piyama yiyo. 


text:
Naeba aogi agoya kamanaꞌwa ukena yagaranaga, naeba pika igaꞌnabipa mintuwe. Piyama nunamuba Kotiti unataigi, naekuruyenanepa kasimagi kamanaꞌwapa uma aogima aborano. Uma nagarikena kamanane 


text:
<pb/>Pigoya, mikenaenanekabe pukenaenanekabe agowapa Tikikasiba urimikiye. Aeba tabugai taoꞌyagara, Waꞌegawama nkawamu wasima kayokaya yagara, aeba naekaba aꞌyaꞌma urimikiye. 


text:
Pika naeba ataogana tigeti waye. Piya, taekaba ayama mintawema umagiri napiyiyoma, tinta esegi puritakenaga tigeti waye. 


text:
<pb/>Pigoya, Koti tabage, Waꞌega Isu Karaisitige, isigebisa paruyenabe agu kaoꞌenabe mono kinaꞌmititi waiyekana, timatitiꞌenaba kaga aborarimeno. 


text:
Piya, aꞌyaꞌma Waꞌegare Isu Karaisiti kampa tikabitanta tibugai kina, tigeti awagaenawapa waima waiyeno.<pb/>Poro piya isa kaentiye.<pb/>


text:
Naeba Poro, aposoronawe. Piya, aposoro yugara wasanamiba kampa unatauguna, to ka yagaramaba kampa yuga aboranamintine. Kampaye. Isu Karaisiti aebe, purintapisa asitanti ntagara Koti tababe, isigeba unatantamene. 


text:
Naebe aꞌyaꞌma naege miye mono kinaꞌmiba ma nkisapa kaeyokana, Karesiya mari monota aiꞌaru pe kinaꞌmiti tigeti waye. 


text:
Piya, Karaisiti aeba tabarempa Koti nkabemintana aegaꞌma aguntaenaretaka aumawapa kasima, kamparagaena mampabi ibanto waintintanabisa akariyobatataye. 


text:
<pb/>We, tigeka naeba pami puwe. Karaisiti nkawagaenawataka Kotiba tigegaꞌe uma tiba pegiri, tigeba karuꞌena agaite aogi kamanapa toma aegaraga, naeba abite tabe pami puwe. 


text:
Piya, to ka aogi kamanapa kampa waintiye. Kampaye. Kaꞌisa kinaꞌmiba napiyenaripa paibukena puma Karaisitintana aogi kamanapa maema aꞌwae ubewe. 


text:
Piya, taeba uma taga kamana aborarimintompene. Pigoya, taewo, mantarasa enisorewamawo, akayuma kasa mono kamana urimikibipa, piya ukibiꞌnaba aꞌabibinti aesawano. 


text:
Eya, paipa taeba kamanapa ago urimintompeka ibaba to kake yuwe: Kaꞌwaina aeba kasa mono kamana urimima, pai tige maenta kamana akayikibiꞌnaba, aꞌabibinti aesawano. 


text:
<pb/>Ma kamanaꞌnekaba ayama napiyewe. Ibasa kamanapa naeba wasanami nkiyobipera Koti nkaobi yuwe, a. Wasanami asoyaena punatataka yuwa, a. We, wasana asoyaena puwaitaosinta, pipa Karaisiti kayokaya yagaraba kampa miyosine. Poro aposoro aborantemi kamanane 


text:
<pb/>We, naoꞌmitaba, naeba urimekiri aogima abiyo: Naeba aogi kamana pai aborarimintopa, pipa wasanami wanane. 


text:
Pipa ka yagaramaba kampa aboranamintine. Ka yagaramaba kampa nayakintine. Pipa kampaye. Isu Karaisiti aewa aboranamintine. 


text:
<pb/>Pigoya, naeba pai Yuta kinaꞌmintana aegarantopa, tigeba ago abintawe. Piya, pi ntagaba naeba Koti mponota aiꞌaru pume kina agasiya kama puwaitamagi, pi mpono maegaikenaraka puntone. 


text:
Piya, naeba nayabama kamanapa esegima aegaꞌma agasiyaena puntuwe. Eya, Yuta kinaꞌmintana aegaꞌma Yuta kinaꞌmi nkibakapi naeba ka kananepa igasimagi agasiyaena puntuwe. Pipa ago abintawe. 


text:
<pb/>Pigoya, paipa nanonempaba kampa yakari punatantogana, pi ntagaba Kotiba aewa ntapima awagaenawatasa kegaꞌe uma: Aota miyoma, unatantine. 


text:
Eya, aeba: To marisa kinaꞌmiti uma yagaranempantana aborawaimomagina, abemintana aegaꞌma yagarawampa nkagoba aboranamintiye. Aboranamintika, naeba wasanamiti ige kamanapa kampa wama abimagi, 


text:
Yerusaremi kumatiba kampa ima aposoro paitanatanta kinaꞌmi kamanapa kampa abimagi, naeba Arebiya mari wama umimagi, ainti aꞌwae puma Tamasiko kumata irosantuwe. 


text:
Aibumagi, aintiba kakaga kabu wagasaga naeba Yerusaremi kumati ima, Pita asu agama nagisa kaꞌamu yaga aege mintantone. 


text:
Piya, pi ntaga naeba aꞌyaꞌma aposoro kinaꞌmi wanane. Yemisi, Waꞌegawama nkaꞌnantoba, abiwapa agantone. 


text:
Piya, pi ntagaba Yutiya marisa Karaisiti mponota aiꞌaru pume kinaꞌmiba igeba naowarapa kampa nagantini, 


text:
igeba mayama nawaga kamanaꞌamana abintane: Pai kama puratamagina tamatitiꞌena aegukena puntiꞌnaba, ibaba pi kamanapa aborayema, abintane. 


text:
Pigoya, nagisarisa tarawa tarawaki tumpaema kabu aꞌya poga, naeba to aꞌwae puma Yerusaremi kumati intuwe. Piya, Panabasiba nababoga, Taitasi ababute kaga intune. 


text:
Piya, Kotiba kamana uma aboranamegi abite imagi, to marisa kina uwaimo mpono kamanapa naeba uma aborawaitantuwe. Eya, ige wainta kiye kinaꞌamana uwaimima, pai punto ntugabe iba po ntuganepe aꞌyugu pusanaga uma aborawaimintuwe. 


text:
Pigoya, Taitasiba naege inti, aeba Kariki yagarawe. We: Pika au kasama Yuta kinaꞌmi nkaraꞌena potaomaba, kampa unatantine. Kampaye. 


text:
Piya, kaꞌisa kumpari kina, mono kina kanta puma miye kina, igeba kakama kanama ampa paiꞌmagini: Au kasao, untawe. Igeba ampa paiꞌma Karaisiti Isu agoyaena tamomentana kunki agama, paisa ago kamanaꞌama amentapinti tatama igaꞌna puratakena puntawe. 


text:
Piya pugu, taeba ka yaganto kamanaꞌwaipa kampa aegaꞌma abuntune. Kampaye. Piya, mono kamanaꞌama nkago kamparaga pusanaga tigeti waiyenema, taeba ige kamanapa kampa aegaꞌma abintune. 


text:
<pb/>Pigoya, mono kiye igi wainta kinaꞌmiba, igeba kamana kasaꞌenagaba kampa amato puma unamintane. We, ige waintika kampa naekuruba puntuwe. Piya, wasana intapera tumintapera Koti nkaobi ka kanara mintawe. 


text:
Eya, igeba kasaꞌenagaba kampa unamintawe. Piya, Kotiba Pita: Yuta kinaꞌmiti wama mono uwaimoma, otantisa puma: Namuꞌisa kinaꞌmiti wama monopa aborawaimoma, unataogini agantawe. 


text:
Piya, Pita Yuta kinaꞌmi nkibakapi aposoro yugara otanti ntagaramaba pabiyama naeka namuꞌisa kinaꞌmiti wama aposoro yugara unatantine. 


text:
Pigoya, tabe igi wainta kina Yemisiwa, Pitawa, Yoniwa suma, igeba Koti awagaena namima yogara unatantintanaba agamagini, igeba Panabasike naeke iya tasimima ka tantabarima, tasigepa: To marisa kinaꞌmiti wama yoga pisoma, urasitama, igewaika: Taeba Yuta kinaꞌmiti yoga pukune, untawe. 


text:
Pigoya, igeba mayama to ka kamana untawe: Tigeba kusi kinaꞌmikaba aogima ntapima iyoꞌmaeyiyoma, urataugu, naeba pintanagaba nabugaoga, esegima yogaba puntuwe. Pita nkaiboꞌena Poro aborantiye 


text:
<pb/>Pigoya, aintiba Pita kanama Antiyoki kumati aborama ata poga, naeba ae aobi kamanaꞌwa akayuntuwe. 


text:
Piya, paipa Yemisi nkaokinaꞌmiba kampa aborauguna, aeba to marisa kinaꞌmiti atokaema naninta naogini, aborauguna aeba Yuta kinaꞌmikaba aekuru pumagina, igepa itate abira mintantiye. 


text:
Piya pogini, to kaꞌisa Yuta kinaꞌmiba aeti atokaema kaga kumpariyena puguna, Panabasiba aewape kumpari napiyenawaipa maema kaga puntiye. 


text:
Piya pugu, naeba agauwapa, igeba taga mpono kamanakaba kampa arupu puma nasugu, igategi, ige iyobi Pitapa mayama omintuwe: We, kaeba Yuta yagaramaga to kinaꞌmintana iyegaꞌma mima Yuta kina kantaba kampa pempeka, ayamabaya kaeba to marisa kinapa: Yuta kinaꞌmi pesantanaba piyoma, esegima uwaimene, a, uma abigantuwe. Yuta kinape to marisa kinape imatiti piginaba iꞌikiye 


text:
Pigoya, taeba abintune: Ago kamana aegaramiꞌnakaba: Arupu kinanemaba, Kotiba kampa otanta, Karaisiti Isuti amatiti pukibiꞌnaka: Arupu kinanema, otaye. Pipa abintune. Piya, ago kamana aegarakena yugawanane. Taegeba Karaisititi tamatiti pompentanaraka arupu kina aborakenaga Karaisiti Isupa aegarantune. We, ago kamana aegarakena yugarasaba arupu yagaraba kapa kampa aborakiye. Kampaye. 


text:
Pigoya, taeba Karaisititi tamatiti puma arupu kina aborakenaga, taguꞌamaba to marisa agunta kina kanta puma miyompenema abompeka, taeba: Karaisitiba to aguntaena aboranti ntagarawema, ukuna, a. Pipa kampaye. 


text:
We, naeba kaitantontanaba to kakeba ituru pukubopa, pipa taga kamana akayukena yagara torebata aborakuwe. 


text:
Piya, ago kamanaꞌamaba agonepa aboraoga, pi kamanaꞌamati puꞌwantoka Kotiti atokaema miyekanaba toba igaꞌnaba kampa punatakiye. 


text:
Eya, naeba maripora Karaisitige itanataugu purintuwe. Piya puma, ibaba naenepa kampa agauwe. Kampaye. Karaisiti aeba nagupinti eꞌwasaenayaga mintiye. Piya, ibaba aꞌyaꞌma mabi nasikenaenanepa namatitiꞌena manane. Eya, Koti Ntagarawamaba agu kaoꞌena punatama naeka aumawapa kaintegi, ibaba aeti namatiti puma mintuwe. 


text:
Piya, naeba Koti nkawagaenawapa kampa kasuwe. Kampaye. We, ago kamanaꞌamaba kanara arupu kina aboraratasinta, Karaisitiba uwa purintesine.<pb/>


text:
We, Karesiya kinaꞌmitaba, tigeba aibo kinane. Piya, paipa Isu Karaisitipa wasanami nkiyobi maripora itaꞌatanta kamanapa urimuwagiri, tigeba tiyobisa agasu puntane. We, ibaba kiyoꞌena ke puritagina tiyoba atikaeye, a. 


text:
Pigoya, naeba kaꞌenamanaka mayama tibigakiri unamiyo: Tigeba ago kamana wasima tiyapisa yuga puntiri Awamusapa mayabera, aogi kamana abima timatiti puntiri maeyawe. 


text:
We, tigeba aibo kinatawa, a. Maru agobima Awamusaꞌama ntuga puntiri, ibaba tigeba arirasaenarasa nagarikena pewa, a. 


text:
Piya, marupa tigeba aota kina aborama kuntaena aesagabintapa, pipa uwawa, a. Nae napiyopa uwaba kampaye. 


text:
Piya, Koti Awamusapa timimagina abakatipi esegiyenawapa aboraye. We, tigeba ago kamana wasima tiyapisa yuga peka aborabera, aogi kamana abima timatiti peka aboraye. 


text:
<pb/>Piya, Abaraꞌamuka mono isaꞌama maya iye: Abaraꞌamu aeba Kotiti amatiti puntika, Kotiba: Arupu yagarawe, otantiye, iye. 


text:
Piya, to marisa kinaꞌmiba imatiti puma arupu kina aborakibewema, Kotiba abimagina, pi nkaogi kamanapa Abaraꞌamupa omintiye. Piya, mono isaꞌamaba maya iye: Abaraꞌamu, kaepisa aꞌyaꞌma kinaꞌmitiba aꞌmuntanaba aborawaimukuwe, Kotiba omintiye, iye. 


text:
Piya, Abaraꞌamuba amatiti puntegini, aꞌyaꞌma imatiti peꞌnagiba aege kaga Koti nkaꞌmuntanabi pasewe. 


text:
<pb/>Pigoya, aꞌyaꞌma iꞌikenaga ago kamana wasiye kinaꞌmiti aꞌabibi nkaesakibe kamanapa waintiye. Pika mono isaꞌamaba maya iye: Aꞌyaꞌma ago kamana isapi kaentantanaba kampa wasiye kinaꞌmiba aꞌabibi nkaesawaewakibewe, iye. 


text:
Pigoya, mono isaꞌamaba to maya iye: Kaꞌwaina Kotiti amatiti pekanaba: Arupu yagarawe, omekana eꞌwasaenabi mpikiye, iye. Piya, to kaꞌwaina ago kamanaꞌama kipa aegarantanaba, Koti nkaobipa arupu yagara kampa mikiyemaba, ago abune. 


text:
Piya, ago kamanaꞌamaba amatitiꞌenaba kampaye. Pika mono isaꞌamaba maya iye: Kaꞌwaina ago kamana wasikibipa, pitasa eꞌwasaenaba maeyano, iye. 


text:
<pb/>Pigoya, ago kamanaꞌamaba aꞌabibi nkaesawaiyoma, uratantegina, Karaisitiba taoꞌmaema aeꞌwa nkautasa pi nkantota maema ika puratantiye. Pika mono isaꞌamaba maya iye: Aꞌyaꞌma yara itaꞌitanta kinaꞌmiba aꞌabibi nkaesakena kinane, iye. 


text:
Piya puntagini, to marisa kinaꞌmiba Karaisiti Isuti atokaeyigini, igeba Abaraꞌamu aboraminti nkaꞌmuntanabi ubasikibeka puntiye. Eya, taeba tamatiti puma pai Koti uraminti Nkawamusa maekubompeka, Karaisiti piya puntiye. Ago kamanaꞌamaba maru utaratanti kamanapa kampa maegaikiye 


text:
<pb/>We, naoꞌmitaba, naeba meto kamanapa urimekiri abiyo: Taeba piyaena pune: Piya, kaꞌwainaba puꞌwakenaenawakaba napima esegi kamanaꞌwa segipa, taeba pi ntagarama kamanapa kampa akayumagi, to kaꞌisa kamana kampa amato pune. Kampaye. 


text:
Pigoya, Kotiba kamanaꞌwapa Abaraꞌamupe yagarawampape esegima uwaisimintiye. Aeba uwaena yagarawakaba kampa untiye. Aeba ka yagarantowaka untipa, pipa Karaisitiwe. 


text:
Piya, kamanaꞌnempa nkagoba mayamawe: Kotiba marupa kamanapa esegima otantogana, aintiba 430 kabu aꞌya wagasoganaba, Koti ago kamanapa aborantiye. Aboraogana, pipa pai esegima potanti kamanapa kampa akayuma maegaintiye. Kampaye. 


text:
Piya, taeba ago kamanapa wasikena yugarasa aboraramikibintanaba maeyompesinta, utarantanti nkawaga kamanawatasaba kampa maeyompesine. We, Kotiba: Uwa kamukuwema, Abaraꞌamupa otantine. 


text:
<pb/>Pigoya, nanaraka Kotiba ago kamanaꞌwapa aborantiye, a. Piya, wasanami akayukenaenawaitaka aborantiye. Aborataogana wairite kanamagina, otanti ntagaraba aborakanaba nagarikiyema, untiye. Piya, enisore kinaꞌmiba akapisa yagaramatasa ago kamanaꞌwapa aboraramintiye. 


text:
Piya, akapisa yagara atarawaisitakena yugaba piye. We, Kotiba Abaraꞌamupa kamanapa omintipa, akapisa yagara wanane. Ae abintoba omintine. Ago kamanaꞌama tamatitiꞌenaraka yokege purataye 


text:
<pb/>Pigoya, Koti nkago kamanape utaratanti kamanape kamaena pesa, a. Pipa kampaye. Piya, ago kamanaꞌamaba eꞌwasaenaba aboraramisinta, pi nkago kamanatasaba arupu kinapa aboraompesine. 


text:
We, paisa mono isaꞌamaba aꞌyaꞌma kinaꞌmitekaba: Agunta kinatawe, urataye. Piya pegini, aꞌwae puma Isu Karaisititi imatiti peꞌnagipa Koti otantintanaba imiye. Eya, aegaraompe kinaꞌmitepa tamiye. 


text:
<pb/>Pigoya, paipa tamatitiꞌenaba kampa aborantogana, ago kamanaꞌamaba igaꞌna puratantiye. Eya, tamatitiꞌena aborakibi ntagaga igaꞌna puratantiye. 


text:
Piya, ago kamanaꞌamaba kabiratakena wairite kanaogana Karaisiti aboraogana yogawapa nagarintiye. Eya, Karaisititi tamatitiꞌena puma arupu kina aboraiyoma, kabiratantiye. 


text:
Pigoya, ibaba tamatitiꞌenaba aboragi, taeba ago kamanaꞌama nkamentapintiba kampa mintune. Tamatitiꞌenarasa Koti ntagaraenaba pune 


text:
<pb/>Piya, tigeba Karaisiti Isuti atokaemagiri, aꞌyaꞌma kinaꞌmitaba timatitiꞌenarasa Koti ntagaraenaba pewe. 


text:
Pigoya, ae aobi pako pukenaenaba kampaye. Yuta kinano, Kariki kinano, kagane. Kayokaya kinano, uwa miye kinano, kagane. Wawo, wayano, kagane. Eya, aꞌyaꞌma Karaisiti Isuti atokaeya kinaꞌmiba ka kinaꞌena puma miyewe. 


text:
Piya, tigeba Karaisititi atokaeyapa, tigeba Abaraꞌamu tu mpimagiri, tigeba pai Koti otantintana maekena kinatawe.<pb/>


text:
Pigoya, kamanaꞌnempa nkagoba mayamawe: Piya, yagarawampaba abawampanta aꞌyaꞌmaena maekenaenawe. Pigoya, kaꞌwaina ntagara masi mintanaba, abawampatisa aeꞌenawapa ka kutapa kampa maema aesa piye. Kampaye. Aeba masi mintanaba, kayokaya kina kanta puma mima kampa maeye. 


text:
Piya, masi mintanaba, kabitaꞌnagi nkimentapinti mimagina, anosamagina, abawampa otantemi ntagaba aba mparu mpaema miye. 


text:
Pigoya, taege pabiya puntune. Paipa taeba monota yagaranto kanta puma mintapa, taeba aꞌyaꞌma amani kinaꞌmi nkimentapinti mintantune. 


text:
Piyama mintuwagana, kanapa arosaogana, Kotiba yagarawapa otaogana wayaꞌmaba yakari potaogana, aeba ago kamanaꞌama nkamentapinti aborantiye. 


text:
Piya, ago kamanaꞌama nkamentapinti miyompe kinaꞌmitepa: Ika puritakiri Koti ntagaraena piyema, taba puratakenaga, aeba ago kamanaꞌama nkamentapinti aborantiye. 


text:
<pb/>Piya, ibaba tigeba piyama yagarawa aboragana, Kotiba Yagarawampa Nkawamusapa otagina, tintabinti irosaꞌma tintabaipisa: Naba-o, naba-o, Kotikaba iye. 


text:
Piya, pika tigeba ibaba kampa kayokaya yagara mima, Koti ntugarasa yagarawapa aborama mintawe. Eya, yagarawapa mintiripa, ae maru mpaekena kina mintawe. 


text:
<pb/>Pigoya, paipa tigeba Kotikaba kampa aogima agantumetapa, taga kotiwanane, ama kotintanama igaꞌna puritantine. 


text:
Pigoya, ibaba tigeba Koti nkagoba agantawe. Aꞌa-o, Kotiba agoripa agantipa, nanagabaya tigeba to aꞌwae puma magimagi kusi ki, amani kinaꞌmi kiꞌi aegaꞌma kayokayaꞌena puwaitakibewe, a. 


text:
We, naeba tigeka naekuru puritauwe. Eya, yoga tigeti pontanama uwaena kanta pusanaga naekuru puritauwe. 


text:
<pb/>We, naoꞌmitaba, naeba esuritauwe. Tigeba naekanta puma aborama miyiyo. Piya, naeba ago kamanaꞌama nkamentapintisa uwa yagara aborama tige kanta puma miyuwe. Pigoya, marupa tigeba kampa tikabinatantawe. 


text:
Eya, tigeba ago abintawe. Nauꞌnepa kampa esegi puntika, naeba aogi kamanapa marupa aborama urimintuwe. 


text:
Piya nauꞌnempaba kampa esegi pogana, tigeti kuntaena aborantemipa tigeba aogima aesagaꞌma, kampa tikabinatama agoꞌenaba kampa punatantawe. Kampaye. Tigeba Koti nkenisore kano, Karaisiti Isuwo, ababesa puma naba puntawe. 


text:
We, pi ntagaba tigeba tiyorasa naoꞌmaentasinta piꞌmagiri namintasine. Piꞌna nkagoripa napima agantona, ibaba pi tiꞌmuntanaba aeta wantiye, a. 


text:
<pb/>Pigoya, kaꞌisa kinaꞌmiba tigebi nkaobi puma aꞌyugu puritawe. Piya, igeba monopa atate igeꞌwai nkige asagayukenaga akumpaꞌma miyewe. 


text:
Pigoya, asi nasi aogiyena aborakenaga tigebi nkaobi pukenaba kanarane. Aꞌyugu mitanto ntaga puntaka, wauwagiripa ataena puntawe. 


text:
We, yagaranempitaba, wayaꞌma yagaraena pemisa puma tigeka torebata naukemikana, Karaisiti tintabaipinti aborakibi ntagaba nata wakiye. 


text:
We, ibaba naeba tigeka tara nagi napiyoka ayabaya pukuwe. Piya, naeba ibaba tigege to kakema ampima kamanaꞌnepa aꞌwae puma kayone puritasanaga nabiye. Egake Serake meto kamanaꞌwaisine 


text:
<pb/>We, to marisa kinaꞌmitaba, tibigakiripa kamana agoripa unamiyo. Piya, tigeba ago kamanaꞌama nkamentapinti mikena kinaꞌmitaba, ago kamanaꞌama nkagoba aogima abewa, a. 


text:
Piya, Abaraꞌamupisa tara yagarara aborantasema, mono isaꞌama piya iye. Piya, kayokaya aragawaeꞌma kapa yakari potaogana, autasa waeꞌmaba ka yakari potantiye. 


text:
Piyama, kayokaya aragawaeꞌma yakari potaogana yagarawampa wasanami ntapiyenabisa aborantiye. Aibogana, autasa waeꞌmaba yakari potaogana yagarawampa Koti otanti nkesegiyenabisa aborantiye. 


text:
Pigoya, pi kamanapa meto kamanane. Piya, pi tara wae taramisi nkagoba mayama uratantiye: Kapa, agewapa Ega, aeba Sainai amuta utaratantiꞌna mpetoꞌenawe. Piya, ae yakarakiꞌnupa ago kamanaꞌama nkamentapinti miyuguna igaꞌna puwaitantiye. 


text:
Piya, Sainai amu Arebiya mari waintipa, pipa Egawe. Piya, Yerusaremi kinaꞌmipa ibaba ago kamanaꞌama nkamentapinti igaꞌna puwaitaogana, ibasa Yerusaremi kumape kayokaya aragawae Egabe kagane. 


text:
Pika mono isaꞌamaba maya iye:<pb/>We, anamo wae, kampa yagaraena punta wae, kaꞌmu po, iye.<pb/>Kantaba tagugunkami nkwae, kaeba kaꞌmuntanabisa tabe kigaꞌe yo, iye.<pb/>Piya, marusa anamo wayaꞌmaba aintisa waeꞌma agasima uwaena yagara aborakiye, untiye, iye. 


text:
We, naoꞌmitaba, taeba anamo waeꞌma ntagara Aisaki kaꞌmasa pune. Piya, Koti Abaraꞌamu otanti, taeba ae yagararawe. 


text:
Pigoya, pai wasanami ntapiyenabisa aboranti ntagaramaba Awamusaꞌama otaogana aboranti ntagarama kamaena potantisa puma, ibaba taetiba piyaena aboraye. 


text:
Pigoya, mono isaꞌama nana kamana iye. Aeba maya iye: Kayokaya aragawaepe yagarawape isigarubaiginisi waiso, iye. Piya, kayokayaꞌenama ntagaramaba autasa waeꞌma ntagaramati kampa atokaema otanti ntanaba kampa maekiye, iye. 


text:
Eya, naoꞌmitaba, taeba kayokayaꞌenama ntagaraba kampa mintune. Kampaye. Taeba autasa waeꞌma ntagara aboraune.<pb/>


text:
Pigoya, igaꞌna kampa pusanaga Karaisiti aeba akariyobatatantiye. Pika tigeba asima esegi puma igaꞌna ubutitakenaenama nkametapintiba toba kakeba a-mpiyiyo. 


text:
<pb/>Pigoya, nae Porona, urimekiri abiyo: Tigeba ago kamana wasima araꞌenawapa titipa maekibepa, Karaisiti ntugaba kampa tiyoꞌmaekiye. Kampaye. 


text:
Piya, aꞌyaꞌma ti kasakena araꞌena maeya kinaꞌmitaba, naeba to kakema urimekiri abiyo: Piya, ka akayukibepa ago kamanaꞌama kampa kanara tiyoꞌmaekiye, urimuwe. 


text:
Piya, tigeba ago kamanaꞌama ntugarasa arupuyena aguyosaga kinaꞌmitipa, Karaisititi aꞌyigititantine. Eya, Koti nkawagaenabisa wareꞌna wantane. 


text:
Piya, Karaisiti Isuti atokaeyompepa tau kasakenaenawo, kampa kasakenaenawo, pipa uwaenawe. Piya, aeti agu kaoꞌena puma tamatitiꞌenamaba auꞌwapa aborama tagantana piye. 


text:
<pb/>Pigoya, tigeba mono kita agobima aogima nasintawe. Taga wasikenaenarapa ke akutitagiri tikabitawe, a. 


text:
Pigoya, Waꞌegawama tiyoꞌmaeyamikaba naeba namatiti pekiri, nae napiyenaba tigeba aegaꞌmagiri, to ka napiyenaba kampa aegarakibewema, napiyuwe. We, tibaibemi ntagarama nkagegaꞌeba kampa abokana, Kotiba antotaꞌenaba amikiye. 


text:
<pb/>We, naoꞌmitaba, naeba au kasakena araꞌenaba maeyiyo, yosinta, ayama kamaenaba punatayaba miyesine. Piya, naeba piya kamanapa yosinta, maripo ya aibasanakenaenamaba aꞌya wasine. 


text:
Pigoya, i kasama araꞌena puma napiyenari paibukena kinaꞌmiba, igeꞌwai nkipa kasama maebugaikibepa, kanarane. 


text:
<pb/>We, naoꞌmitaba, Kotiba igaꞌnabisa tiba puritantina, iyobatitanta kina kanta puma miyiyo. Pigoya, aiyobatitanti ntanaba a-nkaꞌyugu puma arirasaenaba a-piyo. Tigeba tiyoꞌmipa agu kaoꞌena puwaitama kayokayaꞌenaba puwaitaiyo. 


text:
Piya, aꞌyaꞌma ago kamanaꞌama nkagoba mayama untiye: Kaeka kauka kabitampesa puma kagora miye kinaꞌmipa pabiyama agu kaoꞌena puwaitao, untiye, iye. 


text:
We, yaga kanta pumagiri ankabana abana pumagiri, aꞌyugu aesawae wakibewe. Pika kabiyiyo. Arirasa kipi kasima Awamusa aegaꞌma miyeno 


text:
<pb/>Pigoya, kamanaꞌnepa mayamawe: Piya, Awamusaꞌama nkesegiyenara nasiyo. Tigeba tiꞌama nkabugakibintanaba a-nkaboraiyo. 


text:
Piya, tiꞌama nkabugaintanamaba Awamusapa maema nagintakena pegina, Awamusaꞌamaba tiꞌamantanaba nagintakena piye. Piya, taramisi kamaena pementanama napiyenaripa aꞌyugu puritagiri aupa kampa aborawe. 


text:
ama koti nkaegarakenaenawa, kiyoꞌenawa, kamaenawa, maꞌenawa, agobi pukenaenawa, amoꞌenawa, kota mpaema agintanawa, atataraenawa, mono kina pakobikenaenawa, 


text:
to waina mparuta mikenaenawa, esegi wani ntama aiboꞌena pikenaenawa, uwaena ataena pikenaenawa, aꞌyaꞌmaena to auga to augaꞌenawa, sumaba, pipa tiꞌama ntugawe. Pika pai naeba urimintosa puma, ibaba to kake esegima urimuwe: Piya pe kinaꞌmiba Koti kabiratakenaenabi kampa ubasikibewema, yuwe. 


text:
<pb/>Pigoya, Awamusaꞌama nkauꞌwapa mayama aboraye: Agu kaoꞌena pukenaenawa, aꞌmuntanawa, paruyenawa, paebuma mikenaenawa, aoꞌena pikenaenawa, aogiyenawa, arupu puma mikenaenawa, 


text:
pasema kabikenaenawa, aupa nagintakenaenawa, suma, igetiba ka ago kamanaꞌamaba aupi pima kamanapa otakenaenaba kampa waintiye. Kampaye. 


text:
Piya, Karaisiti Isuti atokaeya kinaꞌmiba iꞌwaipa maripo yara itaꞌitama, iꞌama nkiꞌnintanawaipe ibugaintanabe ago kaintawe. 


text:
Piya, taete tageba a-nkasagayuyeno. Taeba taoꞌmi nkintabaipa tutupa a-suwaitano. Taeba taoꞌmi mparupa a-mpaeyano.<pb/>


text:
We, naoꞌmitaba, ka yagarama aiboꞌena pikibipa, Awamusa waintiꞌnagita, tigeba paebuma kabima mima pi ntagaraba to asitaiyo. Tigeke timiyo pusanaga kaga kabiyiyo. 


text:
Tigeba tiyoꞌmi kuntaenawaipa aesaga piyo. Piya pikibepa, tigeba Karaisiti nkago kamanaꞌama nkauꞌwapa aogima aborakibewe. 


text:
We, ka yagarama aewaka napima: Nageba waintiyema, yipa, ageba kampa waintipa, aeba amiyoꞌena puma aeꞌwa nkaoba airari kaeye. 


text:
Eya, aꞌyaꞌma ka ka kinaꞌmiba igeꞌwai ntuga aogiyenawo, kamparagaenawoma, napiyiyo. Piya pukibiꞌnaba aeba aewaka aꞌmu pumagina, au maete ikenaenaba aoꞌmi nkiyobipa kampa pukiye. 


text:
<pb/>Piya, mono kamana abe kinaꞌmiba igeba uwaimima iyakinta kinapa aogi kutankaipisa antotaꞌenaba imiyo. 


text:
<pb/>Pigoya, tigeba timiyoꞌenaba tiyoba a-nkairari kaeyiyo. Piya, kaꞌwainaba Koti kamanapa kampa akaya sukiye. Kampaye. Piya, wasanama aintana pipa, pabiyaenaba aeti aborakiye. 


text:
Piya, kaꞌwainaba aeꞌwa nkau maete ima aintana pipa, aintiba aeꞌwa nkaupisa abararakenaenaba aboramikiye. To kaꞌwainaba Awamusaꞌamati atokaema aintana pipa, aintiba Awamusaꞌamapisa eꞌwasaenaba maema miyabaꞌmikiye. 


text:
Piya puma, taeba aogi yuga pikenaga tayampu peno. Taekita kampa pukubompepa, aeꞌwa ntagaba auꞌwapa aboraramikiye. 


text:
Piya, kete waintakapa, taeba aꞌyaꞌma kinaꞌmiti aogi yuga aborano. We, imatiti pe kinaꞌmika napima aogi yuga tabera aborano. Poroba maripo yugaraka aꞌmu puntiye 


text:
Pigoya, iꞌwaipa wasanami nkiyobi maete ikena kinaꞌmiba igeba ti kasakenaraka uritawe. Piya, igeba mayama napiyewe: Ita araꞌena pukubompepa, Karaisiti mparipora ukubompe kamanatekaba kampa kamaena puratakibewema, napiyewe. 


text:
We, pi nkaraꞌena maeya kinaꞌmiba igegeba kampa ago kamanapa aogima wasintawe. Kampaye. Igeba ti kasakibetasa tabe igi maekenaga pewe. 


text:
We, tonaga wanane. Naeba Waꞌegare Isu Karaisiti mparipo yugara amanaka naꞌmu pukuwe. Piya, pi ntugaraka mampabisaenaba naeka itaꞌataogana puꞌwantiye. Eya, naekeba mampabisaenaga itaꞌnataoga puꞌwantuwe. 


text:
Piya, tau kasakenawo, kampa kasakenawo, pipa uwaenawe. Eya, aoso kinaꞌamana aborakenaba pipa auꞌwane. 


text:
Piya, aꞌyaꞌma ma ntapiyena wasiye kinaꞌmiba, igeba taga Isureyo kinane. Pigoya, Koti taga Isureyo kinane. Pigoya, Koti taga Isureyo kinaꞌmiti paruyenabe antaraꞌenawape tigeti waiyeno. 


text:
<pb/>Pigoya, kaꞌwainaba to ka kuntaenaba a-nkaboranameno. Kampaye. Isuka naegunta, pi nkaraꞌenaba nauta waintiye. 


text:
<pb/>Naoꞌmitaba, Waꞌegare Isu Karaisiti nkawagaena tigutimapi waiyeno. Tagane.<pb/>Poro piya isa kaentiye.<pb/>


text:
Paipa uwaena yaga Kotiba toma toma ki iꞌma poropete kinaꞌmi nkiwamutasa tayabamagi mono kamanaꞌwapa uwaimita kanantiye. 


text:
Piya, ainti atuti iba nagarikena kanara, Kotiba kamana agowapa, yagarawa nkaboraramintine. Pi ntagarama nkayatasa Kotiba mampaba pumaꞌma, aꞌyaꞌmaenama nkago miyenoma otantine. 


text:
Piya, yagarawampa aeba Koti kanta puma mima kaꞌmasa pumagina, aeba Koti nkeꞌwasaena aboraramimagina, kamanaꞌwampa nkesegiyenarasa aꞌyaꞌmaena mabe mantabe parutu puma kabiye. Aeba aguntaenabisa aeyobatatakena yuga puma aꞌya kaitegina, Tabe Waꞌegama nkayatakanti inati asu maraꞌmintiye. Koti Ntagarama aꞌyaꞌma enisore kinapa igantiye 


text:
<pb/>Pigoya, abawampa yagaranene ominti nkagiba enisore kinaꞌmi nkigeba igasisa puma, aewapa enisore kinaꞌmi igasima abawampa nkayatakanti maraꞌmintiye. 


text:
Piya, paipa paipa Kotiba yagarawaka maya omintiye:<pb/>Yagaranekawe. Kaepa iba aboragatauwe, untiye, iye. Piya, aeka to kake maya untiye:<pb/>Naeba abawampantana puma miyekana, aeba yagaranentana puma miyeno, untiye, iye. Pigoya, pi kamanapa Kotiba ka enisore yagaraga untiye, a. Kampaye. 


text:
Piya, aeba amaru yagarawa mabi ataogana aboraogana maya untiye:<pb/>Aꞌyaꞌma enisore kinaꞌnempitaba, aeti tirakabima agisiyo, untiye, iye. 


text:
Piya, enisore kinaꞌmikaba maya untiye:<pb/>Naeba enisore kinaꞌnepa esiba kanta puma aboramagi, pi ntuga kinaꞌnepa yaku nkantebu kanta puma aborawaitauwe, untiye, iye. 


text:
We, aꞌwae puma yagarawaka Kotiba maya omintiye:<pb/>Kaeba Koti mimagina, tabe Waꞌega aꞌyaꞌma yaga miyaba mima, kabiwaitakenaenagatapa kabima mima parutuꞌena puma miyaba mikibene, iye.<pb/> 


text:
Piya, kaeba arupuyenaga kabegina, antageꞌenaba kama potane, iye.<pb/>Pika kae Kotina, naeba kaꞌmuntanagapa kae tikataogana kaoꞌmipa igasaye, untiye, iye. 


text:
Pigoya, to kapa Kotiba maya omintiye:<pb/>Waꞌega, kaeba paitakaꞌya maba aboratama, mantaba kayapisa pumarantampene, iye.<pb/> 


text:
Piya, kaeba miyaba miyegana, mantabe mabe paisa kai abararaisa puma abararama ata puwakiye, iye.<pb/> 


text:
Piya, kabi akarakitantana to antota kasa maema kabisa puma, mantabe mabe to antota kasaꞌena aborakiye, iye.<pb/>We, kaeba kampa antota kasaꞌena aborama pabiyama mimagina, masimabi kauꞌyaga miyaba mikibene, untiye, iye. 


text:
Pigoya, paipa Kotiba yagarawaka to ka maya omintiye:<pb/>Kaeba nayatakanti maraꞌmiyega, kama kinakapa kagisa amentapinti atakini waiyo, untiye, iye. Pigoya, pi kamanapa Kotiba ka enisore yagaraga untiye, a. Pipa kampaye. 


text:
We, enisore kina igeba awamusa kina mima Koti kayokaya potagina, iꞌikibi kina iyoꞌmaeyiyema uwaitaye.<pb/>


text:
Piya pegi, pi abintompe kamana uwasuwa pusanaga, taeba napiyenaretapa arakuꞌma upebe puma aegarano. 


text:
Piya, Kotiba kamanaꞌwapa enisore kinaꞌmi nkiwamuta umarantegina, pi kamanaꞌamaba waima esegi puntiye. Kana kamanaꞌamaba aꞌyaꞌma aibasanaꞌma aemita punta kinape kamana akayunta kinape ata ikankaipa antotapa maentawa, taewariye. 


text:
We, aogima tauꞌikena aboraratantintanaga taekita pompepa, aya pumabaya ataenabisaba taegakapa wagaikune. Pipa kamparakaꞌyane. Pigoya, Waꞌegawama aewa pi tauꞌikena kamanapa maru uma aboraratantegini, ae kamana abinta kinaꞌmiba kaga taeti ago ampa aborantawe. 


text:
Ampa aborauguna, Kotiba agowa abompeka iyapisa tonarona aboraogini, igeba awameꞌenabe kasaꞌenabe toma toma esegiyenabe aborantini, Aota Awamusaꞌama nkabemika ka ka imogini tonarona aꞌmu ntuga aborantawe. Isu aeba tauꞌikena aiꞌnerakaꞌyane 


text:
<pb/>Piya, aborakibi mpaga kamanapa yune. Pi mpa kabiyiyomaba, enisore kinapa Kotiba kampa uwaitantiye. Pipa kampaye. 


text:
Pika ka yagarama mono isapi mayama ka aukaꞌi Kotipa omintiye:<pb/>Wasanaba nanagana kaeba napiyene. Wasanama Ntagaraba nanagana aepa kabitanema, untiye, iye.<pb/> 


text:
Piya, arontaganto enisore kinaꞌmi nkimentapinti kaeba aepa atamagina, to kake aꞌwae puma aba puma au maete ima agegaꞌeba asagayuma, 


text:
aꞌyaꞌmaenaba ae agisa amentapinti aki pekana waiyegina aeba kabiye, untiye, iye. Eya, Kotiba pi ntagarama nkamentapinti aꞌyaꞌmaenaba waiyenema otantana, kaꞌisaenaba uwaba kampa waiyenema otantiye. We, aꞌyaꞌmaena pi ntagarama nkamentapinti waiyemaba ibaba taobisaba kampa agaune. 


text:
Piya, to kapa agaune: Isupa enisore kinaꞌmi nkimentanti arontaganto otaogana, tumpimagina Koti nkawagaenawa mpaema aꞌyaꞌma kinaꞌmiteka purintiye. Aeba auki nakiyena puma purogana asitama au maete ima ageba asagayuntiye. Piꞌna nkagoba ago agaune. 


text:
<pb/>Pigoya, Kotiba aꞌyaꞌwaemaenama nkagogana pumaꞌma mintiye. Piya, aeba otaogana Isu puꞌmagina auki nakiyenawatasa tauꞌima paitakena yagara aota mikena agegaꞌeba maeyogana, Kotiba uwoma araga yagara ibabute eꞌwasaenawapi ubasintiye. Pintanaba aeba arupuyenarakaꞌya puntiye. 


text:
Piya, aota puratakena yagarabe, aota puratami kinape, ka aukaꞌisa aboraune. Piya pokana, aeba taeka ani pusanaga kampa napima: Naꞌnatabararawe, uramiye. 


text:
Pika mono isapi maya untiye:<pb/>We, Koti, naeba kae kagegaꞌeba naꞌnatabaraba uwaimukuwe, iye.<pb/>Eya, naeba monota aiꞌaru pe kinaꞌmi nkikapi kagegaꞌeba asagayukuwe, untiye, iye. 


text:
Piya, aeba to ka maya untiye:<pb/>Naeba Kotiti namatiti potakuwe, untiye, iye. Pigoya, pika to ka maya untiye:<pb/>Kaeba nagaka, naeba mataꞌi mima aꞌyaꞌma yagaraba Koti namemiꞌnagigeba kaga miyompene, untiye, iye. Isu wasanarakaꞌya aborama taoꞌmaentiye 


text:
<pb/>Pigoya, Koti ntagarakiꞌnu taeba wasana mintokana, Isuba tae kanta puma aborantiye. Eya, tae kanta puma aboramagina, purikenama nkagoba aegugaikenaga puꞌma asintiye. Piꞌna nkagoba kewamawe. 


text:
Piya, aꞌyaꞌma purikenaenaga taekuru pompe kinaꞌmiba aꞌyaꞌma yaga kewama igaꞌna purataginaba, Isu aepa aegugasimagina pi nkigaꞌnabisa akariyobatatakenaga puꞌma asintiye. 


text:
We, tagane. Aeba enisore kinaꞌmikaba aeꞌwa ntuga kampa puma iyoꞌmaentiye. Pipa kampaye. Aeba Abaraꞌamu tumpi ntuga puma iyoꞌmaentiye. 


text:
Piya, aꞌnatabara iyoꞌmaekenaga aeba kaꞌmasa puma aborantine. Piya, aeba monota paitanta kiye yagara ampima, Koti ntuga puma arupu puma antara puratama, wawayaꞌmite nkaguntaenarempa nkantota ika puratakenaga, aꞌnatabaramige kaꞌmasa puma aborantine. 


text:
Piya, auki nakiyenabe amiyoꞌenabe aeti aboramogana aeba asu againtemika, taepa pabiyama tamiyoꞌena aborarameginaba kanara taoꞌmaeye.<pb/>


text:
Pigoya, aota naoꞌmitaba, mantabi ubasikibe kinaꞌmitaba, tigeba Isugaba aogima napiyiyo. Aeba tamatitiꞌenama nkagowama tabe aposorobe monota paitanta kiye yagararepe mima, Koti nkawamupa aogima wasintiye. 


text:
Piya, Kotiba pi ntugaraka otaogana, pai Mosese Koti nkawamu wasima Koti nkaokinaꞌmi kayokayaꞌena puntisa puma, Isuba Koti nkawamupa aogima wasima yogawapa puntiye. 


text:
Eya, nama kiyi ntagarama nkagewamaba pi ntamankama nkageba asu agasisa puma, Koti nkaobipa Isu nkagewamaba Mosese nkageba asu againtiye. 


text:
Piya, Moseseba aeba Koti nkawamu wasima Koti nkaokinapa kabima mima, ainti aborakibintanaga awaga kamana umagina, aeba kayokaya yagaragana mintantiye. 


text:
We, Karaisitiba Koti nkawamu wasima Koti nkaokinapa kabima mimagina, aeba Koti Ntagaragana mintiye. Piya, taeba aꞌyaꞌma yaga esegima aegaꞌma Kotiti atokaekenaga taꞌmu puntapa, taeba Koti nkaokina mima namantanawapa pukune. Isureyo kinaꞌmiba ata puntasapa a-piyo 


text:
<pb/>Pigoya, pika Aota Awamuasꞌama maya untiye:<pb/>Ibaba, tigeba Koti kamana abintiripa, aogima abiyo, iye.<pb/> 


text:
Eya, Isureyo kinaꞌmiba kaꞌme mpari mima Koti amiyoꞌena potama ago kamana akayumagini, igu akunintasa piyaba a-piyo, iye.<pb/> 


text:
Eya, kaꞌme mpari tiyabamagiba 40-wa kabuba mima nae puwantanaba agantiniba namiyo puntane, iye.<pb/> 


text:
Piya pugu, naeba igama pi kinaꞌmika namoꞌenaba puma maya yuwe: Iguꞌamaba aꞌyaꞌma yagaba kepa agasima antageꞌena pumagini, nae kipa kampa agama nasewe, yuwe, iye.<pb/> 


text:
Piya, igeka namoꞌena puwaitamagi, mayama esegima yuwe: Igeba migarakenaenanetiba kampa ubasikibewe, yuwe, untiye, iye. 


text:
<pb/>We, naoꞌmitaba, tigeba aogima kabiyiyo. Aꞌyugu tikapisa kaꞌwainaba antabinti aguntaena puma amatitiꞌenawa kaite, miyaba Koti akaꞌintaesi potasanaga, aogima kabiyiyo. 


text:
We: Ibawe, untipa ma ntagawe. Piya, ibasa yagaba aguntaenama tikapisa kaꞌwaina nkao airarikaeyakana antaba akunisanaga, tigeba kabima mima aꞌyaꞌma yaga tiyoꞌmipa aogi kamana uwaimigini, napiyenawaipa igegano. 


text:
Eya, ibasa yagaga mono isaꞌamaba maya iye:<pb/>Ibaba, tigeba Koti kamana abintiripa, aogima abiyo, iye.<pb/>Eya, Isureyo kinaꞌmiba Koti nkago kamana akayumagini, igu akunintasa piyaba a-piyo, untiye, iye. 


text:
Pigoya, aya pume kinaꞌmi Koti kamana abima ataena puma akayuntawe. Pipa Moseseba wawaya iba purite Isipi maba agaite waume kinaꞌmi, ige akayuntawe. 


text:
Eya, aya pume kinaꞌmi kamana akayuguna Koti 40-wa kabuba amoꞌenaba puwaitantiye. Pipa wawayaꞌmi aguntaena pume kinaꞌmika Kotiba amoꞌenaba puwaitantegini, iꞌwaipa kaꞌme mpari wareꞌnawaewantawe. 


text:
Aya pume kinaꞌmika Kotiba: Igeba migarakenaenanetiba kampa ubasikibeweba, untiye. Pipa wawayaꞌmi kamanaꞌwa akayuye kinaꞌmika untiye. 


text:
Piꞌna nkagoba taeba abune. Kampa imatiti peꞌnagiba, igeba Koti mpigarakenaenawatiba kampa ubasikibewe.<pb/>


text:
Pigoya, Koti migarakenaenawapi uma pasikena kamana utaratantine. Pi kamanaꞌamaba uwa waiyeka, taekuru pumagi, taepisa kaꞌwainaba kampa abae puma apasisanaga kabiyeno. 


text:
Piya, paipa Mosese nkaokinaꞌmiti aogi kamana aborantasa puma, taeti pabiyama aboraye. Pigoya, pi kana aogi kamana abintapa, kampa wasima imatiti puguna, igetiba kampa auꞌwapa aborantiye. 


text:
Piya, tae tamatiti pompe kinaꞌmitaba Koti utaratantemi mpigarakenaenabi uma pasune. We, paipa Kotiba mampa puma nagaritaogana, wasanamiteti yogawapa aꞌya waogana aeba agama maya untiye:<pb/>Kamanaꞌne kampa abikibe kinaꞌmika namoꞌena pokini, igeba migarakenaenanepipa taganema kampa ubasikibewema utawaitauwe, untiye, iye. 


text:
Piya, mono isaꞌama ka aukaꞌi maya iye:<pb/>Kotiba tonaentisa kaꞌumaema yaga yoga puma nagarigaite, to tarumaema yaga migarantiye, untiye, iye. 


text:
Eya, pi nkaukaꞌi to ka maya iye:<pb/>Igeba taganema migarakenaenanepipa kampa ubasikibewe, untiye, iye. 


text:
Piya, pai aogi kamana abinta kinaꞌmiba kamana ago akayumagini, kampa uma pasintawe. We, migarakenaenari wakena kipa uwa waintikini, to kaꞌisamiba pasikibewe. 


text:
Eya, Kotiba ka yagaga: Ibawe, otantiye. Piya, aintiba uwaena kabu wagasoganaba, Kotiba Tebiti nkawamupisa kamanapa maya uma aborantiye:<pb/>Ibaba, tigeba Koti kamana abintiripa, aogima abima, tiguꞌamapa a-nkakunkataiyo, untiye, iye. Pipa ago urimintuwe. 


text:
Piya, migarakenaenaba taeti uwa waintiye. Owe, sabati yaga kanta puma migarakenaenaba waintegi, pipa Koti nkaegaraompe kinaꞌmitaba aobi pune. 


text:
Piya, kaꞌwaina Koti mpigarakenaenawapinti ubasikibipa, aeba yogawapa aꞌya atate migarakiye. Eya, pai Koti yogawa aꞌya kaite migarantisa puma, aeba yogawapa aꞌya atate migarakiye. 


text:
We, migarakenaenawapi uma pasikenaga taeba esegima mono yuga peno. Aꞌyugu taepisa kaꞌwainaba, pai kamanapa akayuntasa puma wareꞌnasanagaba, kabima mima aogi mono yuga peno. 


text:
<pb/>Piya, Koti kamanapa eꞌwasaena wantaga, esegima yogawapa piye. Piyamaba, aganantaꞌenawampa tara awa wainta paroya ntoginkamantana asugasima, tagu tamankama atokaentipa nawaegasima, tayampu taraꞌnuwama atokaentipa nawaegasaye. Eya, aꞌyaꞌma tantawama ntapiyenabe tabugaintanabe aꞌyigimpa aboraye. 


text:
Piya, Koti nkaobipa kakantaꞌenaba kapa kampa waintiye. Kampaye. Aꞌyaꞌmaenarepa apira puma ae aobi ago aborawaeye. Eya, Koti aeba aꞌyaꞌmaena pompentana tage tatai ntagarawe. Isuba monota paitanta kiye yagararene 


text:
<pb/>Pigoya, taetiba monota tabe paitanta kiye yagarare mintiye. Aeba mantabinti asu pasinti ntagara Isu, Koti Ntagarawe. Pika taeba tamatiti potaompentanaba upebe puma aesaga peno. 


text:
Piya, aeba magimagiyenare atama antaraꞌena kampa punta yagara kanta puma kampa miye. Kampaye. Aeba aboraogana amiyoꞌena potaomepa kampa aguntaenaba punta, monota paitanta kiye yagarare tagantana puma taeti aborantiye. 


text:
Pigoya, pika kampa taekuruba punta, taeba Koti awagaenawa tamikena marunkati uma airokaeyeno. Piya, taeba airokaeyakana antaraꞌena purataka, kuntaenare aesaga pikenaga awagaenawatasa taoꞌmaeyano.<pb/>


text:
Pigoya, mabisa kina taepisa monota paitanta kiye yagarare Kotiba otaye. Kotiba otagina, aeba tauꞌikenaga Kotiti taꞌmuntanarepa amima yagaba aeguma kaema agunta pasaꞌatagina aguntaenarepa airarikaegasaye. 


text:
Piya, pi ntagaramaba aegeba tae kanta puma magimagi yagara mintanaba, aeba pika napima, aibo antage kinaꞌmiteka taga antara puratama pasema taoꞌmaeye. 


text:
Piya, aeba mabisa magimagi yagara mintanaba, wayaꞌwamika muta ataisa puma aeꞌwa aguntaenawa maegaikenaba pabiyama muta ataye. 


text:
<pb/>Pigoya, pi monota paitanta kiye yagarama mparupa uwa maekenaba kampaye. Pipa Koti Eronipa pai otantisa puma otagina maeye. 


text:
We, pabiyamagina Karaisiti kampa aeꞌwa nkagegaꞌeba maete inta, monota paitanta kiye yagararepa aborantine. Koti otaogana aeba pi ntugaba puntine. Eya, Kotiba maya omintiye:<pb/>Kaeba yagaranekawe. Iba aboragatauwe, untiye, iye. 


text:
Piya, mono isapi to aukaꞌiba to ka maya omintiye:<pb/>Kaeba Meyokisete ae tu mpima mono kiye yagara miyaba miyeno, untiye, iye. 


text:
<pb/>Pigoya, Kotiba purintapisa auꞌikena esegiyena waintegina, paipa Isuba mampabisa yagara mintanaba, pika napima tabera kegaꞌe uma kubeꞌena puma Kotiti nunamu uma naoꞌmaeyoma abigantiye. Aibumagina, aeba aeꞌwa ntapiyena wareꞌnama Koti nkawamupa wasiyomeka, Kotiba nunamuwapa abintiye. 


text:
Piya, Isu aeba Koti Ntagara mintiye. We, tae kanta puma auki nakiyenarasa Koti nkawamu wasikenaenama nkagoba abibebe puntiye. 


text:
Piya, Isu aeba abibebe pumagina, Koti nkaobi aotaꞌenarakaꞌya puma, aꞌyaꞌma ae awamu wasiyompe kinaꞌmitepa tauꞌima miyaba mikenaenama agoba aborantiye. 


text:
Eya, Kotiba otaogana, aeba Meyokisete tu kanta puma monota paitanta kiye yagarare aborantine. Inamu ntagara kantaba taeba a-peno 


text:
Piya, tigeba mono abirite kanantaꞌnagita, ayamabaya mono tisa kinapa kampa miyewe, a. Tige napiyenaripa aronkanto waiyegina, ka yagarama Koti nkaogi kamanaꞌama nkagoba to kake urimikibipa, pipa kanarane. We, tigeba esegi nanintaba kampa na kina mimagiri, nonoꞌamana mpaema miyiyo. 


text:
Eya, aꞌyaꞌma kinaꞌmiba nono nayaba mima, igeba inamu ntagara kanta puma mima arupuyenama nkagoba kampa aogima agantawe. 


text:
Piya, esegi nanintaba iꞌanosa kinaꞌmintanawe. Piya kinaꞌmiba igewai ntapiyenarasa aogima napima asi nasiba aogiyenabe ataenabe taga aꞌyikewe.<pb/>


text:
Pigoya, taeba marupa kaꞌisa Karaisiti nkaegarakena kamanapa abuntune. We, pi aintana kamanapa agasima to kaꞌisa kamanaꞌwapa abima amato puma anosano. Aꞌyugu asi nasiba nama kampa kinta, maruntana puyaba mikune. Eya, eꞌwasaenawa kampa waintaꞌenamakaba takabitama aꞌwae puma Kotiti tamatiti potakena kamanapa agasima, to kaꞌisa amato puma anosano. 


text:
Eya, wani paiꞌitakena kamanape, iya nkiꞌnota atakena kamanape, purintapisa asikena kamanape, aꞌyigitatama antotaꞌena tamikena kamanape, agasima amato puma anosano. 


text:
<pb/>Pigoya, kaꞌisa kina, eꞌwasaenayagaꞌena Kotitisa maeya kinaꞌmiba, igeba Kotintana ikabitamagini, to intara puma aꞌwae puma eꞌwasaena maeyanema pukibepa, pi kipa kampaye. Eya, mantabintisa iꞌmuntana imakagama Aota Awamusaꞌena punta kina, igetiba to aꞌwae pukena kipa kampa waintiye. 


text:
Kotintana ikabitapa, igetiba to igu aꞌwae pukena kipa kampa waintiye. Piya, igeba Koti Ntagaraba maripo yara to ka itaꞌatama wasanami nkiyobi ani pukena kamanapa otane. Pika igetiba to aꞌwae pukena kipa kampa waintiye. 


text:
<pb/>Piya, ka mara asi nasi ka tumegina, maema ago yagarama ntakenaba aogima aboragina, pi mpagaba Kotiba aꞌmu piye. 


text:
Piya, maba akenaenabe kabuyenabe aboraipa, pipa uwa ma waiyekana, aro ntaganto pumirere potama, aintiba antota yaku kaegaikiye. Pipa wasanamiteti piyama aborakiye. 


text:
<pb/>We, tabugai ntaoꞌmitaba, ibaba tigeti kunta kamanapa yune. We, tigeba piya ataenaba kampa puma, tiꞌimaenama nkauꞌwapa aogima aborakibewema, napiyune. 


text:
Piya, Kotiba antage yagaraba kampa mima, aogi yuga pekaba kampa ageguꞌaba piye. Kampaye. Tigeba aogi yuga puma Kotika agu kaoꞌena puma aeti atokaeya kinaꞌmi kayokayaꞌena pai puntiri, ibageba piginaba, kampa uwaba titakiye. 


text:
Pigoya, tigeba ka ka kinaꞌmita maya pusanaga tabiye. Tigeba Kotiti atokaekenaga esegima ntapima auꞌwapa aogima aborama wairite wama aꞌya pusanaga tabiye. 


text:
We, tigeba uwasuwaba a-piyo. Piya, imatiti puma kampa uwasuwa punta kinaꞌmiba Koti nkutaratantintanaba maeyawe. Pi kinaꞌmi pesa, tigeba piyo. Koti utaratantintanama kamanane 


text:
<pb/>Pigoya, paipa Kotiba Abaraꞌamu kamana otantipa, Koti aeꞌwa nkagera uma esegi potantiye. Piya, to ka yagaramaba kampa asu agasogana Kotiba aeꞌwa nkagera uma esegi potamagina, 


text:
maya omintiye: Naeba taga kauwe. Naeba naꞌmuntananepa aboragamekana, kayabamagi uwaena aborakibewema, omintiye. 


text:
Aiyogana, Abaraꞌamuba antawamapa esegi potama kampa aekita puma paibuma mintanaba, aintiba otantintanaba maentine. 


text:
Pigoya, wasanamiba asu againta kinaꞌmi nkigera kamanaꞌwaipa esegi pegina, pi kamana akayukenaenaba kampa waiye. 


text:
Piya, Kotiba abugaogana utaratanti kinaꞌmiteti ae agera kamanaꞌwapa esegi puntine. Eya, aeba tara agi kampa napinta, untintanaba taga aboraramikiye. 


text:
Piya, aeba kamana otamagina ae agera esegi potantine. Aibuntikana Kotiba kamanaꞌwapa kampa akayumagina, kumparipa kampa ukiye. Pika Kotiti taegaka uma kakaompe kinaꞌmitepa esegi purataka, uratantemintanaba arakuꞌma upebe puma esegi peno. 


text:
Piya, Koti uratantintanaba, pipa taumaꞌama nkarakurikena igaꞌnawe. Pi nkigaꞌnarasa Koti mparuti, tabe kaiyama nkakaꞌi, asaerataye. 


text:
Pi mparuti Isuba paitaratama ubaiꞌma, Meyokisete ae tu mpima monota paitanta kiye yagararepa miyaba miye.<pb/>


text:
Piya, Meyokisete, Saremi kumatasa waꞌega, aeba ima minta tabe Kotiwama mpono kiye yagara mintantiye. Pigoya, paipa Abaraꞌamuba wama mabisa waꞌega kama kinaꞌwapa iyeguma igarubakaite aꞌwae puma waꞌeri kanaogana, Meyokisete aeba keꞌi uma pabuma aꞌmu potantiye. 


text:
Aꞌmu potaogana, Abaraꞌamuba aꞌyaꞌmaenawapisaba aisuma nayataraꞌmu pogana age ka maeta maeta puma Meyokisetepa amintiye. Piya, Meyokisete nkage aꞌwae puma tae kamanapisa: Arupuyenama nkwaꞌegawe, yune. Pigoya, aeba Saremi kumatasa waꞌega miyoga, pi nkageba tae kamanapisa: Paruyenama nkwaꞌegawe, yune. 


text:
Piya, aeba ano aba kampa minta, abigutasa yagara miyegina, maꞌatantaꞌenawape purikenaenawape kampa waiyegina, aeba Koti Ntagara kanta puma mima mono kiye yagara miyaba miye. 


text:
<pb/>We, tigeba Meyokiseteka napiyiyo. Aeba taberakaꞌyane. Piya, tayabama Abaraꞌamuba maꞌenabisa kota maema aisuma nayataraꞌmu pogana age ka maeta maeta puma Meyokisetepa amintiye. 


text:
Pigoya, Aribai ntagarakiꞌnupa mono kiye kinaꞌmi ntugamana mpaeya kinaꞌmika, Isureyo kinaꞌmintana nayataraꞌmu pogana age ka maeta maeta piyoma, ago kamanaꞌama uwaitantiye. We, Aribai kinaꞌmibe aꞌyaꞌma to Isureyo kinaꞌmibe igeba Abaraꞌamupisa aboranta, ka tune. Piya, Aribai kinaꞌmiba iyoꞌmitasa igewaintanaba maeyawe. 


text:
Pigoya, Meyokisete ige tupipa kampa aboranta, maruꞌenaba Abaraꞌamuntanaba age ka maeta puntiye. Eya, Meyokisete aeba Koti kamana otanti ntagaramapisa age ka maeta pumagina aꞌmu potantiye. 


text:
Piya, taeba ago abintune: Asugasima mintiꞌna aeba amentapinti mintiꞌnapa aꞌmu potaye. Eya, Meyokisete asugasima mintiꞌnawe. 


text:
We, ibantoba purikibe mono kiye kinaꞌmiba age ka maeta maeta pewe. Paipa Meyokisete age ka maeta puntiꞌna, aeba miyaba mikena yagaramawe, iye. 


text:
Piya, ibaba Aribai tupisa mono kiye kinaꞌmiba age ka maeta maeta pewe. We: Aribai, aeba Abaraꞌamu nkayapisa marupa Meyokisetepa menkamogana age ka maeta puntiye, yompesinta, kanara yompesine. 


text:
Eya, Aribai kampa maꞌatantogana, Meyokisete Abaraꞌamuti aborantogana, Aribai aeba atawampa Abaraꞌamu nkayapisa age ka menkamintiye. Kasa mono kiyerempa marusaenama mparu maentiye 


text:
<pb/>Pigoya, pai Kotiba ago kamanaꞌwapa aboraramintipa, pi kamanape Aribai kinaꞌmi mpono yugabe kaga kapi atama aboraramintiye. Piya, igewai mpono yugarasa aota kina aboraompesinta, Meyokisete kanta puma mikena mono kiye yagara, Isuba, kampa aboramisine. Eya, igewai mpono yugarasa aota kina aboraompesinta, Eroni kanta puma mikena yagara utaratamisine. 


text:
Pigoya, mono kiye kinaꞌmi ntugawaipa wagina aogaso yuga ampa aboraginaba, ago kamanaꞌwapa kaga wagina to aogasoꞌena ampa aboraye. 


text:
Piya, Aribai tupi kampa aboranti ntagara Isuka pi kamanapa untiye. Aeba to tupisawe. We, Waꞌegare Yuta tupisa aborantine. Pipa ago abune. Pigoya, Yuta tupisa tabe mono kiyeba aborakibewemaba, Moseseba kampa untine. Kampaye. Pai pi tupisaba mono namapinti aratara mono yugaba kapa kampa puntine. Kampaye. Pigoya, pi tupisa kasaꞌena taeti aboraye. Isuba Meyokisete kanta puma monota paitaratanta kiyerene 


text:
<pb/>Piya, kasa mono kiye yagara aborama Meyokisete kanta puma kaꞌmasa peginaba, pi kasa monoꞌama nkagoba taeti uma arawaeye. 


text:
Piya, kasa mono kiyerepa ago kamanaꞌama otanti tupisa kampa aborantiye. Kampaye. Aeba miyaba mikena esegiyenayaga, mono kiyerepa aborantine. 


text:
Piya, aeka mono isaꞌama maya iye:<pb/>Kaeba Meyokisete ae tu mpima, mono kiye yagara miyaba miyeno, untiye, iye. 


text:
Piya, paisa ago kamanaꞌamaba kaꞌenaba kampa aota potantine. Kampaye. We, Kotiti atokaekena kasa ki aboraogana, pi kipa paisa ago kamanapa agasimagina Koti nkagora uma irosakubompe kine. Pi kipa Karaisitiwe. 


text:
<pb/>Piya, Isuba tabe mono kiyerepa kampa uwaba aborantogana, Kotiba uma esegi potantine. Pigoya, paisa monotasa kiye kinaꞌmipa kampa esegi potaogini, igewai tupisa mono yugawai uwa maentane. 


text:
We, Kotiba Isu mono kiyena pukenaga esegi kamana uma mayama omintiye:<pb/>Waꞌegawamanaba, naeba uma esegi pumagi, napiyenanepa kampa aꞌwae pukuwe. Kaeba mono kiye yagaraba miyaba mikibene, untine. 


text:
Eya, Kotiba pi kamana umagina, kasa utaratantaꞌenama nkatunkapa Isupa aboraramogana, pipa paisaenamaba asugasima waintiye. 


text:
<pb/>Pigoya, paisa kiye kinaꞌmiba puꞌmaba, uwaena kinaꞌmiba pi mpono yuga puma mita mita kanantawe. 


text:
Piya, aꞌyaꞌma ae yugarasa Koti nkagora ampiyompe kinaꞌmitepa agora tauꞌiye. Eya, aeba miyaba miyemika, taeka asi nasi Kotiti nunamu yegina taoꞌmaeye. Isu aeba monota paitaratanta kiyerepa aogiyenarakaꞌyane 


text:
<pb/>Pigoya, Isu aeba aota yagara miyegina kamanapa kapa kampa aeti waiyegina, agunta kina kantaba kapa kampa puma narentare pumagina, mantaba agasima inata minti ntagaraba mintiye. Pabiya yagara monota paitanta kiyenarepa pegina, Koti nkaobi kanarasaye. 


text:
Piya, marusa tabe mono kiye kinaꞌmiba igeba aꞌyaꞌma yagaba muta atakena puntiniba, maruꞌenaba igewai nkaguntaena maegaite, aintiba aꞌyaꞌma kinaꞌmi nkaguntaenaba mae igaikenaga mutapa atantawe. We, Isuba piya yugaba kampa punta, ka yaganto aeꞌwa nkaupa taeka muta ataogana nagariwantiye. 


text:
Piya, paisa ago kamanatasaba Kotiba marasa magimagi kinaꞌmipa tabe mono yugara uwaitantiye. Aibumagina, aintiba esegi kamana uma, aota miyaba yagarawapa pi ntugara otantegina, aeba miyaba miye.<pb/>


text:
Pigoya, pi kaeyo kamanaꞌama nkagowapa mayamawe: Monota paitaratanti kiyerepa mantabinti mima Tabe Waꞌegawama nkaemu yabaera ayatakantisa aukaꞌi mima, 


text:
mono yugawapa Koti nkaota namapi piye. Pi nkaota namapa taga mono namane. Pipa wasanama wanane. Waꞌegawama ituru puma kintemine. 


text:
<pb/>Pigoya, aꞌyaꞌma monota paitanta kiye kinaꞌmiba Kotiti iꞌmuntana atakena yugarape muta atakena yugarape uwaitaye. Pigoya, kiyarepa Isu aeba muta atagina kanarasaye. 


text:
We, mampara mono kiye kina mima, paisa ago kamana wasima muta atawe. Piya puntika, Isu aeba mampabi mintesinta, mabisa mono kiyenawapa kampa waintesine. 


text:
Eya, mantabinti taga mpono namapa waintegini, marapa igeba awame namantanaba puma mono kiye yugaba pewe. Piya, paipa Moseseba kairasa mono nama ituru pukena poganaba, Kotiba marupa maya omintiye: Amuti awame pugayakintosa puma aꞌyaꞌmaenaba po, omintiye. 


text:
Piya, Karaisiti aeba mono kiye yugaba aogima puma, paisa mono kiye kinaꞌmi ntuga igaintiye. Eya, utaratami ntanama pai uwaitanti ntanamapa asugasagina, Karaisiti ntugarasa Kotiti atokaeratakenaenama paisaenamapa asugasaye. Kasa atokaekenaenama marusaenamapa asugasaye 


text:
<pb/>Pigoya, marusa uwaitanti ntanamaba auꞌwantana aogima aborasinta, kasaꞌenagaba kampa utaratamisine. 


text:
Piya, Koti wasanamika abogana kampa kanarasaogana, maya untine:<pb/>Aintiba ka yagaba naeba Isureyo tupe Yuta tupe naeti atokaewaitakena auꞌwapa kasaꞌena aborakuwe, Waꞌegawamaba piya untiye, iye.<pb/> 


text:
Piya, paisaena wanane. Kasaꞌena aborakuwe, untiye, iye.<pb/>Piya, paipa iyabamagipa iyata uꞌma, Isipi marisa ibaburite wama menkitauwagini wantane. Pi ntagaba kamanaꞌnepa uwaitauwagini, atokaekenaenama nkagupi kampa mintantane. Piya pugu, naeba nakabiwaitantone, Waꞌegawamaba piya untiye, iye.<pb/> 


text:
Eya, ma ntagaba aꞌya waka, Isureyo tu atokaekenaga to kakema mayama utawaitakuwe, Waꞌegawama untiye:<pb/>Piya, ago kamanaꞌnepa napiyenawaipi atakana waikiye, iye.<pb/>Eya, ago kamanaꞌnepa igupi kaetakana waikiye, iye.<pb/>Piya, naeba ige Koti miyekini, igeba nae tu mpikibewe, iye.<pb/> 


text:
Piya, ka ka kinaꞌmiba igora miye kinaꞌmipa: Waꞌegamakaba abibebe piyomaba, kampa uwaimikibewe, iye.<pb/>Eya, igeba iyoꞌmipa: Waꞌegamakaba abibebe piyomaba, kampa uwaimikibewe, iye.<pb/>We, pi ntagaba aꞌyaꞌma kinaꞌmiba, amana kinape tabe kinape, kaga nagabebe puma nagakibewe, iye.<pb/> 


text:
Piya, pi ntagaba naeba nantara puwaitamagi ataenawaipa mae igasima, aguntaenawaikaba to kakema kampa napikuwe, Waꞌegawamaba piya untiye, iye. 


text:
Piya, Kotiba kasa atokaekenaenaga untipa, marusaenaba abararawaye. Eya, marusa kamanaꞌwapa karenara wama, nagarikena piye.<pb/>


text:
Pigoya, marusa kamanapa Kotiba uwaitamagina, aeba mono ukena kipe mampara aota mono nama kikenaenabe uwaimima iyakintiye. 


text:
Piya, igeba ka seri nama asitamagini, marusa marupi kanepe yarebe Koti nkaobi atanta paretibe atauguna waintantiye. Pi mparukaba: Aota marune, omintawe. 


text:
Piya, pi mparupi kaema agunta pasa atakena korirasa punta arata atamagini, nayataraꞌmu kamana wainta korirasa airari kaenta pokisi kaga atantawe. Pi pokisi antabaipintiba mana naninta wainta korirasa punta kankabebe, Eroni nkasarasa asaeꞌwa pama iraome nkasabe, nayataraꞌmu kamana kaema aminti ntaba tarabe, kaga atantawe. 


text:
Piya, tara enisore kinaꞌmi nkimapa pi polisi abobori potaugunisi, eꞌwasa Koti antara puratakena aukaꞌi kabintase. We, ibaba kanaenama nkagoba aꞌyaꞌmaba kampa aborakuwe. 


text:
<pb/>Pigoya, pabiyama atauguna waintogini, mono kiye kinaꞌmiba pi aota seri namapinti ite tumite puma marusa marupinti asu paiꞌma, mono yugawaipa puntawe. 


text:
Aibuguna, monota paitanta yagara kaꞌwainantoba akaꞌisa aota marupintiba asu pasintiye. Asi nasiba kampaye. Aeba aꞌyaꞌma kabuba ka yaga ka yaga asu pasintiye. Piya, aeba uwaba kampa inta, aeba korapa mae uꞌma aeꞌwaka muta atama aꞌyaꞌma kinaꞌmi nkaiboꞌenawaika kaga aeyoba itakena ubasintiye. 


text:
Pintanaba Aota Awamusaꞌama mayama tayakintiye: Pi aota seri namapa uwa waintegina marusa aukaꞌi mono yuga uwa pepa, Koti nkaota namapi uma pasikena kipa kampa aborantiyema, napiyiyoma tayakintiye. 


text:
Piya, ma kanarapa pi seri nama kanta puma waiye. Piya, wasanamiba paisa mono aegaꞌma iꞌmuntanabe muta atakenaenabe Koti amegana, pipa napiyenawaimpaba aotaꞌenaba kampa potaye. Kampaye. 


text:
Piya, naninta nakenaenabe wani ntakenaenabe, wani pasikenaenabe, pika paisa monoꞌamaba uramiye. Eya, paisaenamaba tauꞌama nkagoba wairite kanama waiyegina, aꞌyaꞌmaena uma arupu pukibi ntaga uma nagarikiye. Karaisiti aeba aeꞌwa kuratasa muta atantiye 


text:
<pb/>Piya, kasa aogiyenaba aboramogana, Karaisitiba kasa monota paitaratanti kiyeba ago ampa aborantiye. Piya, kasa monopipa ubaiꞌma, paisa seri mono namapa asugasaye. Piya, kasaꞌenaba wasanamaba kampa ayapisaba puma mampabisaenaba kampaye. Pipa inatisaenawe. 


text:
Piya, Karaisitiba aeba aota marupintiba asu pasintipa, aeba memewama kurape purumaka nkawaroma kurape kampa maete asu pasintiye. Kampaye. Aeba aeꞌwa kuratasa muta atama ika puratantika miyaba mikune. 


text:
Piya, wasanami iꞌnintana puguniba, paisa mono kiye kinaꞌmiba memewama kurape purumakankama kurape purumaka nkawaro kaenta kagupe maema, wasanami nkiti asunu kaeyuguna, asuꞌa puma iꞌamaba Koti nkaobipa aogi puntiye. 


text:
We, Karaisiti kurankama asugaintiye. Piya, Karaisitiba aiboꞌenaba kapa kampa punta, aota mimagina, miyaba Awamusaꞌama nkesegiyenarasa aeꞌwa nkaupa Kotiti muta atantiye. Eya, pi ntugarasa korankamaba napiyenaretasa arirasaena asuꞌa puma, kasa taumaba tamegi aoganti Kotiti kayokayaꞌena potaune. Korankama aguntaenaba aeyobakasaye 


text:
<pb/>Piya, Isu aeba Kotike wasanage atarawaisitakena yagara mima, kasa atokaekena kamana esegi piye. Aeba piya pumagina, taba puratai wasanamitepa waiyabaꞌena utaratantintanabi ubaseno. Eya, akayuyompentanabisa ika puratakenaga Isuba purintiye. 


text:
<pb/>Piya, pure kinaꞌmi kuta etaꞌmaima wasana imikena pepa, marupa taga puꞌwayema umagini etaꞌmaikibewe. 


text:
Piya, marusa mono kamana pai uma esegi puntapa, igeba yaga aeguma korankapa Koti nkaobi paiꞌatama esegi puntawe. 


text:
Eya, maruꞌenaba Mosese aeba ago kamanapisa aꞌyaꞌma Koti unti kamana aꞌyaꞌma kinaꞌmipa uwaimitegina, purumaka nkawaroma korape memewama korape wanipe maemagina, sipisipiwama tete aepe kakintape maema aeyuꞌma, Koti nkisatibe aꞌyaꞌma kinaꞌmi nkitibe aeguse pugasogana wagana kana puntiye. 


text:
Piya pumagina, Moseseba seri mono namatibe mono namapisa kankaberibe korapa aeguse puma paiꞌitantiye. 


text:
Eya, ago kamana untitaka, korankama uwomantana aeyobaꞌma aogi puwaitaye. Piya, kora kampa pagemisinta, aguntaenawaipa kampa aeyobakasasine. Karaisitiba aeꞌwa nkautasa muta atantiye 


text:
<pb/>Pigoya, mampara monopa mantabinti waintintanama nkamankane. Piya, marasaena aota potakena puntiniba, pabiyama yaga kuratasa aeyobantawe. We, mantarasaena muta atama aota potakenaenaba to awametane. 


text:
Eya, Karaisiti aeba tagantanabi ubasintiye. Piya, wasanami serirasa kimaranta aota mono namapa aeba amankane. Pi ntamapinti wanane. Aeba mantabinti asu paiꞌma, ibaba Koti nkaobi uma aborama taoꞌmaeye. 


text:
<pb/>Pigoya, paisa monota paitanta kiye kinaꞌmiba ka ka kabura yagama kurapa maerite wama Kotiti muta atakenaga aota marupintiba ubasi puntawe. Kaboga kaboga puntasa puma, Karaisitiba aeꞌwa kuratasaba piyaba kampa puntiye. Kampaye. 


text:
Piya, aeba kaboga kaboga puntemisinta, Koti mampa puntemi ntaga aukigakenaenawapa agobima wairite kanantesine. Pipa kampaye. Kanapa agarosaogana, Karaisitiba ka yaga aeꞌwa nkaupa Kotiti muta atama aguntaena maegaintiye. 


text:
Piya pogana, Karaisitiba uwaena kinaꞌmi nkaguntaena mae igaikenaga aeꞌwa nkaupa ka yaga Kotiti muta atantiye. Aibuntana, aintiba to kakema tumikibipa, aguntaenaba to kakema mae igaikena wanane. Aeba aobi punta kinaꞌmi nkiꞌima ibabute ikenaga tumikiye.<pb/>


text:
Pigoya, paisa mono ago kamanapa pipa amane. Eya, aogi auꞌwa ainti aborakibintanaba pipa tagantanawe. Piya, paisa monoti pase kinaꞌmika kaboga kaboga paisa muta atantapa, pika ago kamanaꞌamaba kampa arupu puwaitagini igeba aota kina kampa aborawe. Pipa kampaye. 


text:
Piya, igeba aota kina aborasinta, pika to ka kaburapa kampa mutapa atasine. Piya, monoti pase kinaꞌmiba apuya puma miye kina aborasinta, to kakeba aguntaenawaikaga kampa napiyesine. 


text:
Eya, purumakankama kuratasabe memewama kuratasabe aguntaena agora maegaikenaba kampa waintiye. Kampaye. 


text:
Aibuguna, Karaisiti mampabi tumintana Kotipa maya omintiye:<pb/>Kaema agunta pasa katakenaenabe muta katakenaenabe kampa kabogana napintana, kaeba pika nauꞌnepa aboranamintane, iye.<pb/> 


text:
Piya, kaeti yaga kaekenaenagabe aguntaena maegasima muta atakenaenagabe kampa kaꞌmu pene, iye.<pb/> 


text:
Piya, naeba maya yuwe: We, Koti, pai kamanaꞌnepa esapi kaemarantasa puma, ibaba kabugaintana wasikena kanauwe, yuwe, untiye, iye. 


text:
Piya, aeba ago kamana wasikenaga napima marupa maya untiye: Kaeba kaema agunta pasa katakenaenagabe muta katakenaenagabe, kaeti yaga kaekenaenagabe aguntaena maegasima muta atakenaenagabe, kampa kabegina kampa kaꞌmu pene, untiye. 


text:
Piya untana, akaꞌiba maya untiye: We, kabugaintana wasikena kanauwe, untiye. Piyama maruꞌenaba asuꞌa pugasima, kasaꞌenaba ae marupi asima esegi potantiye. 


text:
Piya, Isu Karaisiti aeba Koti nkabugaintana wasima, auꞌwapa muta atantiye. Piya puma, aeba ka yaga muta atama esegi pogana aota puratantiye. Karaisiti mputa atakenaenawampa aguntaenarepa maegaintiye 


text:
<pb/>Piya, aꞌyaꞌma mono kiye kinaꞌmiba asi nasi asima mima yogawaipa puma muta atabuntawe. Piya puntapa, aguntaenaba agorapa kampa maegaintiye. 


text:
Piya, Karaisiti aeba ka yaga ka muta atama aguntaenaba agora maegaintine. Piya potate, aeba Koti nkayatakanti asu maraꞌmimagina, 


text:
Eya, Karaisitiba ka muta atamagina, pi ntugarasa aeti atokaeyompe kinaꞌmite aota puratantika, aota miyaba mikune. 


text:
Piya, Waꞌegawamaba maya untiye: Ma ntagaba aꞌya waka, wasana to ka atokaekena kamana uma esegi pukuwe, untiye, iye.<pb/>Pi kamanapa mayamawe: Ago kamanaꞌnepa igupi atakana waikiye, iye.<pb/>Eya, ago kamanaꞌnepa napiyenawaipipa kaetakana waikiye, untiye, iye. 


text:
Pigoya, to amato puma maya untiye:<pb/>Aguntaenawaikabe antageꞌenawaikabe to kakema kampa napikuwe, untiye, iye. 


text:
Piya, Kotiba aguntaena ago asuꞌa pugasaka, aguntaena maegaikena muta atakenaba to kakema kampa waintiye. Kotiti atokaema miyeno 


text:
<pb/>We, naoꞌmitaba, Isu kuratasa kabe aitatantika, kampa taekuruba punta Koti nkaota marupipa asu pasokana kanarasaye. 


text:
Piya, pi mparupi asu pasikena kasa eꞌwasa kipa Isu aeꞌwa nkautasa aitatantiye. Eya, auꞌwapa kairasa kabera akumparanta kanta puma aꞌwaeratantiye. 


text:
Piya, aeba korankapa aibarase puma tagupisa ata napiyenarepa aeyobakasima, aota wanitasa tautepisa iꞌnintana aeyobatagaintika, taeba tara tagiba kampa napinta Kotiti tamatititakaꞌya puma aeti atokaema miyeno. 


text:
Eya, utaratanti Kotiba tagantanama nkagowe. Pika taeba tara tagiba kampa napinta, aeti atokaema tamatiti pompentanaba kampa kaenta, aeti esegima atokaeyano. 


text:
We, monota aiꞌaru petiba kaꞌisa kinaꞌmiba kampa irosaꞌma wanta uwasuwa puma miyewe. Ige pesapa kampa punta, taoꞌmipa kabiwaitano. We, Karaisiti kanaba aborakena pemika aogima kabiyeno. Koti Ntagarapa a-tikabitaiyo 


text:
<pb/>Pigoya, Karaisiti taga kamanaꞌama nkagoba aogima abibebe punta, aintiba taete ntapiyenarasa agunta kiꞌi nasi nasi pukubompepa, aguntaena maegaikena mutapa to kakema kampa waikiye. Pipa kampaye. 


text:
Piya pe kinaꞌmiti tabera iyekuru piginaba, kamana uwaitakenaena igeti aborakana, pabi ntaga tabe yakutasa Kotiba kama kinaꞌwapa kaegaikiye. 


text:
Pigoya, taeba abune: Kaꞌwainaba Mosese nkago kamanapa aemita puma ataena pukibipa, tarawo kakaga kinaꞌmiba agama kamanaꞌwapa aboraigini, pi ntagaragaba kampa intarapa puma aeguyigina purikiye. 


text:
We, to kaꞌwainaba Koti Ntagara akabitamikaba, ayawema napiyewe. Pi ntagaramaba atokaekena kuratasa aota yagara aboranti, pi kurapa iꞌnintana potamagina, awagaena taminti Nkawamusaꞌamaka uma ata potamagina, aeba tabe kuntuyenaba maekiye. 


text:
Eya: Kamparaga ika nkantotaꞌena naeꞌenawe, yemi ntagarama nkagowapa ago agaune. Piya, aeba to ka maya untiye: Waꞌega aeba aokinaꞌmi kamanapa abima aewa aꞌyiginkitakiye, untiye. 


text:
We, eꞌwasa Kotiba tarakuꞌma kamparaga ikatepa aboraramikibipa, pipa tabe taekuruyenawe. Tamatitiꞌenara asima esegi peno 


text:
<pb/>Pigoya, tigeba paipa Kotitisa eꞌwasaena maentaka napiyiyo. Pi ntagaba tabe kuntuyenaba timigiri, tigeba aesagaꞌma araga ntuga puma esegi puntawe. 


text:
Piya, kaꞌisa yagaba wasanami nkiyobi asiritama, kamparaga kamana uritama tabe kuntuyena timintini, to kaꞌisa yagaba tiyoꞌmikeba kaꞌmasa puma imuguri, tigeba tiyoꞌmiti iyoꞌmaekena atokaentawe. 


text:
Eya, tigeba igaꞌna punta kinakaba tintara puwaitantawe. We, kaꞌisa yagaba wasanamiba mone kutati tiparauguripa, tigeba: Aerawane, uma, tigeti asugasima waiyabaꞌenaripa waintika napima, tintawamaba asoya puntawe. 


text:
Piya, tigeba esegima asimagiri, Koti nkabugaintana wasiyiyo. Piya puntiripa, Koti utaritantintanaba maekibewe. 


text:
Eya, mono isaꞌamaba maya iye:<pb/>Pigoya, aro ntagantowe, iye.<pb/>Aborakibi ntagara kampa uwa migaranta aborakiye, iye.<pb/> 


text:
Piya, arupu kinaꞌnempiba imatiti puma miyaba mikibewe, iye.<pb/>We, kapa aꞌwae puma natakibipa, nantawamaba kampa aꞌmu potakiye, untiye, iye. 


text:
We, taeba aꞌwae puma ataenabi mpikena kinaꞌmi tupisa kampa mintune. Taeba tamatiti puma tauma waiyaba mikena kinaꞌmi tupisawe.<pb/>


text:
Tamatitiꞌenaba pipa Kotiti atokaema agawa pompentanama nkagowe. Eya, taowama kampa agamintanaba taguꞌamaba tamatiti puma tagantana piye. 


text:
Piya, taeba tamatiti puma, Koti nkawamutasa maba punti kamanapa abune. Eya, Kotiba kaꞌena kampa waintapisa aborantika agaune. Eborowa Inokowa Nowawa sumawe 


text:
<pb/>Eboro aeba Kotiti amatiti puma muta ataogana, pi mputa ataomeꞌnaba Keni muta ataomepa againtiye. Eya, Eboro amatiti pogana, Kotiba muta ataomentanawaka agaogana kanarasaogana: Arupu yagaragawe, otantiye. We, Eboro puꞌwantemipa amatitiꞌenawampaba kamanapa uwa uyaba miye. 


text:
<pb/>Inoko aeba Kotiti amatiti pogana, purikenaenama auti kampa aegayabomeka Kotiba aoganta ababute mantabinti intiye. Eya, wasanamiba aeka aguyosagaumepa, Koti ababurogini kampa agantawe. Piya, Inoko kampa intogana aeka Koti abogana kanarasantiye, mono isaꞌamaba piya iye. 


text:
Piya, wasanama Kotiti kampa amatiti pemipa, Koti abimagina kampa aꞌmu potaye. Kampaye. We, wasanamaba Kotiti atokaekena puntanaba, aeba: Koti uwa mintana aeka aguyosaga kinapa aogi ika imikiye, utegina amatiti pekana kanarasakiye. 


text:
<pb/>Nowa aeba Kotiti amatiti puntiye. Piya pogana, Kotiba ainti aborakibintanaga omogana, Nowaba kamanawapa aegaꞌma ae tunka nkiꞌikenaga wanipisa kareba puntiye. Piya pumagina, aeba pi amatitiꞌena yugawatasa mampabisa kinapa kamanapa uwaitantiye. Eya, amatitiꞌenawata arupu puratakenaenara Nowa paitaratantiye. Abaraꞌamuwe 


text:
<pb/>Abaraꞌamu aeba Kotiti amatiti pogana, Kotiba Abaraꞌamuka kegaꞌe yogana pi kamanapa wasintiye. Piya, aeba kumaꞌwapa kaitegina, Koti amikena maga agakena wama amatiti puta kampa agantome kiꞌi wantiye. 


text:
Wamagina, aeba amatiti puma Koti otaome mpara wama, pimpara namu yagara kanta puma umintantiye. Aeba seri nama kimaꞌma mintoginisi, yagarawa Aisakibe Yekobube kaga mintantase. Piya, isigeba pimpa kaga maekibesema, Koti uma esegi puntiye. 


text:
Piya, Abaraꞌamuba aꞌyaꞌma yaga aota kumapi ampikenaga napintiye. Pi kumapa esegi waꞌega wantaga, Koti aema aborakibi kumaka napintiye. 


text:
<pb/>Serageba Kotiti amatiti puntiye. Piya, aeba yakari pukena kanapa ago agasoganaba, otanti ntagarama kamanaka: Tagane, uma amatiti puma, kanara yagaraena pukena esegiyenaba maentiye. 


text:
Piya, Abaraꞌamuba karenarama aro ntaganto purikena pogini, aepisa uwaena kina aborantawe. Eya, mantarisa noribe kayo wanitasa kepiyape kampa aisompesa puma, pi nkawameta aborantawe. 


text:
<pb/>Pigoya, pi kinaꞌmiba imatitiꞌenayaga mima puꞌwaewantawe. Piya, utawaitanti ntanama nkauꞌwa kampa maenta, pagasara waintogini agama iꞌmu puma mintantawe. Piya igeba: Taeba namuꞌisa kina kanta puma mamparapa aꞌyo ampintune, untawe. 


text:
We, pipa kampaye. Igeba mawaipa agasima waintome mpa agakenaga ibugantiye. Eya, manta asu agakenaga ibugantiye. Piya puguna, Kotiba abima ige Koti mikenaga kampa ani puntiye. Kampaye. Aeba aota kumaꞌwaipa ago yokege puntiye. 


text:
Piya, Abaraꞌamuba Kotiti amatiti pogana, Koti abaraꞌamu nkagoba agakenaga omogana, aeba Aisakipa ababuma Kotiti muta atakena puntiye. We, paipa Kotiba Abaraꞌamupa maya omintiye: Aisakipisa yakarakiꞌnunkapa uwaena aborakibewe, omintiye. Pi kamanakaba Abaraꞌamuba kampa tara agiba napinta, aeba Koti nkawamu wasima, ka yagarantowa aeguma kaema muta atakena puntiye. 


text:
Piya, aeba mayama napintiye: Aeba puꞌwakanaba Kotiba kanara asitakiyema, napima ababute wantiye. Eya, aeba yagarawa purintapisa ababunti nkawametane. Aisakiwa Yekobuwa Yosepewa sumawe 


text:
<pb/>Aisaki aeba Kotiti amatiti pumagina, Yekobuke Isokeba aꞌmu puwaisitama, ainti Kotitisa isigeti aborakibintanaga uma aꞌmu puwaisitantiye. 


text:
<pb/>Yekobu aeba Kotiti amatiti puma, purikena puntanaba aeba aꞌmuntana Yosepe ntagara tara isimintiye. Piyama asawata amagi tara puma Kotiti parokaema aꞌmu puwaisitantiye. 


text:
<pb/>Yosepe aeba Kotiti amatiti pumagina, purikena kanaꞌwa arosaogana, Isureyo kinaꞌmiba Isipi ma kaitakibe kamanapa untana, ayampuwaka: Uma kainataiyo, uwaimintiye. Mosesewe 


text:
<pb/>Mosese anoge abage isigeba Kotiti isimatiti puma yakari potamaginisi, Mosese agausumepa aogi yagara aboraoginisi, isigeba mabisa waꞌegawama kamanakaba kampa isiyekuru pumaginisi, kakaga u kakatantase. 


text:
<pb/>Mosese aeba Kotiti amatiti pumagina, anosantanaba Parao nkaragama ntagarawe usanagaba kampa abuntiye. 


text:
Piya, aguntaenama nkigaenawapa aronkanto waiyogana pipinti uma pasisanagaba kampa abogana, aeba Koti nkaokinaꞌmige kuntaena maesanaga abuntiye. 


text:
Eya, aeba Isipi kinaꞌmi mpone kuta maesanaga kampa abogana, aeba Karaisiti aborakibi ntagaga karana potaumekaba: Kanarane, untiye. Piya, aeba Kotitisa aogi ika mpaekenaga piya puntiye. 


text:
<pb/>Piya, Mosese aeba Kotiti amatiti pumagina, mabisa waꞌega yagarama nkamoꞌenagaba kampa aekuru punta, asima Isipi maba kaintiye. Piya, aeba Koti nkagasu puma asima esegi puntiye. 


text:
Aeba amatiti puma, Pasoba naninta nama, korapa maema kabera paiꞌataogana marusa yagara aegukena enisorewama agama kampa iyeguntiye. 


text:
<pb/>Isureyo kinaꞌmiba Kotiti imatiti puma, tete kayo wanipi uwa mari wasuma taꞌeyuguna, Isipi kinaꞌmiba igate ikaꞌi wauguna, wanipa tumima iyeguyogini pirintama naesuwaewantawe. 


text:
<pb/>Igeba Kotiti imatiti pumagini, wama Yeriko kuma tonaentisa tarumaema yaga ainkinki puguna, yabatasa kimaranta kibi takuma aigasabaꞌwantiye. 


text:
Piya, kumi wae Areyabu aeba Kotiti amatiti pomekana, aeba tara yagara tara pi kumapinti kiya pukena wausuguna isiyoꞌmaeyomekana, pi kumatasa kamana akayuyome kinake kampa purintiye. Uwaena to kinaꞌmiba imatiti puntawe 


text:
<pb/>Pigoya, aya kita to kamanapa amato puma usuwe. Aꞌyaꞌma kinaꞌmika yosinta eꞌero kamana yosine. Piya, Kitiyoniwa, Parakiwa, Samusoniwa, Yepitawa, Tebitiwa, Samuweriwa, aꞌyaꞌma poropete kinana, sumagini, 


text:
igeba Kotiti imatiti puntawe. Piya, igeba maꞌena puma uwoma kina igaintawe. Igeba arupu puwaitakena yuga puntawe. Igeba Koti utawaitanti nkauꞌwapa maentawe. Igeba araiyoni yagami iba nakena iwamupa akunintawe. 


text:
Igeba tabe yakunkama nkesegiyenawapa asugasima atuꞌmantawe. Igeba iyegaka wauguna paroya ntoginkamaba kampa irisantiye. Igeba magimagiyenabisa esegiyenawaipa maentawe. Igeba esegi maꞌena kina aborantawe. Igeba namuꞌisa kama kinapa igarubakaentawe. 


text:
Wayaꞌmiba iyokinapa purintapisa ibabuntawe. Pigoya, to kaꞌisa kinaꞌmiba asima aogi eꞌwasaena maekenaga napiyuguni karana itama iyeguyuguni: Aerawane, ute puꞌwantawe. 


text:
To kaꞌisa kinaꞌmiba kuntaena maeyuguni karana puwaita kinaꞌmiba igeꞌwaintanaraka akayasuma, igaꞌna kasutasa iyegumagini, esegi igaꞌnarasa kirokaetama, igaꞌna namapi itantawe. 


text:
Piya, igeti kuntaena maeyuguni, yaba kasutasa iyeguntini, sorasa ikapi katisakasi puntini, paroya ntogirasa iyeguyuguni puꞌwantawe. Piya, igeba sipisipa aribe meme aribe maema itasaenaba puma mimagini, kusi kinaꞌena puma miyuguni, wasanamiba tabe kuntuyena imima, ataena puwaitantawe. 


text:
Igeba kaꞌme mparibe amu wainta maribe wagana kana puma, yaba nkagepintibe ma agepintibe uma kakama mintantawe. We, pi kinaꞌmiba aogima imatiti puma, mampabisa kinaꞌmipa asu igasuguni igege mikenaba kampa kanarasantiye. 


text:
<pb/>We, aꞌyaꞌma pi kinaꞌmiba Kotiti imatiti puguna, Koti igaogana kanarasantiye. Aibogini, igeba Koti utawaitanti ntanama nkauꞌwapa kampa maentawe. Kampaye. 


text:
Piya, pi nkagoba mayamawe: Koti aeba aogima againtintanaba uwa aeꞌwaratakena puntine. Eya, paisa imatiti pume kinaꞌmiba kampa paitaratama taobi puma taebe kaga aotaꞌena aborama auꞌwapa kaga maekune.<pb/>


text:
Pigoya, pi paisa kinaꞌmiba imatitiꞌenawaipa tayakintawe. Piya, iwaga kamana tabe ibina kanta puma taenkima kobe purataye. Piya pegi, taeba aꞌyaꞌma kuntaenarepe tarakuri nkaguntaenarepe kasima, tantawamaba maema esegi puma ankagasi ankagasi puma utaratanti mpono kiꞌi karuseno. 


text:
Eya, taowamaba Isuti agano. Aeba amatitiꞌenama nkagoba mima paitaratama tamatitiꞌenama nkauꞌwapa aborakena yagarawe. Piya, aeba aꞌmuntanabi mpikenaga napima, auki nakiyena maema yara puꞌma anintanama nkabobori asugaintiye. Piya, ibaba Koti nkaemu yabaera ayatakanti asu maraꞌmintiye. Pika napima aepa agano. Koti kuntaena tamemipa aota puratakenawe 


text:
<pb/>We, tigeba Isuka aogima ntapiyiyo. Piya, agunta pume kinaꞌmiba kama potantaka, pipa aeba asima esegi puntiye. Pika tigeba napima, tintawamaba uwasuwa puma tiyonanta puma wareꞌnasanaga, aeka napima asima esegi piyo. 


text:
Piya, aguntaenaba aeguma mabi nkatakenaraka maꞌena pepa, koratipa kampa pagiye. Asugasima esegi piyo. 


text:
We, Koti: Naene ntagararawe, urimima esegi puritami kamanapa ago tigeguꞌa piya, a. Pipa mayamawe:<pb/>Yagaranene. Waꞌegawama parutu pugatakanapa, uwaena kantaba a-peno, iye.<pb/>Piya, aeba parutu pugatakena kuntuyena kamekanapa, kantawamaba anuntanaba a-peno, iye.<pb/> 


text:
Eya, Waꞌegawama ka yagara agu kaoꞌena potamipa, antabaipinti parutu potakena yugaba piye, iye.<pb/>Piyama ae tunkapa ababuwaitami kinapa eru kasutasa parutu puwaitaye, mono isaꞌama piya iye. 


text:
Piya, Kotiba parutu puritakenaenarapa a-tiyekuru puma, asima esegi puma maeyiyo. Eya, Koti ntagarawa mpiyegana piya puritaye. We, yagarawampa aba kampa parutu potamipa, aempaye. Pipa kampaye. 


text:
We, aꞌyaꞌma Koti tumpitepa parutu puratakena yugaba tantabaipi puntiye. Piya, aeba kampa parutu puritamisinta, tigeba yagarawapa kampa mima keꞌisa yagara kanta pesine. 


text:
Pikaba to ka urimekiri abiyo: Mabisa tabarempagiba parutu purataga, ige igeba asagayuyune. We, taguꞌama nkaba igepa asu igasima mintika, amentapinti miyaba mima eꞌwasaenabi mpiyeno. 


text:
Piya, mabisa tabarempagiba igewai ntapiyena aegaꞌma aro ntaganto parutu puratagana, Kotiba taoꞌmaekenaga parutu puratamika, taeba aotaꞌenawapi ubasikune. 


text:
Piya, marupa parutu puratamika tanta asoyaena kampa punta kunta pegi, aintiba parutu puratami kinaꞌmitaba paru puma arupuyenama nkauꞌwapa tayapisa aborakune. Asima esegi piyo 


text:
<pb/>Piya, magimagi tiyenkama nkagaꞌnawapa pakisuma yogaba esegima piyo. Tigisa puꞌwaintakiripa aebarotama asima esegi piyo. 


text:
<pb/>Eya, tigeba wasanaba kaga paruyenabi mpikenaga yogaba piyo. Tigeba aota kina aborama mikenaga esegi piyo. We, aotaꞌena kampa waintaiꞌnagiba Waꞌegaba kampa asu agakibewe. 


text:
Piya, tigetisa kaꞌwainaba Koti nkawagaenawa kaisanaga aogima kabiyiyo. Piya, tikapi asa kamana aborama ata puma uwoma kinapa iꞌnintana puwaitasanaga, aogima kabiyiyo. 


text:
Piya, Iso puntisa puma kumiyena pusanagabe Koti mpono akabitasanagabe aogima kabiyiyo. Piya, aeba amaru yagarama mpaekenaenaba aꞌnanto menkamima ka nakenaenawapa ika puntiye. 


text:
Ika pumagina, aintiba pi nkaꞌmuntana maekena pogana Kotiba kakataogana, Isoba tabera kubeꞌena puma aguyosagaomepa, ae aꞌwae puma maekena kipa kampa waintantiye. Pipa ago abintawe. Ae puntisa pusanaga aogima kabiyiyo. Moseseti wanane, Isuti aboraune 


text:
<pb/>Pigoya, tayabamagi Sainai amuti aborama auꞌwaintaꞌenamati iya atantasa puma arirasaenariba kampa aegaꞌma aborawe. Kampaye. Piya, igetiba tabe yakupe tununtanabe ibinape antaruyenabe irari kaentiye. 


text:
Eya, pikuriyama aga yogana, awamu aga agasiya kamana yogini, abume kinaꞌmiba: To kakema kampa abema tagigaye, untawe. 


text:
Piya, Kotiba maya untiye: Ka yagaramawo, yagamawo, pi nkamuta aya atama arakurekiripa, yaba kasutasa aeguyigina pureno, untiye. Piya yogini, pi kamanakaba iyekuru pumagini: Toba a-so, untawe. 


text:
<pb/>Pigoya, tigeba pi nkamuti wanane. Tigeba Saiyoni amuti irosantawe. Eya, miyaba Koti mintiti ae kumati mantarasa Yerusaremi aborakenaga irasantawe. Pi kumatia enisore kina kampa aisuwaeyama kina mima iꞌmu pewe. 


text:
Pitaꞌi marusa yakarakiꞌnu, mantabinti igewai kaenta kinaꞌmi aki pegana, aꞌyaꞌma kinaꞌmi kamana abima pakobemi ntagara Kotiba miyegini, aota puwaitanti arupu kinaꞌmi nkimaba miyewe. 


text:
Eya, pitaꞌi Isu, aeba Kotike wasanage atarawaisitama kasa utaratanti kamanaꞌama nkauꞌwa aborakena yagara mintiye. Eya, pitaꞌi paitatanti kurankapa, Eboro kura agasima awaga yugaba aogima aboranti kurapa waintiye. We, pi kumati aborakenaga aota kina irosantawe. Koti unti kamanapa aogima kabiyeno 


text:
<pb/>Pigoya, taga kamana urimintiꞌnapa tikaꞌintaesi pusanaga kabima miyiyo. Piya, paitakaꞌya mabi Mosese aeba esegi kamana uwaitaogini, akayuyuguna Kotiba ata antotaꞌena imogini kampa kakama mintantawe. We, Kotiba mantabintisa esegi kamana uramintegi, takaꞌintaesi potaompeka antotaꞌena tamemipa kampa kakama mikune. 


text:
Piya, paipa Koti nkawamuꞌama mampaba imimapa puntiye. Piya puntana aeba to ka maya uramintiye: Naeba to ka yagaba ma abiba kampaye. Mantabe mabe kaga asari pukuwe, untiye. 


text:
Pi kamanapa: To ka yagaba, uma piyama tayakiye: Aꞌyaꞌmaena pumarantintanaba asari puma aebasanakana, to kaꞌisa kampa asari pukenaenaba uwa waikiye. 


text:
<pb/>Piya, kabiratakenaena maekubompeka taꞌmu peno. Pipa kampa asari pukenaenawe. Eya, pika Kotiti taꞌmu potamagi, aeꞌwa nkabemintana puma agegaꞌe asagayuma aeka taekuru peno. 


text:
Tigeba naꞌmu kina a-tiyogapa agagasima kayone puwaitaiyo. We, paipa kaꞌisa kinaꞌmiba pabiyama wasanawema napimagini, enisore kinapa kayone puwaitama ibabuntawe. 


text:
Tigeba igaꞌnabi mpinta kinaꞌmikaba aogima napintiri, tiba puritasuma napima iyoꞌmaeyiyo. Piya pumagiri, tigeba iꞌwaita kuntaena maeya kinaꞌmikaba napintiri, kaga wasanarawema napima iyoꞌmaeyiyo. 


text:
<pb/>Pigoya, ibaꞌena pukenaenaba kanaraꞌenawe. Pipa asagayuntiri, iꞌnintana potasanaga kabima mima kumiyenaba a-piyo. Eya, kumiyena pe kinape kupiyona pe kinape Kotiba ata ikapa imikiye. 


text:
<pb/>Tigeba mone kutakaba asi nasi maekenagaba a-ntapiyiyo. Wairitanti nkawameta maema uwa miyiyo. Piya, Kotiba maya uramintiye: Naeba kaege ampima kampa nakabikatama kamparakaꞌya katakuwe, untiye. 


text:
Eya, taeba pika napima tara tagi kampa napinta, mayama esegima seno:<pb/>Waꞌega aeba naoꞌmaenta yagara mintemika, kampa naekuruba pukuwe, yeno.<pb/>Piya, wasanamiba igeꞌwai ntapiyenabisaba nana punatakibewe. Pipa kampaye, taeba yeno. Paisa monoꞌama nkawameta aegaraune 


text:
<pb/>Pigoya, tigeba Koti kamana uriminta paitaritanta kinatimpikaba napiyiyo. Eya, mono kita nasi nasiyenawaimpa nkagowapa agama imatiti pesa piyo. 


text:
Piya, tonarona kasa kamanaꞌama ampa tibaibusanaga kabiyiyo. Piya: Pipa nao, pipa a-ntao, kamana wasiye kinaꞌmiba pintanarasaba esegiyenaba kampa maeyawe. Kampaye. We, tigeba Kotitisa awagaena maeyaka tigupa esegi pukibewe. 


text:
<pb/>Pigoya, taetiba aota arata yare awameta Karaisitiba mintiye. Piya, paisa seri namapisa mono wasiye kinaꞌmiba aota aratarasaba nakenaba kampa maeyawe. 


text:
Piya, monota paitanta kiyema yagama kurapa maete seri nama nkaota marupintiba ima, aguntaena maegaikena muta atabuntiye. Piya puntana, yagama nkauꞌwapa abeꞌi yakupi tumpa kaegasi puntiye. 


text:
Piya pumagina, Isuba abeꞌi kagisa awari auki nakiyenaba maema aeꞌwa kurankatasa aota puratakena puntiye. 


text:
Pigoya, pika aeti atokaema Kotiti taꞌmu potakena muta atano. Eya, agewapa maete ima tawamuꞌama nkauꞌwapa muta atano. 


text:
Piya, aogiyena pukenaenabe titasaenarasa tiyoꞌmipa iyoꞌmaekenaenabe, uwasuwaba a-piyo. Piya puma iyoꞌmaekibepa, tigeba Kotiti muta ataiginaba aꞌmu pukiye. 


text:
<pb/>Pigoya, paitaritanta kinatimpi imentapinti mima kamanaꞌwaipa wasiyiyo. Piya, igeba aintiba Kotita uma aborama yogawaimpa nkawaga kamanapa omikenaga tigupipa kabiwaitawe. Aibigiripa, tigeba kamanaꞌwaipa aegaꞌma wasiyiyo. Wasikibepa, igeba iꞌmuntanabisa aogima kabiritakibewe. Aꞌyugu intawama kuntaꞌyaga kabiritantiniba, kampa aogima tiyoꞌmaekibewe. Nagarikena kamanane 


text:
<pb/>Pigoya, tigeba Kotiti nunamu yigina taoꞌmaeyano. Piya, taeba aꞌyaꞌma yaga arupu puma nasikenaenareka Koti nkaobi kamanatepa kampa waintiyema, napiyune. 


text:
Eya, nunamurasa naoꞌmaeyigi, Koti naoꞌmaeyakapa tigeti karuꞌena to kake ampa aborakuwema, esegima urimuwe. 


text:
<pb/>Pigoya, Waꞌegare Isu aeba yagawampate tabe kiyerene. Isuba atokaeratayaba mikenaga purogana, paru Koti aeba purintapisa asitantiye. 


text:
Tigeba aeꞌwa ntapiyena aegarakenaga, asitanti Kotiba aogiyenarasa paitaritama tiyoꞌmaeyano. Eya, Isu Karaisiti ntugarasa ae aobi kanarasantintana tagupipa aꞌyaꞌma aborano. Ae agegaꞌeba asagayuyaba miyeno. Tagane. 


text:
Pigoya, taoꞌyagara Timotika urimekiri abiyo. Aepa igaꞌnabisaba ago akariyoba atakana, agaro kanakapa ababurekara tigeti wakuse. 


text:
<pb/>Pigoya, aꞌyaꞌma paitaritanta kinatimpibe aꞌyaꞌma Kotiti atokaenta kinaꞌmibe, taetisaba: Aya pewe, uwaimiyo. Piya, Itari marisa kinaꞌmiba kaga: Aya pewe, yewe. 


text:
Nae Yemisina, Kotike Waꞌega Isu Karaisitike isige kayokaya yagara mimagi, nagisarisa tara tumpaema Yuta tupisa to mari uminta kinaꞌmititi, ma nkisapa tigeti kaema: Aya pewe, yuwe. Amiyoꞌenaga esegi purataye 


text:
<pb/>We, naoꞌmitaba, toma toma nkamiyoꞌenaba tigeti aborakiri, abigina tintaba asoya puma tiꞌmu peno. 


text:
Piya, tigeba abintawe. Kaꞌenama aborama timatitiꞌenarika ampa timiyo pekiri asugaikibepa, kuntaena aesaga pikena esegiyenaba maekibewe. 


text:
Piya, kuntaena aesaga pikena esegiyenama nkauꞌwapa aborano. Auꞌwapa piyama aborakibepa, tigeti kaꞌisaenamaba kampa kakama waiyekiri tigeba monota kanarasawaema aota kina mikibewe. Tigupa aisaꞌma Waꞌegamati nunamu otaiyo 


text:
<pb/>Pigoya, tige tikapisa kaꞌwaina aogi napiyena kampa wainta, Kotiti abigakana ameno. Eya, Kotiba kaba kampa abiꞌma, kampa aꞌyikinta aogi napiyenaba paga uwa amikiye. 


text:
We, pi ntagaramaba tara agi napisanaga aogima amatiti puma Kotiti abigano. Piya, tara agi napi ntagara aeba kayo wani esiba pegina aigaꞌyoꞌya puma maete nasisu piye. 


text:
Piya kinaꞌmaba tara agiba napiyekanaba, aunkama igarumiga pekana: Waꞌegawamapisa maekuwemaba, a-ntapiyeno. Aeba kaꞌenaba kampa maekiye. Kampaye. Kotantaga mikenaena pipa auꞌwa kampaye 


text:
Tabe kuta wainta kinaꞌmaba: Tumima mintuwe uma abima aꞌmu peno. Piya, yao aosawama aebira puma puꞌwaisa puma puꞌwakiye. 


text:
Eya, pankamaba irosaꞌma tama muꞌmu pegina, kabuyena asa wagina, aosawampaba takuma tumima awaꞌenawapa ata puwaisa puma, tabe kuta wainta kinaꞌmaba yogawapa kampa aꞌya wantakana akapi puꞌwakiye. Wasana amiyo pukena kamanane 


text:
<pb/>Pigoya, kuntaena aesaga pemiꞌnaba aꞌmuntanabi mpikiye. Piya, aꞌyaꞌma amiyoꞌenawapa agasimaginaba Kotitisa eꞌwasa antota maekiye. Eya, Koti aogi utamaranti antotaꞌena aꞌyaꞌma agu kaoꞌena pota kinaꞌmipa imikiye. 


text:
Pigoya, aguntaena pukena amiyoꞌenamaba ka yagara abaibekanaba, piyama: Koti nabaibegi puweba, a-seno. Pipa kampaye. Aguntaenamaba Kotipa kampa abaibegina, Kotiba to wasanaba kampa abaibuma aguntaenarapa ataye. Kampaye. 


text:
Piya, taete ntapiyena agaꞌe pusu puma, toma toma nkaguntaena aboragina, aguntaenamaba anosantanaba taguꞌamapa purikenaena aboramikiye. 


text:
Piya, aꞌyaꞌma aogiyenabe aotaꞌenabe tumemintanaba inatisaena manane. Eya, tabarempa eꞌwasa agowama otagina taetiba tumiye. Piya, aeti aꞌwae pikenaenaba kampa waintegina, ama nkaite eꞌwasa pute pukenaenaba aetiba kampa waintiye. Pipa kampaye. 


text:
Aeba aeꞌwa ntapiyena aegaꞌma taga kamanaꞌwapa aborarameka, taeba marusa kina kanta puma mima ae aobi aꞌyaꞌma aboranta kina asu igasima aota miyeno. Kamanaꞌama nkagoba wasikenaenawe 


text:
<pb/>We, naoꞌnempitaba, aogima abiyo: Aꞌyaꞌma kinaꞌmitaba kamana abikenaenaga aseyo puma, kamana ukenaenagabe kabirakenaenagabe kunta peno. 


text:
Piya, aꞌyaꞌma iꞌnintanabe aꞌyaꞌma to ataenabe kasimagiri, Koti tintabaipi kutitami kamanapa aogima kabiyiyo. Pi kamanaꞌamaba timaꞌama auꞌikenaenawe. 


text:
<pb/>Pigoya, mono kamanataka wasima auꞌwapa aboraiyo. We, tigeba uwa abima kampa wasikibepa, amiyoꞌena puma tiyobi airarikaekibewe. 


text:
Piya, kaꞌwaina aeba mono kamana uwa abima kampa wasikibiꞌnaba, aeba pemontabisa taowa agaompesa pukiye. 


text:
We, aota ago kamanaꞌama aguntaenama nkigaꞌnabisaba aꞌyoba tatagina, kaꞌwaina pi kamanaꞌama nkagobi agama kampa uwa atama, aeba aogima wasima auꞌwa aborakibipa, wasikenaga aꞌmuntanabi mpikiye. 


text:
<pb/>Pigoya, kaꞌwaina aeba: Monota mintuwe, yiꞌnaba, antebuwamapa kampa kiya puntapa, aeba ae agu aowawapa airarikaeyagina, monoꞌwampaba anagiyena kanta piye. 


text:
We, tabarempa Koti nkaobipa iꞌnintana kampa punta aota mono aegarakenaenaba mayamawe: Taeba kinta yagarabe abeya waepe kuntaenabi mpiyeka wama igama iyoꞌmaemagi, mampabisa iꞌnintanaba taekita puma miyeno. Piya pukubompepa, taga mponota mikune.<pb/>


text:
We, naoꞌmitaba, tigeba eꞌwasa Waꞌegare Isu Karaisititi timatiti potaꞌnagitaba, wasana intapera tumintapera ka kana puwaitaiyo. 


text:
Piya, tigeba monota aiꞌaru piginaba, ka yagarama aeba kasaꞌena autasaenabe awaꞌenawape purite pasekana, to ka kusi yagaramaba abaraena autasaena purite asu pasekiripa, 


text:
tigeba aogi autasaena purintaꞌnagipa: Mataꞌi kanama aogi yabaera ampiyo, omintiri, to ka kusi yagarakaba: Kaeba pagasara asima miyo, omikibewo: Tagisabi mpara miyo, omikibewo. Piya ukibepa ataenawe. 


text:
Tigeba piyaena puntiripa, tiyotimpipa pako puwaitawe. We, piyaena puntiripa, tigeba agunta napiyena waintaga kina mima, kamana abima atama aꞌyiki kina kanta puma miyewe. 


text:
<pb/>We, nabugai ntaoꞌnempitaba, abiyo. Koti untegini, mamparasaenaga kusi pe kinaꞌmiba imatitiꞌenawaimpaba kota wainta kina kanta pumagini kabiratakenaenabi ubasikibewe. Eya, Kotiba pi kinapa uwaitantikini, igeba agu kaoꞌena potaompe kinaꞌmite nkutaratantaꞌenabi ubasikibewe. 


text:
We, tigeba kusi kinaꞌmi nkigeba maete tumima ataenaba pewe. Pigoya, ae kinaꞌmi kuntaena timewe. Ae kinaꞌmi tibabuma kamana uritawe. Kota wainta kina igeba piyaba puritawe. Kusi kinapa kampaye. 


text:
Piya, kota wainta kinaꞌmi igeba tiba puritanti nkagiba akayasotawe. Eya, igeba Karaisiti nkaota agiba maete tumewe. 


text:
<pb/>Pigoya, kabiratakenaenama nkago kamanaꞌamaba mono isapipa maya iye: Kaeka kau kabitampesa puma kagorasa kinapa agu kaoꞌena potao, iye. Pi kamana agoba wasiyigina kanarasano. 


text:
Piya, tigeba wasana pako puma tabe kinaꞌamana aogi potantiripa, tigeba aguntaenaba pewe. Piya piginaba, ago kamanaꞌamaba tiguꞌamapi piyekiri, tigeba kamana akayukena kinatawe. 


text:
Piya, kaꞌwaina aeba ka kamana aemita pipa, aꞌyaꞌma to kamana agoba aegaraginaba, Koti nkaobipa aꞌyaꞌma kamanaꞌama nkagoba aemita piye. 


text:
Piya, kumiyenaba a-po unti ntagaramaba: Wasanaba a-nkaeguyegana pureno, untiye. We, kaꞌwaina kumiyenaba kampa punta, wasana aeguma kaiyipa, aeba ago kamana akayukena yagara miye. 


text:
Pigoya, aguntaenabisa akariyoba titami kamanakaba Kotiba napima aꞌyigititakiye. Pika tigeba napima aogi kamana uma aogiyena peno. 


text:
Piya, antaraꞌena kampa pukibiꞌnapa Kotiba kampa antaraꞌena potama kamana otakiye. We, antaraꞌenamaba kamana otakenaenaba agaikiye. Tamatitiꞌenama nkauꞌwampantanawe 


text:
<pb/>We, naoꞌnempitaba, kaꞌwaina aeba kampa aogi yugaba puma: Namatitiꞌenayaga mintuwe, ukibipa, ayama aoꞌmaekiye, a. Amatitiꞌenawapa ayama auꞌikiye, a. 


text:
tigepisa kaꞌwainaba: Aogima mima agoya pegana kagaꞌe pano, omintana, iꞌanape nanintabe kampa ameganaba, auꞌamaba ayamabaya aborama aoꞌmaekiye. Pipa kampaye. 


text:
Piya puma, amatitiꞌena abiwapa waima auꞌwantaga yuga kampa aboraginaba, pi nkamatitiꞌenamaba puꞌwasu piye. 


text:
<pb/>We, ka yagarama: Kaeba kamatiti peka, naeba aogi yuga puwe, unamikiyema napiyuwe. Pigoya, naeba maya omukuwe: Kaeba ayama kamatitiꞌenamana nayakega, pabiyama aogi yuganetasa namatitiꞌenaba kayakikuwe, omukuwe. 


text:
We, tigeba: Ka Koti mintiye, uma abegana kanarasaye. Abiyo. Kewamabeba kaga pi kamanapa abima, igeba tabaraba pewe. 


text:
We, tigeba aiboꞌena pewe. Timatitiꞌenamana puntiri auꞌwampa ntugaba kampa aborakibepa, timatitiꞌenarimpaba anamo wae kanta pukibewe. Piꞌna nkagoba tiyakisuwa, a. 


text:
<pb/>Piya, paipa tayabama Abaraꞌamuba aeba Koti nkawamu wasima, yagarawapa Aisakipa muta atakena arata yareri atantine. Piya pogana Kotiba yogawata agategina: Arupu yagarawe, otantine. 


text:
Piya, tigeba ago abewe. Amatitiꞌenabe aogi yugabe kaga puntine. Eya, amatitiꞌenawampa nkaupa yogawane. 


text:
Piya, paipa Abaraꞌamuba Kotiti amatiti pogana, Kotiba agama arupu potantiyema, mono isaꞌama uramiye. Pi kamanapa Abaraꞌamu yogawatasa esegi potantiye. Aibogini, wasanamiba: Aeba Koti nkaoꞌyagarawe, otantawe. 


text:
Piya, ibaba tigeba abewe. Amatitiꞌenamana nane. Amatitiꞌenama nkauꞌwapa pipa aogi yugarasa wasana arupu yagara aboraye. 


text:
<pb/>Piya pumagina, kumi wae Areyabu aeba ma agakena kinapa kabiwaisitama to kiꞌi uwaisitaoginisi wantase. Piya pometaka: Arupu waene, otantiye. 


text:
Piya, auꞌama nkaumawapa kampa waintipa puꞌwaisa puma, amatitiꞌenama ntuga kampa aboraipa puꞌwasu piye.<pb/>


text:
We, naoꞌnempitaba, tigepisa mono tisa kina uwaena aborakenaga a-tibeno. Piya, tigeba ago abintawe. Aintiba Koti aeba tisa kinaꞌmitepa yogaretakaba esegima aꞌyigi tatakiye. 


text:
Piya, aꞌyaꞌma kinaꞌmitaba kaꞌisaena antageꞌena pune. Piya, kaꞌwainaba antage kamanaꞌwapa kaꞌanto kampa yipa, aeba aota yagara mima aꞌyaꞌma auꞌwapa ubuꞌatama aogima kabiye. 


text:
Piya, wanipisa karegegaba napiyiyo. Pipa tabena waintegina pontawama pukagina, tabe kayo wani nkakapinti waye. Piya wagina, pubasanami ntagaramaba uwaena asantora pubasanagina aewa nkwaeti aegaꞌma waye. 


text:
We, pabiyamagina wasana antebuwama uwaenanto waimagina tabe kigaꞌe uma maro-u mo-u pegina anosaye. Abiyo. Uwaena yakunkantoma anosama tabe kabuba tawaeye. 


text:
We, wasana antebu pipa yakune. Piya, tantebuwamaba tonarona ataenaba aborama, aꞌyaꞌma taupintiba iꞌnintana aborawaye. Piya, aꞌabibintisa yakutasa kaema aogima mpikenaenarepa tababiꞌwaye. 


text:
Pigoya, wasanamiba igeba tonarona umugababe kabarape kuyape wanipintisa kinape kabima mima kayone puwaitakena puntiniba, kayone puwaitama imentapinti me nkitawe. 


text:
Piya, ka yagaramaba antebuwamapa kampa kabima mima mabi atakana, amentapintiba kampa waikiye. Kampaye. We, wasana aeguma kaikena tusaena pumaema waintegina, tantebuwamaba aꞌyaꞌma yaga aogama ata piye. 


text:
Piya, tanteburasaba Waꞌega tabarempa nkageba uma asagayumagi, aꞌwae puma wasanaba pumirere puwaitaune. We, wasanaba Koti nkaoga kanta puma aborantiye. 


text:
Piya, ka tawamupisa taꞌmu kamanape tamo kamanape irosase. We, naoꞌmitaba, aꞌyugu piyaena pusanagawe. 


text:
We, naoꞌmitaba, piki yawamaba kanara oripi yamankapa aekiya, a. Waini igaꞌnawamaba piki yamankapa aekiya, a. Pipa kampaye. Piyama asa wanipisaba aogi wanipa kampa maekune. Piyama, aꞌyugu tantebuwama tara aborasanagawe. Aogi napiyenaba Kotitisa tumiye 


text:
<pb/>Pigoya, tigetiba kebaya aogi napiyenaba abintiye. Piya, aogima abemi ntagarama aogi napiyenawatasa agoya puma aogima mpikenaenawampa nkauꞌwapa aborano. 


text:
Piya, tigeba to kinakaba tintawamaba tikintaꞌyaga mima, tigeri mpaete asu igaikenaga napimagiripa: Naeba monota aogima mpiyuweba, a-siyo. Aꞌyugu tagantanaga untiri, mikenaenaripa kumpariyena pukibewe. 


text:
Piya, pi ntapiyenaba mantabintisaba kampa tumiye. Kampaye. Pipa mampabisa, paisaenabisa, kewamapisawe. 


text:
Piya, wasanamiba intawamaba ikintaꞌyaga mima igewai maete asu igaikena pepa, ige pako pikenaena aboragini tonarona ataenaba pewe. 


text:
We, inatisa napiyenaba aotane. Piya, kaꞌwaina inatisa napiyena maentanaba, maruꞌenaba napiyenawampaba narentare pegina, aintiba wasanage kayone puma pasema mima, to kinaꞌmi kamanapa abima, antaraꞌena puma, monoꞌamaka kampa tara agiba napima agoꞌenaba kampa puma auꞌwapa aogima aboraye. 


text:
Pigoya, nanaraka maka puma kamaenaba tige tikapipa pewe, a. Piya, titipipa tigu iꞌnintana waintegiri, maꞌena yugaba pewe. 


text:
Piya, tigeba tonaronaga tibugagiri, kampa maentiripa, wasana iyeguma kaiyewe. Tigeba tika puma kampa maentiripa, kamaena puma maꞌenaba pewe. We, tigeba Kotipa kampa esotamagiripa, kampa maeyawe. 


text:
Piya, tigeba nunamu uwa yepa, kampa maeyawe. Tigeba kampa arupu puma tigu iꞌnintanaraka abigamagiri kampa maeyawe. 


text:
We, tigeba atokaekenaenabisa atarakena kina mintawe. Piya, wasanamiba mampabisaenaga iyoꞌena peꞌnagiba Kotipa kama potawe. Pikaba kampa napiywea, a. Piya pumagina, wasanama mabisaenaga aoꞌena pukibipa, aeba Kotipa kama potakiye. 


text:
We, mono isaꞌama maya iye: Koti tagupipa Awamusa atagina waiyemiꞌna, aeba: Tigeba naeꞌenarawe, uma tarakuꞌma kabirataye, iyegiri, tigeba anagiyenawema napiyewa, a. 


text:
We, Kotiba iꞌnintanare nkasugaikena awagaenawapa tamegina, pika mono isaꞌamaba maya iye: Kotiba ipa maete iye kinapa kama puwaitama, ipa maete tume kinapa awagaenawapa imiye, iye. 


text:
Piya, tigeba tintaba Koti nkamentapinti atama miyiyo. Tigeba keba aibasanaigina titate aegaka wano. 


text:
Piya, tigeba Kotiti atokaeyigina, aegeba tigeti atokaeyano. Agunta kinaꞌmitaba, tiyantana puma iꞌnintanaripa agarubaiyo. Tara tigi napiyenarintaga kinaꞌmitaba, tigupa narentare piyo. 


text:
Tigeba pai punta ntanagaba kunta puma iꞌnintanarika maegasima tintara pumagiri kubeꞌena puma kaite aogima miyiyo. Piya, paisa kagiyenarika kubeꞌena puma agarubakasiyo. Paisa tiꞌmuntanarika kuntaena puma agarubakasiyo. 


text:
Eya, Waꞌegawama nkaobipa tipa maete tumigina, ae asiritano. Aꞌyugu kamana tiyoꞌmikaba a-nkuwaitaiyo 


text:
<pb/>We, naoꞌmitaba, tigeba tiyoꞌmikaba ata kamanapa a-nkuwaitaiyo. Piya, kaꞌwaina aoꞌmakaba aupi pima ata kamana otaipa, aeba Koti nkago kamanakaba aupi pima ata kamana otaye. We, aeba pabiyama ago kamanakaba otaipa, kamana aegaranta yagara kampa miye. Kampaye. Aeba sasi yagara kanta puma miye. Pipa ataenawe. 


text:
Piya, kaꞌwainanto taga sasi yagara mima ago kamanapa aborantipa, aewe. Eya, kaꞌisa iꞌintana to kaꞌisa igaikibipa, aewe. Piya pegina, kegabaya kaoꞌmakaba kamanapa otane, a. Kotika napima aꞌyaꞌma yugaba peno 


text:
<pb/>We: Ibabe aibe to ka kumati wama mone kutataka ka kabu ampima yogaba aꞌya peka uwaena mone maete kanakune, ye kinaꞌmitaba, urimekiri abiyo: 


text:
Aikaba tigeba kampa abintawe. We, mikenaenaripa ayama miyewe. Piya, tigeba kunkawama pisa puma kiyaya puwakiye. 


text:
Pika tigeba maya yigina kanarasano: Waꞌegawama nkabikaba, taeba taogama ma ntugawo, pi ntugawo, uma pukune, yiyo. 


text:
We, nanagabaya tigeba paebuta nasima tipa maete iyewe. Wasana aeꞌwa nkau maete iyipa, pipa ataena piye. 


text:
We, uwaena kutantaga kinaꞌmitaba, kamanapa urimekiri abiyo: Kuntaena aborarimekiri, pika napima tigeba: A-e, a-e, uma tabe kubeꞌena piyo. 


text:
Kori yabatipe siribaripe ago agarirasu pegina, pi nkagariyenawampaba kamana uritama yakunkama pisa puma titipa nawaegaikiye. We, tigeba nagarikena yagaga antotaꞌenaba uwaena aki pewe. 


text:
Abiyo: Yoga kinaꞌmiba yogaripi yogaba pegiri, tigeba ikankaipa kaꞌisa kakantiri kaꞌisa imewe. Piya, kakantanamaba kamanapa uritaye. Piya pumagina, pi ntuga kinaꞌmi kamanapa mantarisa tabe Waꞌega Yagarama nkagebi irosaye. 


text:
We, tigeba mabi mpintiripa, aogiyenamana mpaema uwa tiꞌmu puma miyewe. Eya, tiyegukenagaba tiguꞌamaba uwaena naninta nama anosawe. 


text:
Piya, tigeba arupu yagaraba kamanapa otamagiri aeguyegana puriye. We, piya potapa, aeba aꞌa-o ukena esegiyenawapa kampa waintiye. Kuntaenaba aesagaꞌma Waꞌegawamaka aobi peno 


text:
<pb/>We, naoꞌmitaba, Waꞌega irosakiri paebuma mima aobi piyo. Piya, yogawama nkababa aogi nakena aborasanaga kabima mima, pape kabe aobi pegina nakenaba aogima aboraye. 


text:
Aeba aobi pemisa puma, tige paebuma mima Waꞌegamaka aobi piyo. Eya, Waꞌega arosaika tintawamapa esegi potaiyo. 


text:
<pb/>We, naoꞌmitaba, kamana uritasanaga tigeba tiyoꞌmipa kaba a-nkibiriyo. Agaiyo. Tabe sasi yagaraba kabera ampintiye. 


text:
Pigoya, naoꞌmitaba, pai poropete kinaꞌmiba Waꞌegawama nkawamutasa kamanapa yuguni, ata puwaitauguni kuntaenawaipa aogima aesagabintawe. Igeka napima, ige puntasa puma paebuma mima aesaga piyo. 


text:
Abiyo: Kuntaena aesagabinta kinaꞌmikaba: Kanara pewe, yune. Piya, tigeba Yobu kamanapa ago abintawe. Aeba kuntaenawapa esegima aesaga pogana, Waꞌegawamaba abomentanama nkauꞌwapa aeti aogima aborantiyema, abintawe. Eya, Waꞌegawamaba antara puma kayonena tabera puratagi, agaune. Uma esegi pikena kamanane 


text:
<pb/>We, naoꞌmitaba, marupa aogima abiyo: Tigeba mantawama nkagerape marape tonaronarape a-nkumagiri kamanatipa esegi piyo. Kampaye. Tigeba kamana uritasanaga: Owe, untiripa, piya piyo. Kampaye, untiripa, a-piyo. Arupu kinaꞌmi ntunamuwamapa esegi piye 


text:
<pb/>Pigoya, tikapisaba ka yagarama kuntaenaba aesagibipa, aeba Kotiti nunamu yeno. To ka yagarama nkantawamaba aꞌmu pipa, aeba inibisa Koti nkagegaꞌe uma asagayuyeno. 


text:
Tigepisa to ka yagara yonintana abipa, aeba monota kabinta kinaꞌmika kegaꞌe yeno. Yegini, igeba Waꞌegawama nkagegaꞌeraka autiba masawae aetamagini, Kotiti nunamu yigina aoꞌmaeyano. 


text:
Piya, imatitiꞌenabisa Kotiti nunamu yiginaba, Waꞌegawamaba kana yoni ntagaraba kaba atakana asikiye. Piya, aeba aguntaena puntika, Waꞌegawamaba asuꞌa pugaikiye. 


text:
Pika tiyoꞌmige aguntaenaripa uma aboramagiri, Kotiti nunamu yigina tiyoꞌmaeyakana tita wano. Piya, arupu yagarama nunamu yekanaba, auꞌwapa esegima aborakiye. 


text:
Piya, Iraiya aeba wasana tae kanta yagara mima: Ka kampa aeyanema, esegima nunamu yogana, kakaga kabube tonaentisa kaꞌumaema upe kaba marapa kampa tumintiye. 


text:
Piya, ainti to ka nunamu yogana, mantabintisa kaba tumogana aintanaba airapoma irantiye. Kepa kasa kinapa to ibabu maete kanano 


text:
<pb/>Naoꞌnempitaba, tikapisa ka yagara aeba taga kamanapa atate wakana to ka yagarama ababute kanantanaba, 


text:
pi ntagaramaba piyama abeno: Piya, ka yagarama agunta yagara aoꞌmaeyakana aiboꞌena pukibi ki kaite aꞌwae puma kanakibipa, aeba agunta yagarama nkagupa purinta kiꞌisa ababotama, uwaena aguntaenawapa aerarikaetakiye.<pb/>Yemisi piya isa kaentiye.<pb/>


text:
Pigoya, paitakaꞌya kamana agoba mintantiye. Pi kamana agoba Kotige kaga mintantiye. Pi kamana agoba aewa Kotiwe. 


text:
Pigoya Koti otaogana, aewa aꞌyaꞌwaemaenaba aborawaentiye. Kaꞌenaba to kiꞌisa kampaye. Aꞌyaꞌwaemaena aborantipa, pipa aewa pogana aborantiye. 


text:
Aeba Koti nkomintemi kamana uramikenaga ampa aborantiye. Piya, aeba pi kana eꞌwasaenama nkagowaka aꞌyaꞌma kina urameka, abima tamatiti pukubompeka Koti otaogana ampa aborantiye. 


text:
Pi Yoni aeba eꞌwasaenama nkagoba kampaye. Aeba kanama eꞌwasaenama nkagowaka awaga kamana ukenaga kanantiye. 


text:
<pb/>Kanaogana, ae akaꞌi pi eꞌwasaenama nkagowampa mabi aborantiye. Aborama aꞌyaꞌma maga maga kinaꞌmi kipa ara puratantiye. 


text:
Pigoya, mabi ampiyogini, mabisa kinaꞌmiba pi mpaba aboranti ntagaraga kampa aogima abimagini agantawe. 


text:
Pigoya, aꞌyaꞌma agoya pota kina igeba Koti ntagara aragaena pikena ki aborawaimintiye. Pipa ae agega napima aegara kina piya puwaitaye. 


text:
Piya, pi Koti ntagara araga wasanami kurapisabe napiyenabisabe kampagini aborawe. Wasana kaꞌwainatisaba kampaye. Pi Koti ntagara araga Koti aumawapa imegini aborawe. 


text:
<pb/>Pigoya, kamana agoba aeba wasana aboramagina, awagaenawape tagantanawape pumaema waitantogana mintoga, eꞌwasaenawapa agantompene. Piya, Koti ntagarawa kaꞌanto mintogana, otaogana tumpintoga eꞌwasaenawapa agantompene. 


text:
Pigoya, Yoniba ae kamana aborama kegaꞌe uma aeka maya untiye: Nakaꞌi ampa aborami ntagara maru mintantine. Aeba pabiyama asu nagasima mintiyema, pai urimintone, untiye. 


text:
<pb/>Pigoya, aꞌyaꞌma aogiyenaba pumaema aeti waintoga, awagaenawapa toma toma maemagi mintantompene. 


text:
Kotiba Mosese ke iꞌma, ago kamanaꞌwapa omogana uramintiye. Piya, Isu Karaisitipa otaogana, aeba pi nkawagaenawape tagantanawape aboraramintiye. 


text:
Wasana kaꞌwaina Kotipa kampa agantine. Pipa kampaye. Koti ntagara, abawampa nkagora miyemiꞌna, ae abiwapa agantana, awaga kamanaꞌwapa uma aboraramintiye. Yoni mono wani paiꞌitanti ntagarama kamanane 


text:
<pb/>Pigoya, Yerusaremi kumatasa Yuta kinaꞌmi kaꞌisa mono kiye kinape iyoꞌmaeyume kinape uwaitauguni, Yoniti wamagini: Kaeba kegawema, abigauguna, agowapa uwaimintiye. 


text:
Aeba agowapa kampa kakanta aborama: Naeba Koti utaratantegiri agawa pe ntagara Karaisitiba kampaye, uwaimintiye. 


text:
Piya uwaimogini, igeba to kake atesumagini mayama abigantawe: Aya yagaragawe. Kaeba Iraiyakawo, yuguna: Naeba aeba kampaye, yogini: Kaeba agawa pompe poropete yagaragawo, yuguna, aeba toba: Kampaye, untiye. 


text:
Piya yogini, igeba to mayama abigantawe: Kaeba kegawe. Urataga, kanaompe kinati wama uwaimikena pune. Kaekakaba nanawe yenema, abigantawe. 


text:
Piyama abigauguna maya uwaimintiye: Poropete Aisaya awaꞌena uma kaentipa, pipa naeti esegi piye. Pipa mayamawe: Pigoya, naeba awaga kamana ikena yagara, kaꞌme mpari mima kegaꞌe umagi, Waꞌegawamanta keꞌi arupu puma amuyena piyo, yuwe, untiye. 


text:
Pigoya, pika to kake abigama maya untawe: Kaeba Karaisiti yagaraba kampaye. Iraiyaba kampaye. Pi utaratanta poropeteba kampaye, piya yempene. Pipa nanaraka wasanaba mono wanipa paiꞌitane, untawe. 


text:
Piya yuguna, Yoniba maya uwaimintiye: Naeba wanitasa paiꞌitauwa, pigoya abakatipi ka aborama mintipa, tigeba aepa kampa aogima agabebe pewe. 


text:
Pi aeba nakaꞌi kanaye. Agewapa asunagasima waintika, naeba mayamanaba agisa anapa kampa akubo agaikuwe, untiye. 


text:
Pigoya, pintanaba Petani kumata Yontani waninkama maroteri aborantiye. Pigoya, pitaꞌi Yoniba mima wasanaba mono wanipa paiꞌitantiye. Yoniba Isu nkagowa uwaimintiye 


text:
<pb/>Pigoya, marogana Isuba Yoniti kanaogana, agate wasana maya uwaimintiye: Agaiyo. Maropa Koti sipisipi awaro kanaye. Aeba aꞌyaꞌma kinaꞌmi nkaguntaenare maema asuꞌa puragaikibi ntagarawe. 


text:
Pigoya, pi aeka maya urimintone: Nakaꞌi ampa aborami ntagara maru mintantine. Aeba pabiyama asu nagasima mintiyema, piya urimintone. 


text:
Naenepa paipa aepa kampa agabebe puntone. Isureyo kina tige ae awaga kamana urimekiri agowapa abintigi, ampa irosaꞌma wanitasa paititauwe, untiye. 


text:
Piya untana, Yoniba aeka to maya untiye: Aota Awamusaꞌama mantarisa atate, pupunta kanta purite aeti tumpintoga agantone. 


text:
Pigoya, naenepa paipa kampa agabebe puntuwagana, wani paiꞌitao unatantiꞌna maya unamintiye: Awamusa aꞌnota tumpintakana agakibempe ntagara, aeba wasana Aota Awamusatasa paiꞌitakiyema, unamintiye. 


text:
Pigoya, naeba pi agantoka agowapa abima, aeba Koti ntagarawe, untone. Isuba tarawatarawaki abagi kina iba puntiye 


text:
Akaꞌi wausuguna, Isuba aꞌwae pumagina isigate, maya untiye: Tisigeba nanaga aguyosagakena kanasema, isibigaoginisi isigeba maya untase: Arabai, kaeba aenkauꞌi mintane, untase. Pi Arabaiwe untame kamana tae kamanapisa Tisawe yune. 


text:
Piya yusuguna: Kanama ampa agaiso, untiye. Piya yoginisi, isigeba aege wamaginisi minti ntamanka agausuguna, ago atamaisaoginisi pi ntagaba pabi miyometa mintantase. 


text:
<pb/>Pigoya, Yoni kamana abima Isu nkaegarantame, kapa agewapa Enturu, aeba Saimoni Pita nkaꞌnanto, 


text:
aeba marupa agantowampa Saimoni abatama maya omintiye: Tasigeba Mesaya yagara abatause, omintiye. Pigoya, Mesayawe unta kamana tae kamanapisa Utaratanta yagara Karaisitiwe yune. 


text:
Piya omima, Enturuba ababute Isuti wantiye. Piya pogana, Isuba agate maya untiye: Kaeba Saimoni, Yoni ntagaragawe. Kae kageba Sipawe ugamuwe, untiye. Pi kana agiba aꞌwae puma Pitawe, pipa yabane, yune. Isuba Piripike Nataniyerike isiba puntiye 


text:
<pb/>Pigoya marogana, Isu aeba Karariya mari wakena aseyo puntana, Piripi abatama: Kaeba naegaraoma, omintiye. 


text:
Pigoya, Piripiba Nataniyeri abatama maya omintiye: Mono isapi utaratanta yagaraka meto kamanapa Mosese ago kamana kaemaraogini, poropete kinaꞌmi kaemaranta, aepa abataune. Aeba Yosepe ntagara Isu, Nasareti kumatasawe, untiye. 


text:
Piya yogana, Nataniyeriba mayama aꞌwae pomintiye: Nasareti kumatasaba ayabaya puma aogiyenaba aborakiye, yogana: Kanama ampa agao, Piripiba piya omintiye. 


text:
<pb/>Pigoya, Nataniyeriba Isuti wama uma irosaogana, agantana aeka maya untiye: Agaiyo. Taga Isureyo yagarawe. Antabaipintiba kumpariyenawapa kampa waintiye, untiye. 


text:
Piya yogana, Nataniyeriba: Kaeba aeta mintuwagana nagantampene, untiye. Piya yogana, Isu maya aꞌwae pomintiye: Piripiba kampa kagegaꞌe untegina, piki ya agobi mintaka kagaone, untiye. 


text:
Piya yogana, Nataniyeriba abima to maya omintiye: Tisa, kaeba taga Koti ntagara, Isureyo kinaꞌmi Nkwaꞌegarekawe, untiye. 


text:
Piya yogana, Isuba maya untiye: Piki ya agobi mintaka pi uma aboragamogana, abimagina naegarampepa abeno. Agama abempepa pipa agasawane. Pigoya, to tabenawapa agama abikibene, untiye. 


text:
Piya untana to maya untiye: Naeba tagaka urimukuwa, abiyo. Aintiba mantaba aꞌwaiyekana, Koti nkenisore kinaꞌmiba Wasanama Ntagara naeti ite tumite pigiri igakibewe, Isu piya untiye.<pb/>


text:
Pigoya kakaga yaga aꞌya puwaogana, Kena kumata Karariya mari waya ibaꞌena pikena nanintaena puma aki puntawe. Aibuntini, Isupe anowampape abagi kinaꞌwape kaga igegaꞌe yuguni ampa irosantawe. 


text:
Piyama aꞌyaꞌma kinaꞌmi aki puma nantini, wainiba nauguna tagankaogana, Isu nkanowampa: Wainiwaipa aꞌya wayema, omintiye. 


text:
Piyama omogana Isuba maya omintiye: Ma nkwae, nanaga naepa unamene. Naekana aborakena yagaba ibaba kampaye, untiye. 


text:
Pigoya, pi ntamapipa wani kankabeba tonaentisa kaꞌumaema yaba kankabeba waintantiye. Piya, Yuta kinaꞌmiba monoka napimagini iyapa wani nkaema miyumekana, pi ntamapintiba waintantiye. Pi kana kankabeba uwaenantoba kampaye. Abaenarakaꞌyane. 


text:
Pigoya, Isuba kayokaya kinapa maya uwaimintiye: Tigeba wani iruꞌma pi kankabebi tigiyo, yogini, igeba abite wanipa iruꞌma kankabebi tiguguna awaitawaentiye. 


text:
Piya puguna maya uwaimintiye: Tigeba ibaba kaꞌisaba ariꞌurite nanintara kabiyome ntagaramati waiyo, untiye. Piya yogini igeba irurite wauguna, 


text:
kana wainiba pi ntanintara kabiyome ntagara aeba nabigategina, aetasabaya irurite kanawemaba kampa napintiye. Piya pogini, kayokaya kina wani iruꞌma tabe kankabebi tiginta kina, igemana wainiwama nkagoba abibebe puntawe. Pigoya, kana nanintara kabiyome ntagara aeba kana waya iba kasamume ntagarapa kegaꞌe uma, 


text:
maya omintiye: Maru iga wainiba imegini, namagini igaꞌe pagasigina ainti kampa aogi wainiba imisanawe. Kaeba ayagabaya iga wainiba kakatakana waintegina ainti imene, untiye. 


text:
<pb/>Pigoya, Isu aeba Kena kumata Karariya mari awameꞌena pikena esegiyenaba agobima aboraogana, eꞌwasaenawapa aborantiye. Aibogini, abagi kinaꞌwampiba pintana agategini, aepa aegaꞌmagini imatiti puntawe. 


text:
Pigoya, pintanaba aꞌya puwaogana, Isuba pi kumatisaba Kapaniyamu kumati tumogini, anobe aꞌnatabarabe abagi kinaꞌwape aege kaga tumiwaentawe. Pigoya, pitapa uwaena yaganto mintantawe. Ikantana pume kinapa Isu igarubantiye 


text:
<pb/>Pigoya, Yuta kinaꞌmi Pasoba iꞌmuntanawai agarosaogana, Isuba Yerusaremi kumati ima mintantiye. 


text:
Aibuntana, tabe mono namankama nkantabaipintiba asu agaomepa, kaꞌisa kinaꞌmi purumakape sipisipibe kabarape maete wama ikantana puguni, to kaꞌisa kinaꞌmiba mone antota ankami ankami puma mintantawe. 


text:
Piya puguna Isuba igategina, igaꞌna maema kibaruꞌmagina, aꞌyaꞌma wasanabe sipisipibe purumakape iyeguma igarubaogini, pi ntamapisa iyegaka wauguna, kana mone yabaeba apasanaꞌma monewaipa asunukaentiye. 


text:
Piya puntana, kabara ikantana pume kinapa maya uwaimintiye: Mantanaba maete waiyo. Aꞌyugu piya peganaba, nabanempa ntamankamaba ikantana namantana piye, untiye. 


text:
Isu piya pogini, abagi kinaꞌwampiba mono isapi kamana awaꞌena waintanti, pika napintawe: Kae namataka nantabaipintiba yaku nkabusa iye, piya kamanaka napintawe. 


text:
<pb/>Pigoya, Yuta kinaꞌmiba abigama maya untawe: Kaeba piya pempeka, esegiyenagampa nkagoba aborama awameꞌena kapa tayakega agano, untawe. 


text:
Piya yuguna, iwamuta uꞌmagina maya uwaimintiye: Tigeba ma tabe mono nama akasabaigipa naeba kakaga yaga aꞌya peka, to kake kima aꞌya pukuwe, piya untiye. 


text:
Piya yogini, pi Yuta kinaꞌmi maya untawe: Anasa kinatempiba kaboba 46 kima aꞌya puntawe. Pigo kaeba kakaga yaga kimagina aꞌya pikenaga yeno, untawe. 


text:
Pigoya, ainti purintapisa asiyogini, abagi kinaꞌmiba pi kamanaꞌwapa to ka napimagini, pipa mono isapisa, ae unti kamana, abugunaba tagantana puwaentiye. Isu aeba aꞌyaꞌma kinaꞌmi nkagowaipa igawaentiye 


text:
<pb/>Pigoya, Isu aeba Pasoba nakena yagaba Yerusaremi kumata mimagina, awameꞌena pogini, uwoma kinaꞌmiba agategini ae ageraka imatiti puntawe. 


text:
Pigoya, aeba aꞌyaꞌma wasanami nkago abikenaba wasanapa kampa ibigantiye. Uwaba aewa wasanami nkintabaipintiba igabebemagina agawaentiye.<pb/>


text:
Pi ntagara aeba aseka Isuti wama maya omintiye: Tisa, taeba agogapa abune. Kaeba Kotitisa taga tisa yagara aborantane. Piya, wasana kaꞌwaina Kotiba antabaipi kampa mintegina, awameꞌena pempesapa kampa piye, untiye. 


text:
Piya yogana, Isu maya omintiye: Naeba tagaka ugamukuwa, abo. Kaꞌwaina aeba to kake kampa yakari potakanaba, aeba Koti kabiratakenaenaba kampa asu agakiye, untiye. 


text:
Piya yogana, Nikotimasiba to maya omintiye: Kaꞌwaina aeba ago anasa puwantiꞌnaba, ayamagina kasapa aborakiye. Ayamagina anowampa nkantabaipintiba uma pasekanaba to kake yakari potakiye, untiye. 


text:
Piya yogana Isu maya omintiye: Tagaka ugamukuwa, abo. Kaꞌwaina aeba wanitasabe Awamusatasabe kasaꞌena kampa aborantiꞌnaba, Koti kabiratakenaenabipa kampa asu mikiye. 


text:
Piya, wasanama agaꞌe puma yakari potaipa, pipa wasana aogane. Aota Awamusaꞌama yakari potaipa, pipa Awamusaꞌama nkaogane. 


text:
Pigoya, pontaba aeꞌwantanaba piye. Aetasabaya kanate wate piye. Pipa kampa abintane. Agasankapa abepa, pipa pontawe yewe. Piya yemisa puma, kaꞌwaina aeba Awamusaꞌama yakari potantiꞌna, agowapa pabiyama agawe, untiye. 


text:
Piya yogana, Isu mayama aꞌwae pomintiye: We, kaeba Isureyo tisa yagara mimagina, pipa kampa aogima abeno. 


text:
Naeba tagaka ugamukuwa, abo. Taeba agama abompentanaba aborama urimokiripa, pipa tigeba kamanatepa aꞌa-o yewe. 


text:
Pigoya, naeba mabisaenaga urimogiripa kampa napiyewa, pipa mantari kakama waintintanaga urimekiripa, ayama abimagiri napikibewe. 


text:
Pigoya, wasana mantariba kampa ima uwa asu agaye. Kampaye. Wasanama Ntagara nae kaꞌanto mantara mintantotisa tumpa pika urimuwe. 


text:
<pb/>Pigoya, Moseseba paipa kaꞌme mpari kuyapa yara itagintisa puma, Wasanama Ntagara naepa yara ita natakibewe. 


text:
Pigoya, Koti aeba aꞌyaꞌma kinaꞌmikaba tabera abugaogana, yagarawapa kaꞌantowa mintogana, aepa taeti otantiye. Aepa aegaꞌma imatiti pikibeꞌnagiba ataenabipa kampa tumpintini, eꞌwasa maema miyaba mikibewe. 


text:
Piya, Kotiba yagarawapa mabisa kinapa kamana uma uratanemaba kampaye. Wasana iꞌima iba piyoma otaogana tumintiye. 


text:
Pigoya, kaꞌwaina aeba aegaꞌma amatiti pikibiꞌnaba, aguntaenama nkantotaꞌenaba kampa maekiye. To kaꞌwaina kampa aegaꞌma amatiti pikibiꞌnaba aguntaenama nkantotaꞌenawapa waitakiye. Piya, Koti Ntagara kaꞌantowa nkagegaba kampa napima amatiti pikibika aguntaenawapa waitakiye. 


text:
Pigoya, pi antotaꞌenama nkagowapa mayamawe: Mabi eꞌwasaena maete tumintogini, mabisa kinaꞌmiba tununtanaga ibugantana, eꞌwasaenagaba kampa ibiye. Pigoya, pipa nanagawanane. Ataenawai waintika piya puntawe. 


text:
Pigoya, aꞌyaꞌma kamparagaena pe kinaꞌmiba pipa eꞌwasaenama kama potawe. Igeba kamparagaenawai aborasanagaba kampa ibegini, eꞌwasaenariba kampa kanawe. 


text:
Piya, kaꞌwaina tagantana piꞌnaba, aeba eꞌwasaenabi uma aboraye. Aeba yogawapa Koti nkesegiyenara puntika, uma aboramegini aogima agawe. Yoniba Isu nkago aborama uwaimintiye 


text:
<pb/>Pigoya, Isuba kamana uma aꞌya atate, abagi kinaꞌwa ibabogini, Yuta mari ka auꞌi wama umintantawe. Pitaꞌi umimagina, Isuba mono wanipa paiꞌitantiye. 


text:
Pigoya, Yoni aeba Inoni kumata mima, Serimi agora mima, pabiyama wani paiꞌitantiye. Piya, pitapa wanipa tabe waintogini, pitaꞌi wasanaba ampa irosauguna mono wani paiꞌitantiye. 


text:
<pb/>Pigoya, Yuta yagara kaꞌwainage Yoni nkabagi kinaꞌwampige wani pasikenaenaga kamana umagini akayuntawe. 


text:
Piya pumagini, igeba Yoniti wamagini maya omintawe: Tisa, kaeba Yontani wani maroteri mintukuna, ka yagara ampa irosaogana, agowapa aboramagina uramintampepa, aeba ma kanabipa pabiyamagina wasana mono wani paiꞌitagini aeti wawaeyewe, untawe. 


text:
Piya yuguna, Yoniba maya uwaimintiye: Kaꞌwaina Kotiba ka yugawaka kampa otakanaba, aewapa kampa uwaba maekiye. 


text:
Naeba Koti utaratanta yagara Karaisitiba kampaye. Naeba ae awaga kamana uma aborakena yagara Kotiba unatantegi, paitama kanantone. Piyama urimuwagiri tigeri abintawe. 


text:
Piya, ibaꞌwaeꞌma nkawaewampa aewa maeyagina, aoꞌyagaramaba aoꞌmaemagina aeka aꞌmu potaye. Piya, aoꞌyagaramaba aꞌmu potaisa puma, aneba naꞌmu potauwe, Isuka piya untiye. 


text:
<pb/>Pigoya, inatisa tumintiꞌnaba asuragasiwaeye. Mabisa aborantiꞌnaba mabisaena puntana, mabisaenaga iye. Piya, mantarisa tumintiꞌnaba pipa asuragasiwaeye. 


text:
Pi ntagarawama aꞌyaꞌwaemaena agama abinti, pi awaga kamana yeginiba, wasanamiba iyekita puma kamanaꞌwapa aꞌa-o yewe. 


text:
Piya, Koti otamiꞌnaba, aeba Koti kamanaꞌamana siye. Piya yagaraba aepa Kotiba Awamusapa atunkapa kampa amikana uwa amiyaba miye. 


text:
Pika kaꞌwaina aeba Koti ntagarawapa aegaꞌma amatitiꞌena pemiꞌna, aepa miyabaꞌenaba ago aboramiye. Piya, to kaꞌwaina aeba Koti ntagarawampa kamana kampa wasiyemiꞌnaba, miyabaꞌenaba kampa aboramekana, Koti nkamoꞌenawapa aeti waiyaba mikiye.<pb/>


text:
Pigoya, Parasi kina igeba Isuka mayama abintawe: Aeba abagi kina uwoma ibabumagina wani paiꞌitamagina Yonipa asugasayema, abuguna Isu abintiye. 


text:
Piya, Isuba Parasi kinaꞌmi pi kamana abuguna abitegina, aeba Yutiya maba atate Karariya mari aꞌwae puma to kakema wantiye. 


text:
<pb/>Pitaꞌi wamagina Sameriya kumapa ka, agewapa Saika, pitaꞌi uma irosantiye. Pi kumapa Yekobu yagarawa Yosepe aminti mpawama nkagora waintantiye. 


text:
Pabita Yekobunta wani kaba waiyogana Isu aeba kagi abebe uma irosaꞌma, ayampu kampa pogana wani ka awara maraꞌmimagina migarantiye. 


text:
<pb/>Mintogana, pi kumatasa wae kaꞌwaina wani itikena ampa irosantiye. Irosaogana Isuba: Kaeba wanipa namega nano, omintiye. 


text:
Piya, abagi kinaꞌwapa igeba naninta ika pikena kumati igasuguna, Isuba abintowa mintana kana waepa wanikaba omintiye. 


text:
Omogana, kana Sameriya wae aeba maya untiye: Kaeba Yuta yagaramagaba nanaga Sameriya waeꞌmantekaba wanikaba nabigane, untiye. Piya, Yuta kinape Sameriya kinape atokaema kampa miyumekana kana wae aeba piya untiye. 


text:
Piya yogana Isuba maya omintiye: We, kaeba Koti kaoꞌenama nkagobe pi wanika ugamo nkagonepe kaga kampa aogima abempesinta esunataka eꞌwasa maekena wanipa kamosine, untiye. 


text:
Piya yogana, kana waeꞌma maya omintiye: Tabe yagara, wani kaba pipa eꞌerona, kaeba wani itikenaenagapa kampa waintiye, kaeba eꞌwasa maekena wanika yempepa aetasa itikibene. 


text:
Tayabama Yekobu ae ma nkwani kaba kuꞌmagina, aewape yagara purumakawampibe igeba to wanitasa wanane. Pabi matasa namagini mintantane. We, kaeba ayamagina Yekobupa agasimagina wanipa kapa maema aborakibene, untiye. 


text:
Piya yogana Isuba maya omintiye: Piya, ma nkwanipa kampa agora tigaꞌe pakena wanikiri aꞌyaꞌma yagaba nayabaꞌmiyewe. 


text:
Pi nae wanipa kaꞌwaina amekana aeba pi nakibipa, aepa wanikaba to kakema kampa abekana uwa miyabaꞌmikiye. Naeba pi nkwani amekana agupi wani nkaru aboramekana miyabaꞌmikiye, untiye. 


text:
Piya yogana, kana waeꞌma maya untiye: Tabe yagara, kaeba pi kana wanipa namegana to kakema wanikaba kampa nabeka, mataꞌi asi nasi kanamagi itiyabaꞌmiyopa kasano, untiye. 


text:
Piya yogana, kana wae aeba: Naeba nawaenempaba kampaye, untiye. Piya yogana Isu maya untiye: Kaeba kawaegampaba kampaye, pipa kanara sene. 


text:
Kaeba waba nayakaꞌmu maegate itate puntampekana, pigo ma mintemi nkwaba pipa aeba kae kawaeba kampaye. Pika kaeba taga kamana yene, omintiye. 


text:
Piya omogana, kana wae aeba maya omintiye: Yabe yagarane, naeba ibanto ago abuwe. Kaeba poropete yagaragawe. 


text:
Pika yega abeno: Tae tayabamagiba ma nkamuta Koti nkaobi aki puma kamanaꞌwa abeno, yegiri, piya Yuta kina tigeba: Kampaya, Yerusaremi kumata aki puma Koti kamanapa abiyo, yewe, untiye. 


text:
<pb/>Piya yogana Isu maya untiye: Waya, naeba ugamukuwa, abo. Nabanempa aeba ma nkamutapa kampaye. Yerusaremi kumatapa kampaye. Uwa aꞌyaꞌma mari Koti nkawaga kamana ikena kana agarosakena piye. 


text:
Tigeba kampa abintiri kampa agantanama kamanapa yega, taeba pipa abibebe pumagi pune. Mono pipa Yuta kina taeti aboraye. 


text:
Pigoya kana ka aborakiya, pipa mampa ago aboraye. Pitaꞌi taga mono kinaꞌmiba monota mima igu imawamaba naba nkawaga kamana taga sikibewe. Naba aeba piya mono kinaꞌmika abiye. 


text:
Piya, Koti aeba amanine. Pika ae awaga kamana ikena monota mima tigu timarasaba tagaka yiyo, untiye. 


text:
Piya yogana, kana wae aeba maya untiye: Naeba ago abuwa, utaratanta Mesaya aborakiye untapa, aboramagina kamana uma aogi puma arupu puramikiye, untiye. Piya, pi Mesayaba aeba Karaisitiwe. 


text:
<pb/>Pabigo piya yogini abagi kinaꞌwa ampa irosantawe. Ampa irosaꞌmagini kana waeꞌmage kamana yusumeka uwoma nkigi napintawe. Piya puntini, nana kamana nanaga omenema abigakena abumepa kunta pogini atantawe. 


text:
Pigoya, kana wae aeba wani kankabewapa pabita atate kumati karuꞌena wamagina wasana maya uwaimintiye: 


text:
Tigeba kanamagiri ka yagara agaiyo. Aeba aꞌyaꞌwaemaena punto, pi kamanapa aborama unamiwaeye. Aeba Karaisitibayawe, untiye. 


text:
Piya yogini, abagi kinaꞌwa igewai mare-u me-u pumagini maya untawe: Ke kapa nanintaba maetegina menkaiye, untawe. 


text:
<pb/>Piya yuguna aeba maya untiye: Unatanti, ae awamu wasima yogawa puma aꞌya pikenaena piꞌna nanintanentana piye. 


text:
Tigeripa mayawe yewe: Opa tarawa tarawaki to aꞌya puwakana mataꞌi nakenaba aborakiye, yewe. We, naeba urimekiri abiyo: Tigeba asagaꞌyuma tiyo maꞌma yoga agaiyo. Nakena aborakena kanapa mampa agarosaye. 


text:
Naninta nakena yogarisa maema miyabaꞌenabi aki pikibiꞌnaba ikantana maekiye. Psya, aintana yoga puntiꞌnabe kana nakena maentiꞌnabe isigeba kaga isiꞌmu pikibese. 


text:
Piya, ma kamanapa tagane: Kaꞌwaina aintana pegina to kaꞌwaina nakenaba maeye. Tara yaga isigeba ka yuga pese, pipa tagane. 


text:
Naeba tige aintana kampa puntati nakena aki punataiyoma, uritauwe. Yoga pipa kaꞌisa kinaꞌmi pumarantagana aboranti, pipa tigeba uwa aꞌna puma maeyawe, Isu piya untiye. 


text:
<pb/>Pigoya, Sameriya wae aeba: Aꞌyaꞌwaemaena punto kamanapa pipa aboramagina unamiwaeye, unti kamanaka uwoma pi kumatasa kinaꞌmi abitegini, Isu aegarantawe. 


text:
Pika Isuti ampa irosaꞌmagini igege miyenema esotantawe. Piya puguna, aeba owe uma tara yaga ige kumata mintantiye. 


text:
Piya puntini, kana waepa maya omintawe: Marupa kae yeka monoꞌwapa abune. Pigoya mapa taerepa agowapa agama abimagi maya yune: Aeba taga aꞌyaꞌma marisa kina tauꞌikena yagarawe, yune, untawe. Isu aeba kiya yagarama ntagaranto kaba atantiye 


text:
Wantana aewaka mayamagina abintiye: Koti unti kamana yemi poropete yagarama kaꞌwaina aeba aewa kuma agorapa ageba kampa waintiye, ute, 


text:
pi mpaba atategina Karariya mari uma irosantiye. Piya, Karariya kinaꞌmiba kaga Yerusaremi kumati wama aota naninta nakena yagaba yoga pogini agantakini, aꞌwae pumagina uma irosaoginiba kayone potantawe. 


text:
<pb/>Pigoya, Kena kumata Karariya mari paipa yogana waninkama wainiyena punti, pitaꞌi to kake aꞌwae puma wantiye. Pi ntagaba Kapaniyamu kumata tabe yagara ka mintantiye. Pi ae yagara tabe inuntana abogana mintantiye. 


text:
Pigoya, Isu aeba Yutiya maba atate aꞌwae puma Karariya mari to kake ampa irosaye, piya yuguna abite tabe yagara aeba Kena kumati Isuti wama yagarawa purikena pogana ampa kaba atanema, uma ababute kanakenaga omintiye. 


text:
Omogana, Isuba maya omintiye: Tigeba awameꞌenabe kasaꞌenabe agantiri kamanaꞌnepa abima naegarasanaga napiyewe, untiye. 


text:
Piya yogana, Isuba maya omintiye: Kaeba uwa tumo. Yagaragapa ago kabariye, omintiye. Piya omogana kana yagara aeba Isu kamana abibebe puritegina aꞌwae puma tumintiye. 


text:
Piya yuguna, kabarome kanaka ibigaogini maya untawe: Aiba papa kagi abebe pogana pi kanabi yoninkapa atawaye, untawe. 


text:
Piya yuguna, kana yagara aeba agowapa mayama napintiye: Aiba pi kanabi Waꞌega aeba Yagaragapa ago kabariyeba unatama utamine, untiye. Piya yogini aewape aokinape Isuti aegaꞌma imatiti puntawe. 


text:
Piya puguna Isu aeba Yutiya marisa Karariya mari aꞌwae pumagina wama Kena kumata umima awameꞌena puntita to kake uma pogana tara puntiye.<pb/>


text:
Pigoya, Yuta kinaꞌmi aota naninta nakena yaga ka aboraogana, Isu aeba Yerusaremi kumati wamagina intiye. 


text:
<pb/>Piya, Yerusaremi kuma agora sipisipiwama kabera kotupa ka waintantiye. Agewapa Yuta kinaꞌmi kamanapisa: Petesitawe, yewe. Pi awamoriba ka kampa punta nama nayakaꞌmu kimaranta waintantiye. 


text:
(Piya puguna kaꞌisa yagaba Waꞌegawamatisa enisore kaꞌwaina kana kotupinti tumima airapa pogana kana waninkamaba aigaꞌyoꞌya pogini agate, kaꞌwaina karuꞌena paitama tumpa pasomenapa yonintanawapa atawa puntiye.) 


text:
Aibogana, Isu aeba uma agaomepa: Kana yagaraba eꞌero kanabi waita miyabaꞌmiye, yuguna abitegina, abigama: Kaeba kabarisanaga kabiyoma, abigantiye. 


text:
<pb/>Piyama abigaogana, kana yoni ntagarama maya untiye: Waꞌega, waninkama aigaꞌyoꞌya peginaba, ke naba pumagina mo nataka tumusuwe. Uwa naene uware ampa ware putagi, waogana pabigo kaꞌisa kina unagasima kotupintiba tumewe, untiye. 


text:
Piya yogana, pabigo auꞌamaba aogi pogana asimagina wasaꞌwapa aesagabite wantiye. Aibogini, pi ntagaba Yuta kinaꞌmiba sabatira aogi potantawe. 


text:
Piya, aogi potaogini pi Yuta kinaꞌmi kana yoni ntagara maya omintawe: Ibaba sabati akuninta yagawa, wasagapa a-mpaete wao, untawe. 


text:
Piya yuguna maya uwaimintiye: Kabaꞌma aogi punatai ntagarama: Wasagapa aesagabite wao, unamima nagarubaye, untiye. 


text:
Piya yuguna, kana kabarome ntagaramaba kampa napintiye. Isu aeba aꞌyaꞌma uwoma kinaꞌmi nkibakapinti aigigipaꞌma wagasogana, kampa aekaba napintiye. 


text:
<pb/>Pigoya, ainti Isuba tabe mono namapinti kana yagaraba abatamagina maya omintiye: Kaeba kaukapa aogi puwaya, pi to kake aguntaenaba a-po. Pegana tabe kuntuyena aboragamisanaga pasemagina miyo, omintiye. 


text:
Pigo kana yagara aeba Isupa agabebe potate wama Yuta kina maya uwaimintiye: Kaba natami ntagara agewapa Isuwe, uwaimintiye. 


text:
Piya puguna, Isuba maya uwaimintiye: Nabanempaba yogaba aꞌyaꞌma yagaba asi nasimagina piye. Piya, naeba pabiyamagi puwe, untiye. 


text:
Pigoya, Isu aeba sabatiwai mpaema aꞌyugu puntana, Kotiti meto pumagina: Aeba nabanempawe, yomeka Yuta kinaꞌmiba abima kamparaga potamagini aegukena untawe. Isu aeba tabage pumagina antota kamana uma aꞌya tatakiye 


text:
<pb/>Pigoya, Isuba maya kamana uwaimintiye: Naeba tagaka urimukuwa abiyo: Naeba yagarawa naene naumabisaba aꞌyaꞌwaemaenaba kampa puwe. Nabanempa pegi yagarawampa naba agamagi ae pemisa pumagi puwe. 


text:
Naba aeba yagarawampanteka abugagina aꞌyaꞌwaemaena pemintanaba nayakiwaeye. Piya, ibanto tabe yuga nayakeka pekiri, tigeba agama uwoma tigi napikibewe. 


text:
Naba aeba purinta kina ibage pumagina iyogawaitama miyabaꞌena imika, yagarawa naene napima wasana miyabaꞌena imuwe. 


text:
wasanamiba nabanempa nkage maema asagayuyesa pumagini pabiyama yagarawa nae nageba maemagini asagayukibewe. Piya, kaꞌwaina yagarawa nae nage maemagina kampa asagayukibiꞌnaba aeba naba unatantiꞌna pabiyama age kampa asagayukiye. 


text:
Naeba tagaka urimukuwa abiyo: Kaꞌwaina nae kamana wasintana, unatantiꞌnaka amatiti pikibi ntagara, aepa miyabaꞌena aboramekana kaintanama nkantotapa kampa maekiye. Piya yagaramaba purintaꞌenabisa aogamagina miyabaꞌena ago maema amiye. 


text:
<pb/>Naeba tagaka urimukuwa abiyo: Kanapa ka aborakiye. Pipa ibaba ago aboraye. Pi ntaga purinta kinapa Koti ntagara nae kamana abe kina iyogama asima miyabaꞌmikibewe. 


text:
Naba aeba miyabaꞌenama nkago aiꞌnewane. Piya, yagarawa naepa pabiyama miyabaꞌenama nkago aiꞌnewa unatantiye. 


text:
Pi kamana abiginaba kuntaba a-piyo. Kanapa ka atantipa waintiya, pi aborakiniba wasana irubinti waitamiye kinapa nae kigaꞌe abitegini irosaꞌma ikibewe. 


text:
Piya puntini, aogima mintanta kinaꞌmiba miyabaꞌmikena iyogakibewe. Piya, kamparagama mintanta kinaꞌmiba kaintanama nkantotaꞌena maekena iyogamagini asikibewe, Isu piya untiye. Kotiba yagarawampa nkagoba maema aborantiye 


text:
<pb/>Piya untana Isu to maya untiye: Naeꞌne ntaumabisa yoga pikenaenaba kampa waintiye. Nabanempa nkawamuta antota kamanapa uma aꞌya itauwe. Piya pumagi, antota yuga pekana ka awameta pikiye. Pipa naeꞌne kamanapa kampaye. Unatantiꞌna ae kamana wasimagi tagaka uritauwe. 


text:
Nabanempa pi agonepa uma aborakiye. Piya, naeba abima pipa tagane. Aeba agonepa uma aborakini auꞌwapa agakibewe. 


text:
Pigoya, wasanami agone uma aboraiyemaba pipa kampa yuwe. Ma kamana yopa abimagiri, miyaba kita aema miyigina Kotiba tibabenoma, yuwe. 


text:
Pi Yoni aeba kane kanta pumagina wasana eꞌwasa puwaitantiye. Pigoya, tintabaipintiba tiꞌmuntanaba uwaenantora ae eꞌwasaenagaba puntawe. 


text:
<pb/>Pigoya, nae ago uma aborami, aeba Yoni piyamaba kampaye. Aeba to awametane. Naba yogara unatanti, pi ntugawama nkauꞌwa maema aboraoma, nabanempaba unatantegi tuminto, pi ntuga pogana unatanti agonepa aboraye. 


text:
Piya, naba unatantiꞌna pi aewa agonepa uma aborantiye. Tigeba pi aeꞌwa nkawamupisa kamanapa kampa abintiri, aowarapa kampa agantiri, 


text:
Piya, tigeba mono esapa aisumagiri: Miyabaꞌena aboraramikenaga iyema, yewe. Pigoya pi paisa monoꞌamaba taga nae agoba uma aboraye. 


text:
Naeba nabanempa nkawamuta tigetiba tumintogiripa, pipa tigeba uwa kayoneba kampa punatawe. Pigoya, ainti to kinaꞌmi nkigeꞌwai imabisa tigeti ampa irosaigiripa, pi kina igepa kayone puwaitakibewe. 


text:
Tigeba tiꞌamaka tiꞌmu puma tabera maete iye kinaꞌmitaba, ayama monotapa mikibewe. Pipa kampaye. Pigoya, Koti abiwa mpima aꞌyaꞌwaemaenama tabe aeti aꞌmuntana waintikaba pipa aeta tibiye, a. Pipa kampaye. 


text:
Tigeba naekaba: Aeba abawampati kamana uratakiyeba, a-siyo. Pipa kampaye. Tigeba taoꞌmaekiyema napinta ntagara Mosese, ae kamanapa uritakiye. 


text:
Mosese kamana kaentipa pipa naeka kaemarantine. Pigoya, tigeba ae kamana aogima abibebe pesinta, naekaba kaga abibebe pesine. 


text:
Piya, Mosese kamana awaꞌena tigeba: Aꞌa-o untiri, nae kamanapa ayama abibebe pikibewe, Isu piya untiye.<pb/>


text:
abagi kinaꞌwa iba purite wama amuti imagini mintantawe. Asu mintuguni uwoma kina yonintana kaba itaogini agantaka, aegaꞌmagini wantawe. 


text:
Pigoya, Isuba ao maꞌma igaomepa pi wasana uwoma kina ampa irosauguna igate, Piripi mayama abigama untiye: Nanintaba aetasa ika pumagi pi kinapa imekana kanara sakiye, untiye. 


text:
<pb/>Piya yogana Piripiba maya untiye: Taeba 200 torarasa naninta ika pumagi imekanaba kampa kanarasawaetakiye, untiye. 


text:
Mataꞌi ka yagarama aeba paretintoba nayakaꞌmuna, inoyantaba tarawa sumagina urintiya, pipa ma uwoma kinaꞌmiba ayama kanarasawaetakiye, untiye. 


text:
<pb/>Piya yuguna Isuba maya untiye: Tigeba wasana uwaitaigini aki pumagini maraꞌmiyiyo, untiye. Yogini, uwaimuguni, kabu aebaruꞌmagini 5,000 waba maraꞌya puma mintantawe. 


text:
Maraꞌmintuguna, Isuba kana pareti maemagina Kotiti aꞌmu potama abagi kina imogini wasana pako pumagini aꞌyaꞌma imintawe. Pigoya, inoyantaba pabiyama nakune igewai yume nkawameta imintiye. 


text:
Namagini igaꞌe pauguna Isuba abagi kinaꞌwa maya uwaimintiye: Aritapa waima ataena pusanaga kitabiyo, untiye. 


text:
Piya yogini igeba waꞌnu kupa nagisarisa tara tumpaema ku kana naninta aritapa iraguguna awaitantiye. 


text:
<pb/>Pigoya, wasanamiba pi awameꞌena puwaiyakomentana agategini maya untawe: Tabe poropete yagara mabi aborakiyema untapa, mampaye, untawe. 


text:
Piya ute, igeba Isu kobe pumagini iyatasa arakuꞌma tabe yagarawai asitakena puguna, igabebe potategina itate ae abiwa amuti intiye. Isu kotu nkabobori wantiye 


text:
Kapaniyamu kumati aꞌwae pumagini wakenaraka wanipisa karebi intawe. Pigoya ago ase yogana, Isuba pabita mintogini ibiwai wantawe. 


text:
Piya, nayakaꞌmuno, tonaentisa kaꞌumaema kiromita pubasanauguna, Isuba wani nkaꞌeti aeta aeta wamagina kana wanipisa kare agora waogini agate pami puntawe. 


text:
Piya yogini igeba iꞌmu pumagini, wanipisa karebi ababuguna iyogini wakena pume mpari agaro wantawe. Aꞌyaꞌma kinaꞌmi Isuka aguyosagantawe 


text:
<pb/>Pigoya, marogini aꞌyaꞌma kina kotu mparoteri mimagini maya untawe: Ai asekapa wanipisa kareba kaꞌwaintoga agatompe, pipipa abagi kinaꞌwapa Isupa atategini ibiwai imagini watawe, untawe. 


text:
Piya ute mintuguna, Taibiriyasi kumatisa wanipisa karebi kanama Waꞌegawama naninta aꞌmu potama imintita ae aguyosagata ampa irosantawe. 


text:
Pigoya, pi kinaꞌmiba Isu aeꞌwakabe abagi kinaꞌwakabe iguyosakate wanipisa karebi ima Kapaniyamu kumati aꞌwae puma wama pitaꞌi uma aguyosagantawe. Mantarisa nanintawama kamanane 


text:
<pb/>Pigoya, Kotu ma nkaukaꞌi aguyosaꞌma abatamagini: Tisa, kaeba ayantaga kanampenema, abigantawe. 


text:
Piyamagini abigauguna maya uwaimintiye: Naeba tagaka ukuwa, abiyo. Tigeba awameꞌena pogiri agakaba pipa kampaye. Naninta timogiri namagiri tigaꞌe paka, naguyosagawe. 


text:
Tigeba yogapepa, abararakena nanintawama ntuga wanane. Miyaba nanintawama ntuga piyo. Nabanempa Koti aeba Wasanama Ntagara naepa tigeti unatantika yigipa miyaba nanintaba timukuwe, untiye. 


text:
maya uwaimintiye: Unatanti naeti timatiti puma naegaraigina, piꞌna Koti ntugarintanaba peno, untiye. 


text:
Piya yogini maya kamana omintawe: Nana kukantana pega, agamagi kaegaꞌma tamatiti pugatakune. Nana aosoꞌenaba pikibene. 


text:
Piya, tayabamagiba kaꞌme mpari mana namagini mintantane. Pigoya pi kamana awaꞌenaba mayama waintiye: Mantabintisa naninta imogini namagini mintantawe, untawe. 


text:
<pb/>Piya yuguna Isu maya uwaimintiye: Tagaka ukuwa abiyo. Moseseba mantarisa nanintaba kampa maema aborama imintiya, Koti imintiye. Piya, nabanempa mantarisa taga ntanintaba timiye. 


text:
Piya yuguna Isu maya uwaimintiye: Eꞌwasa maekena nanintaba pipa naewe. Kaꞌwaina aeba naeti ampa atokaekibiꞌnaba, aepa nanintagaba agaꞌenaba kampa abukiye. Piya, kaꞌwaina aeba naeti amatiti pikibiꞌnaba wanikaba kampa abukiye. 


text:
<pb/>Piya, naeba ago urimone. Awameꞌena pogiripa agantiripa uwa kampa napimagiri aegarawe, ago yuwe. 


text:
Pigoya, nabanempa namemi kina pi ige naetiba ampa irosakibewe. Pigoya, kaꞌwaina aeba naeti ampa irosakapa aepa kampa agaikuwe. 


text:
Piya, mantarisa tumintopa pipa naeꞌne nawamupisa kamana wasikenaba kampaye. Unatantiꞌna nkawamupisa kamana wasimagi aegarakena tumintone. 


text:
Piya, unatantiꞌna ae awamupisa kamanapa naeka mayamawe: Aeba naeti ibabuwaitanti kinaꞌmi aꞌyugu pusanaga kabiwaitamagi, ainti tabe kanabipa ibage pekini iyogakibewe, unatantiꞌna ae awamupisa kamanapa piyama waintiye. 


text:
Pigoya kaꞌwaina aeba yagarawa nae nagama amatiti punatakibipa, aeba aꞌyaꞌma yagaba eꞌwasaenabi miyaba miyeka, ainti tabe kanabipa abage puma asitakuwe, nabanempa awamupisa kamanapa piyama waintegi wasiyuwe, untiye. 


text:
Piya puntini maya untawe: Ma ntagaraba aeba Isu, Yosepe ntagarawe. Anoke abakeba pipa taeba isigaompene. Pipa nanaga: Naeba mantarisa tumintuweba, iye, untawe. 


text:
Piya, wasana kaꞌwaina aeꞌwa nkaumarasa naeti ampa irosakenaenaba pipa kampa waintiye. Naba unatantina paibekana ampa irosakenaenaga waintiye. Pigoya naeba piya yagara aepa ainti tabe kanabipa abage puma asitakuwe. 


text:
Pigoya, poropete kinaꞌmi kamana awaꞌenaba mayama waintiye: Koti aewa wasana mono uwaimikiye, untawe. Pika kaꞌwaina aepa nabanempa mono omima ayakekana abikibiꞌnaba, aeba naeti ampa irosakiye. 


text:
<pb/>Pigoya, wasanama nkaobisa nabapa kampa agantipa, mantarisa tuminto, nae kaꞌwainana nabapa agama mintantone. 


text:
Naeba tagaka urimukuwa abiyo: Kaꞌwaina aeba naeka amatiti puma naegarakibiꞌnaba eꞌwasaena maema miyaba mikiye. 


text:
Piya, miyaba naninta mantarisa tumintipa pipa naenene. Pika kaꞌwaina aeba naetisa naninta namaginaba asi nasi miyaba mikiye. Piya, nauꞌnempaba nanintarintana piye. Pipa mabisa kina tigeti miyaba mikena nauꞌnepa atakuwe, Isu piya untiye. 


text:
<pb/>Piya yogini, Yuta kinaꞌmiba maka kamana umagini mare-u me-u puma maya untawe: Aeba ayamagina auꞌwapa tameka nakubompeka iye, untawe. 


text:
Piya yuguna Isuba maya uwaimintiye: Naeba tagaka urimukuwa, abiyo. Tigeba Wasanama Ntagara nae nauke korake kampa nakibepa, pipa tigupipa miyaba mikenaenaba kampa aborakiye. 


text:
Kaꞌwaina aeba nae nauke korake nakibiꞌnaba asi nasi miyaba mikiye. Piya peka naeba aepa ainti tabe kanabipa abage puma asitakuwe. 


text:
Pigoya nae nauke korake nakibiꞌnaba aeba nae nagora atokaema miyeka naeba pabiyama aege atokaema mikuwe. 


text:
Naba aeba miyabaꞌenama nkagowampa unataoga tumintoka, aeka umagi miyaba miyokana aeba nae nakibiꞌnaba pabiyamagina naeka uma miyaba mikiye. 


text:
Pigoya, tiyabamagi igeba mana nagaiteginiba ago purintasa puma wanane. We, nae naninta nakibiꞌnaba pipa asi nasima esegima miyaba mikiye. Piya, mantarisa nanintawama nkagoba piyama mintuwe, untiye. 


text:
Isu aeba pi kamanapa Kapaniyamu kumata mono namapi ampimagina uwaimiwaentiye. Miyaba mikena kamanataka Isu ikabitantawe 


text:
<pb/>Pigoya, abagi kina igetisa uwoma kinaꞌmi pi kamana abite maya untawe: Ma kamana abokanaba kunta piya, pipa kebaya abikiye, a, untawe. 


text:
Piya umagini, iyekita kamana yuguna antabaipinti Isuba abite maya uwaimintiye: Kamana pipa abeganaba nanaga kuntaba piye. 


text:
Pigoya, tauꞌama wanane. Awamusaꞌama mikenaenaba wasanaba aboromagina tamiye. Pi nae urimo kamanapa pipa auma wantaga miyabaꞌena wantagane. 


text:
Pigoya tigetisa kaꞌisa kinaꞌmiba pika kampa aogimagini abewe, untiye. Pigoya, Isu aeba monowa aꞌa-o ikibe kina igekaba ago pai abiwaentiye. Piya, kuna pikibi aepe kaga abibebe punti, pika uwaimintiye. 


text:
Pigoya, kamana ka mayama amato puma untiye: Naeba pika maya ago urimuwe: Kaꞌwaina aeba nabanempa kampa aseꞌyo potantakana, naeti ampa irosaꞌma mikenaenaba kampa waintiye, ago urimuwe, untiye. 


text:
<pb/>Pigoya, pi ntaga abagi kinaꞌwampitisa uwoma kinaꞌmiba Isupa iyekita puma atate aꞌwae puma wantini, to kake kampa nasi nasi puntawe. 


text:
Pigoya, Isuba agorasa nagisarisa tara tumpaema kinaꞌwa ibigama maya untiye: Tigeba pabiyama tikabinatakenaga yewo, untiye. 


text:
Piya yogana Saimoni Pita maya omintiye: Waꞌega, kae katateba kapa keti wakune. Kae kaꞌwainaga aꞌyaꞌma yaga miyaba kamana urintane. 


text:
Piya yogana Isuba maya uwaimintiye: Naeba nagisarisa tara tumpaema kina tibabunto, tigetisa kaꞌwainaba nanaga ke kinaꞌenaba piye, untiye. 


text:
Piya, aeba Yutasi, Saimoni ntagara Isikeriyoti kumatasa, aeka napimagina piya untiye: Aeba abagi kina, nagisarisa tara tumpaema kina, ige aruyenabisa mintana aintiba Isu kuna puntiye.<pb/>


text:
Pigoya, Yerusaremi kumatasa Yuta kinaꞌmiba Isu aegukena kamana yuguna Yutiya mawaipa atategina Karariya marimana nasi nasi puma mintantiye. 


text:
Aibogini, aꞌnatabaramiba maya omintawe: Kaeba aseꞌyo pumagina mampa atate Yutiya mari wama mataꞌi kukantana pempesa puma maroti uma pegini kaokinaꞌmiba agaiyo. 


text:
Piya, kaꞌwaina aborakena untanaba aeba kampa kakama mima yogaba pikiye. Pipa kampaye. Kaeba piya yuga pikenaga yempeka wama aꞌyaꞌma kinaꞌmi nkaruyenabi aborama pegini agaiyo, untawe. 


text:
Piya yuguna Isuba maya uwaimintiye: Tigeba aꞌyaꞌma yaga pikena puntiripa kanara pikibewe. We, naeba pipa kanaꞌnepa ibaba kampa aborantiye. 


text:
Mampabisa kinaꞌmiba tigepa kampa karana puritakibekini, nae karana punatakibewe. Naeba pipa mikenaenawai kamparagaena wainti, pika uma aboraogini igobipa punatawe. 


text:
Tigeba aota yagaba waiyo. Naeba pipa kanaꞌnepa kampa aborantika, ma aota yagaba kampa wakuwe, untiye. 


text:
<pb/>Pigoya, aꞌnatabara igeba aota yaga uma agakena paitama wagasuguna, aeba ainti pasemagina wantiye. 


text:
Pigoya, aota yaga aboraoginiba, Yuta kina paitawaitamagini miyume kinaꞌmiba aguyosagantini ibigama maya untawe: Pi ntagaraba aeba aeta mintiye, untawe. 


text:
Piya, aꞌyaꞌma kinaꞌmiba aekaba uwoma kamana uma mare-u me-u puntawe. Piya puntini kaꞌisa kinaꞌmiba: Aeba aogi yagarawe, yuguni to kaꞌisa kinaꞌmiba akayuwaitamagini: Kampaye. Aeba wasanami nkimawama maema aꞌyugu puwaigasaye, untawe. 


text:
Mono yogini, Yuta kinaꞌmiba uwoma nkigi napimagini maya untawe: Ma ntagaraba ayamagina awaꞌena aisiye: Aeba awaꞌena namapipa kampa mintantiꞌnawe, untawe. 


text:
Piya yuguna Isuba maya uwaimintiye: Naeba mono urimopa, pipa naeꞌnentaba kampaye. Pipa unatantiꞌna, ae mono urimuwe. 


text:
Piya, ma yo mponopa Kotitisabe naeꞌnetisabayaya, pipa Koti nkawamu wasikena ibugai kinaꞌmi abibebe pikibewe. 


text:
Piya, kaꞌwaina aeba aewaka napimagina ikibipa, aeba au maete ima kamana ikiye. Piya, kaꞌwaina aeba yoga agowama nkage maete ima aꞌmu potakibi, pi aeba kampari yagaraba kampaye. Aeba taga ntagarawe, yiyo. 


text:
<pb/>Pigoya, Mosese ago kamana uma aborarimintipa, pipa tigetisa ke kapa wasiwaeye. Kampaye. We, ayagabaya naepa naegukenaba yewe, untiye. 


text:
Piya yogini, uwa kinaꞌmiba maya untawe: Ke kina kaꞌwaina kaege mintegina aꞌyugu kamana yena, kae kaegukena kinapa kapa kampa mintawe, piya untawe: 


text:
Piya yuguna Isuba maya uwaimintiye: Naeba mataꞌi kukantanaba kaꞌanto puntone. Pikaba tigeba nanaga urite taberapa wagana pewe, a. 


text:
Naeba yekiri abiyo: Moseseba: Yagarari ita araꞌena piyoma, uritantine. We, Moseseba pipa kampa agobintine. Tiyabamagi pai agobintane. Pigoya, i kasakena yuga yagaba sabatira aboragiripa pi ntagageba pewe. 


text:
Pigoya pimpa Mosese ago kamana aemita pigina, auꞌwa kampa aborasanaga yagararimpigi ipa kasakena yugaba pipa pewe. We, naeba pipa ka yagara aogima auꞌama kaba atanto, pikaba nanaga abima ataba punatawe, a. 


text:
Tigeba nanaga agarompa kamana ariwapa yewe, a. Agowapa napibebe pumagiri kamana auꞌwapa yigina aogi pusanawe, Isu piya untiye. Igeba ma ntagaraba Karaisitiwe untawe 


text:
<pb/>Pigoya, Yerusaremi kuma ago kina kaꞌisa igeba Isuka maya untawe: Aegukena ye ntagaraba pipa mampaya, agaiyo. 


text:
Aeba kamana aboraginiba igeba kamanapa kapa kampa otawe. Kiya kinaꞌmiba igeba ma kanabipa: Utaratanti ntagara Karaisitiwema, abintini uwa atawa, a. 


text:
We, taeba kuma agowapa abintune. Pigoya pi ntaga Karaisiti ampa aborakibipa, pipa ka yagaramaba kuma agowapa kampa napikiye. Pipa ayabayawe, untawe. 


text:
<pb/>Pigoya, Isu aeba tabe mono namapi mono uma mintogini, piya yuguna kegaꞌe uma maya untiye: We tigeba abibebe pumagiri aborantona, agonepa ago abewe. Tumintopa pipa napiyenanepisaba kampa tumintone. Unatanti ntagara aeba taga ntagaragana unataoga tumintone. Tigeba aekaba kampa napima abewe. 


text:
Piya yogini, igana namapi ababotakena untawe. Pigoya kanaꞌwapa kampa puntogini iyankamaba kunta pogini atantawe. 


text:
Pigoya, wabe wayape uwoma kinaꞌmi aegaꞌma imatiti puntini maya untawe: Karaisiti ampa aborakibi ntagaba, pipa uwoma kukantanaba pumagina ma ntagarama kukantanaba kampa asugasima pikibayawe. We, pi ntagaraba Karaisitibayawema, napiyune, untawe. Isu igaꞌna utiyema kaꞌisa irebu kina uwaitantawe 


text:
<pb/>Pigoya, aꞌyaꞌma kinaꞌmiba Isukaba toma toma kamana yuguni, Parasi kinaꞌmiba abitegini tabe mono kiye kina Parasi kinaꞌmiba kaꞌisa monota kabinta kina uwaitauguni kanama igaꞌna ampa utikena kanantawe. 


text:
Piya puguna Isuba maya uwaimintiye: Naeba uwaena yaganto tigege migaite, unataoga kananto ntagara aeti aꞌwae pumagi wakuwe. 


text:
Piya yogini, Yuta kinaꞌmi igeba maya uma mare-u me-u puntawe: Aeba aeta waka aguyosakubompeka iye. Yuta taokina to mari mirite wa kina, igeti wakenaga ibera, to marisa kina mono uwaimikena napintana iye. 


text:
We: naguyosaꞌma kampa nabatakibewe, piya uma umikubotiba, pitaꞌiba kanara kampa wakibewe, piya kamanapa ayaga iye, untawe. Isu miyaba wanika untiye 


text:
<pb/>Pigoya, Yuta kinaꞌmi aota naninta nakena yaga mima aꞌya pikena puntini tabe aruyena pumagini mintuguna, Isuba asima mima kegaꞌe uma maya uwaimintiye: Kaꞌwaina wanika abekanaba naeti kanama ampa nano. 


text:
Piya: Kaꞌwaina aeba naeti amatiti pumagina mikibipa, ae agupisaba wani nkaba aiyese pemisa puma eꞌwasa wani pagi kiye, mono isapapa piya kamana kaemarantane, Isu piya untiye. 


text:
Pigoya, Awamusaꞌamaka Isuti imatiti punta kinaꞌmi maekibeka Isu untiye: Piya, aeba pi ntagaba manta eꞌwasaenawampa agupintiba kampa intika, Awamusapa kampa tumintiye. Aꞌyaꞌma kinaꞌmi aꞌyigimpagini tara aruyena puntawe 


text:
<pb/>Pigoya, wasanamiba pi kamana abitegini Isuka maya untawe: Aeba taga tabe poropete yagararene, untawe. 


text:
Piya yuguni kaꞌisa kinaꞌmiba: Aeba taga Karaisitiwe, untawe. Piya yuguni to kaꞌisa kinaꞌmiba akayuma maya untawe: Pipa Karaisiti aeba ayama Karariya marisaba aborakiye. Pipa kampaye. 


text:
Mono isapipa kamana maya untane: Karaisiti aeba Tebiti kuma ago Petariyamu, pitaꞌi ae aokinaꞌmi ige abakapisa aborakiyema, iye, untawe. 


text:
Pigoya kaꞌisa kinaꞌmiba igaꞌna utikena pumepa iyankama kunta pogini atantawe. Kiya kinaꞌmiba Isuti kampa imatiti puntawe 


text:
<pb/>Pigoya, monota kabiyume kinaꞌmiba tabe mono kiye kina Parasi kina igeti aꞌwae puma wauguni ibiyama maya untawe: Tigeba nanaga kampa arakuꞌma ababute kanawema ibigauguni, 


text:
<pb/>Piya yuguna, iyoꞌyagara ka, agewapa Nikotimasi, pai Isu uma aganti ntagara, aeba maya uwaimintiye: 


text:
Tigeba yiyo, Ka yagarama nkagowa kampa abinta kaintanawa kampa aganta, antota kamana uma aꞌya atakenaba, ago kamanatepipa kapa waintiya, a. Pipa kampaye, untiye. 


text:
Piya yogini, aokinaꞌmiba maya untawe: Pigoya kaeba uwa marisa, Karariya marisawa, a. Pipa kaeba ago kamanapa aisuma aogima agao. Karariya marisa poropete aborakenaena kampa waintiye, untawe.<pb/>


text:
Marogana pitaꞌisa aꞌwae pumagina tabe mono namapinti iyogini wasanaba uwoma kinaꞌmi aeti tabera ampa aki puntawe. Piya puguna pitaꞌi maraꞌmima mono uwaimintiye. 


text:
Piya pogini mono tisa kinape Parasi kinaꞌmibe igeba ka wae kupiyona pogini abatamagini Isuti ababute wama wasana ibakapi me atama, 


text:
Pigoya, Moseseba piya waepa yaba kasutasa aeguma kaiyiyoma, ago kamanapipa uratantiye. Kaeba aekaba ayama napiyene, untawe. 


text:
Pipa uwa amiyo pumagini ka kamana aborama yekiniba kamana otakena untawe. Pigoya, piya yuguna Isu aeba mabi parokaema ayatasa awaꞌena kaentiye. 


text:
<pb/>Kaeyogini to abiga abiga puguna asagayuma maya uwaimintiye: Tigetisa kaꞌwaina aguntaenawa kampa wainta miyemiꞌna agobimagina yaba kasupa aeguyekiri aeguyiyo, untiye. 


text:
Piya pogini igeba kamanaꞌwa abitegini kiya kina maru paitama wagasuguni to kaꞌisa kinapa wama wama aꞌya wantawe. Piya puguna kana wae aeba abintowa mintantiye. 


text:
<pb/>Aibogana, Isuba asagayuma agama abigama untiye: Kamana ugata kinapa igeba aetane. Igeba antota kamanapa kapa kampa ugatawa, a, untiye. Piya yogana kana waeꞌmaba: Waꞌega pipa kampaye, untiye. 


text:
Piya yogana Isu maya omintiye: Pigoya, naegeba antota kamanapa kampa ugatauwa, kaeba uwa wama mimagina aguntaenaba to kake a-po, piyama omintiye.) Isu aeba agowa uma aborawaimintiye 


text:
<pb/>Pigoya, Isuba wasana kamana to kake amato pumagina maya uwaimintiye: Naeba aꞌyaꞌma mabisa kinaꞌmiti eꞌwasaenawe. Piya, kaꞌwaina aeba nae naegarakibiꞌnaba tununtanabipa kampa wama mikiye. Aeba miyaba eꞌwasaenawa waitantakana mikiye, untiye. 


text:
Piya yogini Parasi kinaꞌmi maya omintawe: Mapa kaeka nkago umagina aborane. Pipa abokanaba tagantanaba kampa piye, untawe. 


text:
Piya yuguna Isuba maya uwaimintiye: We, naeꞌne kamana, kanara suwe. Kamanaꞌnepa pipa tagane. Piya, naeba asima kananto kumapa abinta, wakena kumapa abinta puntuwe. Pigoya tigeba kuma agonepa kampa abintawe. Aetapaya wakubo, pipa pabiyama tigeba kampa abintawe. 


text:
We, aꞌyiginkitakena puntapa, naeba tagantanaba puwe. Naeba pi ntugaba nabintone pikenaenaba kampa waintiye. Naba unatantiꞌna ae naoꞌmaeyaka pikenaenara waintiye. 


text:
Pigoya, ago kamanatipipa mayama waintiye: Tara yagararamisi ka kamana yisigiripa, tagane yiyo, iye. 


text:
Pigoya naeba agone uma aboraoganaba, naba unatanti aebe pabiyama uma aboraye, Isu piya uwaimintiye. 


text:
<pb/>Kamana piya uwaimogini: Kabagampaba aempa mintiyema, abigauguna maya uwaimintiye: Tigeba naeka kampa abibebe puntiripa nabanempakaba pabiyama kampa abibebe pikibewe. Naekaba abima napibebe pesinta, nabanempakaba pabiyama napibebe pesine, untiye. 


text:
Pigoya Isu aeba tabe mono nama mone ataume ntabaewama nkagora mima kana kamanapa untiye. Pigoya kanaꞌwapa kampa aborantogini kampa igaꞌna utintawe. Nae wakubo kumatiba kampa wakibewe, uwaimintiye 


text:
<pb/>Pigoya Isuba to kake maya uwaimintiye: Titate wakiripa tigeba naguyosakate aguntaenarintaga mima purikibewe. Nae wama umikubotiba ayama wakibewe. Pipa kampaye, untiye. 


text:
Piya yogini Yuta kinaꞌmiba igeba maya untawe: Naeba wama umikubotiba ayamagiri wakibeweba, piyaba nanaga iye. Aeꞌwa aeguma kaikenaga yibera nanaga iye, untawe. 


text:
Piya yuguna Isuba maya uwaimintiye: Tigeba abetisawa naeba atisawe. Tigeba mabisawa, naeba mampabisaba kampaye. 


text:
Pika naeba urimuwe: Tigeba aguntaenarintaga mima purikibewe. Nagawa pe ntagara naeka kampa napibebe puntiri, aguntaenarintaga mima purikibewe, untiye. 


text:
Piya yogini: Kaeba taga kegawema, abigantawe. Abigauguna. Isu maya uwaimintiye: Ma nae pabi ntagaramana, paipa urimintone. 


text:
Naeba tige aguntaena kaintana kamanatipa uwoma maema miyuwe. Unatantiꞌna aeba taga kamana siye, pigoya naeba awamupisa abintoka pabiyama mataꞌi mabipa uma aborauwe, untiye. 


text:
Pika Isuba amato puma maya uwaimintiye: Ainti Wasanama Ntagara naepa naegumagiri nasagayukibe ntagaba abibebe pikibewe. Pigoya nae naumanepisaba aꞌyaꞌwaemaenaba kampa puwe. Nabanempa unaminti, pabi kamana yuwe. 


text:
Unatantiꞌnaba aeba naege miye. Naeba aꞌyaꞌma yagaba aꞌyaꞌwaemaena poganaba abegina aogi pegini naepa kampa nagasawe, untiye. 


text:
Piya yogini, uwoma kinaꞌmi imatiti pumagini aegarantawe. Taga kamana aegarakibeꞌnagiba nare ntare puma mikibewe 


text:
<pb/>Pigoya aeti imatiti pumagini aegaranta Yuta kina maya uwaimintiye: Tigeba nae nawamu wasima mimagiri nabagi kinaꞌnentana pikibewe. 


text:
Piya yogini igeba maya kamana aꞌwae pomintawe: Taeba Abaraꞌamu nkagaꞌnura mima uwa mintune. Ke kapa kayokaya kinaꞌwapa tababuma igaꞌnaba ubutatantika kaeba: Igaꞌnara kampa mikibeweba, yene, untawe. 


text:
Piya yuguna Isuba maya uwaimintiye: Naeba tagaka urimukuwa abiyo. Kaꞌwaina aeba aguntaena piꞌnaba aguntaenama kayokayaꞌena piye. 


text:
Piya, kayokaya yagaramaba tabe yagarawampa ntama kumatiba asi nasimaba kampa miye. Aeꞌwa ntagara tubama abawampa ntama kumatiba asi nasimaba uwa miyabapa miye. 


text:
Piya, Tigeba Abaraꞌamu agaꞌnurawa, pipa naeba abintuwe. Pigoya, tigeba pipa kamanaꞌnempaba tigetiba asesepagiri naegukenaga yewe. 


text:
Naeba nabanempatisa kamana abinto pabi suwe. Piya, tigeba tibarimpatisa abintasa suma yewe, untiye. Tibarimpaba kewe, uwaimintiye 


text:
<pb/>Piya yogini igeba: Tae tabarempaba Abaraꞌamuwe, untawe. Piya yuguna Isuba maya uwaimintiye: Tigeba Abaraꞌamu nkagaꞌnubara taga mintasinta, ae puntemisa pesine. 


text:
Piya, Kotitisa taga kamana abinto pi urimuwe. Piya yogiripa tigeba naegukenaga yewe. Pintanaba Abaraꞌamuba kampa puntine. 


text:
Pika tigeba tibarimpa pemisantana pewe, untiye. Piya yogini igeba maya untawe: Taeba keꞌisa kampa aborantompene. Koti aeba tabarempa kaꞌantowe, untawe. 


text:
Piya yuguna Isu maya uwaimintiye: Koti nkagaꞌnubara mintasinta naepa kayone punatasine. Naeba Kotitisa tumintone. We, naeꞌne ntaumabisaba kampa tumintone. Ae unataoga tumintone. 


text:
Ayamagiri miyegana kamanaꞌnempaba tigutapa kampa waiye, a. Nae kamana yogiripa, nae kamanaka kampa tibegiri: Kampa abukune, yewe. 


text:
Tige tibarimpaba kewamawe. Piya, ae abugaintana tige pikenagaba napiyewe. Aeba pai wasana iyeguma ataena puwaitama mintantiꞌna mirite kanaye. Aeba taga kamanapa akabitantika agupipa taga kamanapa kapa kampa waintiye. Aeba kumpari kamanaꞌwampaba nakenawantana piye. Aeba kumpari yagaragana kumpariyenama nkaba mintiye. 


text:
Tigeba nae kaintanaga ka unatakibewa, a. Pipa kampaye. Pigoya naeba pi nkawameta taga kamana aiꞌnewa urimogiripa nanaga kampa abibebe pewe. 


text:
Pigoya kaꞌwaina aeba Kotitiga aborantiꞌnaba kamanaꞌwapa abiwaeye. Tigeba Koti ntagaraba kampa mintiri, kamanaꞌwapa kampa abimagiri aegarawe, Isu untiye. Abaraꞌamuba kampa aborantoga mintantone, untiye 


text:
<pb/>Piya yogini, Yuta kinaꞌmiba maya kamana aꞌwae pomintawe: Taeba kaekaba mayawe yune: Kaeba Sameriya yagaragagana, ke kina kantabaipi mintiye. Pipa taeba napiyompepa tagane, untawe. 


text:
Piya yuguna Isu maya uwaimintiye: Ke kinapa nae nantabaipintiba kampa mintiye. Naeba nabanempa nkage maema asagaꞌyuyogiri, tigeba pipa nae nageba maemagiri meru nkaba pewe. 


text:
Naeba nagene maema asagaꞌyukena yugaba kampa puwe. Ka yagara mintikana ae nagenepa uma asagaꞌyuyiꞌna, pipa Koti, aeba antotaꞌenaba pikiye. 


text:
Naeba tagaka urimukuwa abiyo: Kaꞌwaina aeba nae kamana wasikibiꞌnapa purikenaenaba kapa kampa aboramikiye, untiye. 


text:
<pb/>Piya yogini Yuta kinaꞌmiba maya untawe: We, ibaba abune. Ke kinapa kae kantabaipi mintiye. Piya, Abaraꞌamuba puꞌwantegini, poropete kina igeba kaga puꞌwantane. Aibuntagana kaeba mayawe yene: Kaꞌwaina aeba nae kamana maema mikibiꞌnapa purikenaenaba kapa kampa aboramikiye, yene. 


text:
We, tayabama Abaraꞌamuba aeba tabe yagara puꞌwanti, ae asugaikenaga yeno. Pigoya, poropete kinapa igeba pabiyama puꞌwantana, kaeba ayama taberapa kaupa maete iyene, a, untawe. 


text:
<pb/>Piya yuguna Isuba maya uwaimintiye: Naeba nau maete iyekanaba kampa kanarasakiye. Nabanempa minti aeba Kotirene omena, pi ae nagenepa maema asagaꞌyuye. 


text:
Tigeba aekaba kampa napimagiri aegarawe. Naeba pi napima abibebe puntuwe. Piya, naeba ayama: Kampa agama abintuweba, ukuwe. Piya ukubopa tige awameta kumpari yagara kanta pukuwe. Kampaya, naeba aepa agama abibebe pumagi kamanaꞌwapa wasiyuwe. 


text:
Tiyabama Abaraꞌamu aeba kanaꞌne aborakana agakenagaba tabera aꞌmu puma mintogana, ainti aboraogana agama aꞌmu puntine, untiye. 


text:
Piya yogini, Yuta kinaꞌmiba maya omintawe: Kaeba kabogapa 50-ba kampa puntampeꞌnagaba, ayamagina Abaraꞌamupa agampesine, untawe. 


text:
Piya yuguna Isuba maya uwaimintiye: Naeba tagaka urimuwa, abiyo: Abaraꞌamuba kampa aborantoga mintantone, untiye. 


text:
<pb/>Piya yogini yaba kasu mpaemagini aegukena puguna, Isu aeba iyora kakamagina tabe mono namapintisa iroꞌwantiye.<pb/>


text:
Piya pogini, abagi kinaꞌmiba igeba abigama maya untawe: Tisa, ke aguntaenaba pogana aorikapa aboranti, aewapera anoge abage isigewema, abigantawe. 


text:
Piyama abigauguna Isuba maya uwaimintiye: Pipa kampaye. Aewa kaintanarakabe anoke abake kaintanarakabe kampaye. Koti nkesegiyenama ago aeti aborakibika pabiya yagara aborantine. 


text:
maya omima otantiye: Kaeba wamagina Sairomu kotupi uma kaukapa wani nkaeyo, untiye. Pigoya Sairomu pi nkageba kamanatepisaba: Otanti mpariwe, yune. Piyama omogana pigo kana yagara aebawamagina autisa uma wani nkaeyogana aoba apinaꞌmagina agantiye. Piya purite aꞌwae puma kanaogini, 


text:
aokinaꞌmibe nanintaga esuwaitama mintanti kinaꞌmibe igeba kaga agategini maya untawe: Pipa maraꞌmima nanintaga esurata pemi ntagara aebayaye, untawe. 


text:
Piya yuguni, kaꞌisa kinaꞌmiba: Aeba pimpaye, yuguni, to kaꞌisa kinaꞌmiba: Kampaya, pipa ae kanta yagara yagarawe, untawe. Aiyuguna, aewapa: Mapa naewe, untiye. 


text:
aeba maya uwaimintiye: Ka yagara agewapa Isu, ae ma maemagina au akaeꞌmagina naora paiꞌnatama maya unamintiye: Kaeba Sairomu kotuti wamagina paso, unamegi naeba wama uma paiꞌma naoba agauwe, untiye. 


text:
Piya yogini igeba: Kana yagara aeba aeta mintiye, untawe. Piya yuguna aeba: Naeba kampa abintuwe, untiye. 


text:
Piya, Parasi kina igeba to kakema abigama maya untawe: Kaeba aya pumagina kaoba agane, yuguna, aeba: Naonepa marasa paiꞌatagi naeba wama wani paiꞌmagi nao agauwe, untiye. 


text:
Piya yogini Parasi kinaꞌmitisa kaꞌisa kinaꞌmi maya untawe: Kana yagara aeba Kotiba kampa otagina kanantana sabatiwamapa kampa aegaraye, untawe. Piya yuguni to kaꞌisa kinaꞌmiba maya untawe: Aeba agunta yagara mintanaba maya awameꞌenaba ayamagina pemisine, untawe. Piya utegini atatara pumagini tara aruyena puntawe. 


text:
<pb/>Piya puntini kana aorika yagara to abigama maya untawe: Kao agagatami, aekaba kaeba ayawe yenema, abigauguna, maya untiye: Aeba poropete yagarawe, untiye. 


text:
<pb/>Pigoya: kana yagara aeba taga aorika mimagina aogaye, yuguni, kaꞌisa Yuta kinaꞌmiba iguꞌama tara tara pumagini anoke abakega isigegaꞌe umagini, 


text:
mayama isibigama untawe: Yagararisi aorika aborantiye yemepa mampayo. Aeba ayamagina aoba agayema, isibigaugunisi, 


text:
anoge abage isigeba maya untase: Aeba yagararesikara, pipa abintuse. Piya aorika aboranti, pikeba abintuse. 


text:
Pipa ayamabaya aoba agaya, pigo kebaya aoba agataya, pipa kampa abintuse. Aeba anasa kinana, pi aeꞌwa abigaigina agowapa urimeno, untase. 


text:
Pipa Yuta kinaꞌmika isiyekuru pumaginisi piya untase. Pigoya Yuta kinaꞌmiba maya kamana umagini nikintawe: Ka yagarama Isuka taga Karaisitiwe yekiripa mono namapisaba agarubaiyo, untawe. 


text:
<pb/>Piya yusuguni kana aorika yagara to kake agegaꞌe umagini maya omintawe: Kaeba Koti nkage maema asagaꞌyuma yo. Taeba yompepa, ma kana yagaraba aeba agunta yagarawa, ae age a-nkasagaꞌyuyo, untawe. 


text:
Piya yuguna aeba maya uwaimintiye: Aeba agunta yagarawo, pipa kampa abintuwe. Pigoya naeba naorika mintantoꞌnana nao agaopa, pipa abibebe puntuwe, untiye. 


text:
Piya yuguna aeba maya uwaimintiye: Naeba ago urimopa, tigeba pipa kampa abewe. Nanaga abara kamanapa urimekiri abikenaga yewe. Tigeba ae abagi kinaꞌena pikenaga yewa, a, untiye. 


text:
<pb/>Piya yogini aomana sumagini maya untawe: Pi abagi yagaraba kaewe. Taeba Mosese nkabagi kinatawe. 


text:
Mosese Koti kamana ominti, pi abune. Pigoya pi ntagaraba aetasabaya aborama kananti, pipa kampa abintune, untawe. 


text:
Piya yuguna kana yagaramaba maya kamana aꞌwae puwaimintiye: We, pipa pami puntanawe. Nao aganatai ntagaraga aeba aetasabaya aborantiye ye ntagarama naoba aganataye. 


text:
Taeba mayama abune, Kotiba agunta kinaꞌmi kamanapa kampa abiye. Piya, kaꞌwaina aeba Koti kamana abima aegaꞌma awamu wasiyiꞌna Kotiba abima aoꞌmaeye. 


text:
We, paipa ka yagarama aorika yagara aogatanti kamanapa, ma aborantistasaba kapa kampa abirite kanantompene. 


text:
Piya, ma kana yagara aeba Kotitisa kampa tumintemisinta, piya yugaba ayamagina pemisine, uwaimintiye. 


text:
Piya uwaimogini kana aorika yagara maya omintawe: Kanogampaba taga agunta yagara yakari pugatantiꞌnaga, tae mono uramikenaga yeno, ute apasanaꞌma agarubantawe. Aguꞌama aorika kamanane 


text:
<pb/>Pigoya, apasanaꞌma agarubauguna Isuba abintiye. Piya puntana kana yagara abatama mayama, abigama untiye: Kaeba Wasanama Ntagaraba aegaꞌma kamatiti penoma, abigantiye. 


text:
Abigaogana kana yagara aeba maya untiye: Waꞌega, kaeba yempepa aeba kewe. Nayakega agabebe pumagi aegaꞌma namatiti peno, untiye. 


text:
Piya omogana kana yagarama maya untiye: Waꞌega, naeba kaegaꞌmagi namatiti pugatauwe, utegina agisabi uma parokaentiye. 


text:
<pb/>Piya pogana Isuba maya omintiye: Naeba mabi wasana aꞌyiginkitakena tumintone. Pika iyorika kinaꞌmiba iyo agaigini, iyoyaga kinaꞌmipa iyorikaekibe, pi ntuga pukena tumintone, untiye. 


text:
Piya yuguna Isuba maya uwaimintiye: Tigeba tiyorika mintasinta aguntaenaripa kampa tigeti waiyesine. We, tigeripa: Taeba taoyagane yeka, aguntaenaripa uwa wairitakiye, Isu piya untiye.<pb/>


text:
Pigoya, Isuba kamana maya untiye: Naeba tagaka urimukuwa abiyo: Kaꞌwaina aeba sipisipiwama kagisa kagopinti uma pasikena kabera kampa uma pasinta, tori kagisa aemita puma wakibiꞌnakaba, aeba ku ntagara mima, toꞌwainantana aꞌyugu maekena yagarawe, yewe. 


text:
Aeba ampa irosaginaba kiya yagaramaba agate kabe aiꞌatagini sipisipiwampiba awamupisa kamana abewe. Piya pegina yaga kiꞌnunkapa ige uma igegaꞌe yegini kagisa kagopintisa aeti kana pegana ibabute irosaye. 


text:
Pigoya, to yagaraba kampa aegarakibewe. Piya, ae agaba kampa abintaka karu potama iyegaka wakibewe, untiye. 


text:
Pigoya, Isu aeba piya meto kamana uwaimogini igeba ayaga kamanapa iye umagini, kana kamanaꞌama nkagoba kampa abintawe. Isu aeba aogi sipisipi kiye yagarawe 


text:
<pb/>Pigoya, Isu aeba to kake uwaimintiye: Naeba tagaka urimukuwa abiyo. Sipisipi ige ikena pi kabeba naewe, untiye. 


text:
Pigoya naeba kampa aborantuwagini, aboranta kina igeba pipa ku kina, to wainanta uwa aꞌyugu maekena kinakini, pika sipisipi igeba iwamupisa kamanaꞌwaipa kampa abintawe. 


text:
Pigoya, sipisipi kabewaipa pipa naewe. Piya, kaꞌwaina aeba naeti kanamagina kagisa kagopinti uma pasekanaba, Koti ababikiye. Piya pekana, uma pasite irosate puma nanintaba maekiye, untiye. 


text:
<pb/>Pigoya, ku kina kanaipa tonagaba kampa kanaye. Aeba sipisipi kuntana puma iyeguma ataena puwaitakena kanaye. We, nae pi kanaopa, miyaba eꞌwasaena aborama imekini aogima asoyaenabi pumaeyekini miyiyema, tumintone. 


text:
Naeba sipisipirape aogi kiyenawe. Aogi kiye yagaramaba aeꞌwa nkauꞌwakaba kampa napinta, kasima sipisipi igeka napima iyoꞌmaeye, untiye. 


text:
Pigoya kaꞌwaina aeba ikantana yuga pikibiꞌnaba, aeba taga yaga kiyeba kampaye. Piya, aeba kana sipisipi kiꞌnumpi nkibaba kampaye. Aeba agakana kabu kara kanakanaba itate aegaka wagaikiye. Piya pekana kabu karama ampa sipisipi iba nama igarugarebakiye. 


text:
Pigoya aeba uwa ikantana yuga pemika, aeba sipisipigaba abekana uwaena kanta pekana kampa igekaba napikiye, untiye. 


text:
Naeba sipisipirapa aogi kiye nagini, naeba naopa igaogini igeba naekaba napiyewe. Piya, nababe naebe agama abima miyuse. Pi nkawameta naebe naokinaꞌmibe agama abima miyune. Pika naeba sipisipi igeka napima iyoꞌmaekenaga miyabaꞌenanepa kaikuwe, untiye. 


text:
Pigoya, to auꞌi kaꞌisa sipisipinepa mintawe. Igeba ma kagisa kagopisaba kampaye. Piya naeba igepa ibabute kanakini kamanaꞌnepa abikibewe. Pigoya sipisipi aruba kana kiyaba pabiyama kanasuma aborakiye. 


text:
Mikenaenanepa kaꞌwainaba kampa naparikiye. Pipa naeꞌne naumanepisa kaikuwe. Naeba mikenaenane kaikenagabe maekenabe pi esegiyenaba wainatantiye. Piya pukuboka nabanempa unatantiye, untiye. 


text:
<pb/>Isu aeba kamana piya yogini, Yuta kinaꞌmiba igeba abite maka umagini atatara puma tara aruyena puntawe. 


text:
Piya puntini igetisa uwoma kinaꞌmi maya untawe: Ke kina antabaipinti mintegina aiboꞌena piya. Nanaga tigeba kamanaꞌwapa abima miyewe, untawe. 


text:
Piya yuguni to kaꞌisa kinaꞌmiba maya untawe: Kewamaba piya kamanapa kampa untana, pi kewama kaꞌwainaba iyorika kinaꞌmi nkiyoba kanara agawaitakiya, a. Pipa kampaye, untawe. Yuta kinaꞌmiba Isu ikabitama kama potantawe 


text:
<pb/>Pigoya Yerusaremiba aota yaga aborantiye. Pipa pai tabe mono nama kabe aiginta kana aborantiye. 


text:
Pigoya, pi ntaga esiba yaga aboraogana, Isu aeba tabe mono namapinti ka maru agewapa Soromoninta, pitaꞌi waogini, 


text:
Yuta kinaꞌmiba ampa kobe pumagini maya omintawe: kaeba nanaga taguꞌama tara taraba puratane. Karaisiti yagara mintanapa agogapa aborama uramo, untawe. 


text:
<pb/>Piya yuguna Isuba maya uwaimintiye: Naeba urimogiripa kampa abibebe pewe. Nabanempa nkawamuta yoga poꞌna nkagonepa uma aboraye, untiye. 


text:
Sipisipinentana puma miye kinaꞌmiba kamanaꞌnepa abewe. Piya, naeba igabebe puma abiwaemogini naegarawe. 


text:
Piya, miyabaꞌena aborawaimekini kampa purinta, miyaba mikibewe. Igepa nae nayapisa kaꞌwaina iyoba itakenaenaba kampa waintiye. 


text:
Nabanempa naeti ibabuwaitanti kina igeka aboganaba aꞌyaꞌwaema nkesegiyenapa igasaye. Eya, kaꞌwainaba nabanempa nkayapisaba kampa igarubakiye. 


text:
Piya puguna Isuba maya uwaimintiye: Aogi yugaba toma toma nabanempa nkayapisa puriyakogiripa, tigeba nana ata pogiri yaba kasupa maema naegukena pewe, untiye. 


text:
Piya yogini, Yuta kinaꞌmiba pabigo awamuta uꞌmagini maya omintawe: Aogi yuga pempekaba kampaye. Kaeba wasanaraka miyempeꞌnaga Koti akayasotama, kaegaka: Kotinawe, yempeka kaegukenagaba yune, untawe. 


text:
Piya, Koti kamana maru aboranti kina igeka Koti kanta puma miyewe. Eya, monoꞌamaba kampa paga pakiye. 


text:
Pigoya, nabanempa utanatama, aewa unataoga mabi tuminto, pika naeba Koti Ntagaranawe, yuwe. Pipa tigeba nanaga: Koti akayasotaneba, naekaba yewe, a. 


text:
Piya, naeba yoga popa, pi agaigina nabanempa ae awameta kampa pekiripa, kamanaꞌnepa aꞌa-o yigina kanarasaisine. 


text:
Pigoya, naeba ae yuga puwe. Piya, tigeba kamanaꞌne kampa tibegiripa, kanara yoga poka napima aogima abibebe piyo. Piya puntiri tigeba mayaga aogima napibebe puma piyo: Nabanempaba naege miyegi, naeba pabiyamagi aege miyuwe yo kamanapa aogima abiyo, untiye. 


text:
<pb/>Aibuntana, Isu aeba Yontani wanipa taꞌema maroteri wama pai Yoni wani paiꞌitama mintanti, pitaꞌi wama umintantiye. 


text:
Pitaꞌi umintogini, aꞌyaꞌma uwoma kina aeti ampa irosaꞌma mare-u me-u puma maya untawe: Yoniba awameꞌenaba pipa kampa puntine. We, aꞌyaꞌwaema kamana ma ntagaraga Yoni untemipa, pipa tagane, untawe. 


text:
Pigoya Petani kumata ka yagara mintanti, agewapa Arasarusi, aeba yonintana abogana mintantiye. Pigoya, Mariyage Matage isigeba aꞌnantoge anonantoge pabi kumatasawe. 


text:
Piya, Mariya pi ae Waꞌega agunta wani paiꞌatama aꞌno nkabiyatasa agisaba aebago pogaintiye. Pi ae aoꞌmanto Arasarusi yonintana abogana waitamintantiye. 


text:
Piya poginisi, anonantoge aꞌnantoge isigeba Isuti kamana maya uma atausuguna wantiye: Waꞌega, kaeba abo. Kaoꞌyagara aeba yonintana abegini waitamintiye, uma atausuguna wantiye. 


text:
Piya pogana Isuba pi kamana abite maya untiye: Pi nkinuntana wasana uwa purikenaba kampaye. Koti aꞌmuntana aborakiyema untine. Koti Ntagarawa nae iꞌmu punatakenaenaga pi yonintanaba aboraye, untiye. 


text:
<pb/>Piya yogini abagi kinaꞌwampiba maya omintawe: Tisa, Yuta kinaꞌmiba maganto yaba kasutasa kaegukena untana, pipa nanaga mapa igetiba to kake aꞌwae puma wakenaga yene, untawe. 


text:
Piya yuguna Isuba maya aꞌwae puwaimintiye: Aseba kampa unta, papa uwa tantiye. Piya, kaꞌwaina aeba ara keꞌi nasemipa kampa uma aesama aeguye. Aeba eꞌwasa pekana aꞌyaꞌwaemaenaba kanara agakiye, untiye. 


text:
Piya, kaꞌwaina aeba aseka keꞌi wagina uma aesama aegukiye. Aeba tununtanabinti wama ayama aꞌyaꞌwaemaenaba agakiye, a. Pipa eꞌwasaenaba kampaye, untiye. 


text:
<pb/>Piya untana kamana ka mayama amato puntiye: Abiyo, taoꞌyagara Arasarusiba awaitamintika, pi naeba wama uma abage pukuwe, untiye. 


text:
Naeba pitaꞌi kampa wama umintogana puꞌwaika tigekaba nantawamaba aogi piye. Tigeba aogima timatiti pikibeka pintanaba aboraya, maeyigi aeti wano, untiye. 


text:
Piya yogana Tomasi, to ka agiwapa Agaiyawe unta, aeba abagi aokinapa maya uwaimintiye: Taeba wama tisage kaga uma purukune, untiye. Isu aeba abage pikena miyabaꞌenama nkagowe 


text:
<pb/>Pigoya, Arasarusiba arubinti waintogana, tarawa tarawaki yaga aꞌya puwaogana Isuba uma irosantiye. 


text:
Piya puguna, Mataba: Isu ampa irosaye yuguna, abitegina, Mariyaba namapinti mintogana, keꞌi wama uma abatantiye. 


text:
Piya yogana Isuba maya omintiye: Abage puma asitakena miyabaꞌenama nkagoba naewe. Pika kaꞌwaina naeba naegaꞌma amatiti pikibiꞌnaba purikibipa aumawapa awa waiyaba mikiye, untiye. 


text:
Piya, kaꞌwaina aeba aogama mintana amatiti puma naegararakibiꞌnaba kampa purinta miyaba mima esegi pikiye. Kaeba pi kamanapa abibebe peno untiye. 


text:
Piya yogana Mataba maya untiye: Waꞌega, owe. Koti Ntagara, Karaisiti pai mabi aborakiye unta, pipa kaewema, nagutasa abibebe puwe, untiye. Isu kubeꞌena puntiye 


text:
<pb/>Piya kamana untana aꞌnanto Mariyaka kegaꞌe uma obina suma maya omintiye: Tisa kanantana kagegaꞌe iyema, omintiye. 


text:
Piya pogana Mariya aeba karuꞌena asima waogini, Yuta kina namankapi tugu nkampintume kinaꞌmiba: Wasana aruri kubeꞌena pikena waye, ute aegaꞌmagini wantawe. 


text:
Pigoya Mariyaba kuma awamori tumima Isu mintometi wama agama agisabi tumpa parokaema maya omintiye: Waꞌega, kaeba mataꞌi mintampesinta naꞌnantoba kampa puremisine, untiye. 


text:
Piya uma kubeꞌena pogini, Yuta kina aegaꞌma waume kinaꞌmiba ae aoꞌmaemagini kaga kubeꞌena puguna, Isuba igate abima antarapa tabera puntiye. 


text:
Piya yuguni kaꞌisa kinaꞌmiba maya untawe: Aorika yagara ka aogatantikana Arasarusi kaba atakenaba igiga pegina puripera ayabiye, untawe. Arasarusi abage puma aogatantiye 


text:
<pb/>Piya yuguna, Isu tabera antara pumagina kana arura uma irosantiye. Kana wasana yabaeba yaba nkagepinti waintogana awaba tabe yabantamatasa aigunkatauguna waintantiye. 


text:
Pika Isuba: Yabapa aꞌwaiyiyo, yogana, kana puꞌwaome ntagarama nkamanaꞌma Mata aeba maya untiye: Waꞌega, ago tarawa tarawaki waimagina ago agunta iye, untiye. 


text:
Piya yogana Isu maya omintiye: Kamana ugamopa kampa abibebe pena, a. We, kaeba naegaꞌma kamatiti punatagana, Koti nkesegiyenawampa nkeꞌwasaenaba aborakana agao, ugamone, untiye. 


text:
Piya yogini yabapa aꞌwaiyuguna Isuba inati aoma urintana mayama nunamu untiye: Naba, kaeba nunamunepa abempeka naꞌmu pugatauwe. 


text:
Kaeba nunamunepa aꞌyaꞌwaema yagaba abempepa pipa abintuwe. Naeba uwa ma wasana minta kinaꞌmi kae unatauku tuminto, pi igutasa abibebe piyema kamana piya ugamuwe, untiye. 


text:
Piya yogana purinta yabaewama intiye. Agisa ayapa kairasa kibarugintini, aowaba pabiyama kairasa asaemaraume, pikaba Isuba maya uwaimintiye: Kaiba iyobakasigina wano, yogini piya puntawe. Isuba purikiyema uma esegi puntawe 


text:
<pb/>Pigoya Yuta kina, Mariya kananta kina, igetisa uwoma kinaꞌmiba Isu pintana pome agate: Aeba Karaisitiwe, uma imatiti puma aegarantawe. 


text:
Piya puguni tabe mono kiye kinaꞌmibe Parasi kinaꞌmibe pi kamana abite mono kanisore kina igegaꞌe uwaema maya untawe: Kana yagara aeba awameꞌenaba uwomantana piya, aya pusune. 


text:
Taeba uwasuwa potamagi mintakini aꞌyaꞌma kinaꞌmiba ae kamana abima aegaraigini Aroma kinaꞌmiba kama puratama tabe mono namatepe wasanabe aꞌyaꞌma tapawaerikibewe, untawe. 


text:
Piya yuguna, ige iyoꞌyagara ka, agewapa Kayapasi, aeba pi kabubipa monota paitanta kiye yagara mintantiye. Aeba maya untiye: Tigeba tigu napi napiyenari kampa wainta mintawe. 


text:
Wasana ige ataena pusanaga, ae kaꞌwainanto aꞌyaꞌma kinaꞌmika uma puꞌmagina iyoꞌmaeyakana aꞌya penoma, kampa abintawa, a, untiye. 


text:
Pi kamanapa napiyenawapisaba kampa untiye. Koti otaogana meto kamana maya untiye: Aeba pi kabubipa monota paitanta kiye yagara mintomeka: Isu aeba aꞌyaꞌma kinaꞌmika purenema, taga otantika meto kamana untiye. 


text:
Piya, Yuta kina ige ibiba kampaye. Koti ntagara araga aꞌyaꞌma maga maga mirite wa kina, ige aꞌyaꞌma ibabuma aki puwaitakini ka aruyena puma miyiyema, otantika, piya untiye. 


text:
Pika Isuba Yuta kinaꞌmi nkiyoriba to kake kampa nasintiye. Aeba kaꞌme mpari agora kumapa ka, agewapa Eparaimi, pitaꞌi abagi kinaꞌwapa ibabute wama umintantawe. 


text:
<pb/>Pigoya, Yuta kinaꞌmi Pasoba yaga agarosaogini, aꞌyaꞌma uwaena kumaꞌantontorisaba aꞌyaꞌma uwoma kina agunta kamanaꞌwai uma aogi pikena karuꞌena paitama Yerusaremi kumati intawe. 


text:
Piya puntini tabe mono namapinti Isuka aguyosakate maya uma mare-u me-u puntawe: Tigeba ayawe yewe. Aeba aota yagaba kanakipera kampaye, untawe. 


text:
Piya, tabe mono kiye kinaꞌmibe Parasi kinaꞌmibe igeba maya kamana uma esegi puntawe: Kaꞌwaina aeba mikibiti agantanaba kanama ampa urameka igaꞌna uteno, untawe.<pb/>


text:
Pigoya, tonaentisa kaꞌumaema yaga waintogana, ainti Pasoba naninta nakena yaga aborantiye. Piya, pi ntaga Isuba Petani kumati uma irosantiye. Aeba pi kumata Arasarusi purintapisa aogatantita uma irosantiye. 


text:
Uma irosaogini, Isupa naninta kaoꞌena potauguna Mataba isoꞌma imogini Arasarusige kaga mimagini nantawe. 


text:
Piyama mintuguna Mariyaba tabe masawae kankabe aogi agunta wani, agewapa nati, pi tabe ikantaga, pi maema Isu nkagisari paiꞌatama aꞌno nkabiyatasa aebago pogaintiye. Piya pogana kana namapintiba aogi agunta uwaentiye. 


text:
Aeba pi kamanapa kusi kinaꞌmika napimaginaba kampa untiye. Aeba waba mponera kabimagina mima moneba maema kaka pome ku ntagaragana, pika untiye. 


text:
<pb/>Piya yogana Isuba maya untiye: Tigeba ma kana waepa kaba a-nkabiraiyo. Aeba agunta wanipa nauti paiꞌataka purekini kainatakena, pika utanatama maema atama miyine. 


text:
Piya, kusi kinapa tigege asi nasi miyaba mikibewe. Pigoya, naeba tigegeba eꞌerotapa kampa mikuwe, untiye. Mono kiye kinaꞌmi Arasarusi aeguma kaikena kamana untawe 


text:
<pb/>Pigoya, Yuta kinaꞌmiba pi kumati mintiye kamana abite, aꞌyaꞌma uwoma kina pabitaꞌi uma irosantawe. Pigoya, Isu ae abintogaba kampaye. Arasarusi purintapisa aogatanti, aeke kaga agakena ampa irosantawe. 


text:
Piya, Yuta kina aꞌyaꞌma uwoma kinaꞌmi aeka uma wama Isuti uma atokaentaka piya puntawe. Isu Yerusaremi kumati iyogini iꞌmu potama ababuntawe 


text:
<pb/>Pigoya, marogini uwoma kina aota yagagini karuꞌena Yerusaremi kumati ampa irosanta kina, igeba Isu kanaye kamana abintawe. 


text:
Piya kamana abite yanta aerisa maete keꞌisa uma kabima ababikena wantawe. Wama uma ababuntini maya uma iꞌmu potama untawe:<pb/>We, Waꞌegawama nkawamuta taeti kanaika taꞌmu potano.<pb/>Aeba Isureyo kinaꞌmi tabe yagarawe, untawe. 


text:
Pigoya, Isu aeba tonki aikeri aborama amuguna akabata maraꞌmima wantiye. Pipa ago kamana mayama waintanti pabi nkawameta puntiye:<pb/> 


text:
We, Saiyoni kumatasa kina, tigeba a-tiyekuruba piyo. Agao. Tabe Waꞌega Yagarari tonki aikeri akabata mima tigeti kanaye, piya untiye. 


text:
Pi kamanapa abagi kinaꞌwampiba pi ntagaba kampa napima abibebe puntawe. Ainti Isuba inati eꞌwasaenawati aꞌwae puma iyogini, pi kamanakaba napima mayama abibebe puntawe: Pipa aeka mono isapi kaemaranta, pabinkawameta pintanaba potantawema, napintawe. 


text:
Piya, aeba Arasarusi kegaꞌe yogana arubintisa irosaꞌma iyogini aganta, pi uwoma kinaꞌmi ige pi kamanapa uwaimintawe. 


text:
Piya puguni, Parasi kinaꞌmiba maya uma igewai mayama mare-u me-u puntawe: Abewo. Aꞌyaꞌma kinaꞌmiba aeti wama pabigo aegaraka taeba kaꞌenaba kanara kampa potakune, untawe. Kaꞌisa Kariki kinaꞌmi Isu agakenaga ibuntiye 


text:
<pb/>Pigoya, Yuta kina Yerusaremi kumati aota yagaba Koti mpono abikena iyume kinaꞌmi ige abakapintiba to marisa Kariki kina ka kaꞌmiba kaga umima abintawe. 


text:
Piya puntini, igeba Piripi aeba Karariya marisa Petisaita kumatasa yagara, aeti wama maya omintawe: We naba-o, taeba Isu agakenaga yunema, omintawe. 


text:
Omusuguna Isu maya untiye: Wasanama Ntagara mana eꞌwasaena maekena yaga pabigo ampa agarosama aboraye, untiye. 


text:
Piya untana to maya untiye: Tagaka urimukuwa abiyo. Witi aipa mabi kampa antaganaba kampa iranta uwa waiyikana, mabi amaraganaba iꞌma nakenaba toma toma uwoma aboraye. 


text:
Pabiyamagina, kaꞌwaina aeba mikenaenawa abugakibipa aꞌyugu potakiye. Piya, to kaꞌwaina aeba mabi mima mikenaenawa kampa abikibemiꞌnaba esegima miyabaꞌena aboramikiye. 


text:
Kaꞌwaina aeba nae kayokayaꞌena pikena untanaba, naegarano. Piya, nae mikubo nagora kayokaya kinaꞌnepa miyeno. Kaꞌwaina aeba nae kayokayaꞌena punatakanaba, aepa nabanempaba tabe agi omikiye, Isu piya untiye. Igeba Wasanama Ntagara asagaꞌyukibewe, untiye 


text:
<pb/>Pigoya Isu to maya untiye: Mapa naguꞌnempaba pami puma tabaraba piye. Pika nanawe ukuwe. Naeba: Naba, pintana aboranamemipa nauꞌima maenagaso, piyaba kampa ukuwe. Kampaye. Pi ntaga aboranamenema unatantampene. 


text:
Pika naba, kaeba yegana kagegapa tabe puma aborano, untiye. Piya yogana mantarisa maya kamana tumintiye: Pi nageba ago tabe puma aborantikana to kake pabiyama aboraurite wakiye, untiye. 


text:
Pigoya, agora mintume kinaꞌmiba abite: Antaru iye, untawe. Piya yuguni, kaꞌisa kinaꞌmiba: Enisore kaꞌwaina kamana omiye untawe. 


text:
<pb/>Piya yuguna, Isuba pabigo iwamuta uꞌma maya uwaimintiye: Kamana pipa nae naoꞌmaekena kamanapa kampaye. Tige tiyoꞌmaekena kamana uma aboraye, untiye. 


text:
Ibaba mabi mintokini, aintiba igeba yara naeguma asagaꞌyunataigipa, pi ntagaba aꞌyaꞌma kina igegaꞌe uma ibaibekini naeti kanakibewe, untiye. 


text:
<pb/>Piya yogini, wasana aki puma mintume kinaꞌmi igeba maya omintawe: Taeba mono isapipa maya kamana aisuma abune: Karaisiti aeba kampa purinta uwa miyaba mikiyema abuna, kaeba nanaga: Wasanama Ntagara aepa aeguma asagaꞌyukibewe, yene. We, Wasanama Ntagara aeba kewe, untawe. 


text:
Piya yuguna, Isuba maya kamana aꞌwae puwaimintiye: Kane eꞌwasaena aeba abakatipipa uwaena yaganto eꞌwasa pikiye. Pika tununtanama titikaesanaga yaku eꞌwasaena wairitantakiri aeti aborama miyiyo. Kaꞌwaina aeba tununtanabi wantanaba kepa kampa agabebe piye. 


text:
Pi kane eꞌwasaena wairitantika tigutasa pi eꞌwasaena aegaꞌma ae tuntana piyo, uwaimintiye. Isu aeba piya kamana uwaimite wama kakama umintantiye. Uwoma Yuta kinaꞌmiba Isukaba kampa imatiti puntawe 


text:
<pb/>Pigoya Isu aeba awameꞌenaba toma toma uwomantana iyora pogini agantiniba, uwa aetiba kampa aegaꞌma imatiti potantawe. 


text:
Pipa poropete yagara Aisaya ae kamanaꞌama esegi penema piya puntawe: Aeba kamana mayama kaentiye:<pb/>Waꞌega, kawaga kamanaka yokanaba, ke abibebeba piye, iye.<pb/>Pipa Waꞌegawamatisa esegiyena ke ayakegana napiyema, kaentiye. 


text:
Piya, igeba iyorika pumagini, Isu kamanapa kampa aogima abibebe puntawe. Pipa Aisaya kamana mono isapi ka waintomeka puntane. Pipa mayamawe:<pb/> 


text:
Kotiba iyo atikaewaigasima iguꞌamapa akumpa yaba kanta puwaitantine, iye.<pb/>Piya pogini, igeba aꞌyaꞌwaemaenaba kampa agama napibebe puntane, iye.<pb/> 


text:
Igupa aꞌwae pigi aogi pusanaga akumpa puwaitantine, untiye. Aisaya pi kamana Isuka untipa ae eꞌwasaenawa agantana untiye. 


text:
<pb/>Pigoya kaꞌisa monota paitanta kinaꞌmiba Isupa igu kayone potantini, pigo: Parasi kinaꞌmiba mono aꞌa-o uratama tagarubakibewe, uma iyekuru puma kakantawe. 


text:
Piya, Igeba Kotiba igeꞌwai maema asagaꞌyusanagaba kampa ibuntiye. Igeba wasanami igeꞌwai maema asagaꞌyuwaitasanaga tabera ibugaogini iyekuru puma kakantawe. Isu wasanaba pako pikibi kamanane 


text:
<pb/>Pigoya, Isuba kegaꞌe uma maya untiye: Kaꞌwaina aeba naegaꞌma amatiti punatakibipa, aeba nae nabiba kampaye. Unatantiꞌna aeke kaga aegaꞌma amatiti potakiye, untiye. 


text:
Piya, eꞌwasaena naeba mampabi tumintone. Kaꞌwaina aeba naegaꞌma amatiti pikibiꞌnaba tununtanabipa kampa miyaba mikiye, untiye. 


text:
To kaꞌwaina aeba kamanaꞌne abimagina aꞌa-o uma kasakapa, antotaꞌenaba ibaba kampa amukuwe. Piya, naeba wasana antotaꞌena imikenaba kampaye. Naeba aogi puwaitakena mabi tumintone untiye. 


text:
Piya, kaꞌwaina aeba nae aꞌa-o unatama kamanaꞌne kaikibiꞌna, kamana uma aꞌya pikena kanapa aepa aboramikiye. Eya, kamana yopa pipa ainti tabe kanabi, kamana uma aꞌya pikenaenaba aepa aboramikiye, untiye. 


text:
Naeba kamana yopa naeꞌne naumanepisaba kampa yuwa, naba unatantiꞌna aꞌyaꞌma kamanapa piya yoma unamintegi uma aborauwe, untiye. 


text:
Pigoya naeba abintuwe. Awamupisa kamanaꞌama aꞌyaꞌma yaga aogima miyabaꞌenaba maema aboraye. Aꞌyaꞌma kamana uma aboraopa nabanempa yoma unamintisa puma yuwe, Isu piya untiye.<pb/>


text:
Aota yaga Pasoba aboraogana, Isuba aeꞌwaka mayama napima abintiye: Naeba maba atate nabati aꞌwae puma ikena kana agarosayema, napintiye. Piyama napintana, mabi aꞌyaꞌwaema aokinaꞌwa agu kaoꞌena puwaitata kanantiye: 


text:
Pigoya, aseka naninta nakena aki puma mintuguna, ka mayaena aborantiye: Saimoni ntagara Yutasi Isikeriyoti aeba Isu kuna penema Sataniba ae antabaipinti napi napiyena atantiye. 


text:
Piya pogana Isuba aeba mayama abintiye: Naba aeba aꞌyaꞌwaemaenaba nayapi atawaeye. Piya, naeba Kotitisa tumintoka to kake Kotiti aꞌwae puma ikuwema, napintiye. 


text:
Piyama napintana, naninta mintumetisa asima eꞌero kaiwapa aboborasaba atagasima to ka kai maema amintiye. 


text:
Piya pu uꞌma wani tuꞌnapi tiꞌatama, pabigo agobima abagi kinaꞌwa nkigisa paiꞌitantiye. Piya puwaitama, akapi kirintome kairasa aebago puwaigaintiye. 


text:
<pb/>Piya puwaitata Saimoni Pitati uma irosaogana, maya omintiye: Kaeba Waꞌegawamaga, nagisanepa wani nkaekenaga yeno, untiye. 


text:
Piya yogana Isuba maya omintiye: Ma pontanama, pi nkagoba ibaba kampa abempekana, mintana aintiba abikibene, untiye. 


text:
Piya yogana Pitaba maya untiye: Ibabe asabe nagisanepa taga kampa pasikibene, untiye. Piya yogana Isu maya omintiye: Naeba kampa paikatakanapa, naegeba kampa atokaema mikibene, untiye. 


text:
Piya yogana Pitaba maya untiye: We, Waꞌega, piya untanapa nagisari manapa kampaye. Nayatipe naꞌnotipe kaga paso, untiye. 


text:
Piya omogana Isuba maya ominitye: Kaꞌwaina auti wani pasikibiꞌnaba ainti agisa mana pasekanaba aꞌyaꞌma autisa nare ntare puwaewakiye. Pigoya tigeba aꞌyaꞌwaemaba kampa nare ntare puwaentawe, untiye. 


text:
Aeba kunaenawapa abibebe pu uꞌma maya uwaimintiye: Tigeba aꞌyaꞌwaemaba kampa nare ntare puwaentawe, Isu untiye. 


text:
<pb/>Igisaba waninkama aꞌya itate, eꞌero kaiwapa to kake maema pu uꞌma maraꞌmima maya uwaimintiye: Naeba pi puritaontanama nkagoba abewo. 


text:
Piya, naeba Tisa, Waꞌegarimpana tigisaba paiꞌtitauwa, tige tigeri pabiyama tigisariba wani nkaeta wama kayokaya kina miyigina kanarasano. 


text:
Naeba tagaka ukuwa abiyo: Kayokaya yagara kaꞌwaina aeba tabe yagarawampa nkawameta agasimagina, mikenaenaba pipa kampa waintiye. Piya, yoga kina kaꞌwaina yogawama nkabawampa ae awameta asugasima mikenaenaba pipa kampa waintiye, untiye. 


text:
Naeba aꞌyaꞌma tigekaba kampa yuwe. Kibiꞌma ibabuwaitanto igeka abibebe puntuwe. Pigoya, mono kamana awaꞌenama nkauꞌwapa mayama aborakiye:<pb/>Naege naninta kaga nai ntagarama aeba agisa wanta naekiye unti, pi kamanaꞌama nkauꞌwapa aborakiye, untiye. 


text:
Piya, pintanaba kampa aborantegi, ibaba pika urimuwe. Piya, ainti pintana aborakiripa, kanara tigeba abimagiri: Aeba pi aobi pompe ntagarawema, naegaꞌma timatiti punatakibewe. 


text:
Piya, naeba tagaka urimukuwa, abiyo. Kaꞌwaina aeba yogara otantaꞌnaba ababuma kayone potakibiꞌnaba, yoga ago nae nababumagina aogi punatakiye. Piya, kaꞌwaina aeba nae nababuma aogi punatakibiꞌnaba, unatantiꞌna ae aogi potakiye, Isu untiye. Isuba Yutasika uma aborantiye 


text:
<pb/>Isu aeba pi kamana untana, aumawamaba tabera kunta abuntiye. Aibogana aborama maya uwaimintiye: Naeba tagaka ukuwa abiyo. Tigetisa kaꞌwaina naepa kuna punatakiye, untiye. 


text:
Isuba maya untiye: Pareti wanipi nkaema amekana maekibi ntagara, pi aeka yuwe, untiye. Piya ute pareti wanipi nkaema Saimoni ntagara Yutasi Isikeriyoti, ae amogana maentiye. 


text:
Piya maema naogana Sataniba antabaipinti uma pasintiye. Piya pogana Isuba maya omintiye: Pikena yempentanaba pipa karuꞌena po, untiye. 


text:
Piya puntini kaꞌisamiba maya untawe: Yutasi aeba mone pokisire maema kabima miyikana aota yagasaena ika penema otabera, kusi kina mone imenema iyema, napintawe. 


text:
Piyama napiyuguna, Yutasiba pareti nagaite pabigo irosaꞌma aseka wagaintiye. Isu aeba kasa kamana ago untiye 


text:
<pb/>Yutasiba wagasogana Isuba abagi kinaꞌwa maya uwaimintiye: Mapa Wasanama Ntagara nae eꞌwasaenane aborakiye. Piya, naeka uma Kotitisa eꞌwasaenaba kaga aborakiye. 


text:
Naeba Kotitisa eꞌwasaena maema aborantoka Koti aewa nae eꞌwasaenaba pabiyama maema aborakiye. Pi kanapa agaro ntaganto pabigo aborakiye, untiye. 


text:
Piya untana, to maya untiye: We, yakarakiꞌnuntepa, naeba agaro ntaganto tigege mikuwe. Piya, aintiba naguyosagakibewe. Yuta kina uwaimintosa puma, tigepa pabiyama urimukuwe: Nae wakuboti pabiyama kampa wakibewe. 


text:
Pigoya, ma kasa ago kamana urimukuwe: Wasana agu kaoꞌena puwaitama kayone puwaitaiyoma, yuwe. Naeba agu kaoꞌena puma kayone puritama miyosa puma, pabiyama tigeba agu kaoꞌena puma kayone puwaitama miyiyo, yuwe. 


text:
Agu kaoꞌena puma kayone pigini, wasanamiba tigaiginaba nae naokinaꞌne kanta piyo, Isu piya untiye. Pita Isu akabitakena kamana untiye 


text:
<pb/>Piya yogana, Saimoni Pita abigama maya untiye: Waꞌega, kaeba aeta wakibenema, abigaogana Isuba maya untiye: Nae wakubotiba pipa ma ntagaba kampa wakibene. Ainti mintana pitaꞌiba wakibene, untiye. 


text:
Piya yogana Pitaba maya untiye: Waꞌega, naeba nanaga kakaꞌiba kampa kaegaꞌma wakuwe. Naeba kaeka uma mikenaenanepa kanara kaikuwe, untiye. 


text:
Piya yogana Isuba maya omintiye: Kaeba naeka uma mikenaenagapa kaikenaga yeno. We, naeba tagaka ugamukuwa abo: Kokorewamaba kampa aga untakana, kaeba kakagara uwame unatakibene, Isu untiye.<pb/>


text:
Pigoya, Isu to kamana maya untiye: Tigeba tiguꞌamaba tabaraba puma pamiba a-piyo. Tigeba Koti aegaꞌma timatiti puntiri, naepa pabiyama naegaꞌma timatiti piyo, untiye. 


text:
Nabanempa kumatiba namapa uwoma wairite wantiye. Pi kapa kampa waintemisinta kampa urimosine. Piya, naeba maruntakiꞌena puritakena wakuwe, untiye. 


text:
Piya, wama maruntakiꞌenari puritate, to kake aꞌwae puma kanama tibabute wakiri, nae mikuboti kaga umikibewe, untiye. 


text:
<pb/>Piya yogana Tomasi maya omintiye: Waꞌega, kaeba aeta wakibene. Pipa taeba kampa abintune. Pi kipa ayama agakune, untiye. 


text:
Piya yogana Isuba maya omintiye: Kepe taga ntanamape miyabaꞌenamape agowapa naewe. Nae nagaite nabati uma irosakenaenaba kampa waintiye. 


text:
Tigeba naepa nagabebe puma yesinta, nabanempapa pabiyama agabebe pesine. Pigoya mapa nabanempapa agobimagiri agantiri, naepa nagama aeka abibebe pewe, untiye. 


text:
<pb/>Piya yogana Piripiba maya untiye: Waꞌega, kaeba kabapa tayakega agama abekana aꞌya peno, untiye. 


text:
Piya yogana Isuba maya omintiye: Piripi, naeba eꞌero ntaga tigege miyoganapa, kaeba kampa nagabebe pena, a. We, kaꞌwaina aeba nae nagaiꞌnaba nabapa agaye. Piya, kaeba nanaga: Waꞌega, kaeba kabapa tayakega agano, yene, a. 


text:
Kaeba mayamaba kampa abeno: Nababa naege miyegi, naeba pabiyama nabanempage minta, kamana urimopa pipa naeꞌne ntaumanepisaba kampa urimuwa, nabanempa nagupi mpima esegiyena aboranamegi, aꞌyaꞌma yugaba puwe, untiye. 


text:
Naeba nabage miyogana, nababa pabiyama naege miyeba, abibebe piyo. Pi kamanapa abigina tagantana peno. Piya, kamanaꞌnempa kampa kanarasaritakiripa, aꞌyaꞌwaema yuga pontananempa abima timatiti pigina kanarasaritano, untiye. 


text:
<pb/>Naeba tagake urimukuwa abiyo: Nae naegaꞌma amatiti pikibiꞌnaba, yoga posa puma pabiyama pikiye. Pigoya pabinkantoba kampaye. Naepa asunagasima pikiye, untiye. Pipa nanagawe. We, naeba nabati ikuwe. 


text:
Iyekiri tigeba nae nagegaꞌe uma esikibe nkawameta timukuwe. Pipa nabanempa eꞌwasaena yagarawa naeka uma aborakibika umagi piya pukuwe. 


text:
Pigoya, nae nagegaꞌe uma esunataigipa, owe uma aborarimukuwe, untiye. Isu: Aota Awamusa otakana tumikiye, untiye 


text:
<pb/>Pigoya, Isu to maya untiye: Tigu napi napiyenaripa naeti atama naegarantiripa, nawamu wasiyiyo. 


text:
Piya pigipa naba esotakana to tiyoꞌmaema esegi puritakena otakana tumima tigege asi nasi mayabaꞌmikiye. 


text:
Pipa taga kamanaꞌama Nkawamusane. Mampabisa kinaꞌmiba igeba kampa agabebe puntini, kampa abibebe puntini pepa, kanara kampa maekibewe. Pipa tigeba aeka abintawe. Aeba tigege kaga mintiya, aintiba tintabaipinti ampikiye, Isu piya untiye. 


text:
Agaro ntaganto ka waintikana, pi aꞌya pekiniba mampabisa kinaꞌmiba to kake kampa nagakibewe. We, tigeba nagakibewe. Naeba aososima miyaba miyekiri tigeba pabiyama aososima miyaba mikibewe, untiye. 


text:
Pigoya, pi kanabipa nabanempaba naege kaga miyeka, naeba tigege kaga mikuwe. Pipa tigeba naege atokaema miyekiri agabebe pikibewe, untiye. 


text:
Kaꞌwaina aeba ago kamanaꞌne aogima mpaema mima aegarakibiꞌnaba, aeba agu kaoꞌena punatakiye. Piya, kaꞌwaina aeba nae agu kaoꞌena punatakanaba, aepa nabanempaba pabiyama agu kaoꞌena potakiye. Piya, naeꞌnepa agu kaoꞌena potamagi agonepa uma aborakana aeba nagakiye, Isu untiye. 


text:
<pb/>Piya yogana Isikeriyoti yagara wanane. To ka Yutasi, ae aukaba, abigama maya untiye: Kaeba ayama agogapa taetimanapa maema aborantana to kaꞌisa mampabisa kinaꞌmipa kaka waitakenaga yenema, abigantiye. 


text:
Piyama abigaogana Isuba maya kamana aꞌwae pomintiye: Kaꞌwaina aeba agu kaoꞌena punatakibiꞌnaba, kamanaꞌne abima aegaꞌma wasikiye. Piya pekana nabanempaba aepa pabiyama agu kaoꞌena potakiye. Aibekara kaga aeti ampa irosaꞌma miyabaꞌmikuse, untiye. 


text:
Piya, to kaꞌwaina aeba agu kaoꞌena kampa punatakibiꞌnaba, kamanaꞌnepa ayabaya aeba abima aegaꞌma wasikiye. Pipa kampaye. Pigoya, ma kamana abepa naeꞌnetisaba kampaye. Naba unatanti, aetisawe, Isu untiye. 


text:
Pigoya ainti esegima asiritakena Aota Awamusa, aepa nabanempaba nae nawamuta otakana tumima aꞌyaꞌma kamanapa urimikiye. Piya puntana, nae urimo kamana pipa uma to aososirimikiye, untiye. 


text:
<pb/>Naeba nanta paruyenane tigeti ataritauwe. Mampabisa kinaꞌma nkanta paruyena wanane. Naeꞌne paruyena timuwe. Pika tiguꞌamaba tabaraba puma tiyekuruba a-peno. 


text:
Naeba wama uminta, ainti to kake aꞌwae puma kanakuwe, urimogiri ago abewe. Piya, Tigeba tigupa naeti atama yesinta, pipa nabati ikubo pi abimaba, tinta wamaba asoya pemisine. Nababa aeba naepa asunagasima mintika napima piya pusanawe, untiye. 


text:
Pintanaba kampa aborantegi, maru paitama urimuwe. Pintana aborakiripa maya yiyo: Kamana uramintiꞌna nkauꞌwapa aboraye, yiyo. 


text:
Naeba mapa uwoma kamanapa kampa amato puma urimukuwe. Mampabisa tabe kumpari yagara kanakena aseꞌyo pikana, kanama naeta ampa asesepaꞌurikiye. 


text:
Piya, naeba naba agu kaoꞌena potauwa, pika mampabisa aꞌyaꞌma kinaꞌmi agabebema abikibeka yoga unatanti puwe. Pigoya, tigeba asiyigi wano, Isu uwaimintiye.<pb/>


text:
Piya, ka amawama naeti aꞌwa kampa aentana uwa waiyeginaba, agayugasaye. Piya, to ka amawama aꞌwantaga wainteginaba, kasama arosagina anosama to uwoma a aeyanema kabitaye. 


text:
Piya puma, tigeba naege miyigi, naeba pabiyama tigege mikuwe. Waini amawamaba agowamati kampa atokaema waintakanaba aꞌwapa kampa aekiye. Kampa aeyemisa puma tigeba naetiba kampa atokaema mintiripa, auꞌwapa kampa maema aborakibewe. 


text:
<pb/>Pigoya, waini igaꞌna agoba naewe. Amanepa tigewe. Kaꞌwaina aeba naege atokaema miyekapa naeba aegeba pabiyama atokaema mikuwe. Pigoya, piꞌnaba anopa tabenama aborakiye. Tigeba naetiba kampa atokaema mintiri, aꞌyaꞌwaemaena pikenaenaba kampa waikiye, untiye. 


text:
Piya, kaꞌwaina aeba naeti kampa atokaema miyekapa agaikuwe. Eya, waini amawamapa kasagana asaginiba, kibiꞌma yakupi kasagana tamisa pabi nkawameta potakiye, untiye. 


text:
<pb/>Pigoya, tigeba naeti atokaema mima kamanaꞌnempa aegaꞌmagiri, esunatakibe nkawameta timukuwe untiye. 


text:
Tigeba auꞌwapa uwomantana maema aborama, nae naokinaꞌnentana puma miyiginaba, nabanempaba tabe aꞌmuntana aborakiye. 


text:
Pigoya, nababa naepa agu kaoꞌena punatagi, naeba pabiyama tigepa kaoꞌena puritauwe. Pika tigeba agu kaoꞌenanapi miyiyo. 


text:
Naeba nabanempa nkawamupisa kamana wasiyuꞌma, ae agu kaoꞌenabi miyuwe. Tigeba pabiyama nawamupisa kamanaꞌne wasimagiripa, nae agu kaoꞌenanepi mikibewe, untiye. 


text:
Pigoya, naꞌmuntananempaba tigeti taꞌema waiyenema, ma kamanapa urimiwaeyuwe, pika tiꞌmuntanaripa aborama anosama abae peno, untiye. 


text:
<pb/>Pigoya, nawamupisa kamanapa mayama urimuwe: Naeba agu kaoꞌena puritaosa puma, tigeba agu kaoꞌena puma miyiyo. 


text:
Pigoya, kaꞌwaina aeba aoꞌmika uma mikenaenawa kasima iyoꞌmaekibiꞌnaba, pipa aꞌyaꞌma to agu kaoꞌena pikenaenapa asugaikiye. 


text:
Naeba tigaopa kayokaya kina kantaba kampa pewe. Kayokaya yagaramaba tabe yagarawampa untabaipinti kamana waintipa, pipa kampa abiye. Naeba pipa nabanempatisa kamana abinto, pabi nkawameta uma aborama urimiwaentoka tigama naokinaꞌnene urimuwe, untiye. 


text:
<pb/>Pigoya, tigeba naepa kampa naba punatantane. Naeba tige tiba puritantone. Pika tigeba wama yogara umima auꞌwa maema aboraiyema, uritantone. Pigoya, maema auꞌwa aboraigina waiyaba waiyeno. Piya puntiri nae nagera naba esotakibe nkawameta timikiye. 


text:
Piya, naeba ago kamanapa maya urimuwe: Tigeba tiyokina agu kaoꞌena puwaitaiyo, Isu untiye. Igobi Isupa potantasa puma abagikinapa puwaitakibewe 


text:
<pb/>Pigoya, mampabisa kinaꞌmi igobi puritaigiripa, mayama abiyo: Waꞌega Yagara aepa paipa pabiyama agobima igobi potantakini pewe, yiyo. 


text:
Pigoya mampabisa kinaꞌmi ige aruyenabi uma pasesinta, kayone puritasine. Naeba pipa ige aruyenabisa kibiꞌma tiba puntogiri to awameta puma miyegini igobi puritawe. 


text:
Naeba kamana ka maya urimintona, pika napiyiyo: Kayokaya yagarama tabe yagarawa asugasima mikenaenaba kampa waintiye: Piya, igeba naepa igobi punatama maꞌena punatantakini, tigepa igobi puritama maꞌena puritakibewe. Igeba nae kamanapa aꞌa-o untakini, tigepa pabiyama aꞌa-o uritakibewe. 


text:
Naeba igetiba kampa tumima agoba kampa uwaimintosinta, aguntaena kampa wainta miyesine. Pigoya ago aborama awaimintone. Ibaba aguntaenawai kakakena kipa kampa waiye, untiye. 


text:
Naeba abakawaipipa toma toma ntugaba kaꞌisa kinaꞌmiba pesa puma yogaba kampa asugasima puntosinta, aguntaenawai kampa wainta miyesine. Piya, mapa kana yugaba ago pogini agawaentiniba uwa naepa igobi punatantini, nabanempapa pabiyama kaga igobi potawe. 


text:
Piya pegana mono isapipa kamana ka mayama wainti, piꞌna esegi piye: Igeba uwarakaꞌya igobi punatantawe, iye. Pipa iba esegi piye, untiye. 


text:
<pb/>Pigoya, esegi puritakena taga kamanaꞌama Nkawamusa, nabati mintika, aepa otakana nabatisa tumima agonepa uma aborakiye, untiye. 


text:
Piya, tigeba yoga agobintotasa naege mirite kanantasa puma, pabiyama agonepa uma aboraiyo, Isu untiye.<pb/>


text:
Piya, mono namapisaba tigarubantini, agaro ntaganto tiyeguma kaintini puma: Kotinta aogi yuga pune, uma piya pikibewe. 


text:
Naeba kamana maru aborama urimopa, pi ainti aborakiripa: Aeba pika pai uramintine, yiyo. Piya, paipa tigege uwa minta, karuꞌenaba kampa urimintone. Titate wakena punta, piya urimuwe, piya untiye. Aota Awamusaꞌama nkagowapa aborantiye 


text:
<pb/>Piya untana Isu to maya untiye: Mapa unatantiꞌna aeti wakena poganaba, nana pegina tigepisa kaꞌwainaba: Kaeba aeta wakibenema, kampa nabigaye, a. 


text:
Naeba taga kamana ukuwa abiyo: Aꞌwae puma ikubopa, pipa tigeti auꞌwa aboranema ikuwe. Piya kampa iyosinta, pipa tige tiyoꞌmaekenaenaba kampa tumisine. Imaba, naeba otakana tigetiba tumikiye. 


text:
Tumekini, wasanami nkagowai maema mayama abikibewe: Aguntaena waintiya, arupuyena waintiya, aꞌyaꞌwaemaenama nkagowa maema aborakenaena waintiye, ukibewe. 


text:
Aguntaenama nkagoba mayama waintiye: Nae kampa naegaꞌma imatiti pemiꞌnaba aguntaenaba piye, untiye. 


text:
Arupuyenama nkagoba mayama waintiye: Naeba titate nabati arupu puritakenaga iyekiri, tigeba to kake kampa nagakibewe, untiye. 


text:
Ago maema aborakenaenaba pipa mayama aborakiye: Mampabisa tabe yagara ae aebasanakana, piꞌna nkagoba aborakiye, Isu untiye. 


text:
Taga kamanaꞌama Nkawamusaꞌamaba, aeba pipa tumimagina asi nasi tagantanaba puriyakikiye. Piyama aeꞌwa nkaumabisaba kamanapa kampa urimikiye. Uma abintemisa suma aborama urimikiye. Piya, ainti pi aborakibintanagaba pipa uma aborarimikiye. 


text:
Nabati aꞌyaꞌwaemaena waintemi, piꞌna nkagoba naewe. Pika: Aeba nae kamana maema aborama urimikiyema, urimuwe, Isu piya untiye. Antaraꞌenamaba aꞌwae puma aꞌmuntana aborakiye 


text:
<pb/>Piya untana Isu to maya untiye: Uwaena yaganto waintika, pi aꞌya peka wakiri naguyosagakibewe. Piya, piꞌna nkaboboriba kanapa agaronkanto waintika, aꞌya peka kanakiri nagakibewe untiye. 


text:
Piya yogini, kaꞌisa abagi kinaꞌmiba mare-u me-u puma maya untawe: Aya kamanaka mayaba iye: Uwaena yaganto wainti, pipa aꞌya peka wakiri naguyosagakibewe, iye. Piꞌna nkaboboriba kanapa uwaenanto waintika, pipa aꞌya peka kanakiri nagakibewe, iye. Piya, to kapa: Nabati ikuwe, yipa, ayagabaya iye, untawe. 


text:
Piya untini to kake maya untawe: Kanapa agaro ntaganto wainti, pipa nanaga iye. Ae yemi kamanaꞌama nkagoba taeba kampa napiyune, untawe. 


text:
<pb/>Piya untini abigakena puguna, Isuba igabebe puntana maya uwaimintiye: Kamana maya urimoka uma abewe: Agaro ntaganto waintika, pi aꞌya peka wakiri naguyosagakibewe. Pigoya piꞌna nkaboboriba pabiyama agaro ntaganto waintika, pipa aꞌya pekapa kanakiri nagakibewe yo kamana mare-u me-uba pewe, a. 


text:
We, naeba tagaka urimukuwa abiyo: Tigeba tabe kubeꞌena puma tintaraꞌena pigini, mampabisa kinaꞌmiba iꞌmu pikibewe. Piya pigina tige tintawamaba iba kunta pumagiri, aintiba aꞌwae puma tabera tiꞌmuntana pikibewe, untiye. 


text:
Pigoya, waya kaꞌwaina aeba yagara yakari pikena kana aboraginaba tabera aukiye. Pabigo yagara yakari potagina, aukemintanagaba toba kampa napiyikana, yagara aboramika anta asoya puma aꞌmu piye, untiye. 


text:
Piya pemisa puma tigeba ma kanabipa tintaraꞌenabi mikibewe. Mintigi, to kake aꞌwae puma ampa tigakiripa, tinta asoyaena aborakiye. Pigoya, pi tinta asoyaenaba kaꞌwainaba kampa tipatikiye, untiye. 


text:
Piya, pi ntagaba kaꞌenagaba kampa nabigakibewe. Kampaye. Naeba tagaka urimukuwa abiyo: Tigeba nae naba aꞌyaꞌwaemaenaga esotaiginaba nae nageraka uma aborarimikiye. 


text:
Paipa tigeba nae nage umaba kampa aisuma maentane. Pigoya mapa nunamu uma maeyigina, tinta asoyaenarimpaba aborama abae peno, Isu piya untiye. Isu aeba mampabisaenaba asugaintiye 


text:
<pb/>Pigoya, Isuba to maya untiye: Kamana urimita kanama mintantopa, pipa meto kamana urimintone. Piya, aintiba meto kamanapa to kake kampa urimukuwe. Naeba nabanempa nkago uwa aborama urimukuwe. 


text:
Pigoya, pi ntagaba tigekaba naene kampa nunamu yekiri, tigeba nae nageraka nunamu ukibepa nababa aewa napima tiyoꞌmaekiye, untiye. 


text:
Naeba Kotitisa tuminto, pi kamanapa abibebe pu uꞌma, agu kaoꞌena punataka naba aeba pabiyama agu kaoꞌena puritama tiyoꞌmaekiye, untiye. 


text:
<pb/>Piya yogini abagi kinaꞌmiba igeba maya omintawe: Mapa meto kamanapa kampa yempekana uwa aborama uramene, untawe. 


text:
Piya, kaekaba mayama abune: Wasanamiba kabigasanaga kampa iyobi pempene. Kaeba aꞌyaꞌwaemaenaba abiwaeyene. Piya peka kaeba Kotige kaga miyempetisa kanantampenema abima kaegaꞌma tamatiti pune, untawe. 


text:
Abiyo. Kanapa ka waintikana pi agaro aborakiniba, naepa natate aibarara puma kumaꞌwaiti wagana puwaewakibewe. Pigoya, nataigipa nabinepa kampa mikubokana, nababa naege mikiye, untiye. 


text:
Tigeti paruyena waiyenema, pi kamanapa urimuwe. Piya, tigeba mabipa kuntaenabi mikibewe. Pigoya, naeba mampabisaenaba ago asugasuwe. Pika napima tiguꞌamaba esegi puma waiyeno, Isu piya untiye.<pb/>


text:
Pigoya, Isu aeba pi kamanapa uma aꞌya atate, mantari aoma urintana, maya uma nunamu untiye: Naba, kanaꞌnepa ago aborawaya, kaeba yagaraga nae nageba maema asagaꞌyuyega, naeba pabiyama kae kage maema asagaꞌyuyeno, untiye. 


text:
Piya, kaeba maga maga aꞌyaꞌma kinaꞌmi tabe agowai unatantampene. Piya puntana wasana naeti iba puwaitantampe nkawameta igepa miyabaꞌena aborama imoma unatantampene, untiye. 


text:
Pigoya miyabaꞌenama nkagoba pipa maya ki waintiye: Wasanami Koti taga kaꞌantowema kaekaba napintini, piya naekaba unatantampe. Isu Karaisitiwema piyama napiyiginaba, miyabaꞌena aborawaimeno, untiye. 


text:
Pigoya, maba kampa aborantoga, manta eꞌwasaenanentaga mintantona, pabiyama to kake aꞌwae puma namega maema kaora miyeno, untiye. 


text:
<pb/>Piya untana to maya untiye: Mampabisa kina ibabuma namintampe kinaꞌmi, kae agogapa aborama uwaimeno. Igeba kae kaokina mintuguna igepa nae namintampena. Pika igeba kae kamanapa aogima aegarantane. 


text:
Kaeba aꞌyaꞌma kamana unamintampepa, pipa naeba ago uwaimintogini, igeba abima maentane. Piya, paipa kaege kaga minta kanantokaba igeba taga abibebe pewe. Piya, kae unataugu naeba kanantokaba igeba abima imatiti pugatawe. 


text:
Naeba igeku uma nunamu ugatauwe. Namuꞌisa kinaꞌmika umaba kampa esugatauwa, namintampe kinaꞌmika uma esugatauwe. Igeba kae kaokinane. 


text:
Piya, aꞌyaꞌma kinaꞌnepa pipa kaeꞌenawe. Piya, aꞌyaꞌwaema kinakapa pipa naeꞌenawe. Pika igeba nae nageba maema asagaꞌyukenaena aborama waintiye, untiye. 


text:
<pb/>Pigoya, naeba mabi mikenaenane pabigo aꞌya piye. Igeba pipa mabi amato puma mintigi, naeba kaeti ikena puwe. Aota naba, kaeba aogima kabiwaitagini, igeba kae kagera miyiyo. Pi kagiba ago nae namintampene. Piya tasigeba kaꞌena pumagira miyomesa puma, kaeba kabiwaitagini, igeba ka awameta mikibewe, untiye. 


text:
Pigoya, igege minta, kae kageraka kayone puwaitantone. Pi kagiba ago nae namintampene. Piya puma kiya kabiwaitauwagini kapa kampa itama ataenaba puntane. Piya, mono isaꞌama nkauꞌwa aborasanaga, aꞌabibisa yagara, kaꞌwainanto ataena puntiye. 


text:
Pigoya, ibaba kaeti ikena punta, mataꞌi kamanaꞌne piya uwaimekana nae naꞌmuntananepa igeti taꞌema wama pumaewakiye, untiye. 


text:
<pb/>Piya, naeba kamanaka uwaꞌimogini maema miyeginiba, namuꞌisa kinaꞌmiba igobi puwaitawe. Naeba mampabisaba kampa mintuwe. Igeba pabiyama mampabisaba kampa mintagini piya igobi puwaitawe. 


text:
Paipa kaeba unatauku, kanama mampabisa kinaꞌmi ige abakapi ampa mintantosa puma, pabiyama naeba uwaitakini igeba wama mampabisa kinaꞌmi ibakapinti umikibewe, untiye. 


text:
Piya, naeba naguꞌnaumaba kaeti utawaitama igepa iyoꞌmaeyuwe. Igeba tagantana puma iguꞌimaba kaeti ataiyema, piya puwe, untiye. 


text:
<pb/>Pigoya, naeba igeꞌamanakaba kampa esugatauwe. Mono uwaimekini abima naegaꞌma imatiti punatakibe kina, igeka kaga esugatauwe, untiye. 


text:
Piya, igeba igupa kata atama atokaema miyiyema, ugamuwe. Naba, kaeba naege miyeka, naeba pabiyama kaege miyuwe. Pabiyamagini igeba tasigege kaga misanaga nabiye. Piya pigini, mampabisa aꞌyaꞌma kinaꞌmiba ige agowai igama, kae unatauku kananto, pipa abima kaegaꞌma imatiti piyo, untiye. 


text:
Tasigeba kaꞌanto mintuse. Pabiyama igeba igupa kata atamagini miyiyo. Piyama miyiyema eꞌwasaenaba namintampe, pipa imintone, untiye. 


text:
Naeba igege miyekana kaeba naege miyegini, igeba igutasa paibuꞌma atokaema pagaꞌena puma miyiyo. Piyama miyigini, namuꞌisa kinaꞌmiba ige agowai igama, kae unatauku tuminto pipa abibebe piyo. Piya, naepa agu kaoꞌena punatantana, igepa kaga puwaitampe, pipe kaga abima esegi piyo, untiye. 


text:
<pb/>Naba, namintampe kina igeba nae mikubota kaga misanaga nabegi, ugamuwe. Pigoya pai maba kampa aborantogana agu kaoꞌena punatamagina eꞌwasaena namintampe, pi naege mima agama iꞌmu piyo, untiye. 


text:
Naba, aogiyenama nkagogawe. Mampabisa kinaꞌmiba kaekaba kampa abibebe puntawe. Piya, naeba kaekaba abibebe pogini, naokinaꞌmiba kaega unatauku tuminto, pipa abima esegi pewe, untiye. 


text:
Naeba kage kawaga kamanaka uma aborawaimintosa puma, to kake aborama uwaimima mikuwe. Piya, agu kaoꞌena nae punatantampesa puma, pabiyama igeti waiyeka kata mikubompeka, kamanakapa to kake pabiyama uwaimima mikuwe, Isu untiye.<pb/>


text:
Pigoya Isu aeba pi kamanapa uma aꞌya atate abagi kinaꞌwa ibabute kumatisa tumima, Kitoroni wani taꞌema, to mari yoga waintometi pitaꞌi wantawe. 


text:
Pigoya Isube abagi kinaꞌwape pitaꞌiba asi nasi aki puma mimi pumekana, Yutasi kuna yagara, aeba pi kana yugaba agantiye. 


text:
Pigoya pitaꞌi mintuguna, Yutasiba Parasi aruyenabisabe tabe mono kiye kinaꞌmitisabe irebu kinape ibabogini kaneꞌwaipe maꞌena kasupe maete ampa irosantawe. 


text:
Irosauguna, Isu aeba pintana potakenaenaba pipa abintanaba, igori wama: Tigeba keka aguyosagawema, ibigantiye. 


text:
Piyama ibigaogini igeba: Isu Nasareti kumatasa yagaragawe, untawe. Piya yuguna: Naeba pipa maye, untiye. Pigoya, Yutasi kuna yagara aeba igege kanama ibakapinti ampintantiye. 


text:
Piya puguna to kake: Tigeba keka aguyosagawema, ibigantiye. Piyama ibigaogini igeba: Isu Nasareti yagaragawe, untawe. 


text:
Piya yuguna Isuba maya uwaimintiye: Naeba ago urimuwe. Naeba maye. Naeka naguyosagantiripa ma kinapa itaigini waiyo, untiye. 


text:
Piya yogana kamana maya unti, pi nkauꞌwa aborantiye: Namintampe kina igepa kapa kampa itakuwe unti, pi nkauꞌwa aborantiye. 


text:
<pb/>Pigoya, Saimoni Pita aeba kasopa urintome, pi abamu kantibisa aꞌyubumagina tabe mono kiye yagarama kayokaya yagarawapa aeguma ayatakantisa agiba arisakaintiye. Kana yagarama nkagewapa Maokasiwe. 


text:
Piya pogana Isuba maya omintiye: Kasokapa kabamu kantibinti maema paka puro. Nabanempa nauki nakiyena atanatantintanaba pipa aꞌa-oba kampa ukuwe, Isu untiye. Igeba Isu ababute Anasiti wantawe 


text:
<pb/>Piya puntini, irebu kinape kiyawaipe Yuta kinaꞌmi nkirebu kinape, igeba Isupa arakuꞌma igaꞌnarasa kirokaemagini, 


text:
Anasi ntamapinti ababute wantawe. Piya, pi kabubi Yuta kinaꞌmi paitama mono kiyewaimpa, agewapa Kayapasi, aeba Anasi nkaraga maentiye. 


text:
Pigoya, Kayapasi aeba Yuta kina Isuka maru maya uwaimintiye: Ka yagarama puꞌmagina aꞌyaꞌma kina iyoꞌmaeyakana kanarasano, untiye. Pitaba Isuka kampa agantuwema uwame untiye 


text:
<pb/>Pigoya Isu ababute waugunisi, Saimoni Pitabe to aoꞌyagara kaꞌwainage aegaꞌma ikaꞌi wantase. Piya, aoꞌyagaramaba tabe mono kiye yagaraba agantika, aeba Isu aegaꞌma nama nkantabaipinti kaga uma pasintawe. 


text:
Pigoya, Pita aewa pi kagisa awari asima mintantiye. Piya pogana, aoꞌyagaraba tabe mono kiye yagarama ntamapinti mintometisa tumima, kagisa kabe kiye araga aeba omogana, kabe aiꞌataogana kagisa kagopinti ababogana. Pita uma pasintiye. 


text:
Piya pogana kabe kiye araga aeba Pita agama maya omintiye: Kaeba pipa mare ntagarama nkabagi kinaꞌmi nkaruyenabisawe, untiye. Piya yogana aeba: Naeba kampaye, untiye. 


text:
Piya, kayokaya kinape irebu kinape igeba esiba ibogini, yaku kaema tapimagini mintuguna, Pita aeba ige ibakapinti wama pabiyama yakuta tapintiye. Tabe mono kiye yagarama Isu abigantiye 


text:
<pb/>Pigoya, monota paitanta kiye yagaramaba Isupa abagi kinaꞌwakabe kamana uwaimintana punti, pika abigantiye. 


text:
Abigaogana, Isuba maya kamana aꞌwae pomintiye: Naeba kamanapa aꞌyaꞌma kinapa aborawaimone. Naeba kakamaba kampa yoka, Yuta kinaꞌmi uwa mono namapipe tabe mono namapipe aki pumagini mintagapa kamanapa uwaimi puntuwe. 


text:
Pipa nanaga naepa nabigane. Kamana uwaimogini abe kina, igeka yegini yosa puma ugamigina abo. Igeba kamanaꞌne uwaimogini ago abintawe, untiye. 


text:
Piya yogini, irebu kina mintume igetisa kaꞌwaina Isu nkgemiti aema maya untiye: Kaeba paitanta mono kiye yagaraba nanaga piya kamanapa omene, a, untiye. 


text:
Piya yogana Isuba maya kamana untiye: Antage kamana yekanapa agoba yega abeno. Piya, aogi kamana yoganapa nanaga naeguyene, untiye. 


text:
Piya yogana, Anasiba yogini Isupa aya kirokaetama monota paitanta kiye yagara Kayapasi aeti ababute wantawe. Pitaba Isupa kampa agantuwema tokake uwame untiye 


text:
<pb/>Pigoya, Saimoni Pitaba aeba pi ntakuta tapima mintogini, abigama maya untawe: Abagi kinaꞌwampi ige aruyenabisa kapa kaewoma, abigantawe. 


text:
Abigauguna uwame uma: Naeba kampaye, untiye. Piya yogana, paitanta kiye yagarama kayokaya yagara ka, Pita age arisakainti ae agaya aeba maya untiye: We, kaeba yogabinti aege kaga mintaka kagaone, untiye. 


text:
Piya yogana, Pitaba to kake aꞌa-o uma esegima uwame yogana, pabigo kokore aga untiye. Igeba Isu Pairatiti ababute wantawe 


text:
<pb/>Pigoya marogini, Isupa Kayapasi ntamapintisaba ababute paitanta kiye yagarama ntamapi intawe. Igeba Yuta kinaꞌmi nkakumparantaꞌena akayayekini Pasoba naninta aꞌa-o uragaisanagawemaba wasanami kiye Pairati ntamapintiba kampa intawe. 


text:
Piyamagini igeba abeꞌi mintuguna, Pairatiba irosaꞌma igeti tumima ibigama maya untiye: Ma ntagaraba nana aguntaena pegiri ababute kanawema, ibigantiye. 


text:
Ibigaogini igeba maya untawe: Aeba agunta yagara kampa mintemisinta, kaetiba kampa ababute kanaompesine, untawe. 


text:
Piya yuguna Pairatiba maya uwaimintiye: Tigeripa ababute wama ago kamanati wainti nkawameta kamanapa otaiyo, untiye. Piya yogini Yuta kinaꞌmiba maya omintawe: Pipa ka yagara aeguma kaikenaenaba taepa akutatantane, untawe. 


text:
<pb/>Pigoya, Pairatiba nama nkantabaipinti ima Isu nkagegaꞌe uma maya untiye: Kaeba taga Yuta kinaꞌmi Nkwaꞌega yagaragawoma, abigaogana, 


text:
Piya yogana Pairatiba maya untiye: Pipa naeba Yuta yagaraba kampaye. Kaeka kaokampibe tabe mono kiye kinakampibe igeba kababute naeti mekatawa, kaeba nana pekiniwe, untiye. 


text:
<pb/>Piya uma abigaogana Isuba maya untiye: Naeba mampabisa tabe yagaraba kampaye. Piya, mampabisa tabe yagara mintosinta irebu kinaꞌnempiba akentana pumagini naoꞌmaeyagini Yuta kinaꞌmiba ayamagini nayakuresine. Naeba mabisa tabe yagaraba kampaye. Naeba tonaraka kabiyone, untiye. 


text:
Piya yogana Pairatiba maya untiye: Pigoya kaeba aota Waꞌega yagaragawo, yogana, Isuba maya untiye: Pabigo yene. Naeba taga kamana mabi uma aborakena tumima Waꞌega yagara mikena aborantone. Piya, aꞌyaꞌma kinaꞌmi taga kamana wasiye kinaꞌmi nawamupisa kamanaꞌne abewe, untiye. 


text:
Piya yogana Pairatiba maya untiye: Pipa nana taga kamanane, untiye. Pairatiba Isu maripora aeguyiyo untiye 


text:
Pika ka yekiri abiyo: Tigeba Pasoba yaga yega, taeba igaꞌna kina kapa iyoba timi pompene. Piya, mapa abigini kanarasakapa Yuta kinaꞌmiti tabe yagararipa iyobaꞌatakana uwa miritanoma, ibigantiye. 


text:
Piyama ibigaogini, igeba tabe kamana uma maya untawe: Kampaye, aeꞌnane. Parabasi iyoba tamo, untawe. Pigoya Parabasi aeba to kinaꞌmintanaba uwa aꞌyugu maentana pome kamparaga yagarawe.<pb/>


text:
ake igaꞌna maema antarage ima aꞌnota taminokuꞌena potantawe. Piya puntini, waꞌega kinaꞌma tete kai kaga maema potantawe. 


text:
Piya potamagini agora arabama mima amiyo puma: Yuta kinaꞌmi Waꞌega, aya pene, untawe. Piya untini aowabi aeguntawe. 


text:
<pb/>Piya puguna Pairatiba Yuta kinaꞌmiti to kake irosaꞌma maya untiye: Naeba otaogana tigeti tumemipa, naeba kaintanawakaba aguyosagauwa, tigeri agowapa agaiyo, untiye. 


text:
Pigoya, Isuba ake taminokupe tete kaibe potaumentaga irosaꞌma abeta tumpintogana Pairatiba iyakima: Ma ntagaraga agama aogima napiyiyo, untiye. 


text:
Pigoya tabe mono kiye kinaꞌmibe irebu kinaꞌmibe igeba agategini, esegi kamana uma: Maripora aeguyo, maripora aeguyo, untawe. Piya yuguna, Pairatiba iwamuta uꞌma maya untiye: Naeba kaintanawakaba aguyosagauwa, tige tigeri ababuma mariporapa aeguyiyo, untiye. 


text:
Piya yogini Yuta kina igeba maya untawe: Aewaka naeba Koti Ntagaranawe yemiꞌna, pipa piya kinapa puꞌwaiyoma, ago kamanatepipa untaka, purekana esegi peno, untawe. 


text:
Piya puntana, to kake nama nkantabaipinti ababute, abigama maya untiye: Kaeba aetasa aboratampene, untiye. Piya yogana Isuba kampa aꞌwae pomintiye. 


text:
Piya pogana Pairatiba maya omintiye: Kaeba kamanapa kampa unameno. We, naeba yekana mikenaenabe purikenaenabe esegiyenaba pipa namintapa, kaeba kampa abeno, untiye. 


text:
Piya yogana Isuba maya omintiye: Inatisa yagara Koti kampa owe ugatantemisinta, naepa kaꞌena kampa punatampesine. Piya, kaeti unata kinaꞌmi kaintanawaimpaba kaepa asugagasaye, untiye. 


text:
<pb/>Piya yogana, Pairatiba pi kamana abite Isu uwa atakena yogini, Yuta kinaꞌmiba imo kamana umagini maya untawe: Kaeba kana yagara ae uwa atateginapa, to kake Sisa nkaoꞌyagaraba kampa mikibene. We, aewaka tabe yagara mintuwe yemipa, tabe yagara Sisa agobi potaye, untawe. 


text:
Pairatiba pi kamanapa abite karu pumagina, yogini Isupa ababute tumuguna kamana uma aꞌya pikena yabaewata maraꞌmintantiye. Pi kana yabaeba yabatasa yarage pumarantane. Pi kana yaragewama nkageba Iburu kamanapipa Kabatawe, untawe. 


text:
<pb/>Pigoya, Yuta kinaꞌmiba igeba marekiniba Pasoba mikenagini aseꞌyo puma wantawe. Piya puguna kagi abebe pogana Pairatiba Yuta kina maya uwaimintiye: Tabe yagararipa mampaya agaiyo, untiye: 


text:
Piya yogini igeba tabe kamana uma maya untawe: Aeba kampa miyeno, kampa miyeno, maripora aepa aeguyo, untawe. Piya yuguna Pairatiba: We, tabe yagarari yekana maripora purenema yewo, untiye. Piya yogini, tabe kiye kinaꞌmi igeba maya kamana aꞌwae pomintawe: Aeba tae tabe yagaraba kampaye. Aroma kumatasa Sisa kaꞌanto ae miratantiye, untawe. 


text:
Piya yuguna Pairatiba abima paru puwaitamagina, Isu maripora purenema owe uwaitantiye. Igeba Isu maripora aeguntawe 


text:
<pb/>Pigoya, irebu kinaꞌmiba igeba maripo maema Isu amuguna aesagaꞌurogini, maba ka agewapa Aꞌno nkayampu, Iburu kamanapipa Korikota, pitaꞌi ababute wantawe. 


text:
Ababute wama maripora pitaꞌi aeguntawe. Piya, agunta yagara taraba kaga isiyeguma to aukaꞌi to aukaꞌi puwaisitantini Isupa isibakapi atama arabawaitantawe. 


text:
<pb/>Pigoya, Pairati yogini Isu nkaꞌnota maripora mayama awaꞌena kaema atantawe: Isu Nasareti kumatasa, Yuta kinaꞌmi Nkwaꞌega Yagarawema, kaema atantawe. 


text:
Pigoya, Isu aegunta mpaba pipa tabe kuma agora waintomeka Yuta uwoma kinaꞌmi pitaꞌi wagana puntiniba, pi kana awaꞌenaba aisuntawe. Pigoya kana awaꞌena kaentapa Iburu kamanapisabe Aroma kamanapisabe Kariki kamanapisabe kaemarantawe. 


text:
Piya puguni, Yuta tabe mono kiye kinaꞌmiba igeba Pairati maya omintawe: Kaeba Yuta kinaꞌmi Waꞌega yagarawemaba, a-kaeyo. Piyama: Naeba Yuta kinaꞌmi Waꞌega Yagaranawe, aeꞌwaka untineba, kaeyo, untawe. 


text:
<pb/>Pigoya, irebu kinaꞌmiba Isu maripora aeguntini, autasaena maema aꞌyigimpagini tarawa tarawakiꞌena puma urintawe. Piya, tabe kaiwapa pugunintaꞌenaba kampa waintogini, 


text:
maya untawe: Pipa paga waintika atugekanaba ataena pusanaga, teteꞌena puma ka yagarama maeyano, untawe. Piya puguna mono isapisa kamana ka mayama wainti, piꞌna esegi puntiye: Igeba nautasaena pako purintini, kainetapa teteꞌena pukibewema, unti, pipa esegi puntiye. 


text:
<pb/>Piya, irebu kinaꞌmi piya puntawe. Piya puguna, Isu maripo agobipa mayama mintantawe: Anowampawa, anowampa nkaꞌnanto Mariya aeba Keropasi nkwaena, to Mariya Matara kumatasawa, sumagini mintantawe. 


text:
Pigoya Isu anobe abagi yagara abugaome naeba mintuwaguna tasigategina, anowampa maya omintiye: Waya, mapa yagaragane, untiye. 


text:
Piya untana, abagi yagaranapa maya unamintiye: Mapa kanogampawe, untiye. Piya unamoga naeba pi ntaga Isu nkanopa agamagi ababuma aogi potantuwe. Isu puꞌwantiye 


text:
<pb/>Pigoya Isu aeba yogawapa aꞌya pogana abite mono kamanaꞌama esegi penema maya untiye: Naeba wanika nabiye, untiye. 


text:
Pigoya, kankabe ka asa wanipa awaitama waintogini, kai atuta maema ae uꞌmagini asara kitama awamuta mayotauguna nantiye. 


text:
Pi asa wani nantana kegaꞌe uma: Pabigo ibanto yoganepa aꞌya waye, untiye. Piya yogana aꞌnopa kirosaogana aumawapa mesugaintiye. Irebu yagaramaba Isu irerasa ayatabi aerasibantiye 


text:
<pb/>Pigoya, pipa Pasobarasaena maema aogi pikena yagagini, pi ntagaba tabe sabatigini, Yuta kinaꞌmipa kana wasana maripora iyegunta kina sabatira waisanagaba kampa ibuntiye. Piya pogini, igeba Pairatiti wama igisaba aegaꞌyuma akitama kaikenaga uma abigantawe. 


text:
Abigauguna, owe yogini, irebu kina igeba agunta yagara tara Isuke isiyegunta kaꞌwaina ayampuba aegaꞌyuntini, to kaꞌwainapa pabiyama aegaꞌyuntini puntawe. 


text:
Piya puguna, irebu yagara kaꞌwaina ayatabi irerasa aerasiba ataogana, pabigo korape antipe pagintiye. 


text:
Pigoya, naeba pipa naonepisa agabebe puntoka, ma kamanapa taga suwe. Eya, naeba abintuwe. Pi taga kamana yopa, pipa tigeba abibebe puma timatiti puma aegaraiyo, untiye. 


text:
Piya, mono kamana ka mayama wainti, piꞌna nkauꞌwapa aborama esegi penema pintanaba aborantiye: Igeba ayampuba kampa aegaꞌyukibewe, untiye. 


text:
Piya, mono kamana to kapa mayama waintiye: Igeba ayata aerasabantanati iyomarakibewe, pi unti kamanaꞌama nkauꞌwapa aborantiye. Isu kaintawe 


text:
<pb/>Pigoya, Yosepe Arimatiya kumatasa yagara aeba Isu aoꞌyagara mintantiye. Pigoya, Yuta kinaꞌmika aekuru puma amatitiꞌenawapa kampa aborama kakama mintantiye. Pigoya, aꞌya puwaogana pi ntagara aeba Pairatiti wama Isu ntabaewa akitakena uma aborama omintiye. Omogana, Pairatiba owe otaogana wama iyobantiye. 


text:
Pigoya Nikotimasi, aseka Isuti wanti ntagara, aeba aogi agunta masawaepa kuntaenawapa 50 kirogaramurasa maete wama uma aoꞌmaema, 


text:
Isu nkauti paiꞌatama wae kairasa asagakokintase. Piya, Yuta kinaꞌmiba wasana yabaeba pabiya puwaitabuntawe. 


text:
Pigoya Isu, aegunta mpa nkawamoriba yogaba ka waintantiye. Pitaꞌi yabapinti ka wasana aruwema kuꞌmaranta waintantiye. Pitaꞌiba wasanaba kampa kaiwaitantane. Pipa uwa kasaꞌena waintantiye. 


text:
Pigoya, Yuta kinapa Pasoba yaga agarosaogini, pikana wasana aruba agarota waintoginisi, isigeba, Isu nkaupa maete pitaꞌi metantase.<pb/>


text:
Pigoya, marusa yaga sontara, Mariya Matara kumatasa wae aeba aruri agakena abaya aseka irosaꞌma wantiye. Wama uma irosaꞌma agaomepa, yabapa aꞌwaiwaogana uwa waintantiye. 


text:
Piya pogana, agate karuꞌena wama Saimoni Pitape to ka Isu abugaome ntagara naepe uma urasimima maya untiye: Waꞌega yabaewapa ago isuꞌurewe. Piya pega taeba aguyosaꞌma kunta pune, untiye. 


text:
Uma irosaꞌmaba agepintiba kampa uma pasinta uwa uma ibikama agauwapa, wae kai asagakokimarantaꞌenamana waintoga agantuwe. 


text:
Piya pogana, Pitaba ainti kanama uma irosama, antabaipinti uma paiꞌma wae kai asagakokimarantaꞌena mana agantiye. 


text:
Pigoya, Isu nkaꞌnota asaetaume kaiba to kaꞌisa kaigeba kampa waintogana, abiwa akarakima ataogana to ka aukaꞌi waintogana agantiye. 


text:
Piya pogana aoꞌyagara naeba maru arura uma irosauwapa, uma paiꞌma pabiyama agawaemagi abibebe puntuwe. 


text:
Piya pumagira, tasigeba to kake aꞌwae pumagira kumati wantuse. Matara kumatasa Mariya aeba Isu agantiye 


text:
<pb/>Pigoya, Mariya aeba wasana aru agora mima kubeꞌena puntiye. Kubeꞌena puntana wama awara uma ibikama agaomepa, 


text:
enisore tara wae kaiwaisintaga mintusuguna isigantiye. Kaꞌwainaba Isu nkaꞌno ataumeti miyogana, to kaꞌwaina agisa ataumeti mintantiye. 


text:
Pigoya, isigeba mayama untase: Waya, kaeba nanaga kubeꞌenaba penema, abigausuguna, aeba maya untiye: Waꞌegane isuꞌurite tori wagasaga aguyosagauwe, untiye. 


text:
Piya ute aꞌwae puma Isu aewa agantiye. Agantanaba Isu aowarapa aogimaba kampa agabebe puma agantiye. 


text:
<pb/>Piya pogana, Isuba abigama maya untiye: Waya, kaeba keka aguyosaꞌma kubeꞌenaba pene, untiye. Piya yogana, aeba kana yogawama nkaba mintiyema, napima maya omintiye: Tabe yagara, kaeba wasana isuꞌma tori maete metantanapa yega abite wama umaeyano, untiye. 


text:
Piya yogana Isuba: Mariya, untiye. Yogana aeba aꞌwae puma Yuta kamanapisa: Arabonai, untiye. Pipa tae kamanapisa: Tisawe, untiye. 


text:
<pb/>Piya yogana Isuba maya omintiye: Nabanempatiba kampa intuwa, nautapa a-ntaukaya po. Kaeba wama naokina maya uwaimo: Nae nababa pipa tige tibawe. Piya, nae Kotiba pipa tige Kotiwe. Pika aeti ikuwe, iyema uwaimo, untiye. 


text:
Piya omogana, Mariya Matara kumatasa wae aeba aꞌwae puma wama, abagi kinaꞌwa maya uwaimintiye: Naeba Waꞌegapa agauwe, utegina kamana omome kamanapa uwaimintiye. Abagi kinaꞌmi Isu agantawe 


text:
<pb/>Pigoya sontara aseyogini, abagi kina igeba Yuta kinaꞌmika iyekuru puma, aki puma nama kabe kitama mintantawe. Mintuguna Isuba ige ibakapi ampa aborama mima maya uwaimintiye: Paruyenaba tigeti waiyeno, untiye. 


text:
Piya ute ayatarabe ayatabe iyakintiye. Piya pogini, abagi kinaꞌmiba igeba Waꞌega agamagini intawamaba aogi puntiye. 


text:
Piya puguna to kake uwaimintiye: Paruyenaba tigeti waiyeno, untiye. Piya untana to maya untiye: Naba nae unatantemisa puma, pabiyama naeba tigepa uritauwe, untiye. 


text:
Piya untana to maya untiye: Tigeba wasanami nkaguntaenawai uma asuꞌa puwaigasiginaba asuꞌa puwakiye. Kampa uma asuꞌa piginaba waewaitakiye, Isu untiye. Tomasiba Isu agantiye 


text:
<pb/>Pigoya, Isu abagi kinaꞌwa aborawaiminti ntagaba, ka abagi yagara nagisarisa tara tumpaema ige aruyenabisa, kampa mintantiye. Ae agiwapa Tomasiwe. To ka agiwapa Agayawe, omintawe. 


text:
Piya, kaꞌisa abagi kina aoꞌmiba igeba awaga kamana omima: Taeba Waꞌega agaune, untawe. Piya yuguna maya uwaimintiye: Naeba kamanatipa abogana taga kantaba kampa piya. Naeꞌne ntaonepisa ayapi antotasa aegunta, pi abura agama nayatasa abura aukaya puma, nayatasa ayatara aukaya puntapa, tagane ukuwe, untiye. 


text:
<pb/>Pigoya, to kake sonta aboraogini abagi kina igebe Tomasige kaga namapinti aki puma kabe kitama mintantawe. Mintuguna Isuba abakankaipi to kake ampa aborama mintana maya uwaimintiye: Paruyenaba tigeti waiyeno, untiye. 


text:
Piya untana aꞌwae puma Tomasi maya omintiye: Kaeba kaya nkamarasa nayata aukaya puma agao. Piya, kayakatasa nayatara aukaya puma agama to kake kaguꞌama tara taraba a-puma, naegaꞌma kamatiti po, untiye. 


text:
Piya yogana Isuba maya omintiye: Kaeba nagamagina kamatiti puma naegarana, a. We, kampa nagama naegaꞌma imatiti pe kina, igeba iꞌmuntanabi mikibewe, untiye. Yoni ma nkisapisa ago kamana kaentiye 


text:
<pb/>Pigoya, Isuba to uwoma awameꞌenaba abagi kinaꞌmi nkiyora punti, pipa ma nkisapipa kampa kaewaentuwe. 


text:
Kaemaranto mapa pipa mayaga kaemarantone: Tigeba aisuma abima Isu aeba Karaisiti, aeba Koti Ntagara minti, pi kamana abibebe puma aeꞌwa aegaꞌma timatiti pikibepa, ae awamuta miyabaꞌena maema mikibewe, untiye.<pb/>


text:
Pigoya, ainti Isu nkabagi kinaꞌwa Taibiriyasi kotu nkawamora mintuguna aborawaimintiye: Aeba ampa aborawaimintipa pipa mayamawe: 


text:
Saimoni Pitawa, Tomasi to ka agiwapa Agaiyawa, Nataniyeri aeba Karariya mari Kena kumatasawa Sebeti ntagara tarawa, to Isu nkabagi yagara tarawa sumagini, piya kinaꞌmi kaga mintantune. 


text:
Piya mimagi, Saimoni Pita aoꞌmipa maya wamintiye: Naeba inoyanta aekena wauwe, untiye. Piya yogi taeba: Taegeba kaga wakune, untune. Piya ute wanipisa karebi ima wantune. Wama umima pi nkasekapa inoyantaba kampa aentune. 


text:
<pb/>Piya puma mintuwakana marogana, Isuba kepari ampintantiye. Ampintogira Isu nkaowarapa kampa aogima agabebema agantune. 


text:
Piya puwakana tabigama maya untiye: Yakarakiꞌnupa, inoyantaripa kapa waintiyoma, tabigantiye. Tabigaogira taeba: Kampaye, untune. 


text:
Piya yuwakana mayama kegaꞌe uma uramintiye: Wanipisa karewama nkayatakanti kukopa motama inoyantaba aeyiyo, untiye. Yogi kukopa motauwakana inoyantaba uwoma iraꞌwaiyogira, taeba kanara kampa paibu maete intune. 


text:
Piya pumagira, Isu nkabugaome nkabagi yagara naeba Pita maya omintuwe: Waꞌegarepa piye, untuwe. Yuwagana Saimoni Pitaba kaiwapa akubotama inoyanta aeyometisa, pi Waꞌegawe kamana abite autasaenaba maema purite wanipinti paꞌyo puma tumima wantiye. 


text:
Pigoya, abagi kina to kaꞌisa taeba pi kepari awamori mintumetisa wanipisa kareba pubasanaurite kukopa inoyantage paiburite wantune. 


text:
<pb/>Pigoya, kepari ima uwa mari mayena agantune: Yaku eꞌnora inoyantabe paretibe kaemaranta tama miyogira agantune. 


text:
Piya yogana, Saimoni Pita aeba wanipisa karebi ima kukopa uwa mari paibogana intiye. Piya pomepa kuko antabaipintiba tabe inoyantaba 153 waintantiye, piya pomepa kukopa kampa airisaꞌwantiye. 


text:
Piya pogana Isuba maya uramintiye: Tigeba ampa naninta nabisugaito yiyo, untiye. Yoginiba, aꞌyaꞌma abagi kinaꞌmiba: Kaeba kegawemaba, kampa abigantune. Piya, taeba: Aeba Waꞌega yagarawema, ago napintune. 


text:
<pb/>Piya, purintapisa aogama abagi kinaꞌwa aborawaimogana kakaga puntiye. Isu Pitaka sipisipine naninta imo, omintiye 


text:
<pb/>Pigoya, taeba naninta nagasuwakana, Isuba Saimoni Pita maya omintiye: Saimoni, Yoni ntagara, kaeba ma kinapa asugasima tabera kagupa nameno, untiye. Piya yogana Pitaba maya omintiye. Owe, Waꞌega, kaeba abene. Naeba kaekaba nabiye, untiye. Piya yogana Isu maya omintiye: Kaeba sipisipi awaro kinunte kabiwaitama naninta imo, untiye. 


text:
Piya untana to kake maya omintiye: Saimoni, Yoni ntagara, kaeba kagupa nameno, untiye. Piya yogana Pita maya omintiye: Owe, Waꞌega, kaeba abintane. Naeba kaekaba nabiye untiye. Piya yogana Isu maya omintiye: Kaeba Sipisipi kinunteta kiya kabiyo untiye. 


text:
Piya untana to kake kakagara omima maya untiye: Saimoni, Yoni ntagara, kaeba naekaba taga kabiyoma, abigantiye. Abigaogana Pita: Naekaba taga kabiyoma yome kamana abite, antawamaba ata pogana maya untiye: Waꞌega, kaeba aꞌyaꞌwaemaenaba abiwaentane. Naeba nagu kaeti atama paibutopa, pipa abintane, untiye. Piya yogana Isu maya omintiye: Kaeba sipisipi kinunteta kiya kabiyo, untiye. 


text:
<pb/>Piya untana to maya untiye: Tagaka ugamukuwa abo: Kaeba aoso yagara mintanapa, kaega iraꞌna kukapa arakae pu uꞌma, keꞌiba pitaꞌi mataꞌiba nasikenaga kabeginapa wama nasi nasi pene. Pigoya ainti karenarantanapa, kaya tara aebara pegana, to yagarama kaegapa maema amigatama, kampa wakena napikibempe kiꞌi kababute wakiye, untiye. 


text:
Piya, Isu aeba Pita ainti purikena ki aborama omintiye. Purikenaenawampaba Koti nkage asagaꞌyuyenema, untiye. Kamana piya untana Pitakaba: Ampa naegarao, omintiye. 


text:
<pb/>Piya yogana, Pitaba aeba aꞌwae puma Isu nkabugaome nkabagi yagara naeba akaꞌi wauwagana nagantiye. Piya, naeba paipa Pasoba naninta nanta ntagaba naꞌnopa Isu nkaibira aisage puma abigama maya untuwe: Waꞌega, kaepa ke kunapa pugatakiyema abiganto, 


text:
pi ntagarana akaꞌi wauwagana Pitaba nagantana Isupa abigama maya untiye: Waꞌega, ma ntagaraba pipa aya pikiyema, abigantiye. 


text:
Abigaogana Isuba maya omintiye: Aeba uwa mintaka naeba aꞌwae puma kanakena abimogana wainteginapa, ae kaba nanaga yene. Kaega uwa kanama ampa naegarao, untiye. 


text:
Pigoya, kaꞌisa mono kinaꞌmiba igeba naekaba maya uma kamparaga puntawe: Ma nkabagi yagara aeba kampa purikiye, untawe. Pigoya, Isu aeba pipa naekaba: Kampa purikiye kamana kampa untine. Kampaye. Aeba maya kamanaꞌamana untine: Aeba uwa mintaka naeba aꞌwae puma kanakena abimogana wainteginapa, ae kaba nanaga yene, untine. 


text:
Piya, abagi yagara mana nae ma kamanapa abibebe pumagi, ma esapa kaentuwe. Pigoya, mono kinaꞌmiba naekaba kamanaꞌwapa taganema abune, untawe. 


text:
<pb/>Pigoya, Isuba toma toma puntipa esaꞌnepinti kampa kaeyuwe. Pipa esaꞌamana waewaeyemisinta, naeba abopa wasanamiba kampa aisuma aꞌya pesine, Yoniba piyama kaentine.<pb/>


text:
Nae Yuta, Isu Karaisiti kayokaya yagara mima, Yemisi nkaꞌnantowe. Piya, taba Kotiba agu kaoꞌena puma utaritama Isu Karaisiti atokaentaka kabiritai kinaꞌmititi, ma nkisapa kaeyuwe. 


text:
Pigoya, Koti nkantaraꞌenabe, paruyenabe, agu kaoꞌenabe tigeti waima waiyekana anosano. Akayukena kinaꞌmi kamanane 


text:
<pb/>We, nabugai ntaokinaꞌmitaba, maruꞌenaba naeba esa kaema aꞌyaꞌma kinaꞌmite tauꞌikenaenama nkagowapa urimisanaga nabugantiye. Pigoya, ibaba pika wanane. Naeba tonaraka ma kamanapa kaeyuwe. Piya, ka yaganto Kotiba aeti atokaeyompe kinaꞌmiteti tamatitiꞌenaba aboraramintegi, pi tamatitiꞌenaretapa tigeba aogima kabima mima, akaya kamanapa aebasanaiyoma, urimuwe. 


text:
Piya, kaꞌisa kamparagaena pe kinaꞌmiba agowaipa kakaurite kanamagini aiꞌaruyenatipintiba ubasintawe. Pi kinaꞌmiba igeba Koti nkawagaenawapa maema aꞌwae puma, iꞌni ntapiyenawaipa aegaꞌmagini kumiyena puma, ka tabe yagarare, Waꞌega Isu Karaisitipa ikabitawe. Igeka paitakaꞌya Kotiba: Kamana uwaitakuwema, untine. 


text:
<pb/>Pigoya, tige ago abiwaenta kamanapa to kakema urimekiri abiyo: Piya, paipa Waꞌegawamaba Isureyo kinaꞌmi nkiꞌima Isipi marisa ibabute me itamagina, aintiba kampa aeti imatiti pume kinapa iyeguntiye. 


text:
Piya, paipa kaꞌisa enisore kinaꞌmiba kabiyume mparuta kampa agora mima taga waꞌewaipa kaintane. Piya puguna, Kotiba waiyaba igaꞌnarasa kirokaewaitantegini igeba aꞌabibisa tununtanabinti miyigina, Kotiba aeꞌwa tabe yagaba kamanapa uwaitakiye. 


text:
Piya, paipa Sotomu kinaꞌmibe Komora kinaꞌmibe pi kumaꞌama nkawarisa kinaꞌmibe, igeba ata enisore kinaꞌmiba keꞌwai kaintasa puma atate kumiyena puma waba to wa uma paibogana to wae ampa paibogana puta wantawe. Piya puguna, Kotiba: Agate tiyekuru piyema, esegi yakutasa agora iyegugaintine. 


text:
<pb/>Pigoya, tigeti abora kinaꞌmiba pabiya pewe. Igeba amontabi mpikena kanta puma mima iꞌwaipa iꞌnintana potamagini kiya kinaꞌmi kamanapa ikabitamagini, inatisa eꞌwasaenayaga kinakaba ikayasuwaitawe. 


text:
Piya, paipa kewamaba Mosese nkau maekenaga yogana, marusa enisore yagara Maikoro aeba: Aꞌa-o, umagina maka untase. Piya puntamepa, Maikoroba kampa ataenaba puma, antotapa kampa akayapa otantine. Kampaye. Aeba: Antotapa Waꞌegawamaba ugatakiye, omintiye. 


text:
We, ma kinaꞌmiba kampa agantanagaba karuꞌena akayasewe. We, kabu yagama ntapiyena waintisa puma, igeti wasanama ntapiyenaba waintegini, pi kipa atagana aintiba napiyenawaimpa nkagomaba ipi pima antotapa iyegukiye. 


text:
We, igeba ataenabi mpikibewe. Piya, Keni wasana aeguntisa puma, igeba piya puta nasewe. Piya, Peramu puntisa puma, igeba tabe ikankai maekenaga napiyaba miyewe. Piya, Kora aeba Koti kamana akayuntisa puma, igeba piya pekana aintiba antotaꞌenaba kaga imima iyegukiye. 


text:
<pb/>Piya, agu kaoꞌenaritasa tigeba aki puma nakena pigini, igeba iꞌnintana tamakaema araꞌena puma abuyasa pisa puntini, igeꞌwai ntapima nama igaꞌe paga paga puma kampa inipa pewe. Igeba ka kampa aeyami ibina mpanta kanta puma miyegana, esibawama agarubagina nasisa pewe. Eya, igeba yawama kampa a aenta asa wagina wasanama ikasamisa pewe. 


text:
Piya, tabe kayo waninkama tabera aigayoꞌya pegina akagawa irisa puma, igeba pami pukenaenawaipa aborawe. Piya, igeba noriwama ogasi ankagasi pemisa puma igeba ata aꞌabibisa tununtanabinti agora mikenaba igeti uwaitantine. Kamparaga ikantanawaine 


text:
<pb/>Pigoya, Antamu aeba paitama aborama kanama tonaentisa tarumaema pogana Inoki aboramagina, aeba poropete kamanapa maya uma aborawaimintiye: Abo. Waꞌegawamaba aeba uwoma aota kinaꞌwantaga tumimagina, 


text:
aꞌyaꞌma kina antota ika nkimikena tumegi agauwe, untiye. Eya, aꞌyaꞌma Koti ikabita kamparaga kinapa aꞌyaꞌma kamparagaena punta kamparaga yugawaika kamanapa uwaitamagina, pi kamparaga agunta kinaꞌmiba ata otanta kamanatakaba antotaꞌenaba imikena tumegi agauwe, untiye. 


text:
We, pi kinaꞌmiba wasana ikaꞌi obisobi suma, imo puyaba mima, igu iꞌnintanawai aegaꞌma, tabe aꞌyugu kamana uma igebigoꞌena puma, kota paibukenaraka ikaragara kamanapa yewe. Tigeba timatitiꞌenaba upebe piyo 


text:
<pb/>We, nabugai ntaoꞌmitaba, Waꞌegare Isu Karaisiti nkaposoro kinaꞌmiba aborakibintanaga kamanapa untane. Tigeba pika to kakema aogima napiyiyo. 


text:
Igeba mayama urimewe: Ainti agogo yaga agarosakanaba, monota karana pukibe kinaꞌmiba aborama Kotipa ikabitama igu iꞌnintanawaipa puta nasikibewe, untawe. 


text:
We, piya pukibe kinaꞌmiba apako pikenaenaba aborakibewe. Eya, igeba mabisa kinaꞌmi ntapiyena aegaraigina, Aota Awamusaꞌama igupipa kampa mikiye. 


text:
<pb/>Pigoya, nabugai ntaoꞌmitaba, tigeba esegi puma aota timatitiꞌenaripa puyaba mita iyigina anosano. Tigeba Aota Awamusaꞌama nkesegiyenarasa nunamu yiyo. 


text:
Tigeba Koti nkagu kaoꞌenabi ubasiyaba miyiyo. Piya, Waꞌegare Isu Karaisiti nkantaraꞌenama nkauꞌwapa aboragiri, tigeba miyaba aumaba maekibewe. Pika yokege piyo. 


text:
Piya, yakupisa iso itasa puma, to kaꞌisa kinapa iꞌiyiyo. Tigeba tiyekuru puma to kaꞌisa kinapa tintara puwaitama iyoꞌmaemagiri, arirasa iꞌnintanawaika tiyekuru puma apasanaiyo. Kotiti taꞌmu potakena kamanane 


text:
<pb/>Pigoya, Kotiba wareꞌnasanaga aogima kabiritakena yagarawe. Eya, aeba abuyasa kampa punta kina aboraritaigiri tiꞌmu pigina, eꞌwasaenawapi tiba puritakena piye. 


text:
Piya, Koti aeba kaꞌanto mima, Waꞌegare Isu Karaisiti ntugarasa tauꞌiye. Pigoya, asagayukenaenabe, eꞌwasaenabe, kabiratakenaenabe, esegiyenabe, paipe ibabe aꞌyaꞌma to yagabe, aeti waima waiyeno. Tagane.<pb/>Yuta piya isa kaentiye.<pb/>


text:
Teyopiro, tabe yagarare, abakatepi Koti kaoꞌena puratama mono yuga punti kamanapa uwoma kinaꞌmi aogima arabama kaentawe. 


text:
Pi kamanapa Isu nkagora mintanta kinaꞌmi agama abintini, piya mayaenama nkagowapa abinta kinaꞌmi nkuraminta kamana kaentawe. 


text:
Pigoya, naeba pabiyama nabegi, agorasa aꞌyaꞌwaemaena aboraurite kananti, pika pasema aisuma aꞌya uritegi, kauꞌnana kamana uma kaeyuwe. 


text:
Pigoya, pipa aisuma mayama abibebe po. Mono ugamintapa taga auꞌwantagaꞌena, kaꞌisa kinaꞌmi nkugaminta kamanapa kaeba aogima aisumagina, abibebe po. Yoniba aborakiyema, enisorewama Sekaraya omintiye 


text:
<pb/>Pigoya, Erotiba Yuta kinaꞌmi nkwaꞌega yagara mintome kanabi, mono kiye yagara ka mintantiye. Agewapa Sekaraya, aeba Abaisa ae mono yuga aruyenabisa yagarawe. Wayaꞌwapa Eroni mpono yuga aruyenabisa pi nkatutasa, agewapa Erisabeti mintantiye. 


text:
Pigoya, isigeba Koti nkaobi isigupa aogima atamaginisi mima, aꞌyaꞌma Waꞌegawama unti kamanape arupu kamanaꞌwape aogima wasima mintantase. 


text:
irosaꞌmagini Koti ntuga uwaitantemi ntuga iyota iyota puma maentini, Sekarayapa kunka aguntaena kaeyanema otauguna, Koti ntamankama nkagupinti uma pasintiye. 


text:
kunka aguntaena kaeyogana, Waꞌegawamatisa enisore aboramagina, kunka aguntaena kaekenaenara ayatakantisa aukaꞌi asima mintantiye. 


text:
<pb/>Piya pogana, enisorewama maya omintiye: Sekaraya, kaeba a-kaekuru po. Waꞌegawamaba esotakanaba abintika, wayakampaba agaꞌe puma, yagara ka yakari pekanaba, kaeba ae ageba Yoniwe omo. 


text:
Pigoya, kae kantawamaba aogi puma, asoya pekana kaꞌmu pikibene. Piyama aborakiniba, uwoma kinaꞌmi abigina iga pukiye. 


text:
Aeba esegi wanipa aꞌa-o uma miyekana, Aota Awamusaꞌamaba inamugantora agupi tumima pumaekiye. Pumaeyakana, Isureyo kina uwoma kina igu aꞌwae pekini, Waꞌegawama, tabe Kotiwaimpa agorasaena pikibewe. 


text:
Piya, poropete yagara Iraiyati aumabe esegiyenabe waintanti, pabiyama waintantakana paitamagina, wama Waꞌegawama nkawaga kamana ikena kinaꞌena puma mikiye. Pigoya, abawampabe yagarawampabe ige igu maema paru puma kayone puwaitakini, kaꞌmasa puma mikiye. Piya, ikeri pakibe kinapa uwaitakini, to aꞌwae puma aegaranta kinaꞌmi nkaruyenaba uma mikibewe. Piya pekini, wasanamiba aꞌyaꞌwaema Waꞌegawamaka aseyo puma mikibewe, untiye. 


text:
<pb/>Pigoya, enisorewama piya yogana abintana, Sekarayaba kamana mayama aꞌwae pomintiye: Naebe wayaꞌnepe tasigeba ago karena aenta tause. Pikaga kamanakapa ayama abibebe pukuwe, yogana, 


text:
enisorewama maya omintiye: Abeno. Nagenepa Kebariyo, naeba Koti nkaobi miyoꞌnana, nagarubagi kaeti tumima aogi awaga kamana ugamoganapa, 


text:
kampa abibebe pene. Piꞌna antotapa aiboꞌena puma, kamana kampa unta kinaꞌena puma mintagana, kamana ugamo kamanaꞌamaba auꞌwantagaꞌena pikiye, piya omintiye. 


text:
<pb/>Pigoya, Sekaraya aeba tabe mono namapinti eꞌerota mintogini, wa wayapa igeba agawa puma mimagini, uwoma nkigi napintawe. 


text:
Piya puguna, ainti igeti tumimagina, kamana uwaimikena igiga puntiye. Aibogini igeba maya untawe: Aeba tabe mono namapinti to ka aosoꞌena agaiꞌnawe, yuguna, pigo aeba ayatasa awame puwaiyakintiye. Awamupisa kamanapa kampa untiye. 


text:
Pigoya, ainti wayaꞌwampa Erisabeti agaꞌe puntana, opa nayakaꞌmu kakama mintantiye. Piya puntana maya untiye: 


text:
Waꞌegawama aeba kana atanti, pipa aborakanaba aogi punatamagina anamo nanintanaba asuꞌa punagaintiye, untiye. Enisorewama: Isu aborakiye, Mariya omintiye 


text:
<pb/>Pigoya, tonaentisa kaꞌumaema upa Erisabeti agaꞌe pogana, Koti nkenisore yagara Kebariyo agarubaogana, Karariya mari Nasareti kumati tumimagina, 


text:
aragawaeꞌmati tumintiye. Kana aragawaeꞌma nkagewapa Mariyawe. Pigoya, kiya yagara Tebiti nkayabama, agewapa Yosepe mintana, kana aragawaepa maekiyema ika potantiye. 


text:
Aibuguna, kana enisorewama Mariyati wama maya omintiye: Aya pene. Waꞌega Yagara kagora mima, kaeka aꞌmu pugatama abegina aogi piye, yogana, 


text:
Mariya kana enisore yagarama yome kamana abite aekuru pumagina: Kamana agowapa ayabayawema, napintiye. 


text:
<pb/>Piyama napiyogana, enisore yagarama maya omintiye: Mariya, kaeba a-kaekuruba po. Koti antawamaba kaeka abegina aogi piye. 


text:
Piya untana to maya untiye: Aeba ae age Inatisa Waꞌega Yagarama Ntagarawe omikibewe. Piya puma, ayabama Tebiti kabintemisa puma tabe yagara mima, 


text:
aꞌyaꞌma yaga Yekobu nkaokinatapa kabiwaitama, aꞌyaꞌma yaga Tabe Yagara miyaba miyaba mikiye, piya omintiye. 


text:
<pb/>Piya yogana, Mariya enisore yagaraga maya omintiye: Naeba kampa nawaeba mintiye. Yempe kamanapa aya pikiye, untiye. 


text:
<pb/>Piya yogana, enisore yagarama maya omintiye: Aota Awamusaꞌama kantabaipinti tumekana, Inatisa Yagarama esegiyenawampa aogi pugatakana, yagaragampa aota yagara, age Koti Ntagarawe ukibewe. 


text:
Kaeba abo. Kanogae Erisabetigaba, aeba anamo aentawe ye waeꞌma agaꞌe pumagina, togana kakaga u migaitegina, masinto yakari potakiye. 


text:
<pb/>Piya yogana Mariya maya omintiye: Abo. Naeba Waꞌega Yagarama kayokaya araganagana, pabi yempesa punatakiye, untiye. Yogana, enisore yagaraba atate wagaintiye. Mariya Erisabeti uma agantiye 


text:
<pb/>Enisorewama kamana omigaite wagasogana, pabi ntaga Mariya kaꞌisaenawapa aogi purite, Yutiya mari karuꞌena wamagina, amu wainti mari ima, kuma ka waintiti imagina, 


text:
Aya pene asu yogana, Erisabeti ntagara antabaipinti patagi pogana, Aota Awamusaꞌama Erisabeti nkantabinti pumaeyogana, 


text:
Erisabeti Mariyaka maya omintiye: Koti aꞌmu pugataye. Kaeba aogi waekagana, taberasa Kotiba aogi pugatakana, kantabaipinti aborama mintemi ntagara aogi yagara aborama miye. 


text:
Pigoya abo. Kae kamana yeka aboganaba, nantabaipintisa yagaranempa ago aꞌmu puma patagi piye. Naeba naꞌmu pugatauwe. Kaeba nae Waꞌega Yagarama nkanogawe. Ayabaya naeti kanama ampa nagane. 


text:
Pipa Waꞌega Yagarama kamana ugaminta, kaeba abekana tagantana pemika, tabera kaꞌmu potane, piya omintiye. Mariya aꞌmu kamana untiye 


text:
<pb/>Piya omogana, Mariyaba abite aꞌmu kamana maya untiye:<pb/>Naeba nagu namankamaba Waꞌegaga naꞌmu potauwe, iye.<pb/> 


text:
Abo. Ae kayokaya araga nae uwa miyogana nababuma aogi punatakini, ibabe aintibe Koti aꞌmu punatami kamana aꞌyaꞌma kinaꞌmi abimagini, naeka iꞌmu punatakibewe, iye.<pb/> 


text:
Piya, Koti tabera aogi punatami, esegi yagara miye, iye.<pb/>Piya, agewapa aota puma waintiye, iye.<pb/> 


text:
Aeka abemi kinapa igepa agu kaoꞌena puwaitamagina, ago paipe ibabe abemi kinapa igepa aogi puwaitaye, iye.<pb/> 


text:
Aeba kiya kinapa maema merunkaba puwaitaogini tumi wantawe, iye.<pb/>Piya, tumima mintanta kina ababuma mesuba puwaitantiye, iye.<pb/> 


text:
Aeba kusi kina ige piyamaenaba asaema imintana, pi tabe kutantaga kinapa igasogini, imu kampa wainta kinaꞌena puma mintantawe, iye.<pb/> 


text:
Piya, tayabamagi Abaraꞌamupe agaꞌnugipe utawaitantiye. Pabi nkawameta piya purataika, kamanaꞌwapa uwa waita ikiye, iye.<pb/>Pi kamanaꞌwaka napimagina, Isureyo kina, Koti kayokaya kinaꞌwa, agu kaoꞌenaga uma tabaibuntiye, Mariya piya untiye. 


text:
<pb/>Piya ugaite, Mariya aeba Erisabetige kakaga u migaitegina, kumaꞌwati aꞌwae puma wantiye. Erisabeti Yoni yakari potantiye 


text:
Piya, Erisabeti nkaotumpibe waꞌewatasa kinaꞌmibe abite, Waꞌegawama aogima aoꞌmaeyogini ampa agate, igeba aꞌyaꞌma iꞌmu potantawe. 


text:
<pb/>Pigoya, Yoniba ka sonta migasogini, paisa mono kamanapi waintome kamana wasiyuꞌma au kasantawe. Au kasagasimagini, agewapa abawampa aukantana Sekarayawe omikena puntini, 


text:
Piya yuguna, Sekaraya esaka ibigaogini me nkamuguna: Agewapa Yoniwema, kaentiye. Piyama kaeyogini, wasanamiba agate pami pumagini: I-e, a-e, untawe. 


text:
Piya pogini, waꞌewatasa kinaꞌmiba pintanaga agate iyekuru puntawe. Piya pumagini, Yutiya amu waintome mpari nasima mare-u me-u puta nasintawe. 


text:
Piya umagini, abume kinaꞌmi: Aya yagarantobaya mikiyema, napimagini: Waꞌegawama nkesegiyenawampa aepipa waintiye, uma: Ayabaya pukiye, untawe. Sekaraya aꞌmu kamana untiye 


text:
Isureyo kina, tae Waꞌegare Kotika taꞌmu potaune, iye.<pb/>Ataenabisa aokinaꞌwa ampa taba puma aogi purataye, iye.<pb/> 


text:
Pigoya, kama kinatempi nkiyapisa tababumagina, aeba abima ata purata kinaꞌmi nkiyapisa iyoba tatakiye, iye.<pb/> 


text:
Piya, tayabamagi kaoꞌena puwaitama iyoꞌmaekuwe, Koti piya untiye, iye.<pb/>Pika maema ka agaꞌnaena puratama, agu kaoꞌena ibaba purataye, iye.<pb/> 


text:
aꞌyaꞌma yaga taeba ae aobi aota puma mima, aogi kiꞌi aegarakubompeka Kotiba ka esegi yagara asitakana aogi puratakiye, Sekaraya piya untiye. 


text:
Piya untana, Sekaraya aꞌwae puma yagarawaka maya omintiye:<pb/>Pigoya, ma ntagaranto, kaeba Inatisa Waꞌega Yagarama poropete yagaragawe, ugamikibewe, iye.<pb/>Piya, kaeba paitama Waꞌegawama kiꞌi atakibene, iye.<pb/> 


text:
Piya, kaeba aogi puratakena kamana uwaimegini, aꞌyaꞌma aokinapa abikibewe, iye.<pb/>Piya, aeba aruꞌenawaipa agaruba igasima ibabuntiye, iye.<pb/> 


text:
Pigoya, tabe kaoꞌena Kotiba puratama, piya aogi puratamika, pi aeba mantarisa eꞌwasaena otakana taeti arakiye, iye.<pb/> 


text:
Tununtanabi purikena kanta puma miye kina eꞌwasaena tamima aogi puratakiye, iye.<pb/>Piya, paruyenama ki aboraka agama, kanara tanta paruyenabisa aegarakune, Sekaraya Yonika piya untiye. 


text:
<pb/>Aiyogana, ainti kana yagarantoba anosama tabe pogana, aumawampaba esegi potantiye. Piya, aeba kaꞌme mpari umintogana, kanaꞌwapa aboraogana, Isureyo kinaꞌmi nkiyobipa aborantiye.<pb/>


text:
Pigoya, Aroma tabe kiye yagara Ogasita aeba kamana ataogana wagana pogini, aꞌyaꞌma kinaꞌmi nkigewai kaemagini aogi pikena puguni, 


text:
<pb/>Piya puguna, Yosepeba Tebiti ayabamagana, Tebiti kumati wakena pumagina, Karariya-i Nasareti kumatasa atategina, Yutiya maru wama Petariyamu kumati wantiye. 


text:
Pigoya, Yosepeba wama, maekena pome nkaragawaepa Mariyapa agaꞌentaga, ababute Petariyamu wama mintusuguna, 


text:
masinto amaru yagara yakari potantiye. Yakari potamagina, kairasa asagakokima, purumakankama ntamapi naninta amume tuꞌnapi ataogana mintantiye. Pigoyema, kana wasana waikena namapa pumaewaogana, ae mikena maru kampa waintogana, piya puntiye. Enisore kinaꞌmi yaga kiye kinaꞌmiti tumintawe 


text:
<pb/>Pigoya, pi nkaukaꞌiba kaꞌisa sipisipi kabiyume kina pitaꞌi mimagini, sipisipira aseka kaburi kabima mintuguna, 


text:
Waꞌegawama nkenisorewama igeti tumpa aboraogana, Waꞌegawama nkeꞌwasaenawampa ke iꞌma iyakogini, agategini iyekuru puntawe. 


text:
Aibuguna, kana enisore yagarama maya uwaimintiye: Tigeba a-tiyekuru puma abiyo. Naeba aogi kamana maete tigeti tumuwe. Kana maete tumo kamanaꞌamaba aꞌyaꞌma kinati wakini, abima tabera iꞌmu pikibewe. 


text:
Pigoya, Tebiti kumata iba asenabinti, tiꞌima aogi puritakena yagara yakari potagina, Karaisiti, Waꞌega Yagara, aeba ago aboraye. 


text:
Piya, kana inamugantoba taberaberasa akarakimagini, purumakankama ntaninta tuꞌnapi atama mintakiya, tigeba wama agantiripa urimo kamanapa napiyiyo, uwaimintiye. 


text:
<pb/>Piya yogana, mantabintisa uwoma enisore kinaꞌmi aege aboramagini igeba inirasa Koti nkage maya uma asagayuntawe: 


text:
Inati mantari Koti taꞌmu potano. Aeba mabisa kina aꞌmu puwaitamagina, paruyena aborama imiye, piya untawe. Yaga kiye kinaꞌmi Isu uma agantawe 


text:
<pb/>Enisore kinaꞌmi ini piya utegini, pabita itate mantari intawe. Igasuguni, kana sipisipira kabiyume kinaꞌmiba maya untawe: Karuꞌena maeyigi, Petariyamu-i wama Waꞌega Yagarama nkuramemintana uma agano, untawe. 


text:
Piya utegini, igeba karuꞌena wamagini, Mariyake Yosepeke uma isigaumepa, kana inamugantoba purumaka ntaninta tuꞌnapi waita mintogini uma agantawe. 


text:
Piya pogini, sipisipira kabiyume kinaꞌmiba aꞌwae puma wamagini, aꞌyaꞌwaemaena abima aganta kamana napimagini, Kotika iꞌmu potama age asagayuntawe. Isu nkage omintawe 


text:
<pb/>Pigoya, tonaentisa kakaga umaema yaga aꞌya puwaogini, au kasagasima agewapa Isuwe omintawe. Kana agewapa, kampa agaꞌe puntogana enisore yagarama pai omome nkagi, omintawe. Simiyonige Anage Isu agate isiꞌmu potantase 


text:
<pb/>Pigoya, togana Isuke anoke isibabuma maꞌataome ntagaba aboraoginisi, Mosese kamana ago kamana wasiyuꞌmaginisi, ano aba Isu ababute Yerusaremi kumati imaginisi Waꞌegawama nkaora atakena puntase. 


text:
Piya, Waꞌegawama nkawamupisa ago kamana mayama waintantiye: Pipa kamaru masi aborakanapa Waꞌegawama nkaora atao, iye. Piya unti kamana abi uꞌma piya puntase. 


text:
Piya pumaginisi, pi nkago kamana wasiyuꞌma Waꞌegawama mpono awaꞌena, pipa tara pupunta tarawo, intanuma awararawo, kaema agunta abasa atakena maete wantase. 


text:
<pb/>Pigoya, Yerusaremi kumata ka yagara mintantiye. Agewapa Simiyoni, aeba miyomentanawapa aogima mima Kotiti agupa amintiye. Piyama, Isureyo kina igeti aogi puwaitakenaena aborakibika, kana yagara aobi puma mintogana, Aota Awamusaꞌama agupi pumaema mintantiye. 


text:
Pigoya, ago pai Awamusaꞌama maya omintiye: Kaeba toganaba Waꞌegawamatisa Karaisiti aborakana, agate purikibene, piya omintiye. 


text:
Pigoya, pi ntaga Awamusaꞌama Simiyoni: Tabe mono namapi iyo, omintiye. Omogana abite iyoginisi, anoge abage kamana ago wasiyuꞌma Isupa ababurite kana namapinti ima Koti nkaora atakena pusuguna, 


text:
Aꞌmu pumagina, aeba maya untiye:<pb/>Waꞌegawo, naeba kayokaya yagaragapa, naonepisa kaetisa aogi puratakena yagara agaogana, mampabi mikenaenanepa aꞌya piye, iye.<pb/>Pai utampe kamanakaga napima agaogana, nantawama paru piye, iye.<pb/> 


text:
Piya, Simiyoniba igepa akayona puwaitamagina, kana yagarantowampaka Mariya mayama omintiye:<pb/>Abeno. Ma ntagara aepisa Isureyo kina pako pikibeka Koti ago untine, iye.<pb/>Uwoma Isureyo kinapa aetasa asesepaꞌma wareꞌnakibewe, iye.<pb/>Piya, kaꞌisa kina igeba aeti uma atokaema asikibewe, iye.<pb/>Pi ntagaraba uwoma kinaꞌmi ntapikenaenawaipa aborakiye, iye.<pb/>Piya, aeba Kotipisa aboragini, aeka uwoma kinaꞌmiba imo kamana otaigina, pigo kaegapa tabera kantara pikibene, Simiyoni piya omintiye. 


text:
<pb/>Pigoya, ka Koti kamana uwaimi punti nkwae, aeba Panuwero nkaraga, Asa pi nkigaꞌnabisa aboranta wae, agewapa Ana, ago aenta tantiye. Pigoya, aeba ibaꞌena kasatauguna, tonaentisa tara umaema kabo awaege mintogana puꞌwaogana, 


text:
aeba uwa mimagina 84-wa kabu aentarama mimagina, aꞌyaꞌma yaga tabe mono namapi ampima, asenabintibe arape nanintagaba kampa napinta, Kotiti napi napi puma mintantiye. 


text:
Pigoya pabi ntaga mintogini, Yerusaremi aogi pukena yagaraga kaꞌisa kinaꞌmi aobi puma mintantawe. Mintuguna, pabi ntaga kana aentaba ampimagina, Koti aꞌmu potama, aobi punta kinapa: Aobi pompe ntagaraba ago aboraye, uwaimintiye. Nasareti kumati aꞌwae puma wantawe 


text:
<pb/>Pigoya, Waꞌega Yagarama nkago kamanaka aꞌyaꞌma pugaitegini, Karariya Nasareti kumati waꞌewaiti wantawe. 


text:
Wama umiyuguna, kana yagarantoba pita anosama, esegi pogana, Koti aꞌmuntana potamagina tabera aogi napiyena amintiye. Isu ababute Yerusaremi kumati wantase 


text:
<pb/>Pigoya, aꞌyaꞌma kabo yagaba anoge abage Yerusaremi wama, Isureyo kina iyoꞌmaenti kana aboraoginisi wantase. Pi iꞌmu punta ntaga nkagewapa Pasoba naninta nakena yagawe. 


text:
Wama mintusuguni, pigo iꞌmu taenaba isoꞌma nagaitegini, waꞌewaiti wauguna kana yagaranto Isuba pabi Yerusaremi mintantiye. Aeba mintoginisi anoge abageba: Aokinake wagasayema, napima wantase. 


text:
<pb/>Aguyosagausuguna, kakaga yaga aꞌya waoginisi mono namapinti asu agama abatantase. Pigoya, aeba kaꞌisa mono tisa kinake mintogini, kaꞌisa kamana abigauguna aeba yume kamanapa aogima aꞌwae puma uwaimintiye. 


text:
Piya pugunisi, anoge abageba kana kamana abite pami puntase. Pigoya, anowampa maya omintiye: Yagarawo, nanaga piya pekara tasigeba kaguyosaꞌma tasu nkairaporuse, piya untiye. 


text:
Piya yogana Isu maya omintiye: Nanaga naguyosagase. Aꞌyugu naeba nabanempa ntamapinti kampa misanaga mintuwe, untiye. 


text:
<pb/>Pigoya, Isu aeba isigege irosaꞌma Nasareti kumati wama isige kamana abibebe puntiye. Piya pogana, anowampaba kanaenaga napi napi puntiye. 


text:
Pigoya, Aroma kinaꞌmi kiye yagara, agewapa Taebiriyasi, aeba nagisa kaꞌamu kabu kabiwaitama miyogana, Pontiyasi Pairati Yutiya mara kabiyogana, Erotiba Karariya mara kabiyogana, aꞌnantowampa Piripiba Ituriya mabe Tarakonaitisi mabe kabiyogana, Arisaniyasiba Abirini mara kabima mintoginisi, 


text:
pigo Anasige Kayapasigeba mono kiye yagarara mintantase. Pigoya, pi kanabi Koti kamanapa Yoniti tumintiye. Kana yagaraba Sekaraya ntagaragana kaꞌme mpari mima, pi kamana abintiye. 


text:
Abigaite, aꞌyaꞌma Yontani waninkama maroteri materi nasima maya uwaimintiye: Aguntaenaripa kaitegiripa aꞌwae puma wani pasigina, Kotiba aguntaenaripa maerigaikiye, uwaimintiye. 


text:
Pigoya, poropete Aisaya pika kamana agoba pai maya uma kaemarantiye:<pb/>Awaga kamana ukena yagara kaꞌme mpari mima kegaꞌe uma mayama aboraye: Waꞌegawamanta ke iꞌma, arupu puma amuyena piyo, iye.<pb/> 


text:
Aigubuntaꞌenaba kuꞌma amuyena pumagiri, aꞌyaꞌma tabe amupe amara nkamupe akusamagiri, antage nantage kipa maema asoya puma, arupu pumagiri, atumite asite punti kipa parakabaꞌmagiri, aꞌyaꞌma aogi piyo, iye.<pb/> 


text:
<pb/>Pigoya, uwoma kina Yoniti mono wani pasikena kanauguna maya uwaimintiye: Tigeba kuya awarorawe. Koti tisa amoꞌena aborarimekiri kakagaisanaga kebaya urimegiri mataꞌiba kanawe. 


text:
Tigeba aguntaenaripa kaitegiri tigu aꞌwae pigina mono auꞌwapa aborakiripa, wani kanara maekibewe. We, tigeba: Abaraꞌamu nkagaꞌnuraga aogima mikunemagiripa, a-ntapima yiyo. Pabigo urimekiri abiyo: Kotiba ma ntabatasa Abaraꞌamu nkaoso agaꞌnugi iba pikenaba agantiye. 


text:
Piya, ya agayukena tupa ya agobi atantiye. Pi ntawama nka kampa aogima aekanaba, agaiyuma yakupi kaekiye, Yoniba meto kamana piya untiye. 


text:
aeba maya untiye: Kai tara waintakanaba, ka yagara kaiba kampa waintakanaba ameno. Nanina waintakanaba, kampa waintakibi ntagara kaꞌisa ameno, piya untiye. 


text:
Pigoya, kaꞌisa takisi maeyume kinapa kanama mono wani pasikenaga abigamagini maya untawe: Tisawo, taeba aya pusune, untawe. 


text:
Piya uwaimogini irebu kinapa kanama: Taeba aya pusunema, abigantawe. Abigauguna, aeba maya uwaimintiye: Tigeba to kinapa imiyoꞌenaba a-puma, yabankaipa a-mpaemagiri, kampari kotiyenaba a-puma, yabankaipa a-mpaeyiyo. Pabi ikantanari maemagiri uwa miyiyo, piya uwaimintiye. 


text:
<pb/>Piya yogini, kana wasanamiba Yoni yome kamanaka abimagini aꞌyaꞌma pi kinaꞌmi mayama napintawe: Aeba aobi pompe ntagara Karaisitiwema, Yonika untawe. 


text:
Piya yuguna, Yoni aꞌyaꞌma kinapa maya uwaimintiye: Pigoya, ka yagara nakaꞌi kanakibi ntagaramaba, agewapa asunagasima waintika, naeba mayamanaba agisa anapa kampa akubo agaikuwe. Piya, naeba wanitasa paititauwe. Aeba Aota Awamusatasage yakutasage paititakiye. 


text:
Aeba aka maete kanama, witi naninta ampa aigaga pumagina anonkapa namapi atantana ariwapa tayaba yakupi kaegaikiye, uwaimintiye. 


text:
<pb/>Pigoya, tabe kiye yagara Eroti, ae aꞌnantowampa nkwae Erotiyasi maeyogana, Yoniba: Mantanabe to kaꞌisa ataenagape a-po, omintiye. 


text:
Omogana aeba to tabera ata agi napintiye. Piya, piya yomeka Erotiba abitegina, Yonipa arakuꞌmagina igaꞌna namapi atantiye. Yoni Isu wani paiꞌatantiye 


text:
<pb/>Pigoya, aꞌyaꞌma pi kina wani paiꞌitantana, Isuge paiꞌatantiye. Piya pogana aeba nunamu yogana, manta aꞌwaiyogana, 


text:
Aota Awamusaꞌama pupunta kanta purite aeti tumintiye. Tumogana pi mantabintisa maya kamana tumintiye: Kaeba nae nabugami ntagaranekawe. Tabera naꞌmu pugatauwe, untiye. Isu nkayabamagi kamanane 


text:
<pb/>Pigoya, Isu 30 kabu mimagina, yogawapa agobintiye. Pigoya, wasanamiba aekaba abugunaba Yosepe ntagara kanta puntiye.<pb/>Piya, Yosepe aeba Irai ntagarawe.<pb/> 


text:
Piya, Irai aeba Matati ntagarawe. Matati aeba Aribai ntagarawe. Aribai aeba Merikai ntagarawe. Merikai aeba Yanai ntagarawe. Yanai aeba to Yosepe ntagarawe.<pb/> 


text:
Piya, pi Yosepe aeba Matatayasi ntagarawe. Matatayasi aeba Emosi ntagarawe. Emosi aeba Neyamu ntagarawe. Neyamu aeba Esirai ntagarawe. Esirai aeba Nagai ntagarawe.<pb/> 


text:
Piya, Nagai aeba Meyati ntagarawe. Meyati aeba to Matatayasi ntagarawe. Pi Matatayasi aeba Semeni ntagarawe. Semeni aeba Yoseki ntagarawe. Yoseki aeba Yota ntagarawe.<pb/> 


text:
Piya, Yota aeba Yowanani ntagarawe. Yowanani aeba Aresa ntagarawe. Aresa aeba Serababeri ntagarawe. Serababeri aeba Siyatiyeri ntagarawe. Siyatiyeri aeba Nerai ntagarawe.<pb/> 


text:
Piya, Nerai aeba to Merikai ntagarawe. Pi Merikai aeba Erai ntagarawe. Erai aeba Kosamu ntagarawe. Kosamu aeba Erimetamu ntagarawe. Erimetamu aeba Eya ntagarawe.<pb/> 


text:
Piya, Eya aeba Yosuwa ntagarawe. Yosuwa aeba Eriyesa ntagarawe. Eriyesa aeba Yorimu ntagarawe. Yorimu aeba to Matati ntagarawe. Pi Matati aeba to Aribai ntagarawe.<pb/> 


text:
Piya, pi Aribai aeba Simiyoni ntagarawe. Simiyoni aeba Yuta ntagarawe. Yuta aeba to ka Yosepe ntagarawe. Pi Yosepe aeba Yonamu ntagarawe. Yonamu aeba Eriyakimu ntagarawe.<pb/> 


text:
Piya, Eriyakimu aeba Mereya ntagarawe. Mereya aeba Mena ntagarawe. Mena aeba Matata ntagarawe. Matata aeba Netani ntagarawe. Netani aeba Tebiti ntagarawe.<pb/> 


text:
Piya, Tebiti aeba Yesi ntagarawe. Yesi aeba Obete ntagarawe. Obete aeba Powasi ntagarawe. Powasi aeba Samoni ntagarawe. Samoni aeba Nasoni ntagarawe.<pb/> 


text:
Piya, Nasoni aeba Aminatabu ntagarawe. Aminatabu aeba Atimini ntagarawe. Atimini aeba Anai ntagarawe. Anai aeba Esironi ntagarawe. Esironi aeba Perese ntagarawe. Perese aeba to Yuta ntagarawe.<pb/> 


text:
Piya, pi Yuta aeba Yekobu ntagarawe. Yekobu aeba Aisaki ntagarawe. Aisaki aeba Abaraꞌamu ntagarawe. Abaraꞌamu aeba Tera ntagarawe. Tera aeba Neyo ntagarawe.<pb/> 


text:
Piya, Neyo aeba Seraki ntagarawe. Seraki aeba Ariyu ntagarawe. Ariyu aeba Pereki ntagarawe. Pereki aeba Iba ntagarawe. Iba aeba Sira ntagarawe.<pb/> 


text:
Piya, Sira aeba Kenani ntagarawe. Kenani aeba Apakisati ntagarawe. Apakisati aeba Semi ntagarawe. Semi aeba Nowa ntagarawe. Nowa aeba Arameki ntagarawe.<pb/> 


text:
Piya, Arameki aeba Metusara ntagarawe. Metusara aeba Inoku ntagarawe. Inoku aeba Yereti ntagarawe. Yereti aeba Maꞌarariyo ntagarawe. Maꞌarariyo aeba to Kenani ntagarawe.<pb/> 


text:
Piya, pi Kenani aeba Inosi ntagarawe. Inosi aeba Seti ntagarawe. Seti aeba Antamu ntagarawe. Piya, Antamu aeba Koti ntagarawe.<pb/>


text:
Pigoya, Yontani wanipi Yoni Isu wani paiꞌataogana, Awamusaꞌama agupinti pumaewama, kaꞌme mpari ababute wantiye. 


text:
Wama 40 yagaba umintogana, kewama pi ntagaba amiyo potantiye. Aibogana, naninta kampa nanta iꞌmintogana, agaꞌena abugaogana, 


text:
kewama aeti aborama maya omintiye: Kaeba Koti Ntagara mintanapa, yegana ma ntabaka paretiyena pekana nao, untiye. 


text:
Piya yogana, Isu antota maya omintiye: Koti kamanaꞌama maya iye: Wasanamaba nanintarasaba kampa aꞌyaꞌma esegiyenawapa maekiye, iyema, omintiye. 


text:
<pb/>Piya omogana, kewamaba ababurite inati imagina, aꞌyaꞌma mampabisa kinapa asu aro ntaganto ayakimagina, 


text:
maya omintiye: Aꞌyaꞌma ma nkesegiyenabe igaenabe nae namiwaentine. Pigoya nae napima kaꞌwaina amikenaba amukuwe. Piya, kaepa kamukuwe. 


text:
Piya yogana, Isu antota uma maya omintiye: Koti kamanaꞌama maya iye: Waꞌega Kotigapa, ae age asagayuma, ae abiwa kayokayaꞌena potao, iyema, omintiye. 


text:
<pb/>Piya omogana, kewama Isu Yerusaremi kumati ababute ima, tabe mono nama nkagari mesutama maya omintiye: Kaeba Koti Ntagara mintanapa, matasa paꞌyo puma tumo. 


text:
Piya, Koti kamanaꞌama mayama iye: Kotiba aeba enisore kinaꞌwa uwaitakana kabigatama kaoꞌmaekibewe, iye. 


text:
Piya, kaegukena pukibipa, iyatasa kababute tumigina, yabankamaba kagisaba kampa arisakiye, iyema, untiye. 


text:
Piya yogana, Isu antota uma maya omintiye: Koti kamanaꞌamaba to ka maya iye: Kaeba Waꞌega Kotigapa amiyo puma agakenaenaba a-po, iyema, untiye. 


text:
<pb/>Piya yogana kana amiyoꞌena aꞌya waogana, kewama Isupa atate migarakena wantiye. Isu Karariya mari yogawa agobintiye 


text:
<pb/>Pigoya, Aota Awamusaꞌama Isu esegiyena amogana, Karariya-i to wama yogawa pogini, aꞌyaꞌma pi nkaukaꞌisa kinaꞌmi ae awaga kamanapa abintawe. 


text:
Aibuguna, aeba mono namapinti imagina, kamana uwaimogini iꞌmu potantawe. Nasareti kinaꞌmi Isupa ikabitantawe 


text:
<pb/>Piya puguna, uwaena yagaranto Isu mima anosanti mpari Nasareti wantiye. Pitaꞌi aꞌyaꞌma sabati yaga mono namapi ibomeka, ka yagaba ima Koti kamana aisikena asiyogini, 


text:
aepa poropete Aisaya kaemaranti nkisa amintawe. Amuguna maema aparotama, maya kamana waintogana uwaimintiye:<pb/> 


text:
Pigoya, Waꞌegawamatisa Awamusaꞌama nae nantabinti tumegina, aogi kamana uwa kina uwaimo unatantiye, iye.<pb/>Piya, to wainaga arakuꞌma upebe punta kinapa atagana wanoma, iyorikaenta kinapa iyogawai taoma, atabi mpiye kinapa aogima mikibewe, uwaimomagina, naisagagi tumuwe, iye.<pb/> 


text:
Piya, Waꞌegawama aokina aogi puwaitakibe ntagagaba, awaga kamana yoma unatagi tumuwe, iyema, Isu esapisa kamana piya untiye. 


text:
<pb/>Piya ugaitegina, aeba kana esa akarakima amome ntagara amite maraꞌmiyogini, kana mono namapi mintume kinaꞌmiba: Ae kamanaꞌwa ukena piye, utegina, iyoba araga aragama agauguna, 


text:
Piya yogini, igeba awamupisa iga kamanaꞌwapa abima pami pumagini: We, aeba Yosepe ntagarawe. Ayamabaya aogi kamanapa iye, untawe. 


text:
<pb/>Piya yuguna, Isu maya uwaimintiye: Tigeba obisobi kamana naeka maya yepa: Tusa yagara kae kauka aogi pega kagano. Piya, Kapaniyamu kumata yoga puntampe nkawaga kamana abune. Pabiyama magata pega agano, piyama nabigakibewe, uwaimintiye. 


text:
Piya uwaimintana Isu to maya untiye: Naeba taga kauwe. Koti unti kamana yemi poropete yagarama kamanaꞌwapa mawatasa kinaꞌmiba kampa abima aegarakibewe. 


text:
Pigoya, naeba tagaka urimuwe. Iraiya mintome kanabi, kaboba kakaga pumagina opa tonaentisa kaꞌumaema u, kampa ka aemagina, pa tawaogana kaboba tabera pumagina, aꞌyaꞌma kina igaꞌenaba tabera ibuntiye. 


text:
Ibogini, pi ntaga Isureyo abeya waepa uwoma mintuguna, igetiba Koti Iraiyapa kampa agarubantiye. Aeꞌwa nkaokinatiba kampa agarubantiye. Aepa Saironi mara Sarepata kumati ka namuꞌisa abeya waeti agarubaogana, wama naninta nantiye. 


text:
Piya Iraisa mintome kanabipa, Isureyo mara uwaena karu kina mintuguna, kampa ita wantiye. Piya, ka Siriya marisa yagara, agewapa Naemani, abiwapa Iraisati waogana kaba ataogana anamopa ata wantiye, Isu piya uwaimintiye. 


text:
pi kinaꞌmiba kumawaitisa agarubakena pumepa irosaꞌma ige kumati amuti ababute ima auꞌyari apasanakaikena puguna, 


text:
aeba abakapinti uwigasi ankigasi putagina wagaintiye. Isu ka yagarama nkantabintisa ke kina agarubantiye 


text:
<pb/>Pigoya, Isu Karariya mari tumima, Kapaniyamu kumata wantiye. Wamagina sabati yagaba wayaꞌwa kamana uwaimintiye. 


text:
Pigoya, pi mpono namapinti ka yagara, ke kina antabaipinti minta yagara, aege mintuguna, aeba tabera kegaꞌe uma maya untiye: 


text:
We Isugaba, Nasaretirisa yagaragawe. Taegukena kanapaya, nana puratakena kanane. Piya, naeba ago abopa, kaeba Kotitisa aota yagaragawe, piya untiye. 


text:
Piya yogana, Isu ka abiꞌma maya omintiye: Paka pumagina, atate irosaꞌma wagaso, omintiye. Omogana, ke kinaꞌmaba kana yagara apasara pomepa, kampa aupa airisanta uwa irosaꞌma wagaintiye. 


text:
<pb/>Piya pogini, kana pi kumata mintume kinaꞌmiba pami pumagini, mare-u me-u puma maya untawe: We, aeba nana kamana iye. Aeba esegiyenawapisa kiya kinaꞌmi usu kamana uma ke kina uwaitagini atate wagasawe, piya untawe. 


text:
Aibogini, pintana pome kamanapa urite, aꞌyaꞌma pi mari wagana kana puntawe. Isu Pita aentawampa aogi potantiye 


text:
<pb/>Piya puguna, mono namapisa iroꞌma, Saimoni ntamapinti iyomepa Saimoni aentawampa nkau yaku taogana mintogana, Isu yoninkapa: Kaba ataoma, abigantawe. 


text:
Abigauguna, aeba agora ampagina yoninkapa: Ata wao, yogana ata wantiye. Ata waogana, kana waeꞌmaba asima naninta maema imogini nantawe. Isu uwoma kina aogi puwaitantiye 


text:
<pb/>Pigo papa tupasikena pogana, kaꞌisa iyokinaꞌmiba tonarona inu ibome kinapa ibabute kanagana puguna, Isuba aꞌyaꞌma iꞌnota ayapa ataogana, ita wantiye. 


text:
Piya pogana ke kina wasanami nkintabaipintisa igarubakasogini, igeba irosaꞌma kegaꞌe uma: Kaeba Koti Ntagaragawe, untawe. Pigoya igeba: Isu aeba Karaisiti yagarawema, napiyuguna, to mare-u me-u pusanaga akunkitantiye. Isu Yutiya mari nasima kamana uwaimintiye 


text:
<pb/>Pigoya, Isu abayara itate kaꞌme mpari waogini, kaꞌisa kinaꞌmiba aguyosaꞌma aeti wamagini: Taege mikibene, uma arakuruguna, 


text:
aeba maya uwaimintiye: To kaꞌisa kumatiba naeba Koti kabiratakena aogi kamanapa uwaimoma unatagi kanauwe, uwaimintiye. 


text:
Pigoya, ka yagaba Isuba Kenesareti kotu nkawamori umima Koti kamana yogini, wasanamiba ampa aki puma airakiraki puma ampa abintawe. 


text:
Piya puguna Isu agaomepa, wanipisa kare tara kotu nkawamori waintusuguni, kana inoyanta aeyume kinaꞌmiba iroꞌma tumima kuko wanipi aemiyuguna, 


text:
aeba Saimonintana wanipisa karebi ima asu mintana, Saimoni maya omintiye: Awamorisaba paibumanto pubasa naigina wano, yogini pubasanaꞌma metauguna, aeba kana wanipisa karebi maraꞌmima pipisa aꞌyaꞌma awamori mintume kinapa mono kamana uwaimintiye. 


text:
<pb/>Piyama kamanapa uwaimitegina, Saimonika maya omintiye: Tigeba wani nkakanti wamagiri, kana kukotipa metama inoyanta aeyiyo, untiye. 


text:
Piya yogana, Saimoni maya untiye: Tabe Yagaramawo, taeba asekapa tabe yuga pumiyompepa, kana inoyantaba kampagi aeyune. Piya pompeka, kae yempekaba kukopa atama agakune, untiye. 


text:
Utegina, kopa wanipinti motantawe. Piya pumepa, uwoma inoyanta iraꞌwaiyogini, kana kupa kunta puma aeꞌmutikena pogana, 


text:
igeba iyokinaka to ka wanipisa karebi mintuguna, kegaꞌe yuguni, kanama ampa iyoꞌmaema, tarayaga wanipisa karebi uwaena atauguna, kana wanipisa kareba kunta puma ipirintakena puntase. 


text:
<pb/>Piya pogana, Saimoni Pitaba pintanaba agategina pami pumagina, Isu nkagisabi arakabima parokaema maya untiye: Naeba uwa agunta yagara mintuwe. Waꞌega Yagara, kaeba uwa natate wao, untiye. 


text:
Piya pogana, tara yagarara Yemisige Yonigeba, Sepeti ntagara tara, isigegeba isiyekuru pusuguna, Isu mayama Saimoni omintiye: Kaeba a-kaekuruba po. Aintiba inoyanta aeyempesa puma wasana iba pikibene, piya omintiye. 


text:
Piya omogini, igeba wanipisa kareba pubasanama kepiyati me nkatama, aꞌyaꞌwaemaenawaipa kaite Isu nkaegarantawe. Isu karu yagara kaba atantiye 


text:
<pb/>Pigoya, Isuba ka kumata mintogana, ka yagaraba aꞌyaꞌma aupintiba karuyena abome ntagarama Isu agate, aowarisa mabi parokaema maya untiye: Waꞌegawo, kaeba kabemika kaba natakena puntanapa aogi punatao, untiye. 


text:
Piya yogana, Isu aya parosuma auta uꞌma maya untiye: Piyaenaga nabiye, untiye. Piya umagina: Pabigo kata wakana aogima miyo, untiye. Piya yogana, pabi ntaga kana karuyenawapa atawantiye. 


text:
Atawaogana Isu esegima maya omintiye: Kaeba uwa kinapa a-nkuwaimima, marupa wama kaupa mono kiye yagara uma ayakegana agano. Piya, kata wamikaba pai Mosese uramintintanaba Kotiti amegini, wasanamiba kagate: Aoso yagara miyema napikibewe, piya omintiye. 


text:
<pb/>Aibogini, aꞌyaꞌma Isu pomentanaga wasanamiba mare-u me-u puta nasuguna, uwoma kina ampa kamana abekana yonintanaba kaba atagaikiye, piya uma aeti kanantawe. 


text:
Aibuguna, pabigo itategina kaꞌme mpari wama nunamu untiye. Isu agisa aya puꞌwanta yagara kaba atantiye 


text:
<pb/>Pigoya, ka yagaba Isu mono kamana uwaimima yogini, Karariya marisabe Yuta marisabe Yerusaremi kumatasabe, kaꞌisa Parasi kinake kamana ago abinta kinake, igeba pitisa kanama wasana abakapi ampintantawe. Ampintuguna, Waꞌega Yagaramapisa yoni kaba itakena esegiyenawapa Isu ago maentiye. 


text:
<pb/>Piya maeyogana, ka yagaraba agisa aya puꞌwanta yagara, kaꞌisa kinaꞌmi wasa yara wasirite kanamagini, Isu nkagora me nkatakena kanaumepa, 


text:
namapa pumaewauguni, kupa kampa tantiye. Aibogini, kana yagara wasirite nama nkabobori imagini, asu akuritama, pitaꞌisa motauguna tumima Isu nkagora tumintiye. 


text:
Tumogana, Isu imatitiꞌenawai aeti ataume igantana maya untiye: Naoꞌanto, naeba aguntaenagapa maegagasuwe, omintiye. 


text:
<pb/>Omogini, kaꞌisa mono tisa kinaꞌmibe Parasi kinaꞌmibe pi kamana abintini, mare-u me-u puma maya untawe: Ma ntagaraba Kotika anagiyenaba usuyenaba, aeba nana yagarawe. Koti ae abi aguntaenarepa maeragaikiye, untawe. 


text:
Nanaenama kunta piye. Pigoya, naeba: Aguntaenaga maegagasuwe, yokabera: Asima wao, yokawe. Asima wao, yekana, kampa asima nasekiripa kagi punatakibewe. 


text:
Pigoya, tigeba abiyo. Wasanama Ntagara naeba ma mpabi aguntaena maerigaikena esegiyenanepa waintiye. Pi nkinuntana naeba agarubakiri agamagiri, aguntaena maerigaikena esegiyenanekaba napiyiyo, uwaimintiye. Piya uwaimintana, aꞌwae puma agisa aya puꞌwanta yagaragaba maya omintiye: Naeba ugamota, kaeba asima wasagapa aesagabite waꞌegati waoma, omintiye. 


text:
Piya omogana, karuꞌena asima waitamiyome wasawapa aesagabite waꞌewati wantana, Kotiti aꞌmu potantiye. 


text:
Piya pogini, uwoma kinaꞌmiba agate pami puma, Koti nkage asagayuma: Ibasa yagaba nanabaya agaune, untawe. Isu Aribaika kegaꞌe untiye 


text:
<pb/>Pigoya, pabi ntaga togana Isuba waomepa, takisi maeyome ntagara, agewapa Aribai, takisi opisibi mintogana, isu: Ampa naegarao, omintiye. 


text:
<pb/>Aegaꞌma wama, Aribaiba namankapi tabe naninta Isupa kaema amintiye. Piya pogini, uwoma takisi maeyume kinape to uwa kinape isigege ampa maraꞌmima naninta nantawe. 


text:
Piya puguni, Parasi kinaꞌmibe mono tisa kinaꞌmibe Isu abagi kinaka uwoma kamana maya untawe: Nanaga takisi maeya kinaꞌmige to aguntaena pe kinaꞌmigeba igebe nanintaba nawema, abigantawe. 


text:
Piyama abigauguna, Isu maya untiye: Wasanami kampa yoni nkibemi kinaꞌmiba tusa yagaramati kampa wawe. Yonintana ibemi kinaꞌmi mana igeba wawe. 


text:
Piya pemisa puma: Aogi kinatawe, ye kinapa aogi puwaitakenaba kampa tumintuwe. Naeba agunta kina igu aꞌwae pikibeka uwaimikena tumuwe, piya untiye. Naninta aꞌa-o uma iꞌmikena kamana abigantawe 


text:
<pb/>Piya yogini, kana wasanamiba Isuka maya omintawe: Yoni nkabagi kinaꞌmiba uwoma ntaga nanintaba kampa nanta, aꞌa-o uma nunamu yewa, Parasi nkaokinaꞌmigeba pabiya pewe. Pigoya kae kabagi kinaꞌmiba nanintabe wanipe asi nasi aꞌyugu nawe, piya omintawe. 


text:
Omuguna, Isu maya uwaimintiye: Pigoya, wasanami ibaꞌena puntiniba, aꞌyaꞌma kinaꞌmiba nanintaba kampa aꞌa-o ukibewe. Igeba naninta naiginaba, ibaꞌwaeꞌma nkawaewampa uwa mikibipa, pipa kanarane. 


text:
Pigoya, ainti ibaꞌwaeꞌma nkawae ampa arakurite ababute to mari wagasiginiba, pi ntagaba aoꞌmiba intara puma kampa naninta nanta uma mima aeka napikibewe, untiye. 


text:
<pb/>Piya untana, Isu meto kamana pika maya uwaimintiye: Wasanama abara kai atugekanaba, to aoso kairasaba kampa kasama pitapa motama pugunikiye. Piya pukibipa pi abara kai to atuꞌwakanaba, ka aogi kai kampa waikiye, untiye. 


text:
<pb/>Piya untana to maya untiye: Piya, wasanamaba kasa waini wanipa paisa yaga auꞌaribi kampa arigikiye. Piyama paisa yaga auꞌaribi arigikibemipa, namagima aiguriwakiye. 


text:
Pigoya, wasanama paisa waini nagaiteginaba, toba kasa wainigaba kampa abiye. Aeba: Paisaenarepa aogiyenawe, iyema, Isu piya uwaimintiye.<pb/>


text:
Pigoya, ka sabatirapa Isu witi yugabinti waogini, abagi kinaꞌwampi kana witiba maema iyasama nantawe. 


text:
Piya puguna, kaꞌisa Parasi kinaꞌmiba igate maya untawe: Tigeba sabatirapa akumparantaꞌenaba nanaga piyaba pewe, untawe. 


text:
Piya yuguna Isu maya uwaimintiye: Tigeba kampa napiyewo. Tayabama Tebitige aege miyume kinaꞌmige igaꞌena ibogana puntikaba aisumagiri kampa abewo. 


text:
Aeba Koti mpono namapinti ima, Kotika napima ataume pareti asu maentiye. Pigoya, pi paretiba uwa kinaꞌmiba kampa nakenawe. Mono kiye kinaꞌmi ibiwai nakena atanta pareti asu maema akobuma, aꞌyaꞌma uwa aokinapa imogini nantapa kanarane, piya untiye. 


text:
Piya untana, Isu to maya untiye: Wasanama Ntagara naeba pabiyama sabatirapa kabima miyuwe, piya uwaimintiye. Isu aya puꞌwanta yagara sabatira kaba atantiye 


text:
<pb/>Pigoya, to ka sabatirapa Isu mono namapinti ima kamana uwaimogana, ka yagaraba ayatakantisa puꞌwanta yagara mintogini, 


text:
kaꞌisa mono tisa kinaꞌmige Parasi kinaꞌmige, Isu sabatira yoni kina kaba itasanaga kamana otakena apasa puntawe. 


text:
Piya puguna, Isuba ago napiyenawaipi igategina, kana aya puꞌwanta yagara: Asitaigina mataꞌi iyeno, yogana, aeba asima ikapi intiye. 


text:
Iyogana Isu maya uwaimintiye: Naeba tibigauwe. Sabatira ago kamanapa nanawe iye. Wasana sabatira aogi potakupera ataena potakune. Aoꞌmaekupera aegukunema, ibigantiye. 


text:
Piya untana, aꞌyaꞌma kinapa mare-iga me-iga puntana, kana yagaramaka maya omintiye: Kayapa aparotano, omogana, karuꞌena kana ayapa aparotaogana atawantiye. 


text:
Piya pogini, kana kinaꞌmiba agate intabi ikimagini: Isupa nana potakunema, napintawe. Isu nagisarisa tara tumpaema kina ibabuntiye 


text:
<pb/>Pigoya, pabi ntaga Isuba nunamu ukena amuti iyogana, ase yogana, pabi nkasenabinti Kotiti nunamu untiye. 


text:
Piya yogana marogana, aeba abagi kinaka igegaꞌe yogini kanauguna, nagisarisa tara tumpaema aisuwaitama, igewaipa aposorowe uwaitantiye. 


text:
Piya, igewaipa mayamawe: Saimoni aoso ominti nkagiwapa Pitawa, ae aꞌnanto Enturuwa, Yemisiwa, Yoniwa, Piripiwa, Patoromayowa, 


text:
Matiyuwa, Tomasiwa, Aopayesi ntagara Yemisiwa, namuꞌisa kiya kina igarubakaikena abugai ntagara Saimoniwa, 


text:
Yemisa ntagara Yutasiwa, ainti Isu minagaꞌena punti ntagara Yutasi Isikeriyotiwa, sumagini, abagi puntawe. Isu uwoma kina aogi puwaitantiye 


text:
<pb/>Pigoya, ibaburite igege amutisaba tumima, amura tumpa irosaꞌma mintuguni, tabe uwoma abagi kinape tabe uwoma Yuta kinape Yerusaremi kinape, wani nkagorasa Taya kinape Saironi kinape, me nkaki puma kamanaꞌwa abima yonintanawai mae igaikenaga uma aeti aki puntawe. 


text:
Piyamaba esegiyenawampa iyoꞌmaeyogini, aꞌyaꞌma kinaꞌmiba: Yonintanarepa tatawakiyemanapimagini auta ukaya puntawe. Isu aꞌmu kamanape antara kamanape untiye 


text:
<pb/>Piya puguna, Isu abagi kinaꞌwa igauꞌma maya uwaimintiye: We, kusi miye kina, tigeba Koti kabiritakiri, tiꞌmuntanabi mikibewe. 


text:
<pb/>Tigeba tigaꞌena tibemi kinaꞌmitaba, aintiba tigaꞌe pakiri, tiꞌmuntanabi mikibewe. Tigeba ibaba kubeꞌena puma miye kinaꞌmitaba, aintiba kagi pumagiri tiꞌmuntanabi mikibewe. 


text:
<pb/>Piya, Wasanama Ntagara naeka wasanami kama puritama aruyenabisa tigarubaꞌmagini karibiꞌma agunta kamana tigeka uritaigiripa, tigeba tiꞌmu piyo. Tiꞌmuntanabi mikibewe. 


text:
Piya, aintiba aogi ikantanaripa mantariba taberakaꞌyane. Pika pi ntagaba tiꞌmu puma tinta asoya puma miyiyo. Paipa iyabamagipa pabiyama poropete mintanta kinapa karana puwaitantawe. 


text:
<pb/>Mone tabe kuta ntaga kina, tigeba ikantanaripa ago maeyawe. Aintiba toba kampaye. Tigeba ataenabi mikibewe. Pika tintara piyo. 


text:
Pigoya, ibasa yaga tabe nakena nata nase kinapa, tigeba aintiba tigaꞌena tibikiye. Tigeba ataenabi mikibewe. Pika tintara piyo. Pigoya, ibasa yaga kagi pe kinapa, aintiba tigeba kubeꞌena pigina tiyoꞌnu tumikiye. Tigeba ataenabi mikibewe. Pika tintara piyo. 


text:
<pb/>Pigoya, tige maete ima iꞌmu puritaigiri, tigeba kampa aogima mikibewe. Paipa pi kinaꞌmi nkiyabamagi kumpari poropete kinapa pabiyama iꞌmu puwaitantawe. Isu kama kina aogi puwaitakena kamana untiye 


text:
<pb/>Pigoya, naeba kamanaꞌne abe kina mayama urimuwa, abiyo: Tigeba kama kinatipa agu kaoꞌena puwaitantiri, imo purita kina aogi puwaitaiyo. 


text:
Pigoya, wasanama amo pugatama, ka katamara kaeguyekanapa, to ka aukaꞌi aꞌwae puma amo. Piyamaba wasanama muꞌmu kaiga maeyakanapa, a-kamopa puma, uwa atamagina to ka kai maekenaba a-nkakuno. 


text:
Pigoya, wasanama kaꞌenaga esugatakanapa, amo. To wasanama kaꞌisaenaga maeyakanapa, to namomaba a-nkabigao. 


text:
<pb/>Piya, tigeba agu kaoꞌena purita kina igeꞌamana agu kaoꞌena puwaitaiginaba, aintiba aya iretaripa Kotiba timikiye. Pipa kampaye. We, agunta kinaꞌmiba iyokinapa antota agu kaoꞌena puwaitawe. 


text:
Pigoya, wasanami aogi puritaigiripa, tigeba piyama aogi puwaitakibepa, nana tiꞌmuntana maekibewe. Pipa kampaye. Pabi ata kinaꞌmige pabiya puwaitawe. 


text:
Pigoya, iretari antota timikibe kinapa ireta imikibepa, tiꞌmuntanaba nana maekibewe. Pipa kampaye. Piya pesa puma, ata kinaꞌmiba to aꞌwae puma ata kinapisa ireta maekena pewe. 


text:
We, tigeba kama kinati kayone pumagiri, aogi puwaitamagiri, aogi puwaitakibentanabe imikibentanagabe antota maekenaba a-ntapiyiyo. Piya puntiripa, inatisa Tabe Yagarama ntagaraena piginaba, aintiba tabe ikantanaba timikiye. Piya, aeba wasanaba igama aekita kampa puwaitikana, uwa aꞌyugu kinape kampa iꞌmu pe kinape uwa iyoꞌmaema, aogi puwaitaye. 


text:
Pigoya, inatisa tibarimpaba antara puritamisa puma, wasanaga tintara puma iyoꞌmaeyiyo, Isu piya untiye. Antota kamana a-nkuwaitaiyo, untiye 


text:
<pb/>Piya untana Isu to maya untiye: Tigeba to wasana aupi pima kamana a-nkuwaitaiyo. Kampa uwaitakibepa Koti tigepa pabiyama antota kamana kampa uritakiye. Pigoya, tigeba wasana aguntaenabipa a-nkitaiyo. Kampa itakibepa, Koti tigepa pabiyama aguntaenabipa kampa titakiye. Pigoya, tigeba aguntaenawai mae igasiginaba, pabiyama Koti aguntaenaripa maerigaikiye. 


text:
Pigoya, to kina kaꞌisaena imiginaba, Kotiba pabiyama aogiyenaba timikiye. Wasana kopa aigire pumagina awaitawamisa puma, Koti tabe puma agasiya timikiye. Piya, pabi imikibe nkawameta Kotiba aꞌwae puma timikiye, Isu piya untiye. 


text:
<pb/>Piya untana, Isu amato puma meto kamana maya untiye: Aorikaenta yagaramaba to aorikaenta kinapa ayama kepa ayakikiye. Pipa kampaye. Kampa ayakekinisi, isigeba kaga aꞌabibintiba aesama isiyegukiye. 


text:
Piyama, abikena namapisa kinaꞌmiba kampa tisa kinaꞌwapa asugasaye. Kampaye. Aeba urintanaba togana pabi tisawama pemisa pukiye. 


text:
Pigoya, kaoꞌyagarama nkaobipa iꞌnintana waintakanapa, ayama agantana, kaeka kaobi ya atu waintakanapa, nanaga ae aogi potakenaga napiyene. 


text:
We, kumpari kina, kaeka kaobi ya atu waintemipa, kaeba ayama kaoꞌyagaragaba mayaba omegana aogi pikiye: Naoꞌyagara, kaeba abintaga, kaobisa iꞌnintanaba maegagasanoma, omegana aogi pikiye. We, kaeka kaobi ya atu waintemi, pipa marupa maegaite aogima agantana, kaoꞌyagarama nkaobisa iꞌni maegasagana aogi pikiye, Isu piya untiye. Ata yage aogi yawama kamana untiye 


text:
<pb/>Piya uwaimintana Isu to maya untiye: Aogi yawamaba kampa ata yamankapa aeye. Piya, ata yawamaba aogi yamankapa kampa aeye. 


text:
Pigoya, aꞌyaꞌma yamankaꞌama aboragiripa, agowapa abewe. Piya, wasanamiba akenanaenabintisa kampa piki yamanka asikewe. Kabuyenarasaba kampa waini yamanka asikewe. 


text:
Pabiyamaba aogi yagaramaba agupintiba aogi napiyenawapisa aogiyenaba piye. Piya, ata yagaramaba agupipa ata napiyenawapisa aeba ataenaba piye. Piya, agupi awaitantiꞌnaba awamupisa irosaye, Isu piya untiye. Tara namaka meto kamana untiye 


text:
<pb/>Pigoya, to kamana Isu maya uwaimintiye: Tigeba naeka: Waꞌegarekawe, Waꞌegarekawe, untiripa, nanaga nae yo kamanapa kampa abima wasiyewe. 


text:
Piya, naeti kanakibemi kinaꞌmaba kamanaꞌne abima wasikibipa, aepa nanara awame pusuwe. Mayama waintiye: 


text:
Ka yagarama nama kikena puntanaba, maruntana puma, tako aemaꞌma mabinti aibirintama aegasima, u takaitasa nama kimaragina, wani paꞌma akasabakena pugagategina, esegi puwagina kuruyenaba kampa punta uwa waiye. Piya, aeba tonkiya puma kimarantiye. 


text:
Pigoya, wasanama nae kamana abintana kampa wasiyemipa, aeba piyama wasanama amunta yarasa nama kimaraogana, wani paꞌma ata pogana karuꞌena kana namapa akasakasu paꞌwantiye, Isu piya untiye.<pb/>


text:
Pitaꞌi namuꞌisa irebu kinaꞌmi kiya yagarama, ae kayokaya yagara purikena puma mintantiye. Pigoya, kana tabe yagara pi ntagaraka abogana aogi puntiye. 


text:
Piya pogana, kana irebu kiye yagara Isu nkawaga kamana abite, Yuta kinaꞌmi paitakena kinaꞌmi igarubaꞌmagina: Isuti wama kayokaya yagarane yonintanawapa atawanema, uma omiyo, uwaimima igarubantiye. 


text:
Pigoya igeba Isuti wama esegi kamana maya uma omintiye: Taeba kiya yagara aeka abokana aogi piye. Pika kamanaꞌwapa abo. 


text:
Aeba aguꞌwapa Yuta kina taeti waiye. Pigoya, mono nama aboranemaba, aewa monepa ataogana kanarasaogana abora tamintiye, omintawe. 


text:
<pb/>Piya uma omuguna Isu abite igege wantiye. Wama kiya yagarama ntamata irosakena pogana pitaꞌisa aokina uwaitaogini, kanama Isu mayama omintawe: Waꞌega, naeba tumima mintakina mintogana, pegina kaeba aꞌyugu puma namantepintiba ubasikibene. 


text:
Piya, naene abogana kampa aogi pegi, kaeti ikenakaba kunta puwe. Piya, kaeba pitaꞌi uwa mima kamana yegana kayokaya yagaranepa kabareno. 


text:
Piya, naeba ima minta kinaꞌmi nkiwamu wasimagi, to kaꞌisa tumima minta irebu kinaꞌnepa kabiyuwe. Piya, igetisa kaꞌwainapa: Wao uma omekanaba wakiye. To ka pa: Kanao, yekanaba kanakiye. Kayokaya yagarane: Pi ntuga po, yekanaba pikiye. Piya, kiya kinaꞌmi yosa puma yeganaba atawano, untiye. 


text:
<pb/>Piya yogana, Isu pi kamana abima kiya yagaraga napi napi puntana, aꞌwae pumagina aꞌyaꞌma aegaꞌma kanaume kinaꞌmipa mayama uwaimintiye: Naeba urimekiri abiyo. Isureyo kina, tigetiba ma ntagarama nkamatitiꞌena piya awametapa kampagi agauwe, uwaimintiye. 


text:
Piya uwaimogini, kiya yagarama aokinaꞌmiba aꞌwae purite namapinti ima, kayokaya yagara yoninka ata waogini agantawe. Isu ka yagara purintapisa asitantiye 


text:
<pb/>Pigoya, to ka yagaba Isu to ka kumapa agewapa Neni, pitaꞌi waogini, abagi kinaꞌwape wasana uwoma to kinape aege wantawe. 


text:
Pigoya, waꞌe ikibi kabera uma irosaogini, purinta kina ka wasi maete tumintawe. Kiya waeꞌma ntagara kaꞌanto mima purintiye. Piya, ae kumatisa uwoma wa wayapa kaikena tumi puntawe. 


text:
Piya omogini, wasana wasaba wasi uꞌma mintuguna, Isu wama wasa aukaya puma maya untiye: Masimabiwo, naeba ugamota kaogama asiyo, untiye. 


text:
Piya pogini, wasanamiba agate iyekuru pumagini, Kotiti iꞌmu puma maya untawe: Poropete tabe yagara abakatepi aboranti mintiye, untawe. Pigoya kaꞌisamiba to maya untawe: Kotiba aokina tae taoꞌmaekena kanaye, untawe. 


text:
Piya, awaga kamana Yutiya maribe to kaꞌisa maribe wagana kana puntiye. Isu Yoni nkabagi yagarara kamana uwaisimintiye 


text:
Pigoya pi kamana abite, tara yagara: Waꞌega maya uma abigaisema, isigarubantiye: Karaisitiba kanakiye untapa, kaebera, to kaꞌwainaka agawa pukupayawe, uwaisitaoginisi, 


text:
Isuti wamaginisi irosaꞌma maya untase: Yoni mono wani paitakena yagarama maya uma tasigarubaye: Karaisitiba kanakiye untapa kaebera, to kaꞌwainaka agawa puma mikune, iyema, abigantase. 


text:
<pb/>Pigoya, Isu aeba pi ntaga to yoni kinapa kaba itantana, keba igaruba igaintana, iyorika kinapa iyo agaitantana puntiye. 


text:
Piya poginisi isigeba uma irosaꞌma abigausuguna mayama uwaisimintiye: Tisigeba wamagirisi agama abeme kamana Yonipa maya omiso: Iyorika kinaꞌmiba iyo agawe. Ka miyaba kinaꞌmiba keꞌi nasewe. Karu kinaꞌmiba kabarewe. Aibo kinaꞌmiba kamana abewe. Purinta kinaꞌmiba iyo agama asiyewe. Kota kampa wainta kinaꞌmiba aogi mono kamana abewe, omiso. 


text:
Piya, kaꞌwaina naeka abima aekita kampa pikibiꞌnaba, aꞌmuntanabi mikiye, uwaisimite isigarubantiye. 


text:
<pb/>Pigoya, Yoni nkaoꞌyagara taraba aꞌwae puma wausuguna, Isu aeba wasana mintume kinaꞌmi igepa Yonika maya uwaimintiye: Tigeba kaꞌme mpari nana agakena wantawe, a. Misa kaꞌwaina pontawama maete wate kanate pogiri agakena wantawe, a. Piyaba kampaye. 


text:
Piya, ka yagara aotasaena aogiyena wantaga mintogiri agakena wantawa, a. Piyaba kampaye. Wasana aotasaena aogiyena maema miye kinaꞌmiba igeba kiye yagarama nkaogi namapi mima pita uwa miyewe. 


text:
Pigoya, poropete ka agakena wantawe. Owe, piya naeba urimekiri abiyo. Wasana aganta, aeba poropete kaꞌisa kinaꞌmi awametapa kampaye. Aeba to awametane. 


text:
Aeka kamana awaꞌena Koti yagarawapa maya omintiye: Naeba kayokaya yagarane otagana, ae paitagatama ke iꞌma aogi pugatakiye, piya untiye. 


text:
Pigoya, naeba urimukuwa, abiyo: Wayaꞌmatisa aborantiꞌna kaꞌwainaba Yonipa kampagina againtiye. Pigoya Koti kabiratakibi kanabipa tumima minta kinaꞌnempiba Yonipa agaikibewe, Isu piya untiye. 


text:
<pb/>Piya, aeba piya yogini aꞌyaꞌma uwa kinaꞌmibe takisi maeyume kinaꞌmibe abimagini: Koti pikibemintanaba aogiyenawe, untawe. Pigoya pi kinaꞌmi Yoniti pai wamagini, mono wani maenta kina mintantawe. 


text:
Piya, Parasi kinake kamana ago abinta kinake igeba Koti uwaimomentanaba: Aꞌa-o, untawe. Pigoya, pi kinaꞌmi Yoniti wama, mono wani kampa pasume kinaꞌmiba igeba Koti kamanapa: Aꞌa-o, otantawe. 


text:
Tigeba yagara araga piyamawe. Igeba kumati mimagini iyoꞌmi mayama uwaimewe: Ini yokiripa, nana piyema kampa waꞌenaba pewe. Tantaraꞌena puma kubeꞌena pokiripa, nana piyema kampa taoꞌmaeyawe. Tigeba pi nkawametane. 


text:
Yoniba mono wani pai itanti ntagara yogawa agobintanaba, kaꞌisa nanintabe waini wanipe kampa nanta, uwa aꞌa-o uma miyogiri agantiripa: Aguꞌama aꞌyugu piye, tigeba untawe. 


text:
Pigoya, Wasanama Ntagara naeba kanama nanintabe wanipe naogiripa, nagantiri nanagabaya maya yewe: Aeba uwoma nanintabe wanipe nai ntagarawe. Takisi maeya kinake aru kinake ige iyoꞌyagarawe, tigeba naeka yewe. 


text:
Pigoya abiyo. Mono agowapa iguꞌama kintarama miye kinaꞌmi, ige aogima aegaragiri agawe, Isu piya untiye. Waya kaꞌwaina Isu nkagisari wani paiꞌatantiye 


text:
Pigoya, pi kumatasa aruꞌwae kaꞌwaina, Isu aeba Parasi ntamapi ima naninta naogana abitegina, aogi agunta masawae yaba kankabe wantaga ka maete, 


text:
akaꞌi asima mimagina, kubeꞌena pogana, aoꞌnuwama agisari pasogana aꞌno nkabiyatasa aebago puntiye. Pumagina agisaba amoꞌnantana, agunta wanipa paiꞌatantiye. 


text:
Wayaꞌma piya pogana, Parasi yagara Isuka agegaꞌe unti ntagara aeba antabaipinti mayama napintiye: Ma nkaepa ataena pemi waene. Piya, Isu aeba poropete miyemisinta, agowapa abibebe pemisinema, napintiye. 


text:
Pigoya, napiyogana Isuba abite mayama omintiye: Saimoni, naeba kamana ka ugamekana abo, omogana: Tisa, yega abeno, omintiye. 


text:
Omogana Isu meto kamana maya untiye: Mone kina kaꞌwaina tara yagara moneba uwa isimintiye. Kaꞌwainapa wanantareti tora amintiye. Pigoya to kaꞌwaina nayataraꞌmu tora amintiye. 


text:
Pigoya, isigeba antota amikena monega aguyosagantase. Aibusuguna, atunkisipa uwa aerawane utegina, isitantiye. Pigoya, isigetisa kaꞌwaina mone isimintemi ntagaragaba aꞌmupa taberapa potakiye. Kaeba keka yenema, abigantiye. 


text:
Piyama abigaogana, Saimoni maya untiye: Mone uwoma aꞌa-o otantemi, aeka yuwe. Piya yogana Isuba: Kaeba kanara yenema, omintiye. 


text:
Piya ute, wayaꞌmati aꞌwaebuma Saimoni maya omintiye: Ma nkaepa agano. Naeba namakapinti iyoganapa, kaeba nagisari pasikena wanipa kampa atanatampene. Pigoya ma nkae aeba nagisaba aoꞌnurasa paiꞌnatama aꞌno nkabiyatasa aebago punagasaye. 


text:
Kaeba naꞌnotiba uwa masawaepa kampa paiꞌnatampene. Piya, ma nkae aeba nagisanepa aogi agunta masawaetasa paiꞌnataye. 


text:
Pika ugamekana abo: Waya aeba kaoꞌenaba uwoma punatamika, aruꞌenawapa uwoma asuꞌa pogasuwe. Pigoya, kaꞌwaina aeba aruꞌenaba iseꞌanto asuꞌa potakibi naba, kaoꞌenaba uwaenanto piye, omintiye. 


text:
Piya omogini, wasana naninta kaga nama mintanta kina igeba mayama mare-u me-u puntawe: Aeba nana yagara kana aruꞌenaba asuꞌa piye, untawe. 


text:
Piya yuguna, Isuba pi nkwaekaba maya omintiye: Kamatitiꞌenagampaba aogi pugataye. Kaeba wamagina paruyenabi miyo, omintiye.<pb/>


text:
Pigoya, to kaꞌisa yagaba Isuba tabe kumatibe uwaena kumaꞌantontoribe nasi nasi puma mima, wasana aogi mono uwaimima Koti kabiratakena kamana uwaimintiye. Wama uwaimogini nagisarisa tara tumpaema abagi kinaꞌwampibe wauguni, 


text:
to kaꞌisa wayapa pai yoni kinape ke kina intabaipi minta kinape mintuguna, igetisa agaruba igasogini, igege wantawe. Igetisa kapa Mariya, Matara kumatasa waene, aepa keba tonaentisa tara umaema agaruba againti nkwaene. 


text:
Piya, to kapa agewapa Yowana, Eroti ntama kiye yagara Kusa, ae waene. Piya, to ka waepe, agewapa Susana, to kaꞌisa waepe igege wantawe. Pi waeꞌmiba Isuge abagi kinaꞌwake igeꞌwai kutatasa iyoꞌmaema kaoꞌena puwaitantawe. Aintana asigikena kamana Isu untiye 


text:
<pb/>Kumaka kumaka aꞌyaꞌwaema kina Isuti kanagana puma pumaeyuguna, igantana meto kamana ka mayama uwaimintiye: 


text:
Wasana kaꞌwaina aeba aintana pikena wantiye. Wama aibarase pogana, kaꞌisa aowapa kepi tumpa waiyogana, wasanami igeba nasi nasi puma aerapauguni, kabarankama irosaꞌma ampa nawaegaintiye. 


text:
To kaꞌisa aowapa asigiyogana yabankama nkabobori tumpa waiyogini, pipa maba kampa waintomeka iꞌmagina iyomepa asama puꞌwantiye. 


text:
To kaꞌisa aowapa kabubinti tunkwaima iraogana, kabuyenama pabiyama iꞌmagina aibarusa pogana asa wantiye. 


text:
Piya to kaꞌisa aowapa apa mabi tumpa waima, anonkapa uwoma aborama aosa pama 100-wa aboraogana uwoma ntaninta waintantiye, untiye. Pi kamanapa uma aꞌya atate, kegaꞌe uma maya uwaimintiye: Ageyaga kinaꞌmaba ma kamanapa abibebe peno, Isu piya untiye. Isu aintana kamanaꞌama nkagowapa uwaimintiye 


text:
Koti kabiratakena kamana kakama waintipa, tigemana abiyoma untine. Kaꞌisa kinaꞌmiba igeba meto kamana agowa kampa abikibewe. Piya pumagini iyoma kagagate, kaꞌenaba kampagini agabebe pikibewe. Piya, igerasaba kamana abikena pugagate agowapa kampagini abibebe pikibewe, untiye. 


text:
<pb/>Piya untana ago maya untiye: Meto kamana yopa, piꞌna nkagowapa mayama waintiye: Aintanaba Koti kamanane. 


text:
Pigoya, kepi aintana tunkwaintogana, kabarankama ampaema nantisa puma miye kinaꞌmiba igeba mono kamana abigina iguta waiyekana, pabigo kewamaba irosaꞌma maerite paiꞌwagini, monoꞌwai kampa wainta uwa mima ataenabi miyewe. 


text:
Pigoya, to kaꞌisa aintana yaba nkabobori tumpa tagantisa puma miye kina igeba maruꞌenaba mono abima iga pewe. Piya ibigakenaena aboraginiba anuntana pewe. 


text:
Pigoya, to kabubinti tumintisa puma miye kina igeba arirasaenama iguꞌamapa maema aꞌyugu puwaitakini, uwoma napiyenawampa mone kutankama nkigaenawampa monoꞌama aeguyegina, auꞌwapa kampa waiye. 


text:
Aintana aogi mabi tumintisa puma miye kina igeba mono kamana abima iguꞌamapa kiya kabima, pasema aogima miyewe. Piya pumagini auꞌwapa aborawe, piya untiye. Kane igiꞌma kampa kakakena kamana untiye 


text:
<pb/>Pigoya, Isu to maya untiye: Ae kinaꞌma kane igiꞌma tusuparirasa atikaekiyebera, asipawama nkamentapinti atakana waikiye, a. Pipa kampaye. Kanepa igiꞌma abora atagana waima, nama nkagupintiba eꞌwasa puma arakini wasanamiba ima agakibewe. 


text:
Pigoya, aꞌyaꞌwaemaena kakama waintintanaba, pipa waima kampa waikiye. Pipa mimaba ainti aborakiye. Piya, kaꞌisaena wasanama atikae kaintaꞌena wainti, pipa waimaba kampa waikiye. Pipa mimaba aꞌwaitakiye. Piya pegana agowapa pita arakiye. 


text:
<pb/>Pigoya, kaꞌwaina amintaꞌena kanara maema miyekanaba, to kake tabe puma amikiye. Piya, to kaꞌwaina amintaꞌena kampa aogima kabima miyekanaba, aparikiye. Pika tageba aogima abibebe puma napi napi puma miyiyo, Isu piya untiye. Isu ano aꞌnatabaraga kamana untiye 


text:
<pb/>Pigoya, uwoma kina Isu ainkima asima mintuguni, anobe aꞌnatabarabe kanama wasanabi igiga puma pagasara mintantawe. 


text:
Piya puguna, ka yagarama igategina Isupa maya omintiye: Kanobe kaꞌnatabarabe takaꞌi kagakena ampintawe, untiye. 


text:
Piya yogana Isu abite maya untiye: Koti kamana abima wasiye kina mampa nanobe naꞌnatabarabe mintawe, piya untiye. Pontawamage waninkamage Isu nkawamu wasintase 


text:
<pb/>Pigoya, ka yagaba Isube abagi kinaꞌwape wanipisa karebi intana, maya uwaimintiye: Taeba kotupa taꞌema maroteri wane, yogini abuguni wantawe. 


text:
Waumepa Isupa awaiga abogana waintiye. Waitamintogana pontaba tabera puma, kotunkamaba ataena purite, waninkamaba wanipisa karewama nkantabaipinti tumima awaitama ipirintakena puntiye. 


text:
Aibogini, igeba wama Isu abage pumagini: Tabe yagara, tabe yagara, taeba naisukena pune, untawe. Piya yuguna, aeba asima pontawamake tabe waninkamake tabe kamana uwaisimoginisi uwasuwa puwantase. 


text:
Aibusuguna Isu maya uwaimintiye: Tigeba timatitiꞌenaripa aeta waintegiri yewe, antiye. Piya yogini, igeba aꞌyaꞌma iyekuru pumagini tabe igi napintawe: We, aeba nana yagaragana, pontawamake waninkamake kamana uwaisimeginisiba awamu wasiyese, uma mare-u me-u puntawe. Isu ke kina igarubaogini yagama nkantabaipinti pasintawe 


text:
<pb/>Pigoya, igeba kotupa taꞌerite wama Kerasa kinaꞌmi auꞌi irosantawe. Pigoya pi auꞌi Karari kotunkama maroteri irosantawe. 


text:
Pitaꞌi uma irosaꞌma wauguna, kumatisa ka yagara aeti kanantiye. Pi ntagara aeba antabaipinti ke kinapa uwoma miyuguna, eꞌero ntagaba aotasaena kampa maema punta auka mimagina, piya namapinti kampa mima, aeba wasana irubintimana umi mpi puta nasintiye. 


text:
Pigoya, aeba Isuti kanamagina agama, tabera kegaꞌe uma mabi wareꞌnama agisabi mima tabe kamanatasa maya untiye: Isu, kaeba inatisa tabe Koti Ntagaragawe. Kaeba nana punatakena kanane. Kaeba a-nkata punatao, untiye. 


text:
Pigoya pai asi nasi kewama aeba eꞌero ntagaba pi ntagaraba aguꞌamapa ataena potaogana, esegi puma miyogini, wasanamiba agisa ayatapa esegi igaꞌnarasa kirokaetama kiya kabima mibuntawe. Aibuguna, igaꞌnaba arisa narisa potate, paiꞌma kaꞌme mpari uma mibuntiye. Pigoya, Isu kana yagarama nkantabaipisa ke agarubakena pogana, agama piyama: A-nkata punatao, untiye. 


text:
Piya yogana Isu: Kagegapa kegawema, abigaogana: Nagenepa Uwomane, untiye. Piya, keba uwoma pi ntagarama nkagupi paiꞌma mintaka, untiye. 


text:
<pb/>Pigoya, pi mpariba uwoma ntagamiba amu ararabinti mima naninta nama mintuguna, pika ke kina igeba abirataga yaga intabaipi tumeno, piyama abigauguna: Kanarane, owe, uwaitantiye. 


text:
Piya uwaitogini, igeba wasana antabaipisa irosaꞌmagini, yaga intabaipinti ubasintawe. Ubasuguni, pi ntagamiba karuꞌena ausari tumima, tumpa wani naisuwaewantawe. 


text:
<pb/>Piya puguni, yaga kiye kinaꞌmiba agate karuꞌena wama wasana waꞌeribe yogaribe wama uwaimintawe. 


text:
Uwaimuguni igeba pintana aborantika agakena irosaꞌma kanama, Isuti ampa agantawe. Pigoya, pi uwoma ke kina antabaipisa irosaꞌwaume ntagaramaba aotasaena wantaga kamana wantaga Isu nkagora mintantiye. Piya pogini, wa wayaꞌmiba agate iyekuru puntawe. 


text:
Piya, pi Kerasa marasa kinaꞌmiba tabera iyekuru pogini, Isu aeba mawaipa kaite wanema omintawe. Omuguna, aꞌwae puma itate wanipisa karebi iyogana, 


text:
ke wantaga miyome ntagaramaba aegaꞌma aege wakena esotantiye. Esotaogana Isuba agarubaꞌma maya omintiye: 


text:
Kaeba waꞌegati wama, Koti kaeti piyaena pugatami, pi awaga kamana uwaimo, untiye. Piya yogana, pi ntagara aeba aꞌwae puma, Isu maema aogi potanti pi awaga kamana kumaꞌwatisa kina uwaimiwaentiye. Isu puꞌwanta aragage yoni waeke kaba isitantiye 


text:
Aibuguna, mono nama kiye yagara ka, agewapa Yairasi, aeba kanama Isu nkagisabi parokaema aragawaka abigantiye. 


text:
Pigoya, aragawapa kaꞌanto kabowapa nagisarisa tara tumpaema kabu pugasomekana, purikena puma mintogana, Isuka: Nae namati kanao uma, agegaꞌe untiye. Piya yogana Isuba abite waogini, uwoma kinaꞌmi pumaewauguna, 


text:
pi kinaꞌmi nkabakapi waya ka mintanti, aeba iyegari tumiyaba miyogana, kabowapa nagisarisa tara tumpaema kabu pabiya mintantiye. Mintogini, tusa kinaꞌmiba aoꞌmaekenaba pugagate uwa atantawe. 


text:
Piya, kana waeꞌmaba aeba Isu akaꞌi wama kaiwampa atuta aukaya puntiye. Aukaya pogana, pabigo korankapa tabago puntiye. 


text:
Piya pogana, Isu: Ke naukaya piye yogini, wasanamiba uwamega yuguna, Pita maya untiye: We, Tabe Yagara, uwoma kinaꞌmi kobe puma mintini kaukaya pewe, untiye. 


text:
Aibogana: Aeba agonepa pabigo aboraye, wayapa ute, tabaraba purite Isu nkagora uma parokaema, yoninkampa kamanape aukaya pogana koranka tabago punti kamanape, kaga uma aboraogini abiwaentawe. 


text:
Pigoya, Isuba maya omintiye: Araganepa, kamatiti punatampeka aogi kabiye. Pika wama aogima miyo, omintiye. 


text:
<pb/>Pigoya, Isu piya uma mono nama kiye yagarama ntamati wakena pogana, pi ntagarama ntamatisa ka yagara kanama maya ampa omintiye: Aragagapa ago puriye. Pika tisa yagaraba uwampapa a-nkotagana kanano, untiye. 


text:
Piya yogana, Isu pi kamanapa abima mono nama kiye yagarapa mayama omintiye: A-kaekuruba po. Kamatiti punataganaba, aragagapa aogama asikiye, untiye. 


text:
Piya ute, napinti ima kaꞌisaba waitaogini abeꞌi mintuguna, Pitake Yonike Yemisike kana aragama nkanoge abage isigege igeꞌmana ibabogini, wama napi uma pasintawe. 


text:
Uma pasuguni, wa waya igeba kubeꞌena puma mintuguna, Isu maya uwaimintiye: Kubeꞌenaba a-piyo. Aragaba kampa purintiye. Aeba uwa awaitamintiye, untiye. 


text:
Piya omogana, amankampaba aꞌwae puma kanaogana asintiye. Asiyogana: Naninta amigina nano, uwaimintiye. 


text:
Piya yoginisi, anoge abage isigeba tabera pami puntase. Aibusuguna Isuba: Pi kamana wasana a-nkuwaimiyo, uma akunkaitantiye.<pb/>


text:
Isu aeba nagisarisa tara tumpaema kinaꞌwa igegaꞌe yogini irosauguna, keba agaruba igaintana, yoni kinapa kaba itakibeka esegiyena imima yoga kamana uwaitantiye. 


text:
igarubantiye: Tigeba keꞌiba wantape titasaena ampaete wantiri iraꞌna kupe, nanintabe monebe kai tarabe, a-nkurite waiyo. 


text:
Piya, tori uma irosaigini, aꞌa-o uma uritaigiripa, iroꞌma tigisarisa iꞌni pugaitegiri waigini, ataenabi miyentanaga abima napiyiyo, Isu piya uwaimima igarubantiye. 


text:
Piya uwaimima igarubaogini, igeba aseꞌyo puma wantawe. Piya puma kumaka kumaka nasi nasi puma, wasana aogi mono kamana uwaimintini, yonintanabe iki naki pomentanabe kaba itantawe. Eroti Isu nkawaga kamana abintiye 


text:
<pb/>Wasana kiye yagara Eroti aeba Isu piya mayaena pome, pi nkawaga kamana aboganaba kunta abuntiye. Pipa kaꞌisa wasanamiba maya yumeka puntiye: Yoni aeba purintapisa asima mima, pintanaba piye, yuguna, 


text:
kaꞌisamiba akayotama maya untawe: Kampaye. Iraiya to kake aborama mintiye, yuguni, piya kaꞌisamiba maya untawe: Kampaye. Poropete tayabama kaꞌwaina aogama mintiye, untawe. 


text:
Piya yuguna, abogana Eroti kunta abogana maya untiye: Yonipa naeba ago yuwagini aeguntawe. Pigoya, ke piya pemi nkawaga kamanapa abuwe. Piya uma, kaꞌenaga umaba Isu agakena puwe, untiye. Isu 5,000 kina naninta imintiye 


text:
<pb/>Pigoya, aposoro kina igeba yogawaitisa aꞌwae purite kanama, pi punta kamana Isu omintawe. Omuguna Isuba ibabute Petisaita kuma mari ibiwai umikena wantiye. 


text:
Waogini, wasanami agate aegaꞌma wantawe. Piya Isuti irosauguna, aoꞌena puwaitaogini mintuguna, Koti kabiratakena kamana uwaimimagina, yoni kinapa kaba itantiye. 


text:
<pb/>Piya puma mintuguna, pankaoba pasikena pogini, nagisarisa tara tumpaema kinaꞌwa aeti wama maya omintawe: Mapa kabubinti mintompeka, kaeba wasana itagini kuma wairite wanti, pitaꞌi wama namape nanintabe aguyosaꞌma aboraiyo, uwaimo untawe. 


text:
Piya yuguna Isu: Tigeri kapa nanintaba imiyo, uwaimintiye. Uwaimogini igeba maya omintawe: Amana paretintontoba nayakaꞌmuna, inoyanta tarawa suma, piyakiꞌanto waintiye. Pika aya pukune. Kumati wama ma uwoma kinaꞌminta ige nanintaba wama ika pukuno, untawe. 


text:
Pigoya, pi waba 5,000 kina mintumeka, abagi kinaꞌwampiba piya untawe. Yugana: Wasana uwaitaigini arabamagini, 50 kina aki puma mirite waiyo, uwaimintiye. 


text:
Aibuguna, pareti nayakaꞌmupe inoyanta tarape maema mantari ao maꞌmagina Kotiti aꞌmu potamagina, apako puma abagi kinaꞌwa imogini igeba pako puma wasana imintawe. 


text:
Pigoya, igeba aꞌyaꞌwaema nama igaꞌe pantawe. Piya nauguna, aritapa kibiꞌmagini, waꞌnu kupa nagisarisa tara tumpaema ku iraguguna awaitantiye. Pitaba Isu nkagowa uma aborantiye 


text:
<pb/>Pigoya, ka yaga Isu aeba abagi kinaꞌwa ibabute tori umima, Isu aewa nunamu untiye. Piya puntana: Wasanami naekaba kewe yewema, ibigama untiye. 


text:
Ibigaogini mayama omintawe: Kaꞌisa kinaꞌmiba Yoni mono wani paiꞌatakena yagarawe ugatawa, piya kaꞌisamiba Iraiyawe ugatawa, piya kaꞌisami igeba Poropete tayabama kaꞌwaina aogama asima mintiye, piya ugatawe, omintawe. 


text:
Piya yuguna, igewai ibigama maya untiye: Piya, tige tigeripa napiyepa naekaba kewe yewema, ibigaogana, Pita: Kaeba Kotitisa utaratanti ntagara Karaisitigawe, untiye. 


text:
Piya mayama amato puma uwaimintiye: Wasanama Ntagaramantepa tabe kuntaenabi punataigini, mono kabiye kinape tabe mono kiye kinape kamana ago abinta kinape, igeba karana natama naeguyigi, papa kakaga mima purintapisa asikuwe, untiye. 


text:
<pb/>Piya untana, wasana aꞌyaꞌwaema toba maya uwaimintiye: Kaꞌwaina nae naegarakena puntanaba, auꞌwama kamana akabitate, wasanami igobi potakibikaba a-nkaekuru puma maripowa aesagabite naegarano, ute, 


text:
piya, kaꞌwaina mikenaenawaka owe yekanaba aꞌyugu potakiye. Naeka napima, mikenaenawaka aꞌa-o yekanaba, aboramikiye, untiye. 


text:
Piya untana maya untiye: Pigoya, kaꞌwaina aeba mabi aꞌyaꞌwaemaena maemagina, aguꞌamankapa aeguma kaiyekanaba, aya pikiye, a. 


text:
Piya, ka yagarama kamanaꞌneka ani punatakibipa, Wasanama Ntagaramanageba pabiyama nani potakuwe. Pigoya, tumukubopa, nabanempa nkeꞌwasaenabe enisore kinaꞌmi nkeꞌwasaenayaga naeba eꞌwasa puma tumukubopa, pi ntagaba ani potakuwe. 


text:
Naeba taga tagaꞌya urimekiri abiyo: Ma minta tigetisa kaꞌisamiba purikenaenaba kampa aborantigina, Koti kabiratakenaenaba aborakiri agakibewe, piya untiye. Isu manta auga puntiye 


text:
<pb/>Isu aeba pi kamana uma mintogana, tonaentisa kakaga umaema yaga aꞌya pogana, Pitake Yonike Yemisike ibabute amuti nunamu ukena intiye. 


text:
isigeba manta eꞌwasaenawaisintaga irosaꞌmaginisi, Isu Yerusaremi kumati mampa atate ikena kamanapa tumpa Isuge untase. 


text:
Piya pusuguni, Pitabe ao taramisibe iwaigaba tabera ibogini waintawe. Pigoya, ibegu pumiyumetisa agantapa, Isube eꞌwasaenawape tara yagararamisibe igantawe. 


text:
Pigoya isigeba wakena pusuguna Pita maya omintiye: Kiya yagarama-o, taeba mataꞌi miyokanaba igabiye. Pika namapa kakaga kiyeno. Kaeꞌena kane. Mosesenta kane. Iraiyanta kane, untiye. Pigoya, aeba kamana kampa aogima napinta, uwa untiye. 


text:
Piya yogana, ibina kaꞌwaina tumima airari kae igaintiye. Ibina kima itikaewaogini, igeba iyekuru puma mintuguna, 


text:
ibinankama antabaipintisa kamana mayama aborantiye: Mepa utatanta yagaranene. Tigeba kamanaꞌwapa abiyo, untiye. 


text:
Piya kamana yogini abintini, agaumepa Isu abintowa mintogini agantawe. Piya, pi abagi kinaꞌwapa pintana agantapa, pi kanabipa kampa wasanaba uwaiminta, uwa igupi napima mintantawe. Abagi kina ke agarubakena pugagate atantawe 


text:
Piya puguna, ige abakapintisa kaꞌwaina maya uma Isu agisuntiye: Tisa, kaeba kamanaꞌnepa abima, yagaranepa aoꞌmaeyo, aeba kaꞌantowe. 


text:
Abeno. Kewama aepagina pamintami puma, a-e a-e uma miye. Piya paisusu pegina akagawaba iꞌwaegasaye. Piya, kewamaba kampa agarosamaba atatewaikana, tabera amiyo amayo puma anuntana potaye. 


text:
Piya yogana, Isu maya untiye: We, timatitiꞌena kampa wainta, aibo kina mintigi, naeba ayaki yaga tigege mintakiri, napiyenaripa kaitegiri nae kamana abikibewe, untana: Pigoya, kana yagaraga ababute kanao, omintiye. 


text:
Piya omogana kana yagara ababute Isuti wakena pogana, kewamaba abai pogana, agisa ayapa paropara puwantiye. Piya pogana, Isu kewama kabiraogana, aegaka waogana, pi ntagaraba aogi potamagina abawampa amintiye. 


text:
Piya pogini, wasanami agamagini, Koti esegiyenawampa agowapa agamagini pami puntawe. Isu purikena kamanaꞌwa uwaimintiye 


text:
Pigoya, ma kamana urimekiri abibebe piyo. Wasanama Ntagara naepa to kinaꞌmi iyapi natakena unatantemi kanaꞌnepa ago agarosaye, untiye. 


text:
Piya uma uwaimogini, igeba kamana kampa aogima napima abuguna, kakawaogini kampa abima aogi puntawe. Pigoya abigakenaba iye kuru puma atantawe. Tabe mikena kamana untiye 


text:
maya uwaimintiye: Kaꞌwaina naeka napima, ma uwaena yagaranto aoꞌmaekibipa, pipa nae naoꞌmaekiye. Pigoya, naoꞌmaekibipa nae Inatisa nagarubanti Ntagara aoꞌmaekiye. Piya, tigetisa kaꞌwaina aeba tumima mikibiꞌnakaba, aeba naobi tabeba mikiye, piya untiye. Kampa karibirakibe kinapa tigeti tiyone, untiye 


text:
<pb/>Pigoya, Yoni maya omintiye: Tabe yagara, taeba wasana aogaso kaꞌwaina kae kage uma, ke agarubagi agaompepa, aeba taepa kampa taegaramika akunka ataune, untiye. 


text:
Piya yogana, Isu maya omintiye: Tigeba a-nkakunka ataiyo. Piya, yogari kampa aguya aikibiꞌnapa tiyoꞌena potaiyo, untiye. Sameriya kinaꞌmi Isu a-kanaoma akunkatantawe 


text:
<pb/>Pigoya, Isu aeba yogawapa aꞌya kaite iyekana, Koti ababikenagana agarosakena pogana, Yerusaremi kumati wakena uma esegi puntiye. 


text:
Umagina, tonkiya potate apa igarubaogini paitama wantawe. Paitama wama, Sameriya kinaꞌmi ka kumata irosaꞌma Isunta uwaikena nama ka aboraiyema uwaimintawe. 


text:
Akunuguna, abagi yagarawa tara Yemisige Yonige isigeba abiteginisi, Isu abigama maya untase: Waꞌega, kaeba abegarao. Kae kabukibika, kegaꞌe yekana, mantarisa yaku tumima ma kina irabateno, untase. 


text:
<pb/>Pigoya, igeba keꞌi wauguna, wasana kaꞌwaina ibatama Isu mayama omintiye: Kaeba pitaꞌi mataꞌi wakena yegapa naeba kaegarakuwe, untiye. 


text:
Piya yogana, Isu maya omintiye: Kabu kara igeba ageꞌwaintaga waintiye. Piya, inatisa kabara igeba inaꞌwaintaga waintiye. We, Wasanama Ntagara nawaikena maruntepa kampa waintiye, omintiye. 


text:
Pigoya Isu to wasana ka abatama: Kaeba kanama naegarao, omintiye. Omogana aꞌwae pomintiye: Waꞌega, abintaga marupa wama nabanempapa puꞌwaka uma kaitate kaegarano, untiye. 


text:
Piya yogana Isu maya omintiye: Monota puꞌwasu puma miye kinapa purikibe kinapa kanara kaiwaitakibewe. Kaeba kanama naegaꞌma, Koti kabiratakena kamana aborawaimo, omintiye. 


text:
Pigoya, to kaꞌwaina maya omintiye: Waꞌega, nae kaegarasanaga nabiye. Piya abega, paitama aꞌwae puma wama, naoꞌmipa: Pigo miyiyoma, naya imite kaegarano, untiye. 


text:
Yogana Isu maya omintiye: Kaꞌwaina aeba kaꞌena pubasanantana akaꞌi aomarakibi kinaꞌmaba pemisa puma, Koti kabiratakena yugaba kampa pikiye, Isu piya untiye.<pb/>


text:
Pigoya, Isuba to sebentiwa ntagara aki puwaitama, yoga kamana uwaitantiye. Piya, aewa wakena pome kumatiba tara tara uwaitama maya untiye: 


text:
Yogaba tabe waintegina piya naninta aꞌna pukena kinapa tarantowe. Pika tigeba yoga agowamaka esotaigina naninta aꞌna pukena kinapa aboraigiri yogawatapa waiyo, Isu piya untana, 


text:
Tigeba wantiripa mayama abiyo: Tigeba sipisipi awarowama kabu yagama abakapinti wamisa puma, tigarubaogiri wawe. 


text:
Pigoya, tigeba mone asabe iraꞌna kupe, to kaꞌisa tigisa anape a-mpaete waiyo. Keꞌi waigini, wasanami tigigaigiripa uwoma kamana asiyo. 


text:
Pigoya, ka namapi uma pasikena puntiripa, pi namapi miye kinapa mayama uwaimiyo: Paruyenabi miyiyo uwaimigina, 


text:
pigo pi ntamapi aogi paru yagara ka mintakiripa, paruyenaba aeti waiyeno. Kampa yekanaba pi paruyenaba tigetiti to aꞌwaebuma kanano, untana, 


text:
namapa pasikibe pabi ntamapi miyigini, nanintabe wanipe timigiri naiyo. Tigeba nama toyaba antasima, ka namapi mima naninta timigiri naiyo. Piya, yoga kinapa yogawaitasa ikantanaba imegini maeyasa puma timigiri maeyiyo. 


text:
Pigoya to ka kumata irosaigini nankaipi kampa tiba puritaigiripa, abeꞌi irosaꞌmagiri maya uwaimiyo: 


text:
Matasa tagisarisa iꞌni pugasokana tigetiti waye. Piya, kapa mayama napiyiyo: Koti kabiratakenagana agarosaye uwaimintiye. 


text:
Isu pi kamanapa uma, kapa mayama amato puntiye: Naeba urimekiri abiyo. Aintisa kanabipa Sotomu kumatasa kinapa tumimaena aborawaimikibikana, maya kumatasa kinapa tabe kuntaenaba aborawaimikiye, Isu piya untiye. Kamana abintana kampa aegarami kinaꞌmi kamanane 


text:
<pb/>Pigoya, Isu to kinaka maya kamana uwaimintiye: We, Korasini kina, nantarane. We, Pesaita kina, nantarane. Mebi tige mari kukantana tabera aboranti, pipa Taya Saironi kinaꞌmi kumata mayaenaba aborantosinta, igeba intara puma karuꞌena augaꞌmagini igu aꞌwae puntasine. 


text:
Piya, aintisa Koti pakobikibi kanabipa, Taya Saironi kumatasa kinapa tumimaena aborawaimikibikana, tige kuntaenaripa mesuba puma aborarimikiye. 


text:
We Kapaniyamu kina, tige mari uwomantana poka, mantari ikibewa, a. Kampaye. Aintiba aꞌabibinti tumikibewe, uwaimintiye. 


text:
Uwaimintana igepa to maya uwaimintiye: Tige kamana abikibiꞌnaba nae kamana abikiye. Piya, tige aꞌa-o uritakibiꞌnaba pabiyama naepa aꞌa-o unatakiye. Piya, nae aꞌa-o unatakibiꞌnaba pipa unatantiꞌna ae aꞌa-o otakiye, piya uwaimima yogawaiti igarubantiye. Igarubanti kina igeba aꞌwae puma kanantawe 


text:
<pb/>Pigoya, pi sebentiwa ntagaramiba igeba aꞌwae puma kanama, iꞌmu purintini Isu awaga kamana maya omintawe: Waꞌegare kae kage uma kegina igarubaokiniba, tawamupa wasiyewe, untawe. 


text:
Piya yuguna maya uwaimintiye: Pigoya pabiyama Sataniba aeba mantarisa amonta tumemisa puma wareꞌware purite tumoga agantuwe. 


text:
Abeno. Esegiyenaba ago timintokana, piya pi kama kinaꞌma aꞌyaꞌwaemaenawampaba ataenaba kampa puritakibewe. Tigeba kuyabe ontabenipe iyebasaiginiba kampa ataenaba puritakibewe. Esegiyenaba ago timintuwe. 


text:
Pigoya, tigeba kewama tiwamu wasinta, pikaba tiꞌmupa piyo. Piya, tigeripa mantarisa esapi Koti kaemaranta wainti, pika tabera tiꞌmu piginiba aogi pikiye, untiye. 


text:
<pb/>Pigoya, pi ntaga Aota Awamusaꞌama anta aseyo pogana, Isu aꞌmu kamana maya untiye: Naba, mantage mage agowane. Kaeba abikenaenawaika abegana tabe pe kinapa kakawaigasane. Piya, iguꞌamaka abegana inamu kanta pe kinapa uma aborawaimene. Piya, naeba pika naꞌmu pugatauwe. Naba, kaega napimagina piyama abora urite wanema uma esegi puntampene, untana, 


text:
Pigoya, aꞌyaꞌmaena wainatantipa nabanempa nayapi atawaentiye. Pika wasana kaꞌwaina yagarawa naeka agoneka kampa abibebe piye. Nabanempa ae abiwapa abibebe piye. Piya, kaꞌwaina nabanempa ae agowaka kampa abibebe pega, yagarawa nae nabinto abibebe pumagi, nae napima wasanaba uma aboramekana aegeba pabiyama abibebe pikiye, piya untiye. 


text:
<pb/>Piya umagina, aꞌwaebuma abagi kina igewaipa maya uwaimintiye: Tigeba kasaꞌena agaka tiꞌmupiyo. 


text:
Piya, naeba urimekiri abiyo. Pai aꞌyaꞌma poropete kinape kiya kinape uwomampi igeba tige pi agama abentanaba, pipa agowa agama abikenagaba ibugagate itantiye. Igeba kampa agama abintawe, piya untiye. Sameriya yagara tupu kinaꞌwa aoꞌmaenti kamana untiye 


text:
<pb/>Pigoya, kamana ago abinta yagarama ka asima, Isu amiyo kamana mayama abigantiye: Tisa, naeba ayabuma eꞌwasaena maemagi asi nasi aogima mikuwema, abigaogana, 


text:
kamana ago abinta yagarama maya untiye: Kaeba aꞌyaꞌma kagu kaumakape esegiyenagape napiyenagape, Waꞌega Kotigapa aꞌyaꞌma amegana waiyeno, piya kaegaka kabemisa puma, pabiyama kae kaokinaka kabeno. Kamanapa piyama waintiye, untiye. 


text:
Aiyogana, Isu maya omintiye: Kaeba kamanapa kanara yene. Pipa wasima mima aogima mikibene, omintiye. 


text:
Pigoya, pi ntagara kamanapa abintanaba aewa age maema aogi puma to kake: Wasana naopa kewema, abigantiye. 


text:
Aiyogana pika Isu kamana kapa maya omintiye: Wasana kaꞌwaina waꞌewapa Yerusaremi kumatisa Yeriko kumati tumikena tumogini, kama kinaꞌmi minaena puma mintuguna, pipi uma pasintiye. Piya, igeba aegumagini, kaiwape kotankape apawaeritegini, atauguna purikena puma mintantiye. 


text:
Mintogana, mono kiye yagara kaꞌwaina pabi kiꞌi wama agamagina, auꞌakana naerite maroteri wama againtiye. 


text:
Aeba waogana, Aribai yagara kaꞌwaina irosaꞌmagina pabiyama agama auꞌakana naerite maroteri wama againtiye. 


text:
Piya pusuguna, Sameriya marisa yagara kaꞌwaina pabi kiꞌi wama uma abatantiye. Uma agamagina antara potama 


text:
agora wama masawaetasabe waini wanitasabe anamopipa paiꞌatama asaetantiye. Piya potama, ababuma yagawampa akabata atama ababute wama, wami ntamapinti metama aogima kabitantiye. 


text:
<pb/>Pigoya, maroganaba wakena puntanaba, waba ntama kiye yagaraba tu tora amintana maya omintiye: Kaeba ma ntagara aogima kabiyo. Piya, to kaꞌisa ae auta kaikibempepatakaba, to kake kanamagi amato puma kamukuwe, untiye. 


text:
Pigoya, wasana tarawa kanaki kina igetisaba ku kinaꞌmi aegunta ntagaraba mapa aoꞌenaba ke potantiyema, napiyenema abigantiye. 


text:
Piyama abigaogana, kamana ago abinta yagara aeba maya untiye: Antara potama aoꞌmaenti ntagara, aewe, yogana Isu abite: Kaeba wama pabiya puma miyo, omintiye. Mariyake Matake isige kamanane 


text:
<pb/>Isube abagi kinaꞌwampibe igeba wama to kumata uma irosaumepa, ka wae agewapa Mata aeba nankapi Isu ababotama maruntakiꞌena potantiye. 


text:
Pigoya, aꞌnantoba ka mintantiye, agewapa Mariya, aeba Waꞌega yagarama agisabi mima monoꞌwa abintiye. 


text:
Piya pogana Mata aeba naninta kaoꞌena puntana uwoma agi napima mima, kaoꞌenaba pugategina Isuti wama maya untiye: Waꞌega, nana pegina naꞌnantoba natagi, nae nabi kaoꞌenaba pumiyoganapa, kaeba agantanapa kampa napiyeno. Kaeba omegana naoꞌmaeyano, omintiye. 


text:
Piya omogana Isu maya omintiye: Mata, Mata, kaeba uwomantanamaka abima, uwoma kagi napima kauki nakiyena puma miyene. 


text:
Abeno, kaꞌena aogiyena tabera waintiye. Mariya aeba pi aogi auꞌwantagaꞌena ago maeye. Pipa a-nkapareno, Isu omintiye.<pb/>


text:
Pigoya, Isu aeba ka auꞌi ampima nunamu untiye. Nunamu aꞌya pogana, abagi kinaꞌwatisa kaꞌwaina maya untiye: Yoniba abagi kinaꞌwapa nunamu ukena kamanapa uwaimintisa puma, kaeba kapa uramo, untiye. 


text:
Piya yogana Isu maya uwaimintiye: Tigeba nunamu ukena puntiripa, maya yiyo: Taba, kae kage aota waiyeno. Kabiratakenaenagapa aborawaeyano tabiye. 


text:
Kaintanarepa taeba kaintana purata kinaꞌmi nkatupa mae igasompe nkawameta kaeba aguntaenarepa maeragaso. Tamiyo pusanagaba aogima kabiratao, yiyo untiye. 


text:
Piya yiyo uwaimitegina, to kapa mayama amato puma uwaimintiye: Tigetisa kaꞌwaina aseka nkabubu eꞌero mparisa kanakana, amikena nakenaba kampa waintakana irosakanaba, wama to aoꞌyagaramaka uma abage puma maya omikiye: Naoꞌyagara, ka nao kanamagina eꞌero mparisa kanamipa, nakena kampa waintegi, kaoti kabigama nakena tarawa kanaki namega amenoma, abigakiye. 


text:
Piya yekana aoꞌyagaramaba napintisa maya ikiye: Kaeba nanaga ampa tabage pene. Na kabe akugasima, wayaꞌyagara iwaigasapintiba, ayama asima maema kamusuwe, piya ukiye. 


text:
Pigoya, naeba yekiri abiyo. Aeba naoꞌyagaraga aoꞌmaekuwemaba kampa napikiye. Aeba ebi ebi kamana yekana, abima uwa asima ikibintanaba maema amikiye. 


text:
Piya, naeba pabiyama kapa urimekiri abiyo: Tigeba Koti abigaiginaba timikiye. Aguyosagaiginaba auꞌwapa maema tigeti aborakiye. Kabera aiwakarusiginaba Kotiba aititakiye. 


text:
Pigoya, aꞌyaꞌma kinaꞌmiba Kotiti esota kinaꞌmiba maeyawe. Aguyosaga kinaꞌmiba agawe. Kabera aiwakaruse kinaꞌmitiba Kotiba aiꞌitaye. 


text:
We, tigeba antage kinaꞌmitaba yagara aragaripa aogiyena imewe. Piya, mantarisa tibarimpa aeba asagasima esota kina tigepa Aota Awamusapa timikiye, Isu piya untiye. Igeba Isuka kewama esegiyena amegina yoga piye, untawe 


text:
<pb/>Pigoya wasana kaꞌwaina kewama awamu akugasogana kamana kampa yogana, Isuba pi ntagara antabaipisa ke agaruba agasogana, to kake kamana untiye. Piya yogini, wasana igeba agate pami puntawe. 


text:
Pigoya, kaꞌisamiba Isuka maya untawe: Ke kinaꞌmi waꞌegawai Piyesiburu, ae esegiyena amegina keba agaruba igasaye, yuguna, 


text:
to kaꞌisa kinaꞌmiba amiyo kamana maya omintawe: Kaeba yegana, mantarisa awameꞌena aboraka agano, untawe. 


text:
Piya yuguna, aeba napiyenawaimpa abibebe purintana, maya kamana uwaimintiye: Ka marisa kina igeba kamaena piginiba, aꞌyaꞌwaemaenawaipa aguya ayigigasigini, igeba atama mikibewe. Pigoya, ka tunkama maꞌena pukibemipa, aokinaꞌmiba asorisari puma kampa aogima mikibewe. 


text:
Piya, Satani aokinaꞌmiba pako puma maꞌena pesinta, ayama esegima miyesine. Pigoya, tigeba naekaba Piyesiburu esegiyena amegina keba igarubaye ye kauwe. 


text:
Pigoya, naeba kewama Piyesiburutisa esegiyena maema ke agarubaosinta, tiyokinapa aetasa esegiyenaba maema agarubasine. Pika abimagiri, tiyokinaꞌmi kamanatipa etaꞌmaema, piya kampaye ikibewe. 


text:
Piya, Koti esegiyena namegi keba agaruba igasoganaba Koti kabiratakenaenaba tigetiba ago aboraye, untiye. 


text:
<pb/>Untana Isu to ka amato puma maya uwaimintiye: Ka akentana yagarama ireguwape wantaꞌwape pumagina, na kumaꞌwapa kabiyekana, aꞌyaꞌmaenawapa aogima waikiye. 


text:
Pigoya, tabera esegiyena waitantakibi ntagara irosaꞌmaba, aepaꞌurintana iregu wantaꞌwapa apauꞌma, yaga kotankapa pako purikiye. 


text:
Pigoya, kaꞌwaina aeba kayone kampa punataiꞌnaba, pipa kama punataye. Piya, kaꞌwaina aeba yagarunte kampa ibabuma aki piꞌnaba, aeba igarubaye, Isu piya untiye. Ke kinaꞌma aꞌwae puma kanakiye, untiye 


text:
<pb/>Pigoya, Isu toba maya untiye: Kewamaba wasanama antabaipisa irosaꞌma wama kaꞌme mpari maruka aguyosakate, kampa waintakana maya ukiye: Namantepa atate kanantoka, pitaꞌi to kake aꞌwae pumagi wama umikuwe, ukiye. 


text:
Piyaena agatategina aeba wama ke aokinapa tonaentisa tara umaema kina to kake kamparagaena pe kina ibabekini, kanama pi ntamapi ampikibewe. Aibigina, pi ntagaraba aeba paipa aogi yagara mintantiꞌnaba aintiba kampa aogimagina tabera ata puwakiye, piya untiye. Aogima mikena kamana untiye 


text:
<pb/>Kamana piya uma mintogana, wasana abakapintisa waya kaꞌwaina kegaꞌye uma maya omintiye: Yakari pugatama nono kaminti waepa, aeba aꞌmuntanabi miyeno, yogana, 


text:
Isu maya untiye: Pi yempepa, pipa Koti kamana abima maema miye kina ige iꞌmuntanabi mikibewe, piya untiye. Kukantana kamana untiye 


text:
<pb/>Pigoya, wasana uwoma kina aeti kanama pumaeyuguna, agobima kamana maya untiye: Mamparasa antage kina tigeba kukantanaga ebi ebi punatawe. Pigoya, tigeba kukantanaba tonawanane. Yonati aboranti, pabintana aborakiri agakibewe. 


text:
Pigoya, pai Ninibe kumatasa kinaꞌmi igeba Yona puntintana agama napintasa puma, ibasa yaga mamparasa kina tigeba Wasanama Ntagaramana pukubontanaba agama napikibewe. 


text:
Pigoya abiyo. Mare takaerisa tabe wae aeba pabiyamagina aꞌyaꞌma kina pako pikena yagaba mampabisa kinaꞌmiti kamparaga kamanati abora uritakiye. Pipa uwaba kampaye. Pi kana waepa aeba eꞌero mparisa kanama Soromoni aetisa mono abintiye. Piya, ma minto naeba Soromoni ae awametapa kampaye, pipa asugasima mintuwe. 


text:
Piya, toba abiyo. Ainti Koti aꞌyaꞌma kina pako pikibi ntagaba Niniba kumatisa kina aborama mamparisa kinaꞌmi kamparaga kamanati uma abora uritakibewe. Pipa uwaba kampaye. Niniba kumatasa kina igepa Yona aeba wasanarakaꞌyankama igeꞌma kamana uwaimogini abima igu aꞌwae puntaka, piya ma minto naeba Yona ae awametapa kampaye. Pipa asugasima mintogiri, pabi ntaga tigeba kampa piyama aꞌwae pigina, pi Niniba kina uritakibewe, Isu piya untiye. Eꞌwasa wasana ita aborakena kamana untiye 


text:
<pb/>Pigoya, Isu to maya untiye: Tigeba kane igiꞌmaba kampa kakantiri, kaborasaba kampa akunewe, pipa kampaye. Tigeba kanepa igiꞌma marunkata atagana, na antabaipintiba eꞌwasa pekana wasanaba asu agakibewe. 


text:
Piya, kauꞌama kaneꞌwapa kaowe. Kaogapa aogima waintanaba, kauꞌamapa kanara eꞌwasa potakiye. Tikaeyakanaba kauꞌamaba pabiyama tunusu wakiye. 


text:
Kiya kabiyegana, kaetiba tununtanaba kapa kampa aborano. Kagu kauꞌamaba eꞌwasaenamana waikiye. Pigoya, kane uwaenama eꞌwasa pemisa puma, kagu kaneꞌamaba eꞌwasa pugatakana mikibene, Isu piya untiye. Parasi kinake mono tisa kinakega: Ataena pewe, Isu untiye 


text:
<pb/>Pigoya, kamana uma miyogana, Parasi kaꞌwaina Isu nanintaga nankapi agegaꞌe untiye. Agegaꞌe yogana, nankapinti ima pabi naninta asu nantiye. 


text:
Asu naomeka, ayapa kampa wani nkaema aeyobanta naogana, Parasi yagara agategina, uwoma agi napima: Nanabaya pemika monoka kampa napiye, untiye. 


text:
Piya yogana, Waꞌega aeba abite maya omintiye: We, Parasi kina tigeba, tuꞌnatipa kankabepe aririsamana aeyobawe. Pigoya, tigupipa kuntanaripe ataenaripe pumaema waintiye. 


text:
<pb/>We, Parasi kina tigeba atama mikibewe. Tigeba aꞌyaꞌwaemaenaripa aisurite wagana, naya taraꞌmu pegiripa, agentoba Koti amintiri, kaipe marababe aꞌyaꞌwaema anintabe pabiyama kampa tigeguꞌa pekiri amintiripa, Kotige atokaema mikenaenagaba nanaga kampa napiyekiri, aogima arupu puma mikenaenaba nanaga agasawe. Pi ariwape aguꞌwape tarayaga aogimakiri wasiyesinta, aogiyenabi miyesine. 


text:
<pb/>We, Parasi kina tigeba atama mikibewe. Nanagabaya mono namapi waꞌega kinaꞌmi yabaera paitama mikenaga yewe. Piya keꞌi wa waya uwa kinaꞌmi tigamagini uma iꞌmuntana puritasanaga pintanaga tiguꞌamaba waiye. 


text:
We, tigeba atama mikibewe. Tigeba wasana iru kaigainta piyama, pitaꞌi wasana igeba kampagini napinta abobori nasi nasi pewe, Isu piya untiye. Pai poropete kina iyeguma karana itanta kamanane 


text:
<pb/>Isu aeba kamana piya yogana, kamana ago abinta yagara kaꞌwaina abima maya omintiye: Tisa, kaeba kamana piya yekanaba, kamana ago abinta kina tae uma tarakuriye, untiye. 


text:
Yogana Isuba maya aꞌwae pomintiye: We, kamana ago abinta kina tigege tiyekuru piyo. Tigeba kuntaenaba wasana ibobori aesaga itategiri, tigeripa uwa mima, aesagabikena tigiba kampa napiyewe. 


text:
Piya puma, tiyabamagi iyoꞌmaemagiri, maꞌenawaika abegana aogi piye. Igeba iyeguma karana itantawe. Pigoya tigeba kamana agowai aeguma kaiyewe. 


text:
Pigoya, pika Kotiba aogima napima kapa maya untiye: Naeba igeti poropetebe aposorobe uwaitauwagini wauguripa, kaꞌisaba iyeguma ata puwaitakibewe, untiye. 


text:
Pigoya, pipa pai wasana aboranta kanabi, agobima poropete kina iyeguma koranka airigita kananta, pi kaintanaba pipa tigeti kanakiri kamana maekibewe. 


text:
Pi maꞌenaba pai Eboropisa agobima aboraurite kanama, Sekaraya aepa tabe mono nama antabaipinti aeguma aꞌya puntane. Naeba taga yekiri abiyo. Pi kamaena piꞌna kaintawapa mampa ago tigeti ampa aborakana kamana maekibewe. 


text:
<pb/>We, kamana ago abinta kina, tigeba atama mikibewe. Tigeba monoꞌama agowapa kakatamagiri miyewe. Tigeripa kabe aiꞌma kampa uma paiꞌma abewe. Piya, wa waya pasikena yegiripa, kabeba akunkigasawe, piya uwaimintiye. 


text:
<pb/>Pigoya, Isu kamana piya uma aꞌya atate abeꞌi irosaogini, kamana ago abinta kinape Parasi kinape Isuka ataena otama, igeba to kamana to kamanaꞌwa abigategini, ige atakae puma mintantawe. Piya puma mintogini tabera uma abigantawe. 


text:
Isu aeba kamana uwaimima mintogini, uwoma kinaꞌmi aeti irosaꞌma mimagini, kabokabo puma igisa aebabuma mintantawe. Piya puma mintuguna, aꞌwaebuma abagi kinaꞌwampiba maya uwaimintiye: Wasanama pareti kaintanaba isiti atakanaba anosamisa puma, Parasi kinaꞌmi ata kamanaꞌwai piyama anosasanaga kabiyiyo. Naeba pi kumpari kamanaꞌwaika uma, obina kamana urimuwe. 


text:
Tigeba tununtanabinti ye kamanapa uma yepa, pipa nama nkaboborisa kegaꞌe uma aborakiye, Isu piya untiye. Kaꞌwaina aeba kaꞌenaga aekuru peno, Isu untiye 


text:
<pb/>Isu piya untana to maya untiye: Naoꞌmitaba, maya urimuwe: Tauꞌama aegukena pikibe kinakaba a-tiyekuruba piyo. Igeba aintiba tonaba kampa puritakibewe. 


text:
Pigoya, to kaꞌenaga tiyekuruba peno. Pika urimekiri abiyo: Agagabinti tipasanakena esegiyenawa waitantemi ntagara, aeka taga tiyekuru pikibeka yuwe. Owe, piya urimuwe. Piya aeka tiyekuru piyo. 


text:
Piya, kisabentontoba wasana uwaena monentorasa ika pewe. Pigoya Kotiba igekaba kampa aꞌyuguba puwaitaye. 


text:
Pigoya, wasana tige tiꞌno nkabiyapa aeba aisiye. Pikaga tiyekuruba apuntiri uwa miyiyo. Tigeba wasanarawe. Inati paꞌma nasi nasi pemi kabarankama ikantanaba tigeba agasawe, piya untiye. Naegarakibempepa a-kani po, Isu untiye 


text:
<pb/>Isu untana to maya untiye: Pigoya, to ka urimekiri abiyo: Kaꞌwaina aeba wasana iyobi uma aboranatakibipa, Wasanama Ntagara naeba pabiyama Koti enisorewampi ige iyobi aepa uma aboratakuwe. 


text:
<pb/>Pigoya, kaꞌwaina aeba Wasanama Ntagaramanteka ata kasa unatakibipa, aepa aguntaenawapa asuꞌa pugaikenaena waintiye. Piya, kaꞌwaina aeba Aota Awamusaꞌama yogawaka uma ataena potakibipa, aepa aguntaenawapa kampa asuꞌa pugaikiye. 


text:
<pb/>Pigoya, mima mono namapipera, kamanipe kanisorebe igeti tibabute waigiripa, aya kamana ukunemaba abima tara taraba a-piyo. 


text:
Pi kanabipa kamana ikibepa, pi Aota Awamusaꞌama uma abora timikiye, piya untiye. Aꞌyaꞌwaema kutankamaka awame kamana untiye 


text:
<pb/>Pigoya, wasana abakapisa ka yagarama Isupa maya omintiye: Tisa, nagantoba tasibaresimpa kutapa ae maema miye. Pika kaeba omegana pako buma kaꞌisaba nae nameno, untiye. 


text:
Piya yogana, Isu maya omintiye: Ma ntagara, naepa kiyabe kamana abikena yagarabe miyomaba kampa unatantawe, untiye. 


text:
Piya uma kamana ka amato puma maya uwaimintiye: Tigeba aogima napiyiyo. Mone kutankamaka tintawama napi napi pusanaga antapiyiyo, uma urimuwe. Mone kuta abuwakenaenama wasana mikenaenari arakuꞌma esegi pekiri kampa mikibewe, piya untiye. 


text:
<pb/>Piya uma awame kamana ka maya uwaimintiye: Wasana tabe kota wainta kaꞌwaina aeba yogawapipa nanintaba uwomantana aborantiye. 


text:
Pigoya, aumabipa mayama napintiye: Aya pukuwe. Ago tabe namapa aeta waintaka aki pukuwema napintiye. 


text:
Piya uma maya untiye: Ibaba ago abuwe. Naeba aintana namapa akusabaꞌma kasa nama tabe puma kikuwe. Kima aintananepe aꞌyaꞌwaemaenanepe pipi atakana waikiye. 


text:
Pigoya piya pugaite maya ukuwe: Uwoma ntaninta wainatantika, migaramagi eꞌero kanara uwa mimagi, nakenabe wanipe namagi naꞌmuntanabi mikuwe, untiye. 


text:
Piya yogana, Kotiba maya omintiye: Kaeba aibo yagaragawe. Ma nkase kaumagampa maegasakana puꞌwakibene. Pigoya aꞌyaꞌmaena maema aki pempentanagapa kebaya maekiye, untiye. 


text:
Isu piya untana to maya untiye: Pigoya, ma kinaꞌmiba arirasaenamana napi napi puma aki puntini, Koti nkaobi kusiyena pewe, untiye. Arirasaenaga taberapa a-ntapi napi piyo, Isu untiye 


text:
<pb/>Isu aeba abagi kinapa maya uwaimintiye: Naeba urimekiri abiyo: Tigeba mikenaenarikaba: Nana maema nakune. Tiꞌamakaba: Nana tautasaenaba purukunema, uwoma tigiba a-ntapiyiyo. 


text:
Tigeba kabarakaba napiyiyo. Igeba aintanaba kampa puma nanintaba kampa kubewe. Igeꞌwai nkaintana namankaipa kampa waintegꞌina Koti nanintawaipa uwa aborama imiye. We, tigeba kabarapa kampaye. Ae aobipa tigeba wasanarawe. 


text:
Piya, tigeba napiyenaripa waintakiripa mampara to kake amato puma to kaꞌisa yaga mirite wakibewa, a. Pipa kampaye. 


text:
<pb/>We, tigeba ya aosa pamika agoba abiyo. Aeba aotasaenawampa ntugaba kampa piye. Pika urimukuwa abiyo. Paipa tabe yagara Soromoni aeba konariyenawantaga yagaramaba aogiyenaba purintomepa, ya aosawamapa kampa againtiye. Kampaye. 


text:
Piya, yaobintisa aꞌno mparamintana ibanto piyama aogima aborama, aiba pari pekana yaku kaiyamipa, pipa Koti yegina aꞌnopa aogiyena maraye. We, tigeba kampa agama napiyegana timatitiꞌenaripa uwaenantowe. Piya, Kotiba titasaenarikaba kabiritaye. 


text:
Pigoya, tiguꞌamaba naninta wani ntakenaenagaba taberapa a-ntapimagiri, tigeba uwoma tigi a-ntapiyiyo. 


text:
We, aꞌyaꞌma maga maga kinaꞌmiba nae yontanaga napi napi yewe. Piya, pintanarikaba tibarimpa abintegiri uwoma tigi a-ntapiyiyo. 


text:
Pigoya, tigeba Koti kabiratakena monoꞌama nkauꞌwa aborasanaga tigupa paitama ataigina waiyeno. Piya pigina aeba mampara tigeꞌenaba kaga aborarimikiye, piya untiye. Mantabinti aꞌyaꞌwaemaena abuwakena kamana untiye 


text:
<pb/>Pigoya Isu to maya untiye: Uwaena tunkantontoba, atiyekuruba puma miyiyo. Tibarimpa tabe aꞌmu puma kabiritakiye. 


text:
Pigoya tigeba aogimagiri piyaena waintemipa kusigina imiyo. Piya piginiba aogiyenaripa mantabinti uwa waiyekana kopa kampa abararamaba kukuri kampa pikiye. Piya, pitaꞌi antota waima esegi pikena waikiye. Piya, ku kinaꞌmiba kampa kuntanaba puma maerigasiginaba, umuwamaba kampa narigaikiye. 


text:
Piya, aogiyenaripa waintemi, pi kumaka asi nasi napiyewe, piya uwaimintiye. Asu aososima mikena kamana untiye 


text:
Piya kayokaya yagaramiba wasana waꞌega ibaꞌenarisa aꞌwae puma kanama uma kabera aiwakarusekini, karuꞌena aiꞌatakena agawa pesa puma miyiyo. 


text:
Pigoya, wasana waꞌega aeba aꞌwae puma kanama kayokaya yagara igeba iyogaba puma mintiginaba ampa igate aꞌmu puwaitakiye. Naeba taga tagaꞌya urimekiri abiyo. Aeba eriꞌya kaiwapa amirintana naninta yabaera itama naninta imikena kayokayaꞌena puwaitakiye. 


text:
Pi aseka abubuno, marikiyo, kana yagaraba kanama ampa igakibipa iyogaba puma kabima mintigina ampa igategina, tabera aꞌmu puwaitakiye. 


text:
Pigoya tigeba agowapa mayama abiyo: Ka kumatasa kina ku kina ma aseka irosakiyema napiyisinta, iyogabama mima nama kumaꞌwaipa kabiyiginaba kuntanaba kampa maeyisine. 


text:
Pigoya Wasanama Ntagara naekaba pabiyama kampa napikibe kanabi, kanakuboka aseyo puma miyiyo, piya untiye. Kayokaya yagararamisi kamana untiye 


text:
<pb/>Isu aeba kamana piya yogana, Pita abigama maya untiye: Kaeba awame kamana mapa tae tabireka yepera, aꞌyaꞌmaga yenema abigaogana, 


text:
Waꞌega kamana mayama amato puma untiye: Waꞌega kaꞌwaina kayokaya kinaꞌwampi ige kiyawaika otamagina maya omikiye: Naeba wama umintakanapa, kaeba kiya kabiwaitama asi nasiba naninta ka awameta imima miyo, ukiye. Pigoya, aeba ayama miyekanapa kayaba mono wantaga awamu wasikenaena wantagane otaiyo. 


text:
Piya, aeba yoga otanta pipa aogima puma miyekanaba, waꞌega yagarawapa irosaꞌmagina abekanaba aꞌmu potakiye. 


text:
Naeba taga tagaꞌya yekiri abiyo: Aeba pi ntagaraba pipa kiya tabe otama aꞌyaꞌmaenawatapa kabiyenoma otakiye. 


text:
Pigoya, pi kayokaya yagara aeba waꞌeganepa agaropa kampa kanakiyema, antabaipintiba napimagina, karana itamagina, kayokaya kina wabe wayape iyegumagina, nanintabe esegi wanipe nama aibo aboꞌena puma, karana itakanaba, 


text:
togana waꞌega yagarawa aꞌwae puma kanakena kanapa, pi kampa napinta mintakana, agaronkanto irosaꞌma agarubaꞌma aꞌyugu pikena kina aiꞌaruyenabi atakana ata maru mikiye. 


text:
<pb/>Piya, kayokaya yagara kaꞌwaina aeba waꞌegawampa awamupisa kamana abintana akayukenaena aborakanaba, aepa tabera aegukiye. 


text:
Pigoya kaꞌwaina aeba tabe yagarawampa awamupisa kamana kampa aogima abinta, akayukenaena aborakibi, aepa iseꞌantora aegukiye. Pigoya, kaꞌwaina aepa piya uwomantana antotapa maekibewe. Pigoya, kaꞌwaina aeba tabe yuga otanta yagaramaba pipa esegi puma to kake aisuma maekiye, Isu uwaimintiye. Isu yoga puma aꞌyikikena piye 


text:
<pb/>Pigoya Isu to maya untiye: Naeba mabi esegi yaku kaekena tumintuwe. Piya, ago yakunkama aburama tasanaga nabiye. 


text:
Naeba ka pasoma unatantine. Pigoya ibaba abikenaenanempaba kunta nabiye. Aꞌyaꞌma paitikenaenaba aseyonaba kampa punataka asaba punatakibewe. 


text:
Tigeba naekaba ayama napiyewe. Aeba mampabi paruyena aborakena tumintiyema napiyewe. Kampaye, Abiyo: Naeba atataraena aborakena tumintuwe. 


text:
Pika ma kanabipa mayama aborakiye: Ka namapi nayakaꞌmu kina mikibeꞌnagiba igeba maꞌena puma, atatara purite wagana pikibewe. Pitaꞌi taramisi naegaraisiginiba kakagamiba imo kamana ukibewo, kakagami naegaraiginisiba taramisiba isimo kamana ukibeso. 


text:
Pigoya atatara mikibewe. Abage yagarawampage isigeba maꞌena puma, atatara purite wagana pisigina, pabiyama anoge aragawampage isigeba maꞌena puma atatara purite wagana pikibese. Pigoya, aentawampage anatuge isigeba pabiyama maꞌena purite atatara pikibese, Isu piya untiye. Kamanaꞌwa abikibe ntagaga untiye 


text:
<pb/>Piya uma, wa wayaka maya untiye: Tigeba ma tunusegiripa agamaba yewe: Ka aekena piye yegana aeye. 


text:
We, kumpari kina mintawe. Tigeba mawamake ibinankamake agowapa abewe. Pigoya ma kamanaꞌama agowapa nana piyema kampa abibebe pewema, ibigantiye. 


text:
Pigoya, tigetisa kaꞌwaina kamana ugatakanaba, kamana abikena yagaramati kampa uma keꞌi wantirisi, kamanatisipa uma aogi puma aebarota urite waiso. Piya kampa pikibemepa, pi ntagaramaba karuꞌena abikena yagaramati uma kamanakapa yekana, irebu kinaꞌwa otakana, kababuma igaꞌna namapi katakiye. 


text:
Naeba ugamukuwa, abo: Kaeba pi nkigaꞌna namapi mintanapa uwaba kampa irosa wakibene. Aintiba iretaba amima aꞌya kaite wakibene, Isu piya untiye.<pb/>


text:
Pi kanabi, kaꞌisa Karariya marisa kinaꞌmi waꞌega yagaramanta kaoꞌena puma, muta atakena yagaba ibabute kanama aeguyuguna, Pairati yogini, irebu kinaꞌwampi kana kinapa iyeguyuguni, pi wasana kurape yaga kurape aꞌyugu puwantiye. Pigoya wasana igeba irosaꞌma Isu pabiya awaga kamana omuguna, 


text:
maya uwaimintiye: Tigeba Karariya kinakaba ayama napiyewe. Ige aguntaenamaba to aꞌyaꞌma Karariya kinapa igaintomeka piya puwaitantawema napiyewa, a. 


text:
Piya wanane. Abiyo. Tigege ataenaripa kampa kaite tigu kampa aꞌwae pikibepa, pabiyama ata maru mpima puꞌwaewakibewe. 


text:
Piya, paipa Sairomu namapa eꞌero namapa takumagina, tonagisarisa kakaga umaema kina iyeguntiye. Pigoya, igeka ayama napiyewe. Ige ataenawaipa to aꞌyaꞌma Yerusaremi minta kinapa igaintomeka, piya puwaitantiyema napiyewa, a. 


text:
Piya wanane. Abiyo. Tigege ataenaripa kampa kaite tigu kampa aꞌwae pikibepa, pabiyama ata maru mpima puꞌwaewakibewe, piya untiye. A kampa aenta yawamaka meto kamana untiye 


text:
<pb/>Kamana piya uma, Isu meto kamana ka maya untiye: Wasana kaꞌwaina yogawapi yamankapa ka kuꞌmaraogana iꞌma intiye. Pigoya to yaga wamagina agauka, uma agiyosa agaomepa kampa agantiye. 


text:
Piya puntana, kayokaya yagarawa maya omintiye: Naeba ma ntawama nka aesanaga kabimaete kanaogana, kaboba kakaga agasaye. Ya aeba nanaga nae yugabinti uwaba taberapa wairite wakiya, a. Aerawane agaiyugaso, omintiye. 


text:
Piya yogana maya omintiye: Naba, kaeba uwa atanto, ma kabuba miyeno. Piya, naeba agobintisa yonintana puma imupaena peno. 


text:
Pigoya, toganaba a aesanaga agaiyo. Aeyakaraba uwa atakuse. Kampa aeyakaraba agaiꞌyugaikuse, untiye, piya kamana Isu untiye. Isu waya ka sabatira aogi potantiye 


text:
Pigoya, pi ntamapi waya ka mintantiye. Aeba kewama kaꞌwaina antabaipinti mintogana, kaboba tonagisarisa kakaga umaema kabuwa aꞌya pogana mintantiye. Piya, ayamagina ituru puma misuwe, uma parokaema nasi nasi puntiye. 


text:
Pigoya, Isuba waya pipa agamagina kegaꞌe uma maya omintiye: Waya, kaeba ituru pogana, yonikapa kata wano, untiye. 


text:
Pigoya, Isu aeba waya pi sabatira aogi puma kaba atantika, pi mpono nama kiye yagarama agama abogana ataena abogana, wa waya maya kamana uwaimintiye: Yogaena pikena kanaba tonaentisa kaꞌumaema yaga waintiye. Pita kanaigina aogi puritano. Sabatirapa kampaye, untiye. 


text:
Piya yogana, Isu kamana mayama aꞌwae pomintiye: We, kumpari kina tigeba, sabatirapa purumakatino, osirino, namatipisaba iyoba urite wanitiba ibabute wawo. Ago pabiya pewe. 


text:
Pigoya, waya mapa aeba Abaraꞌamu nkagaꞌnuwe. Piya, Satani igaꞌna ubu atagina kaboba tonagisarisa kakaga umaema kabuwa mima mintantiye. Pigoya naeba ma sabatira ataogiripa aogi tigi napiyewo. Pipa kanarane, uwaimintiye. 


text:
Piya uwaimogini, igeba abima inintana ibogini, kamana kampa untawe. Piya, wa waya uwoma kinaꞌmiba pintana aogiyena pomeka iꞌmu puntawe. Koti kabiratakenaenaga meto kamana Isu untiye 


text:
<pb/>Isu aeba kamana kapa mayama amato puma untiye: Koti kabiratakenaenaba ayaenabayaka, nanarapaya meto puma abukune. 


text:
Aeba masiteti aꞌwa piyamawe. Wasana kaꞌwaina yogawati ainka asikitaogana, iꞌma yaena peganaba, kabarankamaba kanama ayampuwatapa ampima anapa kiye, piya untiye. 


text:
Aeba paretibi atama kaekenaena agewapa yisiti piyamawe: Piya, waya kaꞌwaina pi yisiti maemagina uwoma parawabinti atama, paegu potama ataogana, kana paretiba anosakiye. Aeba piyama waintiye, untiye. Uwaena kabintobinti pasikena kamana Isu untiye 


text:
<pb/>Pigoya, Isu Yerusaremi kumati wakena tabe kumatibe uwaena kumaꞌantontoribe nasi nasi puma mono uwaimintiye. 


text:
Pigoya wasana kaꞌwaina mayama abigantiye: Waꞌega, wasanaba tarantomibaya iba pekini ikibebe, ayabaya pikibewema, abigaogana, Isuba maya omintiye: 


text:
Uwaena kabintori uma pasikenaba iyampuba pabi pabi puma uma pasiyo. Wasana uwomampi uma pasikena ikibepa, umaba uwa kampa pasikibewe. 


text:
Piyama na nkagowamaba aeba asima kabe akunkatama mintakiripa tigeba na komari uma, asima mima aiwakaru suma maya ikibewe: Waꞌega kabe aꞌwairatao, yiginaba maya urimikiye: Tigeba kegitawe. Kampa tigao kinatawe, urimikiye. 


text:
Urimekiripa, antotapa maya omikibewe: Taeba kaege kaga mima nanintabe wanipe nantompene. Pigoya kumatetiba monopa yuku abintompene, yiginaba, 


text:
abintanaba maya urimikiye: Piya urimuwe. Tigeba kegitawe. Kampa tigao kinatawe. Tige aguntaena pe kinatawa natate waiyo, urimikiye. 


text:
Pigoya, Abaraꞌamuwa, Aisakiwa, Yekobuwa, to aꞌyaꞌma poropete kinana, suma, Koti kabiratakena kumati mintikiri igaigina, tigeba tigarubaigiripa mima, tiwara upaba puma, kubeꞌena puma mikibewe. 


text:
Pigoya, pa nkirosamitisabe tupasemitisabe marenkauꞌisabe menkauꞌisabe, pitaꞌisa wasanaba irosaꞌma Koti kabiratakena kumati ima naninta nama iꞌmu pikibewe. 


text:
Piya, abiyo. Pitaꞌi kaꞌisa kayokaya kinaꞌmi kiya mikibewe. Piya, kaꞌisa kiya kinaꞌmiba kayokaya kina mikibewe, Isu piya untiye. Yerusaremi kinaka antara kamana Isu untiye 


text:
<pb/>Pigoya, Isu aeba kamana piya yogana, pabi kanabi Parasi kina kaꞌisa irosaꞌma maya uma omintawe: Eroti kaegukenaga iye. Pika ma mpaba kaite karuꞌena wao, untawe. 


text:
Piya yuguna maya uwaimintiye: Tigeba aꞌwae puma wama, kana kabu karamapa maya omiyo: Abeno. Naeba ibabe aibe wasana ke kina agaruba igasima kaba itakuboka, magaba yoganepa aꞌya wakuwe iye, omo. 


text:
Pigoya ibabe aibe magabe naeba keꞌi wakuwe. Aꞌyugu uwa mari wakini poropete aegusanaga, Yerusaremi kumati wakini aeguyigina purikibipa kanarane, Isu aeꞌwaka piya untiye. 


text:
<pb/>Piya untana to maya untiye: We, Yerusaremi kinane, Yerusaremi kinane, tigeba nana pewema poropete kamaena puwaitama, mono kina tigeti uwaitanta kinapa yaba kasutasa iyeguyewe, a. We, kokorewama awa kiꞌnunka ibabuma agagapinti itama isamu pemisa puma, naeba tibabuma aki puritakena pogiri, aꞌa-o urite kanantawe. 


text:
Abiyo. Pika nama kumatipa atakana agamaena puma kabu isubikiye. Piya, naeba to yekiri abiyo. Naeba titakiri to kake kampa nagamagiri mirite wamagiri, ainti naeka: Waꞌegawama nkagera kanaya, aeka taꞌmu potano, ukibepa to kake nagakibewe, Isu piya untiye.<pb/>


text:
Pigoya, to ka sabatira Parasi kinaꞌmi kiye kaꞌwaina Isu nanintaga kegaꞌe yogana, namankapinti iyogini, Parasi kinaꞌmiba pabipi kaga mima kamanaꞌwaka kabima mintantawe. 


text:
kamana ago abinta kinape Parasi kinape mayama ibigantiye: Tigeba yiyo. Sabatirapa ma ntagaraba aogi potakupera aya pukune, yogini, 


text:
Piya aogi potamagina, pi mintume kina igepa mayama ibigantiye: Yagaripe purumakatipera kabinti, sabati yaga tumekiripa uwa ataigina waikibera, pabi sabatira uwa paibigina ikiyema, ibigaogini, 


text:
<pb/>Pigoya wasana kaꞌisa nanintaga kaga igegaꞌe unta kina igeba napiyenawaipisa tabe yagarama yabaeba maema miyuguna igama maya meto kamana uwaimintiye: 


text:
Kaeba kaꞌwaina ibaꞌena pikena kagegaꞌe yekanapa, napiyenagapisaba marusa yabaeba maemaba a-mpiyo. Piya pegana tigegaꞌe untatisa kaꞌisa kina igetisa kae kagasima minta kaꞌwaina irosakana, 


text:
kaoꞌena agowamaba kaepa maya ampa ugamikiye: Pipa ae yabaewe. Aeꞌwatao, yekanapa, kaeba aꞌwae puma aintisa yabaera tumpima kani pikibene. 


text:
Piya wanane. Kaꞌwaina kagegaꞌe yekanapa kaeba aintisa yabaera miyo. Mintagana kaoꞌena agowamaba kagama maya ugamikiye: Naoꞌanto, kaeba ima marusa yabaera paitama asu miyo, piya ugamekana, pi naninta nakibe kinaꞌmi nkiyobi kantawamaba aogi pikiye. 


text:
Pabiyama, kaꞌwaina aeba au maete ikibiꞌnapa tumikiye. Piya, kaꞌwaina aeꞌwa nkau maete tumikibiꞌnapa maema mesuba potakiye, piya untiye. 


text:
<pb/>Piya untana, wasana igegaꞌe yome ntagara aepa toba maya omintiye: Kaeba naninta kaoꞌena puntanapa, kao kinape kaganto kaꞌnantobe tigerupe, kumakatasa uwoma kuta wainta kinape, a-nkigegaꞌeba yo. Piya, igeba nanintaga igegaꞌe yeginiba, kaepa pabiyama antota kagegaꞌe uma atukapa kamigina aꞌya pikiye. 


text:
Pibiya kampaye. Naninta kaoꞌena puntanapa, kusi kinape karaena nagainta kinape agisa antage miru kinape aorika kinape, piyama igegaꞌe yegini naigina, 


text:
antota kampa maenta uwa aogima mintagana, aintiba taga mono kina asikibe kanabi, Koti antota kamekana kaꞌmu pikibene, Isu piya untiye. Tabe nanintama mpeto kamana untiye 


text:
<pb/>Isu aeba piya kamana yogana naninta naume kina igetisa kaꞌwaina abite maya omintiye: Koti kabiratakena kumapi naninta nakibe kina iꞌmu pikibewe, untiye. 


text:
Piya yogana, Isu kamana ka maya omintiye: Wasana kaꞌwaina tabe nanintaena puma aki puntana, wasana uwoma kina igegaꞌe untiye. 


text:
Piya puma yokege potate, wasana kana iminti kinati kayokaya yagarawa otaogana wama: Ago kaoꞌenaba puma aꞌya atauna kanaiyo, uma uwaimintiye. 


text:
Uwaimogini, igeba aꞌyaꞌma uwa aꞌyugu kamana uma: Aꞌa-o untawe. Piya, kaꞌwaina aeba maya untiye: Naeba kasa ma ika pumaratoka, pitaꞌi wama yogaenane pukuwe. Pika kaeba tabe yagaragapa uma omegana abima ataba a-punatano, untiye. 


text:
Piya yogana to kaꞌwaina maya untiye: Naeba purumaka nayataraꞌmu ika pumaratoka pitaꞌi wama uma yoga pukuwe. Pika kaeba wama tabe yagaragapa uma omegana abima ataba a-punatano, untiye. 


text:
Piya yuguna, kayokaya yagara aeba abite aꞌwae puma kanama, tabe yagara pi kamana omogana abima ata puntiye. Ata potamagina kayokaya yagarawa maya omima agarubantiye: Kaeba karuꞌena waꞌega waꞌega nasi nasi puma aꞌyaꞌma kiꞌi wama kusi kinape karaena nanta kinape igisa antage miru kinape, ibaburite kanagini nanintanepa ampa naiyo, untiye. 


text:
Piya yogana, kayokaya yagara wagaite kanamagina, aeba tabe yagarawa to maya omintiye: Tabe yagara, kaeba kamana yempesa puwe. Piya popa namapa marupa uwa waiye, untiye. 


text:
Piya yogana kana yagarama kayokaya yagarawa maya omintiye: Pigoya, kaeba to kiꞌi wama yogari mintakibe kinape kakama kumati wasana mintakibe kinape, tutusuwaitagini kanawaema namantepa ampa pumaeyiyoma uwaimo, untiye. 


text:
Piya, ka kamana yekiri abiyo. Paitama maru igegaꞌe unta kina, igeba nanintanepa kampa nakibewe, Isu piya untiye. Isu aegarakena kamanane 


text:
Kaꞌwaina aeba naege mikena puntanaba, ano abape waya yagarawape, aganto aꞌnanto amanaꞌmape, igepa aekita puwaitantana, aeꞌwa nkauꞌwapa pabiyama aekita potakibiꞌna, aeba kayokaya yagarane mikiye. 


text:
Kaꞌwaina aeba kampa maripowa aesagaꞌurite, kampa naegarakibiꞌnaba nae kayokaya yagaranepa kampa mikiye, Isu piyama meto kamana untiye. 


text:
Piya untana to maya untiye: Pigoya, tigetisa kaꞌwaina tabe nama amato puma kirite ikena puntanaba, marupa ikantanamaka napima, yabankapa maema aisumagina kanara kikube kampabayawema, piꞌna nkagowapa abima napikiye. 


text:
Piya kampa punta, namanka kuꞌma kaitantanaba yabaka aguyosagate kasakini, wasanamiba kampa kimaranta namapa agama, kagi potama, 


text:
maya ikibewe: Ma ntagaraba kampa napimagina aganta namapa kuꞌma kaitate kasagina kasipama waintiye, piya ikibewe. 


text:
<pb/>Pigoya, ka marisa waꞌega yagarama to ka marisa waꞌega yagarama aokinaꞌmige kamaena pikena puntini, uwa aꞌyuguba kampa uma iyegukibekana, aeba paitama maya ikiye: Taeba 10,000 kina mintokini, igeba 20,000 kina mintawe. Pigoya igepaya igasima iyeguwaegaikupe, taepaya tagasima taeguwaegaikibewema, napigaitegini kana kamaena pikibewe. 


text:
Kampa igaintini uwa atate, ayaki kuta timima uwa aiyekana uwa aema paru pukuwe. Piyama wasana agarubakana apa nkakiye, untiye. 


text:
Piya untana, amato puma maya untiye: Pigoya tigetisa kaꞌwainaba aeba ayama aꞌyaꞌwaemaenawapa kampa kasiwaentapa, aya puma yagaranentanaba puma mikiye. Pipa kampaye, Isu piya untiye. Kampa iga wainta kayowe 


text:
<pb/>Pigoya to urimuwe: Kayoba aogi igaenawe. Piya, iꞌnisama kasigabekapa, aya pekana to kake asabama iga pikiye, a. Pipa kampaye. 


text:
Pipa piyaena pikenaba kampa waintegini, uwa mariba asunu kaekasawe. Ageyaga kinaꞌmaba ma kamanapa abibebe peno, Isu piya untiye.<pb/>


text:
Pigoya, takisi mone maekena kinape kamparaga kinape Isuti monowa abikena tabera irosaꞌma mintantawe. 


text:
Piya puguni, Parasi kinape mono tisa kinape igeba pika abimagini, Isu ata potama aeka maya untawe: Ma ntagaraba kamparaga kina aoꞌena puma naninta kapisa naye, piya untawe. 


text:
Tigetisa kaꞌwaina aeba 100-wa sipisipi atama mintakana, kaꞌanto kaka wakanaba uwa kaikiya, a. Kampaye. Aeba kaꞌisaba 99 kumaꞌwaipinti itakini, kabuyena nama mintigina kakawaiꞌnaka aguyosagakiye. 


text:
kumati uma irosaꞌma aokinaka kegaꞌe uma maya ikiye: Sipisipine kabubi kaka wantipe ago abatamagi ababute kanauwe. Pika taꞌmu peno, ukiye. 


text:
Pabiyama naeba urimekiri abiyo. Wasana 99-wa monota mintiginaba, igekaba pi mantariba aꞌmuntana waikiye. Pigoya, agunta yagara kaꞌwaina agu aꞌwae pekanaba, aeka mantariba aꞌmuntanaba ima tabera aborama to aꞌmuntanaba igaikiye, Isu piya untiye. Mone kaka wanti meto kamanane 


text:
<pb/>Pigoya, Isu to meto kamana maya untiye: Waya kaꞌwaina nayataraꞌmu mone uꞌma mintakana, kaꞌanto tumiwakanaba kaikiya, a. Kampaye. Aeba kane igiꞌma nama paga puma aogima aguyosagakiye. 


text:
Aguyosama aborama waya aokina kegaꞌe uma maya uwaimikiye: Monene kakaꞌwaipa pi ago abatama maeyuwe. Pika taꞌmu peno, ukiye. 


text:
Pabiyama yekiri abiyo: Mantari Koti nkenisori kina igeba pabiyama agunta yagara ka waina agu aꞌwae pekiniba iꞌmu pikibewe, Isu piya untiye. Yagaranto ka kaka wanti meto kamanane 


text:
Mintana aintisa yagarama abawampa mayama omintiye: Kaeba mone kuntaka pako puma naepa nameganto, yogana, pako puwaisitantiye. 


text:
Piya pogana, aintisa yagarawampaba ise yaganto mima kotanka aꞌyaꞌwaemaena aisaꞌurite eꞌero mpari maete wantiye. Pigoya pitaꞌi kupiyona puta nasima mone kutankapa nanintari kasima pusiya puwaegaintiye. 


text:
Aibogana, ma ago yagara kaꞌwainati wama uma atokaeyogana, aeba yogana kumaꞌwati yaga kiye kabintiye. 


text:
<pb/>Piyama mintana maya aogima napintiye: Nabanempa kayokaya kinaꞌmitiba uwoma ntaninta waiyegini nama igaꞌe pama miyega, naeba yagarawampanaba mataꞌi ampima nagaꞌenaga purikena puwe. 


text:
Pika naeba kumaꞌneti wama nabanempati irosaꞌma maya uma omukuwe: Naba, naeba aguntaena pogana kaintananempaba kaetibe Kotitibe kunta piya. 


text:
Pipa ayama to kake kagorasa yagaragapa mikuwe. Kaeba uwa kayokaya yagaraga nababega mikuwe ukuwema, napintiye. 


text:
<pb/>Piyama napima, aseꞌyo puma abawampati kanantiye. Kanamagina kuma awamori uma irosaogana abawampa ago agate antara puma karuꞌena uma aepama amo nantiye. 


text:
Aibogana kana yagaramaba mayama omintiye: Naba, naeba aguntaena pogana kaintananempaba Koti nkaobipe kae kaobipe kunta piye. Pika kaeꞌyagaranawe to kampa ukuwe, untiye. 


text:
Piya yogana, abawampa: Pigoya aerawane, otate, kayokaya maya uwaimintiye: Tigeba karuꞌena wama aogi kai maete kanama ampa amitaiyo. Ayapipa tusapa potantiri, agisa anapa amintiri piyo. 


text:
Yagaranepa aeba puꞌwantitisa to kake aogaya, pigoya aeba kaka wantitisa to kake aboraya, pika taꞌmu peno, untiye. Piya yogini kaema iꞌmu puntawe. 


text:
<pb/>Pigoya, amaru yagara aeba yogari mintogini piya puntawe: Piya yogarisa aꞌwae puma nama nkakaꞌi ampima inibe waꞌenabe abintiye. 


text:
Aeba maya aꞌwae pomintiye: Kaꞌnantogampa kanama irosaꞌma, ataenaba kampa pikana aogima mintiye. Pigo irosagina tisibarisimpaba yegi purumaka nkawaro apa yaga aeguma kaeyunema, omintiye. 


text:
Piyama omogana, amaru yagara aeba amoꞌena puma namapinti ikenagaba aꞌa-o untiye. Piya pogana abawampaba kuma awamori tumima aurintiye. 


text:
Piya pogana kampa abinta, abawampapa maya omintiye: Abeno. Naeba ayaki kabubaya mima kamanakapa kampa akaꞌyuma kayokayaꞌenaba pugatauwe. Pugataoganapa, pi kaeba uwa meme awaroba kapa kampa nameka aeguma yaga namaegigeba nama taꞌmuntanaba kampa pompene. 


text:
We, aintisa yagaragapa kupiyona puta nasima mone kutankapa pusiya puma asorisari pugaite kanagina, yekini purumaka nkawaro apa yaga aeguma kaetawe, untiye. 


text:
Piya yogana, abawampa mayama omintiye: Yagarane, kaeba asi nasi miyempeka piya mayaenagaba kampa aguyosagane, aꞌyaꞌmaenaba kapiyenaresi waintiye. 


text:
Piya kaꞌnantoba aeba puꞌwantitisa to kake aogaye. Piya, aeba kaka wantitisa to kake aboraye. Pika tantawama asoꞌya peka taꞌmu potakana aogi pikiye, untiyema, Isu piya untiye.<pb/>


text:
Isu abagi kinaꞌwa kamana to ka maya uwaimintiye: Tabe kutantaga yagara kaꞌwaina kiya yagarawa ababuntiye. Pigoya, kaꞌisa kinaꞌmi aeka maya yuguna aba kari abintiye: Kiya aeba kota maema aꞌyugu piyema, yuguna abintiye. 


text:
Piya kamana abitegina kegaꞌe uma maya omintiye: Kae kamana maya yega abuwe. Kae piyamagaba kiyeba to kake kampa mikibenema yuwa, esagapa maete kanagara mone kutankama nkagowa aogi peso, untiye. 


text:
<pb/>Piya yogana, kana kiya aeba antabinti mayama napima untiye: Ma tabe yagaranempaba yogane nagarubakenaga iye. Aya pukuwe. Yogaena pusagaba naekita piye. Nauꞌama iga tumiga peka, wasanamiti nanintaga esuwaitasanagaba nani piye. 


text:
Piya, tabe yagarama yogarasa nagarubakibi kanabipa, aꞌyugu wasanami ka nabiꞌma, namankaipi kampa nababuntanagaba ka nagi napiyoka, pintana pukuwe, untiye. 


text:
Piya utegina, tabe yagarawampa nkireta wainta kinaka kegaꞌe umagina, kaꞌwaina mayama abigama untiye: Kaeba tabe yagaranempa ireta kaetiba ayaki waintiye, untiye. 


text:
Piya yogana aeba maya untiye: Apa tabe tiniba 100-we yogana, mayama omintiye: Pigoya, ma ireta esa maema maraꞌmima 100 aegugasima 50 kaeyo, untiye. 


text:
Piya untana to kaꞌwaina ampa irosaogana: Tabe yagaranempa ireta kaetiba ayaki waintiyema abigantiye. Abigaogana, 100 witi kune, untiye. Piya yogana maya omintiye: Pigoya, ma ireta esa maema 100 aegugasima 80 kaeyo, untiye. 


text:
<pb/>Pigoya, piya pogana, tabe yagara ata kiya yagaramaka abimagina: Aogi napiyena napima piyema, abima aogi potantiye, Isu untiye. Piya untana pi kamanaka to maya untiye: Mampabisa kinaꞌmiba mampabisaenaga tabera napi napi pewe. Piya pumagini eꞌwasaena maenta kinaꞌmipa igasima napi napi pewe. 


text:
<pb/>Piya yekiri abiyo. Moneba mampabisaenawe. Tigeba pika aogima napima pitasa tiyoꞌenaba puma maema miyigina, mampabi mikena kanati aꞌya pikibi ntagaba, aꞌyaꞌwaema kutatipa kampa maete Kotiti ikibewe. Pabi ntagaba miyaba mikena kumati asu aogima mikibewe, piya untiye. 


text:
<pb/>Pigoya, Isu to maya untiye: Kaꞌwaina aeba auꞌwa kampa waintaꞌena aogima kanara kabibikiꞌnaba, aeba pabiyama auꞌwantagaꞌenaba aogima kanara kabikiye. Piya kaꞌwaina aeba auꞌwa kampa waintaꞌena maema ataena pikibiꞌnaba, aeba pabiyama auꞌwa waintaꞌenaba maema aꞌyugu pikiye. 


text:
Pigoya tigeba mampabisa kuta aogima kanara kampa maema miyiginaba, mantarisa taga auꞌwantagaꞌenaba Koti kapa ayama timikiye, a. Pipa kampaye. 


text:
Pigoya, aꞌyo timintaꞌena pi aogima kanara kampa uꞌma miyiginaba, tigeꞌenaripa pi Koti ayama timikiye, a. Pipa kampaye. 


text:
<pb/>Pigoya, ka yagarama tabe yagara taramisi kayokayaꞌena kampa kanara pikiye. Aeba kaꞌwainapa kayone potantana, to kaꞌwainapa agama aekita potakiye. Piya pumagina aeba kaꞌwainati uma atokaentana to kaꞌwainapa akabitakiye. We tigeba pabiyama Koti ntugabe mone kutankama ntugabe ka awameta kanara kampa maekibewe, Isu piya untiye. Isu aeba Parasi kinaꞌmi kamana untiye 


text:
<pb/>Pigoya Isu aeba pi kamana yogini, Parasi kina igeba mone kutaka ibugai kina abima kamanaꞌwa akayuma kagi potantawe. 


text:
Aibuguna maya uwaimintiye: Pi tige wasanami nkiyobi aogi tiyuwa kanta piye. Kotiba tiguꞌama nkagoba agama abiye. Wasana ige iyobi iꞌmaete ima mikenaenagaba pi Koti nkaobi ata aguntaena piya. 


text:
<pb/>Piya, paipa Mosese ominti ago kamanape poropete kinaꞌmi kamanape kaeta kanantagana Yoniba aborantiye. Aboramagina Koti kabiratakena aogi awaga kamana untika, ibaba aboraye. Piya ebi ebi peꞌnagiba agasiya puma uma pasawe. 


text:
We, mage mantage isigeba aꞌya pikenaba untanaba aꞌya pikiye. Piya, Koti kamana kapa kampa kakakibikana aꞌyaꞌma uwa waiyaba mikiye, Isu piya untiye. Waya kaikena kamanane 


text:
<pb/>Pigoya, kaꞌwaina wayaꞌwa kaite to wae maekibiꞌnaba, kupiyonaba pikiye. Piya, to kaꞌwaina aeba pi kainta wae maekibiꞌnaba, aeba pabiyama kupiyonaba pikiye, Isu piya untiye. Tabe yagaramage Arasarusige kamana untiye 


text:
<pb/>Pigoya Isu to ka kamana maya untiye: Tabe kutantaga yagara ka mintantiye. Aeba kaiwapa waepe teteba aogiyenamana puꞌma mintana, asi nasi aogi nanintamana namagina igaenabi mintantiye. 


text:
Pigoya, kusi yagara ka mintantiye. Agewapa Arasarusiwe. Aeba autiba anamosura yagarawe. Pigoya, aeba tabe yagarama ntama kabera waibomekana, 


text:
tabe yagarama ntamapintisa ariyena atuntana tumogana: Pabipa maema nakuwema, napintiye. Waitamintogana karamiba irosaꞌma anamopa inteburasa kiꞌma nantawe. 


text:
<pb/>Pigoya, mima pi kusi yagaraba purogini enisore kina igeba ababute ima abaraꞌamu nkagora atauguna mintantiye. Pigoya ainti pi tabe yagara aeba purogini kaitauguna, 


text:
aeba aꞌabibinti tumima tabera auki naki puma mintantiye. Piya puntana, inati aomaraomepa Abaraꞌamu nkagora Arasarusi pa agantiye. 


text:
Agantana Abaraꞌamu nkagisuma maya untiye: Abaraꞌamu nabanempagawo, naeba mataꞌi yakupi nauki naki puma mintuwa, kaeba naeka kantara puma Arasarusi otagana aya nkawarasa wanipi aerite kanama nantebura atakana paru peno, untiye. 


text:
<pb/>Piya yogana Abaraꞌamu maya untiye: Yagarane, abeno. Kaeba mara igaenabinti mintanti pipa pabiyama aꞌya puwantiye. Pigoya Arasarusi antaraꞌenabinti mintanti, pipa pabiyama aꞌya puwantiye. Pigoya pika aeba anta asoyaenabi mpintiya, piya kaeba kauki nakiyenabi mpiyene. 


text:
Pigoya abakatepi tabe aꞌabi waintiye. Pika matisamiba tigetiba ayama tumikibewe, a. Piya tigetisamiba matiba ayama ikibewe, a. Pipa kampaye, untiye. 


text:
Aiyogana, kana tabe yagarama maya untiye: Nabanempa kanarana, kamanakapa ago abuwe. Piya, ka yekana abo. Maroti nae kumati naꞌnatabarantonto nayakaꞌmu mintawe. Igeba mataꞌi auki naki kumati tumisanaga Arasarusi otagana wama tonkiya kamana uwaimeno, untiye. 


text:
Piya yogana Abaraꞌamuba maya untiye: Kampaye. Mosesebe poropete kina ige mono kamana wainti, pi igeba abiyo, untiye. 


text:
Piya yogana aeba to maya untiye: Abaraꞌamu nabanempa, pipa kampaye. Purinta kina kaꞌwaina wama uwaimekini kanara igu aꞌwae pikibewe, untiye. 


text:
Piya yogana maya omintiye: Igeba Mosesebe poropete kinaꞌmibe kamanapa aꞌa-o yekini, piya purinta kina kaꞌwaina asima wama uwaimemisinta, pabiyama aꞌa-o iyesine, Abaraꞌamu untiyema, Isu piya kamana untiye.<pb/>


text:
Pigoya, Isuba abagi kinaꞌwa kamana maya uwaimintiye: Aguntaena pukena amiyoꞌena asi nasi aborakiye. Aibekana aguntaena aborakibi ntagarama ataenabi mikiye. 


text:
Pipa aeba maya yagaranto ayakekana kamparagaena pukibemipa, kana ayakikibi ntagara arakuꞌma tabe yabantama anaꞌmubi ubaꞌatama tabe wanipi apasanakasasinta: Pipa kanara pewe, yesine. 


text:
<pb/>Tigeba kiya kabima miyiyo. Kaoꞌyagara ataena pekanapa ka abirao. Piya pegana aeba agu aꞌwae peno. Piya yegana antara kamana ugasakana asuꞌa pugaso. 


text:
Piya, ka yagaba tonaentisa tara umaema aguntaena pugatantana, to kake kaeti irosaꞌma tonaentisa tara umaema yaga: Naeba nantara puma nagu aꞌwae puwe, ikibipa, kaeba aguntaenawapa uwa asuꞌa pugaso, Isu piya untiye. Amatitiꞌenaga Isu untiye 


text:
<pb/>Pigoya, aposoro kinaꞌmi igeba Waꞌega Yagara maya esotantawe: Kaeba tamatitiꞌenarepa maema tabe puratao, untawe. 


text:
Piya yuguna Waꞌega Yagarama maya uwaimintiye: Taga timatitiꞌena uwaenanto waintesinta, maro ntawamaka: Kaeba igiritegina tabe wanipi tumpa waiyeno, yeganaba, tiwamu wasima pabiya pemisine, Isu piya untiye. Waꞌegawama ntuga kamana Isu untiye 


text:
<pb/>Pigoya, Isu to maya untiye: Tabe yagara kaꞌwaina aeba kayokaya yagarawa yogaenaba puntana yaga kiye kabintana puma mintakibitisa atamaita kanakanaba, mayaba kanara omikiyo: Kaeba namapinti iyega naninta kaoꞌena pugameno, omikiya, a. 


text:
Pipa kampaye. Aeba maya omikiye: Piya, aogi kai maema amirintana asekasa naninta kaenataga nagasakana, ainti uma kaeꞌenagapa kaema nao, ukiye. 


text:
Pigoya kayokaya yagara aeba yoga otanta pipa pekana, tabe yagarawampaba uwa abekana aya pikiye. Pika kampa aꞌmupa potakiye. Kampaye. 


text:
Piya, tige agoba pabiyama waintiye. Tigeba uritantaꞌena pi puwaegaitekiripa maya yiyo: Taeba uwa kayokaya yagararawe. Pintana pompepa tae yugare pune, to naumabisa napima to kaꞌisaenaba ae yugaba kampa pune, yiyo, Isu uwaimintiye. Isu nayataramu karu kina aogi puwaitantiye 


text:
<pb/>Pigoya, Isu aeba Yerusaremi kumati wakena Karariya maba agaite Sameriya ma awamori uma irosantiye. 


text:
Piya yuguna igama: Tigeba wama tipa mono kiye kina iyakiyo, uwaimintiye. Piya yogini, wauguna iꞌamaba aogi puwantiye. 


text:
Pigoya Isuba maya untiye: Wasanaba nayataraꞌmu aogi pene. Kaꞌisa tonaentisa ka megasima kinapa aempaye. 


text:
Igeba aꞌwae puma Kotika: Taꞌmu pugatauneba, kampa otanta uwa wagana, to marisa yagarama abinto kanamagina ampa aꞌmu potaya, a, piya untiye. 


text:
Piya umagina aꞌwae puma pi ntagarapa: Kamatitiꞌenagampa aogi pugataya, kaeba asima waoma, omintiye. Koti kabiratakena yaga aborakibika Isu untiye 


text:
<pb/>Pigoya Parasi kinaꞌmi: Koti kabiratakena yaga ayantaga aborakiyema, Isu abigantawe. Abigauguna Isu maya uwaimintiye: Koti kabiratakena yaga aborapa kampagina aborakiye. 


text:
Pintaga mayama kampa ukibewe: Agaiyo. Mataꞌi aboraye. We, marotaꞌi aboraye, piyaba kampa ukibewe. Abiyo, Koti kabiratakenaenaba tigupi ago aboraye, untiye. 


text:
Piya umagina, abagi kina to maya uwaimintiye: Tigeba toganaba ka yagaba Wasanama Ntagara nagakenagaba tibugagate kampa nagakibewe. 


text:
Pi kanabipa naekaba maya urimikibewe: Mataꞌi taeti aboraye. We, marotaꞌi igeti aboraye, igiripa a-nkwaiyo. Piya abigiripa a-nkuma iyegaraiyo. 


text:
Wasanama Ntagaraba naeba kakamaba kampa irosakuwe. Apayaenaba aeba manta ka aukaꞌi apaya pegina to aukaꞌi eꞌwasa purite wagana pemi, pabi nkawameta naeba aborakuwe. 


text:
Marupa mamparasa kinaꞌmiba ikabinataigini nauki nakiyena tabera punataigina, asaba pi yontana aborakiye. 


text:
<pb/>Piya, Nowa mintanti kanabi wasana igeba puntasa puma Wasanama Ntagara nae irosakena kanaꞌnepa aborakiniba, pabiya pikibewe. 


text:
Igeba nanintaba nantini, wanipa nantini, wayapa ika pumagini, ibaꞌenaba puntini, puma kampa aogima napima mintuguna, Nowa aeba wanipisa karebi ima paiwaogana wanipa tabera paꞌma ipirinta waegasogini, wabe wayape aꞌyaꞌma puꞌwaewantawe. 


text:
<pb/>Pigoya to Aroti mintanti kanabipa pabiya puntawe. Nanintaba nantini, wanipa nantini, ikantanaba puntini, to kinapa kaꞌisaenaba imuguni, ika puntini, yoga aintanaba puntini, namapa kintini, puma kampa aogima napima mintuguna, 


text:
ka yaga Aroti aeba Sotomu kumapa akabitate waogana yakupe yakupisa kagupe mantarisa tumima aꞌyaꞌma kinapa wabe wayape iyeguma aꞌya kaintiye. 


text:
Piya pi ntaga igeba pika kampa napintasa puma, Wasanama Ntagara nae aborakena kanaꞌnekaba kampa napikibewe. 


text:
<pb/>Pigoya, pi ntagaba kaꞌwaina aeba namankampa nkabobori mintakibitisaba tumima nama nkantabaipintisaba kotankapa a-mpaeyano. Pigoya, to kaꞌwainaba pabiyama yogari mintakibitisaba aꞌwae puma namankatiba a-nkwano. 


text:
Kaꞌwaina aeba mikenaenawa ka abugakibemiꞌnaba pipa aguꞌamankapa kaikiye. Mikenaenawampa aꞌa-o otakanaba, aguꞌamaba aogima waikiye. 


text:
<pb/>Naeba yekiri abiyo: Pi nkagogo yaga maruta tara yagara waitamintisiginaba Kotiba kaꞌwainapa ababurintana to kaꞌwainapa atakiye. 


text:
Piya, tara wae taramisi naninta kaoꞌena puma mintisiginaba kaꞌwainapa Kotiba ababurintana to kaꞌwainapa uwa atakiye. 


text:
(Piya, yogari tara yagara taramisi mintisiginaba Kotiba kaꞌwainapa ababurintana to kaꞌwainapa uwa atakiye, Isu piya untiye.) 


text:
Piya yegini abagi kinaꞌmiba: Tabe yagara, pintanaba aeta aborakiyema, abigantawe. Piyama abigauguna Isu meto kamana maya uwaimintiye: Purinta kinaꞌmi nkau waintiti kegeba aki pesa pumawe, untiye.<pb/>


text:
Pigoya, abagi kinapa iyekita kampa punta asi nasima igeba esotakibeka, Isu meto kamana ka maya uwaimintiye: 


text:
Piya, ka kumata ka kamana abikena yagara mintantiye. Pi ntagara aeba Kotikaba kampa aekuruba puntana, aꞌyaꞌma kinakaba kampa aogima napintiye. 


text:
Piya, pabi kumata kiya wae ka mintantiye. Aeba asi nasima pi kamana abikena yagaramati kanama: Kama kinaꞌnempi ata punatasanaga, naoꞌmaeyoma, ampa omi puntiye. 


text:
Pigoya, marupa pi kamana abikena yagaramaba aekita potama kampa aoꞌmaentana, aintiba aeba mayama antabintiba napima untiye: Naeba Kotikaba kampa naekuruba puma, wasanamikaba pabiyama kampa napiyuwe. 


text:
Pigoya, ma nkawae puꞌwanta waepa aeba asi nasi kanama ampa nabigayaba miyekanaba nauꞌamaba aekita pusanaga iba kamanaꞌwa abima aoꞌmaekuwe, untiyema, untiye. 


text:
<pb/>Piya umagina, Tabe yagara amato puma maya untiye: Ata kamana abikena yagarama unti kamanapa ago abewo. Pipa ayabayawe. 


text:
Kotika kagipe asekape asi nasima aegarakibe kinaꞌmi agisaiginaba Kotiba kanara kampa tiyoꞌmaekiya, a. Aeba agawa puma miyabaꞌmiyigina karuꞌenaba kampa iyoꞌmaekiya, a. 


text:
We, urimuwe: Pipa kampaye. Aeba agaro ntaganto tiyoꞌmaekiye. Piya, aintiba Wasanama Ntagara naeba to kake aborama mabi tumukubopa, igeba imatitiꞌena pe kinapa taranto aogima mikibewe, piya untiye. Parasi yagaramake takisi maekena yagaramake meto kamanane 


text:
<pb/>Pigoya, kaꞌisa kinaꞌmiba igeꞌwaikaba: Aogi kinatawema napintini, to kinaꞌmikaba: Pipa ata kina takaꞌyanema napinta, pi igi napiye kinakaba Isuba mono kamana maya umintiye: 


text:
Tara yagararamisi nunamu ikena tabe mono namapinti intase. Pigoya, kapa Parasiwa, to kapa takisi maekena yagarawa sumawe. 


text:
Parasi yagara aeba asima mima aeꞌwaka mayama napima nunamu untiye: Koti, wasana kaꞌisa kinaꞌmiba kuntana maꞌenaba pewe. Kamana kampa aogima abewe. Wayaꞌwa taramisiba atataraenaba puma ata aguntaena pewe. Naeba piya kinapa kampaye. Piya takisi maeyi ntagara mare, ae piyamaba kampa mintuwe. Pika naeba naꞌmu pugatauwe. 


text:
Piya, aꞌyaꞌma sontarapa tara yagaba naeba monoka napima nanintaba aꞌa-o uma miyuwe. Piya, aꞌyaꞌwaemaena maeyopa, naeba pipa pako puma nayataraꞌmupisa agento kamuwe, piya untiye. 


text:
Aiyogana, takisi maenta yagara aeba pagasara asima mintana mantari aomarakenagaba ani puma kampa piya puntiye. Aeba aibira aima maya untiye: Koti, naeba agunta kina miyoka, kaeba kantara punatama naoꞌmaeyo, untiyema, Isu piya untiye. 


text:
<pb/>Pigoya naeba urimekiri abiyo: Pi takisi maenta yagaragaba Kotiba aguntaena maegasogana waꞌewati uwa wantiye. Piya pi to ka yagaraba kampaye. Abiyo. Kaꞌwainaba aeꞌwa nkau maete iyekanaba, Kotiba merunkaba potakiye. Piya, to kaꞌwaina aeꞌwa nkage au maete tumekanaba, Kotiba ababuma mesuba potakiye, Isu piya untiye. Isu inamu ntakarantonto akayona puwaintiye 


text:
<pb/>Pigoya igeba inamu ntakarantontowai Isuti ibabute kanantawe. Igeba: Ayapa ita aukaya pikiyema, napima kanauguni abagi kinamiba igate ka ibirantawe. 


text:
Piya yuguna, Isuba igegaꞌe uma igeka maya untiye: Tigeba uwa itaigini yakarantonto igeba naeti kanaiyo. Tigeba a-nkakunkitaiyo. Piya miye kinaꞌmikaba Koti kabiratakenaenaba utawaitantine. 


text:
Naeba taga urimuwa abiyo. Kaꞌwaina aeba yakarantonto miyesa nkawameta kampa Koti aegarakibiꞌnaba Koti kabiratakenaenama nkagupi kampa uma pasikiye, Isu untiye. Kutantaga kiye yagarama Isu aegarakenaga kunta puntiye 


text:
<pb/>Pigoya kiya kaꞌwaina Isu mayama abigantiye: Aogi tisa, naeba aya pukubotisa Koti nkeꞌwasaenaba maekuwema, abigantiye. 


text:
Abigaogana Isu piya omintiye: Nana piyema naeba aogi tisaweba yene. Aogiyenama nkagoba Koti kaꞌantowe. 


text:
Pigoya kaeba nayataraꞌmu kamana agoba mayama abene: Kumiyenaba a-poma, wasanaba a-nkaeguma kaiyoma, kuntanaba a-poma, kumpari kamanapa to wainapa a-sotaoma, kano kaba kamana wasiyo. Pipa abintanema, omintiye. 


text:
Piyama omogana kiya yagarama maya untiye: Pipa uwaena yagarantomana pi kamana agoba abima wasita kanantone, untiye. 


text:
Aiyogana Isuba pi kamana abintana, maya omintiye: Kaꞌenaba kampa puntana, pintanaba po. Kaeba wama kotakapa to kina imima mone maemagina kusi kina imegana, mantari aogiyena ainta abora kamikiye. Kaeba piya potate kanama ampa naegarao, piya omintiye. 


text:
Pigoya, piya omogana kana kiye yagaraba tabe kutankapa uwoma waintomeka, pi kamana abogana kunta abuntiye. 


text:
<pb/>Piya pogana Isu agantana pika maya untiye: Tabe kutantaga kinaꞌmiba Koti kabiratakena kumati ikenagaba igigaba tabera pewe. 


text:
Pigoya tabe kamoro yagamaba naꞌama agepinti uma pasikenaba pipa esegiyenawe, piya tabe kutantaga kanaꞌmi Koti kabiratena kumati ikenaenaba pipa to awameta, tabe kuntaenawe, Isu piya untiye. 


text:
Piya yuguna Isu maya uwaimintiye: Wasana piya pikenaba kampaye. Koti kaꞌwaina piya pikenaenaba waintiye, piye untiye. 


text:
<pb/>Piya yogana Pita maya omintiye: Abo. Taeba waꞌerepe aꞌyaꞌwaemaenarepe kasima takabitate kaegaraune, untiye. 


text:
Piya yogana, Isu aꞌyaꞌma kinapa maya uwaimintiye: Naeba taga urimekiri abiyo. Aꞌyaꞌma kina Koti kabiratakenaenaga aegaꞌmagini, pika waꞌewaipe, waya yagarawaipe, igagabagipe, ino ibagipe, uma itakibeꞌnagiba 


text:
igeba piꞌnakaba mamparasaenaba agasimagina antotapa mesuba puma Kotiba imikiye. Piya, aintiba mantarisa aogi eꞌwasaena asu maekiye, Isu piya untiye. Purintapisa asima mikena kamana kakagara uwaimintiye 


text:
<pb/>Pigoya, Isu aeba nagisarisa tara tumpaema kinaꞌwa igegaꞌe uma ibabute wama maya uwaimintiye: Abiyo. Taeba iba Yerusaremi kumati ikune. Iyekana aꞌyaꞌwaema kamana pai poropete kinaꞌmi Wasanama Ntagara naeka uma mono isapi kaemaranta, pi kamanaꞌama nkauꞌwapa aborakiye. 


text:
Piya pumagini kasotasa naeguma naiburikibewe. Piya piginaba papa kakaga yaga aꞌya peka, purintapisa to kake naogama asikuwe, piya untiye. 


text:
Aiyogini abagi kina igeba pi kamana kampa abintawe. Kana kamanaꞌama nkagobe kakawaogini igeba aogimaba pi yome kamanapa kampa napintawe. Isu aorika yagara aogatantiye 


text:
<pb/>Pigoya Isu aeba Yeriko kuma agora waogana, ke awamori aorika yagara ka mima aꞌyaꞌma kina wagana pugunaba mone kutaka esuwaitama mintantiye. 


text:
Piya omuguna aeba tabera kegaꞌe uma maya untiye: Isu, kaeba Tebiti nkagaꞌnu, kaeba naeka kantara punatao, untiye. 


text:
Piya yogini paitanta kinaꞌmiba: Paka po, uma kabiraugunaba, aeba ige kamana kampa abinta ebi ebima kegaꞌe uma: Kaeba Tebiti nkagaꞌnu, naeka kantara punatao, untiye. 


text:
Piya yogana Isuba abite, keta asima mintana: Tigeba naeti ababute kanaiyo, untiye. Yogini aorika yagara aeti ampa aboragana, Isu mayama abigantiye: 


text:
Naeba nana pugatasanaga kabiyema, abigantiye. Abigaogana, pigo aorika yagarama: Waꞌega, naeba nao agasanaga nabiye, untiye. 


text:
Piya omogana aowamaba aogi pogana agate Isu aegarantana Koti aꞌmu potaogini, aꞌyaꞌma kinaꞌmiba pintana agategini pabiyama Kotiti iꞌmu potantawe.<pb/>


text:
Pigoya, pi kumata ka yagara mintantiye. Agewapa Sakiyasi, aeba takisi maeyume kinaꞌmi paitakena yagara, piya tabe mone kutantaga yagara mintantiye. 


text:
Pigoya, pi ntagara aeba Isu agakenagaba abugantiye. Piya aeba arogu yagaragana wasanami ainigasuguna Isupa kampa agantiye. 


text:
Aibuntana, karuꞌena wasana igaite wamagina yabinti asu mima: Isuba ma kiꞌi atawaka agakuwema, napintiye. 


text:
Piya pogana, Isu aeba pitaꞌi wantana, aomaraogana iyogana agate maya omintiye: Sakiyasi, kaeba karuꞌena tumo. Naeba ibantoba namakapi ampikuwe, untiye. 


text:
Piya pusuguni aꞌyaꞌma kinaꞌmiba agate ka abiꞌma mare-u me-u puma maya untawe: Aeba nanagabaya agunta yagarama ntamapintiba uma pasiye, untawe. 


text:
Piyoga, Sakiyasiba asima mintana tabe yagara maya omintiye: We Waꞌega abo, kaꞌisa mone kotantepa pako puma kusi kina imukuwe. Piya, kaꞌisa kinaꞌmi mpone iparinto pi aisarapa to tarawa tarawaki kanabi mesuba puma imukuwe, untiye. 


text:
Piya yogana Isu maya omintiye: Ma ntagaraba Abaraꞌamu nkagaꞌnuwe. Pika iba ae namapi Koti aogi potakenaena ago aboragina aogi piye. 


text:
Pigoya, Wasanama Ntagara naeba atama kaka wanto kina iguyosagaꞌma ibabuma aogi puwaitakena tumintone, untiye. Monera kabinta kinaꞌmi mpeto kamanane 


text:
<pb/>Pigoya, Isu aeba Yerusaremi kuma agora ampa irosaogini, kamanaꞌwa abinta kinaꞌmi igeba: Ibanto Koti kabiratakenagana aborakiyema, napintawe. Piyama napiyuguna, pika Isu meto kamana ka maya uwaimintiye: 


text:
Ka kiye yagarama to ka tabe yagaramati wama: Ma kiye asinataka aꞌwae puma kanakuwe, ute pagaso mari wantiye. 


text:
Wakena puntana, kayokaya kinaꞌwa nayataraꞌmu igegaꞌe uma mone asa ka ka puma imima maya uwaimintiye: Tigeba ma moneba maema yoga pugaka pigi, naeba aintiba aꞌwae puma kanano, uwaimintiye. 


text:
<pb/>Piya uwaimite waogini, waꞌewatisa kinaꞌmiba aekaba iyekita potamagini wasana apa igarubauguni ainti wama tabe yagara mayama omintawe: Kaeba ma kiyerepa kampa miyenema napiyunema, omintawe. 


text:
<pb/>Piya yuguniba, eꞌero mparisa yagara kampa abitegina, kana yagaraba kiyaena asitantiye. Aibuguna, kana kiye yagara aꞌwae puma kanama otategina, kayokaya kinaꞌwa mone iminti, igeka ampa igegaꞌe uma maya untiye: Mone timintopa ago yoga pegana tabe pibera kampayema, ibigantiye. 


text:
Piyama ibigaogana, kayokaya yagara kaꞌwaina aeti kanama maya untiye: We naba-o, mone asaba ka namintampetasa yoga pogana to nayataraꞌmu asa aborama waintiye. 


text:
Piya yogana aeba maya omintiye: Kanarane. Kaeba aogi kayokaya yagaragawe. Kaeba uwaenarapa aogima kabiyempeka ibanto naeba nayataraꞌmu kuma kiye ugatakana kabikibene, omintiye. 


text:
<pb/>Pigoya, piya yogana kayokaya yagara to kaꞌwaina kanama maya omintiye: We naba-o, kaeba ka asa namintampetasaba yoga pogana to nayakaꞌmu mone aborama waintiye, untiye. 


text:
<pb/>Pigoya kayokaya yagara to kaꞌwaina kanama maya untiye: Naba-o, mone asagapa maye, maeyo. Naeba kairasa asaema pasema ataogana waintiye. 


text:
Piyama, naeba kagaopa kaeba kamo yagaraga kana kaꞌisa kinaꞌmi atantanaba kaeba uwa maeyane. To kinaꞌmi ntugabisaba pipa uwa kubene. Piya pempeka naeba kaeka naekuru pumagi uwa atantogana waintiye, piya omintiye. 


text:
Piya omogana kiya yagarama maya untiye: Kaeba ata kayokaya yagarawe. Pi kaeka kamanakata koti pugatakuwe. Piya, kaeba taga ago abene, naeba namo yagaranaga, naenepa yoga pumaba kampa maeyoka, kaꞌisa kinaꞌmi puma abora maraga maekena kaga yuwe. Piya naenepa yoga kampa punta uwa miyogini kaꞌisa pegana ano nkaboragi nakena kaga yuwe. 


text:
Kaeba aya pemika monenepa pisinisi kinapa kampa imekini yoga puma aꞌmu mponenepa maenataga ampa maeyuwo, untiye. 


text:
Piya umagina, agorasa kinapa maya uwaimintiye: Tigeba mone asaba apama nayataraꞌmu urinti ntagara amiyo, untiye. 


text:
<pb/>Pigoya naeba aꞌyaꞌma kinaka urimekiri abiyo: Wasanama urintantana aogima maema mintigipa, to kake maekibewe. Piya, kaꞌisa kampa aogima maema mintigipa, ipaꞌma kaikiye. 


text:
Pigoya kama kinaꞌnempiba kiyarepa ampiyoma unata kinapa ibabute kanama naora iyeguyigini puꞌwae waiyo, untiye, Isu meto kamana piya untiye. Isu yaga akabata Yerusaremi kumati intiye 


text:
Wama Oribesi amupa amentapinti wama Petipaesi kumake Petani kumake agora wantana, tara abagi yagararamisi uwaisitaoginisi paitama wantase. 


text:
Aeba mayama uwaisimoginisi wantase: Wamagirisi maro kumati wama, tonki aikeri wasanami kampa mima nasi nasi aogaso aikeri uma abatama, iyobaꞌurite kanaiso. 


text:
Iyobaisigina wasana kaꞌwaina kamana uma: Nana pikena iyobase yekirisiba, maya omiso: Waꞌega yogawa waintegina yegira ampa ababuse yiso, uwaisimintiye. 


text:
<pb/>Piya uteginisi ababurite Isuti wama, akabatiba kaiwaipa atama ama agutama Isu ababuma mayotauguna mima wantiye. 


text:
Aeba wamagina Oribesi amu ararabira kanama keꞌi waogini, aꞌyaꞌma aokinaꞌmiba iꞌmu puma, aꞌyaꞌwaemaena aogiyena pogini agaumeka Koti tabera uma iꞌmu potantawe. 


text:
Piya tabera uma maya untawe:<pb/>We, Waꞌegare Koti nkawamuta taeti kanaika, aeka taꞌmu potano.<pb/>Mantari anta paruyena waiyekana, inatisa kumati asagayukenaena waiyeno, untawe. 


text:
<pb/>Piya uma iꞌmu puguni, Parasi kina kaꞌisa igeba wasana abakapinti mintanta kinaꞌmiba maya omintawe: Tisa, kaeba kabagi kina uwaimegini kamanapa pakama miyiyo, untawe. 


text:
Piya yuguna ige kamana antota maya uwaimintiye: Naeba urimekiri abiyo. Igeba paka puma miyesinta, yabankamaba kamanapa piyama tabera yesine, Isu piya untiye. Isu aeba Yerusaremi kinaka kubeꞌena puntiye 


text:
maya untiye: Tigeba ma kanabipa asoyama mikena kiꞌamapa aogima agasanawe. Tigeba pipa tiyorikatagiri aꞌyaꞌwaemaenaba kampa aogima agawo. 


text:
Pigoya tigeba abiyo. Aintiba kanaka aꞌya pekini, kama kinaꞌmi irosaꞌma minaena puma ke akukasigiri igiga pikibewe. 


text:
Piya pigina, nama kumatipe aꞌyaꞌwaemaenaripe, tigege yagararipe iyeguma karana titama aguya aema ataena puritaigiri Koti kanama tiyoꞌmaentintanagaba kampa napiyigini ata puritakibewe, Isu piya untiye. Tabe mono namapi ikantana puguna Isu igarubantiye 


text:
<pb/>Pigoya, Isu aeba wama tabe mono namapinti iyomepa, kota ikantana puma mintuguna igarubaꞌmagina, 


text:
maya uwaimintiye: Mono isaꞌama maya iye: Mono namantepa nunamu ukena namantana peno, iye. We, tigeba piya pegana kuntana pe kinaꞌmi ntamantana piye, uma igarubantiye. 


text:
<pb/>Pigoya, pi ntagaba tabe mono namapi asi nasima mono kamana uwaimima mintantiye. Piya pogini, tabe mono kiye kinaꞌmibe, mono tisa kinaꞌmibe, to kaꞌisa kiye kinaꞌmibe, igeba Isu aeguyigina purikibi kamana untawe. 


text:
Aiyuguna, kamanaꞌwa yogini aꞌyaꞌma uwa kinaꞌmiba abima aeka tabera ibuntika, aegukena kipa kapa kampa aborantawe.<pb/>


text:
Pigoya, ka yaga Isu tabe mono namapi ima wasana aogi mono kamana uwaimima mintogini, tabe mono kiye kinape mono tisa kinape kabiyume kinape aeti kanama, 


text:
mayama abigantiye: Kaeba uramo. Mataꞌi aꞌyaꞌwaemaena pempepa, ke ugamegina esegiyenaba pene. Kebaya: Piya poma, ugatagina penema, abigantawe. 


text:
Piyama ibigaogini, igeba: Ayawe ukune, untini: Mantarisaenawe yekanaba, aeba nana piyema kamanaꞌwapa kampa abima napiyewe, ikiye. 


text:
Piya: Wasanamintanawe yekiniba, aꞌyaꞌma kinaꞌmiba igeba Yonikaba ka taga poropete yagarawema napintaka, yaba kasutasa taegukibewema, napintawe. 


text:
Aibumagini igeba maya kamana antotapa omintawe: Taeba kampa abintune. Yoni mono wanipa aetasabaya aborantiye, untawe. 


text:
Piya yuguna Isu maya uwaimintiye: Piya, naegeba antotapa kampa urimukuwe. Kenkawamutasa kamanapaya unamegi esegiyenaba puweba kampa urimukuwe, Isu piya untiye. Waini yugara kabinta kinaꞌmi meto kamanane 


text:
<pb/>Pigoya, Isu wa waya meto kamana ka maya uwaimintiye: Ka yagarama waini igaꞌna kurintiye. Kuꞌatate kana yuga wasanamiba: Kiye kabiyiyo, otate eꞌero mpari wama eꞌero kanabi umintantiye. 


text:
Pigoya, kana waini agutaogana asikikena kana aboraogana, kayokaya yagara: Kaꞌisa asigi kamigina maete kanaoma, otantiye. Otaogana uma irosaogini, pi waini yuga kiye kinaꞌmiba aeguma agarubauguna, kana yogarisaena kampa maenta auka aꞌwae puma kanantiye. 


text:
Piya pogana, yoga ababa to ka kayokaya yagara otaugana waogini, pabiyama pi kinaꞌmi aeguma ata potama agarubauguna, kana yogarisaena pabiyama kampa maenta uwa auka kanantiye. 


text:
Piya puguna, kana waini yogawama nkababa abite maya untiye: Aya pusuwe, otantana: Piya ago napiyuwe, untiye. Ma nabugai ntagarane otakana wakiniba agama agoya potama awamu wasikibewema, napintiye. 


text:
Piyama napimagina otaogana waogini agate, kana yoga kiye kinaꞌmi aegukena naga nikintini maya untawe: Ae ma ntuga maesanaga aegugasakana puꞌwaka, ma ntugaba taeꞌenaena puwakiye, untawe. 


text:
Piya ute apasanaꞌurite kabubinti wama kana waini yuga awamori aeguma kaitantawe, untiye. Isu aeba piya untana pi kamanaka wasana mayama ibigantiye: Yoga agowamaba pi kiye kinapa aya puwaitakiye, a. 


text:
Abewo, aeba kanamaba piya kiye kinapa iyegugasima, yogawatapa aogi kiye kina ibabuma itakiye, piya untiye. Piya yogini, igeba: We, igeba kampa piya pikibewe, untawe. 


text:
<pb/>Piya yuguna, Isuba igabebe puma maya untiye: Mono isapisa kamana kapa mayama waintiya, agowapa ayamawe, untiye:<pb/>Nama kikena kinaꞌmiba ka ya ago kainta yawama iba waꞌega ya asima waintiye, untiye. 


text:
To ka mayama amato puma untiye:<pb/>Piya, wasana kaꞌwaina pi waꞌega yara aeguma au airisa puma aikiye, iye.<pb/>Piya, kana waꞌega yaba abobora takuma tumima aeguma ata puwaikiyema, untiye, Isu untiye. 


text:
<pb/>Piya yogini, mono tisa kinaꞌmibe tabe mono kiye kinaꞌmibe, meto kawanaꞌwapa igeka yomepa abibebe puguna intawamaba ata pogini, pabi ntaga arakurikena pumepa aꞌyaꞌma kinaka iyogaru puma atantawe. Takisi monega Isu abigantawe 


text:
<pb/>Pigoya, Isu kamana abite imoꞌena purite, pi mono kiye kinaꞌmiba Isuka kabintawe. Piya, pi kinaꞌmiba kampari otakena kina uwaitauguni wamagini, iyogaꞌwapa mono iga pumagini kabima mintuguna, awamupisa ka ata kamana aborakiniba abite arakurikena puma kamana abikena kinaꞌmi nkiyapi ataigina kamana otaiyema, untawe. 


text:
Pigoya, igeba ampa Isu mayama abigantawe: Tisa, kamanakampaba aogima parutu pegi abune. Kaeba aꞌyaꞌma kinapa aogi kamana uwaimene. Piya, tabe igi wainta kinaꞌmikaba kaekuruba kampa pempekana, taga Kotitisa aogi kamanapa uwaimene. 


text:
Piya, kaeba ayama napiye ne: Mono kinaꞌmite taeba Aroma waꞌega yagara Sisa takisi mone amusupera kampaye, untawe. 


text:
Piya yuguna aeba maya uwaimintiye: Pigo yewa, Sisantanaba Sisa amiyo. Piya, Kotintanaba Koti amiyo, untiye. 


text:
Piya yogini, wa wayaꞌmi nkiyobipa kamanaꞌwatakaba kampa arakurinta uwa pami ntami puma asabaꞌwantawe. Purintapisa asikenaenaga Isu abigantawe 


text:
<pb/>Pigoya, kaꞌisa Sarusi kinaꞌmi Isuti kanantawe. Pi kina igeba: Purintapisa asikenaenaba kampa waintiye, uma miyume kinakini, 


text:
igeba Isuti irosaꞌma kamana mayama abigantawe: Tisa, Moseseba kamana awaꞌena taeka mayama ka kaentiye: Wasana kaꞌwaina waya maema yagarawa kampa aboratanta puꞌwakanaba, to aꞌnanto kiya maetama aganto antotapa yagara aborano, iye. 


text:
Pigoya, ka meto kamana ugamukune. Piya, tonaentisa tara umaema agaꞌna mintantawe. Ige iganto waya maema yagara kampa aboranta, mima puꞌwantiye. 


text:
Puꞌwaogana, to aꞌnanto kaꞌwaina pi kiyawapa pabiyama maetate puꞌwantiye. Pigoya, pi nkagaꞌna aꞌyaꞌma tonaentisa tara umaema kinaꞌmi pabi ka wae maeta kanamagini, yagara kampa aboratanta puꞌwaewantawe. 


text:
Pigoya, igeba aꞌyaꞌmagini pabi ka waeꞌamana maentawe. Piya ainti asikena kanabipa ke nkwaeꞌena pikiyema, abigantawe. 


text:
Piya, ainti tabe kanabipa asikena kana aborakibipa, Koti kegaꞌe yekini aborakibi kinaꞌmiba wa wayapa kampa maekibewe. Kampaye. 


text:
Igeba enisore kina miyesa puma mimagini, to kake kampa purikibewe. Piya, Kotiba irubintisa ibage pekini ae araga yagaraena puma mikibewe. 


text:
Pigoya, paipa Mosese irubisa asima mikena kamana untiye. Aeba yabi yaku nkabusa aboranti, pi kamana kaentana Koti nkageba mayama kaentiye: Naeba Abaraꞌamu, Aisaki, Yekobu ige Koti mintuwe, untiyema, kaentiye. 


text:
Piya, puꞌwantatisa iyogama asikibewema, Mosese aeba pika napima Koti nkageba piyama kaentiye. Piya, Kotiba puꞌwanta kinaꞌnane. Aeba iyoganta kinaꞌmi Koti mintegini, esegiyenarasa iyoganta kina uwa miyewe, Isu piya untiye. 


text:
<pb/>Piya uwaimogana, mono tisa kiye kina kaꞌisami pi kamana antota maya untawe: Tisa, kaeba aogi kamana yene, untini, 


text:
Piya, mono isapi Samu isapipa Tebiti aewapa mayama kaentiye:<pb/>Inatisa Tabe Yagaramaba Waꞌega yagaranepa: Kaeba nayatakanti miyo omintiye, iye.<pb/> 


text:
Piya, aintiba kama kinakapa uwaitakini kae kagisa amentapinti wama mikibewe, omintiyema, piyama Tebiti kaemarantiye. 


text:
Pigoya, Tebiti aewapa Waꞌeganene otantiye. Aeba aya piyema agaꞌuwakaba: Waꞌeganeneba, untiyemagina Isu ibigantiye. Mono tisa kina igeꞌma kamana Isu untiye 


text:
Tigeba mono tisa kina miyesa nkawametapa a-mpima, uwa aogima miyiyo. Igeba eꞌero kai amirite keꞌi paebuta nasigini, wasana akiyenabinti wama wa waya igama iꞌmu puwaitasanaga iguꞌamaba tabera waiye. Piya puntini mono namapipe taenabikenabipe tabe kinaꞌmi ntabae maema paitama mikenaga yewe. 


text:
Piya untini igeba kiya waeꞌmi namankaipe kotankaipe uwa paibuntini, kampari nunamuba eꞌerota yewe. Pigoya, pi kinaꞌmipa aintiba Kotiba antotaꞌenaba tabera ka ibiꞌma kuntaenaba imikiye, Isu piya untiye.<pb/>


text:
Pigoya, Isu aeba tabe mono namapi ampima agaomepa mone kutantaga kinaꞌmiba Kotika iꞌmu mpone kankabebi atauguna, agantiye. 


text:
Piya pogana Isuba agate maya uwaimintiye: Naeba taga urimekiri abiyo, ma nkabeya kusi waeꞌmaba kaꞌisa kinaꞌmipa igasima moneba ataye. 


text:
Kaꞌisa kinaꞌmiba uwoma mponewai waintegini Kotika iꞌmu moneba atagana, ma kusi abeya wae aeba monewapa naninta ika puma nakena kampa atanta, aꞌyaꞌma kasiwaegaite uwarakaꞌya mintiye, Isu piya untiye. Mampabisaena aꞌya wakena kamanane 


text:
<pb/>Pigoya, kaꞌisa kinaꞌmiba tabe mono namankamaka maya untawe: Mono awaꞌenaba aogiyena potama tauka pugaye, untawe. Piya yuguna, pika Isu maya untiye: 


text:
Nama agama, tiꞌmu pentana aintiba kampa waikiye. Ka kana aborakiniba kama kinaꞌmi irosaꞌma nama kumatipa akasagasuba kasaigina ka yabankamaba to ka yabankama nkabobora wareꞌnaigina nama tubo aborama waikiye, untiye. 


text:
<pb/>Piya yogini, igeba mayama abigantawe: Tisa pintanaba ayantaga aborakiye. Nana kukantana aboraka agapa kana arosakena piyeba, ukune, untawe. 


text:
Piya yuguna Isu maya uwaimintiye, tigeba tiguꞌama aꞌyugu purigaisanaga aogima kiya kabima miyiyo. Wasana uwoma aborama nae nage uma naeba Karaisiti nawe, yigini, to kaꞌisamiba kanapa ago arosawaye, ukibewe. Pigoya tigeba piya ukibe kinaꞌmipa a-nkiyegaraiyo. 


text:
Piya, aintiba maꞌena puma esiba kamana abintiripa, a-pami puma tiyekuruba a-piyo. Pintanaba paitama aborawakana, aintisa kanaba agaropa kampa aborama ainti aborakiye, Isu piya untiye. 


text:
<pb/>Piya untana Isu to maya uwaimintiye: Maga maga kinaꞌmiba kamaena pigini to kaꞌisa kinaꞌmiba to ka marisa kina uma iyeguyigini kamaena purite wagana pikibewe. 


text:
Pigoya, imimapa tabera pekana, kaꞌisa aukaꞌi tabe kabu aborakana, yonintana tabera aboraurite wagana kana pikiye. Piya, mantariba ku kantanaba toma toma aborakiri agate tiyekuru puma tabaraba pikibewe. 


text:
<pb/>Pi aꞌyaꞌwaemaenaba kampa aborantakini, igeba tirakuꞌma karana titama ataena puritama, mono namapipe igaꞌna namapipe tibabuma kamana uritama ata puritakibewe. Pigoya nae nage uma ata punatamagini kiya kinake kamana abikena kinake ige iyobi tibaburite wama kamana uritakibewe. 


text:
Pigoya ibaba aogima abiyo: Pi ntagaba tigeba ige iyobi uma asimaba: Ayama kamana antota ukunemaba, a-ntapiyiyo. 


text:
Naene tigu timabi tiwamupi kamanaꞌnepa atakana aogi napi napiyenabe aborarimekiri ukibewe. Aibigini kama kinatimpiba kamanatipa kampa aeguma akaꞌyukibewe, untiye. 


text:
<pb/>Pigoya, pabi ntaga tino tibakibe, tiganto tiꞌnanto, kaꞌkura tiyoꞌmibe kama puritama, iyekita puritama, ataena puritama, tige aruyenabisa kaꞌisaba tiyegukibewe. 


text:
Piya, tigeba esegima mima tigu timapa to kake maekibewe, Isu piya untiye. Yerusaremi kuma ainti ataena pikibi kamanane 


text:
<pb/>Pigoya, aintiba tigeba agakibepa irebu kina kanama Yerusaremi kuma kobe pigiripa agamagiripa: Kuma aiꞌnere aguya aikena kana agarosaye, yiyo. 


text:
Pigoya Yutiya mari mikibe kinaꞌmiba tiyegaka wama amu mari iyiyo. Piya Yerusaremi kumati mikibe kinaꞌmiba pabiyama karuꞌena paiꞌma wakibewe. Piya uwaena kumati kampa wakibewe. 


text:
Pigoya pi ataga Koti wasana aꞌyikiki pemi ntaga aborakiniba, mono kamanapa untaꞌenamaba esegi puma aborawaekiye. 


text:
We, igaꞌentaga waeꞌmibe yagaranto nono aꞌmikibe waeꞌmibe kamparagama mikibewe. Mampara mikibe kinaꞌmiti kuntaena aborakanaba, Koti agobintanaba mampara aꞌyaꞌma mikibe kinaꞌmipa pabiyama aborawaimikiye. 


text:
Piya, kasotasa irisakibewe. Aibumagini, igaꞌna ubuꞌurite wama uwoma to kinaꞌmi nkibakapi metaigini kayokayaꞌena puwaitama mikibewe. Piya, namuꞌisa kinaꞌmiba Yerusaremi kumapa aguya aima mima ataena puyabaꞌmiyigina, ainti namuꞌisa kinaꞌmi igeꞌwaipa aꞌya puwaitakiye, Isu piya untiye. Wasanama Ntagara aborakena kamanane 


text:
<pb/>Pigoya, pi ntagaba pape, ope, noribe awameꞌenawa tonarona aborakiye. Piya mabipa kayo waninkama aigaꞌyoꞌya puma tapo uma agayemisa pekini, aꞌyaꞌma mampabisa kinaꞌmiba karu puma iyekuru pikibewe. 


text:
Pigoya, pi ntagaba mantaba kuru pekana esegiyenawapa iyobaꞌma kareko pigini, mara aꞌyaꞌma kinaꞌmiba uwoma nkigi napikibewe. Eya, kaꞌena mabi aborakenaenaga napima karu puma iyekuru pigina iyonantaꞌena pikiye. 


text:
Pintana aborakapa, Wasanama Ntagara naeba ibinankama nkagupinti tabe esegiyenanentaga eꞌwasaenanentaga aborakini nagakibewe. 


text:
Piya, ainti pintana agobima aborakiri, asimagiri tiyowa aisesama agate: Koti tababikena kana agarosaye, yiyo. 


text:
<pb/>Pigoya piya untana, Isu meto kamana ka amato puma maya uwaimintiye: Tigeba piki yage, to kaꞌisa yawamake agoga napiyiyo. 


text:
Pigoya mage mantageba aꞌya wakana, kamanaꞌnepa waiyaba waima kampa kakakiye, Isu piya untiye. Abagi kinaꞌmiba aogima kabiyiyo, Isu untiye 


text:
<pb/>Pigoya, Isu to maya untiye: Asi nasi esegi wani ntama aiboꞌena puma mampabisaenaga napi napi puma Kotika tigeguꞌa pusanaga, tigeba aogima napima kabima miyiyo. Aꞌyugu uwasuwa puma mintigina aborasanaga kabima miyiyo. 


text:
Piya, asi nasi aogima kabima miyiyo. Asi nasi Koti esotaigina esegiyenaba timeno. Piya pigina, pi aꞌyaꞌma ataenamaba uwa tigasakiri, Wasanama Ntagaramante naobi aogima asikibewe, Isu piye untiye. 


text:
<pb/>Pigoya Isu aeba aꞌyaꞌwaema yagaba tabe mono namapi mima aꞌyaꞌma kina Kotitisa aogi kamana uwaimima mintantiye. Pigoya, ase yoganaba Oribesi amuti ima waibutaye. 


text:
Piya pogini, abaya aseka aꞌyaꞌma wabe wayape irosaꞌma Isuti kanama tabe mono namapi ampima aetisa aogi kamana abi puntawe.<pb/>


text:
Pigoya, yisiti kampa wainta pareti nakena yaga aborakina puntiye. Piya, nakenagana ataome ntagama nkagewapa Pasobawe. 


text:
Aborakena pogini tabe mono kiye kinake mono tisa kinake igeba aꞌyaꞌma kinaka iyekuru pumagini: Isu ayama aegukune, untawe. 


text:
<pb/>Piya umagini mintuguna, Sataniba Isu abagi yagara ka agewapa Yutasi Isikeriyoti, aeba nagisarisa tara tumpaema kina ige arayenabisa yagara, ae antabi pasintiye. 


text:
Piyama pasogana, tabe mono kiye kinake mono irebu kinake igeti aruyenabi wama Isu minaga pekini arakurikibe kamana uwaimintiye. 


text:
Piya uwaimogini igeba abimagini iꞌmu pumagini, Isu nkaegukena kutaru mone amikena kamana uma aogi puntawe. 


text:
Piya yuguna kamanaꞌwai wasiyuꞌma, wasanamiba kampa agama abuguna kakama minaga pikena apasa puma mintantiye. Isu abagi kinaꞌwake Pasoba naninta nantawe 


text:
<pb/>Pigoya, yisiti kampa wainta pareti nakena kana aborantiye. Pi ntaga sipisipi kaemagini Pasoba naninta nantawe. 


text:
Pigoya, pi ntaga Isu Pitake Yonike maya uma uwaisitantiye: Tisigeba wamagirisi, Pasoba naninta maema aiꞌaru pisigi uma nano, untiye. 


text:
Abiso. Tisigeba waꞌeri ima wasana ka wani kankabe maete wakibi ntagara pabuma aegaꞌurite waꞌeri iyisigina, namapinti uma pasekirisiba pabi ntamapi tisigeba uma pasiso. 


text:
Piya, namapi ima pi namankama nkabapa mayama omiso: Tisa yagara kaeka maya iye: Ae mparunta nabagi kinaꞌmige taeba Pasoba nanintaba nakune, iye, omiso. 


text:
Piya omisigina nama mparupa inati tabe maru ka ama agumagina aogi pumaranta tisiyakekirisi, pitaꞌi maema asu aiꞌaru piso, uwaisimintiye. 


text:
Piya uwaisimoginisi, isigeba wama pi yomesa pumaginisi abatama Pasoba naninta maema aeꞌarubantase. Naninta nantini Isu aeꞌwa nkaraꞌena puwaiyakintiye 


text:
Piya nantini maya uwaimintiye: Naukikena kanaꞌnepa agarosagi, Pasoba naninta ma tigege nakenagaba tabera nabiye. 


text:
Naeba yekiri abiyo. Naeba Pasoba nanintaba to kake kampa nanta Koti kabiratakenaena aborakini piꞌna nkantota waikiye, untiye. 


text:
<pb/>Piya umagina, aeba wani kankabe maema, Koti aꞌmu potama, maya uma imintiye: Tigeba maema marona mona puma naiyo. 


text:
Naeba yekiri abiyo: Waini wani to kake kampa nanta mintakana Koti kabiratakenaena aborakiye, piya untiye. 


text:
Pi kamana umagina pareti maema, aꞌmu potama, ako puma, maya uma imintiye: Mapa nauna, tigeka uma atauwe. (Naeka napima pipa nama miyiyo, untiye. 


text:
Pi naninta nauguna waini kankabe maema pabiyama imima untiye: Ma kankabebipa Kotiti aogaso atokaekena kurante waintiye.) 


text:
Wasanama Ntagara naeba wasanami nkiwamuta purikenaenaba kampa waintiye. Naeba Koti keꞌi namintemiti wakuwe. We, minaga punatakibiꞌnaba aeba antotapa atama mikiye, piya untiye. 


text:
Kamana piya yogini, abagi kinaꞌmi: Kebaya pikibe kina iyewa, marebiga mebiga puntawe. Abagi kinaꞌmi tabe yagaraba kebaya mikiye, untiye 


text:
Piya puguna Isu maya uwaimintiye: Mabisa waꞌega kinaꞌmiba ige esegi puma uwa wasanaba aogima kabiwaitagini, uwa kinaꞌmiba iꞌmu puma kayokayaꞌena puwaitawe. 


text:
Pigoya, tigetiba piyaenaba a-nkaborano. Tigetisa tabe kinaꞌmiba uwa kina miyesa, pi nkawameta miyeno. Piya, tabe yagara aeba kayokaya kina miyesa, pabi awameta miyeno. 


text:
Pigoya tigeba napiyiyo. Aeꞌna asugaintaꞌenawe. Wasanami nakibepa maraꞌmima naninta nakibiꞌna asugaintaꞌenabera, kaoꞌena pikibiꞌna asugaintaꞌenawe. Uwa maraꞌmimagina nakibiꞌna pipa asugaintaꞌenawema, ago abintawe. Piya, naeba tige tibakapi kayokaya kina miyesa puma miyuwe. 


text:
Pipa nabanempa naepa kabikenaenama nkagowampa unatagi, naeba pabiyama tigepa paitakena kina uritauwe. 


text:
Piya, tigeba aintiba kabiritakena kumata naege naninta wani ntantiri tiꞌmu pikibewe. Pigoya, pi ntaga kiya puma mikena yabaera mima Isureyo kina ige nagisarisa tara tumpaema kinaꞌmi kamanata kabikibewe, Isu piya uwaimintiye. Pita auꞌnana kamana omintiye 


text:
<pb/>Piya uwaimintana toba Pitapa maya omintiye: Saimoni, Saimoni, witi ao asari pegina iꞌnintanawapa paꞌwamisa puma, Sataniba tigepa maema timiyoꞌena puritakenaga Kotipa abigaoga, 


text:
pigo naeba kamatitiꞌenaga aꞌyugu pusanaga kaeka uma nunamu yuwe. Pika kaeba mono kita to kake aꞌwae puma aogi mimagina, kaokinapa iyoꞌmaema esegi puwaitao, omintiye. 


text:
<pb/>Piya yogana Pita maya omintiye: Waꞌega, kaeba igaꞌna namapipera purikenaenaripera wagapa, kaegaꞌma wakuwe, untiye. 


text:
Piya yegana, Isu maya untiye: Pita, naeba ugamekana abo: Kokorewamaba iba asekapa kampa aga untakana, kaeba kakagara kampa agao ntagarawe unatagana aga ukiye, Isu piya untiye. 


text:
<pb/>Piya untana, abagi kinaꞌwapa to ka maya uwaimintiye: Naeba monebe iraꞌna kutipe tigisanape kampa wainta urita wagiri, wama uma aguyosagantawoma, ibigantiye. Ibigaogini: Piyaba kampaye, untawe. 


text:
Piya yuguna, maya meto kamana amato puma untiye: Piya, ma kanabipa ibaba tigetisa kaꞌwaina aeba mone waintakanaba, maemagina miyeno. Piya, to kaꞌwaina aeba iraꞌna ku waintakanaba, arakae puma miyeno. Pigoya, kaꞌwaina aeba maꞌena kasupa aguyosagantanaba, kaiwa ka kasakana, ika puma piꞌnaba ka kaso mae ameno. 


text:
Naeba yekiri abiyo: Naeka meto kamana ka mayama pai kaemarantine: Aeba antage kinaꞌmi nkaruyenabi atakibewema, kaemarantiye. Pigoya pipa nae kamana untakana mampa aboraye, untiye. 


text:
Piya yegini abagi kina igeba maya omintawe: Waꞌega, agao, Mampa kasopa tara waintiyema, omuguna Isu: Pabigoye, otantiye. Isu Kesemani yugabi nunamu untiye 


text:
<pb/>Pigoya, Isu aeba asi nasi kumapa atategina Oribesi amuti ibomekini, pi nkaseba abagi kina aepa aegaꞌma intawe. 


text:
Umibometi uma irosaꞌma abagi kina maya uwaimintiye: Tigeti timiyoꞌena aborakiri wareꞌnasanaga nunamu uma esegi piyo, piya untiye. 


text:
Naba, kaeba ukenaba kanara yegana ma nauki nakiyenaba naparo. Piya, nae napiyenakaba kampaye. Kaeka ntapiyena uma esegi penemawe, piya untiye. 


text:
Piya, napiyenawapa to kunta puwaogana to kake esegima nunamu untiye. Piya pogana, tete aiseba paꞌuritegina tipe puma mabi tumintiye.) 


text:
Iwaita mintuguna maya uwaimintiye: Tigeba nana piyema tiwaiba waitamintawe. We, tigeti timiyoꞌena aborakiri wareꞌnasanaga asima tiyogama mima nunamu iyiyo, Isu piya untiye. Isu arakurintawe 


text:
<pb/>Piya umagina mintogini kama kina igeba kanantawe. Pigoya, nagisarisa tara tumpaema kina ige aruyenabisa ka yagara, agewapa Yutasi, aeba paitama ibabute Isuti wama uma amo nantiye. 


text:
Amo naogana Isu maya omintiye: Yutasi, kaeba nana piyema Wasanama Ntagara naepa namo nama minaga pene, untiye. 


text:
<pb/>Pigoya, Isu nkaokina igeba pintana aborakena pogini agate, maya untawe: Waꞌega kaeba abega, kasotasa iyeguyeno, untawe. 


text:
Piya yuguna, igetisa kaꞌwaina monota paitanta kiye yagarama kayokaya yagara kasotasa aegumagina ageba ayatakantisa arisakaentiye. 


text:
Piya pogana Isu agate: Uwa miyiyo, untiye. Aibumagina, pi ntagarama nkagiba maemagina mayo atama asuꞌa potantiye. 


text:
<pb/>Pigoya, mono namapisa tabe kiye kinape irebu kiye kinape kabiyume kinape, ae arakurikena kananta kina, igepa Isu maya uwaimintiye: Tigeba naeka abeganaba ku kina kanta pogiri, tigeba maꞌena pikena irebu kasutintaga kanama naegukena pewo. 


text:
We, naeba asi nasi tabe mono namapi mima mono urimone. Piya, pi ntagaba nana piyema kampa narakurintane. We, ibaba tige kanapa aboragina, tununtanama nkesegiyenaba aboraye, Isu piya untiye. Pita Isuka kampa agantuwe untiye 


text:
<pb/>Pigoya, igeba Isu arakuꞌma ababute wama monota paitanta kiye yagarama ntamapi ababute intawe. Piya puguna, Pita aeba ainti ikaꞌi wantiye. 


text:
Pigoya, pi kama kinaꞌmi kagisa kagopi uma paiꞌma yaku kaima tapima mintantawe. Umintuguna Pita aeba pabiti wamagini ige ibakapi umintantiye. 


text:
Umintogana kayokaya araga kaꞌwaina kanama yaku nkabura agabebe puma maya untiye: Ma ntagaraba aege miyemi ntagarawe, yogana, 


text:
Piya otate mintogana, kampagina eꞌero kanaba kampa mintogana, to kaꞌwaina agate maya untiye: Pi kaeba ige aruyenabisawe, yogana, Pita: Ma ntagara, naeba kampaye, untiye. 


text:
Pigoya ainti to kaꞌwaina irosaꞌma uma esegi puma maya untiye: We, ma ntagara taga aege mibemine. Aeba Karariya marisawe, yogana, 


text:
Pita maya untiye: Ma ntagara, kaeba kamana yempe kamanapa kampa abintuwe, untiye. Piya yogana kokore ka aga untiye: 


text:
Pigoya, Waꞌega aeba aꞌwae pumagina Pitati aomaraogana, Pita aeba Waꞌegama ominti kamana napintiye. Piya: Kokore aga kampa untakana, kaeba kakagara naeba aepa kampa agao ntagarawe ukibene ominti, 


text:
pi kamana napimagina antara purite abeꞌi irosaꞌma wama tabera kubeꞌena puntiye. Mono kanisore akiyenabi kamana otantawe 


text:
aowaba airari kaetama aeguntini: Kaeba poropete mintanapa ma kaeguyemi ntagarama nkagewapa yo, untawe. 


text:
<pb/>Piya puguna marogini, tabe mono kiye kinape mono tisa kinape to kaisa kabiyume kinape aꞌyaꞌma aki puma kamana otakena yuguni, Isu ige aruyenabi ababute wantawe. Piya puguni kamana mayama omintawe: 


text:
Kaeba Koti utaratanta yagara Karaisiti mintanapa, uma aboraramo, untawe. Piya yuguna aeba maya uwaimintiye: We naeba urimosinta tigu kampa namesine. 


text:
We, Wasanama Ntagara naeba ibasa yaga tabe esegi yagara Koti nkayatakanti mikuwe. Pi kanaꞌne ago aboraye, untiye. 


text:
Piya yogini, aꞌyaꞌma abite: Kaeba Koti Ntagaragawoma, abigantawe. Abigauguma: Tigeba ago yewe. Pipa naewe, untiye. 


text:
Piya yogini maya untawe: Nana piyema to kake kamana ukune. Aeꞌwa nkawamupisa pabigo yegi abune, untawe.<pb/>


text:
Aeti wamagini agobima kamana maya uma otantawe: Ma ntagarama nkagoba mayama waintiye. Aeba aꞌyaꞌwaema mampabisa kinaꞌmite kamana akayaratama: Wasana waꞌega yagara Sisa aepa mone a-nkamiyo untana, aeꞌwakaba: Naeba Karaisiti, wasana waꞌega yagara nawe iye, piya untiye. 


text:
Piya yuguna Pairati: Kaeba Yuta kinaꞌmi Nkaꞌega yagaragawoma, abigaogana: Pi pabigo yene, Isu untiye. 


text:
Piya yogana, Pairati tabe mono kiye kinape to uwoma uwa kinape maya uwaimintiye: Naeba ma ntagarama nkaguntaenawakaba aguyosagaopa kampa agauwe, untiye. 


text:
Piya yogana igeba esegimagini maya untawe: Aeba waya wa esegi kamana uwaimegini igeba pami ntami puma mare-u me-u pegana, kana maꞌena kamanaꞌama mampabi tabe puma anosawaye. Aeba Karariya marisa agobima pintana purite mataꞌi aꞌyaꞌma Yutiya mari pabiyaena piye, piya otantawe. Isu to kake ababute Erotiti wama kamana otantawe 


text:
Piyama ibigaogini igeba owe yuguna: Pipa Eroti kabitemi mpawe, untiye. Piya umagini: Erotiti ababute waiyo, yogini ababute wantawe. Pigoya, Eroti aeba pi kanabipa Yerusaremi kumata aꞌyo umintantiye. 


text:
<pb/>Piya ababute wauguna, Eroti aeba Isu agama antawamaba asoya puntiye. Aeba Isu nkawaga kamana abima eꞌero ntaga aepa agakenagaba abuma mintomekanawe. Pigoya, aeba maya untiye: Naeba yekana awameꞌena ka peka agakuwe, untiye. 


text:
Piya, Erotibe irebu kinaꞌwape igeba Isu to kake karana atama ata kamana otamagini, waꞌega kai ka maema amitamagini, Pairatiti to kake aꞌwae puma agarubuguni ababute wantawe. 


text:
Pigoya Pairatibe Erotibe isigeba paipa isimoꞌenabi mintantamekinisi, pi ntaga isiyoꞌena puma paru puntase. Pairati maripora aegukena kamana untiye 


text:
<pb/>Pigoya Pairatiba tabe mono kiye kinape to kaꞌisa kiye kinape wa wayape igegaꞌe yogini kanama aki puntawe. 


text:
Piya puguna aeba maya uwaimintiye: Tigeba ma ntagaraba naeti ababute kanamagiri maya yewe: Aeba wa waya akayuma kamana uwaimiye, yega, naeba pi kamanaka tige tiyobi abigaopa, kapa tige ota nkaiboꞌenawapa kampagi aborauwe. 


text:
Piya, Eroti pabiyama aguyosakate, to kake umagina agarubagiri aꞌwae puma to naeti ababute kanawe. Abewo. Purikena awametapa kaꞌenaba kampa puntiye. 


text:
Pika naeba yekini, irebu kinaꞌmi eru kasutasa aeguma airisa kasaigina pi kamanaꞌwapa aꞌya wakiye, piya untiye. 


text:
<pb/>Piya yogini, aꞌyaꞌma pi kina igeba tabe kamana kaga umagini maya untawe: Aeguyegana pureno. Parabasi aepa igaꞌnabisa iyoba tamo untawe. 


text:
Pigoya, Parabasi aeba kaꞌisa kinaꞌmige kamana akayuma maꞌena pumagina wasana ka aeguma kaiyogini igaꞌna namapi atantaka, piya untawe. 


text:
Piya yuguna Pairati kamanaꞌwai akaꞌi yogana kakagaena pogana, maya uwaimintiye: Aeba nana kamparagaenaba pegiri aegukena pewe. Naeba aboganaba ataenawaka purikena awametapa kampa piye. Aibegi, yekini eru kasutasa aegugasigina uwa mikiye, piya untiye. 


text:
Pigoya, igeba esegima to kake tabe kamana umagini imo kamana uma maya untawe: Maripora aeguyegana pureno, untawe. Piya aꞌyugu kamana umagini kiya yagarama kamana aeguntawe. 


text:
Piya, kamanaꞌwai wasimagina wasana aeguma kaiyogini igaꞌna namapi atanta ntagara, aepa iyoba imintana, Isupa ige yumesa puma irebu kina imintiye. Isu maripora aeguyuguna purintiye 


text:
<pb/>Pigoya, igeba Isu ababute keꞌi wama wasana ka uma abatantawe. Kana yagarama nkagewapa Saimoni, aeba Sairini kumatasa yagarawe. Aeba torisa kanaogini arakuꞌma Isunta maripo maema aesaga atauguna aesagabite Isu nkakaꞌi wantiye. 


text:
<pb/>Pigoya wasana wabe wayape uwoma kina kaga iyegaꞌma wantawe. Pigoya, uwoma waeꞌmiba intara puma kubeꞌena puma potantawe. 


text:
Piya puguna, Isu aꞌwae puma maya uwaimintiye: Yerusaremi kumatasa wae, tigeba naeka kubeꞌenaba a-piyo. Tigeba yagararike tigerikeka kubeꞌenaba piyo. 


text:
Abewo. Ainti ka kana aborakiripa maya ukibewe: We, anamo waepe ibaꞌwaepe yagara nono kampa iminta waepe igeba iꞌmu piyo, ukibewe. 


text:
Piya, pi ata yagaba amuꞌwamakaba: Tigabaꞌma tumima tatikaeyo, untiri, Aꞌabiwamakaba kuya mpaema tapaso, ukibewe. 


text:
Piya wama, maba ka agawapa Aꞌno nkayampu, pitaꞌi irosaꞌma Isu maripora aeguntawe. Pigoya ata pusume ntagara ayatakanti kapa aeguntini to kapa ayakeꞌmasi aeguntini puntawe. 


text:
Pigoya, Isu mayama nunamu untiye: Nabanempa, igeba nae agoga kampagini abintini maya pewe. Pika ataena punatantanawaipa mae igaso, untiye. Pigoya, irebu kinaꞌmi kaiwapa atuguguna abakapisa ataꞌurite teteꞌena puma amaeri ampaeri puntawe. 


text:
Pigoya, wasanaba uwoma kina mimagini pintanaba agawaeyuguni, kiya kina igeba ka abiꞌma ata potama maya untawe: Wasanami kaꞌisa kina iyoꞌmaeyamisa puma aeꞌwa nkaupa aoꞌmaeyano. Piya, aeba Karaisiti, Koti utaratanti ntagara mintanaba piya peno, untawe. 


text:
Piya yuguni, irebu kina igeba pabiyamagini aeguma, karana atamagini, asa wani amikena puntini maya untawe: 


text:
Pigoya, aꞌnotapa kamana awaꞌena mayama kaentawe: Ma ntagara aeba Yutiya kinaꞌmi Nkwaꞌega yagarawema kaentawe. 


