# verses

text:
Naeba Porona, Karaisiti Isu nkaposoro Koti nkabemika unatantiye. Piya, naebe taoꞌyagara Sositenisibe, 


text:
tasigeba Korinti kumatasa Koti mponota aiꞌaru pe kinaꞌmititi ma nkisapa kaeyuse. We, tigepa Karaisiti Isuti atokaeritama aota puritantiye. Piya, tae Waꞌegaba aꞌyaꞌma kinaꞌmi Nkwaꞌega mintiye. Eya, maga maga Waꞌegare Isu Karaisiti nkagegaꞌe uma aegara kina, igeke tigekeri ma nkisapa kaeyuse. 


text:
<pb/>Pigoya, tabarempa Koti, Waꞌega Isu Karaisiti, isigetisa awagaenabe paruyenabe tigeti waiyeno. Korinti kina igeti mono auꞌwa aborawaentiye 


text:
<pb/>Pigoya, tigeba Karaisiti Isuti atokaeyuguna Kotiba awagaenawapa timintiye. Pika naeba tigeka asi nasi naꞌmu potama omuwe. 


text:
Piya, Karaisiti kamana uma aborarimintompe kamanapa tikapintiba auꞌwapa esegima aboraye. Eya, tigeba aeti atokaemagiri, aꞌyaꞌma mono ukenaenabe abikenaenabe to kaꞌisa aogiyenabe aepisa maema miyewe. 


text:
Piyama maema mimagiri, tigeba monoꞌama nkauꞌwapa kapa kampa aguyosagawe. Piya, Waꞌegare Isu Karaisiti aborakibi ntagaga agawa puma mimagiripa, ka auꞌwapa kampa aguyosagawe. 


text:
Piya, aeba aꞌyaꞌma yagaba aogima kabiritakana, Waꞌegare Isu Karaisiti kanabi kamanatipa kampa waikiye. 


text:
Eya, Kotiba yagarawa Isu Karaisiti, Waꞌegare, aeti ka tintabarikenaenaba utaritamagina, tagantana puma aogima kabiritaye. Korinti kinaꞌmiti monoka atataraena aborantiye 


text:
<pb/>Naoꞌmitaba, naeba Waꞌegare Isu Karaisiti nkagewataka ma kamanapa yuwa, abiyo: Tigeba kamanapa atataraenaba a-nkaboraiyo. Kampaye. Tigeba ka napiyena puma aki puma, kaꞌmasa puma mima ka tintabariyiyo. 


text:
Pi kamanaꞌama nkagoba mayama abuwe: Tigetisa kaꞌwainaba: Naeba Poro mpono aegarao kinaꞌnawe, iye. Piya, to kaꞌwainaba: Aporo nkaegarao kinaꞌnawe, iye. To kaꞌwainaba: Pita nkaegarao kinaꞌnawe, iye. Piya, to kaꞌwainaba: Naeba Karaisiti nkaegarao kinaꞌnawe, iye. 


text:
We, pipa ayamawe. Ke Karaisitipa pako potantiye, a. Poronaba, naeba tigeka maripora puꞌma tiyoꞌmaentuwa, a. Nae nageraka wani pasintawa, a. Pipa kampaye. 


text:
We, tigeba naeka: Aeti atokaema ae agera mono wani pasintompene, usanaga, naepa kampa nabiye. Piya, naeba kampa wanipa paititantoka Kotiti naꞌmu potauwe. Piya, Karisipasike Kaiyasike isige isibi paiꞌisitantone. 


text:
Pigoya, to kapa mayama napiyuwe: Setepana nkaokina igeke paiꞌitantone. To kaꞌisa paiꞌitantokaba kampa napiyuwe. 


text:
Pigoya, Karaisitiba: Mono wani paiꞌitaomaba, kampa unamima: Mono kamana uwaimoma, unatantine. Eya, Karaisiti mparipo kamanaꞌama nkagowapa maete tumisanaga, iga kamana yesa puma a-suma, mono kamanaꞌamana uwaimoma, unatantine. Karaisiti aeba Koti nkesegiyenawe 


text:
<pb/>Pigoya, aꞌabibinti tumikibe kinaꞌmiba: Maripo kamanapa ata kamanane, yewe. We, tauꞌikibi kinaꞌmitaba, taeba mayama abune: Pi maripo kamanaꞌama nkagoba Koti nkesegiyenawema, abune. 


text:
Pikaba mono isaꞌama kamanapa maya iye:<pb/>Naeba aogi napiyena pe kinaꞌmi nkiga napikenaenawaipa aeguyekana tumikiye, iye.<pb/>Piya, abikenaena waintaga kinaꞌmi nkabikenaenawaipa maema aꞌyugu puwaitakuwe, untiye, iye. 


text:
Piya, Kotipa agasi ntapiyena yaga yagaraba aempa mintiye, a. Ago kamana abinta yagaraba aempa mintiye, a. Kamana aogima aꞌwae pukena yagaraba aempa mintiye, a. Pipa kampaye. Mampabisa kinaꞌmi ntapiyenama nkagowapa ataenawema, Kotiba tayakintiye. 


text:
<pb/>Piya, wasanamiba igewai ntapiyenabisa Koti nkagoba kampa napikibewema, Kotiba aewa aogima ntapintiye. Piya, mabisa kinaꞌmiba mono kamanaka: Aibo kamanane, yewe. Piya yegana, mono aboraompe kamanatasa Kotiti imatiti pe kinapa iꞌikenaga aogima iye. 


text:
We, Yuta kinaꞌmiba awameꞌena agasanaga ibiye. Kariki kina igeba wasanama ntapiyena abisanaga ibiye. 


text:
We, taeba piyaba kampa tabegi, taeba Karaisiti yara aegunta mpono yune. Piya, pi kamanapa Yuta kina igeba abegana, igisa aimisa imegini wareꞌnasa puma ataenaba pegana, to marisa kinaꞌmi abepa: Aibo kamana kanta piye, yewe. 


text:
Pigoya, Koti aeꞌwati atokaeyiyema uwaitai kina, pipa Yuta kinape Kariki kinape, kaga Karaisitika abimagini, igeba: Karaisiti aeba Koti nkesegiyenabe napiyenawampa nkagowape miyema, yewe. 


text:
Piya, wasanami Kotika: Aiboꞌena piye yepa, pi nkaiboꞌenawampa wasanami ntapiyenawaipa asu igasaye. Eya: Koti aeba magimagiyena piye yepa, pi mpagimagiyenawampaba wasanami nkesegiyenawaipa asu igasaye. 


text:
<pb/>Naoꞌmitaba, Kotiti kampa atokaenta ntagaba, aya kina tigeba mintuguna tigegaꞌe uma tiba puritantiye. Pipa mayamawe: Tigepisaba tarantomi mampabisa napiyenaba aogima maema mintantawe. Tigepisaba tarantomi mamparapa esegiyenaba maema mintantawe. Tigepisaba mampara tarantomi tabe igiba aborama mintantawe. 


text:
Piyama mintuguna, mamparasa aogima ntapiye kinaꞌmi nkini pusanaga, aibo kanta puma miye kinapa Kotiba tiba puntiye. Mampara esegi puma miye kinaꞌmi nkini pusanaga, magimagi kinapa tiba puntiye. 


text:
Piya, wasanami nkiyobi kampa agegaꞌe waimaenabe ataenabe kampa aboraintanabe, Kotiba utawaitama maete ima, mampabi agegaꞌe waintintanama airisakasagina tumiwaye. 


text:
Piya, Koti aeba tigepa Karaisiti Isuti atokaeritama eꞌwasaena timimagina, Karaisitipa tae napiyenareka atantine. Piya aeba wasana arupu puma aota puratama taba puma ika puratakena ketene. 


text:
Pigoya, pikaba mono isaꞌamaba maya iye: Kaꞌwaina aꞌmu pukena untanaba, Waꞌegawama nkau maete ima aꞌmu potano, iye.<pb/>


text:
Naoꞌmitaba, naeba tigeti irosaꞌma Koti nkage awaga kamana urimintopa, aogi napiyenanetasabe tabe kamanaꞌnetasabe kampa aborarimintone. 


text:
Naeba to kaꞌisa kamanapa kampa uma, Isu Karaisiti nkago kamanaꞌamana urimikena napintone. Piya, aeba yara purinti kamana urimintone. 


text:
Piya, monopa urimintopa, aogi napiyenayaga yagarama kamanapisaba kampa napiyenaripa aꞌwae puntone. Kampaye. Awamusaꞌama nkesegiyenarasa aboraramintuwe. 


text:
Piya, aꞌyugu timatitiꞌenarimpa wasanama kamanaꞌamati atakibewe. Koti nkesegiyenamanati ataiyoma, piya puntone. Koti kakamaranta kamanapa Awamusaꞌama aboraramintiye 


text:
<pb/>We, Kotitisa aogi napiyenagaba taga sune. Eya, mono aogima abinta kinaꞌmiba pipa abintawe. Pipa mabisa napiyenaba kampa uma, mabisa kiye kinaꞌmi ntapiyenaba kampa yune. Kampaye. Mampabisa kinaꞌmi ntapiyenaba nagariwakiye. 


text:
Pigoya, taeba Koti kakanta kamanaꞌama nkagoba uma aboraune. Piya, pi eꞌwasa puratakena kamanapa Kotiba paitakaꞌya, ma kampa aboranti ntagaba, napima wasanami nkiyobi kakantemine. Pipa ibaba uramega agowapa uma aboraune. 


text:
We, mampabisa kiye kinaꞌmiba pi kamanaꞌama nkagoba kampa abibebe puntawe. Abibebe puntasinta, eꞌwasa Waꞌegaba maripo yarapa kampa aeguntasine. 


text:
Pikaba mono isaꞌamaba maya iye:<pb/>Wasana aorasa kampa agama, agebisa kampa abima, antabaipinti kampa napiyemintanaba, pipa Kotiba aborama, ae agu kaoꞌena pota kina, igeꞌena Koti maema aiꞌaru puwaitaye, iye. 


text:
<pb/>Pigoya, pi kamanaꞌama nkagoba Kotiba otaogana Awamusaꞌama uma aboraramintine. Eya, Awamusaꞌamaba aꞌyaꞌmaenama nkagowapa abiwaemagina, Koti kakamarantapa kaga abintiye. 


text:
Piya, kaꞌwaina aoꞌma nkagutasa agowapa abikiya, a. Pipa kampaye. Aguꞌwama nkagowama aewa abikiye. Pabiyama wasana Koti nkagoba kampa uwaba abegina, Koti Nkawamusaꞌwampa abiwa abiye. 


text:
Piya, taeba mampabisa awamusapa kampa maeyune. Kampaye. Taeba Koti Nkawamusa maeyompepa, Koti aꞌmuntana tamemika abiyomawe. 


text:
Eya, Koti aboraramintemintanama nkagoba kampa wasanami ntapiyenabisa aboraune. Kampaye. Pi nkagoba Awamusaꞌama uramegi uma aboraune. Piya, Awamusaꞌama taga kamanapa uwaimokini, Awamusa maeya kinaꞌmiba abewe. 


text:
<pb/>Pigoya, Awamusa kampa wainta yagaramaba Koti Nkawamusaꞌama nkaboraramintanaba kampa maekiye. Pipa kampaye. Aeba pika abekanaba: Aibo kamanane, umagina kampa aogima abikiye. Kampaye. Pipa Awamusaꞌamatasa agoba abokana, uwa kinaꞌmi abikenaenaba kampaye. 


text:
Piya, Awamusaꞌwantaga yagarama aꞌyaꞌmaenama nkagoba agama kanara aꞌyikikiye. Aibekana, Awamusa kampa wainta kinaꞌmiba pi ntagarama nkagoga aibosabo pikibewe. 


text:
We, mono isaꞌamaba maya iye: Waꞌegawama ntapiyenaba kebaya aꞌyaꞌma abima amato puma omikiye, iye. Pigoya, taeba Karaisiti ntapiyenaba maema miyune.<pb/>


text:
We, naoꞌmitaba, Awamusa waintaga kinaꞌmi kamanapa uwaimintopa, pabiyama tigepa paipa kampa urimintone. Pipa kampaye. Marusa napiyenayaga kina uwaimosa puma tigepa paibuma urimima, tigeba inamu kanta puma Karaisitintanabipa mintugu, paibuma urimintone. 


text:
Eya, naeba esegi nanintaba kampa timima, inamu ntagara nono amemisa puma kamanapa paibuma urimintone. Piya, esegi naninta nakenaba paipa kampa kanara puntiri, ibaba piyaba kampa pewe. 


text:
We, tigeba marusa napiyenayaga kina kanta puma mintiri, kampa esegima abintawe. Piya, tigeba tigobipa tabera puma maka kamana ukenaena aborantiripa, tigeba marusa napiyenayaga kina kanta puma miyewe. 


text:
We, tigepisa kaꞌwainaba: Naeba Poro nkaegarao kinaꞌnawe yegina, to kaꞌwainaba: Naeba Aporo nkaegarao kinaꞌnawe yemipa, tigeba uwa kina kanta puma miyewe. 


text:
<pb/>Pigoya, nanawema tigeba napiyewe. Aporo aeba aya yagarawema, Poronteka aya yagarawema, napiyewe. We, tasigeba yoga kinatasawe. Piya, Waꞌegawamaba urasitantemi ntuga puma mono urimuwagiri, abima Kotiti timatiti puntane. 


text:
Piya, naeba aintana puwagana, Aporo aeba yonintana pogana, Kotiba aborataogana iꞌma auꞌwa aborantiye. 


text:
Piya, aintana pemiꞌnakaba a-so. Ae agegaꞌeba kampaye. Yonintana pemiꞌnakaba a-so. Ae agegaꞌeba kampaye. Koti ae abintowa pegina iꞌma auꞌwa aboraye. Aeka yo. 


text:
Pigoya, aintana pemiꞌnabe yonintana pemiꞌnabeba, isigeba pemepa kaꞌmasa pese. Piya, yogawaisimpa pemesa puma nakenaba antotapa pabiyama maekibese. 


text:
Eya, tasigeba Koti ntuga ka yuga pogiri, tigeba Koti ntuga mintiri, Koti kimaranti ntama mintawe. Tasigeꞌenaba kampaye. Yogarempa nkagowapa aborakiye 


text:
<pb/>Pigoya, Kotiba unatantemi ntugaba naeba puwe. Piya, na kikena kinaꞌmi pesa puma, naeba Kotiti maruntana aogi potaogini kiyewe. Pigoya, tigeba ka aukaꞌisa amato potama kintiri, ka ka kinaꞌmitaba aogi potama kabiyiyo. 


text:
Piya, pi mparuta wasanamiba korirasawo, siribarasawo, aogi yabatasawo, yarasawo, kabirasawo, aꞌnorasawo, amato puma kikibewe. 


text:
Pigoya, aꞌyaꞌma na kiye kinaꞌmi ntugawama nkagowaipa ka ka aborakiye. Piya, ainti tabe kanabipa yakutasa agowaipa aborakiye. Eya, pi tabe yaku kaemagina, yogama nkagowapa aogiyenawo aya pumabaya aborakiye. 


text:
Pigoya, kaꞌwaina pi mparuta kiyekana yakunkamaba kampa tawaenta uwa waiyekanaba, aogi ikanka mpaekiye. 


text:
Piya, to kaꞌwainanta yakunkama tawaeyakanaba, ikankapa kampa maeyakana, aewapa aoꞌmaema yakupisa isoꞌatama uwa auꞌikiye. Wasanama nkageba a-nkasagayuyiyo 


text:
<pb/>We, tigeba Koti nkaota nama miyegana, Koti Nkawamusaꞌama tikapi miyaba miye. Pikaba kampa abintawa, a. 


text:
Pigoya, tigeba Koti mpono nama mpimagiri, pipa aota nama mpintawe. Pika kaꞌwaina aeba Koti ntamapa ata potakibemipa, Koti aepa antotapa ata potama kaikiye. 


text:
<pb/>Tigeba tigutimpapa amiyoꞌenaba a-piyo. Piya, tigetisa kaꞌwaina aeba: Wasanama kamana aogima abo ntagaranawema napiyemipa, pi ntapiyenaba kasano. Eya, mampabisaena kampa abe kina kanta puma mintanaba, taga abikenaenaba inatisa maeyano. 


text:
We, mabisa napiyenaba Koti nkaobipa aiboꞌenawe. Pika mono isaꞌamaba kapa maya iye:<pb/>Napiyenayaga kinaꞌmiba igewaintana pegana, Kotiba igeꞌwai ntapiyenarasa aꞌwae puma ko pawaitaye, iye. 


text:
Piya untana to kapa maya iye:<pb/>Waꞌega aeba wasanami ntapi napiyena abemipa, anagiyena kanta puwaye, iye. 


text:
Piya, Porontepe, Aporope, Pitape, mabisaenabe, aogantaꞌenabe, purintaꞌenabe, waintintanabe, aborakenaenabe, aꞌyaꞌmaenaba Kotiba tiyoꞌmaema aborantipa, tigeꞌenawe. 


text:
Pigoya, tigeba taeka napimagiri: Karaisiti kayokaya kina mima, Koti kakanta kamanaꞌama nkago aborakena kiyewema, taeka napiyiyo. 


text:
We, tigebera wasana akiyenabi kaꞌwaina naeka kamana unatakibepa, pipa abekana nae naobi auꞌwantana kantaba kampa pikiye. Eya, naenekeba agonekaba kamana kampa ukuwe. 


text:
Piya, nae aiboꞌenanekaba kapa kampa napintapa, pikaba: Arupu yagara mintuwemaba, kampa ukuwe. Kampaye. Nae unatakenaenaba Waꞌegawama ntuga kana unatakiye. 


text:
Pigoya, Waꞌegawama kanapa kampa aborantemitapa, tigeba pintanaba a-nkaꞌyikiyo. Kampaye. Waꞌegawama aborakibipa, tununtanabi kakantintanaba maema arantaꞌenara atama, wasanami ntapiyenaba kaga maema aborakiye. Piya, pabi ntagaba Kotiba aꞌyaꞌma kinaꞌmiteti antota aꞌmuntanaba aꞌyigitatakiye. Korinti kinaꞌmi igewai nki maete intawe 


text:
<pb/>Naoꞌmitaba, naeba Aporoke naeke tasigeresika yuwe. We, tigeba aꞌyaꞌma kiya kinaꞌmikaba napima, mono isapisa kamana aegaꞌma a-nkasugasi tunkagasi purataiyo. Pikaba tigu maete ikenaenaba a-piyo. 


text:
Pipa tabe tigigaꞌeba ketisa maeyawe, a. Tigeti waintintanaba Kotitisaba nana kampa maeyawe, a. Kotitisaena maentiripa, pipa nanaga ago kina kantaba puma titipa maete iyewe, a. 


text:
<pb/>We, tigeba monoꞌama igaꞌe pami kina kanta puma miyewe. Tigeba uwaena yaba mpaeya kina kanta puma miyewe. Tigeba ago tagasima, waꞌega kiye kina kanta puma miyewe. We, tigeba taga waꞌega kiye kina kanta puma kabiyesinta, taeba tigeti atokaema kaga kabiyompesine. 


text:
Pigoya, taeba Koti nkaposoro kina miyokini, asi nasiba mabisa kinaꞌmi nkiyobipe enisore kinaꞌmi nkiyobipe taeguyewe. We, wasanamiba ikaꞌisa paibuma iyeguyegini pure kina kanta puma miyiyoma, Koti uratantibayawema, napiyuwe. 


text:
Piya, wasanami nkiyobi taeba Karaisititiba aibo pompe kina miyokiri, tigeba Karaisititi atokaema aogima abe kina kanta puma miyewe. Tigeba esegi kina miyega, taeba magimagi kina miyune. Tigeba wasanami nkiyobi tige wainta kina miyega, taeba tuminta kina kanta puma miyune. 


text:
Piya, paipa agobima mirite, ibageba pabiyama taeba nanintagabe wanikabe tagaꞌena tabemintaga, aogi kai kampa amirinta kusi puma mintokana, kamaena puratagana, nama kumatepa kampa waiyegi aogimaba kampa miyune. 


text:
Piya, tayapisa araga ntuga taere pune. Pigoya, wasanamiba ata kamana urataga taeba akayona puwaitaune. Karana purataga uwa itaune. 


text:
Akayasurataga paru puwaitaune. Piya, wasanami nkariyena kanta purataga, taeba ibaba wasanami nkiyobi iꞌni kina kanta puma miyune. Poro Korinti kinaꞌmi nkibantana puntiye 


text:
<pb/>Pigoya, ma nkisa kaeyopa, tinintanara aeritakenawanane. Esegi puritakenaga ma kamanapa kaema nabugai ntagaranempititi urimuwe. 


text:
We, Karaisitintanaga ukena kinapa uwaena mintapa, ibantana pe kinapa taranto mintawe. Eya, tigepa naeba mono kamana urimuwagiri, Karaisiti Isuti atokaeyugu, nae nabintone tibantana puntopa mintuwe. 


text:
Naeba pika uma Timotipa otaogana tigeti waye. Aeba Waꞌegawama nkawamu wasiyegina, nabugai ntagarane mintemi, aepa otaogana tigeti waye. Wamagina, kumaka kumaka ampima aꞌyaꞌma monota aiꞌaru pe kinaꞌmi nkaruyenabi uwaiminto kamanaꞌama nkagoba ampa urimikiye. 


text:
We, Waꞌegawama abemika, naeba aro ntaganto tigeti wakuwe. Wamagi, igebigoꞌena pe kinaꞌmi kamanapa kampa abinta, esegiyenawaipa ayakipaya waintiyema agakuwe. 


text:
Piya, Koti kabiratakenaenama nkagoba, pipa uwa kamanapa kampaye. Pipa esegiyena maema aogima mikenaenawe. 


text:
Pigoya, tigeba naekaba nanaga tibiye: Arupu puratakena kasu maete kanao, yebera: Agoya puma agu kaoꞌena puratakena kanaoma, yewe.<pb/>


text:
Tige tikapi kumiyenaba tabera aborama waintiye, yega abuwe. Piya, kaꞌwaina abawampa nkwae maeye, yega abuwe. We, piyaenaba abeꞌisa kinaꞌmi nkikapipa kampa aboragina, to awametane. 


text:
Pigoya, tigeba nana pegiri tigebigoꞌena pewe, a. Ayamabaya tigeba kampa tintaraꞌena puntiri, pi pemi ntagarapa kampa agasawe. 


text:
Pigoya, naeba nauꞌnepa pagasara mintogana, naguꞌnempa tigege mintiye. Piya, tigege miyosinta, pi pemitaka kamana yosa puma, ibantoba Waꞌega Isu nkagegaꞌera otaosine. 


text:
Piya, tigeba aki pigina, naguꞌnempaba tigege ampintakana, Waꞌegare Isu ae esegiyena timekiri, maya uma otaiyo: 


text:
Kana yagaramaba auꞌwapa Satani nkamekana paisaenawapa ata potakana, ainti Waꞌega Isu kanabi aguꞌwapa Koti ababeno, uma otaiyo. Ataena pemiꞌnapa kasiyo, untiye 


text:
<pb/>Pigoya, titipa uwa maete iyepa, pipa kamparagaena pewe. We, yisiti pisa puma asaena amanankantoba nakenabinti ataigina, aꞌyaꞌma asabawaewakiye. Pika kampa napiyewe, a. 


text:
Pigoya, tigeba Koti nkaobi aota kina mintiripa, tikapintisa asaenaba aisaꞌma maegasima, aota naninta kanta puma miyiyo. We, tauꞌikena sipisipi awaropa antotaꞌenaretapa aeguntane. Pi mputapa Karaisitiwe. 


text:
Pigoya, tauꞌikenaenagaba kaoꞌena puma aogima taꞌmu peno. Piya, nanintabisa asaenawapa kasisa puma, wasana ata puwaitakenaenabe aguntaenaripe kasimagiri, aogi Pasoba naninta nasa puma, parutuꞌenabe tagantanabe maema kaoꞌena puma nama tiꞌmu piyo. 


text:
Piya, mamparasa kupiyona pe kinaꞌmikaba kampa untuwe. Igebe, mampabisaenaga ibugai kinape, ku kinape, ama koti nkaegara kinape, igekaba kampa untuwe. Kampaye. We, mamparasa kinapa igasasinta aempari wasine. 


text:
Piya: Mono yagaranawe, yemi ntagarama kupiyona pemipa, aegeba kapipa a-mpiyiyoma, kaerimintuwe. Eya, kupiyona pemi, mampabisaenaga abugami, ama koti nkaegarami, akaya kamana yemi, esegi wani ntama aiboꞌena pemi, kuntana pemi, pabiya pe mpono kinaꞌmigeba kapipa a-mpimagiri, igege kapipa nanintaba a-ntaiyoma, kaerimintuwe. 


text:
We, abeꞌisa kina kamana uwaitakenaenaba naeꞌenaba kampaye. Pipa Kotintanawe. Piya, monota aiꞌaru pe kinaꞌmitaba tikapintisa ata pe kinaꞌmipa kamana uwaitakenaenaba tigeꞌenawe. Eya, aguntaena pemi ntagaraba agarubakasigina tikapintiba a-mpiyeno.<pb/>


text:
Tigetisa kaꞌwaina aoꞌmika amo kamana otamipa, aeba Kotiti atokaeya kinapa iyemita puma, abeꞌisa kinaꞌmi nkiyobi kana kamana otaginaba, ayamabaya kampa anipa piye, a. 


text:
We, Kotiti atokaeyompe kina taeba aꞌyaꞌma mamparasa kinaꞌmi kamana aꞌyikikune. Pipa tigeba kampa abintawa, a. Piya, aꞌyaꞌma kinaꞌmi kamanapa aintiba aꞌyikikibeka, tikapinti anagi kamanaꞌanto aboraipa, tigeba kampa abae pewa, a. 


text:
Piya, aintiba taeba enisore kinaꞌmi kamanapa aꞌyikikune. Kampa abewa, a. We, tae mikenaenarepa arupu pukenaga abae pune. 


text:
Pigoya, tigeti kamana aboragiripa, nana pegiri monota ige kampa wainta kinaꞌmiti wagana, uma aꞌya tigasawe. 


text:
We, tigeba kamanaꞌnepa abigina tini penoma, urimuwe. Piya, monotasa tara yagararamisi kamanapa aborakanaba, tige tikapipa aꞌyikikena napiyena wantaga yagara kapa kampa mintiye, a. 


text:
We, tigetisa kaꞌwainabe aoꞌmibe isimo kamana aborakinisiba, Isu kampa aegaranta kinaꞌmiti waisigina uma aꞌya isitakibepa, pipa kamparagaenawe. 


text:
<pb/>Tigetikapipa kamana aboraipa, piꞌna monotipa aeguyegina tumiwaye. Piya, ataena puritagiripa, ayama tigeba kampa uwa itawe, a. Tigeꞌenaba aꞌyugu uwa maeyagiripa, nanaga tigeba kamana uwaitawe, a. 


text:
We, tigegeba antageꞌena pumagiri, tiyotimpipa ataena puwaitama, igeꞌenaba aꞌyugu uwa maeyawe. Pipa kamparagaenawe. 


text:
<pb/>Pigoya, aruꞌena pe kinaꞌmiba Koti kabiratakenaenabipa kampa ubasikibewe. Pipa kampa abintawa, a. Pika tigeba tara tara tigiba a-ntapiyiyo. Piya, kumiyena pe kinaꞌmibe, ama koti nkaegara kinaꞌmibe, kupiyona pe kinaꞌmibe, wami waya kanta puma kupiyona pe kinaꞌmibe, 


text:
kuntana pe kinaꞌmibe, mampabisaenaga ibugai kinaꞌmibe, esegi wani ntama aiboꞌena pe kinaꞌmibe, akayasuwaita kinaꞌmibe, iyeguma kuntana pe kinaꞌmibe, piya kinaꞌmiba Koti kabiratakenaenabipa kampa ubasikibewe. 


text:
Pigoya, paipa kaꞌisamitaba pabiya puma mintantapa, ibaba kampaye. Piya, monotaka paititama, aota puritama, arupu puritantine. Eya, Waꞌega Isu Karaisiti ntugaraka Kotirempa Nkawamusatasa piyama aogi puritantine. Tauteka Koti nkagegaꞌe asagayukune 


text:
<pb/>Pigoya: Aꞌyaꞌma tae pukenaenaba kanara pukune, yepa, pipa kanarane. We, piꞌnaba kaꞌisaenaba kampa tiyoꞌmaekiye. Eya, aꞌyaꞌma nae pukenaenaba kanara pukuwe, yopa, pipa kanarane. We, aꞌyugu kaꞌisaena pekana igaꞌna punatasanagawe. 


text:
Piya, nakenaba tantawama ntanawa, tantawamaba nakena maekenaenawe, yepa, pipa tagane. We, Kotiba tarayagapa kaga isigaikiye. Piya, taupa kumiyena mantanaba kampaye. Pipa Waꞌega mantana utatantine. Piya, Waꞌega aeba tauꞌamantanawe. 


text:
<pb/>Pigoya, titipa amato amato puma Karaisiti nkaukanta puma, pipa kampa abewa, a. Piya, Karaisiti nkautasa kaꞌisa kasamagipa, kumiyena pemisa puma tona aegaraiyoma, otasuwa, a. Pipa kampaye. 


text:
Piya, wasana kaꞌwaina kumi waeꞌmage atokaeyamipa, isigeba ka aukanta puma miyese. Pikaba tigeba kampa napiyewa, a. Pigoya, pikaba Kotiba maya untiye: Isigeba ka isiꞌena puma mikibese, piya untiye. 


text:
<pb/>Tigeba kumiyenaba kasigina aegaka wano. Piya, kaꞌwaina kaꞌisaena aguntaena pemiꞌnaba ka awameta piye. Piya, kumiyena pemiꞌnaba aeba to awameta puma, aeꞌwa nkagupa ata potaye. 


text:
Pigoya, titipa Aota Awamusaꞌama mpono namane. Pipa kampa abintawa, a. Eya, pi Aota Awamusapa tigupinti miyenema, Kotiba timigaintemine. Piya, tigeba tigeꞌenaripa kampaye. 


text:
Tigepa tabe ikatasa Kotiba ika puritantemi, tigeba aeꞌenawane. Piya puntika, tigeba tititasa Koti nkagegaꞌeba asagayuyiyo.<pb/>


text:
Tigeba esa namintiri, kamana nabigataga, pika mayama aborakiri abiyo: Ka yagarama waya kampa maenta uwa mikena puntanaba, kanara pikiye. 


text:
Pigoya, kumiyena pusanaga, wamiba ka ka wayati maema miyigina, wayaꞌmiba pabiyama wa ka ka maema airokaema miyiyo. 


text:
Piya, wama nkaupa anarantawe. Aeba a-nkaꞌa-o otano. Pabiyamagina, anarimpa nkaupa awaentawe. Aeba a-nkaꞌa-o otano. 


text:
Eya, wayaꞌmaba aeꞌwa nkaupa kampa kabiye. Pipa awaentawe. Pabiyamagina, wama aeꞌwa nkaupa kampa kabiye. Pipa anarantawe. 


text:
Piya, wayaꞌwarara tisitisipa uwa akunikenaba aꞌyuguba a-piso. Pigoya, ka napiyena pumagirisi, arontaganto tisipa akumpa nunamu ukena yuga pisigina, kanara peno. Piya, aꞌyugu tisita kampa kabiyisigina Sataniba tisimiyo pusanaga, aꞌwae pumagirisi tisipa kata airokaeyiso, naeba piya yuwe. 


text:
We, aꞌyaꞌma nae miyosampa age kina misanagaba nabiye. Pipa aerawane. Koti aewa uma, ka ka kinaꞌmiteti awagaena tamima tonarona yugara urataye. 


text:
<pb/>Pigoya, age kinape kiya waepe, tigeka maya yuwe: Tigeba nae miyosa puma age kina mikibepa kanarasakiyema, yuwe. 


text:
We, pi kinaꞌmiba i akunikena esegiyena kampa waintakiniba, wayaꞌwaena piyo. Eya, intabaipinti kumiyenaga yaku irasanaga, wayaꞌwaena puma miyiyo. 


text:
<pb/>Pigoya, wayaꞌwa, tige kamana ukuwa, abiyo. Piya, pipa nae kamanaꞌnane. Waꞌegawama nkawamutasa kamanane: Piya, waya kaꞌwainaba awaewampapa a-nkagasano. 


text:
Pigoya, awaewampapa ago againtakanaba, age wae uwa miyeno. Kampa akanaba, ampaꞌmaete awaeti wano. Pabiyamagina, wamageba wayaꞌwapa a-nkagasano. 


text:
<pb/>Pigoya, to kaꞌisa kinaꞌmiba kamanaꞌne yekiri abigina, Waꞌegamanta kampaye. Naeꞌnentana peno: Piya, mono yagara ae wae kampa Isu nkaegaranta miyemipa, kana waeꞌma aege misanaga abekanaba, a-nkagasano. 


text:
Piya, mono wae ae awae kampa Isu nkaegaranta miyemipa, kana awaewampa aege misanaga abekanaba, a-nkagasano. 


text:
Pipa mayamawe: Mono abinta waeꞌma aeꞌwa nkawaewampa aotaꞌenama uwaesagina, mono abinta yagarama aeꞌwa nkanara aotaꞌenama uwaesa piye. Piya, pika yagararimpiba aota miyewe. Piyama kampa waintisinta, igeba abeꞌisa kina kanta puma miyesine. 


text:
Pigoya, kampa aegaranta wamabe, wayaꞌmabe, atate wagaikibipa, uwa atate wagaikiye. Aeꞌenawane. Pika mono abinta kinaꞌmitiba kamanapa kampa waikiye. Eya, Kotiba: Paru puma miyiyoma, tagegaꞌe uma taba puntine. 


text:
We, waya, kaeba kawaegampa mono kiꞌi abaibegana kanakibe, kampabayawe. Pikaba napiyena, a. We, kaeba wayakapa mono kiꞌi abaibegana kanakibe, kampabayawe. Pikaba napiyena, a. Pigoya, Koti: Paru puma miyiyoma, taba puntine. Tigegaꞌe a-mpaete ima Koti utaritantaꞌenara miyiyo 


text:
<pb/>Pigoya, aꞌyaꞌma ka kaꞌmitaba Waꞌegawamaba utaritantintanaba aegaꞌma miyiyo. Piya, Koti tiba punti ntagaba maruti mpiyentanaba a-nkuwa kasiyo, yuwe. Pi kamanaꞌnepa aꞌyaꞌma monota aiꞌaru pe kinaꞌmipa uwaimiwaeyuwe. 


text:
Piya, kaꞌwaina aeba aupa kasama araꞌena puma mintanaba, aba puntemika araꞌenaba a-kasano. To kaꞌwainaba araꞌena kampa puma mintanaba, aba puntemika araꞌenagaba a-seno. 


text:
Eya, araꞌena puma mikenaenabera, araꞌena kampa puma mikenaenabe, auꞌwantagaꞌenaba kampaye. Koti nkunti kamana wasikenaenaba, piꞌna taga auꞌwantagaꞌenawe. 


text:
Piya, kaeba kayokaya puma mintukuna kaba puntemika, abima kuntaba a-puma miyo. We, akariyobakatakanapa: Aꞌa-oba, a-suma uwa wao. 


text:
Piya, kaꞌwaina aeba kayokaya puma mintegina Waꞌegawamaba aba pegina, aeba Waꞌegawama nkaobi uwa kina kanta puma miye. Piya, to kaꞌwaina aeba uwa kina mintegina Waꞌegawamaba aba pegina, aeba Karaisiti kayokaya kina kanta puma miye. 


text:
Piya, naoꞌmitaba, tigeba ka ka pai mintuguna tiba puntemipa, pabi ntuga uwa mima kanara Kotiti atokaema miyiyo. Age kinaꞌmi kamanane 


text:
<pb/>Aragawae igeka Waꞌegama nkawamutasa kamana kampa maema mintokana, Waꞌegawama antaraꞌena punatama taga ntagara aboranatanti, naeꞌne kamana urimekiri abiyo: 


text:
Pigoya, kaeba waya maeyampepa, aguntaenaba kampa pene. Piya, aragawaeꞌma wa maeyamipa, aegeba aguntaenaba kampa piye. We, wayaꞌwaena pe kinaꞌmiba mamparasa kuntuyena aborarimisanaga piya, yuwe. 


text:
<pb/>We, naoꞌmitaba, kamanaꞌnepa mayamawe: Kanapa ago agarosawaye. Piya, kana aronkanto waintika, waya maeyaꞌnagitaba waya kampa maenta miyesa puma, Waꞌegawamantanaga napima miyiyo. 


text:
Piya, kubeꞌena peꞌnagiba, kubeꞌena kampa punta kina kanta puma miyiyo. Tiꞌmuntana peꞌnagiba, iꞌmuntana kampa punta kina kanta puma miyiyo. Ika peꞌnagiba, tigeba kota kampa wainta kina kanta puma miyiyo. 


text:
Mamparasaenara yoga peꞌnagiba, mampabisa esegiyena kampa pe kina kanta puma miyiyo. Eya, mampabisaenaba aꞌya wakena piye. Pika Waꞌegawamantanaga napima miyiyo. 


text:
<pb/>Piya, mampabisa uwaenaenama napiyenari paibusanaga kampa nabiye. Pigoya, waya kampa maenta mono yagaramaba Waꞌegawamati uwaena agi napima, Waꞌegawama nkabemintana pukena piye. 


text:
Piya puntana, tara agi napegina napiyenawampaba pako piye. Piya, age waeꞌmiwo, age aragawaeꞌmiwo, igeba monoka napima Waꞌegawama nkabemintana puma igewai nkigupe ipe aota mikenaga kabiyewe. Piya, mono waeꞌma wa maentanaba, mampabisaenaga napima awaewampa nkabemintanaba piye. 


text:
Pigoya, kampa igaꞌnaba kiritakena puma, naeba pi kamanapa tiyoꞌmaekenaga yuwe. Piya, tigu napiyenaripa arupu puritama, tonagaba kampa napima Waꞌegawamati atokaeyiyoma, yuwe. 


text:
<pb/>Pigoya, ka yagarama aeba aragawaeꞌwapa ata potama kampa wara atantakanaba, aeba anosakana awaeba karuꞌena maekena pekanaba, ae abintana aegaꞌma karuꞌena aeta atano. Pikaba aguntaenaba kampaye. 


text:
Pigoya, to kaꞌwaina aeba napiyenawapa aogima kabima mima agutasa esegi pumagina, aragawaeꞌwampa kamana abima ata potakenaena kampa waintakanaba: Uwa mikiye, untanaba, kanara pukiye. 


text:
Piya, pika ka yagaramaba aeba aragawapa wara atakibipa, aogiyena pukiye. Piya, to kaꞌwaina aeba aragawapa kampa wara atakibipa, aogiyenaba asugaikiye. 


text:
<pb/>Pigoya, wayaꞌma nkawaewampa uwa mintakanaba, awaege atokaema miyeno. Awae purekanaba, to ka waba maekena puntanaba kanara maeyano. Maekena puntanaba, Waꞌega aegaranta yagara maeyano. 


text:
Pigoya, nae napiyopa aeba age wae uwa mikibipa, aꞌmuntanawapa asugaikiye. Pabi kamana yopa, Koti Nkawamusa naeti waintika yuwe.<pb/>


text:
Pigoya, ama kotiti kaema agunta pasaꞌataka naeba kamana ukena puwe. Piya, taeba tonarona napiyenaba abiwaentune, yewe. Piya: Aogi napiyena pune, yompepa, wasanami nkiyobi tauꞌmaete iyune. Taeba agu kaoꞌena pukubompepa, Koti esegi purataka aogima mikune. 


text:
<pb/>Pigoya, ama kotiti kaema agunta pasaꞌatama nakena maema na kamana yuwe: Piya, taeba ago abune. Ama kotiba auꞌwantagapa kampaye. Koti ae ka auꞌwantagane. 


text:
Piya, mantabintibe mabintibe uwaenaenaraka kotiwe, yewe. Eya, igetiba amanipe waꞌegawaipe uwaena waiyegina, 


text:
taetiba Koti tabarempa kaꞌanto miratagina, Waꞌega, Isu Karaisiti, kaꞌanto mirataye. Piya, Koti aeba aꞌyaꞌmaenaba aborawaentegi, taeba aeti miwaeyune. Piya, aeba Waꞌegare nkayatasa aꞌyaꞌmaena aborawaentegi, taeba ae yugarasa eꞌwasaba maema miyune. 


text:
<pb/>Pigoya, kaꞌisa kinaꞌmiba igeba pi nkagowapa kampa kanara abibebe pewe. Pi kinaꞌmiba igeba paipa ama kotiti kaema agunta pasaꞌatamagini tagantana pune, uma nantawe. Igeba nantasa pumagini iba nantiniba, igeba paisaenaga napiyegana magimagi napiyenawaipa ata puwaitaye. 


text:
Tagane. Nanintawamaba Koti nkaobipa kampa asiratakana aogiba pukiye. Piya, nakanaba tagegaꞌewamaba kampa asugaikiye. Kampa nakanaba kampa tumiwakiye. Kampaye. 


text:
<pb/>We, tigeba aogima kabiyiyo. Aꞌyugu abikenaenaripa magimagi kinaꞌmi nkigisa aimisa kaisa pekiri monoka wareꞌnakibewe. 


text:
Piya, monoka esegima ntapiye kinaꞌmitaba, tigeba ama koti mpono namapinti wama maraꞌmima naninta nagana, kampa esegi puma napiyenawantaga yagarama tigama kampa pami punta, aeba ama kotiti agunta pasaꞌata ntakenaba naya, a. 


text:
Piya, aꞌyugu tige napiyenaritasa pi magimagi mono yagarama ntapiyenawapa ata potawe. We, pi tiyoꞌyagarama auꞌikenaga Karaisiti puꞌmagina aba potagiri, tigeba ata potawa, a. 


text:
Eya, tigeba piyama tiyoꞌmi magimagi napiyenawaipa ata puwaitapa, aguntaena puwaitamagiri, Karaisitikeba aguntaena potawe. 


text:
Piya, naeba piyama nakena nakanaba naoꞌyagaraba aguntaenabi wareꞌnasanaga, naeba to kakema pi nkawaseba kampa nanta aꞌyaꞌma yaga uwa mima nagarikuwe. Eya, aꞌyugu naeba piya pekana naoꞌyagara aguntaenabi wareꞌnasanagawe.<pb/>


text:
Pigoya, kaꞌenama narakuꞌma keꞌnepa akuniya, a. Naeba aposoroba kampa mintuwa, a. Naeba Waꞌegare Isupa kampa agantuwa, a. Waꞌegama ntuganempa nkauꞌwapa tigeba kampaya, a. 


text:
We, Waꞌegama nkaposoro mintogiri, tigeba aꞌne mpintawe. Piya, naeka: Aposoro kampa mintiyema, kaꞌisa kinaꞌmi yepa, pipa aerawane. Tigeba ago abintawe. Naeba tige aposoronawe. 


text:
Piya, to kaꞌisa aposorobe, Waꞌegawama nkaꞌnatabarabe, Pitabe, igeba wayaꞌwaipa mono yugara iba purite wantasa puma: A-piyoma, uratantiya, a. 


text:
Piya, naebe Panabasibe tasibintoga: Tisiyatasa yuga a-kasima, mono yugabisa naninta a-mpaeyisoma, urasitantiya, a. 


text:
Pigoya, ae nkirebu yagaramabaya aeꞌwa mponerasaba ikantana pukiye, a. Kebaya aintana pegina auꞌwapa aboraginaba, kampa maema naye, a. Kebaya purumaka kabintana, kampa nonoꞌwa maema naye, a. 


text:
Eya, Mosese ago kamana kapa mayama kaemarantipa waintiye: Purumakankama witi nakena aerapaꞌma nakiriba, a-nkakunkagasiyo, Koti iyema, kaemarantiye. We, Koti aeba purumakankama ibiga napima untipera, wasana taeka untiye. 


text:
Pipa taeka untine. Piya, oꞌena pe kinaꞌmibe, naninta nagaregini maeya kinaꞌmibe, igeba kaga yugawaitasa maekenaga agawa pukenaba kanarane. 


text:
Piya, taeba tigeti ampa inatisaenaba tigupinti aintana puntompeka, antota tigetisa arirasaena maeyanema napiyegana, kunta piya, a. 


text:
Eya, to kaꞌisa kinaꞌmiba tigetisa naninta kota maeyaga, tae pi ntuga agobintompeꞌnagitaba maeyompesinta, kanara posine. Pigoya, taeba kampa piyaba pune. Piya, Karaisiti mpono yugawa akunkatasanaga tigetisa naninta kota maekenaenaba kasimagi, uwa tumima pugara miyune. 


text:
Pigoya, tabe mono namapi yoga peꞌnagiba igeba mono namapisa nanintaba nawe. Piya, aratara kaema agunta pasakena yuga peꞌnagiba igeba aratarasaena maema nawe. Pipa tigeba kampa abintawa, a. 


text:
Pabiyamaba, aogi mono kamana yompe kina taeba pi mpono yugarasa mikena arirasaena maeyiyoma, Waꞌegawama uratantine. 


text:
<pb/>Piya, pi uratantintanaba naeba kampa maeyuwe. Kampaye. Tigeba ibaba kabirataiyoma, kampa napinta kaeyuwe. Kampaye. We, aꞌyugu tigeꞌena maeyakana, naꞌmuntananepa maete tumisanaga kampa nabiye. Iꞌmima purukubopa kanarane. 


text:
Piya, mono kamana uwaimokaba, nae nageba kampa maete ikiye. Kampaye. Naeba pi mpono yugaba kampa posinta, ata maru mpiyosine. Naetiba to kipa kampa waintiye. 


text:
Eya, naeꞌne ntapiyenarasa pi ntugaba posinta, ikapa maeyosine. Piya, naeꞌne ntapiyenarasa kampa maentoka, kiyaenara punatantegi, 


text:
nana ika mpaeyuwe, a. Ikantepa mayamawe: Naeba mono yuga puma antota arirasaena kampa maenta, naꞌmuntanabisa pi kamana wasana uwa uwaimopa, pi ntaꞌmuntananepa nae ikantene. Poro aeba wasanami kayokaya puwaitantiye 


text:
<pb/>Pigoya, aꞌyaꞌma kinaꞌmiti iretanepa kampa waintipa, aꞌyaꞌma kinaꞌmita kayokayaꞌenaba uwa pumagi, mono uwaimima uwaena kina iba pusanaga nabiye. 


text:
Piya, Yuta kina iba pukenaga, ige iyobi Yuta kina kanta puntone. Piya, naeba paisa mono kamanaꞌama nkigaꞌna yagara kampa minta, pi paisa ago kamana wasiye kina iba pukenaga, ige iyobi wasiye kina kanta puntone. 


text:
Piya, ago kamana kampa abinta abeꞌisa kina iba pukenaga, ige iyobi abeꞌisa kina kanta puntone. Naeba Koti nkago kamana kampa ataopa, Karaisiti nkago kamanapa aegaꞌma piya puntone. 


text:
Piya, magimagi napiyena pe kina iba pukenaga, ige iyobi magimagi kina kanta puntone. Eya, kaꞌisamipa toma toma kiꞌisa iꞌikenaga, naeba toma toma kina miyesa puma ige iyobi toma toma puntone. 


text:
Piya, mono kamana maema aborakenaga pabiya pumagi, mono aꞌmuntanabi kaga mikenaga puwe. Esegima a imarantata uma irosao 


text:
<pb/>Tigeba ankagasi agasi pukenaba agawa, a. Piya, aꞌyaꞌma yagaramiba karuꞌena wama ankagasi agasi puma, kaꞌwaina igasima aꞌmuntana maeyamipa, kampa agawa, a. We, tigegeba pabiyama mara esegima wama aꞌmuntanaba maeyiyo. 


text:
Pigoya, piya yagarami igaikena aꞌmuntana maekenaga, ibemintanaba maete tumima ipa kabiwaitawe. Piya pepa, awasawakenaena maeyawe. We, taeba mantarisa agora waiyaba taꞌmuntanaba maekune. 


text:
Pigoya, naeba keꞌi karuꞌena waopa, kampa uwa mari aganta arupu puma agaurite wauwe. Piya, maꞌena puma asugaikena puntapa, uwa mariba kampa nayapa maebuwe. 


text:
Piya, naeba wasana mono uwaimigaitegi, togana wareꞌnasanagaba maꞌena kinaꞌmi pesa puma naeꞌne ntaupa esegi potamagi kabiyuwe.<pb/>


text:
Naoꞌmitaba, aꞌyugu pintanamaka kampa napisanaga ma kamanapa urimukuwa, abiyo: Pai Koti nkibinankama tayabamagipa aꞌyaꞌma airarikaewaitaogini wama tabe wani taꞌentawe. 


text:
Piya puguna, Moseseti atokaekenaga ibinatasabe wani taꞌentantanarasabe Koti aꞌyaꞌma paitawaitantiye. 


text:
Piya, Awamusaꞌama wani aborawaimoginiba, pike kaga nata wantawe. Eya, Awamusaꞌama imintemi ntabapisa wanipa maema nantawe. We, pi ntabapa Karaisitiwe. 


text:
<pb/>Pigoya, pi kinaꞌmiba kamparaga puguna, Kotiba uwoma pi kinaꞌmikaba kampa aꞌmu puwaitama, kaꞌme mpari iyeguyogini puꞌwantawe. 


text:
Piya, igetisa kaꞌisamiba ama koti kayokaya puntasa puma, tigeba a-piyo. Pika mono isapipa mayama kaentine: Wasana igeba maraꞌmima kaoꞌena puma nantini, asima yagawamata waꞌena puntawema, kaentiye. 


text:
Piya, igetisa kaꞌisamiba kumiyena puntasa puma, a-piyo. Igeba piya puntini, ka yaga wasana 23,000 pikaba purintawe. 


text:
Piya, igetisa kaꞌisamiba Waꞌegawama nkamiyo puntasa puma, a-piyo. Igeba piya puguna, maꞌama ibanaogini puꞌwaewantawe. 


text:
Piya, igetisa kaꞌisamiba Kotika imoꞌena puntasa puma, a-piyo. Igeba piya puguna, wasana iyegukena enisore otaogana iyeguyogini puꞌwaewantawe. 


text:
<pb/>Pigoya, pintana igeti aborantemintanaba wasanamite aꞌyugu ige puntasa pusanaga, Koti purayakintiye. Piya, ibasa yaga aꞌya wakenabipa, tae miyompeꞌnagiteka otaogini pi kamanapa mono isapi kaemarantane. 


text:
Tigeti timiyoꞌena aborata kanantemipa, pipa wasanami nkesegiyenawaitaka kaꞌmasa puma aboraye. Pigoya, Koti aeba tagantana puma, kabiyekana timiyoꞌenamaba esegiyenaripa kampa aparikiye. Eya, Koti aeba tiyoꞌmaema aguntaenamaba kampa maema tipasikena kiꞌi kaga aborarimekiri, pi kiꞌi aegaꞌma asima esegima miyiyo. Waꞌegawamape kewamape kaga isiyegarakenaenaba kampa waintiye 


text:
Piya, waini kankabebisa wanika Kotiti taꞌmu potama naompepa, Karaisiti kora paitaratakenagaba kampa napiyewa, a. Pareti apako puma naompepa, Karaisiti nkaukeba kabo puratakenagaba kampa napiyewa, a. 


text:
<pb/>Pigoya, Isureyo kinaꞌmi pentanaga napiyiyo: Yaga kaema Kotiti agunta pasaꞌatapa, pi ntagawama nkau na kinaꞌmiba aratara kaeya kinaꞌmiti airokaema kaga Kotiti iꞌmu pewe. Pipa kampa napiyewa, a. 


text:
Piya yo kamanakaba ayama napiyewe: Ama koti aeba auꞌwantagana, a. Ama kotiti kaema agunta pasaꞌatapa tiyoꞌmaekiya, a. Pipa kampaye. 


text:
Piya, abeꞌisa kinaꞌmiba kaema agunta pasaꞌatapa, Kotitiba kampaye. Ke kinaꞌmiti agunta pasaꞌatawe. We, tige ke kinaꞌmiti uma atokaesanaga kampa nabegi, yuwe. 


text:
Piya, Waꞌegawama kankabebisa nate, ke kinaꞌmi kankabebisa nate pukenaenaba, pipa kanarapa kampa pukiye. Piya, Waꞌegawamati atokaema ara nanintaba nate, ke kinaꞌmiti atokaema nate pukenaenaba, pipa kampa kanara pukiye. Pipa kampaye. 


text:
We, taeba ataena pekanaba Waꞌegawama nkantawamaba agobi puratakiya, a. Tae esegiyenamaba ae esegiyenaba asugaikiya, a. Tigetintanaba a-ntapima Waꞌegawamati napiyiyo 


text:
<pb/>Pigoya, aꞌyaꞌmaena pukenaenagaba kanarane, yewe. We, kaꞌisaena pukubompentanamaba kampa taoꞌmaekiye. Eya, aꞌyaꞌmaena pukenaenagaba kanarane, yewe. We, kaꞌisaena pukubompentanamaba kampa esegi puratakiye. 


text:
Pigoya, tigeba ika kumatasa awase ika puntiripa: Aetasawemaba, a-nkibigama, uwa maema naiyo. Aꞌyugu ibigaigina napiyenarimpa ata pusanaga, uwa maema naiyo. 


text:
<pb/>Piya, kaꞌwaina kampa amatiti punta yagarama kaoꞌena puritantana kegaꞌe yekiri wakena puntiripa, kanara wama naninta timikibintanaba uwa maema naiyo. Aetasawema ibigaigina napiyenarimpa ata pusanaga, uwa maema naiyo. 


text:
Piyama nama miyiginaba, kaꞌwaina aeba: Ma ntanintaba ama kotiti kaema agunta pasaꞌatantintanawe, yekiripa, urimikibi ntagaragaba napima pipa a-ntaiyo. 


text:
Piya, tigeti ntapiyena ata pusanagaba kampaye. Urimikibi ntagarama ntapiyena ata pusanaga yuwe. Piya, taeba Koti nkaobi aꞌyaꞌmaenaba pune. We, nae pukubontanaba ayamabaya to yagarama napiyenawapipa aꞌyigimpa nagakiye. 


text:
Piya, naeba Kotiti naninta nama naꞌmu potakubokaba, nana piyema kaꞌwainaba abima ata punatakiye, a. 


text:
<pb/>Pigoya, tigeba naninta nantiripe, wani ntantiripe, to kaꞌisaena puntiripe, aꞌyaꞌwaemaena pukibentanagaba Koti nkagegaꞌe uma asagayuma piyo. 


text:
Piya, Yuta kinaꞌmi nkiyobipe, Kariki kinaꞌmi nkiyobipe, Koti mpono aiꞌaru pe kinaꞌmi nkiyobipe, paebuma miyiyo. Aꞌyugu pami puma wareꞌnasanaga iyobi paebuma miyiyo. 


text:
Piya, aꞌyaꞌma kinaꞌmi nkiyobi nae pukubontana agaigina kanara penemawe. Naeꞌnentanaba kampa aogima puwe. Kampaye. Naeba uwaena kina iꞌiyekana Kotiba iba penemawe. Piya, nae posa puma, paebuma miyiyo.<pb/>


text:
<pb/>Pigoya, tigeba aꞌyaꞌma yagaba nae unto kamana napimagiri, mono urimintoka aogima wasiyewe. Pika abogana kanarasaye. 


text:
Pigoya, nae nabemika ma kamanapa aogima abiyo: Aꞌyaꞌma wami nkaiꞌneba Karaisitiwe. Wayaꞌmi nkaiꞌneba iwaegiwe. Karaisiti nkaiꞌneba Kotiwe. 


text:
Piya, kaꞌwaina aeba kai maema aꞌnontaga atikaetanta mima nunamu ukibino, Koti nkawamutasa kamana uma aborakibino, aeba aiꞌnewapa nkageba ata potakiye. 


text:
Piya, ka waeꞌmaba kampa kai maema aꞌnontaga atikaetama mima nunamu ukibino, Koti nkawamutasa kamana uma aborakibino, aegeba kaꞌmasa puma aiꞌnewapa ata potakiye. Eya, wayaꞌma aꞌno nkabiya aiyagaiba kasisa puma kasaisinta, kaꞌmasa puma aiꞌnewapa ata potasine. 


text:
Piya, ka waeꞌmaba kampa kai atikaetama mintanaba, abiyapa kasagasano. Piya, aeba kasama aiyagaiba kaekibika ani puntanaba, kai maema aꞌnoti atokaetama miyeno. 


text:
Pigoya, wamaba Koti nkauga puma mima, ae age asagayukenawe. Pika wamaba aꞌnopa a-nkatikaeyano. Pigoya, wayaꞌmaba aeba wama nkage asagayukenawe. 


text:
Piya, marupa Kotiba wayaꞌma nkautasaba waba kampa aborantine. Kampaye. Wayapa wama nkautasa aborantine. 


text:
Piya, wayaꞌma nkaoꞌmaeyanemaba, waba kampa aboratantine. Kampaye. Wayapa wama nkaoꞌmaeyanema aboratantine. 


text:
Piya, wama amentanti mintika wayaꞌmaba aꞌnota atikaema araꞌena potama mimagina, enisore kinakaba piyaba puma miyeno. 


text:
Piya, maru wayapa wama nkautasa aboratantegina, ibaba wayaꞌmi nkitasa waba aborawe. Piya, aꞌyaꞌmaena Kotipisawe. 


text:
<pb/>Pigoya, tigeripa napima aꞌyigimpa agaiyo: Waya kaꞌwainaba kampa kai maema aꞌnontaga atikaenta mima Kotiti nunamu ukibipa, kanarasakiya, a. 


text:
Piya, wa kaꞌwainaba wayaꞌma pisa puma aꞌno nkabiya eꞌero atama miyekanaba, pabiyama agaiginaba kampa aogi puma auꞌama mpaema ata potaye. 


text:
Piya, ka waeꞌmaba aꞌno nkabiyapa eꞌero atama mikibemipa, aogi awaꞌenawane. Eya, Koti eꞌero nkabiyatasa atikaetanema atantine. 


text:
Pigoya, kaꞌwaina aeba ma kamana akayukena pekiripa, mayama napiyiyo: Pi yo kamanapa taebe aꞌyaꞌma Koti mponota aiꞌaru pe kinaꞌmibe aegaꞌma, to kakeba kampa punema, napiyiyo. Monoka aki puma mintini nanintaraka ata puntawe 


text:
<pb/>Pigoya, to kaꞌisa kamana urimintapa tigegaꞌeba kampa asagayukuwe. Piya, tigeba aki puma aogiyena kantaba kampa punta ataena pewe. 


text:
Piya, monoka aki peganaba, tikapipa atataraena aboraye. Piyama unamega aboganaba, uwaenanto tagantana kanta piye. 


text:
Atataraenaba pipa uwaba kampaye. Piya, tikapi monoꞌama nkago tagantana maenta kinapa aboraigiri agakibeka atataraenaba aboraye. 


text:
Piya, tigeti ntaninta maete ampa irosaꞌma kampa akiyena punta, uwa tige ka ka nawe. Eya, kaꞌwainaba aeba agaꞌena abegina, to kaꞌwainaba waini wani uwaena namagina agaꞌe pagina aiboꞌena piye. 


text:
We, tigeba naninta wani ntakena puntiripa, namatipintiba kampa nawa, a. Tigeba Koti mponota aiꞌaru pe kinaꞌmikaba anagiyena pewema, napima, kusi pe kinaꞌmi nkige maete tumewa, a. Pikaba nanawe urimukuwe. Tige tigeba maete isuwa, a. We, piyaenaba kampaye. Tigeba ata pewe. Ara nanintawama kamanane 


text:
<pb/>Pigoya, pi kamana urimintopa Waꞌegawamatisa maentone. Pipa mayamawe: Waꞌega Isupa Yutasi aeba minagaꞌena potanti nkase marupa pareti maema, 


text:
Kotiti aꞌmu potama, apako puma maya untiye: Mapa nauꞌnepa tiyoꞌmaekenawa, naeka napima nama miyiyo, untiye. 


text:
Pigoya, igeba naninta nauguna, waini kankabe pabiyama maema maya untiye: Ma kankabebisa korantetasa kasa araꞌena aborama puritauwe. Pabiyama nantiripa, naeka napima nama miyiyo, untiye. 


text:
Piya, tigeba pi paretibe wainibe nantiripa, Waꞌega purinti kamanapa uma aborama mimagiri mirite wama, tumikibi ntaga uma nagarikiye. 


text:
<pb/>Pigoya, pika kaꞌwaina aeba Waꞌegawama paretibe wainibe anagiꞌena potama namiꞌnaba, aeba Waꞌegawama nkaupe korankape iꞌnintana potama maete tumiye. 


text:
Piya, kaꞌwaina aeba paretibe wainibe nakena puntanaba, maruꞌenaba aeꞌwa nkagowapa aꞌyigimpa aogi pugaite napima nano. 


text:
Piya, kaꞌwaina aeba Waꞌegawama nkaukaba kampa aogima napima paretibe wainibe uwa namiꞌnaba, aeꞌwa nkaiboꞌenawampa aboramegina kamana aepi waiye. 


text:
Eya, pintanama nkagowama tigepisa kaꞌisamiba yonintana ibegini magimagi pegana, kaꞌisamiba puꞌwawe. 


text:
Eya, Waꞌegawamaba agorepa aborama aꞌyigitatamitasa arupu purataye. Piya pumagina, mampabisa kinaꞌmikeba kampa mintakana aꞌyigimpa tagarubakaisanaga, arupu purataye. 


text:
Eya, kaꞌwaina aeba agaꞌena abekanaba aeꞌwa ntamapi nano. Aꞌyugu aki pukibepi kamana maerimisanagawe. Pigoya, toganaba tigeti naene wamagi, to kaꞌisa kamanapa arupu puma urimukuwe.<pb/>


text:
Tigeba ago abintawe. Paipa tigeba abeꞌisa kina mintiripa, kamana kampa unta ama kotiti tiba puritauguri aegaꞌma wagana kana puntawe. 


text:
Piya, nae nabemika aogima abiyo: Kaꞌwaina nkagupipa Koti Nkawamusaꞌama mintakanaba, pi ntagaramaba: Isupa pumireri potauwema, kampa ukiye. Piya, to kaꞌwaina nkagupipa Aota Awamusaꞌamaba kampa mintakanaba, pi ntagaramaba: Isu aeba Waꞌegawema, tagapa kampa ukiye. 


text:
Kotiba esegiyenawapa toma toma aboraramemipa, Kotiba kaꞌanto mima, esegiyenawapa aꞌyaꞌma yugawa pukenaenaba aꞌyaꞌma kinaꞌmiteti aborama tamiwaeye. 


text:
Eya, Awamusaꞌama otagina kaꞌwainaba monoka aogima ntapima iye. Piya pegina, pabi Nkawamusaꞌama otagina to kaꞌwainaba monoꞌama nkagoba aogima abima iye. 


text:
Piya, pabi Nkawamusaꞌama otagina to kaꞌwainaba amatitiꞌenaba tabera puma miye. Pi ka Awamusaꞌama otagina to kaꞌwainaba yoni kina kaba itakena esegiyenaba maeye. 


text:
Piya, Awamusaꞌama otagina, kaꞌwainaba esegiyena aboragina, to kaꞌwainaba Koti nkawamutasa kamana aogima aboragina, to kaꞌwainaba toma toma awamusa aꞌyikikenaena maema aboragina, to kaꞌwainaba amiyo namiyo sukena kamana iyegina, to kaꞌwainaba pi kamana abima aꞌwae piye. 


text:
Piya, aꞌyaꞌma pi tamintintanaba pabi Aota Awamusaꞌama aewa aborama tamiye. Aewa nkabemika ka ka kinaꞌmiteti aborama tamiye. Ka auꞌama nkatunka uwainkai pune 


text:
<pb/>Pigoya, wasanama nkaupa kaꞌanto waiyegina, agisa ayapa uwaenaenawe. Piya, uwaenaenawa waiyegina aupa kaꞌantowe. Piya pisa puma Karaisiti nkagisa aya mpintune. 


text:
Eya, ka Awamusatasa paitaratagi, ka au mintune. Piya, Yuta kinape Kariki kinape kayokaya kinape uwa kinape, aꞌyaꞌma aegaraompe kinaꞌmitaba ka Awamusapa maemagita, ka tuntana pune. 


text:
Piya, agisamaba: Naeba aya kampa mima auꞌamantanaba kampaye, ukibipa, ayama aupa kaite abiwapa mikiye, a. 


text:
Piya, agemaba: Naeba aoba kampa mima auꞌamantanaba kampaye, ukibipa, ayama aupa kaite abiwapa mikiye, a. 


text:
<pb/>Piya, nana piyema aowamaba ayankamapa: Kae kampa mintagapa kanara mikuwemaba, omikiye, a. Piya, nana piyema aꞌnonkamaba agisawamapa: Kampa mintisigipa kanara mikuwemaba, uwaisimikiye, a. 


text:
Kampaye. Tauꞌama nkatuka anuntanawema napiyompe, kampa waiyesinta, tauꞌamaba kampa aogima miyesine. 


text:
Piya, tauꞌama nkatunkamaka tumiyema napiyompe, pipa aogima kabiyune. Eya, tauꞌama nkatu kakantatapa aogi awaꞌenarasa airarikaeyune. 


text:
Piya, aogi tauꞌama nkatupa igeba kanarane. Pabiyamagina, Koti aeba aꞌyaꞌma tauꞌama nkatupa atokaetamagina, tuminti nkatunkama nkageba maete iye. 


text:
Pabiyamagina, ka atunkamaba kuntaena abipa kaga kuntaenaba ibiye. Eya, to ka atunkama nkageba maete iyipa, aꞌyaꞌmaba kaga iꞌmu puwaekibewe. 


text:
Pigoya, Koti aeba ae tuntana punta taetisa wasanaba mayama utawaitantine: Maruꞌenaba aposoro kinana, pikaꞌisa poropete kinana, pikaꞌisa tisa kinana, pikaꞌisa esegiyena aborakena kinape, yoni kaba itakena kinape, wasana iyoꞌmaekena kinape, yogara kabiratakena kinape, tonarona kamana amiyo sukena kinape, sumagina, taetisa utawaitantine. 


text:
Pigoya, aꞌyaꞌma taepa aposoro utaratantina, a. Poropete aꞌyaꞌma utaratantina, a. Tisa aꞌyaꞌma utaratantina, a. Esegiyena aborakena kina aꞌyaꞌma utaratantina, a. 


text:
Yoni kaba itakena kina aꞌyaꞌma utaratantina, a. Tonarona kamana amiyo sukena kina aꞌyaꞌma utaratatina, a. Pi kamana aꞌwae pukena kina aꞌyaꞌma utaratatina, a. 


text:
<pb/>Pigoya, Awamusaꞌama asugasima yuga tamintika tigeba ebi ebi piyo. We, to ka aogi kipa tiyakikubopa, asu igaikiye.<pb/>


text:
Pi tiyakikubo kipa mayamawe: Piya, naeba agu kaoꞌena kampa punta, tonarona wasanami kamanapisabe enisore kinaꞌmi kamanapisabe mono yosinta, pero aga yabeꞌya aga yemisa puma naeba Koti nkaobi uwa kamana yosine. 


text:
Piya, naeba agu kaoꞌena kampa punta, Koti mpono kamana aborakenaenama nkesegiyena maema aꞌyaꞌma kakanti kamanape aꞌyaꞌma napiyenabe abosinta, naeba Koti nkaobi uwa yagara miyosine. Piya, naeba agu kaoꞌena kampa punta, amu pugabarakaikena namatitiꞌena wainatantemisinta, naeba Koti nkaobi uwa yagara miyosine. 


text:
Piya, naeba agu kaoꞌena kampa punta, aꞌyaꞌma kutantepa kusi kina menkimima iyoꞌmaeyosinta, Koti nkaobi aogi ikantana kampa maeyosine. Eya, agu kaoꞌena kampa punta, monotaka nauꞌnepa ataogana yaku tamisinta, Koti nkaobi aogi ikantana kampa maeyosine. 


text:
<pb/>Piya, agu kaoꞌena pemi kinaꞌmaba amoꞌena kampa punta pasema mima, kayonena piye. Agu kaoꞌena pemi kinaꞌmaba kampa agobi pegina ankagasigasi puma, aeꞌwa nkaupa kampa maete iye. 


text:
Agu kaoꞌena pemi kinaꞌmaba wasanami kamanapa kampa akayunta, agebigoꞌena kampa punta, aeꞌwantanaga kampa napinta, amoꞌena kampa karuꞌena punta, ata antotaꞌena amikenagaba kampa napiye. 


text:
Piya, agu kaoꞌena pemi kinaꞌmaba aꞌyaꞌma kuntaenaba aesagaꞌma, aꞌyaꞌma yaga amatitiꞌena puma, aꞌyaꞌma yaga Kotiti atokaekenaga napima, aꞌyaꞌma kuntuyenabipa esegima asiye. 


text:
<pb/>Pigoya, mono kamana uma aborakenaenaba aꞌya wakana, tonarona kamana ukenaenaba aꞌya wakana, napiyenarepa aꞌya wakanaba, agu kaoꞌenaba kampaye. Uwa waikiye. 


text:
Piya, paipa inamu mintapa, inamu kamana uma, inamu ntantabarima, inamuntana puntone. Pi pumagi, naeba anosantapa inamuntanaba kaintone. 


text:
We, ibaba taowa agakena karasibisaba kampa aogima agaompeka, ainti pi ntagaba Koti nkaowaba agabebe puma agakune. Piya, ibaba atunkapa agaoka, aeba agone aogima agamisa puma aintiba naeba agowa aogima agakuwe. 


text:
Pigoya, tamatiti pukenaenabe, Kotiti atokaekena napiyenabe, agu kaoꞌena pukenaenaba, pi kakagaenama waiyaba miyegina, agu kaoꞌenamaba asugasaye.<pb/>


text:
Tigeba agu kaoꞌenayaga mikenaga ebi ebi pumagiri, Awamusaꞌama aboraramemi ntuga pukenaga napiyiyo. Eya, Koti nkawamutasa kamana uma aborakenaga abigina asugasimaena peno. 


text:
Piya, kaꞌwaina aeba tonarona amiyo sukena kamana yemipa, aeba wasanamipa kampa uwaiminta Koti omiye. Eya, wasanamiba pi nkagoba kampa abegana, aeba Awamusaꞌama kakanti kamana Koti nkaobi uwa iye. 


text:
Piya, to kaꞌwaina Koti nkawamutasa kamana uma aborawaeyamipa, aeba wasanami nkigupa esegi puwaitama asiwaitamagina, paruyena puwaitaye. 


text:
Pabiyamagina, amiyo kamanapisa yemiꞌnaba aeꞌwa nkagupa esegi potagina, to kaꞌwaina Koti nkawamutasa kamana uma aborawaeyamiꞌna aeba aꞌyaꞌma monota aiꞌaru pe kinaꞌmi nkigupa esegi puwaitaye. 


text:
Pigoya, tigeba amiyo sukena kamanapisa uwaeyigipa abekanaba aogi pikiye. We, Koti nkawamutasa kamana uma aboraigipa, pipa abekana aogiyenarakaꞌya pukiye. Piya, Koti nkawamutasa kamana uma aborawaeyami ntagaramaba amiyo sukena kamana ukena kinapa asu igaintiye. Pigoya, kaꞌwaina aeba amiyo sukena kamanapisa yekana, to kaꞌwaina aꞌwae puma yekanaba, pipa kanarane. Piya pemipa, aꞌyaꞌma monota aiꞌaru pe kinaꞌmi nkigupa esegi puwaitakiye. 


text:
We naoꞌmitaba, naeba tigeti wama amiyo sukena kamanaꞌamana yosinta, ayama tiyoꞌmaeyosine. Naeba tigeti wama kakanti kamanano, abikena kamanano, Koti nkawamutasa kamanano, tiyakikena kamanano, uma ararimikubopa kanara tiyoꞌmaekenaenawe. Mono kamanaꞌama nkagoba aogima aboraiyo 


text:
<pb/>Pigoya, yabeꞌyawama nkagabe kabu waeꞌama nkagabe kampa aogima ukibipa, ayama wasanamiba aogima abikibewe, a. 


text:
Piya, tigeba pabiyama to kamanapisa kamana yiginaba, ayamabaya tiyoꞌmiba abikibewe, a. Pipa kampaye. Kamanatipa ugasigina uwa mari wagaikiye. 


text:
Pigoya, aꞌyaꞌma maga maga kamanapa toma toma waita wantipa, uwaba kampaye. Aꞌyaꞌma kamanapa agowantagane. 


text:
Piya, kaꞌwaina aeba kampa ago abukubo kamanapisa untanaba, naeka napima to marisa yagarawe yeka, aekaba pabiyama napima to marisawe ukuwe. 


text:
We, tigetiba agowapa pabiyama waintiye. Piya, Awamusaꞌama nkesegiyena tigeti aborakenaga yepa, pipa kanarane. Pigoya, to marisa kina kanta puma misanaga, tigeba monota aiꞌaru pe kina esegi puwaitakena esegiyena maekenaga ebi ebi piyo. 


text:
<pb/>Pigoya, kaꞌwaina amiyo sukena kamanapisa ikibiꞌnaba, aeba agowapa abima aꞌwae pukena esegiyenaga nunamu otagana aborano. 


text:
Piya, naeba amiyo sukena kamanapisa nunamu yopa, pipa naumanempaba yegina, napiyenanempaba uwa aꞌyugu piye. 


text:
Pika ayama pukuwe. Piya, naeba naumanetasa nunamu umagi, napiyenanetasa kaga ukuwe. Naeba naumanetasa ini umagi, napiyenanetasa kaga ukuwe. 


text:
Piya, tigeba kampa pabiya puma timamanatasa Kotiti tiꞌmu potaiginaba, ka kampa abintakibemi ntagaramaba kamanatika aibosabo pute, ayamabaya tiyoꞌmaema: Tagane, ukiye, a. Pipa kampaye. 


text:
We, pipa aerawane. Naeba akiyenabi amiyo sukena kamanapisa eꞌero kamana ukenaba aerawane. Piya, nae nabemika, akiyenabi napiyenanepisa tara kamanaꞌanto uwaimekini abiyema puwe. 


text:
<pb/>We naoꞌmitaba, napiyenarimpaba inamu kantaba a-peno. Kaintanaripa inamu kanta puma mimagiri, napiyenarimpaba anasa kina kanta puma aborano. 


text:
Pigoya, mono ago kamanapipa Waꞌegawamaba maya untiye:<pb/>To kinaꞌmi kamanapisabe namuꞌisa kinaꞌmi nkiwamutasabe naeba ma kinapa kamanaꞌne uwaimekini, igeba ikabinatama kampa abikibewe, Waꞌegawama piya untiye, iye. 


text:
Piya, amiyo sukena kamanapa mono kinaꞌmintana wanane. Yigina, pipa kampa imatiti pe kinaꞌmi pami pukenaenawe. Eya, Koti kamana uma aborakenaenaba abeꞌisa kinaꞌmintanaba kampaye. Pipa mono kinaꞌmintanawe. 


text:
<pb/>Piya, monota aiꞌaru pe kinaꞌmiba ampa aki puma to kamana to kamanapisa ampa amiyo siginiba, abeꞌisa kinaꞌmibe kampa imatiti pe kinaꞌmibe ampa tigantiniba: Aiboꞌnabo pewe, ukibewe. 


text:
Piya, tigeba aki puma Koti nkawamutasa kamana uma aborama mintigina, kampa amatiti pemi kinano, abeꞌisa kinano, tigeti ampima mono kamanatipa abekiniba, pi kamanaꞌamaba ae aupi pima agowapa uma ae aobi aborakibewe. 


text:
Piya, kamanaꞌwapa agupi kakantipa aborama arawaekiye. Arawaeyakanaba, aowamaba mabinti maete tumimagina Koti nkagegaꞌe uma asagayumagina: Taga, taga, Koti aeba tigege mintiye, ukiye. Monota aki pikenaenaba arupu puma aborano 


text:
<pb/>We, naoꞌmitaba, pikaba aya pewe. Tigeba aki puntiripa kaꞌwainaba mono ini yegina, to kaꞌwaina mono kamana urimegina, to kaꞌwaina Koti nkawamutasa kamana uma aboragina, to kaꞌwaina amiyo sukena kamana yegina, to kaꞌwainaba pi kamana aꞌwae piye. Pintanaba pepa, mono kina esegi puwaitakenaga napima piyo. 


text:
Piya, amiyo sukena kamanapisaba kamana ukena puntiripa, uwaenamiba kampaye. Tara kakagami ukibewe. Piya, ka ka yigina, kaꞌwainaba agowapa aꞌwae puma urimeno. 


text:
Pigoya, kamana aꞌwae pukena kina aisakateba, amiyo sukena kamanapa a-suma, paibuma mima Kotiti uwa yeno. 


text:
Pigoya, Koti nkawamutasa kamana untiripa, pabiyama tara kakagami yigiri, to kaꞌisamiba pi kamanapa aꞌyikiyo. 


text:
Pigoya, kaꞌwainaba aeba mintegina Awamusaꞌama agupi mono atagina ukena puntanaba, maru kamana yemiꞌnaba nagariyekanaba yeno. 


text:
Piya, aꞌyaꞌma kinaꞌmiba mono abima esegiyena maekenaga, tigeba Koti nkawamutasa kamana ka ka uma kanara aboraiyo. 


text:
Eya, Koti aeba napiyenarepa kampa aꞌyugu puratama, aeba agoya Kotiwe. Pigoya, to kaꞌisa Kotiti atokaeya kinaꞌmi nkakiyenabi pesa puma, 


text:
tige akiyenabi wayaꞌiyaba kamanapa paka puma miyiyo. Piya puma, paisa ago kamana wasima wayaꞌiyaba kamana kampa untiri wami nkimentanti miyiyo. 


text:
Piya, wayaꞌmiba mono akiyenabi kamana uma inintana aborasanaga, igeba kaꞌisaena abikena puntiniba, namankaipi iwaegipa ibigaiyo. 


text:
We, ayama napiyewe. Koti kamanaꞌamaba tigetisa aborantina, a. Tibinto abegana kaꞌisamiba kampaya, a. 


text:
<pb/>Pigoya, tigetisa kaꞌwainaba aeꞌwaka Koti kamana unta poropetewo, Awamusaꞌwantagano, napiyintanaba, kamana kaema timo kamanapa Waꞌegawama nkuntemika, aewa abibebe peno. 


text:
Piya, naoꞌmitaba, tigeba Koti nkawamutasa kamana uma aborakenaga ebi ebi pumagiri, amiyo sukena kamana ukena kipa aꞌnkakuniyo. 


text:
Pigoya, naoꞌmitaba, aogi kamana urimuwagiri abintaka, to kake tiyogaritakena puwe. Pi aogi kamana urimuwagiri, tigeba maemagiri asima atokaema esegi puntawe. 


text:
Piya, aogi kamana uriminto kamanapa kampa uwaba abima kainta, arakuꞌma upebe punta, pi kamanatasa Kotiba tiꞌikenaba piye. 


text:
<pb/>Piya, mono aiꞌne kamana nae maema urimintopa, pipa mayamawe: Karaisiti aeba mono isaꞌama untisa puma aguntaenareka antota purintiye. 


text:
Aeba purogini arubi kaitauguna kakaga yaga aꞌya pogana, mono isaꞌama untisa puma purintapisa asitantiye. 


text:
Aepa asitaogana Pita nkaobi uma aboramagina, pitasa tonagisarisa tara tumpaema kinaꞌwampi nkiyobi aborantiye. 


text:
Pitasa mono kina 500 kinaꞌmi nkiyobi aboraogini kaga agawaentawe. Piya, igepisa kaꞌisamiba ago puꞌwagana uwaenami iyogama mintawe. 


text:
<pb/>Pigoya, aꞌyaꞌma kinaꞌmi nkikaꞌi inare ntagara kanta puma aposoro aborauwagana, nae naobi aboraoga agantuwe. 


text:
Piya, naeba aposoro kinaꞌmi nkikapi uwaenantora miyuwe. Naeba Koti mponota aiꞌaru pume kinaꞌmipa karana puwaitantoka, wasanamiba aposorowe unamikenaenaba kampa kanara piye. 


text:
Pigoya, naeba Koti nkawagaenawatasa aposoronaba puntone. Piya, awagaenawampa naeti ataenaba kampa poga, naeba yoga puntoꞌnaba pipa igekeba igasaye. Nae naguꞌama kampa pogana, Koti nkawagaenawampa naeti wainti, piꞌna puntiye. 


text:
Piya, naebe, igebaya, mono kamana urimintompepa, tigeba kanara abima aegarantawe. Aꞌyaꞌma kinaꞌmita asikena kamanane 


text:
<pb/>Pigoya, Karaisitiba purintapisa asinti kamana taeba aꞌyaꞌma yompepa, nana piyema tigetisa kaꞌisamiba: Purinta kinaꞌmi asikenaenaba kampa waintiyema, yewe, a. 


text:
Piya puma, Kotiba Karaisitipa kampa asitantesinta, mono ukenaenarepe timatitiꞌenaripe kaga aꞌyugu pemisine. Pi nkamanapa kampaye. 


text:
Piya, purintapisa asikenaenaba kampa taga waiyesinta, Kotiba Karaisitipa kampa asitantesine. We, taeba pi asitanti kamanapa umagi, kampa piya asitantesinta, taeba Koti kamanapa taga kampa aboraompesine. 


text:
Eya, Karaisiti aepa purintapisa kampa asitantesinta, timatitiꞌenaripa aꞌyugu pegina aguntaenaripa wairitasine. 


text:
Eya, taeba ma mpabinkamana Karaisititi atokaeyompentana waiyesinta, igaikena tantaraꞌena taeti waiyesine. 


text:
<pb/>Pigoya piyamaba kampaye. Karaisiti aepa taga purintapisa asitaogana, purinta kinaꞌmipa paitawaitama asima mintiye. 


text:
Piya, purikenaenaba kaꞌwaina agobiyogana, pabiyama purinta kina asikenaenaba to kaꞌwaina agobintiye. 


text:
Eya, aꞌyaꞌma kinaꞌmiteti Antamuge atokaekenaenare waintika, purune. Pabiyama Karaisitige atokaekenaenare waintika, taogama mikune. 


text:
Pigoya, mayama arabama asikune. Karaisiti aeba paitama asintika, taeba Karaisititi atokaeyompe kinaꞌmitaba ae aborakibi ntagaba asiyekana, 


text:
tae takaꞌi nagarikiye. Piya, Karaisitiba asugasima aꞌyaꞌma to esegiyenaba paitantaꞌenabe kabikenaenabe maegasima, kabiratakenaenara tabarempa Koti nkayata menkatakana nagarikiye. 


text:
Piya, Karaisiti kabiratakenaenaba mirite kanama, aꞌyaꞌma kama kinaꞌwapa agisa amentapinti atama aerapakana nagarikiye. 


text:
Piya, Kotiba aꞌyaꞌwaemaena puma agisabi aki potantiyema, mono isaꞌama piya iye. Pigoya, aꞌyaꞌwaemaena puma agisabi aki potanti kamanaꞌama nkagoba taeba abokana, Koti taegeba agisabi kampa mintiye. Kampaye. Aeba aki puratagi, Karaisiti nkagisabi mintune. 


text:
Pigoya, ainti Koti aeba aꞌyaꞌwaemaenaba agisabi aki puratakanaba, yagarawampa ae agisabi aꞌyaꞌmaena aki puratakibi ntagarama nkagisabi aeꞌwa nkaupa menkatakiye. Piya pekanaba, Kotiba aꞌyaꞌwaemaenama nkaiꞌne mikiye. 


text:
<pb/>Pigoya, tigetisa kaꞌisamiba purinta kinaꞌmi nkiyoꞌmaekenaba mono wanipa to kakema maeyawe. We, purintapisa asikenaenaba kampa waintiye, yepa, pipa nana piyema piyamaba maeyawe. 


text:
Piya, purintapisa asikenaenaba kampa waintiye, yepa, nana piyema taeba taupa ata puratakena kiꞌi asi nasi nasune. 


text:
We, naoꞌmitaba, Karaisiti Isu Waꞌegarempati naeba tigekaba naꞌmu potamagi, mayama tagaka urimuwe: Naepa aꞌyaꞌma yaga purikenaenamaba agarosanatagi miyuwe. 


text:
Piya, Epesasi kumata kabu kara kanta pe kinaꞌmi kamaena punatatakaba mabisa ikapa nana maekuwe. Pipa kampaye. We, purintapisa asikenaenaba kampa waintakapa: Aiba agora puꞌwakubompeka ibaba iga nanintabe wanipe nama aogima miyeno, a. 


text:
<pb/>Pigoya, aꞌyugu timiyo puritakiri abiyo: Ata pe kinaꞌmige nasigini, aogiyenaripa ata puritakibewe. 


text:
Eya, tigeba tiguꞌama pami puma arupu puma mima, aguntaenaba toba a-piyo. We tigetisa kaꞌisamiba Kotika aibosabo peka, pipa abima tini piyoma, yuwe. Tauꞌama asikibipa toma pukiye 


text:
<pb/>Pigoya, kaꞌisamiba maya yewe: Purinta kina igeba aya pumabaya asikibewe. Aya iga puma asikibewe, piya yewe. 


text:
Piya, aintana puntiripa, tigeba witi aorasawo, to ka aorasawo, maema aintana potaganaba, ayampuwampa iraye. Pipa tonawe. Pi nkaempurasaba kampa aintanaba pewe. 


text:
Piya, Kotiba aewa otagina aorasa aeꞌwa nkayampuwapa iraye. Piya, ka ka aintanamaba aeꞌwantana aboraye. 


text:
Piya, arirasaenama nkagoba pabiyama kaꞌantoba kampa waintiye. Wasanamite taupa pipa tomane. Yagawama nkaupa tomane. Kabarankama nkaupa tomane. Inoyantama nkaupa tomane. 


text:
Piya, mantabinti miye kinaꞌmi nkipa tomane. Mabinti miye kinaꞌmi nkipa tomane. Piya, mantara waita wantemintanama nkawaꞌenawapa tomane. Mara waita wantemintanama nkawaꞌenawapa tomane. 


text:
Piya, pankama nkeꞌwasaenawapa tomane. Oꞌama nkeꞌwasaenawapa tomane. Norimi nkeꞌwasaenawaipa tomane. We, norimi nkeꞌwasaenawaipa kaꞌmapa kampaye. Toma toma waintiye. 


text:
<pb/>Pigoya, purintapisa asikenaenama nkagowapa pabiyaenawe. Piya, mamparasa taupa kaikenaena waintegina, asiratakibi tauꞌamaba kampa abararakenaenawe. 


text:
Piya, kaikena tauꞌama nkageba maete tumegina, asikibemi tauꞌama nkageba maete ikiye. Kaikena tauꞌamaba magimagi puma waintegina, asikibemi tauꞌamaba esegima aborakiye. 


text:
Kaikena tauꞌamaba ma auꞌyagane. Asikibemi tauꞌamaba manta auꞌyagane. Piya, mabisa tau waintikaba pabiyama manta tau aborakiye. 


text:
<pb/>Pikaba mono isaꞌama maya iye: Marusa yagara aboranti, Antamu, aeba aguꞌamantaga asintiye, iye. Pigoya, aintisa Antamu, pipa Karaisiti, aeba eꞌwasaena tamikena yagara aborantiye. 


text:
Piya, marusa yagaraba marasa pumarantikana mabisa kinaꞌena puntiye. Aintisa yagaraba aeba pipa mantabintisawe. 


text:
Piya, mabisa kinaꞌmitaba pi mabisa yagara kanta pune. Mantari tage wainti kinaꞌmitaba pi mantarasa yagara kanta pune. 


text:
<pb/>Naoꞌmitaba, ma kamana yopa abiyo: Mabisa tautempaba Koti kabiratakenaenabi kampa ubasikiye. Eya, awasakenaenamaba waiyabaꞌenabipa kampa ubasikiye. 


text:
Abiyo. Kakanta kamana kapa aborarimukuwe: Aꞌyaꞌmaba kampa puꞌwaekubompeka, pikuriyama aga yekapa aꞌyaꞌmaba aꞌwae puma to tauga aborakune. 


text:
Piya, pikuriyama aga yekapa aorumo pisa puma karuꞌena purinta mono kinaꞌmiba asima to kampa abararakibewe. Piya, aꞌyaꞌma kina taeba aꞌwae puma to tauga aborakune. 


text:
Piya, abararanta tauꞌamaba aꞌwae puma miyabaꞌena maeyano. Eya, puriyaba tauꞌamaba aꞌwae puma miyaba eꞌwasaena maeyano. 


text:
Pigoya, abararanta tauꞌamaba aꞌwae puma miyabaꞌena maentini, pi puriyaba tauꞌamaba aꞌwae puma miyaba eꞌwasaena maeyigina, pabi ntagaba mono isapisa kamanaꞌama nkauꞌwapa aborakiye. Pipa mayamawe:<pb/>Aogantaꞌenamaba purikenaena atarayegina nagariye, iye.<pb/> 


text:
Piya, aguntaenamaba purikenaenama nkwantapa waintegina, mono ago kamanaꞌamaba piyama aguntaenama nkesegiyenaba taeti aboraye. 


text:
Pigoya, Koti aeba Waꞌegare Isu Karaisiti otaogana, purikenaenama nkesegiyena atarama taoꞌmaentika, Kotiti taꞌmu potano. 


text:
<pb/>We, nabugai ntaoꞌmitaba, pika tigeba esegima asima aebebe puma miyiyo. Tigeba ago abintawe. Waꞌegawamati araga ntuga piginaba, aeba uwaba kampa tigaikiye. Piya, Waꞌegawama ntugagaba a-tiyekita piyo.<pb/>


text:
Pigoya, mono kina iyoꞌmaekena mone aki puntiripa, Karesiya marasa monota aiꞌaru pe kina piyama ke iꞌma iyakosa puma aki piyo. 


text:
Piya, aꞌyaꞌma sontara marusa yagaba mone maema menkatantata ka kaꞌmita tigetintanabisa timata timata maema menkaki piyo. Piyama tipipigarusanaga aiꞌaru pugaka pigi kanano. 


text:
Tigeti irosakubopa, wasana uwaitakibeꞌnagiba igepa esa imima uwaitakini, tiꞌmuntanaripa Yerusaremi kumati maete wakibewe. 


text:
Pigoya, naeba tigeti wamagi kaꞌisa yagaba ampikuwe. We, eꞌero ntagabaya ampimagi, tabe esibaba aꞌya waka, wakiri tigeba keꞌi wakena naoꞌmaeyigi piti matiba wakuwe. 


text:
Naeba ibaba uwa uma aronkanto tigata wakenaba pipa kampa nabiye. Piya, Waꞌegawamaba abintaka tigetiba eꞌerota ampikuboka yuwe. 


text:
Piya, mataꞌi Waꞌegawamaba mono ki aogima iregina tabe yugaba aboranamiye. Piya, mataꞌi monoꞌama kama kinapa uwaena mintawe. 


text:
<pb/>Pigoya, Timotiba tigeti wakiripa, tiyoꞌena potaigina aekuruyena kampa punta miyeno. Eya, naeba Waꞌegawama ntuga posa puma aeba piye. 


text:
Pika aepa a-tikabitamagiri, naeti ataigina pasema kanano. Eya, naebe to kaꞌisa mono kinaꞌmibe aobi puma miyune. 


text:
<pb/>Pigoya, taoꞌyagara Aporopa, aepa to kaꞌisa mono kina igege tigeti wanema, esegima otaopa, pikaba ibaba kampa abiye. To ka yagaba kepa kanara agamaba, tigeti wakiye. To kaꞌisa kamanane 


text:
<pb/>Pigoya, tigeba tigupa aogima kabima mima, timatitiꞌenabi esegima asima, warakaꞌya mpima esegi piyo. 


text:
<pb/>Pigoya, naoꞌmitaba, tigeba ago abintawe: Setepana tupa igeba Akaiya mari marupa mono kamanatapa aborantane. Piya, igeꞌwai ntapiyenabisa Kotiti atokaeya kina iyoꞌmaekena puntane. 


text:
Eya, piya pe kinape to kaꞌisa araga mono yuga puma monoka tiyoꞌmaeya kinape, paebuma igeti paitakena kinaꞌwaintana piyo. 


text:
Pigoya, Setepanabe Potunatobe Akaikobe, igeba naeti irosauguna nantawama aogi puntiye. Igeba tige marupa nae nagupinti pumaewamagini, 


text:
<pb/>Pigoya, Esiya aukaꞌisa monota aiꞌaru pe kinaꞌmiba: Aya pewe, yewe. Akurabe Pirisikabe isige namapi monota aiꞌaru pe kinaꞌmibe, igeba Waꞌegawamaka uma tabera iꞌmu puritama: Aya pewe, yewe. 


text:
Pigoya, kaꞌwaina aeba Waꞌegawamaka aekita potakibemipa, ataigina Kotiba agarubakaikiye. We, Waꞌegarepa, kaeba ampa aborao. 


text:
Pigoya, agorasa wairite kanama waintintanaga taeba ago abimagi, taobisaba agamagi, eya taeba agama tayatasaba aigaya puntompene. Pi nkeꞌwasaenama kamana agoba uma aboraune. 


text:
Piya, pi nkeꞌwasaenamaba ampa aborawaeyoga, taeba agantompene. Pi nkeꞌwasaenama nkagowamaba tabage mirite kanaogana aboraramoga agantompene. Ibaba pikaba taeba awaga kamanapa uma aborarimune. 


text:
Piya, taeba ago abima agantompentanaga tigekeba urimompepa, taege kaꞌena puma miyenemawe. We, taeba kaga tabati ampa airokaema, aege yagarawapa Isu Karaisitige kaꞌena puma miyune. 


text:
Piya, tigepe taepe taꞌmuntanarepa pumaewakibika, ma nkisapa kaema urimune. Taeba eꞌwasaenara nasikune 


text:
<pb/>Pigoya, Isupisa taeba abitegi, uma aborarimompepa, pi kamanapa mayamawe: Piya, Kotiba aeba eꞌwasaenama nkagowe. Aetiba tununtana uwaenantoba kampa waintiye. 


text:
We, taeba tununtanabi mita nasima: Kotige kaꞌena puma miyune, yompepa, taeba kumpari uma taga kamanapa kampa aegaꞌma miyune. 


text:
Piya, aeba eꞌwasaenara miyisa puma taeba eꞌwasaenara mita nasompepa, taeba taoꞌmige kaꞌena puma miyokana, Koti ntagara Isu kurankama aꞌyaꞌma aguntaenarepa asuꞌa puragasaye. 


text:
<pb/>We, aguntaenarepa kampa waintiye, yompepa, taga kamanaꞌamaba tantabaipi kampa waiyegi, taeba tantawamapa amiyoꞌena potaune. 


text:
Piya, Kotiba tagantana puma arupuyena puyaba miyegi, taeba aguntaenareka ae aobi uma aborakubompepa, aeba aguntaenarepa maeragasima, aꞌyaꞌma ataenarepa asuꞌa puragaikiye. 


text:
We, aguntaenaba kampa pune, yompepa, taeba Kotikaba kumpari yagarawe, otaokana, taga kamanaꞌwampaba tantabaipi kampa waiye.<pb/>


text:
We, uwaena yakarantontonempitaba, aꞌyugu aguntaena pusanaga tigeti ma kamanapa kaeyuwe. Piya, kaꞌwainaba aguntaena pukibemipa tabarempa Koti nkaobi aoꞌmaema akaꞌi pukena yagaraba aeti mikiye. Pi aoꞌmaenta yagara aeba arupu yagara Isu Karaisitiwe. 


text:
Aeba tae aguntaenare maeragaikena yugaba aesagabintiye. We, tabintoreka wanane. Aeba aꞌyaꞌma maga maga kinaꞌmikegaba kaga aesagabintine. 


text:
<pb/>Pigoya, Koti unti kamanapa wasiyompe kinaꞌmitaba, taeba: Taga taoꞌena potaune, yokana, tagantana piye. 


text:
We, kaꞌwainaba: Naeba Kotipa naoꞌena potauwe, umagina Koti unti kamanapa kampa wasiyipa, pi ntagaraba aeba kumpari yagara miyegina, taga kamanaꞌamaba kampa antabaipintiba waiye. 


text:
Piya, Koti kamana wasiyiꞌnaba aeba Kotiti agu kaoꞌena potagina anosaye. Taeba piya pokana anosagi, taeba: Kotiti atokaema miyune, yokana, tagantana piye. 


text:
Eya: Aeti atokaema mima nasuwe yemiꞌnaba Karaisiti nasisa puma naseno. Eꞌwasaenama nkauꞌwapa aborama kayonenabi mpiyiyo 


text:
<pb/>We, nabugai ntaoꞌmitaba, ma kamana ago tigeti kaeyopa, kasa kamanapa kampaye. Marusa kamana pai maenta, pi kamana kaeyuwe. Pi kamanapa ago abita kananta kamanane. 


text:
We, ma kamana ago iba tigeti kaeyopa, pipa kasaꞌena kanta piye. Piya, Karaisiti ntugarasabe tige yugarasabe pi kamanaꞌama nkauꞌwapa aogima aboraye. Eya, tununtanaba aꞌya wakena pegina, taga eꞌwasawamaba aborama taye. 


text:
<pb/>Piya, kaꞌwaina aeba: Eꞌwasaenabi mpiyuwe, umagina aoꞌyagaraba ata anta paritamipa, aeba tununtanabi mpiyi ntagarawe. 


text:
Piya, to kaꞌwaina aeba aoꞌma agu kaoꞌena potamiꞌnaba aeba eꞌwasaenabi mpimagina, agisa aimisaꞌma wareꞌnakenaenaba kampa aboraye. 


text:
We, aoꞌmaka ata anta paritamiꞌnaba, aeba tununtanabi mpima tununtanabinti nasimagina, tununtanamaba aotikaetagina aeba kekaba aiboꞌnabo piye. 


text:
<pb/>We, uwaena yakarantontonempitaba, Karaisiti ntugarasa Kotiba aguntaenaripa maerigasagi, tiyoꞌmaekenaga naeba ma kamanapa tigeti kaeyuwe. 


text:
Nabagitaba, pai uwa mita kananti ntagaraba tiyoꞌena potaga, tiyoꞌmaekenaga ma kamanapa tigeti kaeyuwe. Masimabi kinaꞌmitaba, tigeba ataenama nkagowamapa asugasaga, tiyoꞌmaekenaga ma kamanapa tigeti kaeyuwe. Araga yagaramitaba, tigeba tabapa tiyoꞌena potaga, tiyoꞌmaekenaga ma kamanapa tigeti kaeyuwe. 


text:
<pb/>We, nabagitaba, pai uwa mita kananti ntagaraba tiyoꞌena potaga, tiyoꞌmaekenaga ma kamanapa tigeti kaeyuwe. Masimabi kinaꞌmitaba, tigeba esegima asima mintagana, Koti kamanaꞌamaba tintabaipinti ago uwaiyegini, tigeba ataenama nkagowamapa asugasaga, tiyoꞌmaekenaga ma kamanapa tigeti kaeyuwe. Mampabisaenamapa taeba tagupa a-nkameno 


text:
<pb/>Pigoya, magabe mampabisaenagabe a-tibugano. Piya, kaꞌwaina aeba magaba abugamipa, aeba tabapa kampa abugaye. 


text:
Piya, aꞌyaꞌma mampara aboraintanaba pipa mampabisaenawe. Eya, tantabaipisa kupiyona tabugaintanabe, tao iyeꞌena puma tabugaintanabe, tau maete ima tagebigoꞌena pompentanabe, pintanaba tabatisaba kampa aboraye. Kampaye. Pipa mampabisaenawe. 


text:
Piya, mampabisaenaba aꞌya wakana, aeꞌwa abugaintanabe kaga aꞌya wakiye. We, Koti nkabemintana wasiye kinaꞌmiba miyaba mikibewe. Karaisiti kama kinapa ago aborawaye 


text:
<pb/>We, araga yagaramitaba, ma kanapa pabigo aꞌya wakena piye. Piya, Karaisiti kama kinaꞌwaka pai abintapa, pabigo aborakena piye. We, ibaba uwaena Karaisiti kama pota kinaꞌmiba aboraga, pika napima ma kanapa aꞌya wakena piyema, abune. 


text:
Piya, pi kinaꞌmiba ago tagasawe. Paipa taege ka kinapa igeba kampa mintantane. Eya, igeba ka kina taege mintantasinta, taege mimagini kampa tagasasine. Piya, igeba ago tagasaga, taeba agowaipa agaompepa, aꞌyaꞌma pi kinapa taege ka kinapa kampaye. 


text:
Piya, tigeba taga kamanakaba aiboꞌena pe wanane. Tigeba aogima abeka tiyoꞌmaekenaga ma kamanapa tigeti kaeyuwe. Eya, taga kamanaꞌamaba kumpariꞌenaba kampa piyema, abeka, tigeti kaeyuwe. 


text:
<pb/>We, kumpari yagaraba kewe, a. Piya, kaꞌwaina aeba Isuka: Pipa taga Karaisitiba kampaye yemi ntagaramaba, aeba kumpariꞌenaba piye. Eya, tabape yagarawape akabiwaisitaiꞌnaba, pipa Karaisiti kama kina mintiye. 


text:
Piya, kaꞌwainaba yagarawa akabitamiꞌnaba, aeba abawampati kampa atokaeye. Piya, to kaꞌwaina aeba yagarawampati amatiti potamiꞌnaba, aeba pabiyama abati kaga atokaeye. Aota Awamusaꞌama taga kamana uramiye 


text:
<pb/>Pai abinta mono kamanapa a-tigeguꞌa puma upebe piyo. Piya, pai abinta kamanapa upebe pukibepa, tigeba yagarawampatibe abatibe aogima atokaema miyaba mikibewe. 


text:
We, paipa tigepa Aota Awamusaꞌama esegiyenawapa tigeti uwa waiye. Piya, tigeba wasanami mono ago tiyakikenaenagaba a-nkaguyosagaiyo. Kampaye. Aota Awamusaꞌama paititantintanawapa aꞌyaꞌmaenaba puriyakikiye. Pi nkawamusaꞌama kamanapa tagane. Kumparipa kampaye. Piya, Awamusaꞌamaba puriyakigiri abima Karaisititi atokaema miyaba miyiyo. 


text:
<pb/>We, uwaena yakarantontomitaba, tigeba piyama aeti atokaema miyaba miyiyo. Taeba piya pekanaba, ainti ampa aboraka, taeba asima taꞌmu pumagi kampa taekuru puma tanipa kampa peno. 


text:
Pigoya, Karaisiti aepa arupuyenama nkagoba agamagiri, pika mayama napiyiyo: Wasanama arupuyena pemiꞌnaba pipa Kotitisa aborayema, napiyiyo.<pb/>


text:
Abewo. Tabarempaba tabera agu kaoꞌena puratama, ae araga yagararawe, urataye. Pipa taga mintune. Piya, mampabisa kinaꞌmiba Koti nkagoba kampa agantaka, tae agoba kaga kampa tagawe. 


text:
We, nabugai ntaoꞌmitaba, taeba ibaba Koti nkaraga yagara mintune. Piya, aintiba ayamabaya aborakune. Pipa kampa abintune. We, aintiba Karaisiti ampa aboraka, taeba ae agoba aogima agamagi, pika ae kanta puma mikune. Pipa abune. 


text:
Piya, Karaisiti nare ntare puma miyisa puma, aeti atokaema aobi pi kinaꞌmiba igeꞌwai nkigupa nare ntare puma miyewe. 


text:
<pb/>Pigoya, aguntaena pemiꞌnaba aeba Koti nkago kamanapa akayuye. Eya, Koti kamana akayukenaenamaba aguntaenama nkauꞌwane. 


text:
Piya, tigeba abintawe. Karaisitiba aguntaena maegaikena aborantegina, aetiba aguntaenaba kapa kampa waintiye. 


text:
Piya, kaꞌwaina aeti atokaema miyemiꞌnaba aeba aguntaenaba kampa aegaraye. Eya, to kaꞌwaina aguntaena aegaramiꞌnaba aeba Karaisiti nkagoba kampa agamagina, aekaba kampa abibebe piye. 


text:
<pb/>We, uwaena yakarantontomitaba, tigeba kaꞌwaina timiyo puritasanaga kabima mima abiyo. Piya, arupuyena pemiꞌnaba aeba Karaisitiba arupu yagara miyisa puma arupu yagara miye. 


text:
We, paitakaꞌya kewamaba aguntaena puta kanantegina, wasanama aguntaena pemipa aeba kewama ae tupisawe. Pigoya, kewama ntugaba aguya ima agarubakaikenaga Koti ntagaramaba ampa aborantiye. 


text:
Pigoya, Kotitisa aboraiꞌnaba aeba kampa aguntaena aegaꞌma piye. Piya, aeba Kotitisa aboragina, Koti ntapiyenaba agupinti waiye. Piya pegina, aeba agunta kiꞌi kampa aegarakena piye. Kampaye. 


text:
Pigoya, wasanamiba Koti ntagaraena puma miyewo, kewama ntagaraena puma miyewoma, agowaipa mayama agakune: Piya, kaꞌwaina arupuyena kampa pemiꞌnaba, aeba Koti tupisa kampa aboragina, to kaꞌwaina aeba aoꞌmapa kampa agu kaoꞌena potamiꞌnaba, aegeba kaga Koti tupisaba kampa aboraye. Taeba taoꞌmipa agu kaoꞌena puwaitano 


text:
<pb/>Pigoya, maya kamanapa paitakaꞌya abita kanantompene: Taoꞌmipa agu kaoꞌena puwaitanomaba, abintompene. 


text:
Piya, Keni aeba kewama tupisa, ae aꞌnantopa aeguntisapa a-puma miyeno, iye. We, nanaraka aeguyogana purintiye. Piya, Keniba kamparaga yuga pogana, aꞌnantowampaba arupu yuga pomeka amo waiyogana aeguntiye. 


text:
Piya, taeba taoꞌmipa agu kaoꞌena puwaitaompeka mayama abune: Taeba paisaenaba kaite purintapisa asima eꞌwasaenabi ubasintunema, abintuwe. Piya, agu kaoꞌena kampa potamiꞌnaba, aeba purikenaenara uwa miye. 


text:
Piya, kaꞌwaina aoꞌmaka ata anta paritamiꞌnaba aeba wasana aeguma kaiyisa piye. We, tigeba ago abintawe. Wasana aeguma kaiyiꞌnaba, ae antabipa eꞌwasaenaba kampa waiye. 


text:
Piya, Isu aeba taoꞌmaekenaga aeꞌwa nkaumawapa kasoga, taeba agu kaoꞌenama nkagoba taga agantompene. Piya, taeba pabiyama taoꞌmiti taumaba kasakanaba, kanarasakiye. 


text:
Piya, kaꞌwaina aeba mampabisaenaba uwaena waintakanaba, ka aoꞌyagarama kusi miyegina agama akaꞌintaesi potakanaba, ayama Koti nkagu kaoꞌenaba ae antabaipipa waikiye, a. Pipa kampaye. 


text:
We, uwaena yakarantontomitaba, taeba kamanatasabe tawamutasabe uwaba agu kaoꞌenaba a-puwaitano. Kampaye. Taeba taga tantara puwaitama tayapisa agu kaoꞌena puwaitano. Amatiti kinaꞌmaba Koti nkaogaba kampa aekuru pukiye 


text:
<pb/>Piya pukubompeka, taeba tagantanabi ubasunema, abekana, Koti nkaobi taguꞌamaba paebuma waikiye. 


text:
We, taguꞌamaba taupi piyeka, taeba paebuma paruyenabi mikune. Eya, Kotiba taguꞌamaba taupi piyeka, taeba paebuma paruyenabi mikune. Eya, Kotiba taguꞌamapa asugasima, aeba aꞌyaꞌmaenama nkagoba agantiye. 


text:
We, nabugai ntaoꞌmitaba, taguꞌamaba kamanapa kampa uratakibipa, Koti nkaobipa asima kampa taekuru pukune. 


text:
Piya, taeba unti kamanaꞌwapa wasimagi, abemintanawapa tayapisa pompeka, taeba kaꞌenaga abigaokanaba, aeba aboraramiye. 


text:
We, unti kamanaꞌwapa mayamawe: Taeba yagarawapa Isu Karaisiti nkagera tamatiti potamagi, taoꞌmipa agu kaoꞌena puwaitano, untiye. Piya unti kamanapa uratantine. 


text:
Piya, aꞌyaꞌma Koti unti kamana wasiye kinaꞌmiba igeba Kotige kaꞌena puma miyegana, Kotiba igupi miyaba miye. Piya, ae tamemi Nkawamusaꞌama ntugaba tagupi aboragi, taeba agama, Kotiba taege miyema, napiyune.<pb/>


text:
We, nabugai ntaoꞌmitaba, uwaena kumpari poropete kinaꞌmiba mampabintiba nasima kamana yepa, tigeba karuꞌenaba a-nkiyegaraiyo. Piya, awamusapa toma toma mintiya, pipa Kotipisa kanayo, to aukaꞌisa kanayoma napima, agowaipa aogima agaiyo. 


text:
Piya, Koti Nkawamusano, to awamusanoma tigeba mayama abikibewe: Isu Karaisitiba wasana aborantine ye, pi kinaꞌmiba Koti Nkawamusa yagane. 


text:
Piya, to kaꞌisa kina Isukaba: Kampa wasana aborantiye, ye kinaꞌmiba, igeba Koti Nkawamusa yagaba kampaye. Pi nkawamusaꞌama Karaisiti kama kinaꞌma nkawamusane. Piya, paipa aeka: Mampara aborakiye, yogiri abintagana, ibanto mampabi ago aboraye. 


text:
<pb/>We, uwaena yakarantontomitaba, tigeba Kotintana mimagiri, kumpari poropete kina asu igasawe. Eya, ma nkawamusaꞌama tigupinti waintemiꞌna, aeba mampabi wainti nkawamusapa asugasaye. 


text:
Piya, pi kumpari poropete kinaꞌmiba igeba mampabisa kinane. Piya pegana, kamanaꞌwaimpaba mampabisaena kanta pegini, mampabisa kinaꞌmiba abewe. 


text:
We, taeba Kotitisawe. Piya, Kotiti atokaeya kinaꞌmiba kamanatepa abewe. Pigoya, Kotitisa kampa aborantaꞌnagiba kamanatepa kampa abewe. Pintanaraka taga awamusape kumpari awamusape isige agoba pako pikenaga napiyune. Koti aeba agu kaoꞌenama nkagowe 


text:
<pb/>We, nabugai ntaoꞌmitaba, taeba agu kaoꞌena peno. Piya, agu kaoꞌena pukenaenaba pipa Kotitisawe. Piya, taga agu kaoꞌena pemiꞌnaba aeba Kotitisa aboramagina, aeba Kotiti atokaentine. 


text:
We, wasanama kampa agu kaoꞌena potamiꞌnaba, aeba Kotiti kampa atokaema, agowapa kampa agaye. Kampaye. Piya, Kotiba agu kaoꞌenama nkagowe. 


text:
Pigoya, Kotiba yagarawapa kaꞌanto mintogana otaogana mampabipa tumintiye. Piya, taeba: Aeti atokaema eꞌwasaena maeyiyema, otaogana tumintiye. Piya pumagina, pi ntugarasa Kotiba agu kaoꞌenawapa taetiba aboraramintiye. 


text:
Eya, agu kaoꞌenama nkagoba mayama aborantiye: Piya, taeba agu kaoꞌena kampa potantokana, Koti aewa agu kaoꞌena puratamagina, yagarawapa otaogana, aguntaenarepa asuꞌa puragaikenaga mampabipa tumintiye. 


text:
<pb/>We, nabugai ntaoꞌmitaba, Koti agu kaoꞌena puratamika, taegeba pabiyama taoꞌmipa agu kaoꞌena puwaitakanaba kanarasakiye. 


text:
Pigoya, ka yagaramaba aobisaba Kotipa kampa agantiye. We, taeba taoꞌmipa agu kaoꞌena puwaitakubompepa, Kotiba taege miyeka, abekana, agu kaoꞌenawapa tantabaipinti anosama waikiye. 


text:
<pb/>Piya, Koti aeba Awamusaꞌwapa pako puratamika, taeba mayama abune: Taeba aege kaꞌena puma miyokana, aeba tagupi miyaba miyema, abune. 


text:
Piya, tababa yagarawapa otaogana maga maga kina iꞌikenaga tumintegi, taeba agamagi, pi nkawaga kamanapa uma aborama miyune. 


text:
Piya, kaꞌwaina aeba Isuka: Koti ntagarawe, yiꞌnapa Kotiba aege miyegina, pi ntagaramaba Kotiti atokaema miye. 


text:
Piya, Kotiba agu kaoꞌena puratamikaba agamagi tamatiti pune. Piya, Kotiba agu kaoꞌenama nkagowe. Eya, kaꞌwaina aeba agu kaoꞌena wantaga miyiꞌnaba aeba Kotige miyegina, Kotiba aege miye. 


text:
Piya, agu kaoꞌenawapa tantabaipinti anosagina auꞌwapa mayama aboraye: Taeba Koti antotaꞌena tamikibi ntagagaba kampa taekuru pune. Eya, ibantoba Karaisiti ae kanta puma taeba mampabi mintune. 


text:
Pigoya, kaꞌwaina agu kaoꞌena potamiꞌnaba kampa aekuruba piye. Eya, taga agu kaoꞌenamaba taekuruyenarepa agarubakasaye. Piya, ata ika mpaekenaga taekuruyenaba aboraye. Aibegina, kaꞌwainaba aekuru piꞌnapa, ae antabaipintiba Koti nkagu kaoꞌenaba kampa anosama waiye. 


text:
Piya, kaꞌwaina aeba aoꞌmipa ata anta pariwaitamagina: Kotipa agu kaoꞌena potauwe, yipa, aeba kumpari iye. We, aeba aganta nkaoꞌmipa kampa agu kaoꞌena potamipa, ayamabaya kampa aganta Kotipa agu kaoꞌena potakiye. Pipa kampaye. 


text:
We, Kotiba maya kamanapa uratantiye: Piya, kaꞌwainaba Kotipa agu kaoꞌena potamiꞌnaba, aeba aoꞌmakeba pabiyama agu kaoꞌena potakana kanarasano, untiye.<pb/>


text:
Pigoya, aꞌyaꞌma kinaꞌmiba: Isu aeba taga Karaisitiwema, abima yeꞌnagiba, igeba Koti ntagaraena puma miyewe. Piya, abawampa agu kaoꞌena potaꞌnagiba, igeba kaga aꞌyaꞌma yagarawake agu kaoꞌena puwaitawe. 


text:
Eya, taeba Kotiti agu kaoꞌena potama, unti kamanaꞌwapa wasiyompeka taeba mayama abune: Taeba Koti ntagaramipa kaga agu kaoꞌena puwaitaunema, abune. 


text:
Piya, taeba Koti unti kamanapa wasiyompepa, taeba Kotiti agu kaoꞌena taga potaune. We, ae kamanaꞌamaba kampa kuntaba tabiye. 


text:
Piya, Kotitisa aborantaꞌnagiba igeba mabisaenaba asugasawe. Piya, taeba Kotiti tamatiti potaompepa, pi tamatitiꞌenarempaba mabisaenaba aeguma maema metama asugasaye. 


text:
We, ke esegi puma mabisaenaba maema megasi piye. Piye: Isu aeba Koti ntagarawema, abima yeminaba, aeba asugasi piye. Kotiba yagarawampa kamanapa uma arantiye 


text:
<pb/>Piya, Isu Karaisiti aeba aborama yogawa agobikenaba wani mpaemagina, nagarikenaba korankapa airigintiye. Piya, wanitasa abiwanane. Wanitasabe koratasabe agowapa aborantine. 


text:
Pigoya, Awamusapa tagantanama nkago mintana, pi Nkawamusaꞌamaba Karaisiti nkawaga kamanapa uma taga aboraramegi abune. 


text:
Piya, pintanaba kakagami uma aborawe. Eya, Awamusana, wanina, korana suma, pi kakagaba igeba ka awaga aborawe. 


text:
Piya, wasanami nkiwaga kamanapa taeba abune. We, Koti yemi kamanaꞌamaba wasanami kamanapa igasaye. Piya, Kotiba Isukaba: Yagaranene, yoga abuntune. 


text:
Pigoya, kaꞌwainaba Koti ntagaramati amatiti potamiꞌnaba, aeꞌwa nkagupipa Koti uma aborami kamanaꞌama nkauꞌwapa aboraye. Kampa Kotiti amatiti potamiꞌnaba, aeba Koti yagarawakaba awaga kamana untipa kampa abibebe piye. We, pika aeba Kotikaba: Kumpari yagarawe, uma ata potaye. 


text:
Pigoya, taga awaga kamanapa mayamawe: Kotiba eꞌwasaenaba tamika miyaba mikune. Pi nkeꞌwasaenamaba yagarawampapisa aboraye. 


text:
Piya, Koti ntagarari uma kabo pemiꞌnaba, aeba pi nkeꞌwasaena wantagane. We, Koti ntagarari kampa kabo pemiꞌnaba, aetiba pi nkeꞌwasaenaba kampa waiye. Eꞌwasaenaba taeti waiyaba miyema napiyeno 


text:
<pb/>We, Koti ntagaramati timatiti pe kinaꞌmitaba, ma kamanapa tigeti kaeyuwe. Piya, tigeba pi waiyaba eꞌwasaenaba ago maeyawema napiyiyoma, kaeyuwe. 


text:
Piya, taeba Kotikaba kampa taekuru punta taꞌmuntanabisa ae agori wano. Piya, taeba kampa taekuru punta, kaꞌenaga ae abukibintanaga abigakubompepa, kamanatepa aogima abikiye. 


text:
Eya, abigakenaenarepa abiyema, abintompeka, taoꞌmaeyaka abigakenaenarempa nkauꞌwapa ago maekunema abima tagantanagaba yune. 


text:
<pb/>Pigoya, kaꞌwaina aeba agupa aꞌabibi agora kaikena aguntaena wanane. To aguntaena pekanaba, to ka yagaramaba agantanaba, aeba aoꞌyagaraga Kotipa abigakana, Kotiba eꞌwasaenaba pi nkaoꞌyagaraba ameno. We, agupa agora kaikena aguntaenaba ka waintiye. Piya pemi ntagaragaba abigaoma naeba kampa yuwe. Kampaye. 


text:
We, aꞌyaꞌma kampa arupu pemintanaba pipa aguntaenama nkauꞌwane. Piya, aguntaenama nkauꞌwapa kampa wasanama nkagupa agorapa kaikiye. 


text:
<pb/>Piya, Kotitisa aboraꞌnagiba agunta kiꞌi kampa aegaraga, agaune. Eya, Kotitisa aboranti ntagaramaba kabiwaitagina, ataenama nkagowamaba kampa ata puwaitaye. 


text:
We, taeba Kotitisa aborantokana, aꞌyaꞌma mampabisa kinaꞌmiba ataenama nkagowama nkamentanti miyewema, abune. 


text:
Piya, Koti ntagaraba aboramagina aogi napiyenaba tamiye. Eya, aeba taga ntagarama nkagowaka abibebe pukena napiyenaba tamiye. Pikaba abimagi, taeba tagantanama nkagoripa atokaemagi, yagarawa Isu Karaisitige kaga aeti atokaeyune. We, aeba Koti mima, waiyaba eꞌwasaenama nkagowe. 


text:
<pb/>We, uwaena yakarantontompitaba, tigeba ama kotipa tikabiwaitaiyo.<pb/>Yoni piya isa kaentiye.<pb/>


text:
Nae Pita, Isu Karaisiti nkaposoro yagarawa ntawe. Piya, tigepa kamaena puritama tigarubauguri maripa kaitegiri, Pontasi maribe, Karesiya maribe, Kapatosiya maribe, Esiya maribe, Pitiniya maribe uminta kinaꞌmititi, ma nkisapa kaeyuwe. 


text:
Piya, taba Koti utaritaogiri aeꞌwantana aborantane. Aeba yogana Awamusaꞌamaba: Isu Karaisiti kamana wasima korankatasa aeguse puma paititaiyoma, utaritama aota puritantine. Piya, tigetiba awagaenabe paruyenabe waiyabaꞌmita iyeno. Koti nkeꞌwasaenamaba mantabinti taobi piye 


text:
<pb/>Pigoya, Isu Karaisiti Waꞌegarempa nkaba Koti, ae agegaꞌe asagayuyeno. Piya, aeba tabera antara puratama, Isu Karaisiti purintapisa asitanti ntugarasa waiyaba kumaka aobi piyoma, taumarepa kasaꞌena yakari puratantiye. 


text:
Piya, pi maekubompe kumapa kampa abararama, kampa ataena puma, paisa kantaba kampa pukiye. Piya, Kotiba pi kumapa taeꞌena taobi puma kabirataye. 


text:
Piya, taeba Kotiti tamatiti pompeka esegiyenawatasa kabirataye. Eya, agogo yaga wasanami nkiyobi tauꞌikibika kabirataye. 


text:
<pb/>Tigeba pika tiꞌmu piyo. We, mampara tonarona makaga makaga pekana tikinaki pukibintanaba uwaena yaganto aꞌya wakiye. 


text:
Piya, kori yabapa mampabisaenawe. Pipa wasanama yakupi kaema iꞌninkapa aeyobaꞌma agowapa aboramisa puma, kuntaenaripa timatitiꞌenama nkagoripa aborarimiye. We, timatitiꞌenarimpaba koriba asugasaye. Piya, Isu Karaisiti aborakibi ntagaba pika tigegaꞌe maete ima asagayuma aꞌmu puritakiye. Pika ibanto kuntaenaripa aboraye. 


text:
Piya, tigeba Isu nkaowarapa kampa aganta, agu kaoꞌena potawe. Kampa aganta, timatiti potamagiri agasiyama tiꞌmu potawe. Pi tiꞌmuntanamaba tiwamupisaba kampa asugasawe. Kampaye. Aeba tabera asugaintiye. 


text:
<pb/>Pigoya, paipa poropete kinaꞌmiba awagaena aborarimikibi ntanagaba uma aborantane. Pi nkagoba napimagini: Ayamabaya iꞌikiyema, napima mare-u me-u puntane. 


text:
Piya, Karaisiti Nkawamusaꞌama intabaipinti mintogini, igeba Karaisiti kuntaena aesaga pukenaenawakabe ainti age asagayukenaenagabe uma aborantane. Aboramagini, pi poropete kinaꞌmiba: Aya yagarabaya, ayantagabaya pi nkauꞌwapa aborakiyema, napima mare-u me-u puntane. 


text:
Pigoya, igeti wanane. Tigeti kayokayaꞌena puntaka Kotiba tayakikiye, piya uma Kotiba aborawaimintiye. Piya, ainti Kotiba otaogana Aota Awamusaꞌama mantabintisa tumintika, wasanamiba ae esegiyenawatasa aogi kamanaꞌama nkagoba uma aborarimewe. We, pi kamanaꞌama nkagoba enisore kinaꞌmiba kaga abisanaga ibiye. Kotiba aota miyiyoma tagegaꞌe iye 


text:
<pb/>Pigoya, pika tigeba napiyenarimpapa tibamu kantiba kimagiri paebuma mima aogima kabiyiyo. Eya, Isu Karaisiti irosakibi ntagaba awagaena aborarimikibi ntanaga napima tabarababa a-puma aogima kabiyiyo. 


text:
Tigeba inamu ntagarama aba kamana wasiyisa puma, Koti kamanapa wasiyiyo. Paipa kampa napiyenaba waintogiri, tigu iꞌnintana puntasa puma, ibaba pi kipa toba a-nkaꞌwae puma aegaraiyo. Kampaye. 


text:
Tigeba tigegaꞌe uma tiba punti Ntagarama aota miyisa puma, pabiyama aꞌyaꞌma nasikenaenarintaga aota miyiyo. 


text:
Pika mono isaꞌamaba maya iye: Naeba aota miyoka, tigeba pabiyama aota miyiyo, piya untiye, iye. Tabe ikankatasa taba puratantiye 


text:
<pb/>Pigoya, Kotiba intakabe tumintakabe kampa napinta yogaretaka taga aꞌyigitatagiri, tigeba aeka: Tabarempawe, yewe. We, tigeba ae agoga aogima napima, aekaba tiyekuru puma mima mampara arupu kita nasiyiyo. Piya, tige ma agoba kampaye. 


text:
We, tigeba ago abintawe. Tiyabamagiba ata ki uwa aegaꞌma mintuguri, tigegeba kaga pabiya puntawe. Pigoya, pi kitasa Kotiba ika puritantine. Aeba mampabisaena, kori, siribarasa wanane. 


text:
Aeba Karaisiti kurapa inta ikatasa ika puritantine. Eya, Karaisitipa sipisipi awaro kanta puma aegugasuguna, ka ataena au airisaꞌenawapa kampa waintaꞌyaga, tigeka puꞌwantiye. 


text:
Piya, paipa Koti maba kampa punta, Karaisitipa pi ntugaraka otantine. Ainti kana nagarikena pekana, tige tiyoꞌmaekena mabipa aborantine. 


text:
Piya, aeꞌwa ntugarasa tigeba Kotitiba timatiti pewe. Eya, Kotiba Karaisitipa purintapisa asitama tabe agigaꞌeba amintika, tigeba Kotitiba timatiti puntiri, aeti atokaekenaga aobi pewe. Monoꞌama tabage puntiye 


text:
<pb/>Piya, tigeba taga kamanapa wasikenaenarasa tiguꞌamapa narentare puma, mono kinaꞌmipa taga agu kaoꞌena puwaitawe. Pigoya, tigeba tintabaipisa tiyoꞌmipa agu kaoꞌenaba esegima puwaitaiyo. 


text:
Tigeba mampabisa abara yamankatasa wanane. Waiyabaꞌenarasa kasa kina aboraritantine. Eya, Koti kamana, aoso sima waiyaba kamanatasa aboraritantine. 


text:
Pika mono isaꞌamaba maya iye:<pb/>Aꞌyaꞌma wasanamiba kabuyena kanta pegana, iwaꞌenawaimpaba kabuyenama nkaosa kanta piye, iye.<pb/>Piya, kabuyenaba asa wagina, aosawampaba aibarara puwaye, iye.<pb/> 


text:
Piya, tigeba aꞌyaꞌma ata puwaitakenaenabe, aꞌyaꞌma agoꞌenabe kumpariꞌenabe to waina mparuta mikenaenabe, aꞌyaꞌma akaya kamanape kasiyo. 


text:
Tigeba kasa inamumpi nonoka ibisa puma, tigu tiyoꞌmaekena taga ntunukaba tibeno. Eya, tigeba Waꞌegawama kayonenawapa nabigama tima kagagana iga piya, tiꞌikenaena anosasanaga tibeno. 


text:
<pb/>We, tigeba Waꞌegawamati ampiyiyo. Aeba aogaso sima waiyabaꞌena wantaga yabane. Piya, wasanamiba ataena piyema napima kasapa, Koti otaogana ae aobipa aogi puma inta ika mpintiye. Aeti ampima atokaeyiyo. 


text:
Piya, tigeba aogaso sima waiyaba yaba kanta puma mimagiri, amato puma Awamusaꞌama ntamantana puma miyiyo. Eya, tigeba aota tabe mono kina kanta puma mima, tigupa muta atasu piyo. Tigeba piya pigina, Kotiba Isu Karaisitika napekana pi mputaꞌenagaba kanarasakiye. 


text:
Pikaba mono isaꞌamaba maya iye:<pb/>Abiyo. Naeba ka inta ikantaga yabaka otauwe, iye.<pb/>Pi ntabantama esegi potakena yabapa, Saiyoni kumantepintiba arabama arupu pukena puwe, iye.<pb/>Piya pekana, wasanama aeti amatiti pukibemipa, anintanaba kampa waikiye, untiye, iye. 


text:
Piya, timatiti pe kinaꞌmititiba, Karaisitiba inta ikane. We, kampa imatiti pe kinaꞌmitiba Karaisitikaba maya iye:<pb/>Pi ntabapa yoga kinaꞌmi maegasa ntabapa, ibaba arupu pukena aiꞌne yabapa aboraye, iye.<pb/> 


text:
Eya, wasanami nkigisa aimisagakena yabantana pukiye, iye.<pb/>Tabe yabankamaba ipasanakini wareꞌnakibewe, iye. Piya, igeba Koti kamanapa akayuyiginaba, pi kamanaꞌamaba igisaba aimisagakini wareꞌnakibewema, Kotiba paipa piya uwaitantine. Taeba Koti tuntanamana puma miyune 


text:
<pb/>Pigoya, Kotiba ago uritantegiri, tigeba ae taga tunka mpiyewe. Tigeba Waꞌegawama mpono kiye kinaꞌwa mpiyewe. Tigeba ka kinaꞌena puma aota kina miyewe. Tigeba Koti nkaokinatakaꞌya mpiyewe. Piya, tununtanabisa tiba puma aogi eꞌwasaenawapi apaititanti ntagarama nkaogi yugawaka awaga yiyoma, aokina tiba puntine. 


text:
Piya, paipa tigeba uwa kina mintantapa, ibaba Koti tuntana puma mintawe. Paipa tigeba Koti nkantaraꞌenawapi kampa mintantapa, ibaba antaraꞌenabi ago ampintawe. Tigeba Koti ntuga kina miyiyo 


text:
<pb/>We, nabugai kinaꞌmitaba, tigeba to marisa kina kanta puma mima, mampabipa uwaena yaganto mikena kinatawe. Piya, naeba mayama urimekiri abiyo: Arirasa iꞌnintanamaba timawamapa maꞌena potamipa, tigeba tikabitaiyo. 


text:
Tigeba to marisa kinaꞌmi nkikapinti aogima ntasiyo. Piya, igeba kamparaga kamana uritapa, aogi yugaripa agama, aintiba Koti nkago igeti aborakibi ntagaba ae agegaꞌeba asagayukibewe. 


text:
<pb/>Tigeba Waꞌegawamaka napi napi puma aꞌyaꞌma ima minta kinaꞌmi imentapinti miyiyo. Eya, wasana waꞌega yagara asugasima mintiꞌna aepa, 


text:
ae uwaitanti kabirata kamani kinaꞌmipeba imentapinti miyiyo. Piya, igeba ataena pe kinaꞌmipa ika nkimintini, arupuyena pe kinaꞌmi nkigegaꞌe asagayukena yuga pewe. 


text:
Piya, Kotiba piya pusanaga abiye: Tigeba arupu yugaritasa kampa abima aibo kinaꞌmi nkiwamupa akunisanaga abiye. 


text:
Pigoya, Kotiba igaꞌnabisa akariyobatitantisa puma pabiya puma miyiyo. We, tigeba: Uwa kina miyune, umagiripa, karuꞌena aꞌwae puma ataenaba a-piyo. Kampaye. Tigeba Koti kayokaya kinaꞌena puma miyiyo. 


text:
Tigeba aꞌyaꞌma kinaꞌmi nkigegaꞌeba asagayuyiyo. Mono tiyoꞌmipa agu kaoꞌena puwaitaiyo. Kotikaba tiyekuru piyo. Wasana waꞌegawama nkagegaꞌe asagayuyiyo. Taeba Karaisiti kisagaꞌma tauki nakiyena maekune 


text:
<pb/>We, kayokaya kinaꞌmitaba, tigeba kabiritaꞌnagikaba tiyekuru puma imentanti aogima miyiyo. Kayonena puma paebuma miye kinaꞌmi ibiwanane. Tigeba atama kabirita kinake kaga imentanti miyiyo. 


text:
Piya, igeba tiki nakiyenaba uwa timigiripa, tigeba Kotitiba napimagiri pi tiki nakiyenaba aesagabikibepa, Kotiba aꞌmu puritakiye. 


text:
Piya, tigeba aguntaena pigini tiyeguyigiripa, uwa itaiginaba, ke abekana kanarasakiye, a. We, tigeba arupuyena pigini, pika tiki nakiyena puma ata puritaigiripa, uwa itaiginaba, Kotiba pikaba aꞌmu puritakiye. 


text:
Piya pukibeka Kotiba utaritantine. Eya, Karaisitiba tigeka auki naki puma paitaritantine. Pika tigeba aekisa aegaraiyo. 


text:
Igeba akayasotaugunaba, antotapa kampa akaya puwaitantine. Auki nakiyena maentanaba, antotapa kampa kaba ibirantine. Kampaye. Aeba inatisa taga aꞌyigitatakena yagaramati arupuyenawaka ayapa atantine. 


text:
Piya, aeꞌwa nkautasa aguntaenarepa aesagaꞌma maripo yarapa puꞌwantine. Eya, taeba aguntaenareti puꞌwama arupuyenara taogakubompeka puꞌwantine. Piya, auꞌarisantaꞌenawampa kamparagaenarepa maeragasima kaba tatantiye. 


text:
Eya, paipa tigeba sipisipi yaga kanta puma asorisari puma mintantawe. We, ibaba sipisipira kabikena yagara, timata kabiyemiꞌnati, aꞌwae puma ampintawe.<pb/>


text:
We, wayaꞌmitaba, tigeba pabiyama tiwaegi imentanti miyiyo. Piya, igetisa kaꞌisa Koti kamana kampa wasiyeꞌnagiba wayaꞌwaimpiti kamana nane. Mikenaenaripa agama pami pumagini, igeba igu aꞌwae piyo. 


text:
Piya, tigeba tiꞌno nkitakenaenarasawo, kori tiwaꞌenarasawo, toma toma titasaenarasawo, igebi nkiyobi arirasaenarasa a-piyo. Kampaye. 


text:
Tigeba tintabisaba tigu tiwaꞌenaba aboraiyo. Eya, timawamaba paebuma paru puma waiyegina, Kotiba aꞌmu pegina ikankampaba intaꞌena puma waiyaba miye. Pipa aboraiyo. 


text:
Piya, paipa kaꞌisa wayaꞌmiba Kotiti atokaekenaga napima aota mintini, pabiyama imarasa iwaꞌena puma iwaegi imentapinti mintantawe. 


text:
Eya, Seraba piyaena puma Abaraꞌamu nkawamu wasima: Waꞌeganene, untine. Tigeba piyama arupuyena puma tonaga kampa tiyekuru pukibepa, Sera ntagara kanta pukibewe. 


text:
<pb/>We, iwaegitaba, tigeba pabiyama kayone puma wayatimpige aogima miyiyo. Piya, wayaꞌmi nkiꞌama nkesegiyenaba tumintiye. We, igeba Kotitisa eꞌwasaenaba tigege kaga maekibeka, igegaꞌeba asagayuyiyo. Piya, nunamuripa akunisanaga piya piyo. Taeba kaga miyeno 


text:
<pb/>Pigoya, kamanaꞌnepa aꞌya wakena piya, abiyo: Tigeba aꞌyaꞌma kinaꞌmitaba, ka tintabarima miyiyo. Tigeba tintaraꞌena puma, tiyoꞌmipa agu kaoꞌena puwaitama, kayonena puma, aogima ntapima tigeripa aꞌmpaete iyiyo. 


text:
Wasanamiba ataena puritaigiripa, tigeba antotapa ataba a-puwaitaiyo. Piya, igeba kamana akayasuritaigiripa, antotapa a-nkakayasuwaitaiyo. Kampaye. Tigeba akayona puwaitaiyoma, Kotiba tiba puntiꞌna, antotapa piya piyo. Piya pukibepa, Kotiba antotapa akayona puritakiye. 


text:
Pika mono isaꞌamaba maya iye:<pb/>Piya, ka yagarama, eꞌwasaenabi mpikenagabe aogi yaga agakenagabe abugai ntagaramaba, ata kamana usanagaba anteburapa aogima kabima mima, awamu eperasa anagi kamana usanagaba aogima kabiyeno, iye.<pb/> 


text:
Aeba ataenaba akabitama, arupuyena peno, iye.<pb/>Aeba paruyena aguyosaꞌma maema arakureno, iye.<pb/> 


text:
Piya, Waꞌegawama nkaomaba arupu kinaꞌmiti waiyegina iyoꞌmaeye, iye.<pb/>Waꞌegawama nunamuwaitiga age atakae piye, iye.<pb/>We, ataena pe kinaꞌmipa Waꞌegawamaba amo puwaitama ata ika nkimikiye, iye. Yogarasa tauki nakiyenaba maekubompepa pipa kanarane 


text:
We, tigeba arupuyena pumagiri pintanaraka kuntaena maekibepa, tiꞌmu tiꞌmuntanabi uwa mikibewe. Piya, igekaba a-tiyekuru puma tabarababa a-piyo. Kampaye. 


text:
Tintabaipi Karaisitiba Waꞌegari asitaiyo. Piya pumagiri, tigeba aꞌyaꞌma yaga kabima mima, wasanamiba Kotiti atokaema aobi pikena agorika tibigaigiripa, karuꞌena aꞌwae puma uwaimiyo. Piya, tigeba Kotika tiyekuru puma paebuma mima aogima uwaimiyo. 


text:
Eya, napiyenaripa ataenaba a-potaiyo. Piya pukibepa, wasanamiba ata puritakibepa, Karaisitika aogiyena pentanaga akayasota kinaꞌmiba ini pukibewe. 


text:
Pigoya, taeba ataena pukubompetaka kuntaena maekubompepa, pipa ka awamene. We, Koti nkabemika taeba arupuyena pukubompetaka kuntaena maekubompepa, pipa Koti nkaobi aogiyenawe. Nowa potantisa puma Kotiti wani paitatantiye 


text:
<pb/>Pigoya, Karaisiti aeba ka yaga puꞌma aguntaenaba agora maegaintine. Eya, aeba arupu yagara kana, aeba ata kinaꞌmite mparu mpaema, Kotiti taba puratakena puntine. Piya, aeba wasana mintogini igeba auꞌwapa aeguyuguna purogana, aumawatasa asitaogana aogantine. 


text:
Piya, paipa Nowa wanipisa kare punti ntagaba Kotiba paebuma mintogini pi kinaꞌmiba kamanaꞌwapa akayumagini puꞌwantawe. Piya, pi ntagaba tara kinaꞌantomi, tonaentisa kakaga umaema kinaꞌmi, wanipinti iꞌiyogini mintantawe. 


text:
We, aeba wanipisa iba puntisa puma, ibaba wanitasa paitaritamagina tiꞌiye. Pi nkwanipa titasaba kampa maebugaintane. Kampaye. Isu Karaisiti purintapisa asintika paititakibipa, antotapa Kotipisaba aota napiyenaba maekibewe. 


text:
Eya, Isu aeba mantabinti ima, Koti nkayatakanti asu mintegini, enisore kinape kabikena kinape to esegi kinape ae amentanti mintawe.<pb/>


text:
Pigoya, Karaisitiba aeꞌwa nkauꞌwata auki nakiyena maentika, pika napiyisa puma tigeba napiyiyo. Piya, wasanamaba auꞌwata auki nakiyena maeyamipa, aguntaena pusanagaba kampa napiye. 


text:
Piya pumagina, aeꞌwa nkau mampabi waikena pekanaba, aeba wasanami nkiꞌni ntapiyenaba kampa aegaꞌma, aeba Koti nkabemintanaba wasima miyeno. 


text:
We, paipa tigeba to marisa kinaꞌmi nkibugaintanara nasisu pumagiri, kumiyena puma, tiguꞌamapa iꞌnintana potamagiri, esegi wani ntama aiboꞌnabo pumagiri, ata patiyena puma, aiboꞌena pumagiri, kamana akayuma ama kotintana aegarantapa, ibaba aꞌya wakiripa ataiyo. 


text:
Piya, tigeba pi nkagasiya kamparagaena pukenagaba kampa igetiba uma atokaeyaginiba, pika igeba ata pami puma kamparaga puritawe. 


text:
We, aintiba puꞌwanta kinape taogantompe kinape kamanatepa uma aꞌyigitatakena yagaramati igeba igeꞌwai nkagowaipa aborakibewe. 


text:
We, paipa puꞌwanta kinaꞌmi nkaꞌyigitakenaraka puꞌwanta kinaꞌmitiba uma aogi kamanapa aborantine. Eya, igeba aꞌyaꞌma kina pesa puma igeꞌwai nkitasa antotaꞌenaba maema puꞌwantapa, Koti miyisa puma misanaga imawaimpaba kamanapa aborantine. Koti nkesegiyenarasa aogi yuga puma tiyoꞌena piyo 


text:
<pb/>Pigoya, aꞌyaꞌmaena nagarikena kanapa pabigo arosaye. Piyama, tigeba aogima ntapima, nunamu ukenaraka asoyaena piyo. 


text:
Tigeba tiyoꞌmi agu kaoꞌena puwaitakenaenaba aogima upebe puyaba miyiyo. Pintanamaba tonaba agasaye. Piya, agu kaoꞌena potakenaenamaba agasima uwoma aguntaenaba airari kaeye. 


text:
Kotiba awagaenawapisa tonarona aꞌmuntanaba ka ka kinaꞌmiti timegiripa, a-kakatama, pitasa aogi mono yuga puma tiyoꞌmipa iyoꞌmaeyiyo. 


text:
Piya, kaꞌwainaba kamana uma aborakibipa, pipa Koti nkawaga kamana uma aborano. To kaꞌwainaba wasana aoꞌmaekibipa, pipa Koti nkamemi nkesegiyenarasa aoꞌmaeyano. Eya, aꞌyaꞌmaenagaba Isu Karaisiti ntugarasa Koti nkagigaꞌe asagayukenagaba aogi yuga piyo. We, eꞌwasaenabe esegiyenabe aꞌyaꞌma yaga aeti waiyabane. Tagane. Karaisitikaba tauki nakiyena maekune 


text:
<pb/>We, nabugai ntaoꞌmitaba, tigetiba yaku tasu puma timiyoꞌena pukenaenaba aborakiye. Piya, kasaꞌena wanane. Pipa tige agoripa aogima aborakena piye. A-pami piyo. 


text:
Piya, tigeba Karaisiti nkauki nakiyenaba kaga maema aesaga peka tiꞌmu piyo. Eya, aintiba eꞌwasaenawapa aborakiripa, tigeba to ka tinta asoyaena puma tiꞌmu pukibewe. 


text:
Tigeba Karaisiti nkagera iyekita puritaigiripa, Koti akayona puritakiye. We, eꞌwasaenama Nkawamusa, Koti Nkawamusaꞌama tigeti ago miya, tiꞌmu piyo. 


text:
Pigoya, tige tikapisa kaꞌwainati auki nakiyena aborakibipa, aꞌyugu wasanama aeguntaꞌenarasawo, kuntanarasawo, ataenawatasawo, to waina ntanari ara agata nasikibi ntanarasawoma aborakiye. Piya puta nasekiniba igeba antotaꞌenawapa taga aboramikibewe. 


text:
We, ka yagarama Karaisiti nkaegarakenaga auki nakiyena maentanaba, aeba anipa a-peno. Aeba Karaisiti nkaegarakenagaba napima Koti nkage asagayuyeno. 


text:
<pb/>Pigoya, Koti utaratakena yagaba agarosagina, marupa Koti nkaokinaꞌmiteti kamanapa aborakiye. We, taete nkagoba marupa aboragaitegina, Koti kamana akayuye kinaꞌmitiba ayabaya puma aꞌya pukiye. 


text:
Pika mono isaꞌamaba maya iye:<pb/>Arupu kina iꞌikenaba kunta pikana, Koti ikabitate aguntaena pe kinaꞌmiba ae nkaukaꞌibaya mikibewe, a, piya iye. 


text:
Piya pegini, wasamiba Koti nkabemika iki nakiyenaba maeyapa, aogiyena puma aꞌyaꞌmaena aboratanti ntagarama nkayapi imawaipa ataigina, aeba tagantana puma kabiritano.<pb/>


text:
We, tigetisa mono kiye kinaꞌmika esegi kamana uwaimikena puwe. Piya, naegeba tige pesa puma monota kabinta ntagaranawe. Naeba naonepisaba Karaisiti auki nakiyena maeyoga agantone. We, naene kaga aborakibi nkeꞌwasaenabi ubasikune. Pigoya, kabinta kinaꞌmitaba, kamanapa urimukuwa, abiyo: 


text:
Koti nkaegara kinaꞌmiba igeba sipisipi kanta puma miyigiri, tige timentapinti miye kinapa aogima kabiwaitaiyo. Pipa kuntaenabisa wanane. Peronabisa kabiwaitaiyo. Pipa ika mpaekena napi napi piyoma wanane. Tintawama aseyonabisa piyo. 


text:
Tigeba kabiwaita kinaꞌmipa igaikena wanane. Tigeba aogima mikenaenaritasa pi sipisipi kanta puma miye kinapa mono kita paitawaitaiyo. 


text:
Piya pukibepa, paitaratanta sipisipi kiye yagara ampa aborakiripa, pi ntagaba tigeba eꞌwasa ika nkantota maeyigina kampa abararakiye. Imentanti miye mpono kinaꞌmi kamanane 


text:
<pb/>We, masimabi kanta puma miye kinaꞌmitaba, tigeba pabiya puma mima paitanta mono kinaꞌmi nkimentanti miyiyo. Piya, tigeba ti maete tumikenaenaba maema tipa airarikaema tiyoꞌmipa iyoꞌmaeyiyo. Pika mono isaꞌamaba maya iye: Kotiba igebigo kinapa kama puwaitamagina, i maete tume kinaꞌmipa awagaenawapa aborawaimiye, iye. 


text:
<pb/>Pika tigeti ntapiyenaba maete tumima, Koti nkesegi ae nkamentanti miyigina kanaꞌwa arosakanaba tisagayuyeno. 


text:
<pb/>Tigeba aiboꞌnabopa a-puma, aogima kabiyiyo. Kama kinati kewamaba araiyoni yagama pisa puma amo kasa uma tiba nakenagaba uma igasaga ampa igasaga piye. 


text:
Tigeba timatitiꞌenayaga esegima mimagiri aepa aebasanakasiyo. We, tigeba abintawe. Aꞌyaꞌma tiyoꞌmiba aꞌyaꞌma mari mintaꞌnagiba, igeti kuntaenaba pabiyama aborawaimewa, esegima miyiyo. 


text:
Pigoya, Kotiba aꞌyaꞌma awagaenama nkagoba mimagina: Karaisititi atokaema waiyaba eꞌwasaenane mpaeyanema, utaritantegiri, aro ntaganto tigeba kuntaenaba maeyakana, aewa aꞌwae puma aogi puritama, asima esegi puritakiye. 


text:
<pb/>Pigoya, ma nkisapa Sairasi nkayapisaba aro nkisaꞌanto kaema urimuwe. Naeba aekaba taga naonemaba napiyuwe. Piya, ma nkisapipa Kotitisa taga awagaenaraka esegima asiritakenaga urimuwe. Pika tigeba napima asiyiyo. 


text:
<pb/>Pigoya, Pebironi ma kumatasa kinake kaga tigeke tiba punti kinaꞌmitika: Aya pewe, uritawe. Maka yagaranempageba: Aya pewe, iye. 


text:
Tigeba tiyoꞌmipa tiyapa imima, agu kaoꞌena puwaitaiyo. We, aꞌyaꞌma Karaisititi atokaeya kinaꞌmitaba, tigeti paruyenaba waima waiyeno.<pb/>Pita piya isa kaentiye.<pb/>


text:
Poronawa, Sairasiwa, Timotiwa, sumagita esa kaeyune. Tesaronaika kumata monota aiꞌaru pe kina, tabarempa Koti, Waꞌega Isu Karaisiti, isigeti atokaenta kina, tigeti ma nkisapa kaeyune. Awagaenabe paruyenabe tigeti waima waiyeno. Igeba aegaꞌma arupu puma mintantawe 


text:
Piya, timatitiꞌenaritaka auꞌwapa aboraye. Agu kaoꞌenarika esegi yuga pewe. Waꞌegare Isu Karaisititi atokaekenaga napima agasiyaena puma miyewe. Pika tabarempa Koti ae aobi napima esuritama taꞌmu potaune. 


text:
<pb/>Piya, aogi kamana tigeti maete kanaompepa, uwa kamanapa kampaye. Pipa aogima abompe kamanapa Aota Awamusaꞌama esegima urimogiri, aꞌwae puma aegarantawe. Ti tikapi tiyoꞌmaeyompe agowapa tige ago abintawe. 


text:
<pb/>Piya, tae taegaꞌmagiri Waꞌegamape kaga aegarantawe. Tigeba Kotitisa kamana maeyuguna, uwaena tiki nakiyena tigeti aboraogana, Aota Awamusaꞌama asiritaogiri aeka tiꞌmu puntawe. 


text:
Piyama tigeba mintumeꞌnagiba, tige agoripa aogima agantawe. Piya, tigetisa Waꞌegawama kamanaꞌama kanarasama, Masetoniya maribe Akaiya maribe aboraogini abintawe. Ibintowaipa kampaye. Kotiti timatiti pe kamanapa aꞌyaꞌma marisaba abewe. Igeba agoripa ago abintaka, to urimikenaenaba kampaye. 


text:
Pi ntuga pokana, aboramintanagaba igewai uramewe. Taeba tigeti kanauwakiri, ama kotintana pumarantaꞌena tikabitategiri aꞌwae puma Kotiti kanamagiri, pi taga miyaba Koti kayokaya kinaꞌwa aborama mintantawe. 


text:
Piya puma, yagarawa Isu purintapisa asitantegina, mantarisa tumikibintanaga agawa puma mintawe, uramewe. Pi Isu, aeba Koti nkamoꞌenawa maete tumikibemitasa, tumpa aꞌyigitatamagina tababikiye.<pb/>


text:
Piya, Piripai kumata marupa aerari kaeratama, tauki nakiyena purataumepa ago agantawe. Pipa aerawane. Kotirempatisa to esegiyena maema, kumatiti wasanami to tabera ata puratakaba kampa taekuruba puma, Kotitisa aogi mono kamana uma aborarimintune. 


text:
Kampaye. Kotiba tagagina kanarasagi, aogi kamanaꞌwapa yune. Wasanami nkiyobinane. Koti tagu agakenama, ae aobi abekana kanarasanoma ka yune. 


text:
Tigeba abintawe. Tigebinkaobi kamanapa kampa urimintune. Pipa kampaye. Kotiba tagantoga, pi ntugaba puma abugakenaenagaba ka kampa ampa puntompene. 


text:
Taeba pi ntuga puma, wasanami tabe igi maekenaba pipa tigetisaba kampaye. To kinaꞌmitisabe kampaye. Taeba Karaisiti nkaposoro mima, piya puma taeba tabe pukenaba kanarane. 


text:
Piya, taeba paipa tigege pasema mima, mayama wayaꞌma yagarawa aogima kabiyisa puma, tigege mintantompene. 


text:
Piya, Koti nkaogi kamana urimikena, abiba kampaye. Tae taguke kaga aborarimikena yune. Pipa nanagawe. Taeba tigekaba tabugagi, tagutepa timiwaema timune. 


text:
<pb/>Taoꞌmitaba, tigetiba araga ntuga puntompepa, ago tagantawe. Piya, nanintaripe arisarontanaripe paibukenaenaba kampaye. Taeba arape asenabipe agasiya yuga puma, Kotitisa aogi kamanapa uwa urimintompene. 


text:
<pb/>Tigeba ago tagantagana, Kotigeba ago tagantiye. Taeba Isu nkaegaranta kinaꞌmiti abakatipi mimagi, aota parutu puma mima, Koti nkaobi kampa kamanate abakatipi miyuwakiri tagantawe. 


text:
Piya, abawampa yagarawa kabiyisa puma, pabiyama taeba tiyoꞌmaema, ka ka asiritama, tigu tiꞌamapa uma esegi puritama urimuwakiri abintawe. 


text:
Piya, tigeba Koti kabiratakena eꞌwasaenawapi ago utaritamika, ae aobi aogima nasiyo. Pika uma esegi puritama urimintompene. Mono abintini maya puntawe 


text:
<pb/>Pigoya, Koti kamana urimuwakiripa abimagiri, wasanami kamana abisuba kampa puntawe. Pipa taga Koti kamananema abintawe. Piya puguna, pi kamanaꞌamaba aegaranta kinaꞌmiti tigupipa esegi puntemine. Pika asi nasi Kotiti taꞌmu potaune. 


text:
We, taoꞌmitaba, Yutiya marisa Koti mponota aiꞌaru pume kinaꞌmi Karaisiti Isuti atokaeyuguni, iyokinaꞌmi iyeguntawe. Iyeguntasa puma, tigepa tiyokinaꞌmi tiyeguntawe. 


text:
Pi Yuta kinaꞌmi poropete kinapa iyeguta iyeguta iyuguna, Waꞌega Isu ampa aboraogini aeguma kaintawe. Kaitamagini taekeba tagarubakasima, Koti nkabugaomentanamapa kama tuꞌatama, aꞌyaꞌwaema kinapa akunkitantawe. 


text:
Piya, taeka: To marisa kina uwaimigina, iꞌima aogi pusanaga, akutatakena puntawe. Piyama aguntaenawaipa maema anosama ago tabe puntaka, Koti nkamoꞌenawampa igeti ankwaintiye. Poro to kake igasanaga abuntiye 


text:
<pb/>We, taoꞌmitaba, tagarubaugu wauwakana, tagu taumawamaba tigeti waintantiye. Piya poga, taeba arontaganto to auꞌi mima kampa tigamagi, kinta yagara kanta puma mimagi, esegima ke kuꞌena puma, tige tiyowarapa tigakenaga puntune. Pipa kampaye. 


text:
Piyamagi, taeba uma tigakena puntune. Naeba Porona, uwoma ntaga tigeti wakena pugate atauwe. Pipa kampaye. Sataniba ke akutagasaye. 


text:
Pigoya, ainti Waꞌegare Isu tumikibi ntaga, nanaraka ae aobi asikune. Nanaraka tantawama aogi peka, taꞌmupa pukune. Pipa tigerine. 


text:
Pigoya, uwasuwa puma misanagaba kampa tabuma, tige tigasanaga tabugama, napiyenarempa kanara poga, tasibinto Atenisi kumata mima, 


text:
taoꞌyagara Timoti otauwagana, tasitate tigeti wantiye. Aeba Koti kayokayaꞌena puma, Karaisiti mpono yuga pemi ntagarawe. Piya, aꞌyugu kaꞌisa tigetisa kinaꞌmi iki naki puma iyekuru pusanaga, aepa otauwagana, tiyoꞌmaema timatitiꞌena tonkiya puritanema wantiye. Tigeba ago agantawe. Pi tauki nakiyenaga taeke utaratantiye. 


text:
Eya, pai tigege mima taeba maya urimintompene: Aintiba tauki nakiyenaba maekunema, urimintompekana, pigo taeti aboragiri agawe. 


text:
Piya pemika, uwasuwa puma misanagaba kampa naboga, timatiti agori abenema, Timoti otauwagana tigeti wantiye. Aꞌyugu amiyo puritakena yagarama ampa tigekara iyekiri, araga yogare kaisanaga untuwe. Timoti iwaga kamana omogana Poro aꞌmu puntiye 


text:
<pb/>Pigoya, Timoti titate aꞌwae puma taeti ibanto kanamagina, timatitiꞌena agu kaoꞌenarikabeba aogi awaga kamanati ampa yegi abune. Tige tiganema yokiri, pabiyama tae tagakena pumagiri, taeka asi nasi napiyewema, yegi abune. 


text:
We, taoꞌmitaba, tigeba aogi timatiti puma abeka taeba ago abune. Piꞌna esegi puratagi, tauki naki puma taekuruyena pompeꞌnapa asugasune. 


text:
Taeba tigekaba Kotirempa nkaobi tabera taꞌmu puritaune. Pi taꞌmuntanaba Kotiba pumaeyanoma tamemikawe. 


text:
Piya, arape asenabipe taeba esegima nunamu yompepa, tigeti wama tiyowara agakena puma timatitiꞌena arosasanaga, pumaema esegi puritanema yune. Koti esegi puwaitanema Poro nunamu untiye 


text:
Pigoya, Waꞌegawama agu kaoꞌena puritaomesa puma, tigeba tiyokinaꞌmitibe aꞌyaꞌma kinaꞌmitibe pabiyama puwaitaiyo. 


text:
Piya puwaitaigina, Waꞌegawama tigu esegi puritanema yune. Piya puritakiri, aintiba Waꞌega Isurempa Kotiti atokaenta kinaꞌwake tumikibi ntagaba, tigeba tabarempa Koti nkaobi kamana kampa utaritakiri aota mikibewe. Pika nunamu yune.<pb/>


text:
Pabigoya, taoꞌmitaba, tigekaba esuritama esegi kamana urimekiri, Waꞌega Isuka napima abiyo: Tiyakompentana Koti ntapiyenara aegaꞌma aogima nasiyo. Piya pesa puma, amato puma aogima miyiyo. 


text:
Tigeba waya maekenaenaba, aogima napimagiri aota mikenaenama aegaꞌmagiri, aogi puma wayapa maeyiyo. 


text:
Aiboꞌenaba a-puma tiyoꞌmi nkwaepa a-paibuma, pintanagaba kumparipa a-nkuwaigasiyo. Piya, Waꞌegawama aꞌyaꞌma kinaꞌmi kuntaenawaipa antota imiwaekiye. Taeba pi kamanapa pai uma aborama esegima urimintompene. 


text:
Piya, tagu iꞌnintanayaga miyiyoma taba puratanti nane. Pipa kampaye. Koti aegaꞌma aota miyiyo, uma taba puratantine. 


text:
Pigoya, pi kamanaka kaꞌwaina akaꞌi ntaesi potakibipa, wasanama nane. Kotipa akaꞌi ntaesi potaye. Piya pemikaba, kampa aeba napiye. Kotiba Aota Awamusaꞌwapa tamima: Aota miyiyo, uma taba puratantine. 


text:
<pb/>Agu kaoꞌena mono kina puwaitakenaenagaba ago abintawe. Pika naeba kampa esapa kaema timukuwe. Kotiba aewa agutasa kaoꞌena agowapa puriyakintekiri tiyoꞌena aogima pewe. 


text:
Piya, tigeba aꞌyaꞌma Masetoniya mari minta Isu nkaegaranta mono kinaꞌmipa, agu kaoꞌena puwaitawe. Pipa tagane. Pigoya, taoꞌmitaba abiyo. Tigeka maya uma esegi puritaune: Tigeba pintanaba to kake pumagiri, 


text:
esegima napima paebuma mimagiri, to kinaꞌmi mikibentanagaba a-ntapima tigeꞌenarika aogima kabima mima, tiyapisa yogaenaripa puma maeyiyo. Piyama pai urimintompesa puma piyo. 


text:
Piya pumagiri, mono kampa abinta kinaꞌmi nkiyori aogima mima, inamukantaba a-piyo. Waꞌegawama irosaꞌma tumpa asiratakiye 


text:
<pb/>We, taoꞌmitaba, Isu nkaegaꞌma puꞌwanta kinaꞌmikaba aibosapo pisiwe. Piya puma to kinaꞌmi Kotiti atokaekenaga kampa napima uwa intara pesa puma, aꞌyugu tintawama kubeꞌena pusanaga, pi kamanapa yune. 


text:
Piya, taeba Isu puꞌma asinti kamana abibebe puma abene. Piya puma, Isu nkaegaꞌma puꞌwanta kina Koti iba pekini, Isuge kaga irosakibewe. Pika abiyo. 


text:
<pb/>Pigoya, Waꞌegawama kamana urimompepa mayamawe: Ainti Waꞌegawama tumikibi ntagaba, taogama mintompe kinaꞌmitaba purinta kinaꞌmipa kampa uma paitawaitakune. 


text:
Toganaba Kotiba esegima kegaꞌe yekana, marusa enisorewama kegaꞌe yekana, pikuriyama aga yekana, Waꞌegawama mantaba kaitegina tumikiye. Tumimagina, Isuti atokaema puꞌwanta kinaꞌmipa paitama asiwaitama, 


text:
taogama mintompe kinapa ibinapinti tumpa taba purite, pi kinake Waꞌegawamati mesurataka, Waꞌegawamage kaga miyaba mikune. 


text:
We, taoꞌmitaba, kanaꞌwa aborakibintanaga ayantagabayawema, kampa esa kaema urimukune. Pipa kampaye. 


text:
Tigeripa ago abintawe. Waꞌegawama antotaꞌena tamikena yagaba, ku kinaꞌmi aseka ampa aboraisa puma aborakiye. Pipa ago abintawe. 


text:
Piya: Paruyenabi mima aogima miyune, piya yiginaba, pabi ntaga, wayaꞌma yagaraena pukena yagaba auki nakiyenawapa aboramisa puma, ige ataena puwaitakenaena karuꞌena ampa aborakiye. Piyamagina kampa igaikiye. 


text:
We, naoꞌmitaba, pabi ntaga ampa aborarimekiripa, ku kina kanagiri pami pesapa kampa pami pukibewe. Tigeba tununtanabi miye kinapa kampaye. 


text:
Tigeba eꞌwasaena maema ara miye kina mintawe. We, tigebe taebe asekasa kinape tununtanabisa kinape kampa mintune. 


text:
Piya puma, Kotika kampa kabinta aꞌyugu tauwaima, to kinaꞌmi pesa pusanaga, taoba aꞌwaintakana napiyenarempaba kanara peno. 


text:
Taeba agantune. Iwaikena kinaꞌmiba aseka iwaiyewe. Wani nakena kinaꞌmiba aseka nama aiboꞌenaba pewe. 


text:
Pigoya, taeba arasa kinatawe. Piya, napiyenarepa kanara peno. Irebu kinaꞌmi maꞌena iꞌana pesa puma, tamatitiꞌenarepe agu kaoꞌenarepe peno. Maꞌena taminoku atasa puma, Kotiba tauꞌiyeka taeba tagu esegi peno. 


text:
Piya, Kotiba amoꞌenaba puratakenaba kampa uratantine. Pipa kampaye. Aeba Isu Karaisiti Waꞌegarepa aegarakana taba puma tauꞌiyenema uratantine. 


text:
Ainti taogama mintakubompepe, puꞌma mintakubompepe, Waꞌegare taeka pai puꞌma eꞌwasaena tamintika aege mikune. 


text:
Pika tiyoꞌmi uwaimima, iba pesa puma amato puma iyoꞌmaema esegi puwaitaiyo. Wasana maema asaekena kamanane 


text:
<pb/>Pigoya, taoꞌmitaba, taeba urimekiri abiyo: Tige tikapi, yoga puma napiyenaripa arupu puma esegi purita kinaꞌmi nkige asagayuyiyo. Pipa Waꞌegawama kiya kinati uwaitakiri, 


text:
<pb/>We, taoꞌmitaba, kamana to esegima urimekiri abiyo: Aꞌyaꞌma yugaga iyekita pe kinapa arupu pumagiri, tara tara igi napiye kinapa esegi puwaitamagiri, anu kinapa iyoꞌmaemagiri, aꞌyaꞌma kinaꞌmipa pasema paru puwaitaiyo. 


text:
Wasanami ataena puritaigiri, aꞌyugu antotaꞌena ataena puwaitasanaga kabiyiyo. Asi nasi tiyokinape aꞌyaꞌma to kinape aogi puwaitakenaenaga napiyiyo. 


text:
Aꞌyaꞌmaena aborarimekiripa, pipa Kotiti tiꞌmu potaiyo. Karaisiti Isu aegaꞌma piya pukibeka Kotipa abiye. 


text:
<pb/>Pigoya, Koti aeba anta paruyenama nkago, aewa mpaema aota puwaerigasima, Waꞌegare Isu Karaisiti tumikibi ntagagaba aꞌyaꞌma aogima miyigina kamanatipa kampa waisanaga, timatape tigutape titape Kotiba kabiritano. 


text:
<pb/>Pigoya, ma nkisapa aꞌyaꞌma mono kinaꞌmitaba aisuma uwaimiyoma, Waꞌegawama nkagegaꞌeraka urimuwe. 


text:
Nae Porona, Karaisiti Isu nkaposoronawe. Pi ntugaraka tauꞌikena yagara Kotibe aobi pompe ntagara Karaisiti Isube isigeba unatantame aposoronawe. 


text:
Timoti, kaeba monota yagaranetakaꞌya miyempeka naeba ma nkisapa kaeti kaeyuwe. Piya, taba Kotike Waꞌegare Karaisiti Isuke isigetisa awagaenabe isintaraꞌenabe paruyenabe, kaeti waima waiyeno. Aꞌyaꞌma kumpariyenaba maete tumo 


text:
<pb/>Pigoya, paipa naeba Masetoniya mari wakena punta, ugamintosa piya po. Piya, kaeba Epesasi kumata agora mimagina, kaꞌisa pi kinapa esegima uwaimegini, igeba to kamana to kamanaꞌwaipa a-siyo. 


text:
Piya, igeba uwa amani kamanape aotumpi kamanape kasiyoma, uwaimo. Piya, pi kamanaꞌamaba kampa nagarikena puma, napiyenawaipa paibegini tara tara igiba napiyegana, monota kampa iyoꞌmaeyagina, imatitiꞌenawaipa kampa anosaye. 


text:
We, ugamo kamanapa wasanamiba aegarakibepa, igeba igupa nare ntare puma, aogi napiyena maema, taga imatitiꞌenaba pikibewe. Piya, aegarakibe kinaꞌmiba igeba ugamo kamanaꞌama nkauꞌwapa aborama agu kaoꞌenaba pukibewe. 


text:
Igeba Koti nkago kamana aborakena tisa kina misanaga ibiye. We: Taga taga piye, ye kamanaꞌwaipe, kamanaꞌama nkagobeba, igeba kampa aogima abintawe. 


text:
<pb/>Pigoya, taeba mayama abune: Kotiba ago kamanaꞌama ntugaba tayakemika, pi ntugaga napima ago kamana ukubompepa, pi kamanaꞌama nkauꞌwapa kanarasakiye. 


text:
Piya, taeba mayama kaga aogima abune: Kotiba ago kamanapa arupu kinaꞌmiti wanane. Antage kinaꞌmiti atantine. Eya, akayuye kinana, Koti ikabita kinana, aguntaena pe kinana, kampa aota miye kinana, iꞌnintana pe kinana, ibawaimpa iyeguye kinana, inowaimpa iyeguye kinana, to wasana iyeguye kinana, 


text:
kumiyena pe kinana, wa paibe kinana, wasana ababuma kakata kinana, kumpari kinana, taga kamana uma antage pe kinana, aꞌyaꞌma to kamana uma taga mono kamana akayasota kinana sumagini, igeti ago kamanapa utawaitantine. 


text:
Pi taga eꞌwasa mono kamanapa eꞌwasa Kotiba aboranamegi, uma aborauwe. Koti nkantaraꞌenaga nkantaraꞌenaga Poro aꞌma potaye 


text:
<pb/>Pigoya, Waꞌegarempa Karaisiti Isu aeba naekaba tagantana piyema napima yogawata unatamagina, pi ntugaraka esegiyenawapa namegi, pika naꞌmu potauwe. 


text:
We, paipa ae agegaꞌeba akayasotama ae aegaraume kinapa kama puwaitama, aepa ata potantone. Pi ntagaba naeba agowapa kampa abibebe punta, namatitiꞌenaba kampa potantone. Piya puwagana, pika Waꞌegarempa antara punatama, 


text:
awagaenawapa ariꞌma pumaenatama, Karaisiti Isuti atokaekena namatitiꞌenabe agu kaoꞌenabe aboranamintiye. 


text:
<pb/>Piya, Karaisiti Isuba agunta kinaꞌmite tauꞌikenaga mampabi aborantiye. Pi kamanapa tagane. Aꞌyaꞌma kinapa abibebe pesinta kanara pesine. We, naeba tabe aguntaena pumagi to kinapa igaintone. 


text:
Piya puwagana, Karaisiti Isu aeba antara punatama, igainto nkaguntaenanepa asuꞌa punagaintiye. Eya, aeba aota agoyaenawapa nae nautasa aborantiye. Piya, aintiba aꞌyaꞌma aegarakibe kinaꞌmiba nagategini, aogima abima aeti imatiti puma wayaba eꞌwasaena maekibeka, antara punatantiye. 


text:
Pika, Koti nkagegaꞌeba asagayuyiyo. Aeba miyaba Waꞌega mima kampa purikiye. Aeba wasanamite taora kampa aborama, kaꞌanto taga Koti mintika, ae agegaꞌe maete ima asagayuyaba miyeno. Tagane. Timotika: Kama kinaꞌmipa asu igaso, omintiye 


text:
<pb/>We, yagarane Timoti, kaeka paipa poropete kinaꞌmi unta kamanaka naeba napima maya yugagaba ugatauwe: Kaeba pi kamanapa napima esegiyena maema Koti kama kinaꞌmipa maꞌenaba aogima puwaitao. 


text:
Eya, kaeba kamatitiꞌenayaga aota napiyenayaga upebe puma mita wama pi mpaꞌenaba po. We, kaꞌisa kinaꞌmiba aota napiyenawaipa kasima Kotipa ikabitauguna, imatitiꞌenawaimpaba akasabaꞌma kakawantiye. 


text:
Piya, Aimeniyasige Aresantage isigeba piya pusugu, naeba isigepa Satani nkayapa isitantuwe. Piya, isigeba aogi napiyena maema to kakeba Kotikaba akaya kamanapa a-sisoma, isitantuwe.<pb/>


text:
Pigoya, naeba maru ma kamana esegima ugamukuwe, abo. Tigeba aꞌyaꞌma kinakaba Kotipa kegaꞌe uma nunamu uma iyoꞌmaekenaga abigama auꞌwa aborakibikaba tiꞌmu potaiyo. 


text:
Eya, mabisa waꞌegabe aꞌyaꞌma to kiya kinape iyoꞌmaekenaga abigaiyo. Piya, aꞌyaꞌma kinaꞌmitepa paebuma paruyenabi mima Kotintana puma wasanami nkiyobi kanara mikenaga, pabiyama nunamu yiyo. 


text:
Piya, ka Koti abintowa mintegina, pi Kotike wasanage maema kabo puwaisitakena yagaraba ka mintiye. Aeba auꞌyaga Karaisiti Isuwe. 


text:
Aebe aꞌyaꞌma kinapa ika puratakenaga aeꞌwa nkaupa kaintiye. Piya, pika awaga kamanapa Kotiba aeꞌwa ntagaba aboraramintiye. 


text:
Pigoya, pi nkawaga kamana aborakenaga Kotiba: Aposorogawe, unatantiye. Naeba taga kauwe. Kumparipa kampa yuwe. Eya, aeba mono kamana ukena aposoro yugara unatamagina, to marisa kinaꞌmi tisa yagara mima tamatitiꞌenabe taga kamanape aborawaimoma, unatantine. Wa wayaꞌmi kamanane 


text:
<pb/>Pigoya, nae nabemika, aꞌyaꞌma aukaꞌiba wamiba imoꞌenabe makabe kasima, aota mima Kotiti iyapa atama nunamu yiyo. 


text:
<pb/>Pabiyamagina nae nabemika, wayaꞌmi paega paega pukenaenaba a-puma, igeba itasaenaba aogiyena mana puriyo. Piya, igeba iꞌnotasa iwaꞌenabe tabe ikatasaenabe, kori, pasesu, kai pi nane. 


text:
Wayaꞌmiba aogi mono yugarasaena mana puriyo. Eya, igeba mono kina mimagini, mono auꞌwapa aogima aboraiyo. 


text:
Piya, wayaꞌmiba wami tisaena puma aiꞌnewaipa misanaga kampa nabegi, akumpaꞌma mintuwe. Igeba paka puma mima kamana abiyo. 


text:
Piya, kewamaba amiyoꞌena potaogana Antamu wanane. Wayaꞌma kumpari kamanaꞌwapa aegaꞌma kamparagaenaba puntine. 


text:
Pigoya, wayaꞌmiba yagaraena pukena yuga piginaba kanarasakiye. Eya, igeba imatitiꞌena puma agu kaoꞌenaba puma, aota mima paega paega kampa pukibepa, Kotiba iꞌikiye.<pb/>


text:
Piyamagina pasitori yagaramaba arupu pegana wasanamaba kamanapa a-nkotano. Aeba ka waeꞌma nkawae miyeno. Aeba paebuma mima, aogi napiyena aegaꞌma, paruyena yaga mima, aoꞌena puma, aeba aogi tisa yagaraba miyeno. 


text:
Aeba esegi wani ntama aiboꞌenaba a-peno. Maꞌena a-puma paebuma miyeno. Aeba maka kamanapa a-nkuma, mone kutakaba a-ntapi napi peno. 


text:
Aeba waya yagarawatapa aogima kabima mima, yagarawapa aogi puwaitakini ae amentanti kamanaꞌwapa wasiyaba miyiyo. 


text:
We, kaꞌwaina aeba waya yagarawata kampa aogima kabiwaitakibipa, ayamabaya Koti mponota aiꞌaru pe kinapa aogima kabiwaitakiye, a. Pipa kampaye. 


text:
Piya, aro ntaganto agu aꞌwae puma mono aegaramiꞌnapa pi ntugarapa a-nkotano. Kampaye. Aꞌyugu aeba agebigoꞌena pekana, Koti kewama nkotakibintana maekiye. 


text:
Piya, wasanamiba kamana otaigina aeba kewama ku uma pasanaga, kaeba kaꞌwaina, aeba abeꞌisa kinaꞌmi nkiyobi aogi agi waintakibiꞌnapa, pi ntugarapa otano. Monota aki pukena yuga pe kinaꞌmi kamanane 


text:
<pb/>Pabiyamagini, monota aki pukena yuga pe tikeni kinaꞌmiba, igeba arupu puma mima, intebu aꞌwae u kina a-mpimagini, uwaenara esegi wanipa a-ntama, igeba uwoma mone kuta mpaekenagaba a-ntapiyiyo. 


text:
Maruꞌenaba agowaipa aogima agamagini, igetiba kamanapa kampa aborakibipa, kanara tikeni yugara uwaitaiyo. 


text:
Pabiyamagini, wayaꞌwaimpiba, igeba arupu puma mima, akaya kamanapa a-suma mima, paebuma mima, aꞌyaꞌmaena tagantana piyo. 


text:
Piya, tikeni kinaꞌmiba aogi yuga pukibepa, igetiba aogi igi waiyekini, igeba kampa iyekuru punta Karaisiti Isuti aogima imatitiꞌena puma esegima mikibewe. Koti nkago kamanane 


text:
<pb/>Pigoya, nae nabemika, agarosama kaeti wakena puwe. We, maruꞌena iba ma kamanapa kaeti kaeyuwe. 


text:
Piya, narakureka kampa karuꞌena aborakanapa, kaeba ma kamanapa agama, Koti tumpi nkikapi: Ayamabaya mikenawa, pi agogaba aogima abo. Piya, tunkapa eꞌwasa Koti mponota aiꞌaru pe kina mima, wage ya kanta puma mima taga kamanapa aogima aesagabiye. 


text:
Eya, taeba abune. Aboraratami mponotepa agasiyaenawe. Pipa mayamawe:<pb/>Aeba auꞌyaga aborama kanantiye, iye.<pb/>Awamusaꞌamaba: Agowapa arupuyenawe, otantiye, iye.<pb/>Enisore kinaꞌmiba agama ae ageba asagayuntawe, iye.<pb/>Wasanamiba kamanaꞌwapa maga maga kinaꞌmiti uma aborantawe, iye.<pb/>Mampabisa kinaꞌmiba abima imatiti potantawe, iye.<pb/>Kotiba eꞌwasaena yaga aba puntiye, iye.<pb/>


text:
Pigoya, Awamusaꞌamaba maya uma aogima aboraye: Nagarikena yagaba agarosakanaba, kaꞌisa kinaꞌmiba amiyo puwaitakibi nkawamusapa aegaꞌma kewama kamanapa abima, imatitiꞌenawaipa ikabitakibewe, iye. 


text:
Eya, kumpari kinaꞌmiba igeba aborama metoꞌena puma paibuwaitakibewe. Pi kumpari kinaꞌmi ntapiyenaba yaku tamisa pekini, 


text:
igeba waya maekenaenaba akunkitamagini, kaꞌisa nanintaba: A-ntaiyoma, uwaitakibewe. We, Kotiba aeba tamatiti puma taga kamanaꞌwapa abompe kinaꞌmiteka pi ntanintaba aborantegi, taeba taꞌmu potama maema nakana kanarasakiye. 


text:
Eya, aꞌyaꞌmaenaba Kotiba aogiyena pumarantine. Piya, taeba maema Kotiti taꞌmu potaompepa, pipa kaikenaenaba kampaye. 


text:
<pb/>Pigoya, pi yo kamanapa mono kina uwaimikibempepa, kaeba aogi Karaisiti Isu ntuga yagara mikibene. Eya, tamatiti kamanaꞌamabe aogi aegarampe mponoꞌamabe kaoꞌmaema esegi pugatakana anosakibene. 


text:
Piya, tauꞌama ntuga pukenaenaba aeba aro ntagantoba taoꞌmaeye. We, Koti kanta puma mikenaenaba tabera taoꞌmaeye. Eya, pipa ibaba mampara taoꞌmaeyamikana, aintiba mantabinti to kakema taoꞌmaekiye. 


text:
Piya, Koti kanta puma eꞌwasaena yaga mikenaga taeba araga ntugaba pune. Piya, taeba eꞌwasa Kotiti tamatiti puma utaratanti ntanagaba aobi pune. Eya, aeba aꞌyaꞌma kinaꞌmiteka tauꞌikena yugaba pumagina, aeti tamatiti pompe kinaꞌmite tauꞌikena yagarawe. 


text:
Kaeba aogi yuga pekini, igeba kagapa: Masimabi miyenema, napimagini kageba a-mpaete tumiyo. We, aogi kamanakatasabe, mikenaenagatasabe, agu kaoꞌenagatasabe, kamatitiꞌenagatasabe, nare ntare puma mikenaenagatasabe, kepa mono kinapa aogima iꞌma iyako. 


text:
Kaeba naobi puma mintanapa, akiyenabi mono kamanapa aisumagina, wasanaba mono uwaimimagina, kepa aogima iꞌiyako. 


text:
Pigoya, pai monota kabiyume kinaꞌmiba poropete kinaꞌmi kamanapa aegaꞌma yogarapa iyapa kaꞌnota atauguna, Kotiba esegiyenaba kamintine. Pika a-nkuwasuwaba po. 


text:
Aꞌyaꞌma yaga kaeba yogagata aogima kabima mima auꞌwapa aborakini, aꞌyaꞌma kinaꞌmiba kagaigina aogi pikiye. 


text:
Piya, kaeka pempentanarapa aogima kabima mima, wasanaba puwaiyakikenaenarapa kabiyo. Eya, pikaba esegi yuga po. Piya pukibempepa, kaegape kae kamana abe kinaꞌmipe kaga tiꞌikenaenama nkauꞌwapa aborakibene.<pb/>


text:
Kaeba karuꞌenaba kamana omikena puntanapa, esegima a-nkomo. Kabagampa kanta puma pasema omo. Piyamagina masimabi kinapa kaꞌnatabara kanta puma uwaimo. 


text:
Kaeba aentaba kanogampa kanta puma uwaimima, kasa waeꞌiyaba apuyaena puwaitama kae kamana kanta puma uwaimo. Abeya waeꞌmi kamanane 


text:
Pigoya, ka abeya waeꞌma ntagarawo, agaꞌnugiwo mintini, aoꞌmaeyiyo. Eya, igeba marupa mono abibebe puma auꞌwapa aokinaꞌmiti aboraiyo. Piya, igeba anasa kinaꞌwaimpipa antotaꞌena puwaitaigina, Kotiba abekana kanarasano. 


text:
Piya, ka abeya waeꞌma ae abintowa mimagina arape asekape Kotika kegaꞌe uma nunamu yemipa, aeba Kotiti atokaekenaga aobi piye. 


text:
Piya, kaꞌwaina aeba aokinapa, we, aotumpipa kampa iyoꞌmaeyamipa, aeba amatitiꞌenawapa akabitama kasima, mono kampa abinta kinapa asu igasima kamparagaena piye. 


text:
<pb/>Pigoya, abeya waeꞌmapa mono yugaraka agewapa kaekibempepa, kaeba mayama napiyo: Piya, aeba waba ka maentegina, kabowapa 60-wa kabu aꞌya wagina, 


text:
yogawapa kanara puntakaba aogi agigaꞌe waiya, pika napima kaeyo. Eya, aeba paipa yagarawapa aogima kabitantemino. Aeba to marisa kinapa kayonena puwaitantino. Kotiti atokaeya kinapa aogi puwaitantino. Ikinakiyenabi mintanta kinapa iyoꞌmaeyuguna paru ibuntiyo. Aeba aꞌyaꞌma aogi yugaba puyaba mintipera kampaye. Pika napima igepa ibabo. 


text:
<pb/>Pigoya, kasa abeya waeꞌmi nkigegaꞌeba a-kaeyo. Piya, igeba to wa maekenaga napikibepa, Karaisiti akabitama: 


text:
Piya, igeba tonageba mayama pewe: Igeba iyampuyena kampa punta, namaka namaka wama uwasuwa puma miyewe. We, iyampuyena kampa punta uwa nasimagini, to waina kamanapa maete mare-u me-u puta nasima tonarona aꞌyugu kamanapa aborawe. 


text:
Piya peka nae nabemika, kasa abeya waeꞌmiba igeba to ka wa maema, yagaraena puma namatapa kabiyigina, kama kinatempiba akayasuratakena kikaba aguyosagano. 


text:
Pigoya, ka mono aegarami nkwaeꞌmaba ae tupisa abeya waepa kabiyeno. Eya, monota aiꞌaru pe kinaꞌmi nkiyobipa kampa kunta pekana kabiyekini, igeba abiwa miyemi waepa kabitakibewe. Kiya kinaꞌmi kamanane 


text:
<pb/>Pigoya, monota aogi yuga puma kabiye kinaꞌmi nkigiba maete ima, to maete iyiyo. Eya, mono kamana uma puwaiyakikena araga ntuga pe kinaꞌmi nkigegaꞌeba inata maete iyiyo. 


text:
Piya, mono isaꞌamaba maya iye: Purumakankama witi apa aerapakanapa, naninta na siyemaba awamupa a-nkakuno, iye. Eya, yoga kinaꞌmaba ikankapa maeyagina kanarasaye, iye. Pika napima monota kabiye kinaꞌmi nkigiba maete ima kabiwaitaiyo. 


text:
Pigoya, kaꞌwainaba pi kabiyemi ntagaraga kamana otakanapa, kaeba a-nkabo. Piya, tara kinano, kakaga kinaꞌmi piya yiginapa, kanara abo. 


text:
We, kabiyemi ntagarama aguntaena pekiripa, tigeba aꞌyaꞌma kinaꞌmi nkiyobi arupu potaigini, to kaꞌisamiba agama iyekuru piyo. 


text:
<pb/>Pigoya, Koti nkaobipe, Karaisiti Isu nkaobipe, Koti aba punti nkenisore kinaꞌmi nkiyobipe, ma kamanapa wasiyoma, ugatauwe. Eya, igebi nkiyobi kamanapa a-suma, wasana intapera tumintapera ka kana puwaitamagina, ma kamanapa wasiyoma, ugatauwe. 


text:
Kaeba wasana mono yugaraka kayapa aꞌnota karuꞌenaba a-mpenkatao. To kinaꞌmi nkaguntaenabipa a-nkubaso. Kae kagupa nare ntare potao. 


text:
<pb/>We, kaeba waninkamanapa a-ntao. Kanta kaukikibintanagabe to kaꞌisa yonintanagabe wainiba uwaenantoba nagana kaoꞌmaeyano. 


text:
<pb/>Pigoya, kaꞌisa kinaꞌmi nkaguntaenamaba wasanami nkiyobi aboragi, taeba karuꞌena aꞌyiginkitaune. Piya, to kaꞌisa kinaꞌmi nkaguntaenama kakama waima ainti uma aborakiye. 


text:
We, pabiyamagina, kaꞌisa kinaꞌmi aogiyena pentanaba taobi aborawaeye. Piya, to kaꞌisa kampa agaompe nkaogiyena pentanaba agorapa kampa kakawaye.<pb/>


text:
Aꞌyaꞌma wasanami nkimentanti miye kayokaya kinaꞌmitaba, igeba kabiwaita kinaꞌmikaba: Tabe kina miyeka igegaꞌeba asagayukune, yiyo. Eya, wasanamiba Koti nkagegaꞌebe kamanaꞌwape maete tumisanaga kabima mima piyama yiyo. 


text:
We, tabe kinaꞌwaimpiba Isu nkaegarami ntagara miyegana, aꞌyugu aeka: Tao mono yagarama, iyemagini kamanaꞌwapa akayuyewe. Pipa kampaye. Igeba mayama napiyiyo: Tabugai mpono yagarama ntuga potamagi, taeba asugasima aogi yugaba penoma, napiyiyo. Pigoya, kaeba pi kamanapa uwaimiwaeyagini abima aogi yugaba piyo. Tabe mone maekenaenagaba a-ntapi napi piyo 


text:
<pb/>Piya, kaꞌwaina aeba Waꞌegare Isu Karaisiti arupu kamanape Koti kanta puma mikena kamanape akayuma aꞌwae puma to kamana wasana uwaimikibipa, aeka maya yiyo: 


text:
Aeba age maete iyokana anosagina, napiyenawapa kampa waintiye. Aeba kamparagaenagaba wasana ibigama, kamana akayukena maꞌena puta nasima ankagasi agasiyenaga abiye. Piya pegina, pi ntugawatasa mayama aboraye: To waina mparuta mikenaenabe, wasana pako puma atarakenaenabe, kamana akayukenaenabe, iyoꞌmikaba ata kamana uwaitakenaenabe, piyama aboraye. 


text:
Eya, piya kinaꞌmi ntapiyenawaipa kamparaga pegini taga kamanapa kampa upebe puma, aꞌyaꞌma yagaba maka uta nasewe. We, piya kinaꞌmiba piya puta nasimagini, igeba Koti ntugarasa tabe kuta mpaekenaenawe, yewe. 


text:
<pb/>Tagane. Kaꞌwaina aeꞌenawaka napima: Kanarane, uma Koti kanta puma miyemipa, ae aguꞌama kutapa uwaena maeye. 


text:
Eya, yakari purata ntagaba kaꞌena kampa maerite aboraune. Aintiba mampa kaikubompe ntagaba taeba kaꞌenaba kampa maete wakune. 


text:
We, uwaena kuta mpaekena peꞌnagiba, igepa imiyoꞌena pigina wareꞌnakibewe. Eya, igeba ko uma paigina uwaena ibugaintanamaba ata puwaitakini aiboꞌnabo pigina kamparaga puwaitama igaikiye. 


text:
Piya, yabaka abugaintanaba aeba aꞌyaꞌma ataenama nkagowe. Eya, kaꞌisa kinaꞌmiba piyama ibugagini, igeba imatitiꞌenaba kasagana tabe iki nakiyenamaba igupi wanta aeye. Kaeba eꞌwasaenara miyaba miyo 


text:
<pb/>We, Koti nkaoꞌyagaramagaba, kaeba pintanaba kakabitama naso. Piya, kaeba kekapa iꞌma arupu puma, Koti kanta puma mima, kamatiti potama, wasana agu kaoꞌena puwaitama, esegima asima, agoya puwaitao. 


text:
Kaeba kamatitiꞌenama araga ntugaba puma agaso. Piya, pai kaeba kamanapa abima uwaena kinaꞌmi nkiyobi aogi kamatitiꞌenagapa uma aboragasima, Koti nkugatanti nkeꞌwasaba maentane. Pi waiyaba eꞌwasaenaba arakuꞌma auꞌwapa aogima aborao. 


text:
Pigoya, Kotiba aꞌyaꞌmaenama nkimaba imegi, ae aobi ma kamanapa ugamuwe. Piya, Karaisiti Isu aeba Pontiyasi Pairati nkaora agowapa uma amatitiꞌenawapa aogima aboranti, ae aobi kaga ma kamanapa ugamuwe. 


text:
Piya, kaeba Koti unti kamanapa aogima wasiyegana, iꞌnintanamaba kekapa kampa ataba pugatakana, wasanamaba kamanapa kampa ugatano. Kaeba piya puta kanagana Waꞌegare Isu Karaisiti irosanoma, esegima ugamuwe. 


text:
Piya, Kotiba aewa ntaga, otanti ntagaba taora Karaisitipa aborakiye. We, pi eꞌwasa Koti abintowa kabiratakenama nkagowe. Aeba waꞌega kinaꞌmi Nkwaꞌegawe. Aeba tabe kinaꞌmi Tabewaine. 


text:
Ae abintowa kampa purinta, eꞌwasaenara miyika, taeba agorapa kampa uma airokaekune. Kaꞌwainaba kampa agantikana, to kaꞌwainaba kampa agakiye. We, ae agigaꞌeba asagayuyekana, esegiyenawantaga miyaba miyeno. Tagane. Uwaena kutantaga kinaꞌmi kamanane 


text:
<pb/>Pigoya, mampabi uwaena kutantaga kinaꞌmika uwaimegini, igeba igebigoꞌenaba a-puma, nagarikena kutankaitiba imatitiba a-piyo. We, Koti aeba aꞌyaꞌmaenaba tamiwaeyagi maema taꞌmu potaune. Piya, igeba aeti imatiti potama aobi piyo. 


text:
Eya, igeba aogi yuga puma, aogiyenawaipa uwaena aborama puma, kotankaipa a-nkupebe puma mima, iyoꞌmaekenaga napiyiyo. 


text:
Igeba piya puntiniba, aintisa maruntana puma, ibaba miyaba eꞌwasaenayaga arakuꞌma upebe piyo. Timoti ntugawatasa kamanane 


text:
<pb/>We, Timoti, kaeba Koti ugatantemi ntugaba aogima kabiyo. We, kaꞌisamiba igeꞌwai kamanakaba: Aogi napiyenawe, yepa, pipa kumparine. Pi kamanapa uwa iꞌni kamana, atarakena kamanana, pipa kakabitao. 


text:
Piya, kaꞌisa kinaꞌmiba pi kumanati atokaeyapa, imatitiꞌenawaipa paga pagasawe. Pigoya, awagaenaba tigeti waima waiyeno.<pb/>Poro piya isa kaentiye.<pb/>


text:
Naeba Porona, Karaisiti Isu nkaposoro Koti nkabemika unatantiye. Piya, naebe taoꞌyagara Timotibe, tasigeba Korinti kumata Koti mponota aiꞌaru pe kinaꞌmititibe, Akaiya mari Kotiti atokaeya kinaꞌmititibe, tigeti ma nkisapa kaeyuse. 


text:
<pb/>Pigoya, tabarempa Koti, Waꞌega Isu Karaisiti, isigetisa awagaenabe paruyenabe tigeti waiyeno. Koti Poro aoꞌmaeyomeka aꞌmu potantiye 


text:
<pb/>Pigoya, taeba Waꞌegare Isu Karaisiti nkaba Koti taꞌmu potama agiseno. Piya, tabarempa aeba antaraꞌenama nkagowe. Pi Kotirempa aeba agoya puratakenama nkagowe. 


text:
Piya, taeba aꞌyaꞌma tauki nakiyenabi mpiyompeka agoya purataye. Eya, Koti agoya puratamisa puma taeba pabiyama iki nakiyenabi mpiyeꞌnagipa kanara agoya puwaitaiyoma taoꞌmaeye. 


text:
Piya, Karaisiti ae kuntuyenama nkatunkapa tabera taeti aboraisa pumagina, pabiyama Karaisitibisa agoyaenawapa taeti tabera aboraramiwaye. 


text:
Piya, taeti tauki nakiyenaba aboraramemipa, pipa tigeka agoya puritama tiꞌikenaga aboraramiye. Kotiba agoya puratamipa, pipa tigeka agoya puritakenaga aboraramiye. Piya, tae puratamisa puma aborariminti kuntaenaba kaga aesagaꞌma paebuma miyigina Koti pi nkagoyaenawapa puritakiri miyiyo. 


text:
We taeba tigeka tara tara tagiba kampa napinta, mayama napima esegi pune: Tigeba kuntaenarepa asima kubo pukibepa, taegeba kaga agoyaenarapa asima kabo pukibewema, abuntune. 


text:
<pb/>We naoꞌmitaba, taeba Esiya mari miyuwakini tauki nakiyenaba tabera aboraraminti, pika aibo pusanaga kamana urimekiri abiyo: Pitaꞌiba kuntaenama agasiya puratama esegiyenarepa asuragasima taerari kaeyoga: Mikenaenarepa nagariwakiyema, napintune. 


text:
Piya, taeka: Iyeguyigini puriyoma, utaratantisa puma aboraramintiye. Pipa uwaba kampaye. Taeba taete nkesegiyenarekaba kampa napinta Kotiti atokaekenaga aboraramintiye. Eya, Koti aeba purintapisa asiwaitakena esegiyenawa nkwainta yagaramati esegima tamatiti potakenaga aboraramintiye. 


text:
Piya, taeguyigi purikenaena pi ataenabisa Kotiba taba puratantiye. Piya, aintiba to kakema taba pukiye. Eya, esegima aeti tamatiti pekana to kakema taba pikiye. 


text:
We, tigegeba nunamubisa taoꞌmaeyiyo. Piya pigina Kotiba uwaena kinaꞌmi ntunamu abintana agoya puratakiye. Agoya puratagiri uwaena kinaꞌmitaba tigeba pika tiꞌmu potaigina kanarasano. Poro aeba Korinti kinapa ata kamana kampa uwaimintiye 


text:
<pb/>Piya, taeba mantanaga taꞌmupa pune: Taeba mampara aꞌyaꞌma kinaꞌmi nkikapipa aogima ntasimagi, pabiyama tige tikapi asugasima aogima ntasintompene. Piya, taeba aota puma Koti pisa puma tagantana puntune. Mabisa kinaꞌmi ntapiyenamaba kampa aboramagi, taeba Koti nkawagaenabisa kamanatepa aborantune. Eya, tagu taumarempaba: Pipa tagantanawe, iye. 


text:
Ma kamanapa tigetiba kaeyompepa, agowapa pipa kampa kakantiye. Kampaye. Kaema timopa aisuma abiyo. Piya, nae nabemika tigeba agowapa abiwaekibewe. 


text:
Eya, paipa tigeba kaꞌisa abintakina nae nabemika abiwaeyiyo. Piya pikibepa, Waꞌega Isu kanabipa taeba tigeka taꞌmu pukubompesa puma tigeba taeka tiꞌmu pukenaga napiyiyo. 


text:
<pb/>Piya, tigeba pikaba kanara napikibewema abibebe punta, paitama tigeti wakuwe, untone. Pipa kayone puritakenaga tara yaga tigeti aborakuwema napintone. 


text:
Eya, naeba pabiyama napimagi paitama tigeti wama urigaitegi Masetoniya mari wakuwema napintone. Piti umigategi to kakema aꞌwae puma Masetoniya maba agaite to tigeti kanakiripa, Yutiya mari wakenaga naoꞌmaeyiyoma napintone. 


text:
We, naekaba nanawe yewe. Pi kamanaꞌnepa naeba tara nagi napinta aꞌyugu kamana untona, a. We, naeba kaꞌena pikena pontanaba, pipa mampabisa kinaꞌmi yesa suwa: Owe, owe, kampaye, kampaye, kaga yesa suma yuwa, a. We, pipa kampaye. 


text:
Piya, naebe Sairasibe Timotibe taeba Koti Ntagara Isu Karaisitika kamana urimintune. Piya, Karaisiti aeba tara agi kampa napinta, owe aꞌa-o kaga kampa untiye. Kampaye. Aewapa owe uma asi nasiba tagantana piye. 


text:
Eya, aꞌyaꞌma Koti utaratanti kamanaka Karaisiti owe uma auꞌwapa aborawaeye. Pika taeba Koti kamanapa abimagi, Karaisiti nkagerapa taeba tagane uma Koti nkageba asagayuyune. 


text:
Piya, Kotiba tigepe taepe Karaisititi kaga atokaeratamagina esegima asiratama yogaretapa utarataye. 


text:
Piya, aeꞌwa nkaraꞌena puratama Awamusaꞌwapa tagupipa ataogana tumintiye. Piya, aintiba aꞌyaꞌwaemaena aboraramikenaga awameꞌena taminti, pipa Awamusane. Poroba kampa agaropa igetiba wantiye 


text:
<pb/>Pigoya, naeba Korinti kumatiba wama namoꞌena puritasanaga kampa wantone. Piya, kamanaꞌnepa Koti pipa abintegi taga taga yuwe. 


text:
We, taeba timatitiꞌenaritapa tabe kina kanta puritakenagaba kampa yune. Kampaye. Taeba tiyoꞌmaeyakiri tiꞌmuntanabi miyiyoma, yune. Piya, tigeba timatitiꞌenayaga esegima asima mintapa, pipa abuntune.<pb/>


text:
Piya, naenepa tinta ata puritakiripa, aeꞌnagita nae nantaba asoya punatakibewe, a. Piya, tige asoya punatakibeꞌnagitipa, nana piyema naeba tige tintaba ata puritakuwe, a. Pipa kampaye. 


text:
Piya, naeba wakiripa, tigeba asoya punatakibeꞌnagitipa nanta ataena aboranamisanaga naeba arupu puritakena isaꞌnepa pai kaerimintone. Piya, naeba tigekaba mayama napintone: Nae nantawamaba asoya pegina tige tintawamaba kaga asoya piyema, napintone. 


text:
Piya, nae nantawamaba tigekaba tabera nauki nakiyena pegina kunta nabegi tabera kubeꞌena puma marusa isapa kaema timintone. Piya, tinta ata puritakena wanane. Agu kaoꞌenanepa tigeti tabera waintegi, piꞌna aborarimikenaga kaema timintone. Aguntaena maegainti ntagaraba to kake tiyoꞌena potaiyo 


text:
<pb/>Pigoya, kaꞌwaina tinta kuntaena aborarimemipa, aeba naeꞌamana nane. Tigeti kuntuyena aborarimintiye. We, aꞌyugu naeba esegi kamanapa uwa yuwa, aeba tigetibe naetibe kaga kaꞌisa kuntuyenaba aboraramintiyema, yuwe. 


text:
Pigoya, aeba agu aꞌwae piya, antotaꞌenawa tikabitakenaenaripa tigeba aꞌyaꞌma uwa ataiyo. Pipa pabigoye. 


text:
Piya, ibaba tigeba aꞌwae puma asuꞌa potama to kakema tiyoꞌena potaiyo. Eya, tabe kuntuyenama aerarikaesanaga to kakema tiyoꞌena potaiyo. 


text:
Piya, tigeba kaꞌwaina kaintana atunkapa agaikibepa, pipa naegeba kaga agaikuwe. Piya, kainto kaintanaba pipa naeba Karaisiti nkaobi kaintone. Eya, tige tiyoꞌmaekenaga pabiyama kaintone. 


text:
Pipa Satani tamiyo pusanaga piyaba puntone. We, aeba ata puratakena napiyaba miye. Pikaba taeba aiboꞌenaba kampa puma, kabiyeno. Poroba Torowasi kumata kuntaena abuntiye 


text:
<pb/>Paipa naeba Karaisiti nkawaga kamana ukenaga Torowasi kumata ampa irosauwagana, Waꞌegawamaba kepa pita iꞌnatantiye. 


text:
Aiboga, naꞌnanto Taitasipa pi kumatapa kampa agauwagana naumanempaba pikaba kampa aogima pasema mintantiye. Piya poga, naeba Torowasi kinapa igaite Masetoniya mari kanantuwe. Koti nkesegiyenaba asugaikenaenawe 


text:
<pb/>Pigoya, Koti aeba Karaisiti ntugarasa paitaratagi, kama kinatepa igasune. Pikaba taꞌmu potano. Piya, aeba yogaretaka uratagini wasanami tae yugarasa Karaisitipa agagana, aogi aguntaena aꞌyaꞌma mariba piꞌnaba piye. 


text:
Eya, taeba aogi agunta kanta puma miyokana Karaisitiba kaeyagina Kotiti iye. Pi nkaguntamaba iꞌikena peꞌnagi nkikapi aboramagina, kaiwaitakena peꞌnagi nkikapipa kaga aboraye. 


text:
Piya, agora purikibe kinaꞌmitiba pipa ata purikena agunta kanta puma aboraye. Piya, to kaꞌisa kinaꞌmitiba, eꞌwasa maenta kinaꞌmitiba pipa aogi eꞌwasa agunta kanta puma aboraye. We, pi ntugaba ke pekana kanarasakiye, a. 


text:
We, taeba kaꞌisa uwaena kina kantaba kampaye. Ige Koti kamanatasa pisinisi yugawaipa pesapa kampa pune. Kampaye. Taeba tagantana pompeka Kotiba yogaretapa utaratagi, taeba Karaisititi atokaema Koti nkaobipa kamanaꞌwapa taga uma aboraune.<pb/>


text:
We, taeka: Igewai asagayukena pewema, napiyewa, a. Taeba kaꞌisa kina pesa puma, wasanami tage asagayuntini isa kaema tamigi tiyakisuna, a. Tage asagayukena isa tigeba kaema tamigi wasanaba iyakisuwa, a. 


text:
Pipa kampaye. Tagegaꞌe asagayukena isapa tigewe. Piya isapa kaemarantapa, tigupi waiyegini, aꞌyaꞌma kinaꞌmiba ago agama aisumagini taekaba aogima abewe. 


text:
Piya, taeba tigeti yoga pokiri, Karaisiti nkisaꞌena puguna piꞌna nkagowapa arantiye. Piya, pi nkisapa inkirasa wanane. Pipa eꞌwasa Koti Nkawamusatasa kaemarantine. We, yaba nkisata nane. Wasana igupi kaemarantine. 


text:
<pb/>Piya, pi yo kamanaꞌama nkagoba mayamawe: Taeba Karaisiti ntugarasa Kotiti atokaema tara tagiba kampa napiyune. Kampaye. 


text:
We, pi ntugarapa tae esegiyena kampa waintegi, tae tayapisa taeba kaꞌenaba kampa uwa abae puma pune. Kampaye. Koti ae abintowa esegiyenawapa tamegi yogarepa abae puma pune. 


text:
Eya, Koti aeba kasaꞌena utaratamagina taepa pi kasa monotapa yoga kina urataye. Piya, pai yaba nkisata kaemaranti ago kamana nane. Awamusatasa kasa mono aborama pi ntugara utarataye. Eya, pai yaba nkisata kaemaranti kamanaꞌamaba wasanaba aeguma kaiye. We, Awamusaꞌamaba kasaꞌena aborama wasanamipa aoganta eꞌwasaba imiye. 


text:
<pb/>Pigoya, paipa Koti aeba ago kamanaꞌwapa yaba nkisata kaema imogana, iwaꞌenawaimpa aogiyenaba puntine. Eya, pi ntagaba Koti nkeꞌwasaenamaba Mosese nkaowabipa eꞌwasa puwantiye. Piya, pi nkeꞌwasaba nagarikena pogini, Isureyo kinaꞌmiba aowabi kampa uwa aganta parokaentawe. We, pi paisa ago kamanapa aogi iwaꞌenabisa aboramagina purikenaenamaba arawantiye. 


text:
Eya, ata ikantaga kamana aboranti ntagaba eꞌwasaenaba puntegina, we, arupu puratakena kamana aborai ntagaba eꞌwasaenawapa tabera asugasima waiye. 


text:
We, pikaba maya yuwe: Kasaꞌenaba eꞌwasarakaꞌyane. Piya, paipa eꞌwasaenara aborantintanaba ibaba eꞌwasaena kampa wainta kanta puma waiye. Eya, kasaꞌenamaba paisaenaba asugasima tabera eꞌwasaba piye. 


text:
Eya, nagarikenaba aeba eꞌwasaenayaga pai aborantiye. We, waiyaba mikenaba aeba tabe eꞌwasaenayaga waiyegina kanarasaye. 


text:
<pb/>Piya, Koti utaratanti waiyaba mikenaenagaba taeba aobi puma miyompeka taeba kampa taekuruba pune. Kampaye. 


text:
We, taeba Mosese puntemisapa kampa pune. Piya, aeba kai atutasa aowabipa aerarikaetama, Isureyo kinaꞌmiba eꞌwasaenawa nagarikena pogana agaigina ani pusanaga kakantiye. 


text:
Piya, napiyenawaipa akumpa esegi puwaitagini igeba paisa utawaitanta ago kamana aisepa, agowapa kampa aogima ntapiyewe. Kampaye. Piya, kana kai atupa iyora uwa waintegini kampa maegasima agawe. Kampaye. We, wasanamitaba Karaisititi atokaeyakana maegasaka agakune. To kipa kampaye. 


text:
Eya, igeba paipe ibasa kanabipe Mosese kaemaranti kamana aisepa, kai atunkama napiyenawaipa aerarikaeyagini kampa napiyewe. 


text:
We, Waꞌegaba aeba Awamusane. Piya, Waꞌegawama Nkawamusaꞌamaba kaꞌwainati miyegina, kaꞌenamaba pi ntagaraba kampa arakuriye. Kampaye. Aeba aogima uwa miye. 


text:
Pigoya, aogima uwa miyompe kinaꞌmite taowabisa kaiba ago maegasagi agaune. Piya, Waꞌegawama nkeꞌwasaenamaba taeti aboragi pemonta kanta puma pakasa piye. Eya, aꞌyaꞌma yagaba tagu aꞌwae puta iyegi, taeba eꞌwasaenawapa maeta ima ae kanta puma aborakena pune. Piya, Waꞌega, aeba Awamusaꞌama, aeba piyaba purataye.<pb/>


text:
Pigoya, Kotiba antaraꞌena aboraramima aeꞌwa nkago aborakena yugarapa uratantegi, pika kampa taekitaba pune. 


text:
Piya pumagita, kakakena tanintanaba takabigasima kumpari kipa kampa nasima, Koti kamanapa kampa antageꞌena potaune. Kampaye. Taeba Koti nkaobi taga kamanatakaꞌya uma aborakini aꞌyaꞌma kinaꞌmiba yogarepa agamagini taeka intabaipintiba aogima ntapiyewe. 


text:
Eya, mampabisa ama koti aeba kampa imatiti pe kinaꞌmi ntapiyenawaipa airarikaewaitamagina, Karaisiti nkeꞌwasaenama nkawaga kamanaꞌama igupipa ubasegini Koti nkaraꞌenawapa agasanaga airarikaewaitaye. Piya, Karaisiti aeba Koti nkamatakaꞌyane. 


text:
We taeba mono urimompepa, pipa taerekaba kampa urimune. Kampaye. Isu Karaisiti aeba Waꞌega miyegi, taeba Isuka kayokaya kinati mpiyune, pipa urimima miyune. 


text:
Piya, Koti aeba paitakaꞌya: Tununtanabisa arao, yogana arantiye. Pi unti Koti nkeꞌwasaenawampaba ibaba tagupi araye. Eya, Koti nkeꞌwasaenamaba Karaisiti nkaobisa aboragi agabebe pune. 


text:
<pb/>Piya, taeba magabu kanta puma miyokana, pi mantabintisa eꞌwasaba tantabaipi waiye. Piya, taetisa aogiyenaba aboramipa pipa taeꞌena wanane. Aeba Koti nkesegiyenarakaꞌya tae tauta aboragini agawe. 


text:
Piya, wasanamiba tonarona tauki nakiyena aboraramepa, kampa akutatawe. Kuntaena aboraramekaba, kampa taekitaba pune. 


text:
Igeba kama puratakaba Kotiba kampa tagasaye. Igeba taeguyega wareꞌnaokanaba taoꞌmaeyagi to ka asima yogaba pune. 


text:
Piya, aꞌyaꞌma yagaba Isu mpiyaba mikenaenawapa tae tauta ampa aborakenaga tae tautepa Isu purintemi kiꞌi wama miyune. 


text:
Eya, aꞌyaꞌma yaga mampara miyompe ntagaba Isukaba igeba ata purataga, taeba purikena kiꞌi nasune. Piya, Isu mpiyaba mikenaenawampaba tae purikena taupisaba aborakenaga piyama nasune. 


text:
<pb/>Pigoya, paipa kaꞌwainaba amatiti puma mono isapipa mayama kaentiye: Naeba namatiti poka kamana uma aborauwe, untisa puma, taeba tamatiti puma mono kamana yune. 


text:
Piya, taeba mayama abibebe pune: Waꞌega Isu purintapisa asinti, aeba taepa pabiyama Isuge purintapisa asiratamagina, tigepe taepe kaga aeꞌwa nkagora taba puratakiyema, abintune. 


text:
Piya, aꞌyaꞌma taeti aboraramintintanaba pipa tiyoꞌmaekenaenawe. Piya, Koti nkawagaenamaba wagana kana pegini, uwaena kinaꞌmiba abima tabera iꞌmu puma Koti nkage asagayuyiyo. Mabisa kuntuyenamaba aogi eꞌwasaena aborakiye 


text:
<pb/>Pikayema taeba kampa taekitaba pune. Kampaye. We, tauꞌamaba paka paka abararagina, aꞌyaꞌma yagaba taguꞌamaba paka paka aososiye. 


text:
Piya, tauki nakiyena taeti aborawaeyamipa pipa uwa aro ntaganto puwama, tabe eꞌwasaena taeti aborama, tabe kuntuyenaba asugasima waiyaba mikiye. 


text:
Piya, taeba taorasa agaompentanagaba kampa napiyune. Kampaye. Taeba taorasa kampa agaompentanaga, pika taeba kamanapa yune. Pikaba kampa taekitaba pune. Eya, taorasa agaompentanaba pipa aro ntaganto waiyekana, taorasa kampa agaompentanaba pipa waiyaba mikiye.<pb/>


text:
Pigoya, taeba mayama abintune: Mampabi ibaba seri nama kanta puma tau mintompepa, pipa maegasigipa: Aerawane, ukune. Piya, Kotiba ka esegi namatepa kimaꞌma mintikana aborama tamikiye. Pi ntamapa wasanamiba iyatasaba kampa kimaranta ntamapa mantara uwa waiyaba waikiye. 


text:
Piya, taeba mampabi pi ntamapi mima kubeꞌenaba puma miyune. We, taeba mantabinti wainti ntamatasa kai kanta puma amirisanaga tabugaye. 


text:
Piya, taeba ma seri namapi miyompeka, taeba: A-e, a-e, uma kubeꞌena puma miyune. We, paisa tau kasakana wanane. Taeba to aogaso tauꞌena pu uꞌma misanaga tabiye. Piya pekana aoganta eꞌwasaenamaba purikenaenarepa nawagaikiye. Pikaba tabugaye. 


text:
Piya, aogantaꞌenara yokege puratai ntagara aeba Kotiwe. Piya, aeba marupa Aota Awamusapa tamintegi, ainti aꞌyaꞌmaena tamikenaenagaba taeba abibebe pune. 


text:
<pb/>Piya, taeba pika abima pero puma miyune. Pipa mayama abune: Ibasa yaga Waꞌegamageba kumaꞌwatiba kampa miyompekaba mamparapa tauꞌamaba namate kanta pegi miyunema, abune. 


text:
Piya, ma ntamatepi miyompepe, kaite aege miyompepe, taeba yokege puma Waꞌegawama nkabugaintana wasiyekana aꞌmu puratano. 


text:
Piya, taeba aꞌyaꞌma kinaꞌmitaba Karaisiti nkantotaꞌena aborakena aemu yabaera irosakune. Aibekana, tauꞌyaga pompentanaba aꞌyigitatama aꞌyaꞌma ka ka kinaꞌmitepa ikapa aogiyenawo, ataenawo aboraramikiye. Poroba wasana Kotiti atokaekena yuga puntiye 


text:
<pb/>Piya, taeba Waꞌegamaka taekuru pukenagaba napima, wasanamikaba imatiti piyema yogaba pune. Piya pokanaba Kotiba agorepa tagawaeye. Piya tintabaipipa pabiyama agorepa tagawaeyanema, napiyuwe. 


text:
Piya, ma kamana yompepa, pipa tae taupa tiyobi to kakema kampa maete iyune. Kampaye. Tigeba abiginaba taekaba aogima ntapima, wasanami nkiyoriba tiꞌmuntanaba aborano. Eya, iꞌama nkasagayuntini igupa kampa napiye kinaꞌmi nkiyoriba taekaba abima tiꞌmu piyo. 


text:
Piya, wasanami nkiyobi taeba aibosabo pompepa, aerawane, taeba Koti ntuga pune. Wasanami nkiyobi taeba aogima ntapiyompepa, pipa tiyoꞌmaekenaenawe. 


text:
We, Karaisiti nkagu kaoꞌenawampa kabirataye. Pikaba taeba aogima napimagita mayama abibebe pune: Aꞌyaꞌma kinaꞌmite nkantotapa ka yagarama ago purintiye. Piya, aeti atokaekenaga aꞌyaꞌma kinaꞌmitepa mampabisaenara ago puruntunema, abune. 


text:
Piya, miyaba miye kinaꞌmiba taetentana wanane. Aeti atokaema miyaba miyompeka purintiye. Eya, aeti atokaesanaga aꞌyaꞌma kinaꞌmiteka purogana asitantiye. 


text:
<pb/>Piya, ibasa yagaba taeba wasanami ntapiyenabisa wasanapa kampa aꞌyigi nkitaune. Kampaye. Piya, paipa Karaisitikaba wasanami ntapiyenabisa aꞌyigi nkatantune. We, ibaba kampaye. Aeba to awametanema, abune. 


text:
Piya, kaꞌwainaba Karaisititi atokaeyamipa aeba to auga puwaeye. Paisaenawampaba nagariwagina, we, aogantaꞌenawampa aborawaeye. 


text:
<pb/>Pipa aꞌyaꞌma aogantaꞌenaba Kotintana manane. Piya, aeba Karaisiti ntugarasa taepa maema aeti atokaeratama ka tantabariratantiye. Piya pumagina, aeba ka tantabarikena yugara uratantiye. 


text:
Eya, Karaisiti ntugarasa Kotiba aeꞌwa ntuga puma mabisa kinaꞌmite nkaiboꞌenarepa aewake ka tantabariratantiye. Piya pumagina, aeba ka tantabarikena kamanapa tayapisa aboranoma uratantiye. 


text:
Pika taeba Karaisiti nkaogi agoya kamanaꞌwa ukena kina miyokana, Kotiba kamanaꞌwapa tawamutasa esegima urimiye. Piya, taeba Karaisiti ntugaraka mayama esuritaune: Tigeba Kotiti atokaema ka tintabarima miyiyoma, uritaune. 


text:
Piya, Karaisitiba aguntaenawapa kampa waintipa, tae agunta asuꞌa puratakenagaba otaogana agunta yagara kanta puma purintiye. Aiboga, taeba Karaisititi atokaemagi yogawatasa Koti nkarupu kina aborakena pune.<pb/>


text:
Piya, taeba Kotige ka yuga pompe kinaꞌmitaba, kamanapa esegi kamana urimima: Tigeba Koti nkawagaenawapa maentapa, a-nkuwa ataiyoma, urimune. 


text:
Piya, aeba maya kamanapa untiye:<pb/>Aogi kanabipa kamanakapa abimagi, wasanami nkiꞌikena yagaba kaoꞌmaentone, untiye, iye. We, aogi kanarapa iba aboraye. We, tauꞌikena yagaba ibanto aboraye. 


text:
<pb/>Pigoya, wasanami tae yugaga uma ata pusanagaba taeba kaꞌenaba igisabi wareꞌnakenaenaba kampa puma kabiyune. 


text:
Piya, taeba Koti kayokaya kina mimagi aogi yugarepa tonaronabisa aborariyakima miyune. Piya, taeba tauki nakiyenarepe kuntaenarepe kamparagaenabi mpikenaenabe pasema aesagaꞌma asima esegi pune. 


text:
Eya, kasotasa taeguma, igaꞌna puratamagini, tabe kamana uratawe. Aerawane. Taeba araga ntuga puma, aogima kabima mimagi, nanintagaba iꞌmima agorepa aboraune. 


text:
We, tabe nare ntare puma mimagi, abikenaenarepa aogima aborama, kampa karuꞌena taoꞌmipa kamana uwaitama, kayonena puma agorepa aboraune. Eya, Aota Awamusati atokaema mima, agu kaoꞌena auꞌwantaga mimagi, 


text:
taga kamanaꞌamana uma, Koti nkesegiyenaba aboramagi miyune. Piya, taeba Koti nkarapuyenaba kaso kanta puma tayatakantibe tayakeꞌmasibe puꞌma miyune. 


text:
We, kaꞌisa kinaꞌmiba tageba asagayuyegini, to kaꞌisamiba maete tumewe. Kaꞌisamiba ata kamana uratagini, to kaꞌisamiba: Aogi yuga pewema, uratawe. Kaꞌisamiba taekaba: Kumpari kinanema, napiyepa, pipa kampaye. Taeba tagantana pune. 


text:
Uwoma kinaꞌmiba tagapa, agorepa kampa aogima agawe. Taeba purikena kina kanta pompepa, uwa taogama miyune. Taeguyepa, kampa purune. 


text:
Piya, taeba intaraꞌena pe kina kanta puma mima, asi nasiba taꞌmuba pune. Taeba kusi kina kanta puma mima, mono kutatepa etaꞌma ima uwoma kina imune. Eya, taeba kota kampa wainta kina mima, aꞌyaꞌmaena wainta kina kanta puma taꞌmu puyabaꞌmiyune. 


text:
Taeba agu kaoꞌena puritakenaenaba kampa akunune. Kampaye. Taeba kanara agu kaoꞌena puritaokiri, tigeba agu kaoꞌenaripa akunega kaꞌenaba kampa puma miyune. 


text:
We, araga yagarane kanta puma miyepa, tigeba antotapa tigupa ataigina taeti kananoma, urimuwe. Taerepa Koti ntama mpintune 


text:
<pb/>Pigoya, kampa imatiti punta kinaꞌmigeba ka kina kanta pumaba a-mpiyiyo. We, ayama antageꞌenambe arupuyenamabe kaꞌenaba pukiye, a. Kampaye. Ayama eꞌwasaenamabe tununtanamabe kaꞌenaba pukiye, a. Pipa kampaye. 


text:
Piya, ayama Karaisitige kewamageba napiyenawaisipa kaꞌmasa puma mikibese, a. Kampaye. We, ayama amatiti pemiꞌnabe kampa pemiꞌnabe isigupa kaꞌmasa puma mikibese, a. Pipa kampaye. 


text:
Piya, ayama Koti mpono namake ama kotigeba maema atokaekibese, a. Pipa kampaye. Abiyo. Miyaba Koti mpono namapa pipa taewe. Pika Kotiba maya untiye:<pb/>Naeba igege mima, ige ikapi nasikuwe, iye.<pb/>Piya pumagi, ige Koti miyekini igeba nae tu mpikibewe, iye.<pb/> 


text:
Piya, abeꞌisa kinapa igaitegiri aota miyiyo, Waꞌegawama naba piya yuwe, iye.<pb/>Piya, iꞌnintanaba a-mpaema miyigi, naene tibabeno, iye.<pb/> 


text:
Piya, naeba tibantana pekiri, tigeba araga yagaranentana puma mikibewema, tabe Waꞌegarakaꞌyankamana yuwe, piya untiye.<pb/>


text:
Piya, nabugai ntaoꞌmitaba, piyaenaga agebama utaratantika, taeba tagu tauꞌama iꞌnintana pemika aeyobaꞌmagi Kotikaba taekuru puma aotaꞌenama nkaupa aogima aborama miyeno. Korinti kinaꞌmi igu aꞌwae puguna Poro aꞌmu puntiye 


text:
<pb/>We, tigeba agu kaoꞌena purataiyo. Piya, taeba tigetiba kaꞌwainapa ataena kampa potantune. Piya, kaꞌwainapa antage kipa kampa aboraeyakintune. Piya, kaꞌwainapa kumpari kamana kapa kampa omima aeꞌenawapa paibuntune. Kampaye. 


text:
We, naeba piyama tipi pima kamanapa kampa yuwe. Kampaye. Naeba: Tigekaba napima agu kaoꞌena puritaunemaba, taga kamana ago urimuwe. Eya, taeba tigege kaꞌena puma mita wama purenemawe. 


text:
Piya, tigeba aogima ntapima arupuyena pusanagaba tara nagiba kampa napiyuwe. Tigekaba tabera naꞌmu pogiri esegima asinatawe. Eya, wasanamiba tauki nakiyenaba aborawae tamega, aerawane. Tigekaba napima tabera naꞌmuntanabi mpiyuwe. 


text:
<pb/>We, paipa Masetoniya mariba ampa irosauwapa, pitaꞌigeba uwaba kampa mintantune. Kampaye. Asi nasiba toma toma tauki nakiyenaba tauta aborantiye. Eya, tautapa maꞌena puratauguna, tantabaipipa taekuruyena aborantiye. 


text:
Aibogana, Kotiba aeba kuntaena maeya kinaꞌmipa agoya puwaitaiꞌna aeba Taitasipa otaogana taeti kanaogana tantaba agoya puratantiye. 


text:
Piya, Taitasi taeti kanantemipa, pikaba Kotiba agoya puratantiye. We tigeba Taitasi nkantaba agoya potauguna, aeba pi kamana maete kanama kaga agoya puratantiye. Piya, Taitasiba kamanatipa unamimagina: Tigeba nagakenagaba tibugagina, tintawamaba naeka kubeꞌena pegiri, nae nage asagayuyewema, unamintiye. Piya, pi kamana unamintikaba tabera naꞌmu puritantuwe. 


text:
<pb/>Naeba paipa ka isa kaema timima, tinta tiki nakiyena maema aborarimintopa, pika abima nantarapa kampa puwe. We, paipa nantawamaba kunta puntikana, ibaba kampaye. Piya, esaꞌnempa aro ntaganto tinta tiki nakiyenaba aborarimintegina, aꞌya wayema, abuwe. 


text:
Piyamaba nantawamaba aogi piye. Pipa tinta tikintika wanane. Tigeba tintaraꞌena puma tigu aꞌwae puntika nantawamaba aogi piye. Eya, Koti nkabintanaga tinta tiki nakiyenaba puguna, kamanatempaba kampa ata yugaba puritantine. 


text:
Piya, wasanamaba Koti nkabintanaga anta auki nakiyena puntanaba, ago aꞌwae pekana Kotiba auꞌima ababekana, pikaba kampa napima ata pikiye. We, wasanamaba mampabisaenaraka anta auki nakiyena pekanaba, piꞌna nkauꞌwapa purikenaenawe. 


text:
We, abiyo. Tigeba Koti nkabintanaga tintaraꞌena puguna, piꞌna nkauꞌwapa aogiyenaba tigupinti atama tutusuritaogiri abintane. Piyama tutusuritaogiri, tigeba asima kamanatipa uma arupu pumagiri, pi ntagarama nkaguntaenaraka pami pumagiri, Kotika tiyekuruba puntawe. Eya, pi ataena pemiꞌnapa arupu potakenaga tigeba tabera napima esegi puma kamanaꞌwapa karuꞌena uma aogi puma antotaꞌenawapa amintawe. Aꞌyaꞌma yuga puntapa, pipa aogi pumagiri, Koti nkaobipa kampa kamanatipa uwa waintantiye. 


text:
<pb/>Piya, pai isa kaema timintopa, pipa aruꞌena puntiꞌna aekawemaba kampaye. Ataena potantiꞌna aekawemaba kaga kampaye. Piya kamana urimuwagiri, tawamupa wasikenaenaripa Koti nkaobi aboranema, pika kaema timintone. 


text:
Piya, pintanarimpaba tantawamapa agoyaena potawe. Piya, tanta manapa agoya puntika wanane. Tigeba Taitasi nkanta agoya potantaka aꞌmu puma kanama ampa uramoga, taeba tabera taꞌmupa puntune. 


text:
Piya, paipa naeba tige tige asagayuma Taitasipa omintone. Pi kamanaꞌama nkauꞌwantaga aborawaeyugu kampa nanipa puntuwe. Piya, paipa tigepa kamana urimintopa, pipa taga auꞌwa aborantaisa puma, tige asagayuma Taitasipa kamanati omintopa, pikeba auꞌwantagaꞌena aborantiye. 


text:
We, Taitasiba tigeti waogiripa tigeba ababuma tiyekuru puma pami ntami puma awamuꞌwapa wasintawe. Pika aeba napintana agupa tigeti uwaenara abugantiye. 


text:
We, naoꞌmitaba, Masetoniya marisa monota aiꞌaruyenabipa Koti nkawagaena aboranti, pika urimikena pune. 


text:
Piya, tabe iki nakiyenaba igeti aborama imiyo puwaitagini, igeba pugararakaꞌya mintantawe. Mimagini, igeba monotaka iꞌmuntana puma asugasima tabera pumagini, igeꞌwai kupisa uwaena aki puma iyokinapa iyoꞌmaentawe. 


text:
Piya, igeꞌwai ntapiyenarasa aegaꞌma kana moneba imintawe. Eya, igeba waintemintana kanara napima atamagini, piꞌnapa piꞌnapa agasima to kake atantawe. Naeba pika ago abigaite awagaba urimuwe. 


text:
Piya, igeba taeka tabera esurataugu: Tigege kaga Kotiti atokaema ataenabi mpintaꞌnagipa iyoꞌmaeyanema, tabigantawe. 


text:
Piyama tabigaugu, taeba: Kaꞌisa atakibewema, napintompene. We, piyama kampa puntawe. Kampaye. Maruꞌenaba igeꞌwai nkigupa Waꞌega amigaitegini, Koti nkabomeka aegaꞌma igupa taepa kaga tamima napiyenarepa asugasima tabera puntawe. 


text:
<pb/>Igeba piya pumeka, taeba Taitasi otakana tigeti wanomawe. Piya, aeba pi nkasoya yuga agobintisa puma, tigeti ampa nagarigasanema, otaune. 


text:
Piya, tigeba aꞌyaꞌmaenaba aogiyena mana pewe. Eya, tigeba Kotiti timatiti pumagiri, kamanatipa aogima aboramagiri, uwaena napiyenarintagakiri, Koti ntugaba esegima pumagiri, tigeba agu kaoꞌena aogima puratawe. We, pabiyamagiri iba ma nkiyoꞌmaekena asoya yuga kaga asugasima piyo. 


text:
<pb/>We, pika naeba kampa esegima uritauwe. Kampaye. Kaꞌisa kinaꞌmiba aogi yuga puma iyoꞌmaeyaga urimuwa, abima piyaenaga napiyigina kaga agu kaoꞌenarimpaba tagantana peno. 


text:
We, tigeba ago Waꞌegarempa Isu Karaisiti nkawagaenawapa abintawe. Aeba uwaenaena waintaga mima, atate pugara puma ampintantiye. Eya, pugara puma mintantipisa tigeba uwaena maekibewemawe. 


text:
<pb/>Pigoya, ibaba nae napiyenanepa mayama urimuwe: Ma ntugagaba marusa kabuba tigeba agobima puntawe. Eya, marupa kina yuga pusanagaba tibugaogiri puntakiri, ibanto nagariyiyomawe. 


text:
Eya, paipa agarosama pi ntugagaba tibogiri puntakiri, piyama ibageba agarosama auꞌwapa aborama, tigetintana waintintanaritasa nagariyiyo. 


text:
Piya, kaꞌwaina amikenaenaga abugakibipa, pi ntagaramati waintintanagaba Kotiba napiyegina kanarasaye. Kampa waintintanagaba kampa napiye. 


text:
Naeba tigegeba kaꞌmasa puma miyiyoma, yuwe. Piya, ibaba ma kanarapa tigeba kampa waintiꞌnagipa uwaenaenaritasaba kanara iyoꞌmaeyiyo. Piya pigini, tigeba kaꞌisaenagaba aisagakibepa, igeba uwaenaenawaitasaba kanara tiyoꞌmaeyiyemawe. Piya pukibepa, igege tigegeba kaꞌmasa puma mikibewe. 


text:
Piya, mono isaꞌamaba untamisa puma maya piye: Kaꞌwaina mana naninta uwaena maentiꞌnaba kampa asugaintiye. To kaꞌwaina taranto maentiꞌnaba, aeba kampa kusiba puntiye, iye. Taitasibe aoꞌyagararabe Korinti kumati wakena puntawe 


text:
<pb/>Naeba Kotipa naꞌmu potauwe. Aeba Taitasi nkanta maema asitagina, aeba tae napiyompesa puma tiyoꞌmaekenagaba napima abugaye. 


text:
Piya, aeba tae otaompe kamana aegaraye. We, tae kamana abiwanane. Aekeba pi ntuga pusanaga abegina, aeꞌwa ntapiyenabisa tigetiba waye. 


text:
Piya, taeba ka mono yagara otakana aegeba wakiye. Kana mono yagara, aeba aꞌyaꞌma monota aiꞌaruyenabipa aogi mono ukena agigaꞌe wainta yagarawe. 


text:
Pi abiwanane. Monota aiꞌaru pe kinaꞌmiba aepa otagana, taege nasima pi Yerusaremi kina iyoꞌmaekena agoya yugare taoꞌmaeye. Piya, taeba Waꞌegawama nkage asagayuma aogima tiyoꞌenaba puritama aborarimune. 


text:
Piya, tabera aki pompe ntabapa kabikena pompekaba ata kamana usanaga, taeba pi taoꞌyagara otakana Taitasige wakiye. 


text:
Piya, taeba aogiyena manapa pusanaga tabugaye. Eya, Waꞌegawama nkaobinkamana wane. Wasanami nkiyobipeba kaga aogiyena pusanaga tabugaye. 


text:
<pb/>Piya, taeba to ka mono yagara otakana, isigegeba wakiye. Taeba uwaena yaga toma toma ntugaba amompepa, aeba esegima yogaba pegi agawaeyune. Piya, ibaba tigeba aogiyenamana pewema, napima pi ntugaba to kakema esegima piye. 


text:
Pigoya, Taitasipa mayama agaiyo: Aeba naoꞌyagaragana, naege kabo puma ka yuga puma tiyoꞌmaekena piye. Piya, tara mono yagararamisipa tigeba mayama abiyo: Isigeba monota aiꞌaru pe kinaꞌmi ntuga puma Karaisiti nkeꞌwasaenaba maema aboramene. 


text:
Pika tigeba aꞌyaꞌma monota aiꞌaru pe kinaꞌmi nkiyobi ma kakaga kinaꞌmiti agu kaoꞌenaripa aborawaimima, tigeka kamana uwaimompe nkauꞌwapa aboraiyo.<pb/>


text:
Tigeba Kotiti atokaeya kinaꞌmiti muta atama iyoꞌmaekenaenaba agantaka, naeba pikaba eꞌero kamanapa kampa kaekuwe. 


text:
Eya, tintawamaba pi ntuga pikenagaba aogi puntiyemaba, agantuwe. Piya, naeba Masetoniya kinaꞌmi nkiyobipa tigeripa asagayuma, tigekaba maya uwaimuwe: Abetasa kaburapa Akaiya kinaꞌmiba pi ntuga pikenaba ago yokege puntawema, uwaimuwe. Piya, esegi punta ntugarimpa nkawaga kamanaꞌamaba tutusuwaitaye. 


text:
Pigoya, ma kamanapa uwa kamana pusuma tigegaꞌe asagayusu pusanagaba kampa nabiye. Kampaye. Piya, nae uwaimosa puma tigeba yokege puma miyiyemaba, naoꞌmipa uwaitaogini tigetiba wawe. 


text:
Piya, aꞌyugu tigeba kampa yokege puntigini, kaꞌisa Masetoniya kinaꞌmiba naege wamagini uma tigaigiri, taeba tani pusanaga yokege piyo. We, tigegeba kaga tini pusanaga yokege piyo. Piya, tige pentanagaba esegi kamana uwaimune. 


text:
Piya pumagi, naeba naoꞌmipa uwaitakini paitama wama tigetiba wakibewema, kanara napiyuwe. Piya, tigeti wamagini, tige atakena muta marupa yokege puma miyigi kanano. Piya, tipi pigaurisanaga kana yabapa tiꞌmuntanabisa ibaba aki piyo. 


text:
<pb/>Piya, yo kamanaꞌama nkagoba mayamawe: Kaꞌwainaba taranto aintana pemiꞌnaba pi ntugabisaba taranto maekiye. To kaꞌwainaba uwaena aintana pemiꞌnaba, aeba pi ntugabisa uwaenaba maekiye. 


text:
Piya, tigeba ka ka tintabintiba aogima napigaitegiri, pi ntapiyena aegaꞌma uwaenaba imiyo. Aꞌyugu kaꞌwainaba antabinti aukintaꞌyaga imisanagawo, wasanami tutusunatawe usanagaba tiꞌmuntanabisa imiyo. Eya, Kotiba aeba wasanama aꞌmuntanabisa amisanagaba abugaye. 


text:
We, Kotiba aꞌyaꞌma aꞌmuntanaba asugasima timikena piye. Piya pekini, tigeba kanara maewaemagiri, aꞌyaꞌma toma toma aogi yuga pikenaga tiꞌmuntana pumaewaintapisa aborama kampa aisagawe. 


text:
Pika mono isaꞌamaba maya iye:<pb/>Kotiti atokaeyami ntagaramaba aeꞌenawatasa aibarase puma pugara kinapa imiye, iye.<pb/>Piya, arupuyenawampaba pipa waiyaba mikiye, iye. 


text:
<pb/>Piya, Koti aeba aintana pukena kinapa a imimagina, nanintaba aborama wasanapa imiye. Piya, aeba pabiyama aintanaripa tabera aborarimima, arupuyenarimpa nkauꞌwapa uwaenaba aborakiye. 


text:
Piya, tigeba uwaenaena aborama imikibepa, tigetiba uwaenaenaba to kakema aborakiye. We, tiꞌmuntanaripa maete wama imekiniba, tigeka igeba Kotiti tabera iꞌmu potakibewe. 


text:
Piya, tigeba piya yugarasa Kotiti atokaeya kinapa iyoꞌmaekena pepa, aguyosaꞌma kampa waintintanaba maema aborawaeyawe. Piyaena mana nane. Pi pentanaraka Kotiti tabera aꞌmuntanaba kaga aborawaeye. 


text:
Pi nkiyoꞌmaekena yuga pepa, tige pentanama nkauꞌwapa aborakibewe. Eya, tigeba Karaisiti mpono kamanapa abima wasimagiri Koti nkagegaꞌeba asagayukibewe. Eya, igebe to aꞌyaꞌma kinaꞌmibe tigamagini: Tabera iꞌmuntanaba tamewe, umagini Koti nkage asagayukibewe. 


text:
Piya, igeba Koti nkawagaenamaba tigeti asugasima waintakini tigakibewe. Tigamagini, pika igeba tigege kaga mikenaga umagini Kotiti nunamu uritakibewe. 


text:
Nae Porona, naeba Karaisiti nkagoyaenawape anta paruyenabe napima kaꞌisaenagaba urimuwe. We, kaꞌisa kinaꞌmiba naeka maya yewe: Aeba tae taora mintanaba agewapa maete tumimagina, pagasara mintanaba aeba esegi kamanapa urataye, yewe. 


text:
We, naeba urimekiri abiyo: Aintiba tigetiba kanakubopa kaꞌisa kina, taekaba mampabisaena aegarawema ye kinaꞌmikaba, esegi kamanapa uwaitakuwema, napiyuwe. Piya, naeba tigeke kaga esegi kamanapisa urimisanagaba kampa nabiya, pika aogima kabiyiyo. 


text:
Piya, maꞌena pikenaena urintompepa, pipa mabisaenaba kampaye. Pipa Koti nkesegiyenawe. Piꞌnaba kama kinatempi kagisa akasabakaikena esegiyenawe. 


text:
Eya, taeba Koti nkesegiyenabisa wasanami ntapiyenawaipa akayumagi, aꞌyaꞌma Koti agakena ki akunikena agebigoꞌenaba maema metamagi, aꞌyaꞌma kinaꞌmi ntapiyenaba igaꞌna potama Karaisiti nkawamu wasiyiyomawe. 


text:
Eya, taeba ago yokege pumagita kamana akayuyeꞌnagipa kamparaga antotapa imukune. We, marupa tigeba arupu puma Karaisiti nkawamu wasiyiyo. 


text:
<pb/>Pigoya, tiyobi waintintanaba agamagiri arirasaena manaka napiyewe. We, tigetisa kaꞌwaina aeꞌwakaba: Karaisiti nkaoꞌyagara mintuwema, napiyemiꞌnaba, aeba taekaba mayama napiyeno: Naeba Karaisiti nkaoꞌyagara miyosa puma igeba kaga aokina mintawema, taekaba napiyeno. 


text:
Piya, Waꞌegamaba yoga pikena esegiyenaba tamintipa ata puritakena wanane. Pi nkesegiyenapa nama kiyesa puma esegima asiritakenaga tamintiye. We, naeba pi ntugaraka tae tage maete ikubopa, naeba kampa nanipa pukuwe. Kampaye. 


text:
Piya, kaꞌisa kinaꞌmiba maya unatawe: Esaꞌwapipa esegi kunta kamanaꞌamana kaema tamintana, aeba taorapa ampiyemipa kampa esegima pegina kamanaꞌwampaba uwaena kanta piye, yewe. 


text:
We, piya ye kinaꞌmitaba mayama abiyo: Taeba pagasara mintata kamana kaeyompe, pi kamanaꞌama nkauwapa tikapi mpinta aborakunema, napiyiyo. 


text:
<pb/>We, taeba taekuru puma, kaꞌisa iꞌwai mpaete iye kinaꞌmigeba taeba kaꞌmasa puma miyunemaba, kampa yune. Piya, igeba iyokinapa agama mare-u me-u puma iꞌwaipa maete ima, aiboꞌenaba pewe. 


text:
Piya, Kotiba yoga uratantinkamana pikaba taꞌmu pumagi, kamanapa ukune. Tonaraka kampa ukune. We, uratanti ntugaba tigeti kaga aboraiyoma uratantiye. 


text:
Piya, taeba maruꞌenaba eꞌero mpari wama tigeti irosaꞌma Karaisiti nkaogi mono kamanapa urimintompene. We, taeba kampa tigeti wama irosaompesinta, kamanatipa taeti a-nkaboraiyo, uma nagaresine. 


text:
Piya, taeba to kinaꞌmi ntugaraka wanane. Taeba Koti yoga uratantinkamana pikaba taꞌmu puma taupa maete iyune. Piya, timatitiꞌenamaba anosakana tikapi yoga agorempa nkauꞌwapa aborama tabe pusanaga tabiye. 


text:
Piya, tikapi tabena aboraka, taeba wasana tikaꞌi mintaꞌnagiti uma aogi mono kamanapa urite wama aborasanaga tabugaye. Piya, aꞌyugu taeba ka aukaꞌi wama to waina ntugaraka tae tauꞌikune. Pipa kampaye. 


text:
<pb/>We, mono isaꞌamaba maya iye: Kaꞌwaina aeba aꞌmu kamana ikena untanaba, Waꞌegawamaka uma aꞌmu kamanapa yeno, iye. 


text:
Piya, kaꞌwaina aeba aeꞌwa nkauꞌima asagayukibemipa, Koti nkaobipa kampa kanarasakiye. We, Waꞌegawama to kaꞌwaina nkau asagayukibiꞌnapa agegaꞌeraka waikiye.<pb/>


text:
Naeba tigeba to kiꞌi wasanaga Koti nkaobi tiba puritama, to kipa akunikena puwe. Piya, nare ntare puma miyi nkaragawaepa awaeta menkatamisa puma naeba tigepa Karaisitika agebantaka, aeti atokaeritakena puwe. 


text:
Piya, kuyawamaba agoꞌena puma Ibi amiyo puntisa puma, kaꞌisa kinaꞌmi napiyenaripa paibusanaga kabiritauwe. Eya, Karaisititi atokaema taga nare ntare kitasa paiburitasanaga tara tara nagi napima kabiritauwe. 


text:
We, tigeti kaꞌwaina irosaꞌma Isukaba tae urimintompesa pumaba kampaye. Toma urimikibipa karuꞌena aegarakibewema, napiyuwe. Piya, Aota Awamusa maentasa pumaba kampaye. To aborarimikibi nkawamusapa karuꞌenaba maekibewema, napiyuwe. Piya, aogi mono kamana taetisa aborarimintompesa pumaba kampaye. To ka monoꞌena aborarimikibipa, pipa tigeba kampa akayunta karuꞌena uma abigina aogi pukiyema, napiyuwe. 


text:
<pb/>Abiyo. Naeba abopa, i maete iye nkaposoro kanta kinatimpi nkimentantiba kampa miyuwe. Pipa kampaye. 


text:
Tagane. Kamana ukenaba kampa aogima iyema napiyepa, pipa aerawane. Mono abikenaenagaba kampa aguyosagauwe. Piya, aꞌyaꞌma yugaretasa taeba aꞌyaꞌma abikenaenarepa ago aborariyakokiri abewe. 


text:
<pb/>Tigeba abintawe. Koti mpono kamanapa naeba tigepa urimintuwe. Pi ntugarisaba ikantepa kampa maentuwe. Kampaye. We, pintana popa tige tigeripa maete isanaga naeꞌne ntageba maete tumintopa, pipa Koti nkaobipa aguntaena puntuwa, a. 


text:
Piya, tigeti mono yuga pikenaga tigetisa wanane. To kaꞌisa aiꞌaru pe kina igetisa taoꞌmaekena yabapa esuma iparintone. 


text:
Piya, paipa tigege minta, kotakaba aisaganto ntaga kampa kuntaenaba urimima esuritantuwe. Kampaye. Mono kinaꞌmiba Masetoniya maba atate tige mari kananta, igeba maete mentamintawe. Pi ntaga kuntaenaba kaꞌenaba kampa puritantuwe. Aintigeba kaga pabiyama kampa kunta puritakuwe. Kampaye. 


text:
We, Karaisiti taga kamanaꞌamaba naeti waintegi, naeba taga yuwe. Piya, aꞌyaꞌma Akaiya aukaꞌiba nae pontanagaba nage asagayukenaba kampa akunikibewe. Kampaye. 


text:
Nana piyema naeba piyaenaba puwe, a. Naeba tigepa agu kaoꞌena kampa aborarimuwa, a. We, naeba agu kaoꞌena puritauwemaba Kotiba aogima agantiye. 


text:
<pb/>Pi aꞌyaꞌmaena popa pipa pabiya puta wakuwe. Pipa uwaba kampaye. Kaꞌisa kinaꞌmi igeba: Poroge kaꞌmasa puma tabe yuga punema, untini iꞌwaipa maete iyeka akayusanaga pabiya pukuwe. 


text:
Piya, pi kana kinapa kampari aposoro kina mima monotaka tiyobi airarikaeyawe. We, igeba Karaisiti nkaposoro tae kanta puma miyewe. 


text:
Pipa aosoꞌenaba kampa puwaeyawe. Kampaye. Piya, Satani aewa tamiyoꞌena puma eꞌwasaenayaga enisore kina kanta puma miye. 


text:
We, aeꞌwa kayokaya kinaꞌwapa igeba Koti nkarupu kayokaya kina kanta puma miyekaba a-pami piyo. Aintiba yogawaimpa pisa puma antotaꞌena maekibewe. Poroba aposoro yugawatasa tabe kuntuyenaba maentiye 


text:
<pb/>Pigoya, naeba yo kamanapa to kake ikena puwe. Piya, aꞌyugu kaꞌwainaba: Anagi yagaragawe, unatakiye. We, anagi yagaragawe unatagiripa, uwa nababiyo. Kanarane. Ibaba tiyobipa naupa uwaenanto asagayukuwe. 


text:
Piya, naeba ma kamana ukubopa, Waꞌegawama nkawamu wasimaba kampa ukuwe. Naeba anagiꞌena pusu puma uwaba naupa asagayukuwe. 


text:
Eya, uwaena kinaꞌmiba arirasaenaga iꞌmu kamanapa uma iꞌwaipa maete iyeka, naeba pabiyama naupa maete ikuwe. 


text:
Piya, anagi kinaꞌmiba kamana urimegiri abima kanara pewe. We, tigeba aogi napiyenayaga kina mintawe, a. 


text:
Piya, kaꞌwainaba tirakuꞌma kayokayaꞌenawata igaꞌna puritagiripa, kanara pewe. Eya, kaꞌwainaba timiyo puritamawo, titasaenaripa tipaꞌuꞌmawo, agebigoꞌena puritamawo, tiyobi aya kasutasa tiyeguyiripa tigeba uwa atama kanara pewe. 


text:
We, taeba kampa pabiyama ataba puritaune. Kampaye. Pikaba ayama napiyewe. Taekaba: Amu kina kanta puma miyewema, napiyewa, a. We, pika nanipa puwe. Pigoya, kaꞌwaina aeba miyemintanawano, pemintanawano ukibipa, naegeba pikaba kaga uma naupa maete ikuwe. We, naeba aibo kinaꞌmi usu kamana yuwe. 


text:
Piya, igeꞌwaika: Yuta ago kina mintune yepa, pabiyama naegebewe. Igeꞌwaika: Isureyo ago kina mintune yepa, pabiyama naegebewe. Igeꞌwaika: Isureyo ago kina mintune yepa, pabiyama naegebewe. Igeba: Abaraꞌamu nkagaꞌnurawe yepa, pabiyama naegebewe. 


text:
Igeba: Karaisiti ntuga kinatawe yepa, naeba asu igasima pi ntugaba tabera puwe. We, naeba aibo kinaꞌmi usu kamana uma nau maete iyuwe. Piya, naeba araga ntuga puma asu igasimagi, igaꞌna namapi uwoma ntaga mintuwagini, kampa aisema kanara kasotasa naeguyugu, uwaena yaga puꞌwakena puntuwe. 


text:
Kakagara eru kasutasa naeguntane. Kapa pipa yaba kasutasa maebuma tabera naeguntane. Piya, kakagara wanipisa kareba aegasagasubaoga wanipi naisuwakena puntone. Piya poga, ka asege ka pake kayo wani nkaꞌeti mintantone. 


text:
Piya, uwoma ntaga pagasa kiꞌi nasuwapa, anompankamaba ata punatakena pogini, ke kinaꞌmibe nae tupisa kinaꞌmibe to marisa kinaꞌmibe kaga ata punatakena puntawe. Eya, tabe kumapintiwo, kabubintiwo, kayo wani nkaꞌetiwo miyuwagana ata punatakenaba aborantiye. We, kampari mono kinaꞌmiba kaga ata punatakena puntawe. 


text:
Naeba araga ntugaba esegima punta, uwaena yaga asenabintisa yuga punta nauba kampa waintone. Naeba naninta wanika nagaꞌena naboga, uwaena yaga iꞌmiyuwagana, esiba naboga, kainekaba aguyosakantone. 


text:
<pb/>We, piꞌna nane. Aꞌyaꞌma yagaba naeba aꞌyaꞌma monota aiꞌaru pe kina iyoꞌmaekenaga napiyogana kuntaba nabiye. 


text:
Piya, kaꞌwainaba monota kampa esegiyena waintipa, naegeba kaga nantara potauwe. We, kaꞌwainaba aguntaenabi paibemiꞌnakaba naeba namo potauwe. 


text:
<pb/>Pigoya, nananetasa naupa maete ikuwe, a. We, Waꞌegawama nkesegiyena aborasanaga magimagiyenanepa maete ima aborakuwe. 


text:
Eya, Koti, aeba Waꞌega Isu nkaba, agoyaenabi mpiyaba miyiꞌna, aeba kamanaꞌnepa taga yopa pipa abiye. 


text:
Pigoya, Tamasiko kumata mintuwapa, waꞌega yagara Aretasi otanti kiya yagaraꞌwapa uwaitaogini narakurikenaga Tamasiko kuma kabera kabintawe. 


text:
Piya puguni, kaꞌisa naoꞌmi igeba waꞌnu kupi iraꞌnatamagini, kagisa abakupintisa mo nagasugu, ae ayapisa naegaka wagaintone.<pb/>


text:
Pigoya, tae tage asagayukena kamana yokanaba, kampa aogi purataye. Aerawane. Naeba tiyobi nae nage to kake asagayukuwe. Eya, naeba amato puma to kaꞌisa kamana, Kotiba amonta kamanake kakama kamanake aborantika ukuwe. 


text:
Naeba Karaisititi atokaenta yagarama nkagoba kapa agantuwe. Pi ntagaraba naewe. Piya, paipa miyuwagana Kotiba inatisa mantara nababute ima nayakogana, 14-wa kabu aꞌya wantiye. Pigoya, naeba nauꞌyagape, naupa kampa waintape ima agantopa, pipa naeba kampa abintuwe. Koti mana abintine. 


text:
Piya, Kotiba Paratisibinti, aeꞌwa ntauka yugabinti nababute ima nayakoga agantuwe. We, naeba nauꞌyagape, naupa kampa waintape ima agantopa, pipa naeba kampa abintuwe. Koti mana abintine. 


text:
Piya, aeba nayakoga, mabisa kinaꞌmi kamanatepisa kampa ukenaenaba abuntuwe. We, pika mabisa kinaꞌmiba aborakenaga akumpaꞌma mintiye. 


text:
Piya, aboranamintintanagaba nageba asagayukuwe. We, uwa nauꞌnekaba kampa maete ikuwe. Kampaye. Waꞌegawamaba esegiyenawapa magimagi nauꞌnepisa aborantika, asagayukuwe. 


text:
Pigoya, nae nage maete iyosinta, naeba anagi yagara kantaba kampa posine. Kampaye. Naeba taga kamana yosine. We, aꞌyugu wasanamaba pi kamana abima nae nage uwa maete inati isanaga, nae nage asagayukena kamanapa kampa uwaba ukuwe. Kampaye. Piya, nae mikenaenanepa yoga kamana ukenaenanepe abima, pi nkawameta nae nage asagayuyekana kanarasano. Poro nkaupi akena waintasu puntiye 


text:
<pb/>We, Waꞌegawamaba uwaena kasaꞌenaba abora nayakintiye. Pika naeꞌne nagebigoꞌena pusanaga nae naupi akena atantegina waintasu piye. Pipa Satani kayokaya yagara kanta puma naeguma asi nasi nageba maete tumemika, kampa nagebigoꞌena pukuwe. 


text:
Piya yuwagana aeba kamanaꞌwapa mayama aꞌwae punamintiye: Awagaenanempaba kanarasagataye. Piya, esegiyenanempa nkauꞌwampaba wasanami mpagimagiyenabisa aboraye, untiye. Piya, Karaisiti nkesegiyenamaba naeti waisanaga magimagiyenanekaba napima tabera naꞌmu pukuwe. 


text:
Piya, Karaisititaka esegiyenanepa kampa waintipe, wasanami akayasunatape, toma toma kuntuyenama aboranamemipe, karana punatape, ataenaba naeti aboramipe, pikaba nantawamaba aogi piye. We, esegiyenane kampa waintegipa, pi ntagaba karuꞌena esegiyenaba maeyuwe. Poroba Korinti kinaꞌmi nkimatitiꞌena esegi puwaitantiye 


text:
<pb/>Pigoya, naeba anagi yagara kanta puma mima ma kamana yuwe. We, tigeba uma aogi punatasinta naeba esegimaba piyaba kampa urimosine. Piya, i maete iye nkaposoro kanta kinatimpi nkimentantiba kampa miyuwe. Pipa kampaye. Naeba Koti nkaobi mana uwaena kanta puma mintuwe. 


text:
Piya, tige tikapi mintantopa, naeba paebuma mima taga aposoro yugama nkauꞌwapa aborarimintuwe. Eya, toma toma awameꞌenabe kasaꞌenabe, tabe esegiyenabe aborarimintuwe. 


text:
Pigoya, to monota aiꞌaruyenabi aborantontanaba kaꞌantoba tigeti kampa aborarimintuwe. Pipa mayamawe: Naeba kotatipa kampa paibuma, pi kuntuyenaba kampa aborarimintone. We, pi aiboꞌenanekaba nantara puwa, maenagasiyo. 


text:
<pb/>Piya, naeba tarara ago tigantuwe. Pigoya, ibaba to kake wama tigakenaga yokege puwe. Wamagi, kuntaenaba kampa aborarimukuwe. Kampaye. Kotati paibukena wanane. Uwa tige tigekenagawe. Piya, yagaramiba igeba maema aki puma ino ibagi iyoꞌmaekena yugaba kampa pegini, ino ibagi igeba aki puma yagarawaipa imima kabiyewe. We, naeba tige tiba mintuwe. 


text:
Piya, tige timankama tiyoꞌmaekenaga naeba aꞌyaꞌmaenanepe kasiwaekubopa, kanarane. Eya, naeba agu kaoꞌena tabera puritaogiri, ayabaya pegiri agu kaoꞌenaba antotaꞌena tarantoba punatawe. 


text:
<pb/>We, kaꞌisa kinaꞌmitaba naekaba maya yewe: Tagane. Aeba kaꞌenarepa kampa paibuntine. We, aeba karoꞌne karaꞌne suma agoꞌena puratama tabaibiyema, yewa, a. 


text:
Pigoya, naeba kaꞌisa kinapa ago uwaitauwagini tigetiba wantane. Piya, ige yugarisa kaꞌisaenaripa paibuntuwa, a. Pipa kampaye. 


text:
Piya, naeba Taitasipa otauwagana tigeti wantine. Eya, to ka mono yagara otauwagana aege wantine. Pigoya, Taitasiba kaꞌenaripa kampa paibuntine. Kampaye. Aebe naebe ka taumarasa mono yuga pumagira, tikapipa aogima nasintomene. Pipa ago abintane. 


text:
<pb/>Pigoya, aꞌyaꞌma kamana kaema timompepa, pika tigeba: tae taobi kamanaꞌwai uma aogi pikena pewema, napiyewe, a. Piyaba kampaye. We, nabugai ntaoꞌmitaba, taeba Karaisititi atokaemagi, Koti nkaobipa kamanatepa uma tige timatitiꞌenaripa asiritanema, uma kaeyune. 


text:
Piya, naeba tigeti kanakiripa mikenaenarimpa kampa arupu pusanaga, naekuruba puwe. Eya, naeba tigeti aborama aꞌyugu puritasanaga aogima kabiyiyo. We, tigeti kanama maka kamanana, tigobi pikenaenawa, kabirakenaenawa, agintanawa, akaya kamanana, wasana ikaꞌi kamana uwaitakenaenawa, tigebigoꞌenaenawa, atataraenawa, suma tikapi agasanaga naekuruba puwe. 


text:
Aꞌyugu tigeti to kake wakana Kotinempa tige tiyobi nae nage maete tumisanaga, naekuruba puwe. Piya, tikapisaba uwaena kinaꞌmiba aguntaenawaipa kampa ikabitama mintigipa, pai punta nkiꞌnintanawaipe kumiyenawaipe kupiyonawaipe kampa ikabitama kampa asuꞌa puntaka, naekuruba puwe.<pb/>


text:
Pigoya, ibaba naeba tigeti iyekana kakagasa pukiye. Wama uma irosakini, kaꞌwaina kamanaꞌwapa otamaginiba mono isaꞌama kamana aegaꞌma, tarawo kakagawo ka tiwamu yiginaba arupu peno. 


text:
Piya, paipa tigeti wantopa, wasana agunta punta kinape to kaꞌisa kinape obina kamanapa urimintone. Piya, tarasa puma wanto ntagaba obina kamana urimintosa puma, naeba to kakema pagasara yuwe. Piya, wama tigeti uma agakanaba, ka aguntaena pukibi ntagara uwaba kampa atakuwe. 


text:
We, Karaisiti nae nawamupisa aboramipa kampa napiyewa, a. We, Karaisiti aeba tigeti yogawapa yubu yabuba kampa piye. Aeba tige tikapipa esegi yuga pusu pipa, agaiyo. 


text:
Piya, aeba yubu yabu pusu pogini maripo yarapa aeguyuguna, to asintikana Koti nkesegiyenara mintiye. Taeba pabiyama yubu yabu puma miyune. Eya, aeti atokaema mima, aega kaga Koti nkesegiyenara mima, tigetiba yogaba pune. 


text:
<pb/>Tigeba timatitiꞌenayaga miyebera aya pewe. Piꞌna tigupa aegasama agantana agowapa aboraiyo. Piya, Isu Karaisitiba tigupipa mintipa, piꞌna nkauꞌwapa kampa abewa, a. We, timatitiꞌena kampa waintisinta aeba tigupipa kampa mintisine. 


text:
Pigoya, Kotiba kabiritakiri ataenaba kampa aboranema, nunamuba otamagita miyune. Taepa tagaigita, monoꞌama nkauꞌwantagaꞌena aborawe, usanagaba kampa yune. Kampaye. We, wasanami nkiyobi taeba paga pasu pompepa, aerawane. Tigeba arupuyenama nkauꞌwantagaꞌena penoma, kaꞌantoga nunamu yune. 


text:
Piya, taeba yubu yabuba puma miyokiri, tigeba esegiyenayaga miyepa pikaba tantawamaba aogi piye. Piya, tigupa esegima anosanema, Waꞌegamapa nunamu otaune. 


text:
Piya, naeba tigeti wama tiki nakiyena puritasanaga maruꞌena pagasarasa obina kamana kaema timuwe. Piya, Waꞌegawamaba esegiyena naminti pipa akasabakasasa puma tiyebaꞌmarakena wanane. Uwa kiyesa puma imatitiꞌena esegima anosanema, namintine. Nagarikena kamanane 


text:
<pb/>We naoꞌmitaba, kamanaꞌnepa uma mayama nagari yuwe: Tigeba aogi tintabarima miyiyo. Piya, obina kamanaꞌnepa abintiri, tigupa maema aewarama miyiyo. Tigeba ka tintabarima paruyenabi mpiyiyo. Piya pukubepa, Koti aeba agu kaoꞌenamape paruyenamape agowamaba tigege miwaema miyeno. 


text:
<pb/>Pigoya, Waꞌega Isu Karaisiti nkawagaenawampage, Koti nkagu kaoꞌenawampage, Aota Awamusaꞌama ka tintabariritama atokaeritakenaenabe, aꞌyaꞌma tigeti waima waiyeno.<pb/>Poro piya isa kaentiye.<pb/>


text:
Naeba monota kabiyo ntagaramana, Koti ugatanti nkwaeꞌmakake yagaragakeri naeba ma nkisapa kaeyuwe. Piya, naeba taga kamanaka napima tigeka nabugaye. We, nae nabinto wanane. Aꞌyaꞌma taga kamana abibebe pe kinaꞌmiba, igeba kaga tigeka ibugaye. 


text:
Pigoya, Koti tabage, Isu Karaisiti taba ntagarabe, isigeba tagantana puma agu kaoꞌena puratamaginisi, isigetisa awagaenabe, isintaraꞌenabe, paruyenabe taeti waima waiyeno. Agu kaoꞌenama kamanane 


text:
<pb/>Pigoya, kaꞌisa yagaragampigi tabarempa utarataisa puma tagantanaba aegaraka, naeba abima tabera naꞌmu puwe. 


text:
We, ma nkwae, ago kamanapa kapa kaema ugamuwe. Pipa kasa kamana kanta puma wanane. Paitakaꞌya uramintanaga mayama ugamuwe: Taeba taoꞌmipa agu kaoꞌena puwaitanoma, yuwe. 


text:
Piya, paitakaꞌya: Agu kaoꞌenama kiꞌi waiyoma, Kotiba yogiri abintane. Piya, taeba unti kamanaꞌwapa aegarakubompepa, taeba agu kaoꞌena pukenaenama nkagoba pukune. Kumpari kinaꞌmi kamanane 


text:
<pb/>Pigoya, uwaena timiyo pikena kinaꞌmiba mampabinti nasewe. Igeba: Isu Karaisitiba auꞌyaga kampa aborantine, yewe. Piya kinaꞌmiba igeba timiyo puma Karaisiti kama kinaꞌena potawe. 


text:
We, tigeba titipa aogima kabiyiyo. Tigeba mono yugama nkauꞌwa kaisanaga kabima mima, aogi ika mpaekenaga aobi piyo. 


text:
Piya, kaꞌwaina aeba Karaisiti kamanati kampa atokaenta atate to kiꞌi wakibipa, Kotiba aegeba kampa mikiye. Piya, to kaꞌwaina aeba Karaisiti kamanati atokaeyakanaba, tababe yagarawampabe kaga aege mikibewe. 


text:
Piya, kaꞌwaina aeba Karaisiti auꞌyaga aboranti kamanaꞌnane. To kamana urite nasima tigeti uma irosakiripa, tigeba waꞌeritapa a-nkababuma, kayonenaba a-potaiyo. 


text:
<pb/>Pigoya, urimikena kamanaꞌnepa uwaena waintegi, naeba esapi kaesanagaba kampa nabegi, tigeti waka, nawamupisa uma abenema, yuwe. Piya pekana, taꞌmuntanarepa anosakiye. 


text:
Nae Saimoni Pita, Isu Karaisiti nkaposoro, kayokaya yagarawa ntawe. Piya, taege kaꞌmasa puma timatitiꞌena aogima maeya kinaꞌmititi ma nkisapa kaeyuwe. Piya, Kotirepe, tauꞌikena yagara Isu Karaisitibe, isigetisa arupuyenama tamatitiꞌenaba tabe ikatasa kaga maentompene. 


text:
Piya, Kotike Waꞌegare Isuke, tigeba agowaisipa aogima abigina, awagaenabe paruyenabe tigeti anosama aborarimeno. Monoꞌama nkauꞌwa aboratawama miyiyo 


text:
<pb/>Pigoya, Kotiba aeꞌwa nkeꞌwasaenabipe aogiyenawapipe: Ubasiyoma, tagegaꞌe yoga, abima ubasintompeka aeba mantarasa esegiyenawatasa aꞌyaꞌma Koti kanta puma mikenaenarepa tamiye. 


text:
Piya, utaratanti ntanaba asugasima tabe ika kanta pegina agowapisaba tamiye. We, wasanami nkiꞌni ntapiyenabisa mampabisa uwoma kamparagaena waintipisa tiyegaka kanamagiri mantarasa eꞌwasabi ubasiyoma, utaratama agowapisaba taoꞌmaeye. 


text:
<pb/>We, tigeba pika napiyiyo. Tigeba timatitiꞌenarita aogi yugaba puma amato piyo. Aogi yugarita taga nkabibebe puma amato piyo. 


text:
Taga nkabikenaenarita titipa kabima mima amato piyo. Titipa kabima mikenaenarita esegima asima amato piyo. Esegima asikenaenarita Koti kanta puma aota mima amato piyo. 


text:
Koti kanta puma aota mikenaenarita tiyoꞌena puma amato piyo. Tiyoꞌena puma mikenaenarita agu kaoꞌena puma amato piyo. 


text:
Piya, pintanaba tigeti waima aborawaeyakanaba, anagiyena wanane. Tigeba Waꞌegare Isu Karaisiti nkagoba aogima abima, mono yugaba taga pumagiri auꞌwapa aogima aborakibewe. 


text:
Pigoya, kaꞌwaina piyaena kampa aeti waintiꞌnaba aeba pagasari kampa agama aorika kina kanta piye. Tagane. Aeba Koti paisa aguntaenawapa kaintikaba ago ageguꞌa puntiye. 


text:
<pb/>We, naoꞌmitaba, Koti utaritama tiba puntintana esegi potakenaraka mono auꞌwapa aogima aboraiyo. Tibega piya pukibepa, kampa wareꞌnakibewe. 


text:
Piya, tigeba pintana aegarakibepa, waiyaba kumati ubasikena kabiba tigeti aꞌwaiyekiri, tigeba tiꞌmuntanayaga ubasikibewe. Eya, Waꞌegare tauꞌikena yagara Isu Karaisiti kabiratakena kumati ubasikibewe. 


text:
<pb/>Pigoya, tigeba taga kamanapa ago maema esegi puma asimagiri, pintanama nkagoba abintawe. Kanarane. Asi nasiba to ka urimekiri, pika napiyiyomawe. 


text:
Piya, naeba uwaena yaganto nauꞌnepa kaikuwema, Waꞌegare Isu Karaisiti unamintegi abintone. Pika napima asi nasiba kamana urimuwe. 


text:
Toganaba naeba mampa kaikubopa, tigeba pi kamanapa aꞌyaꞌma yagaba aogima napiyiyoma, esa kaerimukuwe. Pita aeba Karaisiti nkagoba agantiye 


text:
<pb/>Pigoya, taeba paisa kinaꞌmi napinta nkamani kamana nane. Taeba Waꞌegare Isu Karaisiti nkeꞌwasaenawapa taorepisa agantompeka esegiyenawatasa aborakibi kamana urimintogiri abintane. 


text:
Eya, amuta Koti tababa tabe agigaꞌe amima asagayumagina, pi asugasima eꞌwasa Kotiba yegina maya kamanapa Isuti tumintiye: Pi ntagara aeba nabugai ntagaranene. Aekaba tabera naꞌmu potauwe, untiye. 


text:
<pb/>Piya, taeba poropete kinaꞌmi kamanaꞌama nkauꞌwapa aogima agaune. Pika tigeba aogima upebe pigina kanarasano. Piya, eꞌama tununtanabinti araisa puma, poropete kinaꞌmi kamanapa kaꞌisaenaba aogima aboraye. We, tintabaipinti abayasa noriwamaba asiyekana taga marekiripa, kamanaꞌama nkagowapa aogima agakibewe. 


text:
Pigoya, tigeba maruꞌenaba pika abiyo: Poropete kinaꞌmi kamana mono isapi wainti, piꞌna nkagowapa kaꞌwainaba aeꞌwa ntapiyenabisaba kampa aboraye. Kampaye. 


text:
Piya, poropete kinaꞌmi kamanaꞌamaba wasanami ntapiyenabisa wanane. Aota Awamusaꞌama uwaitantegini wasanamiba Koti nkawamupa uma aborantane.<pb/>


text:
We, paipa kumpari poropete kinaꞌmiba Isureyo kinaꞌmi nkikapi asintasa puma, kumpari mono tisa kinaꞌmiba tige tikapipa asikibewe. Asimagini, igeba kakama toma toma kumpari mono kamana tikapinti maete kanama atararitakena pewe. We, ika puma ibabunti Waꞌegawamapa igeba ikabitamagini igewai nkigupa ata puwaitaigina igaikiye. 


text:
Igeba piya pigini, uwaena kinaꞌmiba iꞌni mpikenaenawaipa aegaꞌma ataena pukibewe. Piya pigini, wasanamiba agama taga kiꞌamakaba akayasotakibewe. 


text:
Pigoya, pi kumpari kinaꞌmiba mampabisaena ibugai kina mimagini, kumpari kamana uma kotatipa paibikibewe. We, paitakaꞌya Kotiba kamanapa uritakuwe, untemipa, kampa kaintiye. Eya, igaikibemi ntagaramaba kampa auwaita mintantiye. Pipa kampaye. 


text:
<pb/>We, Koti nkagoba agaune. Piya, paipa kaꞌisa enisore kinaꞌmiba aguntaena pugunaba, Kotiba uwaba kampa itantine. Kampaye. Aeba igaꞌna puwaitantegini igeba tunusuwanta kabinti miyegana, antotaꞌena imikena yagaga igaꞌna puwaitantine. 


text:
Piya, paipa mampabi miyume kinaꞌmiba igeba ikabitauguna, aeba uwaba kampa itantine. Kampaye. Aeba tabe wanitasa ipaikaintegini puꞌwaewantane. Piya, Nowa aeba arupuyenama nkago uma aboranti ntagarabe tonaentisa tarumaema aokinape Kotiba kabiyogini aogima miyuguni aꞌyaꞌma to kaꞌisa puꞌwaewantane. 


text:
Piya, Sotomu kumatasa kinaꞌmibe Komora kumatasa kinaꞌmibe ataena puguna, Kotiba igama antotapa pi tabe kuma taraba taraba yakutasa kaegasogana kaguꞌamana waitantine. Eya, aintiba pika ikabitakibe kinaꞌmiba abima igeꞌwai nkantotaꞌena maekibeka napikibewema, Kotiba piya puntine. 


text:
Piya, Kotiba arupu yagara Arotipa aba purogana, aeba kampa tabatintiye. Piya, Arotiba kumiyena pumekaba tabera kunta abuntiye. 


text:
Eya, pi arupu yagara ikapi mpima, ige puntantana agama kamanaꞌwaipa abintiye. Piya, igeba akakaꞌyoꞌnaꞌnaenawaipa aborauguna asi nasiba igaogana, arupu antawamaba tabera pami puntiye. 


text:
We, Waꞌegawamaba abintiye. Ae aegara kinaꞌmipa imiyoꞌenabisa iba pukenaba aeba agantiye. Ata pe kinaꞌmipa antotaꞌena imikena yagaga iki naki igaꞌna puwaitakenaba agantiye. 


text:
We, aeba agasiyaena iꞌnintana potakena kumiyena puma kamana akayuye kinaꞌmipa igaꞌna puwaitakenaba aogima agantiye. Piya pe kinaꞌmiba igebigoꞌena puma igeꞌwaintana aegaꞌma kampa iyekuruba puma inatisa eꞌwasaenayaga kinakaba ikayasuwaitawe. 


text:
Aibegini, enisore kinaꞌmiba pi kinaꞌmi nkesegiyenaba igaintini, pigoyemagini igeba kampa ikayasuwaitama Waꞌegawama nkaobipa kamanapa kampa uwaitawe. 


text:
<pb/>Piya, pi kinaꞌmiba igeba kabu yaga kanta puma aborawe. Pi ata yaga irakuꞌma iyegukenaba maꞌataisa puma, igeba ago kampa agantantanagaba akayasekana kaga iyeguma kaikiye. 


text:
Eya, igeba tonarona ataena pegini, igepa antota ataena puwaitawe. We, igeba arantita tikapi kamparagaena puma pika iꞌmu pewe. Igeba iꞌnintana tamakaema araꞌena puma abuyasa pisa puntini, tigege kaga tiꞌmuntana namagini timiyo pukenaga iꞌmupa pewe. 


text:
Iyobintiba kumiyena pumaeyagina, aguntaena pikenaenamaba kampa igaꞌe paye. Kampaye. Igeba tara igi napiye kinaꞌmipa ibaibumagini, mabisaena ibugaintanama nkagowapa agawaeyawe. We, igeba aꞌabibi nkaesakena kinane. 


text:
Igeba arupu kipa ikabitategini, antageꞌenaba pewe. Aibegana, Peyo ntagara Peramu aeba ataena pometasa ika mpaekenaga abugantisa puma, pi kiꞌi aegarawe. 


text:
Piya, Peramu aeba aiboꞌena pogana, tonki yaga, kamana kampa unta kinaꞌmaba wasanama usu pumagina: Aꞌa-o, uma kabiꞌma, pi poropete yagarama nkaiboꞌena potakena pomentanaba akunkatantiye. 


text:
<pb/>Pigoya, pi kumpari mono kinaꞌmiba igeba mabintisa nabai nami wani tagankwamisa puma miyewe. Igeba esibawama ibina mpanta agarubagina, wagasa pisa puma miyewe. We, aꞌabibisa tununtanaba igeti itaye. 


text:
Piya, igeba igebigoꞌena puma aiboꞌenawaipa tabera aborama kampa inipa pewe. Piya pumagini, igeba iꞌamantana puma iꞌni kumiyena pukenarasa wasanaba imiyoꞌena puwaitama, ataena pe kinaꞌmi nkaiꞌaruyenabisa iyegaka wama monota inamu kanta pe kinapa, igeba paibuma miyewe. 


text:
Piya, igeba: Igaꞌna kampa punta tae kanta puma uwa miyiyo, uwaimewe. Uwaimimagini, igewaipa kamparagaenara igaꞌnabi mpiyewe. Piyama, kaꞌenama wasana asugasaginaba, pi ntagaramaba amentapinti igaꞌnabi miye. 


text:
Tagane. Igeba tauꞌikena yagara Waꞌegare Isu Karaisiti nkagoba aogima abima aegaꞌmagini, mampabisa iꞌnintanabisa iyegaka wantawe. We, igeba to aꞌwae puma iꞌnintanabi ubasegina, to irakuꞌma igaꞌna puwaitaginaba, mikenaenawaipa tabera ata puwaitaye. Eya, maru iꞌni kina mintantapa ata maru mpintantane. We, igeba aꞌwae pepa, ainti mikenaenawaipa tabera asugasima ata marunkaipa to awametane. 


text:
Piya, piya pe kinaꞌmiba arupuyenama kikaba aiboꞌena puma kampa aegarantasinta, igeba ataba puntasine. We, pi kita aegarantaꞌnagiba to aꞌwae puma Koti nkaota uwaiminti kamanapa ikabitapa, ige ataenaba to awametane. 


text:
Piya kinaꞌmitiba maya kamana umarantapa esegi piye: Karawamaba naninta nagaitegina muyena pumagina, to aꞌwae puma naye, iye. Piya, yagaba wani paiꞌataginaba, pabiyama to aꞌwae puma auba pasiye, iye.<pb/>


text:
We, nabugai ntaoꞌmitaba, ma nkisa kaeyogana taraena piye. Naeba tigutipa abage pekana to kanara abibebe pukibeka, tara isa kaema timuwe. 


text:
Piya, aota poropete kinaꞌmiba ainti aborakibi kamanapa untana, aogima abiyo. Pigoya, tauꞌikena yagara Waꞌegawamaba uwaitaogini, aposororimpiba ae awamu wasimagini ae kamanapa untana, aogima abiyo. 


text:
<pb/>Pigoya, aꞌyaꞌma kinaꞌmitaba, tigeba maruꞌenaba abiyo: Agogo yaga karana pukena kinaꞌmiba aborama iꞌni ntapiyenawaipa aegaꞌma amiyo kamana uma, 


text:
maya ukibewe: Waꞌega kanakiye, untapa, auꞌwapa aempaye, umagini: Tayabamagi Waꞌegawama kanama arupu pukena kamana untapa, puꞌwauguna, pai Koti pumarantintanaba antota kampa tonarona punta uwa mirite kanantiye, ukibewe. 


text:
We, igeba maya kamanapa abitegini kaiyawe: Paitakaꞌya Koti yogana mantaba aborama waintogana, waninkama meki menkaki puma maba wanitasa aborama waintantine. 


text:
Eya, Koti aeꞌwa kamana yogana, aboranti mpantabe mabe yaku kaekenaga uwaisitantine. Piya, ibaba Kotiba mantabe mabe kabima mima aobi pumagina, ae ikabita kinaꞌmi kamana uwaitama kaikena yagaba kaegaikiye. Pika aiboꞌena puma kasawe. 


text:
<pb/>We, nabugai ntaoꞌmitaba, tigeba ma kamanapa abima aibopa a-piyo. Waꞌegawama nkaobipa uwaena kabuwamaba ka yaga kanta pegina, to ka yagaba uwaena kabu kanta piye. 


text:
Piya, kaꞌisa kinaꞌmiba: Waꞌegawama pase puma migarayema, napiyewe. Pipa kumparine. Waꞌegawamaba aeba kampa pase pase puma mima, utaratanti kamanaꞌwapa kampa uwa ataye. Kampaye. Aeba tigeka napimagina, kaꞌwaina kakasanagaba kampa abegina, aꞌyaꞌma kinapa: Tigupa aꞌwae piyo, umagina, tigeka ibaba paebuma miye. Mabe mantabe aꞌya wakana kasaꞌena aborakiye 


text:
<pb/>Pigoya, Waꞌegawama kanapa ku kinaꞌmi pesa puma aborakiye. Pi ntagaba mantawamaba tapo uma aꞌya wakana, aꞌyaꞌwaemaenama nkagoba yaku tawakana kaguꞌena pekana, mabe aꞌyaꞌma mara pumarantaꞌenabeba kaga yaku tawaewakiye. 


text:
Eya, tigeba Koti kanaka tibugakiri kabima miyiyo. Piya, pi ntaga mantaba yaku tama aꞌya wakana, aꞌyaꞌwaemaenama nkagoba tawaewakana kaguꞌena pekiri, pika to awameta miyiyo. 


text:
We, Kotiba kasa mantabe kasa mabe aborakana, pita arupuyenawampaba pumaewakiye. Pika utaratantegi, kabima mima aobi pune. Taeba Waꞌegawamati anosano 


text:
<pb/>We, nabugai ntaoꞌmitaba, pintanagaba aogima kabima mima aobi peka, esegima yogaba puma mima kaꞌena ataenabe kamparagaenabe a-puma, paruyenabi miyigina, aeba tigakiri aogima miyiyo. 


text:
Piya, Waꞌegawamaba taeti pasema miye. We, aeba tauꞌikenaga pasema miyema napiyiyo. Pika tabugai taoꞌyagararakaꞌya Poroba aogi napiyena maemagina, aegeba pi kamanapa tigetiba kaentine. 


text:
Eya, aꞌyaꞌma esaꞌwapipa pika kaentine. We, ae isapipa kaꞌisa kamanapa esegima waiyegini, wasanamiba kampa aogima napiyewe. Aibegini, kampa abinta kinaꞌmibe tara agi napiye kinaꞌmibe pi kamanapa uma pai ampa paibumagini keꞌwaipa kasawe. Eya, pi kinaꞌmiba to kaꞌisa mono kamanapa kaga paibuma ata pewe. 


text:
<pb/>We, nabugai ntaoꞌmitaba, tigeba pika napima esegima kabiyiyo. Piya, ainti kamana akayuye kinaꞌmiba aiboꞌenawaitasa tibaibigiri, monota esegima asikenaenaripa kaisanaga kabiyiyo. 


text:
Piya, tigeba Waꞌegare tauꞌikena yagara Isu Karaisiti nkawagaenabi mimagiri, agowapa aogima abigina anosano. Ibabe aꞌyaꞌma yagabe, ae agegaꞌeba asagayuyeno. Tagane.<pb/>Pita piya isa kaentiye.<pb/>


text:
Poronawa, Sairasiwa, Timotiwa, sumagita esa kaeyune. Tesaronaika kumata monota aiꞌaru pe kina, tabarempa Koti, Waꞌega Isu Karaisiti, isigeti atokaenta kina, tigeti ma nkisapa kaeyune. 


text:
<pb/>Tabarempa Kotige, Waꞌega Isu Karaisitige, isigetisa awagaenabe paruyenabe tigeti waima waiyeno. Poro Kotipa aꞌmu potantiye 


text:
<pb/>Taoꞌmitaba, taeba tigeka aꞌyaꞌma yaga Kotiti taꞌmu potaompepa, pipa kanarane. Aꞌyugu kampa piyaba pukune. Timatitiꞌenamaba ampa anosama esegi pegiri, aꞌyaꞌma ka kapa agu kaoꞌenaripa tiyoꞌmipa puwaitagana, anosagi agama taꞌmu potaune. 


text:
We, tigepa karana puritagiri tiki nakiyenabi mima, kuntaenaba aesagaꞌma miyegana, timatitiꞌenamaba esegi piye. Pika Koti nkaegaranta kinaꞌmi nkaruyenabi tigeri maete iyune. Koti antota kamanane 


text:
<pb/>Pigoya, tigeba pintana pekaba, Koti arupu antotaꞌenawapa aborawaekenamana puma tayakiye. Piya, Koti kabiratakena kumata ampikibeka, tige tigupa ago yokege puta waye. Pi kabiratakenaenaraka tiki nakiyenaba aesagabewe. 


text:
Piya aborawaimimagina, tiki nakiyena maeya kina tigepe taepe kaga maeragasima migarakenaenaba tamikiye. Pi ntagaba Waꞌega Isu esegi enisore kinaꞌwantaga, tabe yaku nkabu eꞌwasaenayaga, tumpa aboramagina, 


text:
Kotika kampa ibuma, Isu Waꞌegarempa nkaogi mono kamanaꞌwa kampa wasiye kina, igepa kamparaga ika antota meru imikiye. 


text:
Piya, pi ntagaba igeba Koti nkantotaꞌenaba maeyigina kaiwaitakini, Waꞌegawama nkaowari kampa wanta, esegiyenawampa nkeꞌwasaenaba kampa asu agakibewe. 


text:
Pi tumikibi ntagaba, Kotiti atokaenta kinaꞌwampiba ae agegaꞌeba asagayuma, aꞌyaꞌwaema imatiti pota kinaꞌmiba aeka tabera iꞌmu potakibewe. Pabiyama tigeba tae kamanapa abima timatiti puntapa, pabiyama tabera iꞌmu potakibewe. Pi kinaꞌmi esegi piyema Poro nunamu untiye 


text:
<pb/>Taeba pika napima, asi nasi tigeka Kotirempati nunamu maya yune: Tige utaritantiꞌna aogima aegaꞌma mimagiri, aogiyena pukena puntiripa, timatiti yuga pigina, Kotirempa, aeꞌwa nkesegiyenarasa auꞌwa aborarimenoma, nunamu yune. 


text:
Pi pukibentanaga, Waꞌegare Isu nkagegaꞌe asagayuyekana, aeba pabiyama tigegaꞌeba asagayukiye. Piya puma, Kotirempa Waꞌega Isu Karaisiti, awagaenawaisitasa pabiya puritase.<pb/>


text:
Pigoya, taoꞌmitaba, Waꞌegare Isu Karaisiti aborakibi ntaga aege uma aki pukubompeka urimekiri abiyo. 


text:
Pipa kaꞌisa kinaꞌmi: Amonta agaune, ukibipera: Aoso taga kamanapa yunema, ukibipera, taeka: Ige esa kaeyaga maeyune, umagina: Waꞌega aborakena yagaba aborawaeyema yigiripa, a-pami puma karuꞌenaba a-nkiyegaraiyo. 


text:
Pigoya, ka yagara a-nkuwa ataigina amiyo kamana urimeno. Piya, Waꞌegawama kanaꞌwapa arosakena pekana, mono akayuma akabitakena yagarama maru aborakiye. Piya, aꞌabibinti tumikena yagara ae maru aborama nagarikiye. 


text:
Piya, wasanami kotiwaipe aegarantanawaipe kamaena potama aꞌyaꞌwaemaenaba agisabi kasima, aewa nkagegaꞌe asagayuma, Koti mpono namapi asu paiꞌma maraꞌmima kamana uma aborama: Naeba Kotinawe, piya ukiye. 


text:
Piya, ibaba kamana akayukenaenamaba kakama mima yoga pegina, toganaba keꞌwa akunintemiꞌnaba aeꞌwatakana wakiye. 


text:
Pigoya, pi ntagaba pi kamana akayukena yagaraba aborakiye. Piya pekana, Waꞌega Isu nkawamupisa aumawampa aegumagina, pi ntaga ae tumpa aborakibi nkesegiyenawampa agora pubasana kaikiye. 


text:
Pigoya, kamana akayukena yagara aeba Satani ntugarasa aborakiye. Aborama, uwoma nkesegiyenabe awameꞌenabe kasaꞌenabe kumpariꞌena aborawaekiye. 


text:
Piya, kaꞌisa kinaꞌmi taga kamanakaba kampa ibika, mantari kampa ikibewe. Pigoya, pi ataenabi tumikibi kinapa kana kewama aꞌyaꞌma ata amiyo kamana uwaigasima iyobi airarikaekiye. 


text:
Piya, taga kamana kampa aegaꞌma ataenawaimpaka iꞌmu pe kina, pi aꞌyaꞌma kinapa ata ika maekibewe. Kotiba tibabikena uritantiye 


text:
<pb/>We, taoꞌmitaba, Waꞌegawama tigekaba abugaye. Taeba tigeka aꞌyaꞌma yaga Kotiti taꞌmu potaompepa, pipa kanarane. Piya, Kotiba tiꞌikenagaba paitakaꞌya utaritaogana, Aota Awamusaꞌama tibabuma Kotiti aota titaogiri, taga kamana aegarantawe. Pintanaraka Koti tibabegi taꞌmu puritaune. 


text:
Pintanaraka Koti abogana, Waꞌegare Isu Karaisiti nkeꞌwasaena maekenaga, aogi urimompe mono kamanatasa utaritaogiri aegarantawe. 


text:
Pigoya, taoꞌmitaba, esegima asima mima, taga kamana tawamupisabe esapisabe urimintompepa arakuꞌma aegaraiyo. 


text:
<pb/>Pigoya, Waꞌegare Isu Karaisiti aewape tabarempa Kotibe esegi puritaiso. Piya, aeba agu kaoꞌena puratama, tagu taumapa esegi puratayaba mima, aeti atokaekenaenaga napiyokana awagaenawatasa aogima taoꞌmaeye. 


text:
We, taoꞌmitaba, to ka kamanapa waintiye. Abiyo. Taeka nunamu yigina, tigeti aboraompesa puma Waꞌegawama kamanaꞌama uwaesama auꞌwapa aborano. 


text:
Piya, nunamu yigina, kampa aogima napinta aguntaena pe kinaꞌmi nkiyapisa ipatatano. Tigeba ago agantawe. Uwoma kinaꞌmi Kotitiba taga imatitiba kampa pewe. 


text:
<pb/>Pigoya, Waꞌegawamaba tagantanamana piye. Aeba esegi puritama kabiritakana, aguntaena pemi ntagaramaba kampa tibaebukiye. 


text:
Piya, Waꞌegawama napiyena tamegi, tigekaba mayama napima abune: Aꞌyaꞌmaena piyoma yompentana kanara pewe. Piya, aintiba pabiya pukibekaba, ago abune. 


text:
<pb/>Pigoya, tae tabemika, Waꞌegawama tigutipa maema arupu puma, Koti nkagu kaoꞌenawapipe Karaisiti kunta aesagaꞌma esegiyenawapipe uwaesaiyo. Aꞌyaꞌma kinaka yoga kamana waintiye 


text:
<pb/>Pigoya, taoꞌmitaba, Waꞌegare Isu Karaisiti ae awamuta urimekiri aogima abiyo. Kaꞌwaina aeba yogaga aekita puma uwa miyaba yagarama, esegima urimintompe kamana kampa aegaranta uwa miyekiripa, aeꞌwataiyo. 


text:
Tigeripa ago abintawe. Tae pompentanaba aegaraiyo. Paipa tigege mintantompepa, yogaga kampa taekita puma mintantompene. 


text:
Piya, taeba tiyapisa kaꞌisa nakenaba kampa uwaba maema nantompene. Tige kuntaena puritasanaga arape asekape esegima araga ntuga puyaba mima, ikantanaretasa maema nantompene. 


text:
Piya, taeba tigetisa naninta uwa maeyompesinta kanara pesine. Pipa kampaye. Taeba taeꞌenaena aegaraiyoma tayapisa puma tiyakune. 


text:
Paipa tigege mintapa kamana mayama esegima urimuwakiri, ago abintawe: Yoga kampa pukibiꞌnaba iꞌmiyenoma, urimintompene. 


text:
<pb/>Piyamaba, tigetisa kamana mayama kanagi abune: Kaꞌisa kinaꞌmi yogawai iyekita puma atate uwa mima, kamana kiki uta nasepa, abune. 


text:
Pigoya, piya kinaꞌmika, Waꞌega Isu Karaisiti nkawamuta mayama esegima urimigiri abibebe piyo: Pasema mima yogari pumagiri, tigeti ntugarasa nakenaripa maeyiyo. 


text:
Pigoya, ma nkisapi kaemaraompe kamanapa kaꞌwaina kampa aegarakibipa, ae agoba aogima agamagiri, aegeba a-mpima abira ataigina mima, pika ani peno. 


text:
Piya, pukibemika kamaena a-potaiyo. Pipa kampaye. Tiyoꞌena puma arupu napiyena amiyo. To kaꞌisa kamanane 


text:
<pb/>Waꞌega, aeba paruyenama nkagowama, aꞌyaꞌwaemaenabi miyigina asi nasi aewa paruyena aborarimeno. Piya, pi Waꞌegaba aꞌyaꞌma kinaꞌmititi miyeno. 


text:
<pb/>Naeba Poronawe. Naeba: Aya pewema, naeꞌne ntayapisa kaeyuwe. Piya, aꞌyaꞌma isaꞌnempa araꞌenane kaeyuwa, agama naepisa aogima abiyo. 


text:
<pb/>Pigoya, Waꞌegare Isu Karaisiti nkawagaenawampaba aꞌyaꞌma tigeti waima waiyeno.<pb/>Poro piya isa kaentiye.<pb/>


text:
Nae Porona: Karaisiti Isu nkaposorogawe, Koti abogana unatantemine. Piya, taeba Karaisiti Isuti atokaema utaratanti nkeꞌwasaenabi ubasikenaraka aposoro unatantine. 


text:
<pb/>Timoti, kaeba nabugai ntagaranempakati ma nkisapa kaeyuwe. Koti tabage, Waꞌegare Karaisiti Isuge, isigepisa awagaenabe, isintaraꞌenabe, paruyenabe, kaeti waima waiyeno. Aogi kamanakaba tanipa kampa pukune 


text:
<pb/>Nayabamagiba Koti aegarantasa puma naegeba pabiyama aegaꞌma kayokayaꞌena potaogana, ae aobipa napiyenanempaba nare ntare piye. Aibegina, naeba asi nasiba asekape arape nunamu uma kaeka napima Kotiti naꞌmu potauwe. 


text:
Naeba kamatitiꞌena waigatantika napiyuwe. Pipa tagantanawe. Piya, maru paitama arogampa Arowisiba amatiti puntiye. Piya poga, naeba abuntuwe. Kaeba taga kamatiti potane. 


text:
Piyama napiyenaga pugatakana, kaeba napiyomawe. Piya, nae kaꞌnota naya katauwagana Kotiba yoga pukenaga aꞌmuntana kamogana kantabaipi wainti, pipa wasanama yaku pukama to kaeyamisa puma ituru po. 


text:
Piya, Kotiba taemarakenaenaba kampa tamiye. Kampaye. Aeba esegi puma mikenaenabe, agu kaoꞌenabe, taupa kabikena esegiyenabe, tantabaipi aborama ituru purataye. 


text:
<pb/>Piya pika, kaeba Waꞌegarempa kamana ukenaba a-kani po. Piya, naeba igaꞌna yagarawantawa, kaga naeka a-kanipa po. Kaeba Kotitisa esegiyena maemagina, kaeti aborakibi kuntuyenaba aesagaꞌma mono auꞌwapa uma aborao. 


text:
Piya, Kotiba tauꞌima aota mikenaenara taba puratantiye. Aogi pompentanareka wanane. Aeꞌwa ntapiyenarasa taba puratantine. Eya, paitakaꞌya aeba Karaisiti Isu ntugarasa awagaenawapa utaratamagina, 


text:
ibasa yagaba pi nkawagaenama nkauꞌwapa aboraramintiye. Piya, tauꞌikena yagarare Karaisiti Isu aeba ampa aborama purikenaenama nkauꞌwapa aegugasima, aogi kamanaꞌwatasa eꞌwasaenabe miyaba mikenaenabe aboraramintiye. 


text:
<pb/>Piya, pi aogi kamana aborakenaga aeba naeka: Mono kamana yoma, aposoronabe tisaenabe poma, unatantine. 


text:
Piya, pi ntugaraka kuntaenaba aboranamewe. Aerawane. Naeba kampa nanipa puwe. Kampaye. Naeba namatiti potao ntagarama nkagoba aogima agantuwe. Piya, naeba abuntuwe. Ae ayata ataontanaba aeba aogima kabita wagana agogo yaga uma aborano. 


text:
Pigoya, arupu kamanapa nawamupisa abempe, pi kipa aegaꞌma upebe po. Eya, kaeba Karaisiti Isuti atokaemagina kamatitiꞌenama nkauꞌwape agu kaoꞌenama nkauꞌwape aogima aborao. 


text:
Piya, Aota Awamusaꞌamaba tagupinti mima taoꞌmaeye. Piya, aeba tagantanama ntuga kayata atamipa, aogima kabiyegana waigatano. 


text:
<pb/>We, kaeba ago abintane. Aꞌyaꞌma Esiya marisa kinaꞌmiba ikabinataginisi, Pigerasibe Emogenisibe isigeba kaga nagasase. 


text:
Pigoya, Waꞌegawamaba Onisiporasi nkaotumpiba antaraꞌena puwaitama iyoꞌmaeyano. Piya, uwoma ntagaba aeba kayonena punatama, igaꞌna puntokaba kampa anipa piye. Kampaye. 


text:
We, Waꞌegawamaba agogo yagaba Onisiporasikaba antara potakana aogima miyeno. Piya, Epesasi kumata aeba kayokayaꞌena uwaenara puntiye. Pipa kaega aogima agantane.<pb/>


text:
Piya, naeba uwoma kinaꞌmi nkiyobipa kamanaꞌnepa uma aboraogana abempe, pipa aꞌwae puma taga kinaꞌmiti uma aborawaimegini igeba to kaꞌisa kinapa aborawaimiyo. 


text:
<pb/>Kaeba Karaisiti Isu nkaogi irebu yagara mimagina, kaeba to irebu kinaꞌmi pesa puma kuntaenaba aesaga po. 


text:
Piya, kaꞌwaina irebu yugara miyemiꞌnaba, aeba uwa kinaꞌmi ntugaba kagapa kampa puta waye. Kampaye. Aeba irebu yugamana puma, aeba ababunti ntagarama nkawamupa wasiyekana kanarasakiye. 


text:
Pita, to kaꞌwaina ankagasi agasi pukena pemiꞌnaba, aeba ari kamanaꞌwata kampa aegaꞌma uwa karusemipa, aeba ikankapa kampa maekiye. 


text:
Piya, to kaꞌwaina araga ntuga peꞌnagiba, aeba paitama pi ntugarasaba nanintawapa maeyakana kanarasakiye. 


text:
Pi yo kamanapa napiyo. Waꞌegawamaba napiyenagapa maema aragatakana aꞌyaꞌmaenama nkagowapa abiwaeyano. 


text:
<pb/>Pigoya, Isu Karaisiti aeba Tebiti tupisa aboramagina, purintapisa asintika, aogima napi napi po. Pika naeba aogi kamanaꞌnepa yuwe. 


text:
Piya, pi aogi kamana uma aboraoka kuntaenaba namewe. Eya, igeba igaꞌna kina kanta punatamagini kirokaentawe. We, Koti kamanaꞌamaba wasanaba igaꞌnaba kampa kirokaetakenaenawe. 


text:
Piya, Koti ababikibi kina iyoꞌmaekenaga naeba aꞌyaꞌma kuntuyenaba aesaga puwe. Piya, nae nabemika, igeba Karaisiti Isuti atokaeyigina iꞌima, miyaba eꞌwasaenaga kaga aborawaimeno. 


text:
We, ma kamanapa tagane:<pb/>Piya, taeba aeti atokaema purintipi ubasikubompepa, aege kaga miyaba mikune, iye.<pb/> 


text:
Piya, aeka kuntaenarepa aesaga pukubompepa, aege kaga asu kabikune, iye.<pb/>Piya, taeba takabitakanaba, aegeba akabiratakiye, iye.<pb/> 


text:
We, taeba kamana akayukubompepa, ae abiwa tagantanarakaꞌya piye. Eya, aeba tagantanama nkago mima, kamanaꞌwapa kampa akuyukiye, iye. Koti nkaobipa mono yugaba aogima piyo 


text:
<pb/>Pigoya, pi kamanakaba kaeba wasanamipa uwaimegini igeba aogima abiyo. Piya, Koti nkaobipa esegi kamanapa uwaimegini, igeba abima uwa kamanakaba maꞌenaba a-piyo. We, pintanamaba abe kinaꞌmi nki maete tumikenaenawe. 


text:
<pb/>Kaeba araga ntugaba puma taga kamanaꞌama nkagowapa arupu puma aboramagina, Koti nkaobipa aogima aborakana kanarasano. Piya pukibempepa, ae aobipa kampa kanintanaba waikiye. 


text:
Eya, aꞌyugu kamana yiginapa, kaeba kakabitao. Piya kamana yeꞌnagiba igeba to kamparagaena puta wama mono ataigina, 


text:
kamanaꞌwaimpaba ata inamunkama pisa puma anosama abararano. We, Aimeniyasige Pairitasige isige pi tupisa piyama ata puntase. 


text:
Piya, isigeba taga kamanakaba paga pamaginisi: Asiratakenaenaba ago nagari waye, umaginisi kaꞌisa kinaꞌmi nkimatitiꞌenaba asunu kaegasawe. 


text:
<pb/>We, Kotiba esegi wage aemaꞌma mintegina, pi wageba asima esegi puntiye. Pika awaꞌena mayama kaentiye: Waꞌegawamaba aeba wayaꞌwawampipa aogima igantiye, iye. Piya, aꞌyaꞌma Waꞌegawamati atokaema ae agegaꞌeba maeya kinaꞌmiba igeba ataenaba ikabitaiyo, iyema kaentiye. 


text:
Pigoya, tabe namapipa tuꞌnapa korirasabe siribarasabe pewe. Ibiwanane. Igeba to kaꞌisaba yarasa puntini, kaꞌisaba marasa pewe. Piyama kaꞌisamiba aogi yuga pegini, kaꞌisamiba tuminta yugaba pewe. 


text:
Piyamagina, kaꞌwainaba tumintaꞌenawapa maegaitegina nare ntare puma mimaginaba, aeba aogi tuꞌna pisa puma aogi yuga puma mima, aota mikiye. Aeba piyama kanara tabewapa aoꞌmaema tonarona aogi yuga pukenaba yokege pukiye. 


text:
<pb/>Piya, kaeba masimabi kinaꞌmi nkigu iꞌnintanaba kakabitamagina, kekapa iꞌma arupu puma, kamatiti puma, agu kaoꞌena puma, paruyenabi miyo. Eya, aꞌyaꞌma apuya igutasa Waꞌegawama nkagegaꞌe ye kinaꞌmiba, igege kaga ketipa iꞌma paruyenabi miyiyo. 


text:
We, kaꞌisamiba aiboꞌnabo puma kampa abinta tonarona kamanapa uwa uta nasewa, kaeba kakabiwaitao. Piya, kaeba ago abintane. Pi kamanapa maka kamana aboraye. 


text:
Piya, Waꞌegawama ntuga pemi kinaꞌmaba maka kamanapa a-seno. Kampaye. Aeba aꞌyaꞌma kinaꞌmipa kayonena puwaitamagina, aogi tisa mimagina, kampa karuꞌena aꞌwae puma ikapa puwaitamagina, 


text:
aeba paebuma mima kamanaꞌwapa akayuye kinaꞌmi ntapiyenaba arupu puwaitano. Aeba piya pekanaba, Kotiba iyoꞌmaeyagini, igupa aꞌwae puma taga kamanapa aegaꞌma abibebe piyo. 


text:
Eya, kewamaba aeꞌwa nkawamu wasikenaga koꞌwapi iraꞌwaitantikini, kaeba paebuma taga kamana uwaimeginiba igeba abima koꞌwapisaba paima iyegaka waiyo.<pb/>


text:
Piya, pabi ntagaba wasanamiba igeꞌwai nki asagayuyigina, mone kutaka ibugakini, paebuta nasima, igebigoꞌena pumagini, kamanapa akayasumagini, ino ibagi kamanapa akayuma, kampa iꞌmupa puma, aota mikenaenaba akayumagini, 


text:
iyoꞌena kampa puma, imoꞌenawaipa kampa kasimagini, akaya kamanapa uta nasima, iꞌama ntapiyenarapa kampa kabima mimagini, wasanaba ata puwaitama, aogiyenamapa kama potamagini, 


text:
iyokinaꞌmipa minagaꞌena puwaitamagini, kampa napinta karuꞌena kamparagaena pigina, igebigoꞌenawaimpaba anosakini, Kotikaba kampa napiyigina ari itasaenaga ibegini, 


text:
<pb/>Piya, kaꞌisa piya kinaꞌmiba igebi nkiyobi kamana uma aibo wayaꞌmi ntamapinti ubaiꞌmagini, napiyenawaipa igaꞌna puwaitawe. Piya waeꞌmiba aguntaenawaika kuntaena napiyegana intawamapisa tonaronama ibai puta nasegini, 


text:
We, paipa Yanisige Yampirisige Mosesepa kama potantamesa puma, kana kinaꞌmiba taga kamanapa kama potawe. Piya, igewai ntapiyenaba abararantaꞌena pegina imatitiꞌenawaipa agoꞌenaba piye. 


text:
Piya pepa, pintanawaipa agorapa kampa kakawakiye. Kampaye. Piya, pai Yanisige Yampirisige aiboꞌenawaisipa agantasa puma, kana kinaꞌmi nkaiboꞌenawaipa aꞌyaꞌma kinaꞌmi nkiyobi aborakini agakibewe. Koti kamanata arakuregana kabigatano 


text:
<pb/>Pigoya, kaeba agonepa aogima agantane. Piya, tisaena yuganepe, nasikenaenanepe, mikenaenanempa kipe, namatitiꞌenanepe, paebuma mikenaenanepe, agu kaoꞌenanepe, asima esegima mikenaenanepe, 


text:
kama punatantananepe, nauki nakiyenanepe, ago agantane. Piya, Antiyoki kumatape, Aikoniyamu kumatape, Arisitera kumatape, tabe kuntuyena namugu aesaga pintopa nagantane. We, Waꞌegawamaba aꞌyaꞌma pi kuntuyenabisa nauꞌintiye. 


text:
Eya, aꞌyaꞌma kina, Karaisiti Isuti atokaema Koti kanta puma misanaga ibemi kinaꞌmipa, igepa wasanamiba karana puwaitakebewe. 


text:
Piya, agunta kinaꞌmibe amiyo kinaꞌmibe igeba tonarona ataena pigina anosakiye. Eya, igeba imiyoꞌena pigini, to igepa imiyoꞌena puwaitakibewe. 


text:
<pb/>Pigoya, kaeba aogi kamana abima esegima kamatiti puntampene. Pi kamanapa upebe po. Piya, ugamintompe kinaꞌmite nkagorepa agantane. 


text:
Piya kaeba uwaena yagaranto mintana aota mono isapa maema aisuma abita kanama miyempene. Pi nkisaꞌama aogi napiyenaba ugamekana, Karaisiti Isuti kamatiti pegana Kotiba kauꞌiyeno. 


text:
Piya, Piya, aꞌyaꞌma mono isapa Koti ntapiyenabisa aborantiye. Aibumagina, pi kamanapa ketepa aogima purayakima, aguntaenarekaba taupi pima, nasikenaenarepa parutu puratama, arupu kipa purayakiye. 


text:
Pigoya, Karaisiti Isu aeba aoganta kinape purinta kinape aꞌyigitatakiye. Piyama, aeba tumpa aborama kabiratakenaenaga napima ae aobipe Koti nkaobipe naeba esegi kamanapa mayama ugamuwe: 


text:
Kaeba mono kamanaꞌwapa uma aborao. Piya, wasanami abikena piginape, kampa abikena piginapeba aꞌyaꞌma yaga kaeba yokege puma monopa uma aborao. Kaeba esegi kamana uma intawamapa aseyo puwaitamagina, aguntaenawaika kamana uwaitamagina, igupa asiwaitagini Kotipa aegaraiyo. Piyama, aꞌyaꞌma yagaba pasema yoga puwaitama aogima ibubasanao. 


text:
Piya, ka kana arosakanapa, wasanamipa arupu kamana maesanagaba kampa ibikiye. Kampaye. Piyama, igeba igebinti antunta uwakena tisa kina aki puma iba pigini, igebi nkiyobi kamanapa nigiꞌma ukibewe. 


text:
We, kaeba kampaye. Aꞌyaꞌma yaga kaega parutu kagi napiyo. Kaeba kuntaenaba aesagabo. Eya, aogi kamanapa aborakena yugaba puma, mono yugagampa nkauꞌpa aogima aborano. Poro kanaꞌwapa arosantiye 


text:
Naeba agasigasi pukenaenaba aogima puntuwe. Eya, naeba keꞌnempa nkatuta ago kanamagi, namatitiꞌenanempa kampa antage potauwe. 


text:
Piya, ibaba arupuyenama nkantotaꞌena taminonki natakena yokege pumagina, agogo yagaba Waꞌega, arupu kamana ukena yagaramaba, aeba namikiye. We, naeꞌmana nane. Aꞌyaꞌma ae irosakibitaka ibugai kina, igeke kaga imikiye. Nagarikena kamanane 


text:
Piya, Timasiba aeba mampabisaenaga abugaogana nagasima Tesaronaika kumati wantiye. Keresenisiba aeba kanara puma Karesiya mari waogana, Taitasiba aeba Tarimesiya mari wantiye. 


text:
We, Aruku ae abintowapa naege mintiye. Piya, kaeba Makapa aba puregirisi kanaisigina, aeba kanara yogaba ampa naoꞌmaeyano. 


text:
<pb/>We, naeba eꞌero muꞌmu kainepa Torowasi kumata Kapasi ntamapi atantogana, kaeba kanakena puntanapa, maentana purite kanantana, esaꞌnepe, we, yaga auꞌarirasa pumaranta isapa kaga maete kanao. 


text:
<pb/>Aresanta aeba kapa yugawa pukena yagara, aeba tabera ata punatantiye. Aintiba Waꞌegawamaba antotaꞌenaba aꞌwae pomeno. 


text:
<pb/>Pigoya, maruꞌenaba kamana unatauguni, wasanamiba kampa naoꞌmaema aꞌyaꞌma kinaꞌmiba nagaintawe. We, naeba Kotiti nunamu yokini, pi nkaiboꞌenawaikaba kamanapa a-nkuwaitano. 


text:
Pigoya, Waꞌegawama nagora asimagina esegiyenaba namima naoꞌmaeyoga, naeba kanara aogi kamanaꞌama nkago uma aborauwagini, aꞌyaꞌma namuꞌisa kinaꞌmiba abintawe. Eya, Kotiba araiyoniwama nkawamupisa apaꞌnatantisa puma nauꞌintiye. 


text:
Piyama, Waꞌegawamaba aꞌyaꞌma aguntaenabisa apaꞌnatamagina, mantawama kabiratakenaenawapi ubasikenaga nauꞌikiye. We, ae agegaꞌeba asagayuyaba miyeno. Tagane. 


text:
Pigoya, Erasitasiba aeba Korinti kumata pabita mintogana, Toropimasipa yoni nkaboga aepa Mairitasi kumata atauwagana mintantiye. 


text:
We, kamparaga esiba yaga aborakiya, kaeba karuꞌena naeti kanao. Pigoya, Yuburasibe Putenisibe Arainasibe Korotiyabe aꞌyaꞌma mono kinaꞌmibe kaga: Aya pene, yewe. 


text:
<pb/>Waꞌegawamaba kauma kagukampage miyeno. Awagaenawampaba tigeti waima waiyeno.<pb/>Poro piya isa kaentiye.<pb/>


text:
Naeba monota kabiyo ntagaramana, nabugai ntaoꞌyagara Kaiyasi kaetiba ma nkisapa kaeyuwe. Piya, naeba taga kamanaka napima akeka nabugaye. 


text:
<pb/>We, nabugai ntaoꞌyagara, kae kagupa kanara monoti waintiyema, ago abuwe. Pabiyamagi, aꞌyaꞌmaena kaega pempentanabe mikenaenabe aogima waisanaga nabiye. 


text:
Piya, kaꞌisa mono kinaꞌmiba kanama kaekaba: Taga kiꞌiba aegaraye, yugu abite tabe naꞌmu puntone. We, kaeba tagantanamanati nasenema, taga abintone. 


text:
Piya, yagaranempiba taga kiꞌi aegarakaba abima tabera naꞌmu puwe. Piya pekana, tonamaba pi ntaꞌmuntananepa kampa asugaikiye. Kaiyasi aogi yuga puntiye 


text:
<pb/>We, nabugai ntaoꞌyagara, kaeba mono kinaꞌmiti kayokayaꞌena puma iyoꞌmaeyampepa, kamatitiꞌenama nkauꞌwapa aogima aborane. Eya, namuꞌisa mono kinaꞌmiti pabiyama aborampepa anosama asugasaye. 


text:
Piya, kaꞌisa iyoꞌmaentampe kinaꞌmiba monota aiꞌaru pompe kinaꞌmiteti irosaꞌma agu kaoꞌena puwaitampe ntanaraka uramewe. Piya, kaeba Koti ntugaraka napima keꞌisaena iyoꞌmaeyagana, kanarasano. 


text:
Piya, igeba Karaisiti ntugaraka mawaipa atate namuꞌi wama namuꞌisa kinatasaba ikapa kampa maeyaka iyoꞌmaeyo. 


text:
We, taeba piya kina taga kamanaꞌama ntugara iyoꞌmaekenaga keꞌisaena imekana, kanarasakiye. Tiyoterepisi aeba ataena puntiye 


text:
<pb/>Pigoya, naeba kaꞌisa kamanapa monota aiꞌaru pe kinaꞌmititi ago kaentone. We, Tiyoterepisi aeba paitama tabe misanaga pemi ntagaraba, aeba tae kamanapa kampa abiye. 


text:
Piya, naeba tigeti uma irosakubopa, pintana pemikaba kamanapa ukuwe. Aeba taekaba ata kamana uma kumpari urataye. Pi abiwanane. Aeba mono kinapa kampa kayonena puwaitamagina, to kaꞌisa kina kayonena puwaitakena pegana, akunkitama mono aiꞌaruyenabisa igarubaye. Timiteriyasi aeba aogiyena puntiye 


text:
<pb/>We, nabugai ntaoꞌyagara, kaeba ataenamapa a-nkaegaꞌma aogiyenamana aegarao. Piya, kaꞌwaina aeba aogiyena pemipa, aeba Kotitisa aborantiye. To kaꞌwaina aeba ataena pemipa, aeba Koti nkagoba kampa aogima agantiye. 


text:
Pigoya, aꞌyaꞌma kinaꞌmiba Timiteriyasi nkagegaꞌe asagayuyewe. Piya, tagantanama nkagowamaba tabe agigaꞌe kaga aboraye. Piya pegi, naegeba ae agegaꞌe asagayuyogana, awaga kamanaꞌnepa taganema, ago abene. Nagarikena kamanane 


text:
<pb/>Paruyenaba kaeti waima waiyeno. Taoꞌmiba: Aya pene, yewe. Kaeba aꞌyaꞌma pitaꞌi miye taokinaꞌmikaba: Aya pewe, uwaitao.<pb/>Yoni piya isa kaentiye.<pb/>


text:
Teyopiro, tabe yagarane, paipa ka esa kaema kamintopa, pi Isu aꞌyaꞌma yoga punti, aogi kamana uwaiminti, pi kamana ugamintuwe. 


text:
Piya, aeba yogawapa agobima purite waogana, ikena kanaꞌwapa aboraogana, Aota Awamusaꞌama otaogana, Isu pai uwaitantemi aposoro kina to kake kamanapa uwaimogana, Koti ababogana mantari intiye. Pi kamanapa kaewaentuwe. 


text:
Pigoya, aeba tabera aukima puꞌmagina, to kake aogama mima, pi aposoro igeba agowa agakibeka aeba 40 yaga mima kakate aborate puwaimima, Koti kabiratakenaenaga uwaiminti, pi kamanape kaga kaentuwe. 


text:
Piya, ainti igege ampima maya kamana uwaimintiye: Tigeba Yerusaremi kumapa a-kasiyo. Nabanempatisa aogi kamana, pai abinta kamana, to kake naeba urimintogiri abinta, pi auꞌwa aborasanaga pita agawa puma miyiyo. 


text:
Yoniba aeba uwa wanitakaꞌya paititantiye. Piya, nae kanapa kampa eꞌero puntaka, Aota Awamusatasa paititakuwe. Pitaꞌi pika agawa puma miyiyo, Isu piya uwaimintiye. 


text:
<pb/>Pigoya, aki punta kinaꞌmiba maya uma abigantawe: Pigoya, Isureyo kina pai mintantasa puma, kaeba kaga aki purataga tabe kina mikunoma, abigauguna, 


text:
Piya, tigekaba maya urimuwe: Tigeti Aota Awamusa tumima esegiyena aborarimekiri, nae nawaga kamana ukena kinaꞌena pikibewe. Piya, Yerusaremi kumatibe, Yutiya maribe, Sameriya maribe, urite waigina ma nkatuti uma kanarasakiye, untiye. Isu mantabinti intiye 


text:
<pb/>Isu piya kamana ute, iyora aseꞌyo puma ikena pogana ababuntiye. Ababogana, ibinankama atikaewaogini aguyosagantawe. 


text:
Pigoya, igasoginiba mantari iyogini agagaite mintugunisi, tara yagarara wae kaiyaga, igeti ampa aborama mintinisi, 


text:
maya uwaimintase: Karariya kina, tigeba nanaga mantariba tiyomaꞌma miyewe. Isupa tigeba ago agantagana, titate iyegina ababute mantari iye. Pi aeba iyegiri, agasa puma, aintiba to kake aꞌwae puma tumekiri agakibewe, piya untase. Yutasi ae antota wasana ka ababuntawe 


text:
<pb/>Pigoya, aposoro kina igeba ka amutisa, agewapa Oribesi, pi Yerusaremi agora amutisaba, aꞌwae puma tumima Yerusaremi kuma waintometi wantawe. Pi eꞌeropa Yuta kinaꞌmiba sabatirapa wabumekini, 


text:
pitaꞌi wama kumati ima, ige mibume ntamapi asu mintantawe. Pi yare puma, inata kimaranta namapi asu mintantapa, mayamawe: Pitawa, Yoniwa, Yemisiwa, Enturuwa, Piripiwa, Tomasiwa, Patoromayowa, Matiyuwa, Aopayesi ntagara Yemisiwa, namuꞌisa kiya kina igarubakaikena abugai ntagara Saimoniwa, to Yemisi ntagara Yutasiwa, suma mintantawe. 


text:
Pi kinaꞌmi ka iyuma pumagini, Isu nkanowampa Mariyabe, to kaꞌisa waepe, Isu nkaꞌnatabaramibe, kaga mima nunamu uma mimi puntawe. 


text:
<pb/>Pi kanabipa ka yaga, Isu nkaegaranta mono kina, 120 kina irosaꞌma mintuguna, Pita asima maya kamana untiye: 


text:
Naoꞌmitaba, pai Aota Awamusaꞌama Tebiti nkawamu aseyo potaogana, Koti nkesapi kaemaranti piꞌna Yutasika auꞌwa aboraneme, untiye. Pi Yutasi aeba Isu arakurikena kina iyakinti ntagarawe. 


text:
<pb/>Pigoya, pi ntagara aeba ataenawatasa mone maema kasuguna, maba maema aeti atauguna, pita aibagobama abararamagina, akapisa muruꞌmagina antaba kurima unu kaewantiye. 


text:
Aibogini, Yerusaremi kumatasa aꞌyaꞌma kinaꞌmiba abitegini, kana mawama nkageba Aketama, piya kamanatepipa Kora mpawe, untawe. 


text:
<pb/>Pigoya, Pita Yutasika maya untiye: Paisa mono ini Samu isapi, awaꞌena mayama kaemaranta waintiye: Nama kumaꞌwapa uwa waiyeno. Piya to kaꞌwaina a-mpiyeno, untiye. Pigoya Samu isaꞌamaba to ka maya untiye: To kaꞌwaina aborama, ae antotapa yogawapa maeyano, untiye. 


text:
Pigoya, Yoni mono wani paiꞌataogana, Isu yogawa agobinti, pi kanabipa aeti uma airokaema, aegaꞌma miyuwakana mantabinti intiye. Piya, Isuba abakatepi miyogini, kaꞌisa kinaꞌmiba taege nasinta kinaꞌmipisa ka asitakana, taege kanarasakiye. Pai kaemaranta kamanaka napiyigi, ka aboratama miyeno. Piya yagaraba, ke aboramagina taoꞌmaeyaka Isu purintapisa asintemi, pi awaga kamanapa yekana kanara pisiye, untiye. 


text:
<pb/>Pita piyama yogini abite, tara yagarara isigama aborantawe. Kaꞌwaina nkagewapa Yosepe Yasitasi, to agewapa Pasabasiwe. Piya to kaꞌwaina nkagewapa Matayasiwe. 


text:
Isigama aborawaisitantiniba, maya uma nunamu untawe: Waꞌega, kaeba aꞌyaꞌma kinaꞌmi nkiguꞌama agawaekena yagaragawe. Pika kaeba ma tara yagarara, isigetisa kaꞌwaina tayakega otakana, 


text:
Piya nunamu umagini, iya nkatauguna Matayasi aboraogini, aposoro nagisarisa ka tumpaema kinaꞌmige mima yoga penema, otantawe.<pb/>


text:
Isu kaitate mintuguna, tonaentisa tara umaema sonta aꞌya puwaogana, Pentikositi naninta nakena yaga aboraogini, Isu nkabagi kina igeba ka namapi aki puma aꞌyaꞌma mintantawe. 


text:
Mintuguna, pontaba aga yemisa puma, mantarisa tabera puma aga urite tumintiye. Tumimagina mintume ntamapi paiꞌmagina pumaewantiye. 


text:
Piya pumagina, yaku nkantebugantaena aboraurite, wa waya nkiꞌnota aibariyate purite wagana puntiye. 


text:
Piya pogana, Aota Awamusaꞌamaba igupi tumima pumaewamagina, intebuba aꞌwae puwaigasogini, to kamana to kamana urite wagana puntawe. 


text:
<pb/>Pigoya, pi ntagaba Yerusaremi kumata aꞌyaꞌma marisa Yuta kina, mono waintaga kinaꞌmi, ampa mintantawe. 


text:
Pigoya, igeba iwamupisa aga abite, tabera irosaꞌma ampa aki puma pami puntawe. Piya puguni, pi aꞌyaꞌma kina kamanaꞌwaipisa kamana yuguni abitegini, 


text:
pami ntami puma uwoma nkigi napimagini maya untawe: Ma kamana ye kina, igeba Karariya kina amanane. 


text:
Taeba Patiya kinana, Mita kinana, Iramu kinana, Mesopotemiya marisa kinana, Yutiya marisa kinana, Kapatosiya marisa kinana, Pontasi marisa kinana, Esiya marisa kinana, 


text:
Pirisiya marisa kinana, Pampiriya marisa kinana, Isipi marisa kinana, Sairini ma agora Aribiya marisa kinana, aꞌyo ampintanta kina Aroma Yuta kinana, Aromapisa Yuta ibabunta kinana, 


text:
Kariti kinana, Arebiya kinana, sumagi, taeba aꞌyaꞌma mima, kamanatepisa Koti nkesegi puma aogi pumaranti kamana yega, abokanaba iga piye, untawe. 


text:
Piya, aꞌyaꞌma kinaꞌmiba piya umagini, pami ntami puma uwoma nkigi napima, mare-u me-u puma maya untawe: We, mapa nanaenabaya aboraye, yuguni, 


text:
pigo to kaꞌisa kinaꞌmiba pika akaya sumagini, maya untawe: Igeba waini wani kampa igaꞌe pasuma nagaitegini, aibo kamana yewe, untawe. Pita kamana uwaimintiye 


text:
<pb/>Pigoya, Pitaba to aposoro kina nagisarisa ka tumpaema kinaꞌmi abakapi asima mima, aꞌyaꞌma kinapa tabe kamana maya uma aborama uwaimintiye: Yutiya kinape Yerusaremi aꞌyaꞌma kina ampintapa, naeba urimekiri aogima abiyo: 


text:
Tigeba taekaba maya yewe: Igeba waini wani nagaitegini aiboꞌena pewe, yepa, pipa ibanto kasa maregi, waini wanipa kampa nantune. 


text:
Koti aeba maya iye: Aintisa kana agarosakapa Aota Awamusaꞌnepa aꞌyaꞌma wa wayapa ariꞌma imekini, yagara aragarimpi ainti aborakena kamana, poropete kinaꞌmi yesa puma ukibewe. Piya, aoso kinaꞌmiba kasaꞌenaba agaigini, anasa kinaꞌmiba aogi amunta agakibewe, iye.<pb/> 


text:
Pigoya, pi kanabipa nae kayokaya kina, wa waya, Awamusaꞌnepa ariꞌma kanarasama imekini, poropete kinaꞌmi yesa kamana ukibewe, iye.<pb/> 


text:
Pigoya, naeba yekana, inati mantariba tona kasaꞌena aborakiye. Piya, abetisa mariba awameꞌena aborakiye. Korape yakupe kunka ibinape tiye kuruyenamana aborakiye, iye.<pb/> 


text:
Pa nkaoba tuꞌma wakiye. Piya, oꞌaowamaba kora ki wakana, pi ainti Waꞌega Yagarama kanaba agasiyaena aborakiye, iye.<pb/> 


text:
Aibekini, Waꞌegawama agisigina, pi kinaꞌmi nkiꞌima aogi pikiye, poropete Yoweri piya untiyema, Pita piya uwaimintiye. Isu nkago uwaimintiye 


text:
<pb/>Uwaimintana, Pita to maya untiye: Isureyo kina, naeba urimekiri abiyo: Isu, Nasareti kumatasa yagara aeba tiyobi Koti esegi potaogana, abakatipi esegiyenabe awameꞌenabe kasaꞌenamana Kotitisa ago pogana, pintana agoba aboraogiri agantawe. 


text:
Pi aeka Kotiba paitakaꞌya napiyogana waintantika, uma aꞌya ataogiri, pabi nkawameta tigeba pintana potama, kama kina imuguni, maripora aeguyuguna purintiye. 


text:
Pigoya, kana yagaraba Koti aeba purintapisa asitantiye. Piya, aukima purikenaena agaruba agasogana, pi purikenaenamaba aepa kampa to arakurikiye. 


text:
Pigoya, Tebitiba Koti nkomome kamanaka maya untiye:<pb/>Naeba Waꞌega Yagara, kagabebe pumagi kampa natane. Kaeba naori asima mimagina naoꞌmaeyakanaba, kaꞌenamaba kampa napasanakiye, iye.<pb/> 


text:
Pigoya, pika nantawama aogi pegi, nawamupisa naꞌmu pugatauwe. Piya, nauꞌamaba aogiyenaneka napi napi puma miye, iye.<pb/> 


text:
Kaeba naumanepa kampa atagana, purinta kina ige kumatiba waikiye. Piya, Aota Yagarapa kampa atagana abararakiye. Pika naꞌmu pugatauwe, iye.<pb/> 


text:
Kaeba aogima miyaba ki nayakima, naege kaga mikibempeka naeba naꞌmupa tabera puwe, Tebiti piya untiye. 


text:
<pb/>Piya, naoꞌmitaba, naeba tayabama Tebiti, aeka taga urimuwe. Aeba purogini, kaitanta aruwapa ma mpara agama abima miyune. 


text:
Aeba poropete mintana mayama napintiye: Ainti Koti aeba aintisa ayabama nae kabima mintanto mparuta mirite waiyemagina, uma esegi punatantiye. 


text:
Piya pipa napimagina, Koti ataogana, utaratanta yagara Karaisitika meto kamana maya untiye: Aeba purinta kinaꞌmi kumatiba asayapa kampa atagana umikiye. Piya, auꞌwapa kampa abararakiye. Aeba to kake aogama asiwakiye, untiye. 


text:
Pigoya, abawampa nkayatakanti asitama tabe potaogana, Aota Awamusaꞌwapa abawampa utatantemipa amogana, ataogana tumintemintana, tabera ampa aboraogini agawe. 


text:
Pigoya, Tebiti aewapa mantabintiba kampa intipa, maya kamana ka untiye:<pb/>Waꞌega Yagara aeba nae Waꞌegane piyama omintiye: Kanama nayatakanti ampiyegina,<pb/> 


text:
<pb/>Pika Isureyo kinapa aꞌyaꞌma mayama abima esegi piyo: Isu maripora aegunta, Koti aepa Waꞌega, aepa Karaisiti, asitantegina mintiye, Pita piya uwaimintiye. Uwoma kinaꞌmi igu aꞌwae puma mono wani pasintawe 


text:
<pb/>Pigoya, Pitaba inta paibuꞌma kamana piyama uwaimogini, iyekuru puma, aeꞌwape to kaꞌisa aposoro kinape mayama ibigantawe: Naoꞌmitaba, taeba aya pekana aogi pikiye, untawe. 


text:
Piya yuguna, Pita maya uwaimintiye: Aꞌyaꞌma tigeba tigu aꞌwae puma, Isu Karaisiti ae ageraka mono wani pasiginaba, aguntaenaripa asuꞌa puwakana, Koti Aota Awamusapa timikiye. 


text:
Tigetipe tigaꞌnugipe, aꞌyaꞌma ainti aborakibe kinape, Waꞌegare Kotiba aeti uma atokaekenaga tigegaꞌe ukibi kina, pi tige Aota Awamusapa utaritantiye, Pita piya untiye. 


text:
<pb/>Piya umagina, Pita to kaꞌisa kamana amato puma, igeꞌma kamana maya uwaimintiye: Iba ataena pe kina, ige aruyenabisa aꞌwae puma ataigina-o, tibabikiye, untiye. 


text:
Pigoya, pabi ntaga 3,000 kina igeba Pita mono kamana yome abibebe puguni, mono wani paiꞌitauguni, Isu nkaokinaꞌmiti uma airokaentawe. Isu nkaegaranta kina kaga mintantawe 


text:
<pb/>Pigoya, aposoro kinaꞌmiba mono abikenabe, Isu nkau nakenabe, nunamurape asi nasi aki puma mintantawe. 


text:
Piya, Koti nkawameꞌena aposoro kinaꞌmi pumeka, aꞌyaꞌma uwa kinaꞌmiba iyekuru puguni, pi aposoro kinaꞌmiba kasaꞌenabe awameꞌenabe uwoma tonarona puntawe. 


text:
Pigoya, kaꞌisa kinaꞌmiba igeꞌenawaipa to kina imimagini, mone maema, iyokina kusi puma miyume kina, pako puma imintawe. 


text:
Pigoya, asi nasi tabe mono namapi aki puma, imaba kata atama mimagini, au nakenaba igewai ntamapi aki puma nama mintantawe. Pigoya, nanintagaba aogima pako puntini, intawama asoyaenabi nama mimagini, Koti nkage asagaꞌyuma mintantawe. 


text:
Piya puguni, kaꞌisa kinaꞌmiba igama iꞌmu puwaitantawe. Pigoya, Waꞌega aeba wasana imaba yoga pogini, monoka ibogini, asi nasi ae aruyenabi ibabuma atokae itantiye.<pb/>


text:
Pigoya, ka yagaba Pitage Yonige isigeba atamaita nunamu ukena kana aboraoginisi, tabe mono namapi intase. 


text:
Pigoya, pi tabe mono nama kabera ka yagara, ano nkantabaipintisa agisa puꞌwanta yagara aboranti mintantiye. Pigoya, kana kabewama nkageba Nauka kabiwe, untawe. Pigoya, pi ntagarama nkaokinaꞌmi asi nasi ababute wama, tabe mono namankama kabera metauguna mima, wasana mono nama pasikena ite tumite pugunaba, mone kutaka esuwaitama mintantiye. 


text:
Esuwaisitaoginisi, isigeba aepa agabebe puntinisi, Pita maya omintiye: Kaeba tasige tasigao, untiye. 


text:
Piya pogana, Pita maya omintiye: Mone kuta naeba kampa wainatantiye. Piya, kaꞌena wainatanti, pipa kamukuwa, maeyo. Isu Karaisiti, Nasareti kumatasa, ae awamuta ugamekana, asima ke nasi nasi po, untiye. 


text:
Piya umagina, ayatakantisa uꞌma asitantiye. Aibotaogana, pabigo agisa agaꞌnaba aibarutaogana, paꞌyo puma asintiye. 


text:
Piya pogana, ke nasikenaenawaka aꞌmu pumagina, paꞌyo paꞌyo pumagina, Koti nkage asagaꞌyuma isigege kaga tabe mono namapi intawe. 


text:
Mono nama, Nauka kabera, mone kutaka esuratama miyemi ntagara pimpaye, untawe. Piya, aogi pomeka agawaemagini tabera pami ntami puntawe. Pita pi mono namapinti kamana uwaimintiye 


text:
<pb/>Piya puguni, Pitake Yonikeri kana yagara uma atokaeyogini, aꞌyaꞌma kina tabe mono namankama nkawari, ka maruta agewapa Soromoni nkagu namantana pumaranta aukaꞌi, pitaꞌi isigeti karuꞌena uma aki puma mintantawe. 


text:
Piya puguna, Pitaba igantana wasana maya kamana uwaimintiye: Isureyo kina, tigeba nanaga ma ntagaraga pami puma, tabera tasigabebe puma miyewe. Mantanaba tasige monotesikabera, esegiyenaresimpa ke nasi nasi pikenaenaba aboramuse. Pipa kampaye. 


text:
Piya, Abaraꞌamu, Aisaki, Yekobu, tayabamage, ige Koti, aeba yagarawa Isu ae asu againtika, ma ntagarama nkauta aogi pegiri agawe. Tigeba pi aepa tigobi potama, kama kinaꞌmi nkiyapi atauguna, Pairatiba uwa atakenaga yogiripa, tigeba asu againta ntagaraga: Aꞌa-o, untawe. 


text:
Piya, aota arupuyena wantaga aogiyenama nkagowa, aepa kiyaba: Aꞌa-o, otauguna, wasana aeguti ntagarari uwa atanema uma paru potantawe. 


text:
Piya puguna, mikenaenama nkagowapa aeguntawe. Aeguyuguna, Koti purintapisa asitaoga, taorepisa agabebe puma agantompene. 


text:
Pigoya, tigeba agama abiyo. Isu aegaꞌmagira agega napiyogana, ma ntagara Isu nkawamutaka esegiyena aboramegina kabaꞌma mintiye. Piya, Isuti tasimatiti pogana, Koti abimagina tiyora aogi potaye. 


text:
<pb/>Pigoya, naoꞌmitaba, naeba abintuwe. Tigebe kiya kinatimpibe kampa napinta, aiboꞌenarimpa ata potantawe. 


text:
Piyama ata potauguna, Kotiba utaratanta yagara auki naki puma purikibika, pi kamana poropete kinaꞌmi nkiwamupi ataogini, uma kaemaranta, piꞌna esegi puntiye. 


text:
Pika tigeba tigu aꞌwae pumagiri, paisa mikenaenaripa tikabitaiginaba, aguntaenaripa aebago purigasakanaba, Waꞌegawamatisa aoso esegiyena tigupi aborakiye. 


text:
Pigoya, tigu aꞌwae piginaba, Kotiba Isu, utaritanta yagarawa Karaisiti, otakana tumimagina mikenaganapa aborarimikiye. 


text:
Piya, pi Isupa mantawama kakataogana mintogana, Koti aeba paitakaꞌya aꞌyaꞌma aota poropete kinaꞌwampi nkiwamupi ataogini, untasa puma aꞌyaꞌwaemaenaba aborakiye. 


text:
Pigoya, Moseseba kamana maya untiye: Waꞌega Kotiba, aeba tige aruyenabisa ka poropete nae piyama aborarimekana, kamana urimikibi abiyo. 


text:
Pigoya, pi poropete kamanaꞌwa kampa abikibe kinapa Kotiba kamana abikena kinaꞌmi nkaruyenabisa igarubaꞌmagina, iyeguma kaikiye, Mosese piya untiye. 


text:
Pigoya, poropete kaꞌisa Samuweri miyogini mirite kananta, igeba pabiyama ma kanabisa kamana uma kaentawe. 


text:
Pigoya, poropete mintanta, pi ige igaꞌnugita tigeba, piya Koti tiyabamagige paibuꞌma atokaemaranti, pi paibutikenaenama nkagoba, pi tigewe. Koti aeba Abaraꞌamuge paibuꞌma atokaentana, maya omintiye: Naeba kagaꞌnugipa akayona puwaitakana, pi akayonamaba aꞌyaꞌma maga maga kina kanarasa waitakiye. 


text:
Tigeka Kotiba yagarawapa asitama otaogana, maru Yuta kina tigeti ampa aborantiye. Piya, tigeba aguntaenaripa tikabitaiginaba, akayonaba puritakiye, Pita piya uwaimintiye.<pb/>


text:
Pigoya, Pitage Yonige isigeba wasana kamana uwaimima mintusuguni, mono kiye kinape, mono nama irebu kinaꞌmi tabe yagarabe, Sarusi kina igebe, kaga isigeti irosantawe. 


text:
Piya, isigeba wasana mono kamana uwaimintinisiba: Isu aeba purintapisa aoganti kamana uwaimintase. Pi aogaome kamana uma aborausuguni, abugunaba ataena puntiye. 


text:
Igeba isirakuꞌmagini, ago atamaisa waogini, igaꞌna namapi isitaugunisi waimarausuguna, piya aiba marekini kamana uwaisitakena puntawe. 


text:
Pigoya, Pita mono yogini, abinta kina igetisa uwoma kinaꞌmi abibebe puma, Isu ae aokinaꞌmiti uma atokaeyuguna, waba 5,000 puntiye. Pitake Yonike isibabute wama kamana uwaisitantawe 


text:
Piya maroginiba, Yuta monota kiye kinape, kabiyume kinape, tisa kinape, monota paitanta kiye yagara agewapa Anasibe, Kayapasibe, ka Yonibe, Aresantabe, to kaꞌisa tabe kiye yagarama nkaokinape, Yerusaremi kumata aki puma miyuguni, 


text:
aposoro yagara taraba isibabute iyugunisi, iyobi asima mintusuguni, isibigama maya untawe: Nana esegiyenara, ke nkawamutasa kamanataka pi esegiyenaba pese, piya uma isibigantawe. 


text:
<pb/>Piyama isibigauguna, Aota Awamusaꞌama Pita nkagupipa pumaeyogana, kamana mayama uwaimintiye: Tigeba tabe Isureyo kinape, monota kabiye kinape, aꞌyaꞌma yekiri abiyo. 


text:
Tasigeba ma nkagisa puꞌwanta yagara aoꞌmaema kaba ataogiripa, pika tigeba: Ayama kaba atasema, urasitawe. 


text:
Pika naeba uma aborakiri, tigebe Isureyo kinape aꞌyaꞌma abiyo: Isu Karaisiti, Nasareti kumatasa, tige maripora aeguyuguna purogana, Koti purinta kina igetisa abage puma aogatantegina asima mintiye. Ae esegiyenara ma ntagaraba kabaꞌma auꞌamaba aogi pegina mintiye. 


text:
Pigoya, Waꞌega Isugaba paisa kamana maya waintiye: Nama kikena kina, tigeba mapa ata yabanema kaintagana, pi ntabankamaba ibaba aogi waꞌega yaba kanta esegi puma mintiye, piya untiye. 


text:
Piya, tauꞌikenaenaba wasanamiti kapa kampa waintiye. Piya, ka yagarama nkageraka uma atokaema aogi pikenarapa, pipa mabipa kampa waintiye. Isu ae abiwa tauꞌikena yagarawe, Pita piya untiye. Waꞌegawama kamanaka kampa aꞌa-oba ukuse, untase 


text:
<pb/>Pigoya, Pitage Yonige isigeba abikena namapipa kampa wanta, uwa yagara taraginisi, igeka kampa karuba punta kamana esegima yusuguni, abima pami puntawe. Piya, isigeba Isuge mintantame, pipa ago isigabebe puntawe. 


text:
Pigoya, pi kaba atantame ntagara, aeba isigege kaga mintogini, aepe agamagini pi kamana aꞌwae puma uwaisimikena aguyosagantawe. 


text:
<pb/>Aguyosagategini uwaisitaugunisi abeꞌi irosaꞌma tumpintusuguni, pi mono kanisore kina igewai maya uma, mare-u me-u puntawe: 


text:
Taeba ma ntagara taraba ayaena puwaisitakune. Isigeba awameꞌena puma aboraginisi, Yerusaremi kumatasa kinaꞌmiba isiwaga kamanapa ago abiwaegasawe. Pika ayama airari kaekune. Pipa kampaye. 


text:
Pigoya, pi kamanaꞌama aꞌyaꞌma kumati wagana puma abae pekini, wasanami abisanaga, kamana esegima uma isiyekuru pugasakinisi: Pi ntagaragaba to kake wasanaba a-nkuwaimiso uma akunkaisitakune, untawe. 


text:
Piya ute, isigegaꞌe uma maya uwaisimintawe: Tisigeba Isu nkagebe wasanaba kamanaꞌwape to kake a-nkuwaimiso, uma akunkaisitantawe. 


text:
<pb/>Aiyugunisi, Pitage Yonige isigeba pi kamana antotapa mayama aꞌwae puma uwaimintase: Tige tigeri napimagiri abiyo. Tige kamana wasite Koti kamana aꞌa-o yiginaba, Koti nkaobi agowamaba abekanaba aogi pikiyo, piyama ibigantinisi, 


text:
Piya yugunisi, to kake isiyekuru kamana uwaisimima isitaugunisi wantase. Piya, pi kumatasa aꞌyaꞌma uwa kinaꞌmiba, pi ntagara kaba atausume, pintana agama abite Koti iꞌmu potaomeka, igeti kunta puma, aposoro isigepa kaꞌenaba kampa puwaisitantawe. 


text:
Pigoya, pi nkagisa puꞌwanta yagara aeba nankitama miyogana, kaboba 40 poginisi aogi potantase. Aibusuguni agantaka yewe, untawe. Kamana esegima ukibeka nunamu untawe 


text:
<pb/>Pigoya, Pitake Yonike uwa isitaugunisi, isigeba wasana akiyenabisaba irosaꞌma isiyoꞌmiti wama, tabe mono kiye kinake monota kabiyume kinake kamana uwaisiminta, pi kamana uwaimiwaentase. 


text:
Piya, pi kamana igeba abite, kaga kamana uma, Kotiti nunamu uma maya untawe: Waꞌega, kaeba mantabe mabe wanipe aꞌyaꞌma pipisa kinape atawaentampeka, 


text:
Aota Awamusa otaukuna, aeba tayabama Tebiti, kayokaya kinaka, awamu aseyo pogana, kae kamana maya untiye:<pb/>To marisa kinaꞌmiba nanaga igobipa taberapa punatagini, nana pegina naekaba mamparasa kinaꞌmi uwa kaba tabera kanabirawe, iye.<pb/> 


text:
Waꞌega Yagara naepe, Karaisitinepe, mabisa waꞌega kina igeba kama purasitakena iyakana urewe, iye. Piya, kiya kina igeba aki puma kama purasitakenaꞌnaga nikewe, kae kamanakapa Tebiti piya kaentiye. 


text:
<pb/>Piya pika, ma kumatapa taga aota yagaraga Isu, Waꞌega asitampe, aepa kama potakena, Erotibe, Pontiyasi Pairatibe, to marisa kinape, Isureyo kina igege wanaga nikintawe. 


text:
Pigoya, Waꞌega, ma iyekuru kamanaꞌwaipa asuꞌa pugasima, kayokaya yagaragapa esegiyenaga tamega, monokapa karu kampa punta uwaimeno. 


text:
Piya pekana, kayapa asabuma yoni kinapa kaba itama, tonarona awameꞌenabe kasaꞌenabe puwaiyakegini, aota yagaraga Isu, aeka uma aboraurite wano, nunamu piya untawe. 


text:
Piya nunamu yuguna, aki puma mintume ntamankama kurukuru puntiye. Aibogana, Aota Awamusaꞌamaba igupi pumaeyogini, kampa iyekuru punta, iwamu asoyaenabisa Koti kamanaꞌwa wasanaba uwaimintawe. Isu nkaegaranta kinaꞌmi intabarima mintantawe 


text:
<pb/>Pigoya, Isu nkaegaranta kinaꞌmiba igupa kata atama paibuꞌma mintantawe. Piya, aꞌyaꞌwaemaena waintomekaba: Kaeꞌenawe, naeꞌenaweba, kampa untawe. Pipa kapiꞌenarene, uma mintantawe. 


text:
Pigoya, aposoro kinaꞌmiba Waꞌega Isu purintapisa asintemi, pi nkawaga kamanapa esegima uma mintantawe. 


text:
Piya, paruyena apaena aboraogini, pi kina aogimagini iyoꞌena puntawe. Ige abakapipa kaꞌwaina kusiba kampa mintantiye. Mawaipe iyotasaenawaipe to kina imima mone maemagini, 


text:
<pb/>Pigoya, ka yagara, ka agewapa Yosepewema waintometa, aposoro kina igeba to ka agi Panabasiwe omintawe. Pi kana agiba tae kamanapisa Esegima aurikena yagarawe, omintawe. Pi ntagara aeba Aribai tupisa, Saiparasi marisa yagarawe. 


text:
Pigoya, to ka yagara agewapa Ananayasi, aeba wayaꞌwa Sapaira, aege uma abiriteginisi, ma kumaꞌwapa wasana imima mone maema, 


text:
pika napi napima, kaꞌisaba kakatantinisi, to kaꞌisaba maete wama aposoro kina igeti atamagina: Aꞌyaꞌma maete kanauwe, untiye. 


text:
Piya yogana, Pita maya omintiye: Ananayasi, kaeba nanaga Sataniba kantabaipinti pumaewagina, napimagina Aota Awamusa amiyo kamanapa uma, kuma magampa ikantanaba kaꞌisaba maema kakane. 


text:
Ma kumakapa uwa kaeꞌenaga atagana waisanawe. Piya, uwa ikantana mone maema, piya mayaena pikenaba pipa piya pusanawe. Kaeba kantabaipintiba ayama napiyene. Kaeba amiyoꞌenaba pene, untiye. 


text:
Piya yogana, Ananayasiba pabigo abintana, wareꞌnama purintiye. Pigoya, agama abinta kina igepa iyekuruyenaba tabera aborawaintiye. 


text:
Ampa irosaogana, Pitaba mayama abigantiye: Ma kumatisimpa nkikantanaba pabi nkasaꞌanto kanayoma, abigaogana, pigo aeba: Pabiyaki antowe, untiye. 


text:
Piya yogana Pita maya omintiye: Tisigeba nana piyema kaꞌmasa tisigiba Waꞌegawama Nkawamusapa amiyo pikenagaba napiyese. Kawaepa ago kaiyewe. Pi kina igeba kabe akanti mintawe. Igeba kaepa pabiyama kaigatakibewe, untiye. 


text:
Piya yogana, kana waepa abite, pabigo agisabi wareꞌnama purintiye. Aibogini, masimabi igeba namapinti ima agaumepa puꞌwaintogini, wasirite wama awae kaitaumeti uma kaitantawe. 


text:
Pigoya, aꞌyaꞌma Isu mponota aiꞌaru pume kinaꞌmiba aꞌyaꞌma isiwaga kamana abinta kinaꞌmige, igeba tabera iyekuruba puntawe. Toma toma awameꞌena puma aborantawe 


text:
<pb/>Pigoya, aposoro kinaꞌmiba toma toma awameꞌenabe kasaꞌenabe wasanamiti uwoma puntawe. Piya puguni, Isu nkaegaranta kina igeba imaba kata atamagini, tabe mono nama marupa ka agewapa Soromoni, pitaꞌi aki puma mintantawe. 


text:
Pigoya, aꞌyaꞌma uwa kinaꞌmiba iyekuru pumagini, igegeba kampa ampa aki puntawe. Aibumagini, pi Isu nkaegaranta kinaꞌmi nkige asagaꞌyuntawe. 


text:
Piya, kaꞌisa iyokina yoninta ibome kinapa, wasabe amaꞌwaipe wasirite, keꞌi me-ita menkita puntini, maya untawe: Pita aeba nasi nasi pekana, amankapa ampa ama nkaiwaitakini kabarikibewe, ute piya puntawe. 


text:
Piya, Yerusaremi kumaꞌama nkagora kaꞌisa kumatisaba uwoma kinaꞌmi irosaꞌmagini, yoni kinape kegina intabaipinti minta kinape ibabute kana kana puguni, aꞌyaꞌma iyoꞌmaema aogi puwaitantawe. Enisorewama igaꞌna namapisa aposoro iyoba itantiye 


text:
<pb/>Pigoya, pintana aboraogana, monota paitanta yagara aebe, aꞌyaꞌma aege miyume Sarusi tupisa kinape, igeba igobipa tabera puntawe. 


text:
Piya puguni, pitaꞌi waita mintuguna, aseka Waꞌegawamatisa enisorewama kabe aiꞌitama, ibaburite tumima maya uwaimintiye: 


text:
Tigeba tabe mono namapi ima, aꞌyaꞌma kina aogaso asima miyaba mikena kamana uwaimima miyiyo, uwaimogini, 


text:
abitegini abayara tabe mono namapi ima mono untawe. Pigoya, monota paitanta yagarabe aege miyume kinape igeba aki pumagini, aꞌyaꞌma Isureyo mono kanisorege kiye kinape igegaꞌe yuguni irosantawe. Piya puntini: Kamana atauguna, igaꞌna namati wama aposoro kina ibabute kanaiyema, untawe. 


text:
Piya yuguni, irebu kina igeba igaꞌna namati waumepa, kana aposoro kinapa uma agaumepa, kampa mintuguni uma agagategini, igeba aꞌwae puma wama uma maya untawe: 


text:
Taeba wama uma irosaꞌma agaompepa, kabeba tonkiya puma kimatantaꞌenayaga waintegini, kiya kabima mintaga uma igaune. Aibumagi, kana kabe aima ima iguyosagaompepa, kana kinape kampa igaune, untawe. 


text:
Piya kamana yuguni, mono irebu kinaꞌmi tabe yagarabe, tabe mono kiye kinape, igeba kana kamanaka uwoma nkigi napimagini: Pipa nana aborakena piye, untawe. 


text:
Piya yuguna, ka yagara ampa irosaꞌma maya uwaimintiye: Igaꞌna namapi itanta kinapa igeba tabe mono namapi wasana mono uwaimima mintawe, untiye. 


text:
Piya yogini, irebu tabe yagara aeba irebu kina ibaburite wama, aposoro kina paruyenabisa uma ibaburite kanantawe. Pigoya: Iyeguyekiniba, aꞌyaꞌma kinaꞌmiba yaba kasutasa taegukibewe, umagini iyekuru puma, kampa kaso iyegunta uwa ibaburite kanantawe. Aposoro kina kampa karuba punta kamana untawe 


text:
<pb/>Pigoya, mono kanisore kinaꞌmi nkakiyenabi me itauguni mintuguna, monota paitanta yagarama maya kamana uwaimintiye: 


text:
Taeba pi ntagarama nkageba wasanaba a-nkuwaimiyoma akunintompepa, kamanatimpaba Yerusaremi kumatiba to kake uma abae pegiri, nanagabaya tigeba kana yagarama kaintanaba tae taupi maema me nkatakena pewe, untiye. 


text:
Piya yogini, Pitabe kaꞌisa aposoro kinaꞌmibe igeba kamana mayama aꞌwae pomintawe: Wasanama kamana wasintini, Koti kamana aꞌa-o ukenaenaba, pipa kampa waintiye. 


text:
Asitamagina, Koti aewa nkayatakanti ababute ima, tabe paitama yagara, tauꞌikena yagara asitantiye. Pigoya, ma Isureyo kina, taeba tagu aꞌwae piginaba, aguntaenarepa asuꞌa puragaikenaga iye. 


text:
Pigoya, pi nkawaga kamanaka Aota Awamusaꞌamabe taebe: Owe, yune. Pi Aota Awamusa aepa Koti awamu wasiye kinaꞌwa imiye, piya untiye. Kameriye: Uwa itaiyema, uma paru puwaitantiye 


text:
Pigoya, kana akiyenabi Parasi yagara ka mintantiye, agewapa Kameriye, aeba mono tisa Yagara, aꞌyaꞌma kina ae age mesu asagayuye. Aeba asima yogini, aposoro kina igeba abeꞌi tumima aꞌyo mintuguna, 


text:
aeba aokinapa maya kamanapa uwaimintiye: Isureyo kina, naoꞌmitaba, tigeba kaꞌena ma kina puwaitakena puntiripa, aogima napigate puwaitaiyo. 


text:
Paipa ka yagara agewapa Tiyutasi, aeba: Nae wasana waꞌegari paitaritama miyuwe, piya yogini, 400 kina aeti uma atokaentawe. Pigoya, aewa aeguyuguniba, aokinaꞌmiba iyegaka aibarara pumagini, yogawaipa kaintawe. 


text:
Pigoya, ainti Karariya mari ka yagara agewapa Yutasi, aeba tage aisuratanta pi kanabi, wasana imo atikebaꞌma paita itaogini, maꞌena agobima puntawe. Piya puguni, aewapa aeguntini, aokinapa iyeguma igarubantawe. 


text:
Pika ma kamana urimekiri abiyo: Tigeba ma kinapa uwa itaigini miyiyo. Igeba kamanape yogabe igewai igutasa napima piginaba, aꞌyugu puma kampa waikiye. 


text:
Piya, Koti nkesegiyenara kana yuga agobima pigiripa, uwa piya pugate itakibewe. Tigeba yogawai aguꞌya aimagiri, Koti aewapa kama potasanaga tigeꞌma kamana urimuwe, untiye. Aposoro kina Isu nkageraka iyeguntawe 


text:
<pb/>Piya uma uwaimogini, igeba abugunaba kanara pumagini, aposoro kina kegaꞌe yuguni akiyenabi iyuguni, eru kasutasa iyeguntawe. Iyegumagini: Wasana Isu nkage awaga kamana a-nkuwaimiyoma, akunkitama uwaitauguni uwa wantawe. 


text:
Uwaitauguna, Waꞌegawama nkageraka iyeguma ata puwaitaumeka, igeba intawamaba abima asoya puma iꞌmu puritegini, pi kanisore kinaꞌmi nkakiyenabisa irosaꞌma wantawe. 


text:
Piya, asi nasi tabe mono namapipe wasanami ntamapipe: Isu aeba utaratanta yagara Karaisitiwe, uwaimimagini, pi mpono kamana uwaimiyaba mima kampa kaintawe.<pb/>


text:
Pigoya, pi kanabipa abagi kinapa uwoma puntini, asi nasi naninta pako puma imintiniba, Kariki kamana unta Yuta kinaꞌmi nkabeya waepa kampa aogima iyoꞌmaeyuguni, pika Yuta ma ago kina igeka abuguna, kampa aogi pogini kamana untawe. 


text:
Piya puguni, nagisarisa tara tumpaema aposoro kina, igeba aꞌyaꞌma Isuti atokaenta kina ibabuma aki puwaitama maya uwaimintawe: Aꞌyugu taeba naninta pako puma imikena yuga wasinta, Koti kamana ukena yuga kasakanaba kampa aogi pikiye. 


text:
Pika naoꞌmitaba, tigeba tonaentisa tara umaema kina tigeti abakapi, aogi napiyena waintaga kina, Awamusaꞌama intabaipinti pumaenta kina, igaigina aogi pekiripa kibiꞌma ibabiyo. Piya pigi, taeba arirasa yuga pi uwaitakini piyo. 


text:
Kamana piya yuguni, aꞌyaꞌma pi aki punta kina igeba abuguna kanarasa waentiye. Aibogini, wasana mayaki kibiꞌma ibabuntawe: Sitibeni aeba agupipa amatitiꞌenabe Aota Awamusape awaitama wainta yagarawa, Piripiwa, Porokorasiwa, Nikanowa, Timoniwa, Pamenasiwa, Nikorasi aeba Antiyoki marisa paipa Yuta aruyenabi ampa pasinti ntagarawa, sumagini, 


text:
pi kina igeba aposoro kinaꞌmi igora asima arabama mintuguni, iyapa iꞌnota arakuꞌma, nunamu uma aꞌmu puwaitantawe. 


text:
<pb/>Piya puguna, Koti kamanaꞌamaba tabera anosaurite wagana puntiye. Aibogini, uwoma Yerusaremirisa kina aegaranta kinaꞌmiti irosaꞌma to kake atokaema mintantawe. Pigoya, uwoma mono kiye kinaꞌmigeba aogi kamana abima, Isu aegaꞌma aogima mintantawe. Yuta kinaꞌmi Sitibeni kamana otantawe 


text:
<pb/>Pigoya, Kotiba awagaenabe esegiyenabe Sitibenipa uwoma amogana waitantogana, wasanamiti kasaꞌenabe awameꞌenabe toma toma esegima puntiye. 


text:
Pigoya, to kaꞌisa Yuta kinaꞌmi, ka mono agewapa: Kampa irakurinta kina uwa kina, ige aruyenabisa kaꞌisa kinape, Sairini kinape, Aresanteriya kinape, Sirisiya kinape, Esiya kinape, igeba aki puma Sitibeni ka abiꞌma maka otantawe. 


text:
Pigoya, Awamusaꞌama aogi napiyena Sitibeni amogana, aogi kamana yogini, igeba ae kamanapa kampa akayuntawe. 


text:
Piyama igiga pugate wasana kumpari uwaigasuguni, igeba Sitibeni uwa kampari kamana otama, maya untawe: Ma kana yagara, aeba Mosesege Kotike isige kamana uma akayasotagi abompene, untawe. 


text:
Piya yuguni, uwa kinape, mono tisa kinape, monota kabiyume kinape, piya uma imo atikebakasuguni, minaꞌma Sitibeni arakuꞌurite mono kanisore kinaꞌmiti wantawe. 


text:
Piya, maru paitama iyokina igepa Sitibeni kampari kamana otakena kina kamana uma yokege puwaimuguni, pi kina igeba maya untawe: Ma ntagara aeba ago kamanatepe, ma tabe aota mono kumatepe, uma ataena potayaba miye. 


text:
Taeba maya yegi abompene: Isu, Nasareti kumatasa, aeba ma kumapa aguya aima, Mosese Koti nkago kamana uma aboraramintemi, pi kamanapa maema aꞌwae pukuwe, iye, piya kampari untawe. 


text:
Pigoya, pi mono kanisore kina igeba Sitibeni aobi nkara agaumepa, aowamaba enisorewama nkaoganta puwantiye.<pb/>


text:
Pigoya igeba piya kampari yuguna, monota paitanta kiye aeba Sitibeni abigama maya untiye: Kamana yepa tagano, yogana, 


text:
Sitibeni maya untiye: Tabe kinaꞌnepe, naoꞌmitabe, kamana yekiri abiyo: Tayabama Abaraꞌamu, aeba Arani kumatiba kampa wanta Mesopotemiya mari mintogana, Eꞌwasa Kotiwama aboramima, 


text:
Piya yogana, aeba pi kamana abite Kaotiya mawapa atate, Arani kumati wama umintantiye. Pitaꞌi umintogana, abawampa purogana, pi kumapa atategina, Kotiba ka ma ayakogana, mampa ma tige maema minta mari ababute kanantiye. 


text:
Ababute kanama, maba kampa agorapa amima, uwa akitama toba kampa takaꞌya amintiye. Aeba agaꞌnugibe ainti maekibeka uwa iwaga uma utawaitantiye. Pipa yagarawa kampa mintomeka, uwa piya otantiye. 


text:
Piya untana, Koti to ka kamana maya untiye: Kagaꞌnugiba kaboba 400, to kinaꞌmi mpari aꞌyo umima kayokaya puma ataena mikibewe, pai untiye. 


text:
Pigoya, to kamana ka mayama amato puma untiye: Kayokaya kina ibabikibe kina, igepa antotaꞌena imekini, kagaꞌnugipa itaigini ma mpari kanama naeti mono punatama mikibewe, piya pai untiye. 


text:
Pigoya, Abaraꞌamu pi kamana abite, abagi kinaꞌwa ae utatantapa, i kasanema Koti otaogana, yagarawa Aisaki aborama mintogana, tonaentisa kakaga umaema yaga aꞌya pogana piya puntiye. Pigoya Aisaki aeba Yekobu aboratantiye. Piya pogana, Yekobu aeba tayabamagi nagisarisa tara tumpaema kina aborawaitantiye. 


text:
<pb/>Pigoya, tayabamagi igeba iꞌnanto Yosepe igobi potama, moneraka imuguni Isipi mari ababute wantawe. Piya puguna, pitaꞌi wama umiyogana, Kotiba aege mima, 


text:
ataenabintisa ababumagina agu kaoꞌena potama mono aisa potaogana, Isipi wasana waꞌega yagara Parao, aeba agama aogi potamagina, aeꞌwa ntama kumatape aokinaꞌmitape kaga kabima miyenema, tabe kiye yagara asitantiye. 


text:
Asitaogana mintogana, kaboba puma aꞌyaꞌma Isipibe Kenani maribe tabe kabu puntawe. Piya pogini, tayabamagi igeba igaꞌenaga puꞌma mintantawe. 


text:
Piya puntini, Yekobu aeba: Isipi mari naninta waintiye, yuguna abite, tayabamagi uwaitaogini pitaꞌi wantawe. 


text:
Pigoya, to kake aꞌwae puma wauguna, Yosepeba agabarami agowapa uma aborawaimogana, Paraoba aborantemi, agowapa abintiye. 


text:
Pigoya, Yosepe yogini abawampa Yekobupe aꞌyaꞌma aokinape, to aꞌyaꞌma wabe wayape 75 kina, ibabute wantawe. 


text:
Pigoya, Yekobu aeba Isipi mari wama umima purintiye. Piya, yakarakiꞌnunka tayabamagiba igeba pabi mpari puꞌwaewantawe. 


text:
Puruguni, kana wasana iyampuwaipa akitaurite kanamagini, Sikemu kumata, Emo ae yakarakiꞌnu igetisa maba ka wasana iru ma, Abaraꞌamu monerase ika pumaranti, pitaꞌi kaiwaitantawe. 


text:
<pb/>Pigoya, Koti Abaraꞌamu kamana ominti, pi kamanaꞌama aborama, esegi pikenagana agarosakena poganaba, igeba tabera Isipi mariba aborantawe. 


text:
Piya puma mintuguna, Isipi kinaꞌmi tabe kiye yagara aoso ka aborantiye. Aeba Yosepe puntintanaba kampa napintiye. 


text:
Pigoya, pi tabe kiye yagara, aeba tayabamagi minaga pogini ataena puntawe. Piya puma yogini, yagarawaipa abeꞌi itauguni aeguwaewantawe. 


text:
Pi kanabi Mosese aborantiye. Pi kana yagaraba Koti nkaobi aogi eꞌwasa auwayaga yagarantowe. Pigoya, abawampa ntamapinti kakatama miyuguna, opa kakaga puntiye. 


text:
Aibogini, uwa mari kakatauguna, Parao nkaragama kana yagara abatama, ababuma aeꞌwa ntagaraganta puma kabitantiye. 


text:
Piya pogini, Parao nkaokina igeba kamana agoba omima ayakuguna, abima kamanaꞌwape yoga pomentanabe esegima aogiyenaꞌmana puntiye. 


text:
<pb/>Piyama mintogana, kabowapa 40 pogana, aokina Isureyo kina igama abikenagaba aguꞌamaba aseyo pogana wantiye. 


text:
Wama Isipi yagara kaꞌwaina Isureyo yagara ka aeguyogana agate, pi aoꞌyagara aoꞌmaemagina, pi kana Isipi marisa yagaraba ara aeguntiye. 


text:
Piya puntana maya untiye: Naeba naokina Parao nkayapisa iyoba itaoma, Kotiwama unatantemi, pipa abibebe pikibebe ayabayawe, yogini, igeba pipa kampa abibebe puntawe. 


text:
Pigoya, maroganaba to kake wama, Isureyo yagara taramisi maꞌena pusuguna uma isibatama, isiꞌaima ataraisitama maya uwaisimintiye: Ma ntagara tara, tisigerisibe ka kina mintasa, nanaraka maꞌenaba pese, untiye. 


text:
Piya yogana, pi maꞌena agobima aoꞌyagara aegunti, aeba Mosese aebasanaꞌma kamana mayama aꞌwae pomintiye: Kaeba tasige kiyabe waꞌegarepe kebaya ugatantiye. 


text:
Piya yogana, Mosese aeba pi kamana abite aegaka wama, Mitiya mari wama to kinaꞌmige umintantiye. Pitaꞌi umima, waya maeyogana yagarawapa tara aborantase. 


text:
<pb/>Piya, kaboba 40 to kake migaite, kaꞌme mpari wama Sainai amu ararabiri umintogana, Waꞌegawamatisa enisore kaꞌwaina akiyaontobisa yaku nkabu antabaipinti aboramintiye. 


text:
Piya pogana, Mosese aeba nanaenamabaya piyema, agabebema agakena waogana, Waꞌegawama kamana mayama aborantiye: 


text:
Naeba kayabamagi, Abaraꞌamu, Aisaki, Yekobu, ige Kotinawe, yogana, Mosese aeba pi kamana abima tabaraba puma parokaema mintantiye. 


text:
Naokina Isipi mari karana itama miyegini, nagisuma kubeꞌena purite kanaga, abirite kanaogana aꞌya pegi, piya mampa iyoba itakena tumuwe. Pika kaepa Isipi mari ugatakana wama uma ibabikibene, Koti omintiye. 


text:
<pb/>Pigoya, wasanami igeba: Mosese, kaepa kebaya kiyabe waꞌegarepe miyoma ugatantiye, piya uma, aꞌa-o otauguna, Kotiba pi ntagara ae paitama iyoba itakiyema umagina, enisorewa otaogana, yaku nkabu antabaipinti aboramima yoga pipa otantiye. 


text:
Piya pumagina otaogana, wama uma ibabute kanantiye. Piya, awameꞌenabe kasaꞌenabe puma miyogana, Isipi maribe, pi tete wani taꞌema wanti mparibe, kaꞌme mparibe, kaboba 40 piya puma nasi nasi puma ibabuma kanantiye. 


text:
Pigoya, Mosese aewa tayabama Isureyo kina maya uwaimintiye: Koti aeba tiyokinaꞌmi abakapisa poropete nae kanta yagara ka aborarimikiye, piya untiye. 


text:
Piya, kaꞌme mpari aki puguna, Sainai amuti ima enisorewama nkawamupisa waiyaba kamanapa abima, uwaimogini abintaꞌnagi uramintawe. 


text:
<pb/>Pigoya, tayabamagi igeba pi ntagarama kamanapa kaitegini, aewapa uma ata potate, Isipi mari aꞌwae puma wakenaga napimagini, 


text:
Eronipa maya omintawe: Kaeba kotintana puma tamegana, piꞌna paitarataka aꞌwae puma wano. Mosese aeba Isipi marisa tababuta kanantiꞌna, aetapaya wagasagi, kampa agaune, untawe. 


text:
Piya puguna, Kotiba akabiwaitaogini, iguꞌamaba aꞌyugu pogini, pa, nori, oꞌama mpono untawe. Piya pika poropete kinaꞌmi nkisapa kamana mayama waintiye:<pb/>Isureyo agoba, tigeba kaboba 40 kaꞌme mpari mima, yagabe to kaꞌisaenabe aeguma kaema, naeti agunta kampa abasaꞌnatantane, iye.<pb/> 


text:
Tigeba amani Moroko ae mono nama kima wasintane, iye.<pb/>Piya, to amani Arepanika, nori ae pumarantintanawe, utegini, ae kamana wasintane, iye.<pb/>Pintanama waꞌegarintana puritaogiri, nunamu otakena aogima kampa puntane, iye.<pb/>Pi aguntaenaga naeba yekini, kama kinaꞌmiba tibabute Pebironi mari merigaikibewe, Koti unti kamana poropete kinaꞌmi kaentawe. 


text:
<pb/>Pigoya, tayabamagi igeba kaꞌme mpari kairasa Koti mpono nama kimaꞌma, aesagabite nasi nasi puntawe. Pipa Koti Mosese aowa ayakimagina uma aboraminti, pabi nkawameta kimaꞌma, aetisa mono wasintawe. 


text:
Pigoya, pi kai nama tayabamagi igeba piyama kirite kanauguna, Yosuwa paitawaitaogini, mataꞌi to marisa kinapa igaruba igasogini, tayabamagi igeba maema kairasa mono kima, pita mintuguna Tebiti aborantiye. 


text:
Piya, Yekobu ae Waꞌega Koti, aeba Tebitipa kaoꞌena potaogana, pi abimagina: Tabe mono nama kigatasuwoma, abigantiye. 


text:
<pb/>Pigoya, Inatisa Yagara aeba wasanami nkiyatasa kimaranta namapipa kampa miye. Pika poropete nkawamupi kamana mayama atantiye:<pb/> 


text:
Mantaba naemu yabaewe. Piya, maba pipa nagisanepa ae abobora aema mimagi, aꞌyaꞌwaemaenaba kabiyuwe, iye.<pb/>Namapa, aya namapaya ka kinataigina kanarasakiye. Piya, marupa ayamabaya ka abora namigina aogi pikiye, iye.<pb/> 


text:
Naeba nayantepisa mantabe mabe maema aborawaentuwe. Pipa kampa abewo, piya uma, Waꞌegawamaba poropete kinaꞌma nkawamupi ataogana, piyama kaentiye. 


text:
<pb/>Pigoya, kamana kampa abima aibo kina tigega, tigu tige kampa waintantikiri, tiyabamagi puma mintantasa pumagiri, Aota Awamusakaba: Aꞌa-o, otamagiri ataena puma miyewe. 


text:
Tiyabamagiba ae poropete yagara uwaba aogima atantawe. Pipa kampaye. Arupuyenama Nkagowa aborakibi, meto kamana unta, pi kina igeke kaga iyeguntawe. Piya, ainti aewa aboraogiripa, minaga puma aegukenaenaba pi tige puntawe. 


text:
Kamana ago enisore nkawamupisa unti, pipa tigeba maema aꞌyugu potamagiri aeguntawe, Sitibeni piya uwaimintiye. Sitibeni yaba kasutasa aeguntawe 


text:
Pigoya, Sitibeniba Aota Awamusaꞌamaba agupipa pumaewaogana, mantari aomaraogana iyogana, agaomepa Koti nkeꞌwasaenabi Koti nkayatakanti Isu mintogana agantana, maya untiye: 


text:
kuma awamori uma irosaꞌma, yaba kasutasa aeguntawe. Piya puntini, kamana otanta kinaꞌmiba igeba eꞌero kaiwaipa atama, ka yagara, agewapa Soro, ae agisabi aki potama atamagini, Sitibeni aeguntawe. 


text:
Pigoya, Sitibeni yaba kasutasa aeguyuguna purintana, nunamu maya untiye: We, Waꞌega Isu, kaeba naumanepa maerega pureno, untiye. 


text:
Piya uma, araka pima to kake tabe kigaꞌe uma maya untiye: Waꞌega, kaeba ma aguntaenawaipa mae igaso, uma purintiye. Aeguyuguna purogana,<pb/>


text:
Soroba agategina antawamaba aogi puntiye. Isu nkaegaranta kina igeti kamaena agobintawe Pigoya, pi ntagaba Yerusaremi kumatasa, monota aiꞌaru pume kina tabera karanaꞌena agobima puwaitauguni, igeba iyegaka paiꞌma aibarara puma, Yutiya, Sameriya mari wagana puwaewantawe. Aposoro kina ibiwai Yerusaremi kumatapa mintantawe. 


text:
Piya puguna, Soro aeba pi monota aiꞌaru pume kina karana itama, namaka namaka aigupama, wa waya ibaisusu puma igaꞌna namapi itama mintantiye. Piripiba Sameriya kumata mono yuga puntiye 


text:
<pb/>Pigoya, mono pasinta kina igarubagainta kina igeba aꞌyaꞌma kumati wagana puma, wasana mono kamana uwaimirite wantawe. 


text:
Uwaimogini, aꞌyaꞌma wabe wayape uwoma kinaꞌmi kamanaꞌwaka ibogini abimagini, awameꞌenaba toma toma pogini agamagini, ka ima pumagini iꞌmu potantawe. 


text:
Piya, aeba keba uwoma igarubaogini, wasana intabaipintisa tabera: A-e, a-e, ute irosaꞌwauguna, nanki kinape igisa iya ataena ibunta kinape kaba itantiye. 


text:
<pb/>Pigoya, pi kumata kiyoꞌena pome ntagara, agewapa Saimoni mintantiye. Aeba maya uma mibutaye: Naeba naona kinaꞌnepa tagane, untiye. Piya uma, Sameriya marasa kinapa pami puwaigasogini, 


text:
ima minta kinake tumima minta kinake aeka abugunaba iyogini, maya uma mintantawe: Ma amani yagaraba Koti otanti ntagara esegiyena agowe, untawe. 


text:
Miyuguna, Piripiba Koti kabiratakena aogi kamanape, Isu Karaisiti nkawaga kamanape uwaimogini abibebe puma, wabe wayape aꞌyaꞌma mono wani paiꞌwaentawe. 


text:
Piya puguna, Saimoni aebe pabiyama pi mono abima wani paiꞌma, Piripige kabo puma nasi nasi pogana, awameꞌenabe tabe esegiyenabe pogana, agama uwoma nkagi napima mintantiye. Pitage Yonige Sameriya kumati wantase 


text:
<pb/>Pigoya, Sameriya kumatasa kinaꞌmi Koti mpono abuguni, pi iwaga kamana Yerusaremi kumati aposoro kinaꞌmiti waogini abintawe. Piyama abitegini, Pitake Yonike uwaisitaugunisi tumintase. 


text:
Piya, igeba Isu nkagera mono wanipa pasintaka, Aota Awamusapa igetiba kampa tumogini, uwa mintantawe. 


text:
<pb/>Pigoya, kana Saimoni agaomepa, aposoro isigeba wasanami nkiꞌnota isiya atausuguna Aota Awamusa tumogana, isigategina mone maete isigeti uma irosaꞌma, ikapukena puwema, mayama isibigantiye: 


text:
Tisigeba naepa pabiyama pi nkesegiyenaba namisigi, to kaꞌisa kinaꞌmi nkiꞌnota nayantepa atakana, Aota Awamusaꞌwapa tumpiyeno, umagina isibigantiye. 


text:
Piyama isibigaogana, Pita maya omintiye: Kaeba Koti nkaꞌmuntanaba monerasa ika pikena yempeꞌnagiba, monegantaga kaegapa ata puwakibese. 


text:
Kaeba maema pi ata pikenaenagapa kaite, kagu aꞌwae puma Waꞌega esotagana, kagupi egaenaga waintemipa asuꞌa pugagasano. 


text:
Omogana, Saimoni maya aꞌwae puma omintiye: Tisigeba naeka uma Waꞌega esotaisigina, nauꞌimagina pi yementanaba kampa abora nameno, untiye. 


text:
<pb/>Pigoya, aposoro isigeba aꞌyaꞌma wabe wayape Waꞌegawama kamana esegima uwaimiteginisi, Yerusaremi kumati aꞌwae puma wantase. Aꞌwae puma wantinisi, Sameriya uwoma kumati aogi kamana uwaimita wantase. Piripi Aperika yagara ka mono omintiye 


text:
<pb/>Pigoya, Waꞌegawamatisa enisore kaꞌwaina Piripi maya uma omintiye: Kaeba aseyo puma kagi Yerusaremi kumatisa Kesa kumati tume kiꞌi tumo, piyama omintiye. Piya pi kiꞌi kaꞌme mpari waye. 


text:
Piyama omogana, Piripiba aseyo puma wantiye. Piya, Itiyopiya maba piya tabe wae ka mintanti, agewapa Kantesi, ae tabe yagaraba, mone kuta tabe kiye yagaraba aeba Yerusaremi kumati mono kamana wama intiye. 


text:
Piya, aꞌwae puma wakena osiwama paibute wakena karewapi wantana, poropete Aisaya ae kamana awaꞌena aisuntiye. 


text:
Piya yogana, Piripiba wama uma abatama, pi ntagara aeba poropete Aisaya ae kamana awaꞌena aisogana, abima mayama abigantiye: Kamana aisempeꞌna, pi agowapa abeno, untiye. 


text:
Piya yogana, aeba maya untiye: Kaꞌwaina kampa unamintakapa, naenepa ayamagi kanarapa abukuwe, untiye. Piya umagina, Piripi omogana karebi ima kabobuma mintantase. 


text:
Kamana awaꞌena aisunti, pipa mayamawe:<pb/>Sipisipi aegukena ababesa pumagini, uma ababuma aegukibewe. Piya, to sipisipi aya kasa kinaꞌmi nkigora: Kae-gae, kampa unta waiyisa puma, kamana kampa unta mikiye.<pb/> 


text:
Igeba karana potama, parutu kamanapa kampa otakibewe. Mampabi aege mikibe kinapa kamanaꞌwapa kampa abikibewe. Igeba mabi miyabaꞌenawapa ago maegasigina ikiye, pi nkisapisa kamana aisuntiye. 


text:
<pb/>Piyama aisuntana, kana tabe yagara aeba Piripi maya uma abigantiye: Kaeba yega abeno. Poropete aeba kekabaya piyaba iya, aewakabe to kaꞌwainakabaya iye, untiye. 


text:
Piya uta wama, wanita uma irosantase. Piya puntana, tabe yagarama maya untiye: Agao. Wanipa mampa waintiye. Mono wanika yekanapa kanara paiꞌnatakibeno, uma abigantiye. 


text:
(Pigoya, Piripi maya untiye: Taga abima, kagupa aeti amegapa kanarane, yogana, antota maya omintiye: Isu Karaisiti aeba Koti Ntagarawe. Pipa abibebe puwe, omintiye.) 


text:
<pb/>Pigoya, kareba pita atate, Piripibe kana tabe yagarabe waniti tumima, Piripiba kana yagara wani paiꞌatantiye. 


text:
Piya wanipisa iyusuguna, Waꞌegawamatisa Awamusaꞌama Piripi ababute waogana, tabe yagara aeba to kake kampa agantana, antawama asoyaenabisa keꞌwati wantiye. 


text:
Pigoya, Piripi aeba Asito kumati irosaogini agantawe. Uma irosaꞌmagina, pitasa agobima kumaka kumaka aogi kamana uwaimita wama, Sisariya kumata uma irosantiye.<pb/>


text:
Soro aeba Waꞌegamati atokaenta kina kama puwaitama, karana itama iyegukena agi napintiye. Aibumagina, monota paitanta kiye yagaramati wama kamana yogana: 


text:
Soro aoꞌmaeyiyema, esa kaema, Tamasiko kumata miyume Yuta kinaꞌmiti kaema amintiye. Amogana maete marotaꞌi wama, Waꞌegawamatisa kasa ki aegaꞌma miyume kina ibatama, wabe wayape iyakana uꞌma ibabute Yerusaremi kumati kanakena wantiye. 


text:
<pb/>Piya wama Tamasiko kuma nkagora uma irosakena pogana, mantarisa apayaena tumima tumpa eꞌwasa potantiye. 


text:
Aibogana, mabi wareꞌnama mima, kamana ka mayama abintiye: Soro, Soro, kaeba nanaga karana punatama naeguyene, yogana, 


text:
Soroba mayama abigama untiye: Waꞌega, kaeba kegawe, yogana, aeba maya untiye: Karana punatama naeguyempe, Isu naewe. 


text:
Pigoya, wasana aege wanta kina igeba kamana kampa unta, uwa mintantawe. Piya, igeba kamanaꞌamaba abintawe. Piya, to kaꞌenaba kampa agantawe. 


text:
Piya, Soroba asima agaomepa, aoba tunusuwaogana kampa agantiye. Aibogini, aokinaꞌmi ayakana urite, Tamasiko kumati ababute wantawe. 


text:
Pigoya, pitaꞌi kakaga yagaba uwa aorikaema mima nanintabe wanipe kampa nanta, uwa aꞌa-o uma mintantiye. 


text:
<pb/>Pigoya, Tamasiko kumata Isuti atokaenta yagara ka mintantiye. Agewapa Ananayasiwe. Aepa Waꞌegawama amonta patama: Ananayasi, piya agegaꞌe yogana, abite: Waꞌega, naeba maye, untiye. 


text:
Piya yogana, Waꞌegawamaba amato puma maya untiye: Kaeba parutu kiꞌi wama, Yutasi ntamapi ima, ka Tasasi kumatasa yagara, agewapa Soro, ae uma abatao. Aeba ibanto nunamu uma miye. 


text:
Aeba aguꞌamaba mayaena agantiye: Ka yagara, agewapa Ananayasi, aeti uma irosaꞌma ao agakena ayapa aꞌnota ataye, piya agantiye, untiye. 


text:
Waꞌega aeba kamana piya uma omogana, Ananayasi maya untiye: Waꞌega, pi ntagaraba tabera yega abuwe. Aeba kaege atokaenta kinaka Yerusaremi kumatapa karanaꞌenaba aseyonaba kampa puwaitaye. 


text:
Pigoya, mataꞌiba pabiyama kae kage kawaga kamana yompe kinapa igaꞌna taepa taubuꞌurite wanema, tabe mono kiye kinaꞌmi igeba otawe, untiye. 


text:
Piya yogana, Waꞌegawama maya omintiye: Kaeba uwa wao. Pi ntagaraba yoga kinaꞌne otauwe. Aeba nage nawaga kamanaꞌne namu kinape wasana waꞌega kinape Isureyo aruyena igeti, yogane purite wama mikiye. 


text:
Piya peka, naeba nage nawaga kamanaꞌneka uma awaenama nkagupi miyenema, otakana abikiye, piya untiye. 


text:
<pb/>Pigoya, Waꞌega aeba piya yogana, Ananayasi aeba wama namaka yome, pitaꞌi ima Soro nkaꞌnota ayapa atama, maya untiye: Soro, naoꞌyagara, Waꞌega Isu keꞌi aboragamiti, ae unatagi kanauwe. Kaeba kao agagana, Aota Awamusaꞌamaba kae kagupi pumaeyanoma iye, untiye. 


text:
Piya uma omogana, pabigo aobi aobariyanta kinatomepa aigaga paogana, agamagina asima iyogana, mono wani paiꞌataogana, 


text:
naninta nama esegi puntiye. Soro mono yuga Tamasiko kumata agobintiye Pigoya, Soro aeba pi kumatasa Isuti atokaenta kina igege uwaenanto mima, 


text:
pabigo karuꞌena Tamasiko kumata Yuta kinaꞌmi mpono namapi ima, Isu nkawaga kamana uma maya uwaimintiye: Isu aeba Koti Ntagarawe, untiye. 


text:
Piyama uwaimogini, abima pami pumagini maya untawe: Yerusaremi kumati pi nkagi yegana, pitaka karana itaurite, mataꞌiba pabiyama igaꞌna taubuꞌurite, tabe mono kiye kinaꞌmiti wakena kanantiꞌnaba, pipa ayama aꞌwae uyenaba piye, untawe. 


text:
<pb/>Pigoya, Soro aeba esegiyena maemagina: Isu aeba taga Karaisitiwe, uma, pi kamana agoba uma aborama aogi pogini, Tamasiko kumata Yuta kina mintanta uwaimogini, abima uwoma nkigi napintawe. 


text:
wakena pogini, aseka aokinaꞌmi ababute wama, yabatasa kibi kimarantati imagini, waꞌnu kupi iraꞌatama igaꞌna ubuꞌatama uꞌyobaso puguna, tumima wagaintiye. Soro Yerusaremi kumati umintantiye 


text:
<pb/>Piya puguna, Soro wama Yerusaremi kumata uma irosaꞌma, Isuti atokaenta kina igeti uma amato pikena yogini, aꞌyaꞌma kina igeba iyekuru pumagini, atokaenti ntagarawemaba, kampa napintawe. 


text:
Piya puguna, Panabasi aoꞌena potama, ababute aposoro kinaꞌmiti wama, Isu Soro keꞌi aboramima kamana omogana, Tamasiko kumata Isu nkawaga kamana tabera uma aboranti, pi kamana uwaimintiye. 


text:
Mima, Waꞌegama nkage awaga kamanapa kampa karu punta wasanaba uwaimintiye. Piya, Kariki kamana abinta Yuta kinaꞌmiba mono uma abigamaka puntiniba, kamana aꞌwaebu puntawe. Pi kinaꞌmi ige aegukena yuguni, 


text:
<pb/>Piya pomeka, aꞌyaꞌma Yuta mari, Karariya mari, Sameriya mariba, igeti paruyena aboraogini, monota aiꞌaru pume kinaꞌmi to kake esegi puma mintantawe. Igeba Waꞌegawamati uma airokaeyuguna, Aota Awamusaꞌamaba intabaipintiba esegi puwaitantiye. Piya pogini, to wabe wayape uwoma kinaꞌmi mono namapipa igege ampa paiꞌma tabe puwantawe. Pita Iniyasi kabaꞌatantiye 


text:
<pb/>Pigoya, Pita aeba aꞌyaꞌma mari nasi nasi puta puta, Kotiti atokaenta kina Arita kumata mintume kina, igeti uma irosantiye. 


text:
Irosaꞌmagina, pitaꞌi ka yagara agantiye. Agewapa Iniyasi, aeba agaꞌna asawaogana nankitama miyogana, kaboba tonaentisa kakaga umaema puwantiye. 


text:
Pigoya, Pita mayama omintiye: Iniyasi, Isu Karaisiti aogi pugatama kabakataye. Asima amakapa akubuma akarakiyo, omintiye. Piyama omogana, pabigo asiwantiye. 


text:
Piya pogini, aꞌyaꞌma Arita Saroni kumatasa kinaꞌmiba agamagini, igu aꞌwae puma, Waꞌegawama tuntana puma aegarantawe. Pita Tabita ao agatantiye 


text:
<pb/>Pigoya, Yopa kumata Isuti atokaenti nkwaepa ka mintantiye. Agewapa Tabita, piya Kariki kamanapipa Tokasiwe. Kamanatepipa Esawe. Aeba asi nasi aogiyenamana pumagina, aꞌyaꞌma wabe wayape kaꞌisaenaga aguyosagaume kinapa aogima iyoꞌmaema mibutaye. 


text:
Pigoya, pabi ntagaba Tokasi aeba yonintana aboramogana purintiye. Purogini, autiba wani paiꞌatama nama ka marupi metauguna waintantiye. 


text:
Pigoya, Arita kumapa pipa agarota waintomeka, atokaenta kina igeba Pita awaga kamana abite, wasana tara uwaisitaugunisi, aeti Yopa kumati wama maya omintase: Kae kababute, tae waꞌeri karuꞌena wanema kanause, untase. 


text:
<pb/>Piya yusuguna, Pitaba abima aseyo puma, isigege wama uma irosaꞌma, wasana yabae waintometi ababute intawe. Iyogini, abeya waeꞌiya aꞌyaꞌmagini kobe puma mimagini, intaraꞌena puma Tokasi aogama mintana kai pagumpa iminti, pipa ayakiwaentawe. 


text:
Piya puguna, Pitaba uwaitaogini, abeꞌi irosaꞌma tumiwaegasuguna, arakabima nunamu untiye. Nunamu uma aꞌya atate, aowaba aꞌwae puma kana wasana yabae waintometi agauꞌma maya omintiye: Tabita, kaeba asiyo, untiye. Piya yogana, ao apinaꞌma Pita agama asima maraꞌmiyogana, 


text:
Pita ayata uꞌma asitantiye. Asitantana, Kotiti atokaenta kinape pi abeya waepe kegaꞌe yogini, iyuguna Tokasi aogatama aꞌwae puma imintiye. 


text:
Pigoya, pi awaga kamana Yopa kumatapa abae puma anosaogini, uwoma kinaꞌmi Waꞌegawama mpono aegarantawe. 


text:
Pigoya, Pitaba uwoma ntaga Yopa kumata to ka Saimoni, purumaka ari pome ntagara, aege mintantiye.<pb/>


text:
Pigoya, Sisariya kumata ka yagara, agewapa Koniriyasi, mintantiye. Aeba Itari marisa irebu kinaꞌmi kiye yagara mintantiye. 


text:
Pigoya, aewape aege mintanta kinape aꞌyaꞌma igeba Kotika karu pumagini, monotapa aogima mintantawe. Pigoya, Yuta kinapa monebe kotape imima aogima iyoꞌmaentana, asi nasiba Kotiti esotama mintantiye. 


text:
Pigoya, Koniriyasi piya pogana, ka yagaba atamaita Kotitisa enisore kaꞌwaina ampa aboraogana, agegaꞌe: Koniriyasi, untiye. 


text:
Piya yogana, aekuru puma: Waꞌega, nanagawe, untiye. Piya yogana, aeba maya untiye: Nunamube kaoꞌenagape Kotiti iyegina, abima aogi pugataye. 


text:
Pika kaeba Yopa kumati wasana uwaitagini wama, ka yagara agewapa Saimoni, aoso agiba Pita, ae uma ababute kanaiyo, uwaitao. 


text:
Aeba auka Saimoni, purumaka ari pemi ntagara, ae namapi wani nkawamori aꞌyo umintakiya, uma ababute kanaiyo uwaitao, uma omintiye. 


text:
Enisorewamaba kamana piyama omite waogana, kayokaya yagara tarawa, irebu kinaꞌwampitisa mono waintaga yagara kana, suma, igegaꞌe uma, 


text:
pi kamanapa uwaimiwaetama, Yopa kumati uwaitaogini wantawe. Waꞌegawama Pita amonta kiꞌi kaꞌena ayakintiye 


text:
<pb/>Pigoya, pi kina igeba wama keꞌi uma waimarategini, maroginiba to kake wama kuma agora uma irosakena puguna, kagi abebe pogana, Pitaba nama nkabobori ima nunamu asu untiye. 


text:
Nunamu asu yogana, agaꞌena abogana, yogini naninta kaoꞌena potauguna, aesaroꞌena puma ayampuga kampa abogana, amonta mayaena agantiye: 


text:
Mantaba aꞌwaiyogana, kaꞌena kaiba taberakaꞌya atunkatapa igaꞌna ubuꞌatama atauguna, mabi tumintiye. 


text:
Pigoya, kana antabaipintiba yaga kuya kabara uwoma toma toma kina atamagina pugasanaogana mintometa tumogana, 


text:
Pita maya untiye: Waꞌega, naeba uwa aꞌyugu kinaꞌmi ntanintabe iꞌni ntanintabe kampa naontanawe, untiye. 


text:
Piya yogana, to kake maya kamana aborantiye: Kotiba uma aogi piya, pi ntanintagaba kaeba uma ataba a-po, untiye. 


text:
<pb/>Pigoya, Pitaba pi kasaꞌena agaomeka, uwoma nkagi napiyogini, pabigo kana Koniriyasi nkaokina igeba waꞌeri uma irosaꞌma, Saimoni ntamaka ibigata wama uma abatamagini, kabera uma asima mima, 


text:
agegaꞌe uma aguyosaꞌma maya untawe: Saimoni, aoso agiwapa Pita, aeba ma ntamapi mintiyo, piya untawe. 


text:
Pigoya, Pita pi kasaꞌena agaomeka napi napima mintogana, Awamusaꞌama maya omintiye: Kaeba abo. Kakaga kina kanama ampa kaguyosagawe. 


text:
Pika kaeba irosaꞌma timimagina, igege wakenagaba a-kuntaba po. Pi kinapa nae uwaitaogini kanawe, omintiye. 


text:
Piya omogana abite, Pitaba kana kinaꞌmiti irosaꞌma tumima, maya untiye: Naguyosagapa naeba maye. Nanaga kanawe, yogini, 


text:
pi kina igeba maya omintawe: Irebu kinaꞌmi kiye yagara Koniriyasi uratagi kanaune. Aeba Kotika karu puma aogiyenabi miyegini, aꞌyaꞌma Yuta kinaꞌmiba aeka abeganaba, aogi pemi, aeti aota enisore kaꞌwaina aboramima, kaeka namankapi kanama ampa kamana ugamekana aboma, omegina, tagarubagi kanaune, untawe. 


text:
Piya yuguna, Pitaba namankapi ibabuwaitama, pi nkaseka aogima kabiwaitaogini waimarantawe. Waimarauguna, maroginiba, aeba Yopa kumatasa kaꞌisa Isu mpono abinta kinape, kaga wantawe. Pita Koniriyasi ntamapinti intiye 


text:
<pb/>Pigoya, igeba keꞌiba ka ase uma waitategini, wama Sisariya kumata uma irosantawe. Pigoya, pita Koniriyasi aeba ae tunkape to kaꞌisa aokinape igegaꞌe uma, igawa pumagini mintuguni uma irosantawe. 


text:
Uma irosaꞌma, Pitaba namapinti iyogana, Koniriyasiba kanama agisabi ampa parokaema, aꞌmu potantiye. 


text:
Tigeba Yuta kina tae agoba abintawe. Taeba to marisa kina tigege taoꞌena puma umisanagaba akutatantane. Pigoya, naeba tigekaba aꞌyugu kina iꞌni kinaneba kampa uritakuwe. Kotiba agowapa unamima nayakintika, 


text:
naeba kamanatipa kampa akayunta, uwa kamanati wasima kanauwe. Pika naeba ibaba tibigauwe: Tigeba nanaga nagegaꞌe yega kanauwema, ibigantiye. 


text:
<pb/>Piyama ibigaogana, Koniriyasiba maya omintiye: Naeba kasaꞌena agategi mirite kanaogana, tarawa tarawaki yaga aꞌya piye. Pi kamana ugamukuwe. Naeba atamaita nunamu yuwagana, ka yagara kaiwapa waeꞌwae puwanta naeti aborama, 


text:
maya unamitaye: Koniriyasi, Kotiba nunamugapa abima, wasana mone kotatasa iyoꞌmaeyampekaba abima aogi pugataye. 


text:
Pika kaeba Yopa kumati wasana uwaitagini, Saimoni, aoso agiba Pita, ababute kanaiyo. Aeba auka to Saimoni, purumaka ari pemi ntagara, ae namapi miyemi, kana namankapa wani nkawamori waintiye. Pi kana Pitaba mataꞌi kanama kaꞌisa kamana ugameno, yoga abituwe. 


text:
Pigoya, naeba pika wasana uwaitaogini, kaetiba watagana, kaeba kamanaꞌnepa abima, kanampeka nantawama aogi piye. Pigoya, mapa Waꞌegawama kamana ugaminti, pi yega abenemagi Koti nkaobi aki puma mintune, piya untiye. Pita Koniriyasi ntamapi mono uwaimintiye 


text:
<pb/>Pigoya, Pitaba awamu aseyo puma maya uwaimintiye: Koti aeba wasana taukaba abeginaba iyegina tumeginaba kampa piye. Pipa abibebe puwe. 


text:
Piya, toma toma kinaꞌmitisa kaꞌisa kinaꞌmiba aeka karu puma aegaꞌma, ae aobi aogima miyiginaba, igegaꞌe ukiye. 


text:
Kotiba Isureyo kina taeti kamana auꞌwapa maema aboranti, pi nkawaga kamana tigeba abewe. Aeba Isu Karaisiti, aꞌyaꞌwaemaenama Nkwaꞌega otaogana, paru aogi kamanapa uramiwaentiye. 


text:
Pigoya, Yuta mari aboranti, pi nkawaga kamanapa mayama abewe: Yoni aeba wasana mono waninkama kamana uwaimogini abuguna, Isu, Nasareti kumatasa, ae Koti Aota Awamusape esegiyenawape amogana, Karariya mari mono yugawapa agobintiye. Piya, aꞌyaꞌma maba ainkima nasi nasi puma wasana iyoꞌmaentiye. Aibumagina, aꞌyaꞌma ke kinaꞌma intabaipinti minta kinapa aogi puwaitantiye. Kotiba aoꞌmaema, wage aetaogana pi ntugaba puntiye. 


text:
Pigoya, Yuta kina tae maribe Yerusaremi kumatibe unti puntintanaba, pipa taeba agama abiwaentune. Pigoya, ainti maripora aeguyuguna purintiye. 


text:
Puꞌma mintogana, kakaga yaga aꞌya pogana, Koti abage puntiye. Abage puma asitaogana, aborate kakate puntiye. 


text:
Pigoya, aꞌyaꞌma kinaꞌmitiwanane. Wasana aogi kamanaꞌwa ukena kina Koti pai ibabumaranti, taetimana aborantiye. Pi purintapisa asiyoga, aege naninta kaga nama, kamanapa uma abintompene. 


text:
Pigoya, Kotiba aepa aoso kina purinta kina tae tabe kiya yagara asitantiye. Pi nkawaga kamana aꞌyaꞌma kina uma aborama uwaimiyoma, uratantiye. 


text:
Pigoya, aeka napima imatiti pikibe kina age awaga kamanaꞌwaka uma aguntaenawaipa Koti asuꞌa puwaigaikiye. Pipa aꞌyaꞌma poropete kina ige uma aborantawe, Pita piya untiye. To marisa kinaꞌmiti Aota Awamusa tumintiye 


text:
Pigoya, Koti to marisa kinaꞌmiti Aota Awamusapa tiꞌma imogini, kaꞌisa Yuta kina, Isu nkaegaranta Pita abagi punta kina, igeba agate pami puntawe. 


text:
Piya, to marisa kinaꞌmiti Awamusa tumogini, to kamana to kamana umagini Koti uma tabe potauguni, abima pami puntawe. Piya puguna, Pita maya uwaimintiye: 


text:
Taeti Aota Awamusa tuminti, pabiyama ma kinaꞌmiti tumemika, mono wanipa kampa akunkitakune, untiye. 


text:
Piya uma yogini, aoꞌmiba ibabuwaitama Isu Karaisiti nkagera mono wani paiꞌitantawe. Piya puguni, igeba Pita arakuruguni, kaꞌisa yagaba igege mintantiye.<pb/>


text:
Pigoya, aposoro kinape Isu nkaegaranta kina Yutiya mari mintume kinape, igeba namuꞌisa kinaꞌmi Koti kamana aegaranta, pi nkiwaga kamana abintawe. 


text:
Piyama abuguna, Pitaba Yerusaremi kumati aꞌwae puma iyoginiba, Isu nkaegaranta i kasanta kinaꞌmiba aeka abugunaba kunta ibogini, 


text:
Naeba Yopa kumata nunamu uma mintuwagana, napiyenanempa aꞌwae poga, amontagantaena agauwapa, mayaena aboranamoga agantuwe: Piya kaꞌena tabe kaigantaena atupa maema kabobuma, igaꞌnarasa ubu maranta, pi mantabintisa pubasanauguna tumima, nagora tumpa irosantiye. 


text:
Tumoga, agabebe puma igama pakobuma mayama agantuwe: Antabaipintiba tonarona kina, yagabe kabubintisa kina kuya kabara aꞌyaꞌma kinapa pita agantuwe. 


text:
Piya yoga naeba maya untuwe: Waꞌega, pipa kampaye. Naeba uwa aꞌyugu kinaꞌmi ntanintabe iꞌni ntanintabe kampa naontanawe. 


text:
Piya yuwagana, mantarisa ebi ebi kamana to kake maya untiye: Pipa Kotiba uma aogi pegina, kaeba uma ataba a-po, untiye. 


text:
Pigoya abiyo. Pintanaba kakawaogana, pabigo Sisariya kumatisa kakaga kina apa naeti wama nama mintuwampe, pitaꞌi uma irosantawe. 


text:
Uma irosauguna Awamusaꞌama maya unamintiye: Kaeba igege wakenaga ata kagiba a-ntapima wao, unamintiye. Piya yoga, wauwagini ma taokina tonaentisa kaꞌumaema kinaꞌmiba nabagi pugu, wama uma irosaꞌma irebu kinaꞌmi kiye yagarama ntamapi iyuwakana, 


text:
maya kamana uramintiye: Nae namapi enisorewama aboranamima maya unamintiye: Kaeba Yopa kumati apa igarubagini, Saimoni, aoso agiba Pita, uma ababute kanaigina, 


text:
kamana urimekiri kaebe kaoꞌmibe tigeba abigina, Kotiba tiꞌima aogi puritakiye, piya unamiyema, kana kiye yagara unamintiye. 


text:
Pigoya, naeba mono uwaimuwagana, pai taeti Aota Awamusa tumintisa puma, pabiyama igetiba tumintiye. 


text:
Piya poga, naeba pi agategi, Waꞌegawama kamana maya unti, pipa napintuwe: Yoniba uwa wanitakaꞌya paititantiye. Piya naeba Aota Awamusatasa paititakuwe untika, napintuwe. 


text:
Pigoya, taeba Waꞌega Isu Karaisitika napima tamatiti puwakana, pintanaba tae-isa puntiye. Pabiyama to marisa namu kinape iꞌmuntanaba puwaitama, Aota Awamusa imintiye. Pipa naeba ayama Kotipa kepa akunkatakuwe. Pipa kampaye, Pita piya untiye. 


text:
<pb/>Piyama uwaimogini, igeba abima intaba paru pogini, Koti iꞌmu potama maya untawe: We, Kotiba to marisa kina igu aꞌwae puma, miyaba mikenaenaga igegeba uwaitaye, piya untawe. Antiyoki kumata mono aborantiye 


text:
<pb/>Paipa Sitibeni puꞌwaoganaba tabe kuntuyena aborantiye. Piya pogini, Isu nkaegaranta kinapa iyegaka paiꞌma wama, Pinisiya, Saiparasi, Antiyoki mari umima, Yuta kinaꞌamana mono kamanapa uwaimima mintantawe. 


text:
Pigoya, ige abakapisa Saiparasi kinape Sairini kinape Antiyoki kumati irosaꞌma Kariki kina igege, pabiyama kamana uma abirite, Waꞌega Isu mpono kamana uwaimintawe. 


text:
Piya, Waꞌegawamaba esegiyena imogini uwaimuguni, uwoma kinaꞌmi abima igu aꞌwae puma Waꞌegawama tuntana puntawe. 


text:
<pb/>Pigoya, pi kamana Yerusaremi kumati waogini, monota aiꞌaru pume kina igeba abite, Panabasi otauguna Antiyoki kumati wantiye. 


text:
Wama uma irosaꞌma agaomepa, namuꞌisa uwoma kinaꞌmi Isu aegarauguna uma igama, Kotitisa awagaena igeti aboraome, agama antawama aogi pogana, Waꞌegawamati uma airokaema mikibeka igeꞌma kamana esegima uwaimintiye. 


text:
Piya, Panabasi aeba aogi yagarawe. Agupipa Aota Awamusape amatitiꞌenawape pumaema waitantogana, pi namuꞌisa kina igaogana antawama aogi puntiye. Piya, kana kumatapa uwoma kinaꞌmi Waꞌegawama tuntana puntawe. 


text:
Wama uma ababoginisi, Antiyoki kumati kanantase. Kanama ampima monota aiꞌaru pume uwoma kinaꞌmige mima, ka kaboba mono uwaimintase. Pigoya, Antiyoki kumatasa wasanamiba Isuti atokaenta kina ige igewaipa Karisiteni kinaꞌnema uma aborantawe. 


text:
Pigoya, igetisa ka, agewapa Agabasi, aeba Awamusaꞌama otaogana aꞌyaꞌma mari nanintaga tabe kabo pikibe, pi kamanapa untiye. Piya, pi kana kaboba Aroma kinaꞌmi waꞌega yagara Korotiyasiba, aeba mintogana aborantiye. 


text:
Pigoya, Antiyoki kumatasa Isuti atokaenta kina igeba pi kamana abite, mone iyotasaenawai waintomepa aki puma, Yutiya mari iyoꞌmiti ataigina wakibika, uma esegi puntawe. 


text:
Pigoya, mone maema aborama aki puntapa, Panabasike Soroke isimugunisi, maete wama aegaranta kinata kabiyume kinaꞌwai me imintase.<pb/>


text:
Pi kanabipa, wasana waꞌega yagara Erotiba monota aiꞌaru pume kina kaꞌisa, karana itama agasiyaena puwaitantiye. 


text:
Piya pogini, uwa Yuta kinaꞌmipa iga ibogana igama, Pitapa pabiyama yogini, yisiti kampa wainta pareti nakena yaga arosaogini, arakuꞌma igaꞌna utintawe. 


text:
Pi Pasoba yaga, iꞌikena yaga, aꞌya pekanaba, Yuta kina iyakima aegukenaga napima yogini, igaꞌna namapi atama, irebu kinapa tonagisarisa kaꞌumaema kinaꞌmi kiya kabintawe. 


text:
Pigoya, Pitaba igaꞌna namapi mintogini, monota aiꞌaru pume kina igeba asi nasi aeka napima Kotiti nunamu uma mintantawe. Enisorewama igaꞌna namapisa Pita iyobaꞌatantiye 


text:
<pb/>Pigoya, Eroti aeba marekanaba wasana iyakikena yaga aboranti, pi nkasekapa irebu yagara taramisi isigeba isibakapi Pita igaꞌna tara ubuꞌatama waimarantiye. Piya, to irebu yagara taramisi nama kaberi kiya kabima mintantase. 


text:
Pigoya, Waꞌegawamatisa enisore kaꞌwaina pabigo aborama asiyogana, namapa eꞌwasa puwantiye. Piya pogana, enisorewamaba Pita abekintata aukayama abage puma: Ke karuꞌena asiyo, yogana, Pita nkayapisa igaꞌnaba iyobantiye. 


text:
Piya pogana, enisorewama maya omintiye: Kautasaenaba maema pu uꞌma, kagisa anapa maema igiyo, untiye. Piya pogana, enisorewama to kake omintiye: Muꞌmu kaigapa maema pu uꞌma naegarao, yogana, 


text:
Pigoya isigeba to ka kabira piyama mintugunaba igasima uma pasite puta, kumati tabe kabi kimaranta, pita uma irosausuguna aewa uwa aꞌwaiwaoginisi tumintase. Tumima keꞌi wantinisi, karuꞌena enisorewama Pita megaite wagaintiye. 


text:
<pb/>Piya pogana, Pita ageꞌmagina maya untiye: Mapa napiyuwe. Waꞌega aeba enisorewa otagina, Eroti nkigaꞌnabisabe Yuta kinaꞌmi nkigobintanabisabe iyoba nataye, piyama napintiye. 


text:
Pita aeba piyama napigaite age urite wantiye. Wama Yoni Maka ae ano, agewapa Mariya, ae namata uma irosantiye. Pitaꞌi uwoma kinaꞌmi aki puma nunamu uma mintantawe. 


text:
Pigoya, Pitaba komari umima kabera aiwakarusogana, kayokaya araga ka, agewapa Arota, aeba: Kebaya aiwakarusiye, ute tumima, 


text:
Pita kamanaꞌwata abite, kabe kampa aiginta uwa aꞌmu purite, nama nkantabaipinti ima: Pita kanama kabera ampintiye, uma uwaimintiye. 


text:
Uwaimogini, igeba abite maya untawe: We, kaeba aibo kamana yene, yuguna, aeba aꞌno pako puma esegima untiye: Me, ae asima mintiye, untiye. Piya yogini igeba: Pipa amankapa pemintanaga yene, untawe. 


text:
Piya puguna Pitaba aya tugupa pumagina: Kamanapa pakama miyiyoma, uwaimintana, Waꞌegawama igaꞌna namapisa iyoba atama ababunti, pi nkawaga kamanapa uwaimimagina, to ka maya untiye: Tigeba ma kamanapa Yemisipe to kaꞌisa taokinape uwaimiyo, untiye. Piya ute, aeba tori iroꞌma wagaintiye. 


text:
Piya puguna, Erotiba Pitaka aguyosakategina igaꞌna namapi kampa aganta, irebu kina uwaitaogini, aseka kabima mintume kinapa iyeguntawe. Piya pugaite, Eroti aeba Yutiya maba kaite Sisariya kumati tumima mintantiye. Eroti nkantotaꞌena aboramintiye 


text:
<pb/>Pigoya, pi kanabi, Taya Saironi kumatasa kinapa Eroti tabera ka ibirantiye. Piya, pi kuma ago kina igeba irosaꞌwaema: Paru puratanema, wasana waꞌega yagarama kiya yagarawa, ka agewapa Parasitasi, ae omuguna, antawamaba aogi pogana, kana wasana waꞌega yagaramati wama kamanaꞌwaipa omintiye. Piya, igeba kaꞌisaenawai ankima ankimayena kampa puma mintantasinta, kamparagaenabi mpintantasine. Piya, ankami ankamiyenawaipa tisaꞌwaogini, pi to kake kabo puma airokaekena irosantawe. 


text:
<pb/>Pigoya, Eroti aeba kamana aꞌwae puma uwaimikena kana iminti, pi ntaga aboraogana, wasana waꞌega awaꞌena pu uꞌma, kamana ukena yabaera ima mima, pi kinaꞌmi aki puma mintuguna kamana uwaimintiye. 


text:
Uwaimogini aꞌyaꞌma kinaꞌmiba aomana suma maya untawe: Kamana pipa wasanama kamanapa kampaye. Pipa Koti kausu kamana yene, untawe. 


text:
Pigoya, Erotiba pi kamanaka abima aogi puntana, Koti nkageba kampa maema asagaꞌyuyogana, Waꞌegawama enisorewa otaogana aeguyogana, aupinti kimparaogana puꞌwantiye. 


text:
Pigoya, Panabasibe Sorobe isigeba Yerusaremi kumata pi uwaisitantasa puma pugaite, pabe nkawameta Antiyoki kumati aꞌwae puma wakenaba, Yoni Maka ababusuguni kaga wantawe.<pb/>


text:
Pigoya, Antiyoki kumata monota aruyenabi poropetebe tisabe mintantawe. Piyama: Panabasiwa, Simiyoni aeba to ka ominta nkagiwapa Tunu Ntagarawa, Arusiyasi aeba Sairini kumatasawa, Maneyeni aeba wasana waꞌega yagara Eroti aege kaga agayagaya puma mima anosantina, Sorowa, sumagini aruyenabi mintantawe. 


text:
Pigoya, ka yagaba Waꞌegawama nkagisuma nakenaba aꞌa-o uma aki puma mintuguna, Aota Awamusaꞌama kamana maya untiye: Panabasike Soroke yoga uwaisitantopa, pi pikibemeka maema aseyo puwaisitaiyo, untiye. 


text:
Piya yogini, pika nanintaba aꞌa-o uma nunamu uma mima, iyapa isiꞌnota atama akayona puwaisitama, mono yugara uwaisitaugunisi wantase. Saiparasi mari wama mono kamana untase 


text:
<pb/>Pigoya, Aota Awamusaꞌama piyama uwaisitaoginisi, isigeba wama Serusiya kumata tumpa irosaꞌma, wanipisa karebi ima wama Saiparasi uma irosantase. 


text:
Pigoya, pi mpari irosaꞌma, Saramisi kumati uma pitaꞌi Yuta kinaꞌmi ige mono namapi ima Koti kamana uwaimintase. Yoni Maka aeba isigege kaga wama isiyoꞌmaentiye. 


text:
<pb/>Pigoya, aꞌyaꞌma pi mpari nasima, Peposi kumata uma irosantawe. Pitaꞌi uma irosaꞌma, Yuta yagara, ka kiyoꞌena pikena yagara, kampari poropete mintanti, agewapa Pa-isu, ae uma abatantawe. 


text:
Pi ntagara aeba kiya ka, agewapa Sesiyasi Porasi, ae aoꞌyagara mintantiye. Pi kiya yagara aeba aogi napi napiyena wantaga yagara, aeba Koti kamana abikenaga abogana, Panabasike Soroke isigegaꞌe yoginisi kanantase. 


text:
Kanausuguna, pi kana kiyoꞌena pome ntagara, Kariki kamanapipa agewapa Erimasi, aeba kiya yagarapa Isu mpono aꞌa-o otama akunkisitantiye. 


text:
Pigoya, pi ntaga Sorokaba, aoso agiba Poro, aepa Aota Awamusaꞌama antabi pumaemagina aseyo pogana, Erimasi aragamagina maya omintiye: 


text:
Kaeba kewama ntagarawe. Kaeba arupuyenama kama potane. Aꞌyaꞌma kumpariꞌena kamparagaenagampaba kagupipa pumaentiye. Kaeba Waꞌegawama nkaogi ki maema aꞌyugu puma, ataena pumagina akunene. 


text:
Pika Waꞌegawama nkesegiyenawampa nkagowapa agao. Kaeba kao karu karumpaꞌwakana, kaꞌisa yagaba arapa kampa agama mikibene, untiye. Piya yogana, pabigo ibinankama ata potaogana, aoba tikaeyogana aya nkurupa nkurupa pogini, ayata urikena puntawe. 


text:
Pintana aboraogana, kiya yagaraba Waꞌegawama nkesegiyenawata agategina, monokaba pami puma abogana, aogi pogana aogima abibebe puntiye. Poroba Pisiriya Antiyoki kumata mono uwaimintiye 


text:
<pb/>Pigoya, Porobe aokinape igeba Peposi kumapa atate, wanipisa karebi ima to kake wama, Pampiriya mari Pega kumata uma irosantawe. Pitasa Yoni Maka aeba itate Yerusaremi kumati aꞌwae puma kanatiye. 


text:
Pigoya, igeba Pega kumatasaba wama, Pisiriya mari Antiyoki to auka pita uma irosantawe. Pita uma irosaꞌma, Yuta kinaꞌmi sabatiba kaga mono namankaipi ima mintantawe. 


text:
Pigoya, pi monota tabe kina igeba Mosese kamanake, poropete kinaꞌmi kamana awaꞌenake, kaꞌisa aisuma aꞌya atate, mayama uwaimintawe: Taoꞌmitaba, mono kamana ka napintiripa yigi abeno, untawe. 


text:
<pb/>Piya yuguna, Poroba asima aya nkasa puma paru puwaitama, maya uwaimintiye: Isureyo naoꞌmitabe Kotika karu pe kinape, kamana urimekiri abiyo. 


text:
Isureyo kina taete Koti, aeba tayabamagi ibabuma kibi itama, Isipi mari mimagini tabe kina aborantawe. Piya puguna esegiyenawatasa pitaꞌisa ibabute kanama, 


text:
Pigoya, Kenani mariba tonaentisa tara umaema kina igarubakasima yogini, tayabamagiba igeba pi mpaba pakobuma, iyota iyota puma maema mintantawe. Piya puguna, kaboba 450 aꞌya puntiye. 


text:
<pb/>Pigoya Samuweri mintogini, wasana waꞌegawaika yuguna, Kotiba Penisameni nkagaꞌnubara igetisa Kisi ntagara Soro asitaogana, kaboba 40 kabiwaitama mintantiye. 


text:
Pigoya, aeba atate, Tebiti wasana waꞌegawai asitantiye. Pigoya, aeka maya kamana uwaimintiye: Naeba Yesi ntagara Tebiti agama, aeka naumawamaba aogi pegi, aeka yekana nae yuga aꞌyaꞌma wasikena yagarane mikiye, Koti piya untiye. 


text:
Pigoya, Tebiti nkagaꞌnubara igetisa Isureyo kina tae aogi tauꞌikena yagara ka aborakibi, awaga kamana unti, piꞌna auꞌwantagaꞌena penema, Koti yogana, Isu aborantiye. 


text:
<pb/>Pigoya, wasana abakapi aboranema, maru Yoniba aꞌyaꞌma Isureyo kinaꞌmi igu aꞌwae piyemagina, mono wanipa paiꞌitakena kamana uwaimintiye. 


text:
Pigoya, aeba ke otanta aꞌya wakena puntipa, pita aeta wama wasana maya uwaimintiye: Aewa uma unatapa, pi ntagaraba aeba naeba kampaye. Aeba ainti kanakiye. Naeba uwa yagara kanaoka, agisa anapa akubotakena ayabaya pukuwe. Aeba Waꞌega yagarawe, Yoni piya untiyemagina, Poro uwaimintiye. 


text:
<pb/>Piya untana, to maya untiye: We, naokinaꞌne, Abaraꞌamu nkagaꞌnu, tigebe to kaꞌisa Koti karu pota kina, yekiri abiyo: Tauꞌikenaga aogi kamana pi taeti otantiye. 


text:
Yerusaremi kina, ima minta tumima minta kinaꞌmiba Isupa kayoneba kampa potantawe. Piya kampa puguna, poropete kinaꞌmi meto kamana aꞌyaꞌma sabatirapa aisuma abompe, pipa esegi puntiye. Piya, aeka ata kamana otama uma aꞌya atantawe. 


text:
Aibogini, aege Karariya marisaba Yerusaremi kumati kaga kananta kinapa uwoma ntaga aborawaimintiye. Aborawaimogini, aganta kina igeba pi nkawaga kamanaꞌwa uwaimikena kinaꞌena puma, mampa mintawe. 


text:
Pigoya, Koti tayabamagi pi utawaitanta, pipa Kotiba Isu asitaogana, iyabamagi taeti auꞌwa aboranti, pika tintawama asoya kamana urimuse. Pika mono ini Samu tara, Koti umaranti kamana mayama kaemarantiye:<pb/>Yagaranekawe. Kaepa iba aboragatauwe, yogana, kaemarantiye. 


text:
Pigoya, Isu purintapisa asitantikana, aeba aintiba to kake puꞌma abararakenaenaba kampa maema aborakiye. Pika Kotiba kamana maya untiye:<pb/>Naeba Tebiti aogiyenaba utatantokana, piꞌna auꞌwapa waiyaba waiyabaꞌena timukuwe, untiye. 


text:
Pika mono ini Samubi to ka mayama waintiye:<pb/>Kaeba aota yagaragapa naepa a-ntataga abararano, piyama kaentiye. 


text:
Pigoya, Tebiti aekaba kampa kaentiye. Ae agowapa abintune. Aeba Koti yoga kamana otanti, pipa aokina igeti puma aꞌya atate purintiye. Purogini, ayabamagi ige kabi kaitauguna, auꞌariwapa abararantiye. 


text:
Mosese kamana ago kamanaꞌamaba kaintanaripa asuꞌa purigaikenaba pugagate atantiye. Pika Isuti uma airokaeyiginaba, kanara maema aꞌyaꞌwaemaenaripa asuꞌa purigaikiye. 


text:
Poropete kaꞌwaina kamana unti, piꞌna tigeti esegi pusanaga aꞌwae piyoma, tigeꞌma kamana urimuwe. Kamana mayamawe:<pb/> 


text:
We, monoꞌama akaya se kina, tigeba agabebe puma uwoma tigi napiyigina ataena puritakiye, iye.<pb/>Naeba tige kanabipa, ka aota yuga pukuwe, iye.<pb/>Pigoya, ka yagarama pi ntuga kamana urimekiripa, pipa tigeba kampa aogima abima wasikibewemagina, poropete yagarama kaemarantiyema, Poro piya untiye. 


text:
<pb/>Pigoya, Poroge Panabasige isigeba mono namapisa irosaꞌma tumusuguni, wasanamiba to ka sabatira pabi kamana uwaimikibemeka untawe. 


text:
Pigoya aruyenabisa tumima, uwoma Yuta kinape to marisa kina Yuta kina iyegaranta kaꞌisa pi mpono kinape, Poroke Panabasike isiyegarauginisi, Koti awagaenabi pasema mikibeka, igeꞌma esegima tabe kamana uwaimintase. 


text:
<pb/>Pigoya to sabati aboraoginiba, pi kumatasa kina igeba Koti kamana abikenaba, aꞌyaꞌma tabera irosantawe. 


text:
Irosauguni, Yuta kinaꞌmiba igate abima, igobipa tabera puwaisitama, Poro kamana akayuma karana potantawe. 


text:
Piya pugunisi, Poroge Panabasige isigeba esegi kamanapisa maya uwaimintase: Yuta kina, tigeba Koti kamana maru uwaimiyoma untapa, ma tigeri aꞌa-o uma miyabaꞌenamakaba kampa tabiyema, yegana, agoripa aboraika titate to marisa kinaꞌmiti wama pi aogi kamana igepa uwaimukuse. 


text:
Piya, Waꞌega aeba pika napima maya uramintiye:<pb/>Naeba tigepa namuꞌisa kinaꞌmi eꞌwasaena amikena uritantoka, iꞌikena kamana mirite wama, ma tuti uma mima aꞌya piyo, Waꞌegawama untiye, isigeba piya untase. 


text:
<pb/>Piya yusuguni, pi to marisa kina igeba abuguna intawamaba asoya pogini, Waꞌegawama kamanaꞌwapa aseyo puma iꞌmuntanabisa abima maentawe. Pigoya, igeba miyabaꞌena utawaitanta, pabi nkawameta igeba pi kamanapa wasintawe. 


text:
Pi kumatasa kiya kinaꞌmige kaꞌisa mono abume tabe wayaꞌiyabe, igepa Yuta kinaꞌmi kumpari kamana uma imo atikebaꞌmagini, iyoꞌmaema Poroke Panabasike maꞌena puwaisitama, nama kumaꞌwaipa akunkisigasima isigarubaugunisi wantase. 


text:
Wantinisi, isigisarisa iꞌnipa aiwaka pusuguna tumoginisi: Aguntaenaripa wairitano, otate, Aikoniyamu kumati wantase. 


text:
Wausuguna, aꞌyaꞌma Isuti atokaenta kina ige igupipa iꞌmuntana Aota Awamusa pumaerite wagana puntiye.<pb/>


text:
Pigoya, Poroge Panabasige isigeba Aikoniyamu kumata uma irosaꞌma, pabiyama Yuta kinaꞌmi mpono namapi ima mono yusuguna, auꞌwa aborantiye. Piya pogini, Yuta kinape Kariki kinape uwoma kinaꞌmi Isu aegarantawe. 


text:
Aibuguni, Yuta kina kaꞌisa igeba pi mpono kamana aꞌa-o uma, pabi namuꞌisa kina imo atikebauguni, aposoro igobi puwaisitantawe. 


text:
Pigoya, isigeba uwoma ntaga pabi kumata mima, Waꞌegawama mponowapa karu kampa punta uwaimima mintantase. Piya pusuguna, Waꞌegawama kayone kamanaꞌwapa aborawaisimima, esegiyena isimoginisi awameꞌenabe kasaꞌenabe toma toma puntase. 


text:
Pigoya, kana pi kumatasa kinaꞌmiba pakobuma, kaꞌisa Yuta kinaꞌmiti uma atokaeyuguni, kaꞌisa kinaꞌmiba aposoro yagara tara isigeti uma airokaentawe. 


text:
<pb/>Pigoya, ainti kaꞌisa namuꞌisa kinape, Yuta kinape, kiya kinaꞌwai igeba aposoro ata puwaisitama, yaba kasutasa isiyegukena pugunisi, 


text:
abite isiyegaka paiꞌma, Arikiyoniya mari wantase. Pigoya, pitaꞌi Arisitera, Tebi, kuma tara waintusumetibe, to kaꞌisa isigorasa kumatibe, 


text:
<pb/>Pigoya, Arisitera kumata agisa taraba puꞌwanta yagara ka mintantiye. Aeba ano nkantabaipintisa pabiya yagara aboranta, ke nasi nasipa kampa puma uwa awaitami puntiye. 


text:
Pigoya, Poroba mono yogana abima mintogana, aeti agabebe puma, agowa mayama abintiye: Ma ntagara aeba aogi pikena amatitiꞌena waintiyema, napintiye. 


text:
Piyama napimagina, obina kamanapisa maya omintiye: Kaeba kagisagapa aema asima turu puma miyo, omintiye. Piya yogana, kana yagara aeba pabigo asima nasi nasi puntiye. 


text:
<pb/>Pigoya, aꞌyaꞌma uwoma kinaꞌmiba Poro pomentana agate, kegaꞌe uma Arikiyoniya kamanaꞌwaipisa maya untawe: Amani kina isigeba wasana i maerite, abakatepi aboranta mintase, untawe. 


text:
Piya untini, Panabasikaba aeba amani ka, agewapa Susi, ae aukantana puntawe. Piya, Poro aeba tabe kamanaꞌyaga yagaragini, Emisiwe untawe. 


text:
Pigoya, Susi ae mono namapa kana kumaꞌama nkawamori waintantiye. Piya, pi mpono nama kiye yagara aeba yogini, pi kumatasa kinaꞌmi nkiꞌmuntana isimimagini purumaka kaema muta isitama, agunta pasaisitakena puma, kana aposoro yagara tara puntawe. 


text:
Aibugunisi, Panabasibe Porobe isigeba pi abite, tabera pami puma isitasaenaba atutu puntinisi, wasana ipasara puta wama maya untase: 


text:
We, ma kina, tigeba nana pewe. Tasigeba tige miyesa puma wasanawe. Tigeba kumpari monopa tikabitate, miyaba Koti aeti uma airokaekibeka, aogi kamanaꞌwapa urimuse. Ae mantabe mabe wanipe aꞌyaꞌma tonaronaba maema aborawaetantiye. 


text:
Pigoya, ago mirite kananta, pi kanabi namuꞌisa kina abiwaimogini, iguꞌama miyaba kipa toma toma aborama mintantawe. 


text:
Pigoya, aꞌyuguba kampa puritaikana, agowa abiyema, agu kaoꞌena puritamagina, yegina kabe pape ka awameta aemagina, aꞌyaꞌma nanintaba aboragiri, nama tiꞌmu puma miyewe, piya untase. 


text:
Pigoya, aposoro isigeba eꞌero ntaga esegi kamana piya uma, paru puwaitama akaꞌyuwaitausuguni, taena puma muta isitakena pumepa uwe atantawe. Poro yaba kasutasa aeguntawe 


text:
<pb/>Pigoya, pitaꞌi mintusuguni, Yuta kinaꞌmi Antiyoki kumatisabe Aikoniyamu kumatisabe irosaꞌmagini, wasana imo atikebauguni, iyoꞌmaema Poro yaba kasutasa aeguntawe. Aegumagini: Ago puriye, umagini kuma nkawamori paibumaete wantawe. 


text:
Piya puguna, pitaꞌi waintogini, Isuti atokaenta kina irosaꞌma, aeti uma karare puma agauguna, aogama asima kumati intiye. Pigoya maroganaba, Panabasige Tebi kumati wantase. 


text:
<pb/>Wama pitaꞌi aogi mono kamana yusuguni, wasanaba uwoma kinaꞌmi abibebe pugunisi, Isu tu ibabuntase. Piya pumaginisi, to kake aꞌwae puma wama, Arisitera, Aikoniyamu, Antiyoki kumati ampa irosa irosa puta puta kanantase. 


text:
Aꞌyaꞌma kumati irosaꞌma kamana uwaimusuguni, Isuti atokaenta kina igeba abite esegima imatiti pugunisi, igeꞌma Waꞌegawama atokaema mikibeka kamana uwaimima maya untase: Taeba ataena puratama, tauki nakiyenama abobori mima, Koti kabiratakena kumati ikena ki uma aogi puratantine, untase. 


text:
Pigoya, aꞌyaꞌma kumati monota aiꞌaru pume kinaꞌmibisa kiya kinaꞌwai ibabuma uwaitama aboramaginisi, naninta aꞌa-o uma mima nunamu uma akayona puwaitama, imatiti punta mono yugaga Waꞌegawamati itantase. Isigeba aꞌwae puma to Antiyoki kumati wantase 


text:
Pitaꞌi tumima, wanipisa karebi ima wama, to Antiyoki kumata uma irosantase. Pi kumatasa monota aꞌaru pume kina igeba Waꞌegawama nkawagaenabi isitama, yoga uwaisitaugunisi agobima purite wantase. 


text:
Pabigo kanama irosaꞌma, monota aiꞌaru pume kina igegaꞌe uma aki puwaitama, Koti esegi puwaisitaoginisi yoga pusuguna, to marisa kinaꞌmi monoꞌama agupi uma pasinta, pi kamana uwaimiwaentase. 


text:
Pigoya, Yuta marisa kina kaꞌisa Antiyoki kumati tumima, Isu mpono abinta kina maya uwaimintawe: Tigeba Mosese kamana uma tipa kampa kasaiginaba, Waꞌegawamaba kanara kampa tibabikiye, untawe. 


text:
Piya yugunisi, Poroge Panabasige ka ibiꞌma, tabera maka yusuguni, pi kumatasa mono kinaꞌmi maya untawe: Porobe Panabasibe to kaꞌisa kina, tigeba aposorobe monota kabiyume kinape Yerusaremi kumati minta, igeti pi kamana maete wakibewe, piya uma uwaitantawe. 


text:
<pb/>Pi kumatasa monota aiꞌaru pume kinaꞌmi piya uma uwaitauguni wantini, wama Pinisiya, Sameriya ma againtiniba, pitaꞌi Isu mpono abinta kinapa maya uwaimita wantawe: To marisa uwoma kinaꞌmi mono abewe, uwaimuguni, abima tabera iꞌmuntanaba igetiba aborantiye. 


text:
Aibogini, wama Yerusaremi kumata uma irosauguni, monota aiꞌaru pume kinape aposorobe monota kabiyume kinape, igepa ibabuma aogi puwaitauguni, igeba Waꞌega esegi puma iyoꞌmaeyogini, to marisa kinaꞌmiti mono yuga puguna auꞌwa aboranti, pi nkawaga kamana uwaimintawe. 


text:
Pi kamana uma aꞌya puguni, kaꞌisa Isu nkaegaranta Parasi kina maya untawe: To marisa kinaꞌmiba mono abikena puntiniba, itapa aꞌaitama, Mosese kamana agoba wasiwaeyiginaba kanarasakiye, untawe. 


text:
Aki pumagini, uwoma kamana yuguna, Pita asima maya uwaimintiye: Naoꞌmitaba, to marisa kinaꞌmiti nasima aogi kamana uwaimikenaenaba, pipa Kotiba tige aruyenabisa nae naba punatantegi, pai agobima uwaimuwagini abima Isu nkaegarantawe. Pipa ago abintawe. 


text:
Pigoya, Koti aeba taguꞌama agabebe puma Yuta kina tae Aota Awamusa taminti, pabiyama to marisa kina imima agoba tayakiye. 


text:
Igeba aeka napima imatiti piginaba, iguꞌamaba waeꞌwae pekana, tae puratantisa puma, pabi nkawameta igepa puwaitantiye. 


text:
Pika tigeba nanaga Kotipa agasima, tigeba kuntuyenaba asaema, to marisa Isu nkaegaranta kinaꞌmi ibotapa itakenagaba yewe. Pi kuntuyenaba taebe tayabamabe kampa abaebune. Pipa kampaye. 


text:
Taeba mayama abune: Aogi pikenaenaba pipa Yuta kina taebe, to marisa kinape, kaga Waꞌega Isu tauꞌikena yagara, ae awagaenawaka uma aogi pune, Pita piya untiye. 


text:
<pb/>Pitaba kamana piya uwaimogini, aꞌyaꞌma aki punta kina uwa pasema mintantawe. Mintuguna, Porobe Panabasibe isigeba Koti to marisa kinaꞌmiti awameꞌenabe kasaꞌenabe isiyakoginisi puntame, pi kamana uwaimintase. 


text:
Pigoya, uwaimima aꞌya atausuguna, Yemisiba kamana maya uwaimintiye: Naoꞌmitaba, kamana yekiri abiyo: 


text:
Koti aeba to marisa ige aruyenabisa wasana ibabekini, aewa mpono abikena kinaꞌena pikena ki to mari aboranti, pi kamana Saimoni yegi abune. 


text:
Pigoya, ae kamanaꞌamaba kamana ago kamanapi uma paibuntiye. Poropete kaꞌwaina Waꞌegawama yome kamana mayama kaentiye:<pb/> 


text:
Piya pekini, wasana igeba Waꞌega naeka kegaꞌe uma naguyosaꞌmagini nabatakibewe, iye.<pb/>Pigoya, to marisa kina igeba nage nawaga kamana ukena kinaꞌnentana pikibewe, iye.<pb/> 


text:
Waꞌega naeba kamana piyama uma aboraurite ima mintantoꞌnana, pipa yuwe, poropete yagara piyama kaentiyema, Yemisi untiye. 


text:
<pb/>Pigoya, Yemisiba poropete kamana napima mayama amato puma uwaimintiye: Taeba to marisa kina Kotiti aꞌwae puma igu ame kinaꞌmipa, kuntuyenaba kampa imenema yuwe. 


text:
Igeka kampari kotintana a-mpaemagini, ankagaba ankagabaenaba aꞌa-o umagini, kobama kampa ima maema puꞌwami kinape korape aꞌa-o umagini, a-ntaiyema esegi puma, pi kamanaꞌanto esa kaema imukunema, uwaimintana, 


text:
to ka maya untiye: Mosese kamana pi iyabamagibe igaꞌnugibe paitakaꞌya agobima, aꞌyaꞌma kumaka kumaka aisurite kanama mintantane. Piya, ibaba pabiyama aꞌyaꞌma sabatirapa mono namapipa aisuma, aꞌyaꞌma kinaꞌmiba abewe. Pika pi aꞌyugu pusanaga taguꞌamaba tara taraba a-peno, Yemisi piya untiye. To marisa kinaꞌmi nkisa kaema atauguna wantiye 


text:
<pb/>Pigoya, uwaimogini aposorobe monota kabiyume kinape aꞌyaꞌma pi monota aiꞌaru pume kinape, abuguna aogi puma asoya pogini, igetisa tara yagara uwaisitaugunisi, Poroke Panabasike isibabuntase. Ka yagarama, agewapa Yutasi, to ka agiwapa Pasabasiwa, Sairasiwa sumaginisi, monota paitakena yagara tara isibagi puma, kaga Antiyoki kumati waiyema, uwaitantawe. 


text:
<pb/>Piya puntini, esa ka maya uma kaema imuguni maete wantawe: Aposorobe monota kabiyompe kinape, taeba taokina to marisa Antiyoki kumatasabe, Siriya marasabe, Sirisiya mari minta kinape, tige taꞌmu puritama, ma nkisapa ataritaune. 


text:
Taeba kampa abintokini, mataꞌisa kaꞌisa kinaꞌmi tigeti ima kamana urimima, tiguꞌama aꞌyugu purigasuguri, tigeti atatara kamana aborantiye. 


text:
Pigoya, taeba pi abite aki puma, taetisa tara uwaisitaokinisi, tabugai ntagara tara, Panabasike Poroke, isibagi puma iyewe. 


text:
Pigoya, pi wasana isibabumaraumpe, Yutasige Sairasige isigeba ima isiwamupisa kamana urimisigiri, abiyo. 


text:
Aota Awamusa taeti waintegi, taeba maya kamana yune: Taeba to kaꞌisa kuntuyenaba kampa tige tikabapipa atakune. Pintanamana piyo: 


text:
Tigeba kampari kotintana amikenaenabe, yaga korape, kobama kampa imu maema puꞌwami kinape, pi ntanintaga a-ntaiyoma ankagaba ankagabaenaba aꞌa-o uma kaitegiri, aogima miyiyo. Pintana tikabitakibepa, aogima mikibewema, esapa kaema imintawe. 


text:
<pb/>Pigoya, pi nkisa isimima isigarubauguni, igeba pi nkisa maete tumima, Antiyoki kumata uma irosaꞌma, monota aiꞌaru pume kina igegaꞌe uma aki puwaitama, kana esapa imintawe. 


text:
Pigoya, Yutasige Sairasige isigeba poropete puntase. Piya pumaginisi, uwoma aogi kamana Isu mpono abinta kinapa uwaimima esegi puwaitantase. 


text:
Pigoya, igege miyusume kanaba aꞌya pogini, pi isiyokinaꞌmiba intawama paruyenabisa isitaugunisi, uwaisitaugunisi, wausume kina igeti aꞌwae puma kanantase. 


text:
Aibusugunisi, Poroge Panabasige isigeba Antiyoki kumata to kake amato puma mima, Isu nkaegaranta ige iyoꞌmaema, mono uma Waꞌegawama kamana wasana uwaimima iyakintase. Poroge Panabasige isigeba pako puntase 


text:
<pb/>Pigoya, aintiba Poroba Panabasi maya omintiye: Tasigeba mono kayokayaꞌenara wama yuwagini, aꞌyaꞌma kumatisa tasiyokina aboranta, igeba ayamabaya miyewe. Pika wama abukuse, untiye. 


text:
Pigoya, Maka aeba paipa isigege wama Pampiriya mari kasa yugari uma irosaꞌma, isitate aꞌwae puma kanantika, Poro aeba piya yagaraga aboganaba kampa aogi puntiye. 


text:
Piya pumaginisi, isimawamaba tabera tara tara puma pako puntase. Pako puma, Panabasiba Maka ababoginisi wama wanipisa karebi ima, Saiparasi mari wantase. 


text:
Pigoya, Poro aeba aoꞌmaeyanta kinaꞌwapa Sairasi ababogini, pi Isu mpono abinta kinaꞌmiba: Waisiginaba, Waꞌegawama kabirisitakiye, uma uwaisitaugunisi wantase. 


text:
Wamaginisi, Siriya mabe Sirisiya mabe againtinisiba, monota aiꞌaru pume kina iyoꞌmaema esegi puwaitata wantase.<pb/>


text:
Pigoya, Poroba Sairasi ababute wama, Tebi kumati wamaginisi, Arisitera kumata uma irosantase. Pigoya, Arisitera kuma pitapa Isuti atokaenta yagara ka uma abatantase. Agewapa Timoti, aeba anowampaba Isu nkaegaranta Yuta wae, piya abawampa Kariki yagarawe. 


text:
Piya, Arisiteraꞌisa kinape, Aikoniyamu kumatisa kinape, pi Isu nkaegaranta kina igeba Timoti ae agoba aseyo puma, Poro omintawe. 


text:
Omuguna, Poro aeba aekaba abogana, aege kaga wanema, omintiye. Pigoya, pi mpariba Yuta kina mirite wanta, igeba kana yagarama nkabawampaba Kariki yagarakini abiwaentaka, pika Poroba igeka napima, kana yagarama nkau kasama, Waꞌegawamatisa araꞌenaba potantiye. 


text:
Pigoya, kumaka kumaka nasi nasi puma, aposorobe monota kabiyume kinaꞌmibe, Yerusaremi kumata tonkiya kamana uma atantapa, monota aiꞌaru pume kina wasiyoma, uwaimite wantase. 


text:
Piyama yoga puguna, monota aiꞌaru pume kinaꞌmi imatitiꞌenaba aborama esegi pigini, aꞌyaꞌma yagaba to kaꞌisa kina abima igege atokaentawe. Poro aeba Masetoniya yagara agantiye 


text:
<pb/>Pigoya, Pirisiya mabe Karesiya mabe agaite, Esiya manto abeti wama mono kamana ukena yuguna, Aota Awamusaꞌama pi kiꞌi a-nkwaiyoma, akunkaitantiye. 


text:
Aibogini, wama Misiya ma awamori uma irosaꞌma, ka aukaꞌi aigigi paꞌma, Pitiniya mari wakena yuguna, Isu Nkawamusaꞌamaba pabiyama kampa owe uwaitantiye. 


text:
Pitaꞌi uma irosaꞌma, Poro aseka amonta mayaena agantiye: Masetoniya yagara kaꞌwaina aeti aborama mima, agisuma maya omintiye: Kaeba Masetoniya mari ima taoꞌmaeyo, omintiye. 


text:
Pigoya, Poro pintana agaogapa, aege aokinaꞌmitabe maya untune: Koti aeba: Masetoniya mari wama aogi mono kamana uwaimiyoma uramiye, untune. Piya ute, pabigo wakena aseyo puntune. Tete kai pome wae Aritiya Isu kamana aegarantiye 


text:
<pb/>Pigoya, aseyo puma wanipisa karebi ima, Torowasi kumapa atate agasi agasima wama, Samotaresi uma irosantune. Pigoya marogapa, pitasa wama Niyaporisi kumata uma irosantune. 


text:
Pigoya, pitasa wanipisa karebisa tumima, wama Piripai kumata uma irosantune. Pipa Masetoniya mari tabe kuma ka, Aroma kinaꞌmi kuma agona puma mintantawe. Pi kumata kaꞌisa yagaba mintuwakana, 


text:
sabati aboraoga maya umagi, pi kuma nkagora waniti tumintune: Kuma nkawamori waniti tumima, Yuta kinaꞌmi nunamu ye kuma ka waintika, tumpa agakune, untune. Piya ute, tumima waya aki puma mintugu, tumpa ibatama, maraꞌmima kamana uwaimintune. 


text:
Pigoya, ige aruyenabisa to marisa wae kaꞌwaina, aeba Kotitisa aogi kamana abima mintantiye. Agewapa Aritiya, ae yuga aogi tete kai pome wae, Tiyatira kumatasa, pi kana wae Waꞌegawama agu aumawamaba aseyo pogana, Poro kamana yoganaba aogima abintiye. 


text:
Pigoya, aewape aokinape mono wani pasintini, maya uramintiye: Tigeba nagantaga Waꞌega ae tuntana poka, nae namapi kanama miyiyo, ute, tonkiya poga, awamu wasima intune. Poroke Sairasike igaꞌna namapi isiba puwaisitantawe 


text:
<pb/>Pigoya, maroga nunamu ukena kumati tumuwakana, kayokaya araga kaꞌwaina tabatantiye. Kana araga aeba kegina wantaga mima, kakantaꞌenaba uma abora putamagina, aeba igetisa ikantana uwoma maemagina, kabitaome kinaꞌmipa imibutaye. 


text:
Pi ae tabatama, Porope taepe taegaꞌmagina, kegaꞌe maya untiye: Ma kinapa Koti ima minti tabe yagara, ae kayokaya kina mima, tauꞌikena kiꞌamaka urimima tiyakiyewe, untiye. 


text:
Piya kegaꞌe asi nasima uyabaꞌmiyogana, Poro aeba pika aekita puma, kana kegina aꞌwae puma maya omintiye: Naeba Isu Karaisiti ae awamuta ugamekana, aragawaeꞌma nkantabisa irosaꞌma wao, yogana, pabigo irosaꞌma wagaintiye. 


text:
<pb/>Aibogini, kana aragawaeꞌma kabitaome kinaꞌmiba mone kuta aborama, imomentana pabigo kampa to kake aboraogini agate, Poroke Sairasike ka isibiꞌma, isibabute kuma akanti kiya kinaꞌmi nkauꞌi isibabute wama, 


text:
kiya yagaramiti uma kamana uwaisitama, maya untawe: Isigeba Yuta yagara taramisi, ma kumateti kanama ataena puratase. 


text:
Piya pumaginisi, awameꞌenaba kasaꞌena pese. Aroma kinaꞌmitaba aꞌyugu pompentana, aꞌyugu maema miyompentana, piya ampa aborase, untawe. 


text:
Pigoya, uwoma kina mintume kinaꞌmiba igobipa tabera puwaisitama isiyegukena puguna, kiya yagara aeba kaiwaisipa atisa puwaisigasima, yogini eru kasutasa isiyeguntawe. 


text:
Eru kasutasa tabera isiyegumugasima, igaꞌna namapi isibabuwaisitama, kiya yagara aepa: Kabeba esegima kigasima pasema kabiwaisitanema, omintawe. 


text:
Omuguna, igaꞌna namapa abakapisa marupi isitama, isigisaba ya atuta kirokae isitama, isitaoginisi waintase. 


text:
<pb/>Pigoya, aseka nkabubu Poroge Sairasige isigeba ini nunamu uma Koti isiꞌmu potantase. Piya pusuguni, igaꞌna namapisa kaꞌisa kinaꞌmiba isiwamusa aga abintawe. 


text:
Piya pusuguna, pabigo imimapa tabera pogana, kana igaꞌna namankamaba kurukuru pogana, aꞌyaꞌma kabeba aꞌwaiwaogana, aꞌyaꞌma kinaꞌmi nkigisa iyapisa igaꞌnaba iyoba wantiye. 


text:
Piya pogana, igaꞌna nama kiye yagara aeba awaibintisa pami puma asima, kabeba aꞌwaiwaentogana agama: Igaꞌna kina ago paiꞌma wawaegasawe, ute, yoginka abamu kantabintisa aꞌyubuma, aewa auꞌwa aerisakena puntiye. 


text:
Piya pikena pogana, Poro tabera maya kegaꞌe uma untiye: Kaukapa a-nkaguya aiyo. Taeba aꞌyaꞌma uwa kanara mintune, untiye. 


text:
Piya yuguna, kana kiya yagara aeba aoꞌmika eka yogini, igiꞌma amuguna, nama nkantabaipinti karuꞌena wama aekuru puma, tabaraba purite ima, Poroke Sairasike isigisabi asu parokaentiye. 


text:
Aibuntana, nama nkantabaipintisa isibabute tumima isibigama maya untiye: Tabe yagara tarane, nauꞌikenaga ayama aogi puma misuwema, isibigaoginisi, 


text:
isigeba maya omintase: Waꞌega Isuka kamatiti puma aegarakibempepa aogi pugatakini, kaoꞌmiba pabiyamagini aogima mpikibewe, untase. 


text:
Uwaimusuguna, kana kiya yagara aeba pabi aseka isibabuma, eru kasutasa isiyeguntaꞌenaba wani paiꞌma aeyoba isigasimagina, yoginisi aeꞌwape aokinape mono wani paiꞌitantase. 


text:
Piya pusuguna, aeꞌwa ntamapi isibabuwaisitama yogini, kaoꞌena puma isimintawe. Pigoya aewape aokinaꞌmiba Koti ae tuntana pumeka, intawamaba aogi puntiye. Poroge Sairasige irosaꞌwantase 


text:
<pb/>Pigoya maroginiba, kamana umarisakena kinaꞌmi igeba irebu kinapa kaꞌisa uwaitauguni, wama igaꞌna namatasa kiye yagara maya omintawe: Kaeba tara yagarara uwaisitaginisi waiso, yuguna, 


text:
pi kana kiya yagarama Poro maya omintiye: Naeka uwaisitaginisi waisoma, kiya yagarama kamana atagina kanaya, pika tisigeba kanara wama umiyiso, yogana, 


text:
Poro irebu kinapa maya uwaimintiye: Igeba agoresipa kampa abinta wasana aruyenabi tasiyeguma, tasu airisa purasitama, igaꞌna namapi tasibaburasitawe. Tasigeba Aroma yagara tara mintuse. Pabiyama tasigepa kampa kotiyena purasitanta, tasiyeguma uwa ataena purasitawe. Pigoya mapa nanaga waisomaba, kakamaba urasitawe. Pipa kampaye. Igewai kanama ampa tasibabigiraba wakuse, untiye. 


text:
<pb/>Poro kamana piya yogana, irebu kinaꞌmi aꞌwae puma wama, kiya yagarape to tabe kinape uwaimuguni igeba kana yagara tara isigeba Aroma aruyenabi aborantame, pi kamana abite iyekuru puntawe. 


text:
Iyekuru pumagini, kana yagara taramisiti kanama intara kamana uwaisitama, igaꞌna namapisa isibabute tumima, kumaꞌwaipa atate waisema, uwaisimintawe. 


text:
Piya pugunisi, isigeba igaꞌna namapisa irosaꞌma tumima, Aritiya ntamati wama, Isu mpono abume kinapa igama iꞌnana kamana uwaimite wantase.<pb/>


text:
Pigoya, Poroge Sairasige isigeba Ampiporisi kumape Aporoniya kumape isigaite, Tesaronaika kumata uma irosantase. Pitaꞌi Yuta kinaꞌmi mpono nama ka waintantiye. 


text:
Pigoya, Poro aeba pubomesa puma kakaga sabatirapa mono namankaipi ima, igege paisa mono isapisa kamana uma abintawe. 


text:
Piya puntana, mono kamana awaꞌena kaꞌisa piꞌna agowapa aborama uwaimintana, maya untiye: Koti nkutaratanta yagara auki naki pumagina, puꞌwantitisa asikiyema, mono kamanapi untane. Pigoya, Isu age awaga kamana urimuwe. Aeba taga Karaisitiwe, untiye. 


text:
Pigoya, kaꞌisa kinaꞌmiba pi kamana abibebe pumagini, Poroke Sairasikeri uma atokaentawe. Pigoya, Kariki kina igeba Kotika iyekuru puma aegaraume kinaꞌmiba uwoma igeti uma amato puntawe. Pigoya, tabe kinaꞌmi ige wayaꞌiyabe aꞌyaꞌma kaꞌisaba kaga abintawe. 


text:
<pb/>Pigoya, wasana uwoma kinaꞌmi mono abuguni, Yuta kina igeba abima intawamapa ikimagini, kaꞌisa kama kina uwaitauguni, igeba aꞌyaꞌma wabe wayape imo kamana yuguni, pi kumatasa kinaꞌmi agasiya puguni, isiguyosaꞌma, Yasoni ntamapinti karuꞌena ima Poroke Sairasike isiguyosantawe. Aibuntini, kana yagarara isibabuma wasana iyobi isitakena untawe. 


text:
Pigoya, isiguyosaꞌma Yasonibe Isu mpono abinta kina kaꞌisabe ibabute, kuma kiye kinaꞌmiti ibabute wantawe. Piya puntini, maya uta wantawe: Maga maga kina iguꞌama maema kamparaga puwaitata kanama taeke ata puratakena ampintawe. 


text:
Aibegana, Yasoniba ibabuma aogi puwaitaye. Piya, igeba wasana waꞌega yagararempa Sisa kamanaꞌwa maema aꞌyugu potama, aogaso waꞌega Isu ae awaga kamana yegana, anosama abae piye, untawe. 


text:
pi kiya kina igeba Yasonibe aokinape uwaitauguni, i ikantanaba mone imuguni, uwa itauguni wantawe. Poroge Sairasige Periya kumata yoga puntase 


text:
<pb/>Pigoya, Isu mpono abinta kinaꞌmiba Poroke Sairasikeba aseka uwaisitaugunisi, Periya kumati wantase. Pitaꞌi uma irosaꞌma, Yuta kinaꞌmi mpono namapi ima mono untase. 


text:
Pigoya, pi kumatasa Yuta kina igeba paru kinane. Tesaronaika kumatasa kina ige kanta kinapa kampaye. Pika monopa igu aseyo puma abintawe. Piya puntini, kamanaꞌwaisi nkagowa abibebe pikenaba asi nasima iyekita kampa punta, mono esapa aisuma abintawe. 


text:
Pigoya, igetisa uwoma kinaꞌmi Isu aegarantawe. Piya, Kariki kiye kinaꞌmi nkwayape to kaꞌisa kinake igeti uma amato puntawe. 


text:
Pigoya, Poro mono uwaimogini abuguna, pi awaga kamanaꞌama Tesaronaika kumati waogini, pika Yuta kinaꞌmi abintawe. Abite, Periya kumati kanama kuma ago kinaꞌmi imo atikebaꞌma, iguꞌama maema aꞌyugu puwaigaintawe. 


text:
Piya puguni, Isu mpono abinta kina igeba Poro otauguna, pi kumapa atate wama kayo wanita uma irosantiye. Sairasige Timotigeba isigeba pabita mintantase. 


text:
Pigoya, Poropa wasanami igeba mabi ababute wama, Atenisi kumata metauguna maya uwaimintiye: Tigeba aꞌwae puma wama ima yiginisi, Sairasige Timotigeba karuꞌena kanaiso, uwaisimiyo, yogini igeba wama uma uwaisitantawe. Poro Atenisi kumata kamana uwaimintiye 


text:
<pb/>Pigoya, Poroba Atenisi kumata isigeka isiwaga puma mintana, kumpari kotiba tabera wairite waogana, agama aguꞌamaba tabera yaku tantiye. 


text:
Pigoya Yuta kinaꞌmi mpono namapi ima, Yuta kina igewaipe Kariki kina kaꞌisa Yuta kina iyegaꞌma mintanta kina igege kaga mono kamana uma abintawe. Pigoya, asi nasi kumati wasana ibatamaba, pabiyama mono uwaimintiye. 


text:
Pigoya, pi kumatasa mono kina igewaipa Epikuriyani kinape Sitowiki kinape, pi kinaꞌmi ige Poroge maka untawe. Aibuntini, kaꞌisa kinaꞌmiba Poroka: Ma kamana yagara aeba nana kamanapaya uramiye, untawe. Pigoya, to kaꞌisa kinaꞌmiba: Aeba aoso amaniꞌama awaga kamana uramiye, untawe. Pigoya, Poro aeba Isu awaga aogi kamanape purintapisa asikena pi kamanape yoginiba piya untawe. 


text:
Piya umagini, maba ka agewapa Ariyopagasi, pitaꞌi ababute ima, maya untawe: Kaeba aoso kamana yempepa, pipa nanawe yene. 


text:
Pigoya, aꞌyaꞌma Atenisi kumatasa kinape to marisa aꞌyo ampintume kinape, igeba asi nasi kasa kamana abite, pabi kamana mare-u me-u puntawe. 


text:
<pb/>Pigoya, Poroba aeba Ariyopagasi kanisore kinaꞌmi nkiyobi asima mima, wasana maya uwaimintiye: Atenisi kumatasa kina, naeba agoripa mayama agauwe. Tigeba asi nasi amaniꞌamaka napi napi puma miyewe. 


text:
Piya, naeba waꞌeriti nasi nasi puma amaniꞌenaripa agakena nasimagi, ima ka aratara pi awaꞌena mayama waintegi aisuwe: Mapa kampa agantompe kasa waꞌega, aeꞌenawe, aisuwe. Pigoya, kana kasa waꞌegaba kampagiri abinta, aeti monoꞌena pota, ae ago urimekiri abiyo. 


text:
<pb/>Koti ma aboratama piꞌna abobori aꞌyaꞌwaemaena toma tomantana atawaentiye. Pi ae mantawamage mawamage agoba mintiye. Pigoya, aeba wasana ayapisa kimaranta namapipa kampa miyabapa miye. 


text:
Piya, kaꞌenaga aguyosagagina wasanama aborama amikenaenaba kampa waintiye. Pipa kampaye. Aewa maga maga kina tae mikenaenabe taumabe aꞌyaꞌwaemaenabe tamiwaeye. 


text:
Pigoya, wasana aipa kaꞌanto aboratama yogana, aepisa aꞌyaꞌma marisa kinapa aboraurite wagana puntawe. Pigoya, aborama mirite wakubompeka, kanape ape aima aewa uratantiye. 


text:
Pigoya, pi tagutasa aguyosagate wama, aewa uma abatakubompeka napima, Waꞌega Koti piya puntiye. Pigoya, aeba pagasaꞌiba kampaye. Abakatepi wasana aiꞌniratama miye. 


text:
Piya pegi: Taeba miyemintanama nkaiꞌniratatagi mima aꞌyaꞌmaenaba pune. Tigetisa abinta kina kaꞌisamiba pabiyama: Taeba Waꞌegawamapisa aborantompene, untawe. 


text:
Pigoya, wasana taeba Koti ntagara mintunemaba, aꞌyugu napima, korirasabe siribarasabe yabatasabe, Koti amankapa pumagini aogi awaꞌena pewe. Pika Kotitisa aborantompe taeba Kotika abekanaba, pi nkawametapa a-peno. 


text:
Paipa abikenaena kampa abima mirite waugunaba, Koti tigama, ataba kampa puritanti, pi kanaba ago aꞌya puwantiye. Pigoya ibaba aꞌyaꞌma maga maga kina tigu aꞌwae piyomagina, urataye. 


text:
Pigoya, kana ka atantegina waintiye. Pi ntagaba maga maga kina agorepa maema aborama, tagu antotapa ka awameta tamikiye. Pigoya, wasana kaꞌwaina pi ntuga penema, purintapisa abage puma, Waꞌega asitama, agowapa purayakintiye, Poro piya uwaimintiye. 


text:
<pb/>Pigoya, Poro aeba purintapisa asikena kamana yogini, kaꞌisa kinaꞌmiba uma ata potauguni, piya to kaꞌisamiba: Pi kamanapa to ka yagaba yega abeno, untawe. 


text:
Pigoya, tarantomi Poroti uma atokaema Isu aegarantawe. Igetisa ka Ariyopagasi kanisore yagara, agewapa Taiyonisiyasi, piya waya ka agewapa Tamarisibe, to kaꞌisabe kagane.<pb/>


text:
Pitaꞌi Yuta yagara ka abatantiye. Agewapa Akura, aeba Pontasi mari aboranti, pigoya wayaꞌwapa Pirisira, aege Itariya mari mintusuguna, wasana waꞌega yagara Korotiyasiba, Yuta kina Aroma kuma akunkitama igarubantiye. Pigoya, isigeba pi kumapa atate, aoso Korinti kumata wama mintusuguna, pitaꞌi Poroba isige uma isibatantiye. 


text:
Pigoya, Poro aeba seri nama pome ntagaragana, Akura aeba pabiyama pabi ntuga pomeka, namankapi mima aoꞌmaeyoginisi kaga puntase. 


text:
Pigoya, Poroba aꞌyaꞌma sabatirapa Yuta kinaꞌmi mpono namapi ima, Yuta kinape mono uwaimima, aegarakena kamana uwaimintiye. 


text:
<pb/>Pigoya, Sairasige Timotigeba isigeba Masetoniya marisaba aꞌwae puma kanausuguna, Poroba mono yugaba esegima puntiye. Piya puntana, Isu aeba taga utaratanta yagara, pi agoba Yuta kina aborama uwaimintiye. 


text:
Piya uwaimogini, igeba kamanaꞌwapa uma kamparaga puma, aeka ata potauguna kaiwatisa iꞌnipa asari pogana tumogana, Yuta kinapa maya uwaimintiye: Ataena pikibe, pi kaintanaba naeꞌenaba kampaye. Tigeꞌenaenawe. Pika mampa nakabiritate to marisa kinaꞌmiti yoga pukuwe, untiye. 


text:
Piya ute, ka yagara agewapa Titiyasi Yasitasi, aeba Kariki yagarama Koti mpono aegaꞌma mintanti, ae namapi ima mintantiye. Kana yagarama ntamapa Yuta kinaꞌmi mpono namankama agora waintantiye. 


text:
Pigoya, pi Yuta kinaꞌmi mpono nama kiye yagara, agewapa Karisipasi, aeba aokinape igeba mono abima Waꞌega aegarantawe. Aibuguni, Korinti kina igetisa uwoma kinaꞌmi mono abima mono wani pasintawe. 


text:
<pb/>Pigoya, ka aseka Waꞌegawama aboramima Poro maya omintiye: Kaeba karuba a-puntana, monopa umaba a-kaso. 


text:
Piya, ma kumatapa nae naokinapa uwoma kina mintaka, uma miyo. Naeba kaege kaga miyokini, wasanamiba ataenaba kampa pugatama kampa kaegukibewe, piya untiye. 


text:
Piya uma omogana, Poro aeba Korinti kumata Koti kamana uwaimima mintogana, opa tonagisarisa kakaga umaema aꞌya puntiye. 


text:
<pb/>Pigoya, ainti Kariyo aeba Akaiya mari tabe kiye yagara puma mintogini, Yuta kina igeba kaga asima Poro kama potamagini, ababute pi kiya yagaramati wama kamana otantawe. 


text:
Ababute wama kampari uma maya untawe: Ma ntagara aeba aꞌyaꞌma wa waya imiyo kamana uma, Kotitisa kasa mono wasiyoma uwaigasima miyema, kampari otantawe. Piya yuguna, 


text:
Poroba kamana ukena pogana, Kariyoba akayotama, Yuta kina maya uwaimintiye: We, Yuta kina, ma ntagara aeba kaintana kuntaꞌena aboramisinta, kamanatipa abosine. 


text:
Pigoya, tigeba uwa kamanatitake kamana agoritake monotitakeraka uma otawe. Pika tigeri kamanaꞌwapa uma aꞌya ataiyo. Pipa nae yugaba kampaye, untiye. 


text:
wasana igeba to ka Yuta kinaꞌmi nkini namatasa kiye yagarawai, agewapa Sositenisi, aepa arakuꞌma kiya yagarama ntama kabe awara tabera aeguma, ataena potantawe. Piya puguna, kiya yagaraba igama uwasuwa puwaitantiye. Poro aꞌwae puma Siriya Antiyoki kumati wantiye 


text:
<pb/>Pigoya, Poro aeba Korinti kumata mimagina, ainti aꞌwae puma wakena puntanaba, mono abinta kina igeka: Aogima miyiyo, uwaitate, wanipisa karebi ima, iyoginisi Pirisirabe Akurabe isigeba aegaꞌma kaga wantawe. Pigoya, Poro aeba Koti nkaobi uma esegi potama, Senkeriya kumata uma irosaꞌma mima, aꞌnopa agabu pukaintiye. 


text:
Pigoya, igeba Siriya mari wakenaraka wanipisa karebi ima, pitasa kaga wama Epesasi kumata uma irosaꞌma, aokina tara isitategina, Poroba Yuta kinaꞌmi mpono namapi ima, Yuta kinaꞌmige mono kamana uma abintawe. 


text:
Aꞌa, kampaya, Koti abi namekapa to kake tigeti aꞌwae puma kanakuwe, uwaitate, igeka: Aogima miyiyo, uwaitate, Epesasi kumati wanipisa karebi to kake ima wama, 


text:
Sisariya kumata uma irosantiye. Pitasa wanipisa karebintisa tumima, Yerusaremi kumati ima, monota aiꞌaru pume kinaꞌmi: Aogima miyiyo, uwaimite, Antiyoki kumati to kake aꞌwae puma wantiye. Poro to yugara waogana kakaga agobintiye 


text:
<pb/>Pigoya, Poro aeba Antiyoki kumata uwaenanto migate, mono kayokayaꞌenara to kake wantiye. Piya puma, Karesiya, Pirisiya maba isigaite to kumati to kumati wantana, Isu nkaegaranta kina kamana uwaimima esegi puwaitantiye. 


text:
<pb/>Piya pogana, Epesasi kumati Yuta yagara ka irosantiye. Agewapa Aporo, aeba Aresanteriya kumata aboranti, pi kana yagaraba tabe abikenaena wantaga, paisa mono isapi aisuma abibebe puwaentiye. 


text:
Piya pogini, Waꞌegawama ominta monopa aogima abintiye. Pigoya, to kaꞌisa kinaꞌmi Yoni mono wani paiꞌitanti awaga kamanape, Isu nkawaga kamanape, omuguna abimagina, Isu nkagogaba kampa napintiye. Pigoya, pi ntagara Karaisiti aborakibi kamanapa esegima aogima uwaimintana, aborantiyemaba kampa napintiye. 


text:
Pigoya, ka yagaba Yuta kinaꞌmi ige mono namapi ima pabiyama monopa kampa aekuru punta, agowapa aogima untiye. Pitaꞌi pi mpono yoginisi, Akurage Pirisira isigeba abite kayone puma agoya potamaginisi, Koti nkagoba aogi uma arupu pomintase. 


text:
Piya pusuguna, Akaiya mari wakena pomepa, Isu nkaegaranta kina igeba ae napiyenawapa esegi potamagini, marotaꞌisa Isu nkaegaranta kina igeꞌena esa mayama kaentawe: Ma ntagara aeba tigeti wakiripa, kayone potaiyoma, kaentawe. Esa piyama kaema amuguna, wama Korinti kumata uma irosaꞌma, Koti kayonena puwaitantemi mono kinapa mono yugarapa tabera iyoꞌmaentiye. 


text:
Pigoya, paisa mono kamana awaꞌena agowapa kuꞌmagina: Isu aeba taga utaratanta yagara Karaisitiwema, pi agowapa wasana iyobi uma aborama uwaimima, Yuta kinaꞌmi kamanapa maema aꞌwa puma maba atantiye.<pb/>


text:
Pigoya, Aporo aeba Korinti kumata mono yuga piyama puma mintogana, Poro aeba kaꞌisa mari ainkima nasi nasi puta, Epesasi kumata uma irosaꞌma Isu nkaegaranta kina kaꞌisa uma ibatama, 


text:
ibigama maya untiye: Tigeba mono abima, Aota Awamusa maentabe ayabayawe, yogini, igeba maya untawe: Kampaye. Aota Awamusa minti, pi awaga kamanaꞌwapa kampa abintune, untawe. 


text:
Piya yuguna, to kake ibigantiye: Tigeba ke nkagera mono wanipa pasintawe, yogini, maya omintawe: Taeba Yoni mpono waninkamana pasintompene, untawe. 


text:
Piya yuguna Poroba maya uwaimintiye: Yoni aeba wasanami ige igu aꞌwae pikibeka wani paiꞌitama maya uwaimintiye: Nakaꞌi kanama miyemiꞌna, aeka abima napima aegaraiyo, untiye. Pi kamana Isuka untiye, Poro piya untiye. 


text:
Wani pasuguna, Poroba iꞌnota ayapa ataogana, Aota Awamusaꞌama igeti tumpima, intebu aꞌwae pugasogini to kamana to kamana uma poropete kinaꞌmi usuma agowapa untawe. 


text:
<pb/>Pigoya, Poro aeba Yuta kinaꞌmi mpono namapi asi nasi imagina, monopa karu kampa punta, opa kakaga mima uwaimima mintantiye. Piya puntana, Koti kabiratakena kamanaꞌama nkagoba uma aborawaimintiye. 


text:
Piya pogini, kaꞌisa kinaꞌmiba iguꞌama esegi pumagini, Isu mpono ikabitama, monota akiyenabi kasa mono kika uma ata puguna, Poroba uwa itantiye. Piya pumagina, Isu nkaegaranta kina ibabuma aki puwaitama, asi nasima ka yagara Tiranasi ae awaꞌena namapi mono uwaimima iyakima mintantiye. 


text:
Piya puma, kaboba tara mima pogini, ainkima Esiya mari Yuta kinape Kariki kinape mintume kina igeba aꞌyaꞌma Waꞌegawama mpono awaga kamanapa abiwaentawe. Siwa ae yakarakiꞌnumpi kamanane 


text:
<pb/>Piya puguna, Kotiba Poropa esegi potaogana, awameꞌenaba agasiya toma tomantana ayapisa puntiye. 


text:
Pigoya pika wasanamiba Poronta autasaenaba maeritegini wama, yonintana ibome kinaꞌmi ita uꞌma aukaya puguni, yonintanawaipa itawaogini kabaꞌma aogi puguna, intabaipintisa ke kinaꞌmiba irosaꞌma iyegaka wantawe. 


text:
<pb/>Pigoya, Yuta kina tonarona tusa kina aꞌyaꞌma maba ainkima nasi nasi pumagini, kaꞌisa Waꞌega Isu nkagera atama ke kinaka maya uwaimintawe: Isu nkage awaga kamana Poro yemi, ae awamuta esegima ugamekana atate wao, untawe. 


text:
Pigoya, tabe mono kiye yagarama ntagara ka, agewapa Siwa, ae yakarakiꞌnu tonaentisa tara umaema kinaꞌmi piya puntawe. 


text:
Piya puguna, ka kewama kamana mayama aꞌwae puwaimintiye: Isupa abibebe puntawe. Piya, Poro nkageba abintuwe. Tigeba aetasa kinatawe, untiye. 


text:
Kewama piya umagina, kana yagara aisepaogana esegi puma, kana yakarakiꞌnu iyeguma kaiwaipa aerutu puwaigasima kora kasu iyeguyogini, ika namapintisa irosaꞌma iyegaka wagaintawe. 


text:
Piya pogini, ainti Epesasi kumata mintanta kina, Yuta kinaꞌmibe Kariki kinaꞌmibe abite tabera iyekuru pumagini, Waꞌega Isu nkagegaꞌeba asagaꞌyuntawe. 


text:
Pigoya, Isu nkaegaranta kina uwoma kina irosaꞌmagini, pai ataena punta pi kamana intawama aseyonabisa uma aborawaentawe. 


text:
Pigoya, uwoma kinaꞌmi kiyoꞌena asebena puma esa uꞌma miyume, pi isapa maete kanama wasanami nkiyobi ampa yaku kaentawe. Piya isaꞌama nkikantanawapa maema aki puntasinta, 50,000 tora puntesine. 


text:
Pigoya, wasanamiba piya puguna, Waꞌegawama mponoꞌamaba aborama anosaurite wagana puma esegi puntiye. Epesasi kumata amani waetaka maka untawe 


text:
<pb/>Pigoya, Poro aeba piyama yoga puma aꞌya ataogana, Awamusa otaogana Masetoniya mabe Akaiya mabe agaite, Yerusaremi kumati wakenaga untiye. Piya puntana maya untiye: Naeba Yerusaremi kumata uma irosaꞌmagipa, to kake kanama wama Aroma kumata uma irosakuwe, untiye. 


text:
Pigoya, wakena puntanaba, abagi yagara tara Timotike Irasitasike uwaisitaoginisi, Masetoniya mari paitama wantase. Piya pusuguna, aewapa Esiya mara to kake amato puma uwaenanto mintantiye. 


text:
Monerase konariyena pome ntagara ka mintantiye. Agewapa Timiteriyasi, aeba Atemisi amani waeꞌwampa amankapa aogiyena uwaenantontoba siribarasa puma ataogini, wasanamiba monerasa ika puguna, aewape aokinaꞌmipe moneba uwoma aborawaimogini, aꞌya wakiyemagini kama potantawe. 


text:
Pigoya, Timiteriyasi aeba aokina igegaꞌe uma aki puwaitama maya uwaimintiye: Naoꞌmitaba, tigeba yogarepa piꞌna moneba aborama tamemi, pipa abintawe. 


text:
Pigoya, ka yagara kanama ampintiye. Poro ae, tigeba ae agoba agama abewe. Aeba Epesasi kumatasabe Esiya marisa kaꞌisa kinapa tabera iguꞌamapa maema aꞌyugu puwaigasima maya uwaimiye: Wasana iyapisa pumaranta koti pipa kumpariꞌena, auꞌwa kampa waintaꞌenawe, uma uwaimiye. 


text:
Aeba piya pekana, yogarempaba auꞌwapa kampa waikiye. Tabe kotire Atemisi ae waꞌeba kasipama ataena pikiye. Piya, Atemisi aeꞌwa nkage awaga kamanaꞌwapa tumima ataena pikiye. Piya pekini, Esiya marisabe to kaꞌisa marisa kinaꞌmibe aꞌyaꞌma ae kamana abima aegaraompeꞌna, age awaga kamanapa aꞌyaꞌma kaka wakiye, piya untiye. 


text:
<pb/>Pigoya, Timiteriyasi aeba aokina piya uwaimogini abite, igupipa igobintanamaba awaitaogini, kegaꞌe uma maya untawe: Epesasi kumatasa Atemisi aeba amani tabewe, piya untawe. 


text:
Piya umagini, kana kumapipa tabe kigaꞌe umagini, tabe kamana aꞌyaꞌma kinaꞌmi untawe. Piya ute, aꞌyaꞌma asima wama akiyena pubume kumati uma aki pikena wantini, igeba Kaiyasike Arisitakasikeba kaga isirakuꞌma isibabute wantawe. Kana yagara taraba Masetoniya yagararaginisi, Poro aegaꞌma kaga nasi nasi puntawe. 


text:
Piya, kaꞌisa Esiya marisa kamani kina Poro aokinaꞌmiba, Poroti kamana atauguna waogini, uma esegi puma kampa wasana aruyenabipa wanema akunkatantawe. 


text:
<pb/>Pi kana kinaꞌmipa napi napiyenawaipa aꞌyugu puwaogini, kaꞌisamiba ka kamana uma kegaꞌe yuguna, to kaꞌisa kinaꞌmiba to kamana uma kegaꞌe untawe. Piya yuguni, uwaena kinaꞌmiba kana aki pume kamanaꞌama agowapa kampa aogima abintawe. 


text:
Kana wasanamiba piya puguni, Yuta kinaꞌmiba Arekisanta abubasanauguna, kana kinaꞌmi abakapi wantiye. Aibogini, kaꞌisa kinaꞌmiba kamana agoba omuguna, Arekisanta aeba aya tugupa puwaitama, kamana antotapa wa waya aꞌyaꞌma uwaimikena puntiye. 


text:
Pigoya, wasanamiba kamana abima, aepa Yuta yagara agabebe pumagini, aꞌyaꞌma kegaꞌe umagini, maya untawe: Atemisi aeba Epesasi kumatasa waꞌega tabewe, piya uma eꞌerota tu awa kegaꞌe untawe. 


text:
<pb/>Piya yuguna, pi kumatasa kusikusi yagara aeba kamanaꞌwaipa uma paru puma, kayone puwaitama maya uwaimintiye: Ma kumatasa Epesasi kina, tigeba ago abintawe. Ma kumapa tae waꞌega Atemisi ae ago kumane. Piya, akuninta yabapa mantarisa tupuma mataꞌi tumintine. 


text:
Tigeba tara yagarara isibabute kanantapa, pipa isigeba mono namapisa kaꞌena maema aꞌyugu puma kuntana pikena kampa kanantase. Piya, waꞌega waete Atemisi, ae akayasotakenaba kampaye. 


text:
Pigoya, Timiteriyasibe yoga kinaꞌwampibe kaga ka yagaramage kamanaꞌwai waintakiniba, kamana ukena yaga aborakini, kiya kina mintati igeti uma yiyo. 


text:
Piya, taeba ibasa yagaba maka uma maꞌena puma ataena pikena pune. Piya pompekini, wasana waꞌega kinaꞌmi abite tagegaꞌe uma tabigaigipa, kamana antotapa nana kamana uwaimukune, untiye. 


text:
Pigoya, kamana uma maka yumepa pabigo paka puwauguna, Poroba Isu nkaegaranta kina igegaꞌe uma, iꞌnana kamana esegima uwaimite, Masetoniya mari wantiye. 


text:
Maba pi againtanaba, monota aiꞌaru pume kina mirite wanta, ige to kake igeꞌma kamana uwaimita, wama Kariki mari uma irosantiye. 


text:
Irosaꞌmagina, pitaꞌi opa kakaga migaite, kayo waniti tumima, wanipisa karebi ima Siriya mari wakenaga yogini, Yuta kina igeba aegukena kamana yuguna abitegina, atate Masetoniya mari mabi wantiye. 


text:
Pigoya, mayaki kinaꞌmi keꞌiba abagi puntawe: Periya kumatasa Sopata, aeba Pirasi ntagarawa, Tesaronaika kumatasa Arisitakasige Sekantasigewa, Tebi kumatasaba Kaiyasige Timotigewa, Esiya marisaba Tikikasige Toropimasigewa sumagini, 


text:
Tauꞌikena yaga, yisiti kampa wainta pareti nakena yagaba aꞌya poga, Piripai kumati wanipisa karebi ima, nayakaꞌmu yaga wama Torowasi kumata uma irosantune. Pitaꞌi irosaꞌma, tonaentisa tara umaema yaga mintantune. Poro Torowasi kumata ka yagara asitantiye 


text:
<pb/>Pigoya, taeba sontara ara naninta nakena aki puntune. Piya puwakana, Poro aeba marekanaba wakena uma mono kamana uma miyogana, aseka nkabubu puntiye. 


text:
Piya puguna, ka yagara agewapa Yutikasi, aeba Poroba monopa eꞌerota yogana, abaku kabira mima awai pegu pumagina awaintiye. Awaita mintometisa abaku kabirisa wareꞌnama, mabi tumpa aeguwaiyogini, asitaumepa ago araginaka yogini, inatisa kakaga maru pumarantatisa tumima aeguyomeka ara aeguntiye. 


text:
Piya pogana, Poroba tumima aepaꞌma asitama wasana maya uwaimintiye: Tigeba aꞌtiyekuruba piyo. Aumaba uwa waintegina aogaye, piya untiye. 


text:
Piya utegina, namapinti ima pareti akobuma imite nate puntiye. Nagaite, igege to eꞌerota mono uwaimogini abima mintuguna marintiye. Marogana itate wantiye. 


text:
Kana wasanamiba kana yagaraba aogaogini namankapinti ababute wamagini, intawamaba tabera paru puma aogima asoya puntawe. Poro Mairitasi kumati wantiye 


text:
<pb/>Pigoya Poro yoga, taeba wanipisa karebi ima Asosi kumati paitama, pitasa aba pikena wauwakana, aewapa uwa mari pi kumati wantiye. 


text:
Pigoya, Asosi kumati wama uma tabataoga, wanipisa karebi ima arupu puma wantune. Wama Mitirini kumata uma irosantune. 


text:
Pitasa wama marogapa Kayosi uma irosaꞌma agaitegi, pabigo pitasa wama to ka yagaba Semosi uma irosaꞌmagi, pitasa wama marogapa Mairitasi kumata uma irosantune. 


text:
Piyama, Poro aeba Pentikositi yagaba Yerusaremi kumata uma irosakena yomekana, pika wanipisa karebi wama Epesasi kumapa agaite, Esiya mintakana kanaꞌwa aꞌya puwasanaga agaite, wama Mairitasi kumata uma irosantiye. Epesasi kinapa iꞌnana kamana uwaimintiye 


text:
<pb/>Pigoya, Mairitasi kumata uma irosantana, kamana ataogini wama Epesasi kumatasa monota kabiyume kina ibabute kanantawe. 


text:
Kanama irosauguna, Poroba kamana maya uwaimintiye: Naeba Esiya mari irosaꞌma, pabigo tigeti yogane agobima puma mintanto, pipa agorasa abintawe. 


text:
Naeba nagegaꞌenepa maete tumima mimagi, nantaraꞌenabi mpima Waꞌegawama kayokayaꞌenaba puma mintantone. Piya, Yuta kina igeba karana natama ataena punataugu, maꞌenabi mpintantone. 


text:
Pigoya, kamana tige urimikenaba kapa kampa airari kaeyuwagana waintantine. Tige aogi piyema, mono kamanapa uwoma akiyenabipe tigeti ntamapipe urimima tiyakima mintantone. 


text:
Piya puma, taeba Kotiti tagu aꞌwae puma, Waꞌegare Isu Karaisititi tamatiti puma mikubompeka, Yuta kinape Kariki kinape esegima urimima mintantone. 


text:
Pigoya, mapa Aota Awamusaꞌama nabaibemika, Yerusaremi kumati wakuwe. Pigoya, wama maroti uma irosakana, piya mayaena abora namikibipa, pipa kampa abintuwe. 


text:
Uwa igaꞌna natakenaenage nanta naukikenaenage maroti nagawa puma waintiye. Pipa aꞌyaꞌma kumati uma irosa ampa irosa poganaba, Aota Awamusaꞌama piyama uma aboranamegi abuwe. 


text:
Pigoya, naeba nauꞌneka aboganaba uwaenaganta pemika kampa naekuruba puwe. Naeba nanta aseyonabisa nagisa aeta aeta wama nayakikibi kiꞌi aꞌya pukuboka nabiye. Pigoya, Koti kaoꞌena agoya kamana uma arakuboka, Waꞌega Isu unatantiye. Yoga, pipa puma aogi pusanaga naumawamaba tabera waiye. 


text:
<pb/>Pigoya, ma ka yekiri abiyo. Naeba Koti kabiratakena urimima, abakatipi miyogiri, nagapa pipa aintiba to kake naorapa kampa nagakibewe. 


text:
Naeba Koti mpono kamana atantipa, pipa aꞌyaꞌma urimiwaentuwe. Kapa kampa kakauwagana waintantiye. Tige aruyenabisa kaꞌwaina pi kamana kampa abikibipa, kaintanawampa naeꞌenaba kampaye. Aeꞌenawane. 


text:
Tige tigeri kiya pumagiri, monoka yagarutipa pabiyama kiya kabiwaitaiyo. Aota Awamusaꞌama ige kiyewema uritantika, tigeba Waꞌegawama mponota aiꞌaru pe kinapa kuratasa ika puwaitantika, igepa igama kiya puwaitaigini pasema miyiyo. 


text:
Naeba abintuwe. Naeba titakanaba, kabu kara awamana tige tibakapi irosaꞌma, yagarupa kampa uwaba itakiye. 


text:
Piya, tigeti tibakapisa wasana asima monoꞌama maema aꞌyugu puma, Isu nkaegaranta kina igewaiti tiba puritakena tutusuritakibewe. 


text:
Pika tigeba aꞌyaꞌwaema yaga aogima kabiyiyo. Piya, kaboba kakaga asekape arape nantaraꞌenabisa tiꞌnana kamana tiyota tiyota urimikenaenaba kapa kampa kasuwagana tumintiye. Pika tigeba napima miyiyo. 


text:
<pb/>Pigoya, mapa Kotiti titama awagaena agoya kamanaꞌwata aki puritauwe. Aeba esegiyenama nkagowampa aꞌyaꞌma aeti atokaenta kina Koti aogiyena imemisa puma, tigepa aintiba mantarisa aogiyenaba to kaꞌisa kinake kaga Koti timekiri maekibewe. 


text:
Naenentabe naoꞌmintabe taeꞌena iseꞌena naya tararasa yoga puwagana aboraoga maentompe, tigeba pipa abintawe. 


text:
Naeba aꞌyaꞌma yuganepa ago tiyakintuwe. Pipa esegima puma kampa esegi pe kina iyoꞌmaeyano. Piya punta, maya kamana Waꞌega Isu aewa untika, napiyeno: Amemi ntagaramaba to ka maeyami ntagarama nkaꞌmuntanawapa asugasaye, iyema, Poro piya untiye. 


text:
Piya puguna, aeba kamana maya uwaimintiye: Tigeba naorapa kampa to kake nagakibewe, yomeka, tabera intaba ikintiye. Aibogini, ababute wama wanipisa karebi metauguna wantiye.<pb/>


text:
Pigoya, taeba igepa itate, ka wanipisa karebi aobibi puma wama Kosi uma irosaꞌmagi, pitasa to yagaba marogapa Arosi wamagi, Patara kumata wama uma irosantune. 


text:
Wama Saiparasiba tayakeꞌmasi waintoga uma agate uwa agasimagi, Siriya marisa aukaꞌi wama Taya kumata uma irosantune. Pita wanipisa karebisa kotapa metaoga, 


text:
taeba kumati ima, Isuti atokaenta kinapa asu ibatama, tonaentisa tara umaema yaga igege mintantune. Piya, Awamusaꞌama: Poro ata potakibeka, uwaimogini, igeba: Poroba Yerusaremi kumatiba aꞌyugu wasanaga, a-nkwaoma omintawe. 


text:
Pita mintuwakana, wakena yaga aboraoginiba, wa wayape araga yagarabe pi kumatasa arosaꞌma, aꞌyaꞌma kina tababugu kepari tumintune. Pigoya, pi kepariba tarakabima nunamu uma: Pigo miyiyo uwaitategi, 


text:
wanipisa karebi ima wauwakini, igeba aꞌwae puma kumati intawe. Poropete Agabasi Poroka meto kamana untiye 


text:
<pb/>Pigoya, Taya kumatasaba wama Toromesi kumata uma irosauwakana, wanipisa karebi wakenaenaba aꞌya puntiye. Pigoya, pitaꞌi mono kina uma ibatama, ka aseka igege waintune. 


text:
Marogapa wama Sisariya kumata uma irosaꞌma, mono kamana uwaiminta nasume ntagara Piripi, uma abatantune. Piripi aeba aposoro yuga iyoꞌmaenta kina, tonaentisa tara umaema kina, ige aruyenabisawe. Ae namapi intune. 


text:
<pb/>Pigoya, pitaꞌi mintuwakana, Yuta marisa poropete yagara ka kanantiye. Agewapa Agabasi, aeba taeti ampa irosantiye. 


text:
Irosaꞌma, pabigo Poronta abamu kanti maema, aewa nkagisa aya kirokaentana maya untiye: Aota Awamusaꞌama aeba mayawe iye: Ma kantiwama nkababa, aeba Yerusaremi kumata wama uma irosakini, Yuta kinaꞌmiba maya potama, to marisa kinaꞌmi nkiyapi atakibewe, iyema untiye. 


text:
Kamana piya yoga, taebe kana kumatasa kinaꞌmibe: Poroba Yerusaremi kumatiba a-nkwanema, ubesuma omintune. 


text:
Omuwakana maya untiye: Nanaga taberapa kubeꞌenaba punatamagiri, nae nantawamapa maema ataena punatakenaga yewe. Naeba Yerusaremi kumati igaꞌna namapi nkamana ikenagabe, Waꞌega Isu nkageraka purikenagabe, kaga aseyo puwe, untiye. 


text:
Piya yoga, to kamana omuwakanaba kampa aboga, atate maya untune: Waꞌegawama nkabikibika aborakibemipa taꞌmu pukune, untune. Yerusaremi mono kiye kinapa kamana uwaimintiye 


text:
Pigoya, Sisariya kumatisa Isuti atokaenta kina kaꞌisa tababugu, ka Saiparasi yagara, agewapa Nesoni, aeba pai Isu nkaegaranti, ae namapi tababute meratantawe. 


text:
<pb/>Piya maroganaba, Poroba Yemisi ntamapi tababoga intune. Ima mintuwakini, monota kabiyume kinaꞌmi aꞌyaꞌma irosaꞌwaentawe. 


text:
Irosauguna, Poroba iyata uꞌma, Koti aoꞌmaema esegi potaogana to marisa kinaꞌmiti mono yuga pogana, auꞌwa aboranti, pi kamanapa aꞌyaꞌma uwaimintiye. Poro kamana abite tabe mono namapi intiye 


text:
<pb/>Poro aeba kamana uwaimima aꞌya ataoginiba, Koti nkage asagaꞌyuma maya omintawe: Taoꞌyagara Poro, kaeba abo. Yuta kinapa uwoma kinaꞌmi Isu nkaegaꞌma ae tuntana puma mintawe. Pigoya, igeba aꞌyaꞌma Mosese kamana ago tumisanaga esegima wasiyewe. 


text:
Piya puntini, kae kamana mayama kanagini abewe: Yuta kina, to marisa kinaꞌmi abakapi miye kina, igeba Mosese kamanapa a-nkuma uwa kasiyoma, uwaimene. Piya untana, yagarawaimpigi itapa araꞌenaba a-puwaitaiyema, Yuta kina taetentanaba a-mpaema miyiyoma, uma akunkitanegini yewe. 


text:
Pigoya, Yerusaremi kumati kanampe, ma kumatasa kina igeba kae kawaga kamana abiwaeyaka, pipa aya pukune. 


text:
Pika taeba kamana ka ugamukubompentana po. Taeti tarawa tarawaki kina mintawe. Igeba Kotiti uma esegi potama, iꞌno nkabiya kampa agagupanta uwa mintawe. 


text:
Pigoya, taeba igeti ugatakana, ige awameta piyaena puma, kaema agunta abasakena ikantana puwaitagini, kaema iꞌnopa agagupakibewe. Kaeba piya pegini, kagamagini kaeka mayama abikibewe: Kamanaꞌwa kanaoga abintompe, pipa kumparine. Aeba Mosese kamana ago aogima wasima miye, ukibewe. 


text:
Pigoya, to marisa Isu nkaegaranta kina igepa pai kamana untompe, pi kamana esa kaema imintompene: Wasanami yaga aeguma kumpari koti kaema agunta abasaꞌatape, korape amema abaema puremi kinape a-ntaiyoma, agabama kamparagaena pikenaenabe kaite aogima miyiyome, pi kamana uma esegima esa kaema imintompene, untawe. 


text:
Piya yuguna, Poro aeba kamanaꞌwai abima, tarawa tarawaki kina igeti uma iyegaraogini, maroginiba i awaena purite tabe mono namapinti intawe. Ima Poroba kamana uma esegi pumaraome kanapa aꞌya kaikena puguna, kaema agunta abasakena aborakibi kanaka, kiya kina igepa uwaimintiye. Poro tabe mono namapi mintogini arakurintawe 


text:
<pb/>Piya uwaimogini, tonaentisa tara umaema yaga uwa mikenaga unta, pipa aꞌya pikena pogana, Poroba tabe mono namapi mintogini, Esiya marisa Yuta kina igeba aepa agate tabera imo kamana yuguni, wasanaba aꞌyaꞌma wabe wayape asimagini Poropa arakurintawe. 


text:
Piya puntini tutusuwaitama untawe: We, Isureyo kina, kanama ampa taoꞌmaeyiyo. Ma ntagara aeba maga maga nasi nasi puma Yuta kina taepa kama puratama, kamana agorepe tabe mono namatepe ma uma ata potama miye. Piya pumagina, kaꞌisa Kariki kina ibabute tabe mono namatepi ampa pasegini, ma aota nama iꞌnintana potawe, piya untawe. 


text:
<pb/>Pigoya, Poro aeba Epesasi kumatasa yagara Toropimasi aege kumati nasi nasi pogini, agantaka: Poroba ababute tabe mono namapi iyema napintawe. 


text:
Piyama napima yuguni, aꞌyaꞌma Yerusaremi kinapa pami pumagini, aꞌyaꞌma kinapa karuꞌena kanama aki pumagini, Poro arakuꞌurite tabe mono namapisaba irosaꞌma, abeꞌi tumintini, karuꞌena kabe akunintawe. Aroma kumatasa kiye aeba Poro ababuntiye 


text:
<pb/>Pigoya, wasanami Poro ababuma aegukena puguna, awaga kamana Aroma irebu kinaꞌmi tabe kiye yagara aeti waogana: Aꞌyaꞌma Yerusaremi kinaꞌmiba maꞌena pikena pewema, abintiye. 


text:
Kamana piyama abite, pabigo irebu kinape irebu kinaꞌmi kiye kinape ibabogini, karuꞌena kana kinaꞌmiti wantawe. Piya puguni, Yuta kinaꞌmi Poro aegu miyumetisaba pi tabe kiye yagarabe irebu kinaꞌwape uma irosauguni, igate uwa atantawe. 


text:
Piya atauguna, kiya yagara aeba agora kanama, irebu kinaꞌwa uwaitaogini Poro ampa arakuruguna, kana kiya yagarama maya uwaimintiye: Igaꞌna tara maete kanama ampa kirokaeyiyo, untana: Mapa kewe. Aeba nanaena piyema, ibigantiye. 


text:
Ibigaogini, uwoma kina wabe wayape abite mintuguni, kaꞌisa kina igeba ka imo kamana uma tabera yuguni, to kaꞌisa kinaꞌmiba to kamana imo kamana tabera untawe. Piya puguna, tabe kiye yagara aeba kana kamanaꞌama nkagoba kampa aogima abintana, yogini irebu kina igeba Poro ababute igewai ntamapinti wantawe. 


text:
Pigoya, Poroba kana namata uma irosaꞌma namapinti ikena pogini, wasanamiba kobe puma ke akukasuguni, irebu kina igeba Poro aepaꞌma wasirite intawe. 


text:
Piya puguni, aꞌyaꞌma kina igeba iyegaꞌma wantini, maya untawe: Pi ntagaraba aeguma kaiyiyo, piya untawe. Poro aewa nkagowa Yuta kinapa uwaimintiye 


text:
<pb/>Pigoya, Poropa ababute nama nkantabaipinti ikena puguna, irebu kinaꞌmi tabe kiye yagara aepa abigama maya untiye: Abo. Kamana ka ugamukuwe, yogana, kana kiya yagarama pami puma maya untiye: Kaeba Kariki kamanapa ayama abintane. 


text:
Naeba napiyopa pai Isipi yagara kaꞌwaina kama tukabikena irebu kinapa 4,000 kina ibabute kaꞌme mpari wantemi, kae pi ntagaragabera, to yagaragawema, abigantiye. 


text:
Abigaogana Poro maya omintiye: Naeba Yuta yagaranawe. Piya, Sirisiya marisa Tasasi tabe kuma wainti, pitasawe. Kaeba abinamega, kamana uwaenanto wasana uwaimeno, yogana, 


text:
abimogana, Poro aeba kabera asima aya nkatamagina, pakama mintuguna, Yuta kamanaꞌwaipisa kamana uwaimintiye.<pb/>


text:
Pigoya, Poroba maya uwaimintiye: Naoꞌmitabe tabe kinaꞌnempitabe, naeꞌne ago urimekiri abiyo, agobima uwaimintiye. 


text:
<pb/>Piya mintuguna, Poro amato puma maya uwaimintiye: Naeba Yuta yagara, Sirisiya mari Tasasi kumata aboranto ntagaranawe. Pigoya, ma kumata ampima anosantone. Tisa yagara Kameriya aeba mono unamoga, tayabamagi ago kamanaꞌwaipa esegima abiwaentuwe. Pigoya, tige ibaba pesa puma, naeba pabiyamagi Koti aegaꞌma esegi puntuwe. 


text:
Pigoya, kasa mono kiꞌi wa kina igepa wabe wayape tabera karana puwaitama, ubuꞌmagi igaꞌna namapi itabumagi, kaꞌisaga otaogini iyeguntawe. 


text:
Monota paitanta kiye yagaramabe, aꞌyaꞌma monota kabiyume kanisore kinape, igeba nae agoba abintawe. Piya, igeba naokinaꞌmi naoꞌmaekena isa kaema namugu, Tamasiko kumati maete wama, marotaꞌi mono kina uma ibatama, igaꞌna ibuꞌurite Yerusaremi kumati ibabute antotaꞌena maekenaenara kanaiyema ibabukena wantuwe, untiye. Poro aeba Isu nkaegaranti kamana uwaimintiye 


text:
<pb/>Pigoya, Poro to maya untiye: Piya, naeba keꞌi wama kagi abebe Tamasiko kumata uma irosakena puwagana, mantabintisa eꞌwasaena pabigo tumima tabera eꞌwasa punatantiye. 


text:
Piya pumagina, napasanaoga mabi wareꞌnama mima, maya kamana yoga abintuwe: Soro, Soro, kaeba nanaraka karana punatata nasene, untiye. 


text:
Piya yoga, naeba: Waꞌega, kaeba kegawe, yuwagana, maya unamintiye: Naeba karana punatata nasempe, Isu, Nasareti kumatasa yagaranawe, untiye. 


text:
Aiyogini, wasana naege wanta kina igeba eꞌwasaenamana agantini, kamana unamintipa pipa kampa abintawe. 


text:
Pigoya, naeba: Waꞌega, nana poma unatane, untuwe. Piya yuwagana, Waꞌegawama maya unamintiye: Kaeba asima Tamasiko kumati wagana, ka yagarama aꞌyaꞌwaemaena utagatantopa kayakima ugameno, untiye. 


text:
Pigoya, yaku eꞌwasaenama naoba aeri kaegasogana tunusuwaogini, naoꞌmi ige nayata urite Tamasiko kumati nababugu wantuwe. 


text:
<pb/>Pigoya, pi kumata ka mono waintaga yagara mintantiye. Agewapa Ananayasi, aeba mono ago kamana wasima miyogini, Yuta kina pabi kumata mintume kina igeba aeka abugunaba aogi puntiye. 


text:
Pi ntagara aeba naeti asu irosaꞌma maya unamintiye: Naoꞌyagara Soro, kaeba kao agao, untiye. Piya yoga, pabigo nao apinaꞌma ae agantuwe. 


text:
Naeba agauwagana kamana maya unamintiye: Tayabamagi ige Koti ae kababumagina, abugaintanaga ugamima, arupu yagarawa agama, awamupisa kamanaꞌwa aboma, ugataye. 


text:
Pigoya, kaeba pi agama abempentanama nkawaga kamanapa aꞌyaꞌma maga maga kina uwaimirite waoma, ugataye. 


text:
Pigoya, mapa ayama uwa miyegana eꞌero pikiye. Kaeba asima, Isuka: Naoꞌmaeyo, omegana, mono wani paikatakana aguntaenagapa asuꞌa peno, unamintiye. Poro piya untiye. Kotiba Poropa to marisa kinaꞌmiti wanema otantiye 


text:
<pb/>Pigoya, Poro to amato puma maya untiye: Pigoya naeba aꞌwae puma Yerusaremi kumati wama, tabe mono namapi ima nunamu asu uma, 


text:
amonta agauwapa Waꞌega aboranamoga agantuwe. Agauwagana maya unamintiye: Ma kumatasa kinaꞌmiba kae kawamupisa nawaga kamana abimaginiba: Aꞌa-o, ukibewe. Pika kaeba karuꞌena Yerusaremi kumapa atate paiꞌma wao, untiye. 


text:
Piya yoga, naeba kamana mayama aꞌwae pomintuwe: Waꞌega, naeba kaegaranta kinapa igaꞌna ibuꞌmagi aꞌyaꞌma mono namapintisa ibabumagi, eru kasutasa iyeguntone. Piya, kawaga kamana unti ntagara Sitibeni aegukena puntini, kaiwai atama aki potaugu kiya kabintuwagini, aeguyugu agamagi naꞌmu puntuwe. Pipa ma kumatasa kinaꞌmiba abiwaentaka, kae kawaga kamanapa kanara uwaimusuwo, untuwe. 


text:
Piya yuwagana, Waꞌegawama maya unamintiye: Kaeba aseyo pega, pagasa mari to kinaꞌmiti naeba ugatakana wao, unamintiye, Poro piya untiye. Aroma kumatasa kiya yagarama Poro kabitantiye 


text:
<pb/>Pigoya Poro piya yogini, igeba ige takae puma mintantawe. Aibuguna, Poroba to kinaꞌmiti wakenaga yogini, tabera imo kamana uma maya untawe: Piya yagaraba aeguma kaiyo. Aꞌyugu aeba mara uwa mikiye, untawe. 


text:
Piya uma imo kamana tabera umagini, kaiwaipa atama pare pare pumagini, iꞌni akaeꞌma abobori mayo maebuntawe. 


text:
Piyama maebuguna iyogana, tabe kiye yagarama yogini, irebu kina namankaipinti Poropa ababute intawe. Ababute iyuguna: Nanaraka imo kamanapa taberapa yewe, uma: Agowapa maema aboratama eru kasutasa aeguyiyema, uwaitantiye. 


text:
Pigoya, igeba igaꞌna agisa ayata kirokaitauguna mimagina, Poroba kiya yagarawai maya uma abigantiye: Tigeba Aroma kina aeꞌwa nkagoba kampa abiganta, eru kasutasa aeguyiginaba pipa kampa kanarasakiye, untiye. 


text:
Piya yogana, irebu kiye yagarawa abite, aeba tabe kiye yagaramati wama maya omintiye: Aya pikibene. Aeba taga Aroma yagaranawe iyema, omintiye. 


text:
Piyama omogana, tabe kiye yagara aeba Poroti wama abigama maya untiye: Kaeba yo. Kaeba taga Aroma yagaragawo, yogana, Poroba: Pipa tagane, untiye. 


text:
Piya yogana, tabe kiye yagara aeba maya untiye: Naeba uwoma mpone kasima Aroma kinaꞌena puntuwe, yogana, Poroba maya aꞌwae pomintiye: We, naeba piyaba kampa puntuwe. Ampa yakari punatantemi, Aroma ago yagaranawe, untiye. 


text:
Piya yogini abite pami pumagini, Poro aegukena kinaꞌmi pabigo uwa atantawe. Pigoya, irebu kinaꞌmi tabe kiye yagara aeba: Poro taga Aroma yagarawema abite: Nanaraka piya potauwema, aekuru puntiye. 


text:
<pb/>Pigoya marogana, Aroma kumatasa kiye yagara aeba Yuta kina igeba nanaraka Poropa kampari otawema, pi agowa abikena yogini, tabe Yuta mono kiye kinape aꞌyaꞌma mono kanisore kinape aki puntawe. Aki puguna yogini, irebu kina igeba Poro iyobaꞌatauguni ababute tumimagini, akiyenawaipi iyobi asitantawe.<pb/>


text:
Pigoya, Poro aeba Yuta kanisore kina igabebe puma kamana maya uwaimintiye: Naoꞌmitaba, naeba Koti nkaobi kayokayaꞌenaba kamparagaenaba kampa punta, purite kanama mintantoka puma miyuwe, untiye. 


text:
Piya yogana, monota paitanta kiye yagara Ananayasi aeba wasana Poro agora mintume kina ige: Awamu airisaiyo, uwaimintiye. 


text:
Piya uwaimogana Poro maya omintiye: Arigautapa aogi pegina, kagukauꞌamaba ago abararaye. Kotiba kaepa kaegukiye. Kaeba nana piyema ago kamanaꞌama maema parutu pikena yuga puntana, pi ago kamana akayuma naeguyiyema uwaimenema, omintiye. 


text:
Piyama omogini, wasana agora mintume kinaꞌmi maya untawe: Ayama kaeba Koti mponota paitanta kiye yagarawaka uma ata potane, untawe. 


text:
Piya yuguna Poroba maya untiye: Naoꞌmitaba, naeba paitanta kiye yagaraba aepa kampa aogima agabebe puntuwe. Mono isaꞌama maya iye: Kaeba kiya kinakapa a-nkuma ataba potao, iye. Naeba pi kamanapa abintuwe, untiye. 


text:
<pb/>Pigoya, kiya kina kaꞌisa Sarusi kina mintumepe to kaꞌisa Parasi kina mintumepe, pipa Poroba napimagina, pi akiyenabi kamanapa tabe puma maya uwaimintiye: Naoꞌmitaba, naeba Parasi yagaranawe. Piya, Parasi kinaꞌmi tupisa aborantuwe. Purintapisa asikenaena wainti, pi kamana wasiyoka kaꞌisa kinaꞌmiba kamana unatawe, untiye. 


text:
Kamana piya yogini, Parasi kinaꞌmibe Sarusi kinaꞌmibe igeba akakayoꞌna puguna, kiya kinaꞌmitiba atataraꞌena aborantiye. 


text:
Piya, Sarusi kina igeba purintapisa asikenabe, enisore kinape, amani kinape, pika abugunaba tagantanaba kampa puntiye. Parasi kinaꞌmiba aꞌyaꞌma pika taga untawe. 


text:
Pigoya, pika akiyenawaipipa tabe kamana maka untawe. Piya untini, Parasi kinaꞌmi ige iyoꞌmaeyume mono tisa kina kaꞌisa asima esegi kamana uma maya untawe: Taeba ma ntagarama ataenaga abompepa kampaye. Enisorepera amani kinaꞌma kamana omintakapa ayawe kamana otakune, untawe. 


text:
<pb/>Pigoya tabera maka yuguna, kana tabe kiye yagara aeba Poro uma paibu puma akisebasanaga aekuru pumagina, yogini irebu kinaꞌmi kanama, wasana abakapintisa Poro ampa ayakana uma paibute namankaipinti ababute intawe. 


text:
<pb/>Pigoya, pabi aseka Waꞌegawama Poro agora aboramima maya omintiye: Kaeba mata Yerusaremi kumata kamanaꞌne uma aborampesa puma, pabiyama Aroma kumati uma aborao. Pika napima esegima miyoma, omintiye. Yuta kinaꞌmi Poro aeguma kaikena kamana untawe 


text:
<pb/>Pigoya marogini, kaꞌisa Yuta kinaꞌmi aki puma kamana uma esegi pumagini maya untawe: Taeba Poro aeguma kaikune. Kampa aeguntapa nanintabe wanipe kampa nakune, uma esegi puntawe. 


text:
Pigoya, pi kinaꞌmi tabe mono kiye kinaꞌmitibe monota kabiyume kinaꞌmitibe wama umagini aborawaimima maya uwaimintawe: Taeba nakenaba aꞌa-o uma mima, Poro aegugaite pintanaba nakunema uma esegi pune. 


text:
Pika tigebe to kaꞌisa kanisore kinape, Aroma kiye yagaramati kamana mayama ataigina wano: Kaeba Poro tae akiyenabi otagana kanaka, kamanaꞌwapa to kake uma aogi penoma, omiyo. Piya, kamanati abima piya pekapa taeba Poropa keꞌi aegukune, piya untawe. 


text:
<pb/>Pigoya, Poro nkamagantawampa kana aegukena kamanapa abitegina, irebu kinaꞌmi ntamapi ima Poropa uma omintiye. 


text:
Omogana, Poroba irebu kinaꞌmi kiye yagara ka kegaꞌe uma maya omintiye: Kaeba ma ntagaranto ababute Aroma kiye yagaramati wagana kamana ka omeno, untiye. 


text:
Piya yogana, pi ntagara aeba kana yagaranto ababute tabe kiye yagaramati wama maya omintiye: Igaꞌna namapisa yagara Poro, aeba nagegaꞌe uma unamegi: Ma ntagaranto kamana ugamenema aba pogara kanause, untiye. 


text:
Piya uma omogana, tabe kiye yagara aeba kana yagaranto ayakana urite abiri metamagina: Aya kamana unamikibenema, abigantiye. 


text:
Piyama abigaogana, kana yagarantoma maya omintiye: Yuta kinaꞌmiba aiba kaeti kamana atagatakena uma abewe. Igeba kaeka Poro kanisore akiyenawaipi ababute wama agowa maema aboraoma, kumpari ugamikibewe. 


text:
Ugamiginapa, kamanaꞌwaipa a-nkabo. Wasanaba 40-wa kinaꞌmi Poro aeguma kaikenaga umagini, keꞌi minaena puma mintawe. Igeba nanintabe wanipe aꞌa-o uma mimagini, Poro aegugaite pintanaba nakenaga uma esegi pewe. Piya puntini ago aseyo puma, kae kamanaka agawa puma mintawe, omintiye. 


text:
Piyama omogana, tabe kiye yagara maya uma otantiye: Kaeba kamana aborama unamempepa, pipa wasana kapa a-nkuwaimo, piya omimagina agarubantiye. Igeba Poro ababute Sisariya kumati wantawe 


text:
<pb/>Pigoya, Aroma kiye yagara aeba irebu kinaꞌmi kiye yagara tara isigegaꞌe uma maya uwaisimintiye: Tisigeba yisigini, irebu kina igisarasa wakena kinapa 200-wa, osi akabata wakena kinapa 70-wa, wanta ire urikena kinapa 200-wa sumagini, piꞌnagiba aseyo puma, aseka naeni kirokira Sisariya kumati waiyo. 


text:
Poronta osi yaga, mara mikenaena potaiyo. Piya potamagiri, pasema kabimagiri kiya yagara Pirikisi aeti ababute waiyo, untiye. 


text:
Naeba Korotiyasi Arisiyasinawe. Kaeba pi mparisa kiya yagarane Pirikisi, kaeꞌena esa mampa kaeyuwe. 


text:
Piya, Yuta kina igeba wasana ma ka arakuꞌma aegukena pugu: Aeba taga Aroma yagarawema, piyama abite, naebe irebu kinape wama iyapisa iyobatompene. 


text:
Ababute wamagi ago kamanaꞌwaitaka otaugu mayama abitone: Pi kaꞌena mono igeꞌena maema aꞌyugu puwaitayema, otatawe. Piya, kampa ataena pogana igaꞌna namapi mikena ikape aegukena ikape kampa waintiye. 


text:
Pigoya, igeba minaena puma Poro aegukena yega abite, kaeti otaogana iye. Piya, kamana ota kina igepa pabiyama uwaitakini kaeti ima kamanaꞌwaipa ugamikibewe, piyama kaema omintiye. 


text:
<pb/>Pigoya, irebu kina igeba kiyawaimpa nkawamu wasimagini, Poropa aseka ababute wama Antipatirisi kumata uma irosantawe. 


text:
Pigoya marogini, irebu kina igeba namankaiti aꞌwae puma kanauguni, osi akabata mima waume kina ibiwai Poropa ababute wantawe. 


text:
Wama Sisariya kumata uma irosaꞌmagini, pi kumata kiya yagaraba esapa memimagini, Poropa ae aora ababute ampa asitantawe. 


text:
Piya yogana abite maya omintiye: Kamana ugata kina kanama ampa irosaigi, kae kamanapa ukune, untiye. Piya uma irebu kina uwaimogini, tabe yagara Eroti kimaraome aki pukena namapi ababute mesutamagini kabintawe.<pb/>


text:
Pigoya, ainti nayakaꞌmu yaga aꞌya pogana, monota paitanta kiye yagara Ananayasibe, to kaꞌisa monota kabiyume kinape, to ka kamana unta yagara agewapa Tetarasibe, igeba Sisariya kumati tumima, Poro kamana pi kiya yagarari uma ukena aborantawe. 


text:
Pigoya, kiya yagaraba Poroka kegaꞌe yogana ampa irosaogana, Tetarasi aeba kamana otama maya omintiye: Aogi kiya yagarare Pirikisi, kaeba kanarama kabirataka aogi paruyenabi miyune. Piya, kaokina taeka abima tara puma taoꞌmaeyakana, 


text:
Ma ntagaraga abokanaba aeba maka uma kaniꞌena wantaga, aꞌyaꞌma mari miye Yuta kina igepa iguꞌama maema aꞌyugu puwaigasaye. Piya pumagina, Nasareti yagarama tupi tabe yagara miye. 


text:
Pigoya, tabe mono namatepa iꞌnintana potakena pegi, abatama arakuritune. (Piya putompeka, taeba ago kamanatetaka kotiyena potauwakana, 


text:
pigo irebu kinaꞌmi tabe yagara Arisiyasi aeba kanama ampa esegi pumagina, tayapisa tapaꞌma agarubakasima, 


text:
kamana yoga, otaompe kinapa kaeti ampa aborama ugamune.) Pika kaega aepa abigama, ae agoba abima aꞌyaꞌma otaompe kamanapa aogima abo, Tetarasi piya untiye. 


text:
Piya yogini, Yuta kinaꞌmiba aoꞌmaema kana kamanapa uma esegi puntawe. Poro aeba Pirikisi kamana omintiye 


text:
<pb/>Pigoya, kiya yagara aeba Poro ayatasa awame poyakogana, kamana maya untiye: Kaeba mampara uwoma kaboba kabima miyempe, pipa napimagi kamanaꞌnepa nantawama aogiyenabisa ukuwe. 


text:
Naeba Yerusaremi kumati mono nama pasikena asu mintogana, nagisarisa tara tumpaema yaga aꞌya piye. Pi kamanaka wasana ibigagini ugamikibewe. 


text:
Tabe mono namapipe, to kaꞌisa mono namapipe, kumatibe, kaꞌwainageba maka uma uwoma kinaꞌmigeba maꞌena puwaginiba kampa kapa nagantawe. 


text:
Pigoya, to ka uma aboramekana abo. Kasa kiꞌama pako piyemagini yepa, pipa taga pabiya pone. Piya, aꞌyaꞌma mono ago kamanape poropete kinaꞌmi kamanape abima aegaꞌmagi, tayabamagi ige Koti kayokayaꞌena potauwe. 


text:
Piya, ainti arupu kinape antage kinape purintapisa asikena kana aborakibika, ma Yuta kinaꞌmibe naeba kaga napi napi puma agawa puma miyune. 


text:
<pb/>Pigoya, naeba kaboba kaꞌisa to mari mima, monotaka kaꞌisa kusi kina iyoꞌmaekena monebe, Koti amitompentanabe, maema aki pumagi, Yerusaremi kumati wasana taokina igeti maete kanantone. 


text:
Piya, nauꞌnempa aogi penema puma kunka kaema agunta abasakena aseyo puma tabe mono namapi ima mintuwagini nabatantawe. Pitaꞌi wasanaba kampa aki puma, kampa maka kamanapa untuwe. 


text:
Esiya marisa kaꞌisa Yuta kinaꞌmi igege pitaꞌi mintantone. Piya, igeti nae kamana waintakiniba, mataꞌi kanama kae kaobi ampa unataiyo. 


text:
Piya, naeba ige abakapi mima ka kamanaꞌanto kegaꞌe yuwagana kampa aogi puntiye. Pipa mayamawe: Purintapisa asikenaena waintika, pi kamana wasiyoka kamana unataga abakatipi mampa mintuwe, untuwe, Poroba piya untiye. 


text:
<pb/>Pigoya, kiya yagara Pirikisi aeba kasa monoꞌama ki awaga kamana abibebe puntika, aeba Poro kamanapa kampa uma uwa atategina, maya uwaimintiye: Irebu kinaꞌmi tabe kiye yagara Arisiyasi aeba Yerusaremi kumatisa tumeka, kamanatipa uma aꞌya pukuwe, untiye. 


text:
Piya ute, irebu kinaꞌmi kiye yagara maya omintiye: Tigeba Poro kiya kabitama esegimaba igaꞌna namapipa a-nkataiyo. Piya, aoꞌmi aꞌmuntana amikena pigiripa, a-nkakuno, piya omintiye. Poro aeba tara kabu igaꞌna namapi mintantiye 


text:
<pb/>Pigoya, kaꞌisa yaga aꞌya puwaogana, Pirikisi aeba Yuta waeꞌwa Turusirage kaga mima, Poropa kegaꞌe uma omogana, Karaisiti Isu mponopa aegarakena kamana uwaisimintiye. 


text:
Pigoya, Poroba arupu puma mikenaenabe, auꞌama kabima mikenaenabe, antotaꞌena aborakibi kamanape yogana, Pirikisiba aekuru puma Poro maya omintiye: Kanarana, wao. Ainti to kake yega abukuwe, yogini, toba igaꞌnabi menkatantawe. 


text:
Pigoya, pi kiya yagaraba: Poroka uwa mone ika puma namikibayawe, umagina, asi nasi agegaꞌe uma aege kamana uma abintase. 


text:
Piya pogana, kaboba tara aꞌya pogana, kiyaba to ka, agewapa Posiyasi Pesitasi, aeba Pirikisi mparu maeyogana, Pirikisiba Yuta kina apa kamana uwaimite, Poroba igaꞌna namapi mintogana, atate wantiye.<pb/>


text:
Pigoya, Pesitasiba kabikibi mpari ampimagina, kakaga yaga migaite Sisariya-isa wama Yerusaremi kumati intiye. 


text:
Ima asu irosaogini, Yuta kinaꞌmi tabe mono kinape to kaꞌisa kiye kinape aeti uma irosaꞌmagini, Poroka kamana omintawe. 


text:
Piya omimagini, igeba: Poro otagana Yerusaremi kumati kananoma, esegima abigantawe. Igeba keꞌi mina aꞌma Poro aegukenaga napimagini, kiya yagarapa piya omintawe. 


text:
Piya yuguna, Pesitasiba maya uwaimintiye: Poro aeba Sisariya kumati igaꞌna namapi mintegi, naeba aro ntaganto pabitaꞌi aꞌwae puma tumukuwe. Pitaꞌi tumpa agakuwe. 


text:
Tigeba Poro kamana otakena puntiripa, tigetisa kiya kina naege kaga tumima, igeba kamanapa otaiyo, untiye. 


text:
<pb/>Piya ute, tonaentisa kakaga umaema yagawo, naya taraꞌmu yagawo, Yerusaremi kumati migaite, Sisariya kumati wama tumintiye. Piya maroganaba, kamana ukena namapi ima maraꞌmintana, yogini Poro ababute intawe. 


text:
Namapinti iyogini, Yerusaremi kumatisa Yuta kinaꞌmiba kobe pumagini esegima kamana otantawe. Piya kamana otaumeꞌna auꞌwapa kampa aborantiye. 


text:
Piya yuguna, Poroba kamanaꞌwai aegumagina maya untiye: Naeba Yuta kinaꞌmiti ago kamanatipe, tabe mono namatipe, Aroma tabe waꞌegari Sisape, kapa kampa aguntaba potauwe, untiye. 


text:
Piya yogana, Pesitasi Yuta kinapa uma paru puwaitama Poropa abigama maya untiye: Kaeba abega, Yerusaremi kumati kababute ima pitaꞌi kamanakapa uma aꞌya penoma, abigantiye. 


text:
Piyama abigaogana, Poroba maya omintiye: Tabe wasana waꞌega yagara Sisa ae kamana namapi mintogana, nae kamanapa mata uma aꞌya pegana, pipa kanarane. Kaega agonepa abintane. Naeba Yuta kina ataenaba kapa kampa puwaitantuwe. 


text:
Naeba ataenaba kapa maema aboraosinta, naegukena yekapa naukaba kampa karuba posine. Pi igeba kumpari kamana unataka, uwa intawama paru puma aogi penema, unataganaba, kampa aogi pikiye. Pika tabe waꞌega Sisa kamanaꞌnepa uma aꞌya penema yuwe, Poro piya untiye. 


text:
Piya yogana, Pesitasi aeba kanisore kinaꞌmige kamana uma abirite, Poro maya omintiye: Tabe waꞌega yagara Sisaka yempeka, kaeba Sisati wagana kamanakapa abenoma, omintiye. Pesitasi Poroka Agaripa abigantiye 


text:
<pb/>Pigoya, kaꞌisa yaga aꞌya puwaogana, waꞌega yagara Agaripabe anonanto Penisibe isigeba Sisariya kumati tumima Pesitasi isiyoꞌena puntase. 


text:
Pigoya uwoma ntagaba isigeba aege mintusuguna, Pesitasi Poro kamana pi waꞌega yagara omintana, maya omintiye: Pirikisiba igaꞌna yagara ka atate wagina mintiye. 


text:
Piya, naeba uma irosaꞌma Yerusaremi kumati iyuwagana, tabe mono kiyebe monota kabiye Yuta kinaꞌmibe igeba naeti ampa aki puma: Kana yagara aeguyegana purenoma, unamugu, 


text:
naeba kamana antotapa maya uwaimintuwe: Aroma kina taeba uwa kamanatakaba ka yagaraba kampa uwa aegukune. Marupa taeba kana yagarabe ota kinape kaga igegaꞌe uma, torisa kamanape torisa kamanape kaga abimagita antotaꞌena otakune, uwaimintuwe. 


text:
Piya uwaimuwagini, Yuta kinaꞌmiba naeti kanauguna, pabigo maroga igepe aepe kamana abikena namapi ampa maraꞌmimagi aki puwaitantone. 


text:
Pigoya, kamana ota kinaꞌmi asimagini, ae aguntaenawapa uma aborakibewe, yuwagini, kampagini uma aborantawe. 


text:
Piya, igeba, wasana purinta ka agewapa Isu, aeba asima mintiye, Poro iye. Pi yi kamanape monoꞌwaika imo kamanape untawe. 


text:
Pigoya, naeba piya kamanaka kunta pumagi, Porokaba: Yerusaremi kumati iyega, kamanakapa pitaꞌi uma aꞌya penoma, omintuwe. 


text:
Omuwagana, Poro aeba: Waꞌega yagara Sisa kamanaꞌnepa uma aꞌya natakiye, untiye. Pigoya Poro aeba Sisati wakena yaga aborakapa, naeba yekana igaꞌna namapi ataogana agawa puma mintiye, Pesitasi piya omintiye. 


text:
Piya uma omogana, Agaripaba maya untiye: Naeba pi ntagara ae kamana ka yeka abisanaga nabiye, untiye. Piya yogana, Pesitasiba: Kanarakana aiba abikibene, untiye. 


text:
<pb/>Pigoya marogana, Agaripabe Penisibe isigeba isiwaꞌenaba aogiyena purite akiyena namapi iyusuguni, irebu kinaꞌmi tabe kiyebe pabi kumatasa tabe kinape kaga intawe. Iwaeyuguna, Pesitasi yogini Poro ababute intawe. 


text:
Ababute iyuguna, Pesitasiba kamana maya uwaimintiye: Wasana waꞌega yagara Agaripabe, wasana kaꞌisa naokinape, kamanaꞌnepa abiyo. Ma minti ntagara aekaba aꞌyaꞌma Yuta kinaꞌmiba Yerusaremi kumatibe mataꞌibe tabera imo kamana uma: Aeba a-mpiyeno, untawe. 


text:
Piya yugu, naeba agauwapa aeba aeguma kaiyemantanaba kampa puntiye. Pigoya, tabe waꞌega yagaramaka yemika aeti otakana wakiye. 


text:
Pigoya, kamana auꞌwapa aguyosaꞌmagi, tabe kiye yagarane mpanta esa kaekenagaba kunta pumagi, ma ntagaraba waꞌega Agaripa kaeti ababuma, aꞌyaꞌma ma kinaꞌmiti tiyobi ataogana mintiye. Pigoya, tigeba agowapa maema aboraigipa kamanaꞌwapa kaeyakana wakiye. 


text:
Piya, naeba igaꞌna yagara kaꞌwaina kaintanawampa kamana kampa kaenta Sisati uwa otakana wasanaga, aboganaba kampa aogi pikiye, piya untiye.<pb/>


text:
Pigoya, Agaripaba Poro maya omintiye: Kaega agogapa yega abeno, omogana, Poroba aya nkasa puma kamanaꞌwa maya omintiye: 


text:
<pb/>Yuta kinaꞌmiba asi nasiba kamanaꞌamana unatama miyewe. Pika kaꞌisa waꞌega yagara Agaripa, kae kaobi ibaba usanaga nantawama aogi piye. 


text:
Pi kae Yuta kina monotaka maka yompentanaba to kaꞌisaena pompentanarempa nkagoba abintana, pika kaeba abima paru puntaga, kamanaꞌnepa yeno. 


text:
<pb/>Pigoya, naeba inamu ntagaranto maneta anosama Yerusaremi kumata ampimagi, naeba kamana aogima abima anosauwagini, ago nagana abintawe. 


text:
Pika Yuta kina pai nagantaꞌnagiba mikenaenanempa nkagoba agantawe. Naeba Parasi yagara monoꞌama nkanontana punta kina, ige aruyenabi mintantone. Piya, agone agama abinta kinaꞌmi ampa yegana kanarasa misine. 


text:
Piya, pi kamanaꞌama nkauꞌwa aboranema, Isureyo aruyena nagisarisa tara tumpaema kina igebe naebe Kotiti mono uma asekape arape agawa puma miyune. We, waꞌega yagara, agoba pitaka Yuta kinaꞌmiba kamana unatawe. 


text:
<pb/>Pigoya, naeba Isu, Nasareti kumatasa, ae age awaga kamana aguya aiyekana aꞌyugu penema yoganepa uwomantana puntone. 


text:
Yerusaremi kumata piya puntone. Piya, tabe mono kiye kina igeka yuwagini esa namugu, Kotiti atokaenta kina tabera karana itamagi, iyeguma igaꞌna namapi ibabuwaitamagi, puriyemagi piya puwaitama naege owe uwaitantone. 


text:
Yuta kinaꞌmi ige mono namaka namaka nasi nasi puma, pi kina iyeguyuwagini, Isu nkage uma ata potayema uwaitantone. Pigoya, naeba esegima karana puwaitama, pagasa kumati wama iyeguma igarukarebaꞌma mintantone, Poro piya untiye. Poro aewa Isu nkaegaranti kamana uwaimintiye 


text:
<pb/>Piya untana, Poro to maya untiye: Piya puwagini, tabe mono kiye kinaꞌmi igeba esa namima unataugu, Tamasiko kumati wakena wantone. 


text:
Wauwagana kagi abebe pogana, mantarisa yaku eꞌwasaena ka tumima naeꞌnepe naokinaꞌmipe eꞌwasa puratantiye. We, waꞌega yagarane, pankama nkeꞌwasaenaba asugasima to awameta agantuwe. 


text:
Pigoya taeba mabi wareꞌna mima, kamana ka Yuta kamanapisa naeba mayama abintone: Soro, Soro, kaeba nanaraka karana punata nasima miyene. Kaeba akenanaenara aeguma erutakaꞌya puma kaeka kauka kauki nakiyena pene, unamintiye. 


text:
Piya unamoga, naeba: Waꞌega, kaeba kegawe, yuwagana, maya unamintiye: Karana punata nasima miyempe Isu naewe. 


text:
Piya, kaeba asima kagisa aema miyo. Naeba ma kayokaya kinaꞌne kababikena aboragamuwa, pika kaeba ma agampentanaba pipa ainti kayakekana agakibena, pika nae nawaga kamana ukena kinaꞌnentana puma miyo. 


text:
Naeba Yuta kinaꞌmike to marisa kinaꞌmikega uma kauꞌima kaoꞌmaekuwe. Piya, to marisa kinaꞌmiti ugatakana, 


text:
uma iyo agawaitagini, tununtanaba agama ikabitate eꞌwasaena maekibewe. Piya, Satani esegi yugaba kaite Kotintana pikibewe. Piya, aguntaenawaipa asuꞌa puwagini, naeti imatiti puma aota minta kinaꞌmi nkaruyenabi uma pasikibewe. Pikaga ugatauwe, unamintiye, Poro piya untiye. Mono yuga punti kamana Agaripa omintiye 


text:
<pb/>Poro kamana piya untana, to amato puma maya untiye: We Agaripa, waꞌega yagaraneka, naeba pi mantarisa kamana abima wasiyuꞌma, 


text:
pika maru Tamasiko kumatasa kinape, Yerusaremi kumatasa kinape, Yutiya ma ago kinape, aꞌyaꞌma to marisa kinape, igeba aꞌyaꞌma igu aꞌwae pumagini Kotika uma igu aꞌwae pikenaenama nkauꞌwa maema aboraiyema, pika mono uwaimima mintantone. 


text:
Pigoya, Koti aewa naoꞌmaerite kanagi, mono kamana untopa uma miyuwe. Piya puma mata mimagi, wasana ima minta kinape tumima minta kinape aꞌyaꞌma urimuwe. Pipa aoso kamanaꞌnane. Poropete kinaꞌmibe Mosesebe Koti aborakibintanaga kaemaranta, pi kamana yuwe. 


text:
Pi Koti utaratanti ntagara Karaisiti, aeba tabera aukima purenema otanta, pipa ago purinta kina igetisa paitamagina asima, Yuta kinape to marisa kinape eꞌwasa kamanaꞌwa maema aborawaimenema otanta, pi kamana wasiyuwe, piya untiye. Poro Agaripa Isu nkaegarakena kamana omintiye 


text:
<pb/>Pigoya, Poro aeba agowapa uma arupu pumagina kamana piya uwaimogana, Pesitasiba tabera kegaꞌe uma maya untiye: Poro kaeba aibo yagaragawe. Esapa uwoma aisekana abikenaenagampaba aꞌyugu piye, untiye. 


text:
Piya yogana, Poroba maya omintiye: We Pesitasi, kaeba tabe yagarane, naeba aibo yagara kampa mintuwe. Naeba arupu kamana taga suwe. 


text:
Piya, kamana yoꞌna agowapa waꞌega yagaramaba kanara abintiye. Aeta aseyo puma yuwe. Pi yontanaba kakantanabi kampa aborantiye. Pikaba waꞌega yagaramaba agewama aowamaba agama abiwaentiye. 


text:
We, waꞌega yagara Agaripa, kaeba poropete kinaꞌmi kamanapa abibebe puntano. Naeba ago abintuwe. Kaeba abibebe puntane, untiye. 


text:
Piya yogana, Agaripaba Poropa maya omintiye: Kaeba agaro ntaganto naeba aegaꞌma Karisiteni yagara mikuwoma, napiyempene, untiye. 


text:
Piya yogana, Poroba maya untiye: Aro ntagantowo, eꞌero ntagawo, kaebe, aꞌyaꞌma nae kamana ibanto abe kinape, kaga nae nabemika tigeba nae posa puma aegaraiyoma, yuwe. Igaꞌna kina mintokaba kampa yuwe. Monoka yuwe, untiye. 


text:
<pb/>Piya yogini, waꞌega yagarabe, pi kiya yagarabe, Penisibe, aꞌyaꞌma to kaꞌisa kinape, asima wagana puntawe. 


text:
Wagana puntini, mare-u me-u pumagini maya untawe: Ma ntagara aeba aeguma igaꞌna pemintanaba kampa piye, piya untawe. 


text:
Pigoya, Agaripaba Pesitasi maya omintiye: Kana yagara aeba Sisaka kamanaꞌwapa uma aꞌya atanemaba kampa yemisinta, kaeba kanara iyoba atakana wama uwa miyemisine, untiye.<pb/>


text:
Pigoya, Aroma kinaꞌmi mpari wakena yaga agarosaogini, igeba yuguna, Aroma irebu kinaꞌmi kiye yagara, agewapa Yuriyasi, aeba Sisa ae aruyenabisa, aeba Porope to kaꞌisa igaꞌna kinape ibaboga, taeba wanipisa karebi intune. 


text:
Pigoya, pi wanipisa kareba Ataramitiyamu kumatasawe. Pipa Esiya mawama awamorisa kumati nasi nasi pikena wanipisa karewe. Pigoya, pi kana wanipisa karebi ima, Masetoniya yagara ka, agewapa Arisitakasi, Tesaronaika kumatasa yagara, aege kaga wantune. 


text:
Pigoya, maroganaba Saironi kumati waogana, Yuriyasiba Poropa kayone potama abimogana, kumati ima aokina igaogini keꞌi nakena nanintaba amintawe. 


text:
Pigoya, pi kuma atate kayo wanita to wauwagana, ponta kanama tamo akase poga, atate wauwampetisa purite kanama tababute Saiparasi ma agori aegago puma wantune. 


text:
<pb/>Pitaꞌi uma irosauwakana, irebu kiye yagarama to ka Aroma wakena wanipisa kareba aguyosagantiye. Aguyosaꞌma ka Aresanteriya kumatisaba ka agantiye. Agategina, tababoga pitaꞌi intune. 


text:
Ima wanipisa kareba uwoma ntaga pase pasema waoga, wama Naitasi kuma waintome agora uma pasema uma irosantune. Piya puwakana, pontawama tamota aima tarakukasoga, atate to ka kiꞌi wantune. Wamagi, Kariti ma agori aegago puma wama Sarimoni kuma agaite wamagi, 


text:
to pasema wama, Aresiya kuma agora wamagi, ka kuma agewapa Aogi Migarakena Kuma, pitaꞌi uma irosantune. 


text:
<pb/>Pigoya, uwoma ntaga aꞌya puwaogana, Yuta kinaꞌmi naninta aꞌa-o ukena yaga wagasogana, ponta pumagina wani aigaꞌyoꞌya pukena yaga aboraogana, pika Poroba kamana maya uwaimintiye: 


text:
Naoꞌmitaba, ma to kake wakubompe, pika aboganaba kanara ima wamapa kampa piye. Wanipisa kareba ataena puma, wasanabe kotape kaga kayo wanipinti tumisanaga abima tara pumagi yuwe, untiye. 


text:
Piya yogana, irebu kinaꞌmi kiye yagara aeba Poro kamana aꞌa-o uma, kana pubasanaome ntagarage aba karige isige kamana abintiye. 


text:
Pigoya, kana kayo wani agaumepa, kana wanipisa kareba pitaꞌiba ponta pomepinti kampa aogima miyemapa puntiye. Aibogini Kariti mari amana wani waintometi, agewapa Pinikisi, pitaꞌi wama umintakanagaba pontaba puwaka wakune, untawe. Pigoya, kana Pinikisira ka wanipisa kare metakenaenaba aogiyenagana pontaba aogima aiꞌnima kakakune, untawe. Waninkama aigaꞌyoꞌya puma ipirintakena puntiye 


text:
<pb/>Pigoya, takaꞌisa pontaba uwaenanto pogini, kana wanipisa kare kiye kinaꞌmiba wakena untini, wanipinti asaekenaena, agewapa anka, paibuguna iyoga, Kariti kayo wani aegaꞌma awamori wantune. 


text:
Piya poga, taeba karuꞌena to manto akaꞌi wama, agewapa Kota, pitaꞌi wauwakana, wanipisa karewama nkamana karento kayo wanipinti tumikena poga, 


text:
esegima paibuwakana abobori iyoga, wanipisa kare aigurisanaga igaꞌna kima asaema esegi puntune. Pigoya, yabapa Aperika agora ima asu airukisanaga, seriba paibuguna tumogana, uwa iguguyankama aꞌwae poga wantune. 


text:
Piya, to kake marogini wanipisa karebintisaena iyora waintomentana maema pabiyamagini maebuguna tumintiye. 


text:
Asekape kagipe kaꞌisa yagaba tabera aiguguyapa puma miyogana, pape noribe kapa kampa aboraoga aꞌyugu wamagi, agate abikenaenarempaba aꞌyugu puma akunkaoga, taeba toba mapa kampa mikunema, untune. 


text:
<pb/>Pigoya, wasanamiba aꞌyaꞌma kina uwoma ntaga nanintaba kampa nanta mintuguna, Poroba wama abakankaipi uma asima mima maya uwaimintiye: Naoꞌmitaba, tigeba kamanaꞌne abitasinta, pipa Kariti mari mintokana, esegiyenaba kampa aboraramima kotatepa ataenaba kampa pesine. 


text:
maya unamiye: Poro kaeba a-kaekuruba po. Kaeba waꞌega yagarama Sisati uma irosakana, ibaba Kotiba aꞌyaꞌma kaege wa kinapa kaga tiyoꞌmaeyakiri ataenaba kampa purikibewe, unamiye. 


text:
Piya, naoꞌmitaba, tige tintawamaba paru peno. Naeba Kotikaba naguꞌama tara taraba kampa puwa, kamana unamemi pipa esegi pikiye. 


text:
<pb/>Pigoya, Etiriya kayo wanipinti uwa nasi nasi puma mintuwakana, nagisarisa tarawa tarawaki tumpaema yaga aꞌya pogini, asekapa wanipisa karebisa kinaꞌmiba igeba maba pabigo agarosakena kanta pune, piya uma, 


text:
wanipinti motama makagakena igaꞌna atauguna tumogini, maema agaumepa 120-piti puntiye. Aibogini, iseꞌanto wama to kake motama agaumepa 90-piti puntiye. 


text:
Piya, yabati uma taegusanagawema iyekuru pumagini, kana akaꞌisa anka tarawa tarawakipa wanipa atauguna tumogini, agarosama marima pankao iyenema, nunamu uma mintantawe. 


text:
Mintini, pubasanaume kina igeba kana wanipisa kareba atate paiꞌma wakena napimagini, amana karento atauguna tumogini, kumpari uma maya untawe: Taeba amoti anka ka atakana tumikiye, untawe. 


text:
Piya yuguna, Poroba irebu kinaꞌmi kiye yagarabe aokinape maya uwaimintiye: Pubasana kinaꞌmiba paiꞌma iyegaka waigiri, tigeba kayo wanipi tumima naisuwaewakibewe, untiye. 


text:
Piyama uwaimogini, irebu kinaꞌmi ubuꞌmaranta igaꞌna arisagasuguna, kayo wanipinti tumogini uwa atantawe. 


text:
<pb/>Pigoya marisanaga agawa puma mintana, Poroba aꞌyaꞌma kina maya uwaimintiye: Tigeba tiꞌamaka tiyekuru pumagiri nanintaba kampa nanta aꞌa-o uma uwa mirite kanagana, nagisarisa tarawa tarawaki tumpaema yaga aꞌya piye. 


text:
Pika ibantoba naninta naiyo. Naninta nama esegi pumagiri, uwa mariba kanara ima mikibewe. Piya, tiꞌno nkabiyapa kapa kampa tumima aꞌyuguba puma kaka wakiye, untiye. 


text:
Piya, naninta nama igaꞌe paurite, kana wanipisa karebintisa witi naninta kupa maema kayo wanipinti maebuguna, wanipisa kareba aseꞌyo puma intiye. Wanipisa kare ataena puntiye 


text:
<pb/>Pigoya marima pankao iyogini, kampa aganta kuma agantawe. Piya pumagini, ka auꞌi yaba kampa waintometi agategini, wanipisa kareba pitaꞌi wama kepari ikena puntini, 


text:
igeba aꞌyaꞌma anka igaꞌnaba arisauguna kayo wanipinti tumogini, seriba paibuguna iyogini, aebasanakenaena iyobaꞌmagini, kepari aobibi pumagini wantawe. 


text:
Aebasanakenagaba esegima igiga puguna, kana wanipisa kareba mara tamakaema esegi puma waintantiye. Aibogana, kayo waninkamaba aigaꞌyoꞌya purite ainti kanama kana wanipisa kareba aeguma ataena puntiye. 


text:
Ataena pogini, igaꞌna namapisa kinapa nagosa aima iyegaka wasanaga, irebu kinaꞌmiba iyeguma kaikena untawe. 


text:
Piya yuguna, kana irebu kinaꞌmi kiyawaimpa Poroka uma akayuwaitama, yogini nagosa airite wakena kinaꞌmiba paitama kayo wanipinti paꞌyo puma, nagosa airite kepari intawe. 


text:
Pigoya, kaꞌisa igeba ya aboborape wanipisa karewama nkatunkatape maema airite wantawe. Piya pumagini, aꞌyaꞌma kepari uwa iwaegaintawe.<pb/>


text:
Piya puwakini, pimparasa kinaꞌmiba tabera kayone puratantawe. Piya, ka aema esiba tabogini yakupa kaerataugu tapiwaentune. 


text:
Pigoya, Poroba yaku nkibisa kibiꞌma kaeyomepa, kana ibisapinti ma mintomentaga maema kaeyogana muꞌmu pogana, irosaꞌma Poro nkayata okaꞌma agigi puntiye. 


text:
Aibogini, pimparasa kinaꞌmiba kana maꞌama ayapi aba naogini agate, mare-u me-u pumagini maya untawe: Ma ntagara aeba kiyo yagaragana, kayo wanipinti kampa tumima puremitisa mataꞌi uwa mari iyegina, arupuyenama nkantotaꞌena aboramiye, untawe. 


text:
Piyama mintogini, igeba pabigo arogu pekanaba karuꞌena wareꞌnama purekini agakena agawa puma mintantawe. Eꞌeropa mintumepa to kaꞌenaba kampa aboramogini agategini: We, ma ntagara aeba amanine, untawe. 


text:
<pb/>Pigoya, mintantompe pi agora tabe yagarawai agewapa Pabiriyasi ae ma kuma waintantiye. Pigoya pi ntagarama ntamankapi taba puratama aogima taoꞌmaeyoga, kakaga yaga mintantune. 


text:
Mintuwakana Pabiriyasi nkabawampapa yonintana aentabaenabe au yakupe taogana mintantiye. Piyama mintogana, Poroba abite namankapinti ima, ayapa aꞌnota atama nunamu uma aogi potantiye. 


text:
Piya pogini, pi awaga kamana abite, pi kana marasa kinaꞌmi kaꞌisa yoni kinapa kana kana puguna, pabiyama kaba itantiye. 


text:
Aibogini, piꞌna antotapa wasanamiba uwoma aꞌmuntanaba tamintawe. Piya puguna, wakena yaga aboraoginiba, keꞌi nakena nanintabe to kaꞌisaenabe wanipisa karebi ataratantawe. Poro Aroma kumata uma irosantiye 


text:
<pb/>Pigoya, pi kana mara mintuwakana opa kakaga aꞌya poga, to ka wanipisa karebi ima wantune. Pi wanipisa kareba Aresanteriya kumatisa, amotapa amani agayagaya yagara taramisi isima pumaranta, pi ntagaba tae mintuwampeta ankwaintogana, iguguyapa aꞌya puwaoga, pitaꞌi ima wantune. 


text:
Pitasa wama Arisiyamu mari ainkima mintuwakana, marogana takaꞌisa ponta pumagina tapasanakasoga, ka yagawa, to ka asekana, suma wama Putiyori kumata uma irosantune. 


text:
Irosauwakini, pi kumatasa mono kinaꞌmiba tagegaꞌe yugu, tonaentisa tara umaema yaga igege mintantune. Piyama migaite, pitasa to kake wama Aroma kumata uma irosakena wantune. 


text:
Pigoya, pi kumatasa mono kinaꞌmiba: Piyama kanawe, kamana abite, karuꞌena kaꞌisamiba kanama Apiyasi maketi kumata ampa tabatantawe. Piya to kaꞌisamiba kakaga situwa wainta kumata ampa tabatantawe. Piya puguna, Poroba igategina Koti aꞌmu potamagina, antabinti abima asoya puntiye. 


text:
<pb/>Pigoya, Aroma kumata uma irosauwakana, kiya yagaraba yogini igaꞌna namapipa Poroba kampa aba potantawe. Irebu yagara kaꞌwaina kiya kabitaogana uwa namapi mintantiye. Poro Aroma kumata aogi mono kamana untiye 


text:
<pb/>Mintogana kakaga yaga aꞌya puwaogana, Yuta kinaꞌmi kiye kina igegaꞌe yogini, irosauguna kamana maya uwaimintiye: Naoꞌmitaba, naeba Yuta taokinapa ataena kampa puwaitanta, tayabamagi ige kamanapa kampa maema aꞌyuguba puntone. Piyama kampa puwagini, uwa aꞌyugu igeba pitaꞌi Aroma kumatasa kinaꞌmiti unatauguni, Yerusaremi kumata igaꞌna nautintane. 


text:
Aguyosakate iyoba natakena yuguni, Yuta kinaꞌmiba esegima akaꞌyuyugu: Tabe kiye yagara Sisa, aeba kamanaꞌnepa uma aꞌya penema, untone. Piya, Yuta kina taoꞌmi ige kamana mataꞌi maete kanama uwaitakenaba kampa kanatone. 


text:
Pigoya, pika naeba tigama tigege kamana uma abenema tigegaꞌe yogiri irosawe. Piya, naeba napima Isureyo kina aꞌyaꞌma agawa puma miyompe, aetaka uma naya kuꞌnataga mintuwe, untiye. 


text:
Piya uma uwaimogini maya untawe: Marotaꞌi Yuta kina magoreti miye kinaꞌmiba kae kamanapa kampa kaema tamintawe. Piya, ka yagaraba kampa otauguna, kanama kae antage kamanapa kampa yegi abintune. 


text:
Pi kamana maema miyempepa, pipa kaega yega abenema yune. Piya, pi ntagarama tupisa kina igekaba: Maga maga kinaꞌmi uma kamparaga puwaitaga abune, untawe. 


text:
<pb/>Kamana piya ute kana atantawe. Pigoya, pi ntaga aboraogini uwoma Yuta kinapa Poro ntamapi aki puntawe. Aibuguna, abayabisa agobima Koti kabiratakena kamana uwaimima mintogana ase untiye. Aibuntana, Mosesebe poropetebe aogi awaga kamana uma kaemaranta, Isuti auꞌwa aboranti, pi kamana agoba uma wasana imatitiꞌenawaipa aborama esegi penemagina uwaimintiye. 


text:
Piya uwaimogini, kaꞌisa kinaꞌmiba kamanaꞌwapa abima abuguni, to kaꞌisa kinaꞌmiba kampa abima aogi puntawe. 


text:
Piya pumagini, to kamana to kamana yuguna, Poroba ka amato puma uwaimogini aꞌwae puma wantawe. Pi uwaiminti kamanapa mayamawe: Aota Awamusaꞌama poropete yagara Aisaya otaogana, tayabamagi aogi kamana maya uwaimima tigeka taga kamana maya untiye:<pb/> 


text:
Kaeba mamparasa kinaꞌmiti wama Kotitisa kamanapa maya uwaimo:<pb/>Kamanapa abikibepa, tigeba kampa aogima agowapa abibebe pukibewe, iye.<pb/>Piya, to kaꞌisaenaba agakibepa, tiyowamaba agowapa kampa aogima napikibewe, iye.<pb/> 


text:
Pabiyamagini, mamparasa kina igu igeba akunkatama iyorika mintawe, iye.<pb/>Aibeka, iyo agakenaba pugagate, pipa kampaye.<pb/>Igeba abima napikena pugagate, pipa kampaye.<pb/>Igupa aꞌwae pigi, aogi puwaitasanagaba kampa ibiye, iye. Pika uwaimoma, omintiye. 


text:
<pb/>Piya, naeba urimekiri abiyo. Koti aogi tauꞌikenaenaba aborantemipa, pipa to marisa kinaꞌmintana piye. Igeba kanara abima iꞌmu pikibewe, untiye. 


text:
<pb/>Pigoya, Poroba kaboba tara Aroma kumata aewa ntamapi miyogini, wasanamiba pitaꞌi umagini agabuntawe. 


text:
Uma agauguna, Koti kabiratakena kamanape, Waꞌega Isu Karaisiti kamana agobe, kampa aekuru punta aogima uwaimima mintantiye.<pb/>


text:
Nae Porona: Karaisiti Isu nkaposorogawe, Koti abogana unatantemine. Piya, naene taoꞌyagara Timotibe mimagira, 


text:
Korosi kumatasa Kotiti atokaema Karaisiti nkawamu wasiye kina, ma nkisapa tigeti kaeyuse. Tabarempa Koti aetisa awagaenabe paruyenabe tigeti waiyeno. Korosi kina Koti aegarantawe 


text:
Piya, mantabinti asu mikenaga puritanti, pika tigeba Karaisiti Isuti timatiti pumagiri, aꞌyaꞌma Kotiti atokaenta kinapa agu kaoꞌena puwaitawe. Pi nkawaga kamanatipa ago abuse. Tigeba aogi taga mono kamanapa pai urimogiri, pi mantabinti asu mikenaga abima agawa puntawe. 


text:
Pi aogi kamana aꞌyaꞌma kinaꞌmiti kanama, aꞌwa aborama anosamagina, tigeti pabiyaena aboraye. Piya, Kotitisa taga awagaena awaga kamana maru abinta ntaga, tigeti wairite kanama ampa tabe piye. 


text:
Pi aogi kamanapa tasibugai tasiyo yagara Epaparasi urimintiye. Aeba Karaisiti nkawamu wasima kayokaya yagara, ka yugare puma kabiritamine. 


text:
Piya, tigeba agu kaoꞌenaba Aota Awamusatasa aboragana, urasimegira Kotiti tasiꞌmu potause. Mono aꞌwa aborakenaga nunamu untiye 


text:
<pb/>Piya pegira, tasigeba abintome ntaga kampa tigasima, agobima tigeka mayama nunamu yuse: Awamusaꞌama napiyenaripe abikenaenaripe timekana anosama tabe pukiye. Piya pekiri inatisa abemintana abibebe pukibeka, nunamu yuse. 


text:
Piya, Waꞌegawama aogi puritakiri, mikenaenarimpa nkagowapa uma arakana tigakana kanarasakiye. Piya pumagiri, mono yuga pigina, aꞌwapa aborakiri Koti nkagowapa abibebe pigina anosakiye. 


text:
Piya aogi esegiyenawatasa tabera esegi puritakiri, asima aꞌyaꞌma kuntuyenaripa aisagaꞌma, tintawama kampa pami pumagiri, 


text:
tabarempati tiꞌmu potama, tikaenabi mikibeka nunamu yuse. Piya, tabarempa utaratama, eꞌwasaenabi Kotiti atokaenta kinake kaga mikenaga tababuntiye. 


text:
Aeba tununtanama nkesegiyenabisa aꞌyobatatama, yagarawampa kabiratakenabi tababuratantiye. Pi abugai ntagarawapa 


text:
<pb/>Pigoya, kampa agaompe Kotipa yagarawampa ae aoga aboraye. Aꞌyaꞌwaemaena Koti pumarantemi, paitama aiꞌne aewe. 


text:
Piya, Koti otaogana, aeba mantabinti waintintanabe mabi waintintanabe, pi agaompentanabe kampa agaompentanabe, pi aꞌyaꞌwaemaena ae aborantiye. Pabi amani kinaꞌmi waꞌega kinape, kamana ukena kinape, paitanta kinape, kabikena kinape, aeꞌwantana aborama asu igasima mintiye. 


text:
Aeba aꞌyaꞌwaemaenamapa paitama mintegini, aꞌyaꞌwaemaena ae esegiyenarasa marunkaipa mirite kanama mintawe. 


text:
Piya, monota aiꞌaru pe kinaꞌmi auꞌwa mintokana, aeba aiꞌnerene. Aeba agorepa mintana, ae agobima purintapisa asima, paitaratama aꞌyaꞌmaenaba aeba asuragasima mintiye. 


text:
Piya, yagarawampa ntugarasa aꞌyaꞌma marasabe mantarasabe, Koti aewati kaga asaeratama, maripo kurankatasa paruyena aborama, piya puratantiye. 


text:
Piya puma mintuguna, Karaisiti puꞌmagina, auꞌwatasa Kotike asaema ka kinaꞌena puritantiye. Piya, tigeba aota mima, aobipa ataena kampa puma, kamana kampa uritakibi kina mikibeka, tibabuma Koti nkaobi mutatitakena piye. 


text:
Pigoya, aꞌyugu kaꞌenama tibaibekiri, aogi kamanati atokaentaꞌena kaisanaga, tigeba timatitiꞌenaripa aebebe puma, kibasa atama, esegi puma miyiyo. Piya mikibeka, Koti nkaobi mutatitakiye. Pi aogi kamana mampabisa aꞌyaꞌma wayaꞌwa mite aborantine. Pi kamana kayokaya yagara Porona mintuwe. Poro auꞌwatasa mono kina iyoꞌmaentiye 


text:
<pb/>Pigoya, nauki nakiyenabisa kuntaenaripa aesagaꞌma tiyoꞌmaeyoka naꞌmu puwe. Piya, Karaisiti auki nakiyena aboramintanaba kaꞌisa naeba ae auka aesagabuwe. Pi nkaupa monota aiꞌaru pe kinane. 


text:
Pi aegara kina tigeti Koti kamana maema aborawaeyoma unatantegi, tige kayokaya yagara mima piya puwe. 


text:
Piya, Koti kamana agowapa pai aꞌyaꞌma yaga kakama waintanti, Kotiti atokaenta kinaꞌmiti ibaba aboraye. 


text:
Piya, Koti ae abemika, ae aokinaꞌmiti kakanta kamana agoba aborawaimiye. Pi aogi eꞌwasa kamanapa to marisa kinaꞌmitibe kaga aborawaimiye. Pi kakanta kamanaꞌama nkagoba mayama waintiye: Karaisiti tigupi mintika eꞌwasa kumati asu mikibewe. 


text:
Pigoya, Karaisiti nkagoba uma aborama aꞌyaꞌma kinaꞌmiti uwaimima, obisuma, igu aogantasikena kamana aꞌyaꞌma kina uwaimune. Piya, aꞌyaꞌma kina Karaisiti nkauꞌwantana pigina Kotiti ibabusanaga nabiye. 


text:
Naeba urimekiri abiyo. Tigege, Areyotisiya kumatasa kinape, nae naowara kampa aga kinape, tige tiyoꞌmaekena nunamu agasiyama yuwe. 


text:
Piya, tigutasa maema agu kaoꞌena puma atokaema esegi piyo. Piya puma, tigeba aogi napiyenaba maema, Koti kakanta kamanaꞌama nkagowapa Karaisititi napima, tagantanaba abibebe puma abiyoma, pika nunamu yuwe. 


text:
Pigoya, aꞌyaꞌma aogi abikenaenabe napikenaenabe Karaisititi kakantanabi pumaeyagina, taeti ago aboraye. 


text:
Pigoya, naeba naupa pagasara mima, nagutasa tigege miyuwe. Piya, tigeba kaga arabama, Karaisiti esegima aegaraga, tigaogana nantawama kanara piye. Isuti wama eꞌwasaena maekune 


text:
Tibupa aeti uma aema, ubuꞌma esegi pumagiri, urimintana napima timatitiꞌenaba esegi piyo. Piya puma Kotiti tabera tiꞌmu potaiyo. 


text:
<pb/>Pigoya, tigeba aogima kabiyiyo. Aꞌyugu kaꞌwaina wasanami ntapiyenabisa esiba kamanaꞌama iga puritamagina, tigupa maerite wagasanaga, tiyota tiyota piyo. Piꞌnaba ayabamagi kamanapisabe amani kinaꞌmi kamanapisabe iye. Pipa Karaisiti kamanaꞌnane. Mampabisa kamanane. 


text:
Piya, aeba aꞌyaꞌmaena paitantaꞌenamape esegiyenamape aiꞌnewane. Aeti atokaentaka eꞌwasaenaba pumaeritaye. 


text:
Tigeba tiyatasa auta araꞌena pikenaenawanane. Ariritasaenaba maegasima, Karaisiti tigupi araꞌena puritaye. 


text:
Piya puma, mono wani paititama, ae purintapi kaga kairitantawe. Pigoya, Koti aeba esegiyenawatasa Karaisiti purintapisa asintiye. Pabiyama, pi nkesegiyenawaka timatiti puguna, kaga asima atokaeritantiye. 


text:
Paipa tigeba ti kasama araꞌenaba kampa punta, aiboꞌena puma puꞌwanta kina kanta mintantawe. Mintiri, timatiti puguna Kotiba aꞌyaꞌma aiboꞌenaripa asuꞌa purigasima, Karaisitike kaga asiritama eꞌwasaenawapa timintiye. 


text:
Piya, agunta puwakana, paisa ago kamanapa esegi puma, kamana uratama tapirintakena puntiye. Piya pogana, pi paisaenaba Karaisiti ntugarasa maripo yara itaꞌatama kaintiye. 


text:
Piya puma, amani kinaꞌmi waꞌega kinape kamana ukena kinape, ige esegiyenawaipa aꞌyaꞌma kinaꞌmi nkiyobi mae igasimagina, maripora agowapa aogima aborantegi agaune. Karaisitige puꞌwantaka uwa napiyenaba aꞌnkaegaraiyo 


text:
<pb/>Tigeba Isu aegarawe. Pigoya, tabe yagabe, kasa utape, sabatirano aki puma mikenabe, kaꞌisa naninta wani nakenabe, pikaba kaꞌwaina uwa kamana tipi mpaꞌma yekiripa: Kumparina, kaso, omiyo. 


text:
Piya, kaꞌwaina: Naeba kasaꞌenaba agaopa, tabe yagaranawe yemiꞌnaba, kamana uritakiripa, kumparina, a-nkabiyo. Pi ntagaraba: Tipa maete tumima, enisore kina aegaraiyo, iye. Pi ntagara aeꞌwa nkau maema amantana puma tabe piye. A-nkuwa ataigina piyaba peno. 


text:
Pi ntagara Karaisititi kampa atokaeye. Karaisiti aeba aiꞌnerene. Aegaraompe kina taeba auꞌwane. Piya, agaꞌnabe agisa aya nkaope amato puratama atokaeye. Piya puma, mono naninta tamima Koti nkesegiyenawatasa iꞌma anosarataye. 


text:
<pb/>Tigeba Karaisitige kaga puꞌwama, mabisaenaba tikaꞌintaesi puntawe. Nanaga mabisa kina nasisuba pewe. Nanaga pi kamana amentantiba miyewe. 


text:
Pi kamanakaba, monotapa esegi puma, tanta aꞌwa puratama, tauꞌamapa aeguma arupu puma, wasanami nkiyobi aogi piye. Piya, akumpaꞌma mintintanama wasanami nkiyobipa uwa aogi pegina, piꞌnaba ata napiyenarempa kampa aogi pumagina, tagupa kampa taoꞌmaeye. Piya, wasanami ntapiyenaba aꞌnkaegaraiyo.<pb/>


text:
Pigoya, Kotiba Karaisiti asitaogana, inati ayatakanti mintiye. Piya, aege kaga asiritami kina tige inatisaenaga napiyiyo. 


text:
Tigeba purinta kina kanta puma miye kinaꞌmitaba, mampabisaenagaba a-ntapiyiyo. Piya, mikenaenari Karaisitige Kotiti kakama waintiye. 


text:
Piya, Karaisiti aeba mikenaenarempa nkagowe. Ae aborakibi ntaga tigege kaga eꞌwasaenawatapa aborakibewe. Piyama inatisaenaga napiyiyo. Paisaena kasiyo 


text:
<pb/>Pigoya, asiratami kina mintiri, mampabisaenaripa kaigasiyo. Piya, kumiyenaba a-piyo. Kumiyenagaba a-ntapiyiyo. Tigu iꞌnintanaripa kasiyo. Ataenaga tintabinti pami pepa kasiyo. To wainantanagaba a-ntapimagiri waꞌegari kantaba a-piyo. 


text:
<pb/>Ibaba ataenaripa asarosuma kasiyo. Piya, timoꞌenabe, kabirakenaenabe, ata puwaitakenaenabe, akaya kamanatipe, tiwamupisa iꞌni kamanatipe, asarosuma kasiyo. 


text:
tigeba kasa kina aborama mintawe. Mintagana, kasa aborariti ntagara, Koti, asi nasi napiyenaba kasa timima, aeꞌwa aoga kina pabiyama aboraritama mintiye. 


text:
Piya ae aobi Yuta kinape to kinape pako pikena araꞌenaba kampa waintiye. I kasanta kinape kampa kasanta kinape pako pikena araꞌenaba kampa waintiye. Namuꞌisa kinape, kabu kinape, kayokaya kinape, uwa kinape, Koti nkaobi pako pikena araꞌenaba kampa waintiye. Karaisiti aeba aꞌyaꞌwaemaenama nkagoba ka mima, aꞌyaꞌma aokinaꞌmi nkigupi aborama miye. Tinta paruyenabi miyiyo 


text:
<pb/>Pigoya, Koti utaritanti kina, aota tibabuma agu kaoꞌena puritantiye. Piya puritantika kaꞌmasa puma, wasana iyoꞌmaema, tipa mara maete tumima, agoya puwaitaiyo. Wasanami ata puritaigiripa uwa ataiyo. 


text:
Tigetipa a-mpaete ima tiyo kabiwaitaiyo. Abakatipi kamana aborakiripa timoꞌenaba ataiyo. Waꞌegawama antotaꞌenaripa asuꞌa purigaintika, tigeba aꞌwae puma to kinaꞌmipa pabiya puwaitaiyo. 


text:
Pigoya, agu kaoꞌena maema miyiginaba aꞌyaꞌwaemaenaba asu igasano. Piya pukibepa ka kinaꞌena puma mikibewe. 


text:
Piya, Karaisiti paruyenawampa tigupi pumaeyakana kabiritano. Ka tiꞌena puma mikibeka tibabuntine. Pika tiꞌmu potaiyo. 


text:
Pigoya, kamana aogima napima, toma toma uwaimima ankomi ankomi puma miyiyo. Paisa mono inibe, ibasa inibe, kasa inibe, Kotiti umagiri, tigupinti tiꞌmu potaiyo. Piya pigina, Karaisiti kamanaꞌama tintabaipinti pumaewama aogi napiyena timeno. 


text:
Piya, tiwamupisa ukenaenabe, tiyatasa pukenaenabe, Waꞌega Isuti napima aꞌyaꞌmaenaba ae pemisa puma, pi ntugaba puma, agegaꞌewataka tabarempa Kotipa tiꞌmu potaiyo. Waꞌegawama nkaobi aogima miyiyo 


text:
<pb/>Araga yagara, tigeba tinogi tibagi kamana abima aꞌyaꞌmaenaba wasima miyiyo. Piya pigina, Waꞌegawama abekanaba kanarasakiye. 


text:
<pb/>Kayokaya, tigeba mabisa tabe kinatimpi nkiwamupisa kamanapa aꞌyaꞌma wasiyiyo. Aꞌyugu sepena puma wasanami nkiyora tabe yuga pusanaga, Waꞌegawamati paruyena puma, ae aobi arupu puma mima, tabe kinatimpi ntuga aogi piyo. 


text:
Waꞌegawama utaritanti nkeꞌwasa antota timikiye. Pipa tigeba ago abintawe. Tigeba Waꞌega Karaisiti, ae kayokaya mintawe. Pika napiyiyo. 


text:
Piya, Koti aeba ataena pikibe kina, tabe agi wainta kinape uwa kinape, kaga antotaꞌena imikiye.<pb/>


text:
Tabe kinaꞌmitaba, kayokaya kinatipa arupuyena puma aogi puwaitaiyo. Pabiyama tabe yagararipa mantari mintemika, napima aogi puwaitaiyo. Nunamu uma arupu kiꞌi waiyo 


text:
Pigoya, taekega nunamu yiyo. Yigina, Kotiba mono kipa tayakeka, Karaisititisa pi kakanti kamana uma aborakune. Pi kamanataka igaꞌnabi nataugu miyuwe. 


text:
<pb/>Pigoya, aꞌyaꞌma yagaba a-tiyekita puma, kamana kampa abinta kinaꞌmi nkiyobi asi nasi arupu puma miyiyo. 


text:
Aꞌyaꞌma antota kamana aꞌwae puma aogima uwaimikibeka, aꞌyaꞌma yagaba kamanatipa kayo asigi yigina, iga peno. Tikikasige Onisimasige kamana maete wantase 


text:
<pb/>Pigoya, Tikikasi kamanaꞌnepa urimikiye. Aeba tabugai taoꞌyagara mima, ka yugare piye. Aeba Waꞌegawamati kayokayaꞌena puma awamu aogima wasiye. 


text:
Piya, aogi tagaꞌnaba Onisimasi, tige kumatasa yagara, monopa aogima wasiyemika, otaogana Tikikasige wase. Isigeba mataꞌi aboramintanagaba urimiwaekibese. Korosi kinaꞌmiti Poro: Aya pewe, untiye 


text:
<pb/>Arisitakasi, aeba naege igaꞌna punti ntagaramaba: Aya pewe, iye. Maka, aeba Panabasi nkababa, aegeba: Aya pewe, iye. Aeka pi kamanapa abimagiri, tigeti kanakiripa ababiyo. 


text:
Isu Yasitasi aegeba: Aya pewe, iye. Pigoya, Koti kabiratakenaga unti ntugarapa kaꞌisa kina naoꞌmaeyawe. Piya, pi kakaga igeba ibinto Yuta kinane. Igeba naoꞌmaegawe. 


text:
<pb/>Pigoya, tige kumatasa yagara Epaparasi, aegeba: Aya pewe, iye. Aeba Karaisiti Isu kayokaya yagara mimagina, tigeka asi nasi nunamuwatasa esegi puritaye. Koti nkabemintanara asima aebebe puma abiyema, tigeka nunamu iye. 


text:
Naeba agowapa agantuwe. Aeba tigebe, Areyotisiya kumatasa kinape, Iraporisi kumatasa kinape, tigekaba mono yuga agasiyama pegi agauwe. 


text:
<pb/>Pigoya, Areyotisiya kumatasa mono kinape, Nimpage, ae namapi monota aiꞌaru pe kinape, igekaba: Poro, aya pewe iyema, uwaimiyo. 


text:
Pigoya, tigeba ma nkisapa aisuma abigaiteba, ataigina Areyotisiya kumatasa monota aiꞌaru pe kinaꞌmiti wano. Areyotisiya kinaꞌmi nkisake kayogana wamipa, maema aisuma abiyo. 


text:
<pb/>Naeba Poronawe. Naeba: Aya pewema, naeꞌne ntayapisa kaeyuwe. Igaꞌnabi miyoka, naeka napi napi piyo. Awagaena tigeti waima waiyeno.<pb/>Poro piya isa kaentiye.<pb/>


text:
Nae Porona: Karaisiti Isu nkaposorogawe, Koti abogana unatantemine. Piya, Epesasi kumatasa Kotiti atokaema Karaisiti Isu nkawamu wasiye kina, ma nkisapa tigeti kaeyuwe. 


text:
Pigoya, tabarempa Koti, Waꞌega Isu Karaisiti, isigetisa awagaenabe paruyenabe tigeti waiyeno. Koti mono ki tayakintiye 


text:
<pb/>Pigoya, Waꞌegare Isu Karaisiti nkabawampa Koti, aeba mantarasaena akayona puratama, Karaisititi atokaentompeka mono kaoꞌenawa toma toma tamemine. Pika agegaꞌeba asagayuyeno. 


text:
Paipa ma mpaba kampa puntometa aeba Karaisititi atokaeratakenaga utaratantine. Taeba ae aobi aota mima kamanate kampa waikibika Koti piyama utaratantine. 


text:
Piya, Koti aewa nkabomeka, Isu Karaisititi atokaema araga yagarawaka uma mikunompeka, agu kaoꞌena puratama utaratantine. 


text:
Aeba abugai ntagarawaka uma eꞌwasaenawa awagaenawatasa atitatama aogi puratantine. Piya pemika, Koti nkagegaꞌeba asagayuyeno. 


text:
<pb/>Piya, Koti nkawagaenawampa pumaewaogana, Isu puꞌmagina koratasa aiboꞌenarepa asuꞌa puragasima ika puratantine. 


text:
Piya, paipa Koti aeꞌwa nkabugaomentana kakamagina, pai Karaisiti ntuga aborakibemika untemintana ibaba aegaꞌma taeyakiye. 


text:
Pi nkabugaomentanaga ke iꞌma, aborakibi ntagaga aeba ago aꞌitantiye. Piya, mantarasaenabe mampabisaenabe aki potama, Karaisitiba aꞌyaꞌmaenama nkwaꞌega mikiyema, untiye. Pi untintanaba aboraratantiye. 


text:
<pb/>Pigoya, Kotiba aeꞌwa nkaumawatasa uma aꞌyaꞌwaemaena esegi piye. Piꞌna paipa tagama napimagina, Karaisitika uma ae tu mpikunompeka utaratantine. 


text:
Piya, paitama Karaisititi atokaentompe kinaꞌmiteka, Koti nkeꞌwasaenawantaga mima agegaꞌe asagayukenaga utaratantine. 


text:
Piya, tigeba pabiya taga kamana, tiꞌikena aogi mono kamana, abima Karaisiti nkaegarantakana Koti aeba pai tamikena utaratantemi Nkaota Awamusapa tigepe taepe tamima, ae araꞌena purataye. 


text:
Pabiyama, Koti ainti tababuma utaratanti nkeꞌwasa antota tamikibika napima, ibaba Aota Awamusaꞌwa tamegina, taege kaga mimagina Koti nkaraꞌena purataye. Pika agegaꞌe asagayuyeno. Epesasi kinaꞌmika Poro nunamu untiye 


text:
<pb/>Piya, tigeba Waꞌega Isuti timatiti potamagiri, aꞌyaꞌma Kotiti atokaenta kinaꞌmiti agu kaoꞌena puwaitawe. Pika tiwaga kamana abimagi, 


text:
Piya, Waꞌegare Isu Karaisiti ae Koti, eꞌwasa tabarempa, aeꞌwa nkauma timekiri, pika aososima napiyigina, Waꞌegawama nkagowapa uma aboraritakiri, abibebe puma abiyoma, nunamu yuwe. 


text:
Piya, eꞌwasaenama ntapiyenawa timisanagaba nabiye. Mantabisa tigeti aborakibiꞌna tigeba aogima abisanagaba nabiye. Pigoyema, Koti utaratanti nkeꞌwasa antotapa aeti atokaentompe kina taeti aborakibiꞌna, abigina auꞌwantana peno. 


text:
Piya, Isu nkaegarantompe kinaꞌmiteti esegiyenawapa aboraramima tabe puma asu againtiye. Pi nkesegi yugawaka abigina auꞌwantana peno. 


text:
Piya, ibabe aintibe aꞌyaꞌma kiya kinape, kabirata kinape, esegi kinape, kamana ukena kinape, aꞌyaꞌma toma toma inta kinape, Koti otagina Karaisiti asu igasima mintiye. 


text:
Piya, Karaisiti nkagisabinti aꞌyaꞌwaemaena potama, aꞌyaꞌma monota aiꞌaru pompe kinaꞌmite nkaiꞌnere otantiye. 


text:
Piya, mono kinaꞌmitaba Karaisiti nkaukanta puma miyokana, Karaisitiba tantabaipinti mima, aꞌyaꞌwaemaenaba pumaetama miye.<pb/>


text:
Piya, paipa tigeba agasiyaena puma mampabisa kinatagiri, ke kinaꞌmi nkwaꞌega aegaꞌma mintantawe. Piya, ibasa yagaba pi kewamaba Koti kamana akayuma minta kinaꞌmi nkintabaipinti yoga piye. 


text:
We, aꞌyaꞌma taeba paipa pi kinaꞌmige kaga mimagi, paisa tagu iꞌnintanabi mpima napiyenarempape tauꞌamape abugaomentana aegarantompene. Taere piyama mima aꞌyaꞌma to kinaꞌmi pesa puma mima, Koti antota amoꞌena puratakena kina mintantompene. 


text:
Tagane. Tae aiboꞌenarempa taeguyoga, puꞌwanta kina kanta puma mintuwakana, Koti nkantaraꞌenawampa pumaewaogana, taeka abugaogana agu kaoꞌena tabera puratama, Karaisitike kaga asiratantine. Eya, Kotiba awagaena puritama tiꞌiye. 


text:
Piya, aꞌyaꞌma yaga Koti asugainta awagaenawapa aborawaekibemika, kayonena puratama Karaisiti Isuti atokaetama taba puratantine. 


text:
Abewo. Koti awagaena puritama, timatitiꞌenarika tiꞌiye. Tigerinane. Pipa Koti aeꞌwa ntapiyenarasa timiye. 


text:
Koti aewa aboraratamagina, Karaisiti Isuti atokaema kasa kina mima tayapisa aogiyena puma mikubompeka, aboraratantine. Piya, pi tayapisa aogiyena pukubompeka Koti paipa utaratantine. Karaisiti ka kinaꞌena puratantiye 


text:
<pb/>Tigeba abiyo. Yuta kinaꞌmiba igewai nkiyapisa ipa kasawe. Pi kinaꞌmiba tigekaba: To marisa kina kampa ipa kasama kampa abinta kinane, uritawe. Piya, paipa tigeba mono kampa abinta namu kina mimagiri, 


text:
pabi ntaga Karaisitipa pagasara atama mintantawe. Tigeba Isureyo kinaꞌmiti abeꞌi mintiri, Koti aborawaekibintanaga uwaimogiripa tigeba kampa abintawe. Piya, Koti tamikenaenagaba kampa napima agawa pumagiri, mampabi uwa mima Kotitiba kampa atokaentawe. 


text:
Piya, tigeba paipa pagasara mintiri, ibaba Karaisiti Isuti atokaeyagana, korankatasa ika puma tibabegiri, kanama Koti nkagora miyewe. 


text:
Piya, Karaisiti aeba agore mimagina, tanta paruyena puma miye. Paipa Yuta kinaꞌmige to marisa kinaꞌmige kamaena puma mintantompekana, ibaba Karaisitiba tupurepa uwa airataye. Piya puma, tara kinapa maema ka kinaꞌena puratantiye. 


text:
Piya, Karaisiti aewa ntuga pumagina, Yuta kinaꞌmi nkago kamanape aegaranta ariwape maegaintemine. Piya puma, aeba tara kinaꞌmi kamaenarepa kasima, ka kinaꞌena puma paruyena puratantiye. 


text:
Piya, maripora puꞌmagina, kamaena aꞌya kasima, tara kinapa maema aki puma Kotiti ka auꞌena puratantiye. 


text:
Pigoya, Karaisiti irosaꞌmagina pagasara mintanta kinape, Koti nkagora mintantompe kinape, paru kamana uramintiye. 


text:
Piya, Karaisiti ntugarasa ka Awamusaꞌama kaꞌena puratama, tabarempati ikena ki aboraratantiye. Koti nkaegaranta kina aeꞌwa ntamane 


